
TEKIJÄN ALKUSANAT 


Ryhtyessäni kirjoittamaan tätä teosta tarkoitukseni on ollut 
Ch. A. R. Christensenin oivallista esitystä »Maailman tapahtumat 
eilen ja tänään» jatkaen kuvata niitä valtavia, maailmanhistoriallisia 
tapahtumia, jotka ovat Euroopan kriisin kautta johtaneet toiseen 
maailmansotaan. Koska Christensenin teos olennaisesti päättyy vuo¬ 
teen 1936 — olen itse aikoinani toimittanut sen toisen ja kolmannen 
osan suomeksi — niin on tapahtumien seuraamisessa pääasiallisesti 
rajoituttu tuon Euroopan vaiheissa erityisen merkityksellisen vuo¬ 
den jälkeiseen aikaan. Tästä jakoviivasta ei tietenkään voi pitää 
ehdottomasti kiinni, sillä historiallisia tapahtumasarjoja ei voida 
leikellä kuin makkaraa mistä ajankohdasta tahansa, vaan niiden 
omat keskinäiset syy-yhteydet ja kokonaiskuva on säilytettävä 
mahdollisimman ehyenä. Vain sillä tavoin menetellen niistä saat¬ 
taa muodostaa selvän ja nykyelämänkin monien hämmentävien 
yksityiskohtien tajuamiselle erittäin hyödyllisen käsityksen. 

Ryhtyessäni tähän tehtävään olen kyllä ollut selvillä sen suu¬ 
resta vaikeudesta nykyisissä sotaoloissa. Ensinnäkin tapahtumat 
ovat kovin läheisiä ja niiden asialähteet suurelta, ehkäpä suurim¬ 
malta osalta vielä salattuja, uuden salaisen diplomatian arkisto- 
kätköissä. Ja mikäli asiakirjoja on julkaistu ja tapahtumien 
kulkua paljastettu, se on enimmäkseen tapahtunut propagandis¬ 
tisessa taistelutarkoituksessa sekä sen mukaista väritystä käyt¬ 
täen. Juuri propaganda-aseen äärettömän runsas ja nykyajan 
koko olemukseen kuuluva käyttö vaikeuttaa suunnattomasti sel¬ 
vän kuvan saamista tapahtumista. Tuskinpa tarvinnee lisätä, 
että itse lähdeaineiston hankinta ja käyttö on käytettävissäni 

olevana lyhyenä aikana myös monasti kohdannut ennalta aavis¬ 
tamattomia vaikeuksia. On sitäpaitsi muistettava, että me käymme 
parhaillaan uutta puolustustaistelua, joka niinikään asettaa omat 
vaatimuksensa ja rajoituksensa jokaiselle kirjoittajalle. 

Mistään historiallisesta syväluotauksesta ei siis voi olla puhetta, 
mutta jos teos kaikesta huolimatta voi selventää näköaloja ja 
käsityksiä ja osoittaa, miten olemme nykyiseen maailmantaiste- 
luun johtuneet ja mitä sen yhteydessä tapahtuu — ja jos se vielä 
voisi edes hiukan tyydyttää inhimillistä tiedonjanoa vastaten 
kysymykseen, miksi näin on käynyt — kirja on toivottavasti 
täyttänyt tehtävänsä eikä sen aikaansaamiseksi suoritettu ponnis¬ 
tus ole mennyt hukkaan. 

Helsingissä, elokuun lypnä 1942. 

T ekijä. 




MAANVYÖRYMÄ ALKAA 


HITLER LUO SUUR-SAKSAN 

Saksan ja Itävallan viirein koristettu loistoauto ajoi helmi¬ 
kuun 12 pnä 1938 Berchtesgadenista Hitlerin kotkanpesään Ober- 
salzbergiin tuoden korkeita vieraita. Siinä olivat Itävallan liitto¬ 
kansleri, kenraali Schuschnigg, hänen hallituksensa jäsen tri Schmidt 
ja Hitlerin erikoislähettiläs Wienissä, entinen varakansleri von 
Papen. Hitler oli von Papenin välityksellä kutsunut Schuschniggin 
luokseen keskustelemaan molempien saksalaisten maiden suhteiden 
vastaisesta järjestelystä. 

Auto kiipeää kiemurtelevaa vuoritietä ylöspäin kohti Berghof 
Wachenfeldiä, Hitlerin linnaa, ja mieliala on tulijoitten kesken 
painostunut. Matkalla von Papen kumminkin virkahtaa kuin 
ohimennen Schuschniggille ja Schmidtille, että Hitlerin luona lienee 
muitakin vieraita. 

— Keitä sitten? 

— Teillä ei kai ole luonnollisestikaan mitään sitä vastaan, 
von Papen jatkaa Schuschniggin kanssa puhellen. Sattumalta on 
myöskin muutamia korkeampia sotilashenkilöitä, nimittäin ken¬ 
raalit Keitel ja von Reichenau sekä eräs ilmavoimien kenraali 
juuri nyt Hitlerin luona. 

Schuschnigg ja Schmidt katsahtavat toisiinsa. Vai sattumalta? 

Kaksi saksalaista diktaattoria kohtasi nyt ensi kerran toisensa 
ja erikoislaatuisissa olosuhteissa. He olivat kumpikin syntyään 
itävaltalaisia, niin Hitler kuin Schuschnigg, mutta kohtalo oli 
tehnyt Hitleristä Saksan valtionpäämiehen, kun taas Schuschnigg 
Dollfussin vallan perijänä hallitsi kuihtuvaa Itävaltaa. Hitler 

edusti kansallistuntojen, Versaillesin systeemiä kaikilla aloilla 
murtavan Kolmannen valtakunnan valtavaa laajentumisvoimaa 
ja suursaksalaista henkeä, Itävallan liittokansleri taas oli itä¬ 
valtalaisen partikularismin ja Wienin historiallisten valtatradi- 
tioitten tulkki. 

Jännitystä olikin vahvasti ilmassa, kun keskustelut alkoivat 
saaden pian dramaattisen sävyn. Hitler esitti Schuschniggille 
ankaria moitteita selittäen, että Itävallan hallitusjärjestelmä oli 
hänen silmissään väkivaltasysteemi, jolla ei ollut mitään oikeutusta. 
Itävallan hallituspolitiikka nojautui vieraisiin pistimiin ja palveli 
yksinomaan saksalaiselle kansallisuudelle vieraita tarkoitusperiä. 
Hän korosti senvuoksi nyt, ettei Saksan valtakunta enää pitem- 
mälti aikonut mukautua tällaiseen. Kansallissosialistinen Saksa 
oli hänen mielestään vastuussa kaikkien saksalaisten kohtalosta 
valtakunnanrajoihin katsomatta; siis tässä ilmeni Hitlerin tyypil¬ 
lisesti suursaksalainen katsomuskanta ja valtiokäsite, joka on 
oikeastaan rajaton siinä mielessä, että tähän valtioon kuuluviksi 
katsotaan kaikki saman kansan jäsenet. 

Puheessaan KÖnigsbergissä maaliskuun 25 pnä 1938, siis kaksi 
viikkoa Itävallan lopputapahtumien jälkeen, Hitler itse kertoi 
syyttäneensä Schuschniggia Itävallan sorrosta: »Te sorratte maata! 
Teillä ei ole mitään oikeutta siihen! Tämä maa on minunkin 
kotimaani, aivan samoin kuin teidän! Miten te voitte tätä maata 
pitää jatkuvasti väkivallan kahleissa! Minä olen valmis jättämään 
teidän kanssanne asiamme kansanäänestyksen ratkaistavaksi. Me 
esiinnymme kumpikin ehdokkaina. Kansan pitää tehdä päätös.» 
Hitler siis keskustelua jatkettaessa esitti ehdotuksen, että Itä- 
vallassa toimitettaisiin tulevasta valtiollisesta systeemistä kansan¬ 
äänestys, jossa kaksi itävaltalaista olisi vastakkain. Tämä ajatus 
oli Itävallan itsenäisen aseman huomioon ottaen epäilemättä outo, 
sillä Hitlerhän oli samaan aikaan Saksan valtionpäämies. Sen¬ 
vuoksi Schuschnigg sen hylkäsikin selittäen, että se oli ristiriidassa 
Itävallan valtiosäännön kanssa. 

Keskustelu jatkui useita tunteja ja sai ajoittain varsin jyrkän 
sävyn. Wienin hallituksen propagandaministeri Zernatto väit¬ 
tää kirjassaan »Totuus Itävallasta» Hitlerin ilmoittaneen Schu- 

schniggille, että hän oli päättänyt tavalla tai toisella ratkaista nyt 
Itävallan kysymyksen. Alun pitäen hänen aikomuksensa oli ollut 
marssittaa joukkonsa Itävaltaan jo helmikuun 26 pnä, mutta nyt 
hänelle oli esitetty suunnitelma, jonka hän oli hyväksynyt. Schu- 
schniggin piti allekirjoittaa hänelle esitettävä sopimus, muutoin 
hän saisi vastata seuraamuksista. 

Itävallan liittokansleri taisteli jäykästi oman asiansa puolesta 
ja esitti monia muistutuksia Saksan ja Itävallan suhteista, selitti 
Saksan hallituksen ja kansallissosialistisen puolueen tukeneen Itä- 
vallan kansallissosialistien valtionvastaista toimintaa, vieläpä syytti 
Saksan hallitusta itävaltalaisen legioonan ylläpitämisestä Saksassa 
aivan Itävallan rajan äärellä sekä rajavälikohtauksista. Hitler 
taas vastasi tuimasti, ettei Saksa enää aikonut sallia ammut¬ 
tavan saksalaisia aivan rajan äärellä niinkuin oli tapahtunut 
eräissä välikohtauksissa Saksan ja Itävallan rajalla. 

Schuschniggin täytyi vihdoin suostua sopimukseen, jonka piti 
luoda uusi pohja Saksan ja Itävallan suhteille. Allekirjoitettiin 
asiakirja, jossa Saksa tunnusti »riippumattoman ja itsenäisen, 
saksalaisen ja kristillisen, säätypohjalle rakennetun ja arvo valtai¬ 
sesti hallitun Itävallan». Itävallan hallitus puolestaan sitoutui 
kumoamaan kaikki maan kansallissosialistista liikettä vastaan 
toteutetut rankaisutoimenpiteet yleisellä armahduksella. Kan¬ 
sallissosialistinen puolue oli kyllä edelleen lakkautettu, mutta 
kansallissosialistien piti vastedes päästä mukaan poliittiseen toi¬ 
mintaan Schuschniggin valtajärjestön, Isänmaallisen rintaman 
piirissä. 

Tavaton jännitys vallitsi Wienissä kansleri Schuschniggin pala¬ 
tessa takaisin pääkaupunkiinsa. Kun Berchtesgadenin sopimuksen 
pääsisältö tuli tunnetuksi, niin kautta maailman tajuttiin kohta, 
mistä todellisuudessa oli kysymys. Hitler selittikin sitten tammi¬ 
kuun 30 pnä 1939 valtiopäivillä pitämässään puheessa, että hän 
oli tammikuussa 1938 jo tehnyt lopullisen päätöksen »tänä vuonna 
tavalla tai toisella hankkia Itävallan 6 1 / 2 miljoonalle saksalaiselle 
itsemääräämisoikeuden». Saksa oli siis päättänyt ryhtyä toteut¬ 
tamaan Itävallan Anscblussin, jonka Versaillesin ja § 1 ,, Germainin 

Tuomittu Itävalta 


rauhansopimukset olivat länsivaltojen mahtisanalla estäneet v. 1919 
ja jonka taloudellinenkin suunnittelu Schoberin ja Curtiuksen 
valmistelemana tulliliittona oli v. 1931 rauennut voittajavaltojen 
painostuksen johdosta. Nyt Anschlussin aika oli tullut. Niinkuin 
tuonnempana näemme, koko maailmanpoliittinen tilanne oli kehit¬ 
tynyt sellaiseksi, että Saksa oli saanut aivan vapaat kädet Itä- 
valtaan nähden. Espanjan sisäinen sota sitoi länsivaltojen kaiken 
huomion Välimerelle Italiaa vastaan, joka vuorostaan Saksan akseli- 
kumppanina tarvitsi nyt Saksan poliittista ja muuta tukea ja oli 
valmis maksamaan siitä odotetun hinnan: luopumaan siihenasti¬ 
sesta johtoasemastaan Tonavan laaksossa Saksan kaakkoispolitii- 
kan pyrkimysten hyväksi. Pikku entente taas oli ilman länsi- 
valtojen tukea toimintakyvytön ja sitäpaitsi erimielinen suhtautu¬ 
misessaan Itävallan kysymykseen. 

Koko se eurooppalainen valtajärjestelmä, joka tähän saakka 
oli ylläpitänyt Versailles'in rauhan luomaa olotilaa, oli siis nyt 
hajoamassa ja Itävalta oli sen mukana menettänyt olemassaolonsa 
edellytykset. Liittokansleri Schuschnigg ei saanut enää tukea 
ulkoa päin ja hänen tynkä-Itavaltansa oli myöskin sisäisesti kyp¬ 
synyt Anschlussiin, katoamaan kartalta ja sulautumaan Hitlerin 
Suur-Saksaan. Heinäkuussa 1934 murhatun Dollfussin ja hänen 
seuraajansa Schuschniggin »paavillinen fascismi» oli kylläkin sel¬ 
viytynyt voittajana vuoden 1934 sisäisistä taisteluista, joissa vuo¬ 
ron perään lyötiin molemmat ääximmäisyyssuunnat: ensin helmi¬ 
kuussa austromarxismi ja sitten puoli vuotta myöhemmin kansallis¬ 
sosialismi. Tämä voitto oli kuitenkin vain osittainen, sillä Schu¬ 
schniggin järjestelmä ei pystynyt voittamaan maassa mielialoja 
puolelleen eikä hävittämään vastustusta, joka esiintyi edelleen 
voimakkaana sekä puolella että toisella. Schuschnigg oli kyllä 
perustanut »Isänmaallisen rintamansa», jonka ytimen muodostivat 
ruhtinas Starhembergin johdon alaiset kodinturvajoukot, ja tästä 
järjestöstä tuli ainoa sallittu poliittinen organisaatio säätyvaltio- 
järjestelmän tueksi. Saksan ja Italian autoritaaristen systeemien 
mukaisesti koetettiin isänmaalliseen rintamaan sitten liittää kaikki 
entiset oppositioryhmät, mutta nuo kaksi voitettua vastaleiriä 
pysyivät edelleen vihamielisinä erillään. Sovinnon rakentaminen 

austromarxististen piirien kanssa onnistui vain osaksi ja taas 
varsinkin alppimaakunnissa, mutta myöskin Wienissä kansallis¬ 
sosialistinen liike eli vuoden 1934 tappiosta huolimatta edelleen 
voimakkaana. Näihin Schuschniggin järjestelmälle vihamielisiin 
aineksiin kuului yhteensä kansan suuri enemmistö. Arvioivatpa 
eräät ranskalaiset ja englantilaisetkin Itävallan olojen tarkkailijat, 
että kansallissosialistit olisivat ehkä yksinkin päässeet enemmis¬ 
töön, jos maassa olisi aivan vapain muodoin toimitettu kansan¬ 
äänestys. Siksi voimakkaasti oli Hitlerin vallan lujittuminen Sak¬ 
sassa ja hänen saavuttamansa ulkopoliittinen menestys vaikuttanut 
mielialoihin Itävallassa, jonka talous sitäpaitsi koko ajan kitui 
eristyneenä Saksasta ja toisaalla myös entisistä Tonavan laaksossa 
olevista Itävallan teollisuuden markkina-alueista. Kansainliiton 
avulla järjestetyt tukilainat olivat aikaisemmin lieventäneet tätä 
kroonillista talouspulaa morfiiniruiskeiden tavoin, mutta nyt suu¬ 
ren yleismaailmallisen talouspulan jälkeinen nousukausikaan ei 
päässyt sanottavasti vaikuttamaan Itävaltaan, jonka työttömien 
luku arvioitiin vielä v. 1936 yli 400,ooo:ksi. Kun taas Hitlerin 
Saksassa samaan aikaan tapahtui tavattoman voimakas taloudel¬ 
linenkin nousu, niin melkoinen osa Itävallan saksalaista kan¬ 
saa, varsinkin nuorempaa polvea kannatti näistäkin syistä 
Hitlerin suursaksalaisia ideoita ja tunnusti entisen itävalta¬ 
laisen Adolf Hitlerin eikä kansleri Schuschniggia todelliseksi joh¬ 
tajakseen. 

Schuschniggin hallituksen asema pysyi siis heikkona siitä huoli¬ 
matta, että heinäkuun 11 pnä 1936 oli Saksan ja Itävallan kesken 
aikaansaatu sopimus, joka näytti johtavan näiden molempien saksa¬ 
laisten valtioiden välien tasaantumiseen. Tuossa sopimuksessa 
Saksa tunnusti Itävallan täydellisen suvereenisuuden, kun taasen 
Itävallan liittohallitus puolestaan sitoutui »yleensä ja erityisesti 
suhteessaan Saksan valtakuntaan aina harjoittamaan politiik¬ 
kaansa sellaisten periaatteellisten suuntaviivojen mukaan, jotka 
vastaavat sitä, että Itävalta tunnustaa olevansa saksalainen valtio». 
Tämä välipuhe oli syntynyt erityisesti Rooman toivomuksesta, 
sillä Italia pyrki nyt lähentymään Saksaa ja tahtoi poistaa Itä- 
vallan kysymyksestä aikaisemmin Saksan ja Italian suhteissa 

aiheutuneet hankaukset. Myöskin Unkari myötävaikutti samassa 
hengessä hakien tukea Saksasta pikku ententea vastaan. 

Itävallan hallitusjärjestelmän vakiintumista tuosta Saksan 
kanssa aikaansaadusta modus vivendistä huolimatta estivät myös¬ 
kin Schuschniggin Isänmaallisen rintaman suuret sisäiset risti¬ 
riidat. Schuschnigg tahtoi tehdä tämän perustamansa organi¬ 
saation maan ainoaksi todella vallitsevaksi poliittiseksi ryhmityk¬ 
seksi Saksan ja Italian valtapuolueiden tapaan, sulattaa siihen 
kaikki hänen systeemiään kannattavat ainekset sekä vetää mukaan 
myöskin osia austromarxismin ja kansallissosialismin massoista. 
Lähinnä kuitenkin kysymys ruhtinas Starhembergin ja majuri 
Feyn johtaman kodinturvan liittämisestä Isänmaalliseen rinta¬ 
maan johti valtataisteluun, joka heikensi pahasti hallituspohjaa. 
Kodinturva oli vuoden 1934 taisteluissa sosialisteja ja kansallis¬ 
sosialisteja vastaan ollut Dollfussin ja sitten Schuschniggin voi¬ 
makkaimpana tukena, joten austromarxistit näkivät siinä työ¬ 
väenluokan pahimman vihollisen ja taas kansallissosialismi piti 
Heim\vehriä itävaltalaisen partikularismin vahvimpana edustajana. 
Syrjäyttämällä ruhtinas Starhembergin hallituksesta toukokuussa 
1936 Schuschnigg vapautui kyllä pahimmasta kilpailijastaan Itä- 
vallan asioitten johdossa, mutta hajoittaessaan kodinturvan loka¬ 
kuun 10 pnä samana vuonna hän loitonsi suuren osan kodinturvan 
rivimiehiä Isänmaallisesta rintamasta saavuttamatta kumminkaan 
tarkoitustaan, sovintoa toisaalta austromarxismin ja toisaalta 
kansallissosialistien kanssa. Marxilaisen vasemmiston massat pysyi- 
vät jurottaen syrjässä ja taas kapteeni Leopoldin sekä insinööri 
Tavsin johtama kansallissosialistinen puolue jatkoi lakkautuksesta 
huolimatta peitenimin edelleen toimintaansa voittaen puolelleen 
yhä uusia kannattajajoukkoja. Maassa samaan aikaan Habs- 
burgien palaamisen hyväksi harjoitettu voimakas agitaatio, joka 
vaikutti varsinkin Isänmaallisen rintaman riveissä, oli myös omiaan 
loitontamaan molempia äärimmäisyysleirejä Schuschniggin järjes¬ 
telmästä. Se herätti levottomuutta Saksassakin, joka oli tyyty¬ 
mätön myöskin Itävallan kansallissosialisteja vastaan kohdistu¬ 
neiden rankaisutoimenpiteiden sekä tuon tuostakin sattuvien 
rajavälikohtausten johdosta. Schuschniggin ainoaksi todella mer- 

kitseväksi poliittiseksi voitoksi jäikin Itävallan vapautuminen 
v. 1936 .St. Germainin rauhansopimuksen aseistusrajoituksista, 
niin että asevelvollisuus tosiasiallisesti otettiin jälleen maassa käy¬ 
täntöön perustamalla liittoarmeijan lisäksi miliisijäjcjestelmä. 
Pikku entente taivutettiin tällöin luopumaan vastustuksestaan 
viittaamalla Saksan taholta Itävaltaa uhkaaviin vaaroihin. 

Näin päästiin syksyyn 1937 Itävallan sisäisen kriisin kiristyessä 
yhä pahemmaksi. Nyt oli sitäpaitsi tulossa vakavampaakin. Wie¬ 
niin alkoi saapua eri tahoilta tietoja Saksan suunnitelmista Itä- 
valtaan nähden; mm. Englannista saatiin varoituksia Saksan 
valtaussuunnitelmista, joitten tiellä ei ollut nyt enää esteenä 
Saksan akselikumppani Italiakaan. Kaiken lisäksi sattui Saksassa 
vuoden 1938 alussa huomiota herättäviä tapahtumia, jotka vin¬ 
tasivat suurten poliittisten ratkaisujen valmisteluun. Hitlerin 
sotaministerin, kenraalisotamarsalkka von Blombergin ja nuoren 
konekirjoittajattaren avioliitto oli antanut aiheen Hitlerin puolue- 
piirien ja armeijan]ohdon välienselvittelyyn, joka johti muutoksiin 
Saksan puolustuslaitoksen korkeimmilla komentopaikoilla. Armei¬ 
jan päällikön, kenraalieversti von Fritschin johtamat armeijapiirit, 
jotka osaksi vastustivat puolueenjohdon jyrkimpiä poliittisia sekä 
taloudellisia otteita, käyttivät nyt tuota romanttista ja epä- 
säätyisenä pidettyä avioliittoa hyväkseen hyökätäkseen Hitlerin 
sotilaspolitiikkaa toteuttavaa von Blombergia vastaan ja esittääk- 
seen saman tien kanslerille eräitä armeijanjohdon muitakin vaati¬ 
muksia. Sanottiin von Fritschin ympärillä olevien sotilaspiirien 
vastustaneen myöskin Hitlerin suunnitelmia Itävallan yhdistämi¬ 
seksi Saksaan, ja Saksassa näytti kerta kaikkiaan syntyvän äkilli¬ 
nen kriisi, jonka Hitler kumminkin selvitti päättävästi ja taita¬ 
vasti kompromissilla. Hän vaihtoi miehiä korkeimmissa johto¬ 
asemissa. Kenraalisotamarsalkka von Blomberg sai eron ja lahti 
nuoren puolisonsa kanssa Italiaan, kenraalieversti von Fritsch taas 
katosi toistaiseksi näyttämöltä ja Hitler itse asettui suoranaisesti 
armeijan johtoon. Hän nimitti kenraali Keitelin armeijan komento- 
viraston päälliköksi ja useita muitakin nimityksiä ja siirtoja 
tapahtui, ennenkuin tämä helmikuun alussa 1938 puhjennut kriisi 
oli lopullisesti selvitetty juuri ennen Berchtesgadenin kohtausta. 

Anscblusi-lUke vyöryy eteenpäin 

Berchtesgadenin sopimus sysäsi nyt vyörymään tapahtuma¬ 
sarjan, joka nopeasti toteutti molempien saksalaisten maiden yhdisty¬ 
misen ja samalla alkoi Versaillesin rauhassa piirrettyjen rajojen 
täydellisen mullistuksen Euroopassa. Itävallan kansallissosialistien 
edustajaksi liittohallitukseen valittiin helmikuun 16 pnä tri Seyss- 
Inquart sisäministerinä ja poliittiset vangit armahdettiin. Mutta 
sulku oli nyt avattu ja Anschlussin voimat pääsivät valloilleen. 
Kansallissosialistit järjestäytyivät kaikkialla ratkaisevaan toimin¬ 
taan ja Hitlerin helmikuun 20 pnä pitämä puhe antoi heille sitä¬ 
paitsi aiheen uskoa, että heillä oli nyt Saksan täydellinen tuki 
takanaan. Hitler puhui nimittäin silloin 10 miljoonasta saksa¬ 
laisesta, joitten yhtyminen valtakuntaan oli rauhansopimuksissa 
estetty mahtikeinoin ja joitten kohtalosta Saksa ei voinut olla 
välinpitämätön. Hän siis asettui solidaariseksi Itävallan Anschluss- 
liikkeen kanssa ja samalla vyörytti esiin myöskin Tshekkoslovakian 
saksalaisia koskevan kysymyksen. 

Varsinkin Wienissä ja alppimaakunnissa kuohui. Schuschniggin 
hallitus ryhtyi Berchtesgadenin välipuheesta huolimatta vasta¬ 
toimiin ja kielsi maaliskuun 1 päiväksi Linziin suunnitellun »saksa¬ 
laisen päivän». Kaiken lisäksi liittokansleri suunnitteli nyt vasta¬ 
vetoa, jolla hän koetti voittaa maan mielialatuen itselleen kansallis¬ 
sosialisteja vastaan. Puheissaan Innsbruckissa maaliskuun g pnä 
hän yllättävästi ilmoitti, että seuraavana sunnuntaina, siis jo 
kolmen päivän kuluttua toimeenpannaan koko maassa kansan¬ 
äänestys, jonka piti ilmaista väestön tahto Itävallan kohtaloon 
nähden. Suunnitelma olisi ollut näin lyhyessä ajassa teknillisesti- 
kin mahdoton toteuttaa, mutta sitäpaitsi se näissä oloissa merkitsi 
Schuschniggin taistelujulistusta, joka vei parissa päivässä koko 
Itävallan hallitusjärjestelmän romahdukseen ja Anschlussiin. Kan¬ 
sallissosialistit leimasivat kansanäänestyksen suunnittelutavan 
kerta kaikkiaan Berchtesgadenin sopimuksen suoranaiseksi rikko¬ 
miseksi ja kieltäytyivät kaikesta myötävaikutuksesta sekä osalli¬ 
suudesta hankkeeseen. He varustautuivat toimintaan, ja Saksa 
keskitti kiireesti joukkoja Itävallan rajoille. 

Wienissä vallitsi tavaton jännitys perjantaiaamuna maaliskuun 
n pnä. Kansallissosialistien edustaja hallituksessa, tri Seyss- 

Inquart oli jättänyt Schuschniggille kirjallisen vaatimuksen, että 
kansanäänestystä oli lykättävä niin paljon, että se voitiin toimit¬ 
taa neljän viikon kuulutusajan jälkeen. Sitäpaitsi sen toimeen¬ 
panossa oli otettava huomioon kansallissosialistien asettamat 
ehdot, koska pelättiin Schuschniggin mahdollisesti käyttävän vaali- 
painostusta tai muulla tavoin koettavan vaikuttaa äänestyksen 
tulokseen. Schuschnigg suostui lopulta, mutta ainoastaan vaali- 
teknillisiin ehtoihin eikä äänestyspäivän lykkäykseen, ja Seyss- 
Inquart ilmoitti eroavansa hallituksesta sekä kieltäytyvänsä kai¬ 
kesta vastuusta tuleviin tapahtumiin nähden. 

Myrsky on alkanut, tapahtumat kiitävät nyt eteenpäin tuulen 
nopeudella. Seyss-Inquart neuvottelee puhelimitse Göringin kanssa 
ja esittää sitten uuden uhkavaatimuksen: Schuschniggin on erot¬ 
tava ja hän, Seyss-Inquart, muodostaa uuden hallituksen, jonka 
enemmistö on kansallissosialistinen. Jollei vastausta määratun- 
teina saavu, niin saksalaiset joukot alkavat marssin rajan ylitse 
klo puoli 8 samana iltana. 

Schuschnigg esittää nyt eronpyyntönsä liittopresidentti Mik- 
lasille, mutta tämä kieltäytyy suostumasta kanslerin eroon ja 
hyväksymästä Seyss-Inquartia hänen seuraajakseen. On jouduttu 
täydellisesti umpikujaan. Göringin asettama määräaika kuluu 
umpeen, mutta uusi keskustelu hänen kanssaan pidentää vielä 
neuvotteluhetkiä. Schuschnigg tutkii nyt kansliassaan tilannetta 
armeijan ja poliisin korkeimman päällystön kanssa. Koko maa 
kuohuu, armeijaan ja poliisijoukkoihin ei voi luottaa ja väestön 
mieliala oli sellainen, ettei vastarintaa voinut ajatellakaan. Toi¬ 
veita ei ollut ulkomaisestakaan avusta. Englannin lehdistö kir¬ 
joitti suoraan, ettei kahden saksalaisen maan yhteenliittymisen 
estämiseksi voitu alkaa eurooppalaista sotaa ja Dovvning Street 
oli samalla kannalla. Lontoon asenne taas määräsi Ranskankin 
kannan. Yhtä tulokseton oli Schuschniggin edellisinä päivinä 
muissakin pääkaupungeissa toimittama tiedustelu. Maailma ei 
kerta kaikkiaan liikahtanutkaan estääkseen Suur-Saksan syntymi¬ 
sen. Hitler oli erehtymättömään intuitioonsa nojaten laskelmoinut 
aivan oikein ja tunsi sitäpaitsi Itävallan mielialat, 

Schuschnigg erosi ja vielä samana iltana Seyss-Inquart muo- 


1 6 St. Germainin rajapaalut kaatuvat 

dosti kansallissosialistisen hallituksen, joka toteutti Anschlussin 
loppuun. Uusi kansleri lähetti heti avunpyynnön, että saksalaisia 
joukkoja marssisi Itävaltaan turvaamaan järjestyksen sekä estä¬ 
mään uhkaavan sisäisen taistelun. Parisataa tuhatta saksalaista 
lähti lauantaiaamuna liikkeelle, itävaltalainen legioona etunenässä 
panssaridivisioonien kanssa. Väestö kaatoi riemuiten Versailles in 
ja St, Germainin rauhojen vahvistamat rajapaalut ja saksalaiset 
joukot otettiin vastaan valtavalla innostuksella. Se kohosi todelli¬ 
seksi riemun myrskyksi, kun Hitler itse lähti synnyinmaahansa 
sen johtajana ja julisti Linzissä maaliskuun 13 pnä Saksan ja 
Itävallan yhteenliittymisen tapahtuneeksi tosiasiaksi, jatkaen sit¬ 
ten triumfikulkuaan Wieniin. 

Suur-Saksa oli syntynyt miekaniskutta. Saksan kansan yhteis- 
tahdon voimasta. Versailles'in sopimuksen allekirjoittajavallat 
eivät nostaneet sormeaankaan Itävallan puolesta. Saksalaisten 
joukkojen marssiessa Itävaltaan Mussolini puhui Saksan ja Itä- 
vallan kansallisesta yhteenkuuluvaisuudesta, jonka täyttymistä ei 
saa estää. Berliinin—Rooman akseli oli kestänyt ensimmäisen 
tulikokeensa ja Hitler lähettikin heti Wieniin saavuttuaan Italian 
diktaattorille kiitossanoman: 

»Mussolini, minä en tätä Teidän suhtautumistanne unohda 
koskaan.» 

Ja II Duce vastasi Hitlerille: 

»Hitler. Wien. Minun asenteeni määrää meidän akseliin sitou¬ 
tuneiden kansojemme ystävyys. Mussolini.» 

Samoin kuin Reininmaan miehityksen jälkeen, länsivallat nyt¬ 
kin esittivät Berliinissä vastalauseensa rauhansopimuksen rikko¬ 
misesta, mutta siihen asia jäi. Saksa oli valloittanut »veren ja 
maam-periaatteensa nojalla' kokonaisen valtakunnan, saanut 
84.000 km 2 uutta aluetta ja sen väkiluku kasvoi 68 miljoonasta 
75 miljoonaksi. Se oli siirtänyt valtansa painopisteen paljon kauem¬ 
maksi kaakkoon ja vallannut erinomaiset tukiasemat uudelle 
Tonavan-politiikalleen. Hakaristilippu liehui nyt Brennerillä Ita¬ 
lian trikolorin naapurina ja Suur-Saksan kaakkoisilta rajoilta oli 
enää vain kukonaskel Adrian merelle yli Jugoslavian. 

Anschlussista aiheutui muitakin erinomaisen laajakantoisia 




Bcrghof, Adlerhorst, Hitlerin talo Obersalzbergissa Ete!a-Saksassa. 

seuraamuksia. Nyt Saksa ympäröi Ranskan—Moskovan liiton 
valiniveltä Tshekkoslovakiaa kolmelta taholta ja tämä. kansalli¬ 
suuksien valtakunta oli joutunut kokonaan Hitlerin Suur-Saksan 
kainaloon. Se oli kuin pähkinä, joka oli jo puristettu pihtien 
väliin musertamista varten. 


RAPPEUTUNUT RAUHANSYSTEEMI 

Ranskan kirjallisuuden patriarkka, akateemikko Henri Bor¬ 
deaux antaa v. 1940 ilmestyneessä teoksessaan »Les murs sont 
bons» talonpojan, joka katselee sodan vaurioittamaa taloaan, lausua 
sodan tuhoja miettiessään nuo kirjan nimikkosanat, jotka voi¬ 
taisiin laveammin suomentaa: muu on mennyttä, mutta seinät ja 
perusmuurit ovat hyvät ja se on pääasia. Henri Bordeaux asetti 
tuon miettivän talonpojan edustamaan tulevaisuudenuskoa, joka 
kansan on omattava keskellä täydellistä romahdusta, jos toivo¬ 
taan onnettomuuden jälkeen ylösnousemusta. 

Henri Bordeaux kirjoitti teoksensa kansansa vaikeimpana het¬ 
kenä ojennukseksi, varoitukseksi ja rohkaisuksi Ranskalle, jonka 
suurvalta-aseman romahdus ei tapahtunut eikä edes alkanut 
v. 1940, vaan jo tuntuvasti aikaisemmin. Mitä hän puhuu marsalkka 
Pätainin henkeen ja osittain tyyliinkin isäilisesti kansalleen ojen¬ 
nukseksi, se ei kuulu tähän, vaan siihen suureen tilintekoon, joka 
alkoi aselevon jälkeen v. 1940. Pikemminkin voitaisiin viitata 
siihen, mitä hän sanoi Ranskan politiikasta ennen sotaa. 

Jo vanha Georges Clemenceau, »Tiikeri» ja »voiton isä», oli 
ollut kaikessa synkeässä vihassaan Saksaa kohtaan äärimmäinen 
pessimisti, suorastaan Ranskan »riutumisen profeetta». Vaikka 
voitto olikin saavutettu yli neljän vuoden taistelun jälkeen maail¬ 
mansodassa, niin hän ei uskonut oman kansansa voimaan ja 
kykyyn säilyttää sitä asemaa, jonka revancke oli nyt luonut. 
»Pohjaton kuilu ammottaa edessämme, jokin edeltä päin laske¬ 
maton, selvittämätön väijyy meitä. Päästäksemme nousemaan 
meidän pitäisi löytää kiinteä tukikohta.» Ja vielä vähän ennen 

Ig Ranska pelkää revanchea 

kuolemaansa hän kirjoitti: »Ettekö näe, kuinka maahan lyöty 
hyökkääjä äärimmäisellä tahdonponnistuksella nousee jaloilleen 
ja kuinka meitä läheisessä tulevaisuudessa uhkaa kosto Ver- 
sailles'ista.» 

Clemenceau aavisteli kostoa rauhanteosta, systeemistä, joka 
eräistä hyvistä puolistaan huolimatta kuitenkin koitui Euroopan 
onnettomuudeksi, koska siinä oli eräitä perusvirheitä. Versaillesin 
rauha teki nimittäin kyllä oikeutta useille pienemmille kansoille, 
jotka nyt vapautuivat ja pääsivät itsenäiseen elämään, mutta 
tuomitsi eräät maanosamme johtavat ja voimakkaimmat kansat 
ikuiseen tyytymättömyyteen kahlehtiessaan niiden voimien kehi¬ 
tyksen mahdollisuudet. Eurooppaa ennen vuotta 1938 voitaisiin 
verrata vaunujen eteen valjastettuun hevoseen, jonka selkään oli 
sälytetty monihihnaiset valjaat. Nuo vaunut olivat rauhan järjes¬ 
telmä, joka heikkeni ja natisi vuosi vuodelta yhä enemmän, 
mutta rattaita oli siitä huolimatta vikoja korjaamatta kiskottava 
eteenpäin, koska ajajat eivät tahtoneet pysähdyttää korjauksia 
varten. Päinvastoin valjaat oli koetettu rakentaa mahdollisim¬ 
man kestäviksi ja taidolla, ikäänkuin ikuisuutta varten. 

Nuo valjaat olivat ranskalainen liittojärjestelmä, jonka ainoana 
tarkoituksena oli tyydyttää ranskalaisten turvallisuuden, sicuritin, 
vaatimusta entistä vihollista vastaan. Ranskan kansa tunsi ole- 
vansa lukumääräisesti liian heikko; sen kasvu oli pysähtynyt, se 
koetti luoda »vahvoja muureja» turvakseen sekä linnoitustaidon 
että politiikan keinoin. Se turvautui Maginot-ascmaan ja sen 
diplomatia oli rakentanut monimutkaisen ja taidokkaan systee¬ 
min, jossa oli kuitenkin yksi suuri, todellinen perusvika. Kenties 
pysyvän sovinnon rakentaminen Reinin rannoille Saksan ja Rans¬ 
kan välille oli käytännössä mahdottomuus — eräitä yritteitä 
kyllä tehtiin — mutta Ranskan politiikalta myöskin puuttui tahtoa 
siihen silloinkin, kun Hitler valtaantulonsa jälkeen ojensi sovin¬ 
non käden. Ranska tahtoi liittojärjestelmällään pitää maan¬ 
osamme voimakkaimman ja elinvoimaisimman kansan sotilaallisesti 
kahlehdittuna, poliittisesti eristettynä ja taloudellisesti sellaisessa 
tilassa, ettei sotilaspoliittinen nousu olisi käynyt aikaa myöten 
mahdolliseksi. Samaan asemaan Versailles’in systeemi tuomitsi 



Kahlehdittu Euroopan sydä 

Euroopan liittormtamat X. i. 1938: kartta valaisee erinomaisesti ranskalai¬ 
sen liittojärjestelmän laajuutta, mutta myös hajanaisuutta ^kselivaitojen 
vastakohtana. Italian johtama Rooman pöytäkirjan vitojen ryhmä on 
selvyyden vuoksi merkitty erikseen. 

myöskin eräät muut kansat, jotka kuuluivat maailmansodassa 
tappion kärsineeseen leiriin. Unkarin kansa on Saksan jälkeen 
Tonavan laakson voimakkain ja Bulgarian kansa taas on Balkanin 
työteliäin, sitkein ja kestävin. Eikä tuo järjestelmä tyydyttänyt 
myöskään Manner-Euroopan toista suurta, nopeasti lisääntyvää 
ja elinvoimaista kansaa, jonka elämässä II Ducen johdolla oli 
alkanut todellinen renessanssi. Italia oli jo ennen fasdsmin val¬ 
taantuloa katkeroitunut jäätyään rauhankonferenssin voitonjaossa 
vaille odotettuja sota voittoja varsinkin siirtomaissa, eikä sen laa- 
jentumisprobleemeille löydetty mitään ratkaisua. Seurauksena oli, 
että Italia ajan tullen myös yhtyi tuohon Versailles'in järjestel¬ 
mälle vihamieliseen kansojen leiriin, johon täten kuului todella 

Pariisin — Moskovan mesallianssi 

Manner-Euroopan sekä maantieteelliseltä asemaltaan keskeisin 
että elinvoimaltaan vahvin väestönaines. 

Kun bolshevistinen Venäjäkin oli nyt maailmansodan jälkeen 
pitkät ajat poissa Euroopan valtojen konsertista ja omaksui jyr¬ 
kän vastakohtaisuusasenteen koko ns. kapitalistiseen maailmaan 
nähden, ja kun toisaalta Englanti myöskin pitkäksi aikaa loittoni 
mantereen asioista, luopui tosiasiallisesti entente cordialesta ja 
uppoutui omiin probleemoihinsa Euroopan ulkopuolella, niin 
Ranska jäi oikeastaan ainoana ensi luokan suurvaltana liitto- 
sikermänsä pienempien tähtien kanssa vartioimaan rauhansopi¬ 
muksen luoman olotilan pysyväisyyttä. Sen liittolaisiin kuului 
idässä kylläkin useita keskisuuria, jopa suurvaltaluokkaa lähen¬ 
tyviä valtioita: Puola, Romania, Tshekkoslovakia ja Jugoslavia, 
joiden vaiheista vuoden 1936 jälkeen tulee kunkin kohdalta aika¬ 
naan puhe niiden joutuessa vuoron perään samaan mullistukseen, 
mikä maaliskuussa 1938 Itävallan liittyessä Saksaan iski ensim¬ 
mäisen suuren aukon Versailles’issa luotuun Euroopan aluejakoon. 

Vasta v. 1935 Ranskan liittosysteemi jälleen laajenee. Neu¬ 
vostoliitto on nyt mukana ja solmii Ranskan ja Tshekkoslovakian 
kanssa sotilasliiton astuen siten tuon Versaillesin xauhanjärjes- 
telmää kannattavan liittosysteemin suureksi itäiseksi tukipilariksi. 
Neuvostovallan tarkoitusperiin ei kuitenkaan kuulunut ollenkaan 
antaa todella tehokasta tukea ranskalaiselle johtovallalle, vaan 
ainoastaan jyrkentää vastakohtia Euroopassa ja päästä näyttele- 
mään itse ratkaisevan tasapainotekijän sekä ensi luokan suurvallan 
osaa, koska tämä osa silloisissa oloissa, bolshevistisen kansan¬ 
rintama- ja kansainliittopolitiikan kautena näytti erinomaisen 
edulliselta bolshevismin omien kumoussuunnitelmien toteutuksen 
kannalta. Sitäpaitsi Moskovan valtiaat pelkäsivät Saksan mahdin 
nousun kääntyvän juuri heitä itseään vastaan Hitlerin itäpolitiikan 
pohjalla, ja hakivat senvuoksi nojaa Saksaa vastaan ranskalaisesta 
liittosysteemistä, vieläpä Genfevestäkin. Bolshevismi teki siten 
merkillisen mesallianssin Euroopan puhtainta porvarillisuutta ja 
Kremlin vihaamaa sekä halveksimaa parlamentaarista demokratiaa 
edustavien maiden yhtymän kanssa, vaikka tuosta suhteesta oli 
Ranskalle lopuksi perin vähän hyötyä. Ensinnäkään neuvosto- 

valta ei ollut valtavista, vuodesta 1932 lähtien toteuttamistaan 
varusteluista huolimatta sotilaallisesti valmis taisteluun Euroo¬ 
passa todella voimakasta vihollista vastaan. Punainen armeija 
lukumääräisesti maailman suurimmiksi julistettuine ilmavoimineen 
ja panssarikaadereineen oli toistaiseksi vain jättiläismäinen Potem- 
kinin kulissi, joka tarkoitti enemmän mahdollisen hyökkääjän 
säikyttämistä pois kuin todella yleisoffensiivia idästä Eurooppaan. 
Sellaisen aika oli tuleva vasta myöhemmin. Stalinin valmistelema 
valtava varustusteollisuus ei myöskään ollut vielä kovin tuotanto- 
kykyirien ja kärsi tavattomasta epäjärjestyksestä, jollaiseen Stalinin 
sitten v. 1935 alkama suuri sisäinen sota, »puhdistuskampanji» 
syöksi myöskin sotavoimat sekä koko hallintokoneiston ja puo¬ 
lueen. Niinpä Saksa, vieläpä Puolakin saattoivat Euroopan mul¬ 
listuksen alkuvaiheissa v. 1938 tyynesti uhmailla neuvostovallan 
kaikkia yrityksiä vaikuttaa läntisten liittoystäviensä hyväksi, ja 
Moskova tosiasiallisesti työnnettiin syrjään Euroopan politiikasta 
aina kevääseen ja kesään 1939 saakka. 

Silloin alkaa uusi vaihe Euroopan kriisissä ja nyt neuvosto¬ 
valtakin astuu näyttämölle. Meidän on kuitenkin parasta jättää 
tarkempi tutustuminen tuohon vaikutukseltaan suureen ja arvoi¬ 
tukselliseen itäiseen tekijään siihen hetkeen, jolloin Moskova 
tosiaan näki ajan tulleen laajaa poliittis-sotilaallista länsioffensiivia 
varten. Tärkeintä ranskalaisen liittopolitiikan kannalta oli, ettei 
se voinut mistään syystä luottaa hetkeksikään Moskovaan, joka 
lopuksi pelasi samaan aikaan kaksin kortein ja oli valmis pettämään 
kummankin vastaleireihin kuuluvan neuvottelukumppaninsa. 

Mutta Ranska ei voinut luottaa muihinkaan itäisiin liittolai¬ 
siinsa, joiden asema oli vuodesta 1936 lähtien ainakin sotilaallisesti 
alkanut muuttua Saksaan nähden peräti. Maaliskuussa 1935 
Saksa oli ilmoittanut ottavansa käytäntöön asevelvollisen armeija- 
systeemin, joka aikaisemmin jo vahvistetun ammattisoturiarmeijan 
ytimen ympärille ryhmitettynä nopeasti vahvisti maan sotavoimat 
ylivoimaisiksi Ranskan itäisiin liittolaisiin verrattuna. Kemin¬ 
maan miehitys toukokuussa 1936 taas antoi Saksalle mahdolli¬ 
suuden tarvittaessa käydä kahden rintaman sotaa: puolustautua 



21 Puolalainen »V S l i - E ur oo p an blokki» 

lujasti linnoitetulla Reinin rajalla lännessä ja hyökätä idässä. 
Ranska ei voinut tästä lähtien enää vaikuttaa tapahtumien kul¬ 
kuun idässä samalla tavoin kuin aikaisemmin ja sen pelätty armeija 
oli menettänyt Saksan silmissä suuren osan vaarallisuuttaan. 

Täten Keski- ja Itä-Eurooppa oli luisumassa syksyllä 1936 
syntyneen saksalais-italialaisen »akselin» johtovaltaan. Merkkejä 
siitä esiintyi jo ennen Itävallan Anschlussia ja sitä miltei välittö¬ 
mästi seurannutta Tshekkoslovakian kriisiä, siis ennen kohtalo¬ 
kasta vuotta 1938. Vaikka Puola muodollisesti pitikin yllä liittoaan 
Ranskan kanssa, niin Varsova oli toisaalta tehnyt poliittisen väli¬ 
rauhan Saksan kanssa vuoden 1934 alussa ystävyys- ja hyök- 
käämättömyyssopimuksen muodossa. Puolan politiikka pyrki tois¬ 
taiseksi vakiinnuttamaan maan itsenäistä asemaa kahden jättiläis¬ 
mäisen naapurin — Saksan ja Neuvostoliiton — välissä ja kaikin 
tavoin korostamaan Puolan omaa suurvalta-asemaa Saksan ja 
Neuvostoliiton välimailla olevien pienempien maiden johtajana. 
Varsovan diplomaattien mielissä kangasti Baltiasta, jopa Pohjois- 
Euroopasta Tonavan laaksoon ja Mustalle merelle saakka ulot¬ 
tuva »Väli-Euroopan blokki», jonka johtajana Puolalla olisi tosiaan 
ollut suurvallan veroinen asema, maan sisäisten voimavarojen 
puutteesta huolimatta. Tämän kunnianhimoisen suunnitelman 
toteuttamiseksi Puolan diplomatia työskenteli Skandinaviassa, 
Baltiassa, vieläpä Suomessakin. Toisaalta taas kumminkin Puo¬ 
lan omat lukuisat ulkopoliittiset ristiriidat naapurien kanssa hei¬ 
kensivät maan asemaa peloittavasti ja tekivät sen kestämättö¬ 
mäksi, kuten saamme nähdä vuonna 1939. 

Puolakin pyrki vaikuttamaan Tonavan laakson asioihin, rakensi 
lujat ystävyyssuhteet Unkariin, vieläpä Italiaankin ja aikaansai 
lähentymisen Varsovan ja Belgradin välillä. Lopuksi kuitenkin 
Varsovan politiikan oli Tonavan maissa ja kaakossa mahdotonta 
kilpailla voimakkaampien mahtitekijöiden, ennen kaikkea Saksan 
ja Italian yhtyneen uiko- ja sotilaspolitiikan kanssa. Saksa oli 
kaupallisesti valloittanut Tonavan maat ja Balkanin aina Bul¬ 
gariaa, Turkkia ja Kreikkaa myöten jo ennen kuin Itävallan 
Anschluss tapahtuikaan, ja Saksan poliittinen vaikutus työnsi 
tieltään länsivaltojen hegemoniaa kaakosta miltei kilpaa taloudel- 

lisen laajentumisen kanssa. Unkari ja Bulgaria näkivät nyt Sak¬ 
sassa ja Italiassa lujimman tukensa revisiopolitiikalleen, joka aika¬ 
naan tuottikin tuloksia. Kuningas Carolin politiikka Romaniassa 
taas joutui ristiaallokkoon, joka vihdoin heitti tämän monia sisäisiä 
ja ulkoisia onnettomuuksia kärsineen maan kokonaan akselivaltojen 
leiriin sodan kestäessä. Jugoslavia yksin näytti toistaiseksi olevan 
kaakon maista kaikkein järkkymättömin ja lujin ja varsinkin Stoja- 
dinovitshin ollessa pääministerinä Belgrad vuosina 1936—1938 
rakensi hyvät suhteet Berliiniin sekä Roomaan. Poliittinen lähenty¬ 
minen tapahtui kilvan taloudellisen kanssa ja Ranska saattoi pitää 
Jugoslaviaa lopuksi yhtä epävarmana liittolaisena kuin muitakin 
itäisen liittojärjestelmänsä osakkaita. Vieläpä tuo yhä voimistuviin 
akselivaltoihin lähentymisliike ulottui Turkkiin saakka siitä huoli¬ 
matta, että ystävyys Neuvostoliiton kanssa oli Kreikkaa vastaan 
vuosina 1921—'1922 käydyn sodan ajoista lähtien ollut Ankaran 
politiikan tukipylväitä ja että toisaalta kemalistisen Turkin johtavat 
miehet olivat pitäneet Italian laajentumispyrkimyksiä itäisellä Väli¬ 
merellä suurimpana maataan uhkaavana vaarana. 

Ranska oli siis heti maailmansodan jälkeen rakentanut liitto¬ 
kuntansa mantereella uusista kansallisuuksien valtioista, sellaisista 
kuin Puola, Tshekkoslovakia, Romania ja Jugoslavia, jotka kaikki 
kuuluivat voittajien leiriin ja joitten elämä siis olennaisesti riippui 
Versaillesin systeemin säilymisestä. Kaikki nuo valtiot olivat 
kumminkin sisäisesti heikkoja. Niiden väkiluku oli kyllä huomat¬ 
tava — yhteensä n. 75 miljoonaa — ja niillä oli melkoisia luonnon¬ 
varojakin, mutta ne olivat samalla uusia valtioita, joilta puuttui 
pääomia, riittävää kansallista keskiluokkaa yhteiskunnan sekä 
sen talouselämän rungoksi ja ennen kaikkea kansallista yhtenäi¬ 
syyttä. Ne kärsivät sisäisistä ristiriidoista, jotka lamauttivat nii¬ 
den voimaa ja kehityskykyä ja tekivät niistä lopulta mullistusten 
suhteellisen helppoja saaliita. 

Tätä liittokuntaa Ranska johti sotilaspolitiikkansa, diploma¬ 
tiansa, kulttuurisuhteittensa ja pääomiensa voimalla. Puolalainen 
niinkuin romanialainenkin olivat ranskalaisen sivistyksen ystäviä, 
lainasivat Ranskalta suunnattomia summia talouselämänsä kohen- 

Ranskaa cpiillään idässä 

tamiseen, jälleenrakentamiseen, valtion menoihin, sotalaitoksen 
kehitykseen jne. Samoin teki tshekkikin suuressa määrin, niin 
myöskin serbi, joka edellämainittujen slaavilaisten rotuveljiensä 
tavoin sivistyksellisesti läheni paljon enemmän Ranskaa kuin 
Saksaa. 

Tästä monenkaltaisesta riippuvaisuudesta toisaalta johtui, että 
kaikesta virallisesta ystävyydestä huolimatta ranskalainen itse oli 
valmis väheksymään noita itäisiä liittokumppaneita ja epäilemään 
niiden kykyä täyttämään tehtävänsä systeemin tukina. Mutta 
sitä mukaa kuin ajat muuttuivat ja Ranska alkoi menettää johto- 
otettaan Saksalle sekä Italialle, myöskin idässä epäilykset Rans¬ 
kaa kohtaan yhä kasvoivat ja loittonemishalu lisääntyi itsevarjelus- 
vaiston esiin pakottamana. »Kun muutama vuosi maailmansodan 
jälkeen matkusti niiden Itä-Euroopan maiden läpi, jotka ovat 
Ranskan liittolaisia — Puolan, Romanian, Jugoslavian ja Tshekko¬ 
slovakian, niin kaikkialla kohtasi naiivia, miltei ärsyttävää ihailua 
Ranskaa ja kaikkea sitä kohtaan, mitä se oli tehnyt tai oli tekevä. 
Jos nyt matkustaa näissä samoissa maissa, huomaa eräänlaisella 
ihmetyksellä, miten mieliala on osittain muuttunut: kohtaa arvos¬ 
telua, katkeruutta, vieläpä vihamielisyyttäkin, jotakin, jolla ei 
ole millään muotoa aina tekemistä politiikan kanssa. On muuten 
silminnähtävää, että tuuli Euroopassa on viime aikoina puhaltanut 
vasten Ranskaa ja ettei sen kansansuosio nazismista huolimatta 
ole mitenkään niin suuri kuin ranskalaiset itse uskovat. Ranska 
on niin monta kertaa aikaisemminkin historiansa vaiheissa ollut 
eurooppalaisten haluttomuus- ja vastenmielisyystunteitten maali¬ 
tauluna. Siitä huolimatta herättää jonkinlaista ihmetystä, että 
sen parhaittenkin ystävien keskuudessa tapaa, jollei suorastaan 
ranskalaisvastaista, niin kumminkin välinpitämätöntä mielialaa.» 

Tähän tapaan kirjoitti v. 1937 muuan ruotsalainen tarkkailija, 
Jakob de Geer, pohtiessaan ranskalaisten ja heidän itäeurooppa¬ 
laisten liittolaistensa suhteita. Ranska oli menettämäisillään koko¬ 
naan otteensa liittolaisiinsa ja ystäviinsä, osaksi syistä, jotka eivät 
kuulu tähän. Ne olivat kulttuuripoliittisia ja psykologisia teki¬ 
jöitä, joiden vaikutus on hyvin arvoituksellinen, mutta joitten 
merkitystä ranskalaisten oma passiivisuus vielä tehosti. Pääasia 

kumminkin oli, että idässä epäiltiin nyt Ranskan mahtia ja kykyä 
auttaa liittolaisiaan, siellä nähtiin Ranskan tähden laskevan jyr¬ 
kästi ja uuden ajan alkavan Euroopassa. 

Samana vuonna kuin kiihkeä ranskalaisystävä de Geer, käsit¬ 
teli Ranskan romahduspäivien pääministeri Paul Reynaud maansa 
asemaa arvovaltaisessa pariisilaisessa lehdessä »Le Journalissa». 
»Ranskan on herättävä», hän selitti, »ranskalainen rotu seisoo 
paikoillaan, vieläpä kvantitatiivisesti taantuu. Ranskalaisten on 
pakko osallistua yleismaailmalliseen kilpajuoksuun, mutta he eivät 
juokse. Ranska nukkuu. Mutta uneen vaipuminen vuoden 1937 
Euroopassa merkitsee samaa kuin heittäytyä uneen hankeen talvi¬ 
yönä. On täysi syy pelätä, ettei siitä herää enää koskaan.» 

Ranska kyllä heräsi aikanaan, mutta täydelliseen tappioon ja 
romahdukseen. Reynaud kosketteli vielä erästä olennaista tekijää, 
joka teki Ranskan aseman kestämättömäksi. Hän selitti kirjoi¬ 
tuksessaan avoimesti, ettei Ranskalla v. 1937 enää ollut läheskään 
samaa asemaa maailmassa kuin heti maailmansodan jälkeen, jol¬ 
loin hänen maansa oli Yhdysvaltain ja Englannin rinnalla koko 
maapallon ehdottomasti johtavia valtakuntia. Nyt useat muut 
vallat — Saksa, Neuvostoliitto, Japani, mahdollisesti Italiakin 
pyrkivät Ranskan rinnalle, vieläpä sen edellekin, sanoi tuo ranska¬ 
lainen poliitikko. Ja syyksi hän selitti, etteivät ranskalaiset ole 
vahvistaneet ja kehittäneet rotuaan, kun sitävastoin sellaiset kan¬ 
sat kuin saksalaiset, venäläiset ja italialaiset ovat niin tehneet. 

Mitä Reynaud tuolla rodun vahvistamisella sitten tarkoitta¬ 
neekin, niin joka tapauksessa hän asetti täten sormensa samaan 
kipeään kohtaan, josta vanha marsalkka Pötain muistutti ranska¬ 
laisille heti aselevon jälkeen. Ranska oli itsekylläinen kansakunta, 
joka vielä työskenteli ja ennen kaikkea säästi ahkerasti, omisti 
suunnattomia rikkauksia, mutta oli menettänyt laajentumis- 
kykynsä ja kasvuvoimansa. Sen väestökysymys oli vuosikym¬ 
meniä ollut yhtä huolestuttava kaupungeissa kuin maaseudullakin, 
jota maan teollistumisen aiheuttama joukkomuutto kaupunkeihin 
yhä enemmän autioitti. Ranska oli 40 miljoonan asukkaan valta¬ 
kunta, joka otti nyt vastaan sadoin tuhansin, vieläpä miljoonaisin 
joukoin siirtolaisia Italiasta, Puolasta jne., koska laajalla ja rik- 

kaalia maalla ei paikoin enää ollut kyllin asukkaita sitä viljele¬ 
mään ja koska kansan luonnollinen lisääntyminen oli käytännölli¬ 
sesti katsoen lakannut kokonaan. Vielä v. 17OO Ludvig XIV:n 
Hanskassa oli ollut 20 miljoonaa asukasta. Itävallassa 13* Eng¬ 
lannissa 9 ja Preussissa ainoastaan 2 miljoonaa asukasta. Ranska 
oli silloin väestöltäänkin maanosamme ehdottomasti johtava valta. 
Suuren vallankumouksen puhjetessa v. 1789 nuo vastaavat luvut 
olivat vielä 28, 18, 12 ja 5 miljoonaa, mutta v. 1880 meille tar¬ 
joutuu jo aivan toinen kuva. Nyt Ranska on neljännellä tilalla. 
Sen edelle olivat menneet Venäjä 84 miljoonan väestöineen, Saksa 
45 ja Itävalta-Unkari 39 miljoonan massoin. V. 1935 taas kuva 
on johtavien suurvaltojen kesken seuraavanlainen: Neuvosto¬ 
liitto 165 miljoonaa, USA 127, Japani 69, Saksa 65, Englanti 47, 
Italia 43 ja Ranska 41 miljoonaa. 

Tämä vertailu historian valossa sanoo meille jotakin. Ranskan 
johtava asema oli vielä luonnollinen ja oikeutettu Ludvig XIV:n 
tai Napoleonin aikana, mutta epäoikeutettu ja niin sanoaksemme 
sille fyysillisesti mahdoton maailmansodan jälkeen. Tosin La 
France d'Outre-Mer, merentakainen Ranskan siirtomaavalta omasi 
vielä suuria väestöresursseja, jotka tuntuvasti paransivat Ranskan 
arvosijaa ja merkitystä maailman valtakuntien joukossa, mutta 
nuo massat eivät olleet ranskalaisia. Ne olivat Senegalin tai 
Kongon neekereitä, Pohjois-Af rikan arabeja ja berbereitä, Indo- 
Kiinan mongoloidisia kansoja jne. Algerian noin 1 miljoona 
ranskalaista eivät tässä vaa’assa painaneet paljonkaan. Ranska 
tosin saattoi noita värillisiä rotumassoja käyttää hyväkseen soti¬ 
laallisesti ja taloudellisestikin, niinkuin maailmansota osoitti, 
mutta Ranskan mahtia ei voinut silti rakentaa niiden nojaan. 

Nuo tekijät epäilemättä väikkyivät myöskin vanhan Clemen- 
ceaun mielessä hänen kirjoittaessaan aiemmin esittämämme pessi¬ 
mistiset sanat viimeisessä teoksessaan öGrandeurs et Mis&res d’une 
Victoire» ja ne selittävät eräältä osalta myös, miksi luottamus 
Ranskaan katosi sen itäisten liittolaisten parissa. Ranskan väli¬ 
aikainen johtoasema Euroopassa Versaillesin kautena oli luon¬ 
noton, sillä Ranska itse ei ollut yhtä keskeisessä asemassa maan¬ 
tieteellisesti kuin Saksa ja oli sitäpaitsi sekä väestömassoiltaan 

että tuotannoltaan toisen luokan valtio, vaikka Ranskan Pankki 
omistikin USA:n jälkeen eniten kultaa ja vaikka maan taloudelli¬ 
nen mahti muutenkin oli tavattoman suuri. Sitäpaitsi Ranska itse 
myös laiminlöi juuri ratkaisevina vuosina ennen uutta sotaa oman 
suurvalta-asemansa kaikinpuolisen lujittamisen ja toisaalta taas 
ei ulkopolitiikassaan myöskään tehnyt käytännöllisesti katsoen 
mitään niiden vastakohtien tasoittamiseksi, jotka sitten uuteen 
sotaan osaltaan johtaneina aiheuttivat maan turmion. 


KANSANRINTAMAN RANSKA 

Ranskan suuren romahduksen syihin palaamme sitten sen laa¬ 
jan itsetilityksen yhteydessä, joka on tapahtunut maassa vuoden 
1940 kesäkuun jälkeen, mutta joka tapauksessa nyt jo voidaan 
sanoa huoleti, että Ranskan sisä- ja ulkopolitiikalla kansanrintaman 
vuosina 1936—1938 oli hyvin olennainen osuutensa maan mahti- 
aseman ja voimien heikentymiseen ja luottamuksen katoamiseen 
kaikkialla Ranskaa kohtaan. Riomin oikeudenkäynnin yhteydessä 
mm. on näitä tapahtumia ja niiden syitä kosketeltu, mutta niihin 
ei ole vielä aihetta syvemmälti puuttua. 

Joka tapauksessa Ranskalle koitui kohtalokkaaksi tuo poliitti¬ 
nen ja yhteiskuntataloudellinen kokeilukausi, johon se siirtyi 
samaan aikaan, kun sen suurissa naapurimaissa, sen kilpailija- 
kansojen keskuudessa tapahtui valtava kaikkien kansallisten voi¬ 
mien keskitys tarmokkaan ja määrätietoisen valtionjohdon alai¬ 
suuteen kauan kangastelleiden laajentumistehtävien toteuttami¬ 
seksi. Fascistisen Italian ja kansallissosialistisen Saksan kootessa 
voimiaan »tiikerinhyppyyn», niille kuuluvan sijan valloittamiseen 
maailmassa, siirtymiseen pois »nälkäisten kansojen» pimennosta 
valoon Ranska sitävastoin tyytyi uinailemaan vallan auringossa. 

Täydellinen käänne Ranskan sisäpolitiikassa oli tapahtunut 
lopullisesti vuoden 1936 parlamenttivaaleissa, joissa vasemmisto¬ 
puolueiden vaalikartelli Thorezin ja Cachinin kommunisteista 
Blumin sosialistipuolueen kautta aina Herriot’n ja Daladier’n 

Sosialisti pääministeriisi 

sosiaaliradikaaleihin saakka voitti ja pääsi valtaan. Kansanrin¬ 
tama oli jo aikaisemmin muodostettu kunnallisvaaleissa, ja ennen 
kaikkea sosialististen sekä kommunististen ammattiliittojen yhty¬ 
minen oli raivannut sille tietä. Nyt oli täten muodostuneella 
kansanrintamalla edustajakamanssa melko suuri enemmistö: 3®^ 
edustajapaikkaa keskustan ja oikeiston 237 vastaan. Porvarilli¬ 
nen keskusta ja vasemmisto olivat näissä vaaleissa menettäneet 
tuntuvasti, koska virtailu puolin ja toisin kävi jyrkempiin suun¬ 
tiin oikealle ja vasemmalle, mutta ennen kaikkea Läon Blumin 
sosialistipuolue sekä kommunistit hyötyivät mielialojen muutok¬ 
sesta. Sosialistien ryhmä kasvoikin täten edustajakamarin suurim¬ 
maksi, 146 mieheksi, ja kommunistien edustajaluku nousi yhdellä 
iskulla tuon uuden yhteisen vaalitaktiikan ansiosta io:stä 72:een, 
vaikka äänimäärä olikin vain kaksinkertaistunut. 

Tällä tavoin syntyi Ranskassa sisäpoliittisesti peräti omituinen 
tilanne. Vasemmistolainen kansanrintama oli sopinut yhteistoi¬ 
minnasta vaalien jälkeenkin parlamentissa sekä hallituksessa, 
jonka muodostaminen nyt jäi L£on Blumin johdolla hänen sosia¬ 
listeilleen, Daladier'n sosiaaliradikaaleille ja Paul Boncourin »mal¬ 
tillisille sosialisteille». Kun kavalin keskustalainen hallitus oli 
syrjäytetty tammikuussa, niin Sarraut johti puolisen vuotta väli¬ 
aikaista vasemmistoväristä toimitusministeristöä, kunnes täydel¬ 
linen vallan siirto »kansanrintamalle» voitiin toteuttaa. Blumin 
hallitukseen kuului nyt 15 sosiaaliradikaalia, kaksi Paul Boncourin 
ryhmän miestä, mutta 18 Blumin sosialistia. Painopiste oli siis 
kokonaan vasemmalla ja pääministerinä oli nyt sosialisti ensi 
kerran Ranskan historiassa. Mutta itse asiassa jouduttiin käytän¬ 
nössä vielä siihen, että hallitusta vallitsivat suuressa määrin koko 
parlamentarismille vieraat voimat. Blumin oli nimittäin tahtoen 
tai tahtomattaan haettava tukea parlamentissa kommunisteilta, 
jotka olivat kyllä luvanneet häntä kannattaa, mutta itse asiassa 
työskentelivät parlamentin ulkopuolella sekä kansanrintaman 
kannattajien laajoissa riveissä hallitusta vastaan valmentaakseen 
maan mielialaa »vallankumouksen jyrkentämiselle» kypsäksi. 

Niinpä jouduttiinkin taloudelliseen ja yhteiskunnalliseen ko¬ 
keilu- ja taistelukauteen, jonka seuraamukset kävivät Ranskalle 

tuhoisiksi. »Kansanrintama» oli sopinut vaalien jälkeen toteutet¬ 
tavasta minimiohjelmasta, jossa oli kolme pääkohtaa: tehokas 
toiminta talouspulan keventämiseksi, yhä jyrkempiä toimenpiteitä 
oikeistolaisia järjestöjä vastaan, joissa vasemmisto näki pahim¬ 
man vastustajansa, sekä Ranskan Pankin saattaminen valtion 
tehokkaaseen valvontaan »kahdensadan omistajaperheen» vallan 
murtamiseksi. Parlamentti hyväksyikin sitten syyskesällä ja syk¬ 
syllä 1936 kokonaisen sarjan pitkälle meneviä lakiehdotuksia: 
lain 40 tunnin työviikosta, joka käytännössä tuli merkitsemään 
viisipäiväistä työviikkoa, 12 päivän palkallisesta lomasta kaupan 
ja teollisuuden työntekijöille, joukkotyösopimuksista, jopa työ¬ 
neuvostojen perustamisesta kaikkiin suurempiin yrityksiin. Sa¬ 
moin pidennettiin lailla koulupakkoaikaa, toinen laki myönsi 
hallitukselle valtuudet varustusteollisuuden kansallistuttamiseen, 
hallitus sai määräysvallan Ranskan Pankin johdon asettamisessa, 
niinikään säädettiin laki vehnämonopolista ja sosiaalivakuutuksen 
uudestij ärjestämisestä. 

Ranska on ollut aina sosiaalisten olojensa järjestelyssä äärim¬ 
mäisen konservatiivi siitä syystä, että ranskalainen suurena 
individualistina ja tyypillisenä säästäjäkapitalistina on vastusta¬ 
nut jyrkästi valtiovallan puuttumista yksilön vapauksiin näillä 
aloilla. Suuri osa Blumin ohjelmaa sisälsikin toimenpiteitä, jotka 
jo aikoja sitten oli toteutettu monissa muissa Euroopan teollisuus¬ 
maissa. Sitäpaitsi uudet työoloja järjestelevät lait merkitsivät 
työntekijöille epäilemättä elinehtojen tuntuvaa parantumista. 
Kaikesta huolimatta koko tuo uudistuspolitiikka kuitenkin kävi 
maalle erinomaisen vaaralliseksi useammastakin syystä. Ensinnä¬ 
kin siihen ryhdyttiin ajankohtana, jolloin Ranskan suurvalta- 
aseman ylläpitämisen kannalta olisi kaikki voimat pitänyt keskit¬ 
tää puolustuspoliittisiin ja ulkopoliittisiin tehtäviin. Nyt Ranska 
sitävastoin antautui kokonaan sisäisille probleemeilleen, joiden 
ratkaisuun ryhdyttiin radikaalisesti — siinä mentiin niin pitkälle, 
että seurauksena oli yhteiskunnallinen rauhattomuus ja talous¬ 
elämän sekä valtion raha-asioiden sekasorto. »Kansanrintaman» 
kokeilut koituivat siten Ranskalle tavattoman kalliiksi. 

Arvovaltainen ranskalainen »Le Temps» kirjoitti kansanrintama- 

kauden päättyessä kerran talousosastossaan, että tavallisen rans¬ 
kalaisen on hyvin vaikea enää lopuksi päästä selville, mistä fran¬ 
gista oikeastaan kunakin ajankohtana on ollut kysymys, kun 
puhutaan »PoincarSn frangista», »Blumin frangista» jne. Tämä 
johtui frangin devalvaatioista, arvon alennuksista, joihin oli ryh¬ 
dytty. Laval oli vuoden 1936 alkuun saakka taistellut valtion 
finanssipulaa vastaan vähän aikaa deflaatiopolitiikan tietä, koet¬ 
taen sadoin hätäasetuksin supistaa valtion menoja, samalla kun 
valtio ryhtyi laajoihin hintasäännöstelyihin vakaannuttaakseen 
hinnat ja tuotantokustannukset. Tämä politiikka aiheutti kum¬ 
minkin paljon tyytymättömyyttä maassa, ja nyt Blum turvautui 
aivan päinvastaiseen keinoon. Hänen esikuvinaan olivat belgia¬ 
laisen sosialistiteoreetikon Henri de Manin opetukset ja Rooseveltin 
New Deal-politiikan häikäilemätön varain käyttö talouselämän 
vilkastuttamiseksi reflaatiolla. Nyt valtio käytti kymmeniä mil¬ 
jardeja frangeja uudistusohjelmansa toteutukseen, niinpä parla¬ 
mentti myönsi vuosien 1936—1939 julkisten töiden ohjelmaa 
varten 20 miljardia. Pyrittiin nostamaan palkkoja ja hintoja 
eikä laskemaan tai vakauttamaan niitä, ja seurauksena tuhlaile¬ 
vasta varain käytöstä oli valtiovelan sekä budjettivajausten tava¬ 
ton kasvu. Niinpä hallituksen budjettiselostaja ilmoitti senaatissa 
kesäkuun n pnä 1937, että vuoden 1936 budjetti vajaus oli yli 
8,* miljardia frangia ja että vuoden 1937 aikana täytyisi uusia 
lainoja ottaa noin 40 miljardia frangia, ts. yhtä suuri summa kuin 
koko budjetin säännölliset menot. 

Tämä tilanne kävi tietenkin ajan mittaan kestämättömäksi, 
varsinkin kun myöskin frangin arvoa oli alennettu. Frangin asema 
oli rahateknillisesti ollut kylläkin sangen vahva, sillä Ranskan 
valtavat kultavarat riittivät turvaamaan kultakannan pitkäksi 
aikaa. Blumin hallitus päätti kuitenkin toimeenpanna syyskuun 
25 pnä 1936 frangin arvon alentamisen 30 prosentilla, ja frangin 
kiinteä sidonta kultaan täten lakkasi. Frangi siirtyi nyt lähinnä 
puntaryhmään ja devalvoiminen tapahtui yhteisymmärryksessä 
Englannin ja 'Yhdysvaltain kanssa, jotka puolestaan sitoutuivat 
olemaan ryhtymättä mihinkään vastatoimenpiteisiin kaupallisten 
etujensa turvaamiseksi Ranskan kilpailua vastaan. Ranskan raha- 

asioiden huonontumisesta kansanrintamakautena antoi kaikkein 
räikeimmän kuvan Daladierin pääministerinä marraskuun 1 pnä 
1938 Marseillessa pitämä puhe, jossa hän selvitteli finanssitilan- 
netta. Hän selitti, että vuoden 1939 budjetti silloisten ennakko¬ 
laskelmien mukaisesti nousisi 64 miljardiin ja sen lisäksi ylimää¬ 
räiset varustusluotot 30 miljardiin ja autonoomisen velkainkuoletus- 
rahaston kustannustaakka 8 miljardiin. Valtion menot olivat 
siten 102 miljardia, mutta säännölliset tulot arvioitiin vain 66 
miljardiksi. Kun Ranskan kansallistulo samaan aikaan ei ylittä¬ 
nyt 220 miljardia frangia, niin julkiset menot nielivät runsaasti 
yli puolet siitä, sillä valtion menojen lisäksi tuli 20—25 miljardia 
kunnallisia sekä departementtiveroja. 

Kansanrintamakauden kokeilut kävivät siis valtiotaloudelle 
tavattoman raskaiksi, mutta vielä vaarallisempi ilmiö oli yhteis¬ 
kunnallinen levottomuus, joka johtui ennen kaikkea kommunis¬ 
tien taktiikasta. Kommunistit olivat vallanneet yhtyneet ammatti¬ 
liitot, joiden jäsenluku Blumin hallituksen muodostamisen jälkeen 
yhdessä vuodessa nelinkertaistui, kasvoi noin 1 miljoonasta yli 
4 miljoonan. Täten kommunistien kumoustaktiikalle tarjoutui 
mahtava ase, jota myöskin käytettiin työolojen rauhattomuuden 
lietsomiseksi. Thorezin puolue otti ohjeensa vastaan Moskovasta — 
se voitiin myöhemmin eittämättömästi todeta, kun sodan alettua 
puolue lakkautettiin ja sen huoneistoissa toimitettiin laajoja etsin¬ 
töjä. Kommunistit valmistelivat Ranskan muuttamista neuvosto¬ 
tasavallaksi samaan tapaan kuin Espanjan anarkistis-kommunis- 
tinen äärimmäinen vasemmisto oli suunnitellut kumousta jo ennen 
sisäisen sodan alkamista. Julkaistunpa Ranskan lehdistössä pal¬ 
jastuksia kommunistien laajoista salaisista asekuljetuksista maa¬ 
han. Ja parlamentissa taas kommunistipuolue oli kahleena Blumin 
jalassa, sillä hänen hallitusenemmistönsä oli riippuvainen kom¬ 
munistien kannatuksesta. Pääministerin oli toteutettava »kansan¬ 
rintaman» koko ohjelma viimeistä piirtoa myöten. 

Siis »vallankumousta jyrkennettiin» maassa kommunistien 
kumoustaktiikan kaikin keinoin. Ennen kaikkea käytettiin ns. 
italialaista lakkoa, ts. työnantajien ja työntekijöiden joutuessa 
taisteluun viimeksimainitut miehittivät työpaikat estäen mahdol- 


3 * 


Oikeistojärjesfötkin aseistautuvat 

listen slakonrikkurien» työskentelyn tällä tavoin. Niinpä vuoden 
1936 lopulla lakkoaalto vyöryi yli maan, ja Blumin täytyi tur¬ 
vautua pakolliseen välitysmenetelmään voidakseen edes jossakin 
määrin rauhoittaa työoloja. Viisipäiväisestä työviikosta oli muu¬ 
tenkin seurauksena tuotannon jyrkkä lasku, jota eräillä tärkeillä 
tuotantoaloilla, nimenomaan valmistusteollisuudessa hallituksen 
omat toimenpiteet vielä lisäsivät. Siten lentokoneteollisuuden 
ottamisesta valtion haltuun oli näissä oloissa seurauksena, että 
vuoden 1937 lopulla arvioitiin valmistettavan ainoastaan 30 konetta 
kuukaudessa. 

Nämä esimerkit riittäkööt osoittamaan, miten Ranska luisui 
noina aikoina yhä lähemmäksi poliittista, yhteiskunnallista ja 
taloudellista katastrofia. Vastavaikutuksena tuon rauhattomuu¬ 
den ja kommunistien toiminnan johdosta oikeistojärjestöjen, sel¬ 
laisten kuin eversti de la Rocquen Tuliristin (Croix du feu), Doriot'n 
»kansanpuolueen» ja rintamamiesliittojen rivit taajenivat. Sar- 
raut’n hallitus oli jo helmikuun 13 pnä 1936 hajoittanut kuningas¬ 
mieliset järjestöt, ja kommunistien painostuksesta Blumin minis- 
teristö puolestaan ryhtyi kohta valtaan tultuaan toimenpiteisiin 
muita oikeistojärjestoja vastaan. Kesäkuun 19 pnä 1936 lakkau¬ 
tettiin Tuliristi, Solidaritö Fran$aise, Jeunesses Patriotes sekä 
»francistit». Niiden toiminta ei kuitenkaan lamaantunut, vaan 
järjestäytyi uusiin muotoihin. Se muuttui osittain salaiseksi, ja 
myöskin sillä taholla ryhdyttiin aseistautumaan suojaksi kommu¬ 
nistien salahankkeita vastaan, niinkuin kuuluisan cagoulard-jutun 
yhteydessä vuoden 1937 lopulla tapahtuneet paljastukset osoit¬ 
tivat. 

Vuodenvaihteessa 1936—1937 lakkoaalto jälleen laski ja olot 
näyttivät rauhoittuvan, mutta tyventä kesti vain hetken. Maalis¬ 
kuussa tapahtui eversti de la Rocquen Tuliristin sijaan perustetun 
Ranskan sosiaalisen puolueen kokouksen yhteydessä Clichyssä 
vaikeita levottomuuksia, joissa 5 ihmistä sai surmansa ja lähes 
300 vammoja, kommunistien yllyttäessä kannattajamassojaan 
tuliristiläisiä vastaan. Järjestysvalta oli voimaton eikä uskalta¬ 
nut puuttua lujakätisesti rauhanhäiritsijöihin ja kommunisti¬ 
puolue uhkaili nyt avoimesti. Thorezin päämaja syytti oikeisto- 

järjestöjen lisäksi myöskin poliisia levottomuuksien aiheuttami¬ 
sesta, vaati kaikkien »fascististen liigojen» aseistariisumista ja 
hajoittamista, täydellisen »puhdistuksen» toimeenpanoa poliisin, 
santarmiston ja armeijan keskuudessa ja »kansanrintaman» ohjel¬ 
man ehdotonta toteuttamista. Blum antoi vältteleviä selityksiä 
edustajakamarissa, jolta hän tälläkin kertaa vielä sai luottamus¬ 
lauseen. Kuitenkin kriisi kiristyi, sillä valtion finanssitilanteen 
vaikeutumisen vuoksi Blumin täytyi itsensä ryhtyä suunnittele¬ 
maan taukoa »kansanrintaman» sosiaalipoliittisen ohjelman toteu¬ 
tuksessa. Hän pyysi kesäkuussa parlamentilta erikois valtuuksia 
kaikkiin tarpeellisiksi katsottaviin toimenpiteisiin taloustilanteen 
selvittämiseksi, mutta nyt vastustus oli jo laajentunut. Erityisesti 
maaseutu oli tyytymätön Blumin uudistusohjelman toteutus¬ 
tapaan ja kalpasi työrauhaa. Ranskan sosiaaliradikaalisen puo¬ 
lueen kannattajisto taas on pääasiassa juuri maaseudulta ja sen- 
vuoksi tämän »kansanrintamaan» kuuluvan ryhmän keskuudessa 
alettiin yhä enemmän pelätä sosialistien ja kommunistien kanssa 
tehdyn liiton seurauksia. 

Ranskan senaatti on kolmannen tasavallan aikana usein edus¬ 
tanut konservatiivista, pidättävää ja jarruttavaa valtioelämän 
tekijää, milloin ranskalaiselle parlamentarismille tyypillinen »sinis- 
trismi», kilpailu radikaalisuudessa on näyttänyt menevän liian 
pitkälle. Senaatti nytkin osoittautui esteeksi, joka kaatoi Blumin 
hallituksen kansanrintamaohjelmineen. Blumin pyytämiä ja edus- 
tajakamarin jo hyväksymiä erikoisvaltuuksia karsittiin senaatissa 
sangen tuntuvasti ja tuloksena oli hallituspula. Blumin ministe- 
ristö erosi kesäkuun 21 pnä 1937 ja sosiaaliradikaali Camille 
Chautemps muodosti uuden hallituksen, jossa Blumin sosialistit 
olivat kyllä mukana ja Blum itse varapääministerinä. 

Kansanrintamapolitukan huippukohta oli täten sivuutettu, 
sillä Chautemps'in hallitus julisti Blumin jo suunnitteleman tauon 
uudistusohjelman toteutuksessa. Peräytyminen oli alkanut ja 
samalla myöskin itse »kansanrintamaan» ilmestyi rakoilemisen 
merkkejä. Kommunistit ja Piverfin johtama Blumin sosialistisen 
puolueen vasemmisto olivat tyytymättömiä »vallankumouksen» 
pysähtymiseen, ja kun Chautemps vuoden 1938 alussa pyysi 
3 — Krii*I»n j» todin mtiilma. 

uusia erikoisvaltuuksia finanssitilanteen selvittämiseksi, niin marxi¬ 
lainen vasemmisto ne kielsi. Hallitusta uudistettiin, mutta Chau- 
temps’in täytyi lopullisesti erota maaliskuussa, jolloin kansan¬ 
rintaman kriisi puhkesi jo esille täydessä laajuudessaan. Blum 
yritti nyt muodostaa laajaan »kansalliseen unioniin» nojautuvan 
ministeristön, johon hän olisi ottanut kommunistitkin mukaan, 
mutta sosiaaliradikaalien oikea siipi vastusti jyrkästi. Hänen 
uusi kokeilunsa sosiaaliradikaalien ja sosialistien yhteisesti muo¬ 
dostamalla ministeristöllä taas päättyi epäluottamuslauseeseen 
kohta parlamentin ensi äänestyksissä hallituksen ohjelmasta ja’ 
erikoisvaltuuksista ja nyt vihdoinkin astui pääministerin paikalle 
sosiaaliradikaalien todellinen johtaja Edouard Daladier, joka vara¬ 
pääministerinä ja sotaministerinä oli jo aikaisemminkin sangen 
määräävästi vaikuttanut »kansanrintaman» politiikan kulkuun. 

Tämä Ranskan kolmannen tasavallan viime vaiheissa miltei 
loppuun saakka sangen merkittävää osaa näytellyt poliitikko on 
monessa suhteessa mielenkiintoinen henkilö. Löon Blum on neu¬ 
voteleva juutalainen, marxilainen teoreetikko ja rikas esteetikko, 
sosiaaliradikaalien aikaisempi johtaja, Lyonin pormestari Edouard 
Herriot taas oli hienostunut maailmanmies, kirjallisuuden tuntija 
ja historiantutkija. Daladier puolestaan muistuttaa Herriotia 
yhtä vähän kuin Stalin Leniniä. Blumin ja Herriofn hioutuneen 
parlamentaarikko- ja esteetikko-olemuksen vastakohtana Dala- 
dier’ssä yhtyvät oveluus ja härkäpäisyys, häikäilemätön kunnian¬ 
himo ja pyrkimys itsevaltaiseen käskijän asemaan. Niinpä muuan 
ulkomaalainen Ranskan olojen tuntija kirjoittikin hänestä v. 1939, 
Daladier’n saatua todelliset diktaattorin valtuudet: »Edouard 
Daladier on aina ollut autoritaarisen hallitustavan kannattaja. 
Hänen ensimmäisenä päämääränään oli luoda autoritaarinen 
vasemmistohallitus, jota tukisi edustajakamarin suuri enemmistö. 
Hän uskoi löytävänsä 'kansanrintamasta' siihen sopivan välineen. 
Tämä yritys päättyi kumminkin miltei sisäpoliittiseen katastro¬ 
fiin Ranskalle. Armeijan tukeen nojaten Edouard Daladier saat¬ 
toi pelastautua disastresta, turmiosta. Kenraalit eivät unohtaneet 
monivuotista sotaministeriään, joka oli heitä suojellut 'kansan¬ 
rintaman' otteilta. He rakensivat hänelle sillan uuteen enemmis- 

töön edustajakamarissa, enemmistöön, joka tahtoi vastaan väit¬ 
tämättä alistua ylimmän sotilasjohdon määräysvaltaan.» 

Noissa sanoissa on ehkä liioiteltu sotilaspiirien. vaikutusta 
Ranskan sisäpoliittisten tapahtumien kulkuun kansanrintama- 
kauden loppuvaiheissa, mutta epäilemättä Daladier nautti armeija- 
piirien luottamusta. Pääasia oli kuitenkin, että Daladier useim¬ 
pien muiden sosiaaliradikaalien tavoin tajusi »kansanrintaman» 
johtaneen miltei katastrofin partaalle ja maan mielialojen sen- 
vuoksi kääntyneen tätä vasemmistosuuntaista politiikkaa vastaan. 
Suuntaa oli muutettava ja hallitusvallalta vaadittiin lujempia 
otteita, jotka ennen pitkää veivät hallituksen talousdiktatuuriin 
ja samalla ankaraan taisteluun äskeisten kansanrintamakumppa- 
nusten kesken. 

Daladier’n hallitus oli nimittäin miltei puhdas sosiaaliradikaa- 
linen ministeristö, johon Blumin sosialistit eivät enää osallistuneet, 
vaan ainoastaan lupasivat sille parlamentissa tukensa »tapauk¬ 
sesta toiseen». Hallitus sai nyt laajat valtuudet hallita asetuksin, 
ja samoin kuin Laval kaksi vuotta aikaisemmin Daladier nyt ryh¬ 
tyi dekreettitietä toteuttamaan laajasuuntaisia toimenpiteitä talou¬ 
den elvyttämiseksi. Ratkaisevaksi Ranskan sisäpoliittisen kehi¬ 
tyksen kannalta tuli hänen tervehdyttämisohjelmansa, jonka parla¬ 
mentti vahvisti marraskuun 13 pnä 1938. Sen keskeisenä kohtana 
oli nimittäin 40 tunnin työpäiväkin lakkauttaminen ja työajan 
pidentäminen. Jo elokuussa oli annettu dekreetti lisätyötuntien 
määräämisestä varustusteollisuudessa, ja silloin jo sosialistis- 
kommunistinen vasemmisto oli hyökännyt ankarasti hallitusta 
vastaan. 

Tämä tervehdyttämisohjelma merkitsi taistelujulistusta. 
Blumin New Deal-politiikan tärkeimmistä kohdista peräydyttäi¬ 
siin! Nyt tuli Jouhaux’n johtamien ja kommunistien kontrolloi¬ 
mien ammattiliittojen vuoro astua näyttämölle. Jo viikkoa aikai¬ 
semmin sosiaaliradikaalisen puolueen kongressi oli hyväksynyt 
selityksen, jossa hyökättiin kommunistista puoluetta vastaan ja 
todettiin sen toiminnallaan aiheuttaneen »kansanrintaman» hajoa¬ 
misen. Kommunistit vastasivat tähän syyttäen hallitusta kaikesta 
ja yllyttivät ammattiliitot taisteluun. 

Kun Englannin pääministeri Neville Chamberlain ja ulkominis¬ 
teri Halifax saapuivat marraskuun 24 pnä Pariisiin neuvottele¬ 
maan Miinchenin jälkeisistä suurpoliittisista kysymyksistä ja 
ennen kaikkea Englannin ja Hanskan välisestä sotilaallisesta 
yhteistoiminnasta uudistetun enlenie cordialen merkeissä, niin 
Ranska kuohui. Kaikkialla syntyi miehityslakkoja ja levotto¬ 
muuksia ja marraskuun 30 päiväksi julistettiin yleislakko koko 
maassa. Daladier’n hallitus ryhtyi nyt kumminkin tarmokkaisiin 
vastatoimiin. Työpaikkojen miehittäjät karkotettiin voimakei¬ 
noin, vieläpä hallitus turvautui poikkeustilasäännöksiin pitääk¬ 
seen tärkeimmät tehtaat, kaivokset, rautatiet ym. käynnissä. 
Kaikkia valtion palkannauttijoita kiellettiin erottamisen uhalla 
yhtymästä yleislakkoon, joka sitten epaonnistuikin suurimmaksi 
osaksi. Ammattiliittojen mahtavan pääsihteerin Jouhaux’n täy¬ 
tyi todeta hallituksen voittaneen, ja vähitellen levottomuus tuon 
käänteentekevän marraskuun 30 päivän jälkeen taas asettui. 

Ranska palasi työhön ja vuoden 1939 kuluessa talouselämä 
elpyi nopeasti. Paennut kulta ja pääoma virtasi jälleen koti¬ 
maahan ja tuotannon indeksi saavutti pian aikaisempien parhait¬ 
ten vuosien tason. Myöskin valtion finansseissa alettiin päästä 
tasapainoon, ja vakiinnuttaakseen talousdiktatuurinsa Daladier 
sitten kesäkuun 1 pnä 1939 aikaansai Ranskan kolmannen tasa¬ 
vallan oloissa mullistavan ratkaisun. Hallitukselle annettiin käy¬ 
tännöllisesti katsoen rajattomat valtuudet hallita asetuksin seu- 
raavan marraskuun 30 päivään asti, parlamentti lähti lomalle ja 
parlamenttivaaleja lykättiin kaksi vuotta, aina vuoteen 1941 
saakka. Kansanrintaman kokeilukausi oli täten päättynyt Dala- 
dier’n diktatuurihallintaan. 

Näin alkanut tervehtyminen olisi ehkä pelastanut kolmannen 
tasavallan, mutta nyt elettiin jo sodan kynnyksellä. Ranska oli 
käyttänyt etsikkoaikansa väärin sekä sisä- että ulkopolitiikassaan. 
Se ei hakenut sovintoa Saksan ja Italian kanssa, vaan koetti vii¬ 
meiseen saakka pitää kiinni saksalaisvastaisesta liittojärjestelmäs- 
tään, johon se lisäksi oli saanut mukaan Englanninkin. Ja Bri¬ 
tannia taas oli yhtäläisesti lyönyt laimin vaxustautumisensa kuin 
Ranskakin, niinkuin tuonnempana näemme. Tasoituksen sijasta 

vastakohdat mantereella vain jyrkkenivät eikä Ranska taas toi¬ 
saalta ollut myöskään varautunut sotaan, jota sen poliittinen 
suunta ennusti. Se oli liian heikko ja valmistumaton ottamaan 
vastaan myrskyä, joka hukutti kolmannen tasavallan tuleen ja 
vereen. Kansanrintamapolitiikka täten lopullisesti ratkaisi Rans¬ 
kan kohtalon ensi luokan suurvaltana. 


VOIMAKAS SAKSA 

Englannin nykyinen pääministeri Winston Churchill, Hitlerin 
Saksan vannoutunut vastustaja koko vuosikymmenen ajan, kir¬ 
joitti v. 1935 Adolf Hilleristä teoksessaan »Great Contemporaries» 
(»Suuria aikalaisiamme»): »Kun Hitler esiintyi ensi kerran, Saksa 
oli voimattomana liittoutuneiden jaloissa. Hän saa ehkä elää sen 
päivän, jolloin muu Eurooppa viruu voimattomana Saksan jal¬ 
kojen juuressa. Ajateltakoonpa näistä teoista mitä tahansa, niin 
täytyy joka tapauksessa myöntää, että ne epäilemättä on luettava 
koko maailmanhistorian merkillisimpiin.» 

Tuskinpa Churchill itsekään vuonna 1935 vielä selvästi aavisti, 
että hän joutuisi näkemään ennustuksensa aivan kirjaimellisesti 
toteutuneena jo niin pian kuin tosiasiallisesti on tapahtunut, vain 
puoli vuosikymmentä hänen kirjansa ilmestymisen jälkeen. Sak¬ 
san elämässä oli kumminkin tuona aikana jo tapahtumassa muutos, 
joka osoitti valtavien voimien hakevan vaikutuskenttää tulivuoren 
purkauksen tavoin. Saksan nousua Adolf Hitlerin johdolla on 
monasti nimitetty nykyajan suurimmaksi ihmeeksi ja ihmeeltä 
se todella näyttääkin, kun vertaa Saksan nykyistä mahtia ja 
osoittamaa ääretöntä voimaa siihen olotilaan, joka maassa vallitsi 
vielä kansallissosialismin päästessä valtaan tammikuun 30 pnä 1933. 

Weimarin kauden parlamentaarinen Saksa oli tuolloin tosiaan 
vajonnut aallon pohjaan, josta nousu näytti toivottomalta. Bis- 
marckin verellä ja raudalla luoma keisarillinen Saksa oli palanut 
loppuun maailmansodan hirvittävässä tulessa, joka kulutti kansan 
sekä aineelliset että henkiset voimat ja jätti perinnöksi tappion 

ja vallankumouksen masentavan rauniokentän. Saksan johtava 
suurvalta-asema Euroopan mantereella oli mennyttä, siirtomaa¬ 
valta Euroopan ulkopuolella oli joutunut voittajien saaliiksi ja 
itse valtakunnan eurooppalaisen alueen silvonta oli heikentänyt 
tavattomasti Saksan sotilaallista, poliittista ja taloudellista ase¬ 
maa. Armeijan aseistariisunta, laivaston luovutus ja kaiken uuden 
varustautumisen täydellinen kielto Versaillesin rauhansopimuksessa 
taas alensi Saksan poliittisena sekä sotilaallisena tekijänä Euroo¬ 
passa kolmannen luokan valtioksi, jonka kurissapitoa varten 
sitäpaitsi luotiin kokonainen liittojärjestelmä. Ja Saksan talou¬ 
dellekin sodan lopputilitys merkitsi täydellistä romahdusta. Saksa 
menetti kymmenien miljardien kultamarkkojen suuruiset ulko¬ 
maiset pääomansijoituksensa ja suuren osan entisiä markkinoi¬ 
taan. Siitä oli tullut proletaari kansojen joukossa, kun lisäksi 
sodan jälkeen inflaatio tuhosi kotoisetkin säästöt ja raha-ja luotto- 
järjestelmän kohta maailmansodan jälkeen. Se oli köyhtynyt 
velallinen, jonka oli oman kansantalouden ankarin ponnistuksin 
täytettävä toimeentulomahdollisuuksiinsa revenneet valtavat aukot 
ja pystyttävä vielä suunnattomiin sotakorvauksiin. 

Tämä kaikki olisi kenties ollut kestettävissä väliaikaisena olo¬ 
tilana, jos Saksalle olisi jonkin ajan kuluttua auennut tie poliitti¬ 
seen ja sotilaalliseen tasa-arvoisuuteen sekä entisen asemansa 
vähittäiseen saavuttamiseen samalla tapaa kuin Ranskalle vuosien 
1870—1871 sodan jälkeen. Versailles’issa oli kuitenkin tehty aivan 
liian perusteellista työtä Saksan kaikkien nousumahdollisuuksien 
tuhoamiseksi. Siellä oli luotu niin valtavan monimutkainen ja 
Saksan kansallista omanarvontuntoa siinä määrin loukkaava 
nöyryytys]ärjestelmä, että sen korjaaminen oli mahdollinen ainoas¬ 
taan selvän taistelun tietä. Poliittisten nöyryytysten jatkamisella 
ja sotilaallisen eriarvoisuuden ylläpitämisellä luotiin Saksan kan¬ 
sassa kärsityn vääryyden tunto, joka oli vain myöhemmin omiaan 
kiihdyttämään vastavaikutusta: voimantuntoa nousun jälkeen 
sekä uskoa dynaamisen voimapolitiikan oikeutukseen. Estämällä 
Itävallan ja Sudeettialueen liittyminen suureen kansalliseen yhtey¬ 
teen taas annettiin Saksan nousulle suuret kansalliset tavoitteet, 
todella suursaksalainen luonne sekä kaikupohja. Demokraattisen 

Saksan suosinnalla kaikkia kansalliseen eheytykseen ja voimak¬ 
kaaseen, arvovaltaiseen hallitusjärjestelmään pyrkiviä liikkeitä 
vastaan lopuksi vain lisättiin yllykettä näille virtauksille, jotka 
perustuivat syvälle itse saksalaisen luonteen pohjaan, ja samalla 
länsivallat itse tuolla politiikallaan myötävaikuttivat Weimaxin 
kauden tasavaltaisen järjestelmän diskreditoimiseksi Saksan kan¬ 
san silmissä. 

Saksan kansan erinomaisen tervettä olemusta todistaa se, että 
tuo alennuksen aika ei kaikesta huolimatta pystynyt syövyttä¬ 
mään kansan elinvoimaa perusjuuria myöten, vaan kaikki nuo 
tekijät nostattivat yhdessä päinvastoin tavattoman rajun vasta¬ 
vaikutuksen niin pian kuin Saksa sai johtajan, joka pystyi vala¬ 
maan kansaansa uutta elämänuskoa, itseluottamusta ja organi¬ 
soimaan kaikki voimat työhön nousun hyväksi. Adolf Hillerillä 
oli tätä työtään suorittaessaan puolellaan kaksi mahtavaa tekijää. 
Ensinnäkin hän itse poikkeuksellisella psykologisella vaistollaan 
pystyi tajuamaan kansansa sielun liikkeet syvemmin kuin kukaan 
muu aikalaisensa ja toiseksi hän tunsi saksalaisen luonteen osaten 
antaa liikkeelleen toimintamuodot sekä aatesisällön, joka vastasi 
saksalaisuuden perusolemusta. Valtion kansalaisena saksalainen 
ei ole demokraatti, vaan hänet on vuosisatojen kuluessa kasva¬ 
tettu tottelemaan arvovaltaista, ehdotonta esivaltaa, noudatta¬ 
maan tarkasti lakia ja mukautumaan yksilön holhoukseen val¬ 
tiossa. Yhteiskunta on siellä säätänyt yksilölle tarkat ja ahtaat 
rajat ja opettanut myöskin mieliin uhrautuvaisuuden käsitystä. 
Kun nyt Weimarin kauden demokratia osoittautui käytännössä 
heikoksi kykenevien johtajien puutteessa ainaisine hallitusvaih- 
doksineen, loppumattomina puoluekiistoineen ja yksityisedun 
tavoitteluineen, samalla kun suuret kansalliset tehtävät jäivät 
hoitamatta, alettiin piankin kaivata lujakätistä valtionjohtoa, 
joka samalla otti vastuulleen kansallisten toiveiden toteuttamisen. 
Se lupasi hävittää marxilaisuuden, joka uhkasi suistaa maan epä- 
kansalhsen luokkataistelun sekä yhteiskunnallisen kumouksen 
hyökyaaltoihin; se palautti lujan sisäisen järjestyksen ja ehdotto¬ 
man kurin, ryhtyi jumittamaan pois monia sodanjälkeisen kult¬ 
tuurin dekadenssi-ilmiöitä ja eheyttämään kansaa oikeaan osu- 

neella sosiaalipolitiikalla. Ja ennen kaikkea se otti ratkaistakseen 
maan suunnattomat talouspulmat sekä nostaakseen valtakunnan 
jälleen ensi luokan sotilaalliseksi ja poliittiseksi mahdiksi maail¬ 
massa. Sitäpaitsi tällä kansallisella reaktiolla, jota Hitlerin liike 
edusti, oli vielä voimakkaampikin valtti: se tyydytti saksalaisen 
luonteen tavatonta taipumusta sotilaallisuuteen, mystillisyyteen 
ja symboliikkaan. Asettamalla parlamentaarisen Saksan kaikkien 
ristiriitojen sijaan »Blut und Bodem-tunnuksen, syvän koko kan¬ 
san ja rodun kohtalonyhteyden tunnon, antamalla liikkeelleen ja 
koko uudelle Saksalle tiukasti sotilaallisen johtajavallan muodot 
ja iskostamalla mestarillisesti hoidetulla propagandalla uudet aat¬ 
teet massoihin Hitler kirvoitti Saksan kansasta esiin voimia, jotka 
nyt mullistavat koko Eurooppaa ja maailmaa. 

Puhuessaan kansallissosialistisen Saksan ensimmäisten valtio¬ 
päivien avajaisissa Potsdamin historiallisessa varuskuntakirkossa 
maaliskuun 21 pnä 1933 Hitler oli lausunut: »Me tahdomme 
palauttaa ennalleen Saksan kansan hengen ja tahdon yhtenäisyy¬ 
den. Me tahdomme rakentaa Saksan heimoista, säädyistä, ammatti¬ 
ryhmistä ja tähänastisista luokista todellisen yhteisyyden. Sen 
täytyy kyetä aikaansaamaan koko kansan tulevaisuuden vaatima 
elinetujen tasoitus: talonpojista, porvareista ja työläisistä täytyy 
jälleen tulla Saksan kansa.» 

Tuo ohjelma oli ylpeä ja vaativa, mutta se oli jo vuoden 1938 
alkuun mennessä toteutunut sangen suuressa määrin. Bismarckin 
alkama työ. Saksan muuttaminen yhtenäisvaltioksi, oli tosiasial¬ 
lisesti jo silloin suoritettu loppuun, kun presidentti von Hinden- 
burgin kuoleman jälkeen Saksa muuttui johtajavaltioksi (Fuhrer- 
staat). Vanhojen osavaltioitten raja-aidat oli jaoitettu maahan 
ja parinkymmenen pääkaupungin sijasta Saksalla oli nyt enää 
yksi ainoa: Berliini. Tässä yhtenäisvaltiossa oli myöskin vallan¬ 
keskitys toteutettu johdonmukaisesti. Vanhat puolueet olivat 
kadonneet kokonaan näyttämöltä ja Saksa oli yhden puolueen 
valtio, jossa valtiokoneisto muodosti nyt valtioelämän suuren 
rungon ja taas kansallissosialistinen puolue valtion sekä kansan 
poliittisen ytimen. Ja koko tämä järjestelmä perustui johtajan 
arvovaltaan, mutta myöskin ehdottomaan vastuuseen alhaalta 

ylöspäin ja lopuksi kansan edessä. Koko pyramidin huippuna 
oli nyt johtaja ja valtakunnankansleri, jonka käsiin vuoden 1934 
lain mukaan yhdistyivät sekä valtakunnanpresidentin että halli¬ 
tuksen päämiehen valtuudet. 

Kansallissosialismi julistaa olevansa maailmankatsomus eikä 
pelkästään poliittinen valtajärjestelmä. Se asetti tehtäväkseen 
myöskin henkisen, sivistys- ja yhteiskuntaelämän uudistamisen 
samassa voimakkaasti kansallisessa hengessä kuin valtioelämän 
alalla. Systeemin pohjaksi oli luotava uusi saksalainen ihminen 
ja tämä työ suoritettiin aivan äärettömällä perusteellisuudella 
kulttuuripolitiikan ja kansankasvatuksen kaikilla aloilla. Gleich- 
schaltung, yhdensuuntaistaminen, kansan kaikkien yksilöiden 
ajatustavan mukauttaminen uuteen tiukasti kansalliseen ja kan¬ 
sallissosialistiseen henkeen oli se päämäärä, johon Alfred Rosen¬ 
berg nazismin aateteoreetikkona, Rust opetusministerinä ja Goeb- 
bels propagandan ylimpänä johtajana, Hitlerin Iähimpina apulai¬ 
sina pyrkivät. Niinkuin sienihuovasto maassa kietoo jokaisen 
multahitusenkin verkkoonsa, samoin tuo psykologinen syvämuok- 
kaus ulottui valtion jokaiseen yksilöön käytännöllisesti katsoen 
kehdosta hautaan saakka. 

Yhdessä kansallissosialistisen valtionjohdon muiden menestyk¬ 
sellisten talous-, sosiaali- ja ulkopoliittisten otteiden kanssa tuo 
tavattoman perusteellinen työ selittää, miksi Saksan kansa on 
ollut valmis seuraamaan johtajaansa kaikessa, mitä hän on kat¬ 
sonut Saksan edun vaativan, olipa kysymys uhkarohkeilta näyt¬ 
tävistä poliittisista shakkivedoista tai taistelusta vereen ja hin- 
keen Saksan suuruuden puolesta. Mitään vuoden 1934 kesäkuun 
tapaista kriisiä Saksassa ei ole enää sen jälkeen esiintynyt ja voi 
sanoa kansallissosialismin jo täydellisesti hallinneen Saksan kan¬ 
saa sielullisestikin silloin, kun Hitler vuoden 1938 alussa ryhtyi 
toteuttamaan suursaksalaisia ohjelmiaan. Luottamus Hitleriin 
ja hänen politiikkaansa oli silloin jo tavattoman vankka ja on sen 
jälkeen, jos mahdollista, vieläkin entisestään lujittunut. Kansan 
ja sen johtajan suhde on harvoin historian vaiheissa ollut niin 
läheinen ja luja kuin tässä tapauksessa. 

Tätä luottamussuhdetta on ollut omiaan suuresti vahvistamaan 

kansallissosialismin erinomaisen menestyksellinen sosiaali- ja 
talouspolitiikka, joka vahvisti Saksan taloudenkin perustan järk¬ 
kymättömän lujaksi. Hitlerin liikkeen omaksuma kansakokonai- 
suuden periaate edellytti eri yhteiskuntaluokkien raja-aitojen 
hävittämistä ja esimerkiksi jo kesällä 1933 käytäntöön otettu 
pakollinen työpalvelus suoritti tässäkin suhteessa perustavaa 
työtä. Nuorisolle eri yhteiskuntapiireihin katsomatta opetettiin 
kunnioitusta kaikenlaatuista työtä ja kaikkia työntekijöitä koh¬ 
taan. Se on omiaan kehittämään luonteen itsenäisyyttä ja oma- 
aloitteisuutta voimakkaan kurin- ja velvollisuudentunnon ohella. 
Yhtä suureksi on arvioitava myöskin kansallissosialistisen työ- 
rintaman merkeissä tapahtunut toiminta työväenluokan olojen 
parantamiseksi mitä moninaisimmin tavoin. Kaikessa on ollut 
läpikäyvänä piirteenä kansakokonaisuuden käsityksen erityisen 
voimakas korostus ja elävän yhteishengen luominen eri yhteis- 
kuntakerrosten kesken. 

Tämän työn päämääränä on lopuksi ollut yhteiskunnan koko¬ 
naan uusi taloudellinen ja sosiaalinen järjestäytyminen korpora¬ 
tiivisen sammattikuntavaltiom puitteisiin. Työnantajien ja työn¬ 
tekijöiden vastakohdat oli poistettava sovittamalla heidät yhteen 
ammattialoittain ja tuo organisaatio käsitti pian yksinpä talon- 
poikaistonkin, joka maatalousministeri DarrSn johdolla liitti maa¬ 
talousväen yhteen omaksi kiinteäksi, monenlaisten hinta- ja mark- 
kinasäännöstelyjen turvaamaksi tuottajayhteisöksi, Täten tuo 
eri aloilla tapahtunut uusi organisointi antoi yhteiskunnalle sekä 
sisään- että ulospäin suuren taloudellisen iskuvoiman siitä huoli¬ 
matta, että Saksa olikin kärsinyt kaikki edellisen sodan, inflaation, 
sotakorvausten ja viimeksi suuren talouspulan katastrofit. Se 
teki taas mahdolliseksi valtavien suunnitelmataloudellisten ohjel¬ 
mien toteutuksen päämääränä valtakunnan mahdollisimman täy¬ 
dellinen omavaraisuus sekä kestokyky, jos jouduttaisiin uudelleen 
taisteluun. Se oli tavallaan sotataloutta jo rauhanaikana. 

Jokaisen kansan keskuudessa on aina tietysti oppositiota ja 
epäilijöitä, joille kansallissosialismin talouspolitiikka varsinkin 
alkuaikoina antoi ehkä kaikkein eniten aihetta vastaväitteisiin. 
Kansallissosialismin talouskäsityksissä alleviivataan kyllä voimak- 

kaasti yksityisen aloitteen ensisijaista merkitystä ja yrittäjä- 
vapautta, vieläpä Hitlerin liike ennen kaikkea keskisäädyn liik¬ 
keenä on talousohjelmissaan voimakkaasti suosinut nimenomaan 
pienyrittäjiä. Mutta periaatteessa on tässä toiminnassa eräs 
tärkeä rajoitus. Taloustoimintaa täytyy harjoittaa sillä tavoin, 
että se palvelee ennen kaikkea »yhteisetua oman edun edellä». 
Saksan talous onkin ollut voimakkaasti valtiojohtoista ja talous¬ 
suunnittelulla on siinä ollut keskeinen sija. 

Ilman tällaista taloudenkin alalla tapahtunutta valtionjohdon 
asiaanpuuttumista ja suunnittelua ei kumminkaan olisi voitu 
toteuttaa koko sitä »Ankurbelungö-ohjelmaa, kaikkien pyörien 
käyntiinpanoa, joka sitten tapahtui muutamassa vuodessa. Sitä 
kuvaavat muutamat maininnat talouden eri aloilta. Kun Hitler 
tuli valtaan, niin Saksassa arvioitiin olleen noin n,s miljoonaa 
työssä olevaa ja noin 7,5 miljoonaa työtöntä. Täten voidaan 
laskea, että kutakin kymmentä työntekijää kohti tuli seitsemän 
työtöntä taakkana ja että enemmän kuin neljännes Saksan kansaa 
nautti avustusta julkistaloudellisista varoista. Vuoden 1938 
alkaessa tuo työttömyys sitävastoin oli jo käytännöllisesti katsoen 
kokonaan kadonnut ja keväällä 1939 Saksa jo poti päinvastaista 
pulmaa. Työssä olevien luku oli noussut jo yli 20 miljoonan ja 
käytettävissä olevan kotimaisen työvoiman vajaus laskettiin noin 
yhdeksi miljoonaksi henkilöksi. Saksan täytyi päinvastoin jo sil¬ 
loin ryhtyä hankkimaan sadoin tuhansin työntekijöitä ulkomailta, 
pääasiallisesti Tshekkoslovakiasta ja Italiasta varsinkin maa¬ 
talouden palvelukseen. Saksa oli siis siinä kummallisessa tilan¬ 
teessa, ettei oikeastaan voitu työvoimakysymyksen kannalta enää 
puhua »kansasta, jolta puuttuu tilaa» (»das Volk ohne Raum»), 
vaan »tilasta, josta puuttuu väkeä» (»Raum ohne Volk»). Tämä 
tilanne johtui kumminkin tärkeältä osalta poikkeuksellisista teki¬ 
jöistä, sellaisista kuin sotavoimien ja varustusteollisuuden kas¬ 
vusta, valtavista varustustöistä jne. 

Joka tapauksessa Saksan talous oli elpynyt, pyörät pyörivät 
jälleen, kaikki kädet olivat toiminnassa ja talouden tuotantoteho 
oli kasvanut tavattomasti. Ja tätä näin kasvanutta talousvoimaa 
ohjattiin määrätietoisesti aloille, joita oli pidettävä valtakunnal- 

lisesti katsoen elintäikeina. Niinpä suunnitelmallinen maatalous¬ 
politiikka nosti Saksan omavaraisuustason elintarvikehuollossa jo 
vuoteen 1939 mennessä yli 80 %;n ja taas vuonna 1936 vahvistettu 
suuri nelivuotissuunnitelma loi omavaraisuuden pohjaa monilla 
muilla aloilla. »Minä olen tämän suunnitelman päävaltuutetuksi 
valinnut parhaan miehen» Hitler selitti ilmoittaessaan Göringin 
nimityksestä Saksan tosiasialliseksi talousdiktaattoriksi. Eikä 
Hitler varmastikaan pettynyt toiveissaan tuohon läheiseen ystä¬ 
väänsä ja työtoveriinsa nähden. 

Saksan talousponnistusten saavutuksia tarkastelemme vielä 
lähemmin vertaillessamme sotaan syöksyvän Euroopan päävalto- 
jen taistelukykyä suursodan alkaessa. Tärkeintä on tässä yhtey¬ 
dessä todeta, että Saksa oli sosiaalisesti ja taloudellisestikin san¬ 
gen vahva vuoden 1938 kynnyksellä ryhtyessään toteuttamaan 
kansallista laajentumispolitiikkaansa. Sama toteamus on tehtävä 
myöskin Saksan sotilaallisesta asemasta, jonka tutkimisen me 
niinikään siirrämme valtojen sotaanmarssin yhteyteen. 


»EUROOPAN UUSI KESKUSAKSELI» 

Adolf Hitleristä on sanottu, että hän on ohjelmien mies, joka 
ei hevillä luovu kerran asettamistaan päämääristä, vaan pyrkii 
niihin tavattomalla sitkeydellä. Hänen ulkopolitiikkansa on osoit¬ 
tanutkin tuon oikeaksi. Vaikka Saksan on tilanteitten pakosta 
joskus täytynyt tehdä päätöksiä, jotka ovat olleet ristiriidassa 
Hitlerin ohjelmien kanssa, ja vaikka hänen ei onnistunutkaan 
toteuttaa yhtä suurta ulkopoliittista ohjelmapyrkimystään, sovin¬ 
toa Englannin kanssa, niin hän on palannut kerran viitoittamal¬ 
leen tielle, miltä poikkeaminen oli vain poliittista taktiikkaa. 

Kansallissosialistisen Saksan ulkopolitiikan toinen ominaisuus 
on ollut sen rohkeus ja yllätyksellisyys, mutta samalla varma- 
laskelmallisuus, missä kaikessa se on muistuttanut nykyistä sak¬ 
salaista sotataitoa. Sitä voidaan nimittää voimapolitiikaksi ja 
sen nimen se on saanut ennen kaikkea realistisella todellisuus- 

tajullaan. Menestyksellinen politiikkahan lopuksi onkin kaikkien 
tilanteisiin vaikuttavien voimien oikein arviointia ja toimintaa 
sen mukaisesti. Joka tapauksessa Kolmannen valtakunnan ulko¬ 
politiikkaa on johtanut Hitlerin ja hänen lähimpien neuvonanta¬ 
jiensa erehtymättömän varma intuitiivinen vaisto, joka taistelussa 
Versaillesin systeemin romahduttamiseksi johti suorastaan maail¬ 
maa ällistyttäviin tuloksiin. 

»Me vaadimme Saksan kansan tasa-arvoisuutta muitten kansa¬ 
kuntien rinnalla, Versaillesin ja Saint Germainin rauhansopimus¬ 
ten kumoamista.» 

»Me vaadimme kaikkien saksalaisten yhtymistä kansojen itse¬ 
määräämisoikeuden pohjalla Suur-Saksaksi.» 

»Me vaadimme maata ja aluetta (siirtomaita) kansamme toi¬ 
meentuloa ja liikaväestömme sijoittamista varten.» 

Jos Saksan kansallissosialistisen työväenpuolueen perusohjel¬ 
man kolme ensi pykälää asettaa tähän järjestykseen vaihtamalla 
ensimmäisen ja toisen pykälän paikkaa, niin saman tien löytää 
myöskin Kolmannen valtakunnan ulkopolitiikan jaoituksen kol¬ 
meen eri vaiheeseen. Ensimmäinen niistä päättyi oikeastaan 
tammikuun 30 pnä 1937, jolloin Hitler ilmoitti Saksan peruutta¬ 
van koko Versaillesin sopimuksen allekirjoituksen ja oli käytän¬ 
nössä jo c-mttanut koko systeemin romahtamaan vuoden 1919 
luomia uusia aluesuhteita lukuunottamatta. Toinen vaihe käsitti 
sitten Suur-Saksan luomisen vuoden 1938 aina kevääseen 2939 
ja kolmanteen siirryttiin taistelun alkaessa koko Euroopan her¬ 
ruudesta. 

Saksan ihmeellisen nopea ja valtava nousu antoi kaikki aseet 
päättäväisen valtionjohdon käsiin ulkopoliittista taistelua varten 
Saksan oikeuksien puolesta. Tätä taistelua käytiin koko ajan rin¬ 
nan sisäisen rakennustyön kanssa ja sen menestys oli erinomaisen 
tärkeä sisäisen uudistumisen kiihottajana ja rohkaisijana. Wei- 
marin kausi oli kyllä jo sotilaspoliittisesti ja ulkopoliittisestikin 
valmistellut maaperää Hitlerin menestykselle. Reininmaan mie¬ 
hitys länsivaltojen voimin oli päättynyt, vaikka alue oli edelleen 
demilitarisoitu. Saksan raha-asioiden nöyryyttävästä valvonnasta 
oli tehty jo loppu ja von Papenin oli kesällä 1932 onnistunut Lau- 

sannessa pyyhkiä koko korvauskysymyskin käytännöllisesti kat 
soen kokonaan pois päiväjärjestyksestä. Sitäpaitsi oli, tosin salai¬ 
sesti, suoritettu sotilaallisiakin valmistelutyötä liittolaisten val¬ 
vonnasta huolimatta. Kenraali von Seecktin luoma uusi anrieija- 
systeemi oli niin nerokkaasti suunniteltu, että se voitiin tilaisuu¬ 
den tullen laajentaa helposti asevelvollisen kansanarmeijan orga- 
nisaatiorungoksi. Aseistustakin koetettiin hiljalleen vahvistaa, 
mikäli suinkin voitiin. Valtakunnan puolustusjoukkojen esikunta¬ 
kin oikeastaan jo merkitsi Versaillesin sopimuksessa kielletyn 
Saksan suuren yleisesikunnan uudestiluomista. Olipa kenraali 
von Schleicher valtakunnankanslerina ollessaan joulukuussa 1932 
jo saanut liittolaisvalloilta Genevessä varustusten supistamis- 
konferenssissa lupauksen Saksan aseistustasa-arvon toteuttami¬ 
sesta, vaikka myöhempi kokemus sitten osoitti varsin pian, ettei 
tällä lupauksella suinkaan tarkoitettu totta. 

Taistelu Versaillesin rauhanteon poikkeusmääräyksiä vastaan 
Saksan täysivaltaisuuden ja tasa-arvoisuuden palauttamiseksi kai¬ 
killa aloilla oli se tehtävä, jonka Hitler ulkopolitiikan alalla asetti 
itselleen valtansa ensi vuosina. Lähinnä oli kysymys Saksan 
aseistusrajoitusten kumoamisesta, jotta Saksalle jälleen avautuisi 
mahdollisuus turvata asemansa keskellä Eurooppaa ranskalaisen 
liittokunnan ympäröimänä ja kehittyä jälleen ensi luokan sotilas¬ 
mahdiksi. Voimakkaan sotalaitoksen luominen ei tietysti ollut 
mikään itsetarkoitus, vaan sitä tarvittiin myöhempiä suuria ulko¬ 
poliittisia ratkaisuja varten, joissa oli pakko tavalle +ai toisella 
vedota voimaan. Nämä tehtävät olivat lähinnä kansallispoliittisia, 
ne sisältyivät kansallissosialistisen puolueohjelman suursaksalai¬ 
seen pykälään. Mutta niin oikeutettuja kuin Saksan vaatimukset 
itsemääräämisoikeuden myöntämisestä noille miljoonille valta¬ 
kunnan rajojen ulkopuolella eläville saksalaisille olivatkin, mm 
tällöin puututtiin ratkaisevasti koko siihen aluesysteemiin, joka 
Versailles’m rauhassa oli luotu. Senvuoksi ei voinut odottaakaan 
noiden pyrkimysten toteutuvan ilman sangen vakavia kriisejä, 
joista voimakkain selviytyisi voittajana. 

Vaikka Saksan politiikka käytännöllisistä syistä vaihteli tilan¬ 
teesta toiseen niinkuin kaikkien muidenkin suurvaltojen diplo- 

mätiä, niin siinä oli noina sodan edellisinä vuosina kumminkin 
koko ajan todettavissa määrättyjä suuria linjoja. Ensimmäinen 
sellainen oli Saksan tasa-arvoisuus varustautumisessa ja Saksaa 
ympäröivän eristymismuurin murtaminen. Toiseksi Kolmas valta¬ 
kunta näki tehtävänsä ensi sijassa sitä lähinnä ympäröivässä 
elämänpiirissä, ts. se ennen kaikkea tunsi olevansa eurooppalainen 
mannervaltio, jota odottivat suuret tehtävät idässä ja kaakossa — 
tehtävät, jotka se yksin pystyisi suorittamaan. Tästä ja kansallis¬ 
sosialismin sekä kommunismin maailmankatsomuksellisesta vihol¬ 
lisuudesta taas johtui Kolmannen valtakunnan ja Neuvostoliiton 
jyrkkä vastakohta, joka teki Weimarin Saksan ystävänä esiinty¬ 
neestä ja Versaillesin sopimusta vastustaneesta neuvostovallasta 
Ranskan liittolaisen ja Versaillesin jäijestelmän itäisen tuki¬ 
pylvään v. 1935- Mutta samasta syystä, mannerpoliittisten teh¬ 
tävien ja tuon suuren itäisen vastakohdan johdosta Hitler myös 
koko ajan pyrki sovintoon länsivaltojen kanssa. Hän tahtoi lopul¬ 
lisesti vakauttaa rauhan Reinin rajalla ja siten tehdä lopun vuosi¬ 
sataisesta saksalais-ranskalaisesta vihollisuudesta. Se käy ilmi 
hänen monista puheistaan ja yrityksistään ojentaa sovinnon käsi 
Ranskalle. Ja ennen kaikkea hänen ohjelmaansa kuului sovinto 
ja yhteistyö Englannin kanssa. Sen edellytyksenä oli kyllä entisten 
saksalaisten siirtomaiden tai ainakin niiden pääosan takaisin saa¬ 
minen lähinnä taloudellisista syistä. Saksa pyrki omavaraisuuteen 
laajemmassakin mielessä kuin oman kotimaisen tuotannon pohjalla: 
myöskin siirtomaatuotteiden alalla, joita maa kulutti suuria määriä 
ja joita sen olisi jatkuvasti ollut vaikeata hankkia kullan ja valuut¬ 
tojen puutteen vuoksi. Tämän ohjelman toteutuksen ei kummin¬ 
kaan pitänyt viedä Englannin kanssa valtamerillä kilpailuun, joka 
tärkeältä osalta oli ollut syynä maailmansotaan ja keisarillisen 
Saksan tuhoon. Hitlerin mielessä väikkyi pikemminkin toisen¬ 
lainen suuri, maailmanpoliittinen konstellaatio: Saksa Euroopan 
mantereen johtavana, vahvimpana sotilas- ja talousvaltana ja 
Englanti imperiumeineen Euroopan etujen valvojana valtamerillä 
sekä merentakaisissa maanosissa. 

Tämä kuningasajatus ei toteutunut, vaan vastakohdat jyrk- 
kenivät ja veivät vihdoin taisteluun elämästä ja kuolemasta Eng- 

lännin ja Saksan välillä. Englannin perinnäiseen politiikkaan kuu¬ 
lui, ettei yksikään mannervaltio saanut kasvaa yläpuolelle toisten, 
koska siitä tällöin olisi tullut kenties vaara brittien merenherruu- 
delle ja liian kova kilpailija maailmankaupasta sekä siirtomaista. 
Englanti ei luottanut Hitlerin sanoihin ja tarjouksiin ja pelkäsi 
Saksan yhä nousevaa mahtia. Aluksi Lontoo kyllä sovittcli ja 
tällaisen sovittelun tuloksena syntyi myöskin cnglantilais-saksa- 
lainen laivastosopinius v. 1935. Mutta tämänkin sopimuksen taka- 
ajatuksena oli jo rajoittaa Saksan mahdin kasvua merellä alku¬ 
vaiheessaan, ennenkuin Saksa olisi merivarusteluissaan päässyt 
pitkälle. Englanti sovitteli vielä Munchenissä syksyllä 1938, koska 
se ei nytkään ollut valmis lähtemään sotaan liittolaisensa Ranskan 
rinnalla Tshekkoslovakian puolesta. Jo puoli vuotta myöhemmin 
kumminkin brittiläinen diplomatia rakensi kaikkialla takuusulkuja 
Saksan laajentumista vastaan, rohkaisi tyhjin lupauksin Puolaa 
vastarintaan ja esti puolalais-saksalaisen sovinnon syntymisen. 
Syyskuun alussa 1939 Englanti oli jo valmis menemään uudelleen 
sotaan Saksan mahdin nujertaakseen ja Hitlerin sovintoajatus 
kärsi lopullisen haaksirikon. 

Jo ennen noita tapahtumia, ennen vuotta 1938 taistelu Ver¬ 
sailles 1 ^ systeemiä vastaan oli kumminkin ollut täydessä käyn¬ 
nissä. Hitler oli jo toukokuun 17 pnä 1933 valtiopäivillä pitä¬ 
mässään ulkopoliittisessa ohjelmapuheessa voimakkaasti korosta¬ 
nut, että Saksa tahtoi elää rauhassa maailman kanssa, mutta ei 
aikonut enää alistua rauhansopimusten pakkoon, vaan vaati tasa¬ 
vertaisuutta. Saksa vaatikin lokakuussa 1933 varustusten supis- 
tamiskonferenssissa, että kaikkien vahvasti varustautuneiden val¬ 
tioiden oli heti ryhdyttävä olennaisesti vähentämään varustuk¬ 
siaan ja toteuttamaan yhdenvertaisuuden periaatetta. Kun se ei 
kumminkaan saanut mitään takeita tämän vaatimuksen toteut¬ 
tamisesta, se poistui konferenssista ja erosi samantien kansain¬ 
liitostakin, ilmoittaen pidättävänsä itselleen vapaat kädet varus¬ 
tautumiseen nähden, koska Versaillesin sopimuksen toisetkaan 
allekirjoittajavallat eivät täyttäneet sopimusta. 

Saksa siis ryhtyi varustautumaan Versaillesin sopimuksen 
pakkomääräyksistä huolimatta eivätkä maailmansodan voittaja- 

valtiot voineet sitä estää. Noina yleisen talouspulan vuosina niillä 
oli tarpeeksi tekemistä omissa sisäisissä huolissaan eikä mitään 
halua sotilaalliseen toimintaan Saksaa vastaan. Puolan johtajan 
marsalkka Pilsudskin tiedetään kyllä ehdottaneen Ranskalle esto- 
sotaa Saksaa vastaan, mutta ranskalaiset hylkäsivät tuon aja¬ 
tuksen. Nyt Puola teki asiasta omat johtopäätöksensä ja solmi 
seuraavan vuoden alussa kymmenvuotisen hyökkäämättömyys’ 
sopimuksen, poliittisen välirauhan Saksan kanssa. 

Tämä sopimus oli kansallissosialistisen Saksan ensimmäinen 
suuri ulkopoliittinen voitto, joka merkitsi Saksaa joka puolella 
ympäröineen eristysmuurin heikontumista idässä. Vuosi 1934 oli 
kumminkin Saksalle ulkopoliittisten vastoinkäymisten aikaa. 
Ensinnäkin Ranska alkoi nyt laajan diplomaattisen vastaoffen¬ 
siivin, takoa entistä lujempaa rautarengasta Kolmannen valta¬ 
kunnan ympärille. Ranskalaiseen liittokuntaan vedettiin keväällä 
1935 mukaan Neuvostoliittokin, joka solmi tunnetut sopimuksensa 
Ranskan ja Tshekkoslovakian kanssa. Toiseksi Itävallan kysymys 
sumensi taas Saksan suhteita siihen ainoaan Euroopan suureen 
maahan, johon Saksaa yhdisti maailmankatsomuksellinen ja val¬ 
tiollisten järjestelmien sukulaisuus ja myöskin poliittisen aseman 
tietty samankaltaisuus: fascistiseen Italiaan. Mussolinin divisioo¬ 
nien keskitys Brennerin rajalle Dollfussin murhan jälkeen heinä¬ 
kuun lopussa 1934 teki toistaiseksi lopun kansallissosialistien kai¬ 
kista toiveista tässä saksalaisessa maassa, jossa Italian vaikutus 
oli vielä määräävänä. Saksan poliittista vastoinkäymistä täydensi 
vielä Mussolinin ja La valin sopimus vuoden 1935 alussa. Saksan 
ensi yritykset kaakkoispolitiikassa olivat epäonnistuneet ja päin¬ 
vastoin näytti siltä kuin Italiakin nyt siirtyisi pysyvästi Ranskan 
liittokuntaan »Brennerin vartijaksi». Yhtyipä Italia vielä keväällä 
1933 Stresan rintamaan Saksan varustautumista vastaan ja oli 
mukana huhtikuussa pidetyssä Lontoon konferenssissa, jossa Sak¬ 
san varustautumispäätökset tuomittiin. 

Käänne oli kumminkin jo tapahtumassa Stresan konferenssin 
aikoihin, ja tämä konferenssi kuivui käytännössä pelkäksi mielen¬ 
ilmaisuksi Saksan toimenpiteitä vastaan. Saksa oli ensinnäkin 
vuoden 1935 alussa saanut ensimmäisen aluevoittonsa VersaiUes’in 

järjestelmästä. Yli 90 % Saarin alueen asukkaista äänesti tavat¬ 
toman kiihkeästä vastapropagandasta. huolimatta Saksaan liitty¬ 
misen puolesta, kun rauhansopimuksen mukaisesti alueen kohtalo 
ratkaistiin lopullisesti kansanäänestyksellä. Tällä voitolla oli erin¬ 
omaisen suuri merkitys mielialojen lujittajana Saksassa itsessään 
ja myöskin se rohkaisi mm. Itävallan väestön Anschluss-toiveita, 
jotka olivat puoli vuotta aikaisemmin kohdanneet masentavan 
tappion. 

Jo kaksi kuukautta Saarin kansanäänestyksen jälkeen tuli 
Hitlerin uusi rohkea veto. Hän julkaisi maaliskuun 16 pnä 1935 
lain kaksivuotisen asevelvollisuuden voimaansaattamisesta maassa. 
Saksa irtisanoutui Versaillesin sopimuksen varustuskahleista ja 
siihenastinen palkkasoturiarmeija muutettiin nyt 36 divisioonaa 
käsittäväksi, noin 550.000 miehen vahvuiseksi asevelvolliseksi 
kansanarmeijaksi, jonka puitteet pääasiallisesti olivatkin jo val¬ 
miit. Niiden laadinnasta oli suuri yleisesikunta jo pitänyt huolen 
ja taas Göringin johdolla oli kaikessa hiljaisuudessa perustettu ja 
koulutettu huomattavat ilmavoimat. 

Hitlerin päätös nostatti myrskyn varsinkin Ranskassa, mutta 
Englanti sitävastoin oli jo uppoutumassa toisiin ristiriitoihin Ita¬ 
lian kanssa Itä-Afrikassa eikä tahtonut kuulla puhuttavankaan 
mistään toiminnasta Saksaa vastaan. Päinvastoin Britannia ensim¬ 
mäisenä kiiruhti tunnustamaan Saksan varustautumisoikeuden 
tekemällä kesäkuun 18 pnä 1935 Saksan kanssa aikaisemmin mai¬ 
nitun laivastosopimuksen, jossa Saksan uuden laivaston suuruus 
määrättiin 35 %:ksi brittiläisen imperiumin merivoimista. 

Versaillesin systeemin olennaisia rakenneosia oli täten 30 kohta 
kohdalta murrettu, kun myrsky alkoi nousta kaukana periferiassa, 
sekoittaen aivan arvaamattomalla tavalla Euroopan suurvaltojen 
suhteita. Somalin erämaassa Ual-Ualm keitaalla abessiinialaiset ja 
italialaiset iskivät verisesti yhteen ja näistä kahakoista paisui pian 
kansainvälinen selkkaus. Italia lähetti joukkoja Afrikkaan ja 
varustautui valloittamaan koko Abessiinian luodakseen laajan 
siirtomaavallan Itä-Afrikkaan. Mussolini ryhtyi toteuttamaan 
kauan valmisteltuja suunnitelmiaan brittiläistä maailmanvaltaa 
ja kansainliittoa uhmaten. 

Siirtomaavaltojen keskeinen jännitys Välimerellä ja Itä-Afri- 
kassa tarjosikin nyt Hitlerille tilaisuuden, jota hän oli odottanut 
ja käytti valppaasti hyväksi. Barthoun ja La valin Saksaa vastaan 
takoma liittorengas katkesi Italian kohdalta ja Stresan vasta- 
rintama hajosi saman tien. Koko maailman huomio kääntyi pois 
Saksan puuhista uusiin vaaranaiheisiin ja ennen kaikkea Italian 
politiikassa tapahtui nyt täydellinen rintamanmuutos. Vielä vuosi 
aikaisemmin Mussolini oli esiintynyt sapelia kalistellen Saksan tien 
sulkijana Tonavan laaksossa ja ollut valmis marssittamaan divi¬ 
sioonansa Itävaltaan puolustaakseen poliittista vaikutusvaltaansa 
Rooman pöytäkirjavaltojen iyhmän johtajana ja Itävallan suoje¬ 
lijana. Nyt Italia sitävastoin käänsi selkänsä Keski-Euroopalle, 
Schuschniggin Itävalta menetti vahvimman ulkopoliittisen tukensa 
ja tie Saksan ja Italian yhteisymmärrykseen, Berliinin—Rooman 
akselin rakentamiseen avautui. Saksa pysyi Italiaa kohtaan suo¬ 
pean puolueettomana Abessiinian selkkauksen aikana ja voitti 
Mussolinin ystävyyden, varsinkin kun Italia erosi onnettoman 
pakotekokeilun johdosta Kansainliitosta ja omaksui Geneven poli¬ 
tiikkaan nähden saman asenteen kuin Berliinikin. 

Kesken Abessiinian sodan aiheuttaman suuren jännityksen 
maailma havahtui maaliskuun 7 pnä 1936 uuteen yllätykseen Sak¬ 
san taholta. Hitler piti puheen, jossa hän ilmoitti Saksan irti¬ 
sanovan rauhansopimukseen sisältyvät Reininmaan demililari- 
soimismääräykset sekä myöskin vuoden 1926 Locarnon sopimukset, 
jotka Ranskan itärajan takuun ohella vahvistivat Reininmaan 
sotilaallistuttamiskiellon. Hitler selitti Saksan kyllä olevan vai-. 
miin uuden puolueettoman vyöhykkeen muodostamiseen pitkin 
rajaa, jos Ranska ja Belgia omalla puolellaan rajaa myös suostui¬ 
vat samanlaiseen järjestelyyn. Samalla hän esitti kokonaisen 
rauhansuunnitelman. Hän nimittäin uudisti Saarin kansanäänes¬ 
tyksen jälkeen antamansa vakuutuksen, ettei Saksalla ollut enää 
mitään selvittämättömiä aluekysymyksiä Ranskan kanssa Euroo¬ 
passa, ja selitti Saksan suostuvan allekirjoittamaan hyökkäämät- 
tömyyssopimukset sekä läntisten naapuriensa että Liettuan kanssa. 
Lisäksi hän ehdotti Saksan, Ranskan ja Belgian välistä ilma- 
sopimusta, jonka takaajiksi Englanti ja Italiakin tulisivat, niin 

että Euroopan suurvaltojen ilmavoimien vahvuussuhteet määrät¬ 
täisiin pysyviksi. Ilmoittipa hän Saksan voivan näiden edelly¬ 
tysten täyttyessä palata takaisin kansainliittoonkin, jos kansain¬ 
liiton peruskirjaan tehtäisiin Saksan ja monien muidenkin val¬ 
tioiden toivomat uudistukset. 

Saksa marssitti heti samana päivänä joukkonsa Reininmaahan, 
joka aluksi miehitettiin »symbolisesti», mutta sotilaallistutettiin 
myöhemmin täydellisesti. Tämä toimenpide osoitti, miten johdon¬ 
mukaisesti Kolmas valtakunta vahvisti asemaansa vastaisten suur- 
tehtäviensä varalta. Kukaan ei nimittäin vielä sillä hetkellä saat¬ 
tanut aavistaa, että Reininmaan miehitys ja sotilaallistuttaminen 
ratkaisisi jo puolen kolmatta vuotta myöhemmin yleiseurooppa¬ 
laisen kriisin Saksan eduksi lujittamalla Saksan sotilaallista ase¬ 
maa tavattomasti länteen päin. Ranskassa kyllä tajuttiin Saksan 
laskelmat, siellä puhuttiin Saksan »kaappausmielialasta» ja suunni¬ 
teltiin liikekannallepanoakin. Ranska ei kuitenkaan sisäisesti ollut 
valmis sotaan, sillä kansanrintamakausi oh juuri alkanut. Sitä¬ 
paitsi Ranskan ja Englannin kesken syntyi erimielisyyttä suhtau¬ 
tumisesta Saksan menettelyyn, sillä Suur-Britannia oli nyt koko¬ 
naan sidottu Välimerelle Italiaa vastaan Abessiinian selkkauksen 
johdosta eikä tahtonut kuulla puhuttavankaan mistään jyrkistä 
toimista Saksaa vastaan. Lontoon politiikkaan kuului päinvastoin 
Ranskankin käyttäminen Italiaa vastaan, kun taas Pariisi itse 
kohdisti huomionsa pääasiallisesti Keski-Eurooppaan. Ja lopuksi 
Mussolini selitti jyrkästi, ettei Italia missään tapauksessa asettuisi 
toisten Locamo-valtojen rinnalle Saksaa vastaan, ennenkuin 
Abessiinian sodan johdosta käytäntöön otetut pakotteet kumot¬ 
taisiin. 

Saksaa vastustavien suurvaltojen rintama oli täten rikkoutu¬ 
nut täydellisesti ja Hitler saattoi jatkaa taisteluaan Versailles*in 
rajoituksia vastaan. Niinpä hän irtisanoi rauhansopimuksessa 
määrätyn Saksan jokien kansainvälisen valvonnan ja palautti 
Saksan suvereenisuusoikeudet tässä suhteessa täyde llisiksi . Ja 
pian seurasi vielä enemmänkin, nimittäin periaatteelliselta kan¬ 
nalta suurta. 

Kansallissosialismin valtaantulon nelivuotispäivänä, tammi- 

kuun 30 pnä 1937 Hitler puhui taas valtiopäivillä: »Minä selitän 
täten, että me olemme lopullisesti tehneet tiliä VersaiUes'in sopi¬ 
muksesta, joka riisti meiltä tasa-arvoisuuden ja nöyryytti kan¬ 
saamme.» Hän ilmoitti nyt Saksan kerta kaikkiaan peruuttavan 
koko Versailles'in sopimuksen pakolla annetun allekirjoituksen ja 
torjui jyrkästi väittämän, että Saksa olisi syypää maailmansotaan, 
mutta selitti samalla, että »yllätysten aika on lopussa». 

Yllätysten aika ei ollut lopussa, se saatiin nähdä jo .vuotta 
myöhemmin, sillä Saksan suvereenisuutta rajoittaneiden rauhan¬ 
sopimuksen määräysten kumoamisen jälkeen oli vielä koko sys¬ 
teemin rungon olennaisesti tärkein rakenneosa pystyssä. Ver- 
sailles’issa piirretty Euroopan kartta oli Saarin alueen Saksalle 
palautumista lukuunottamatta edelleen koskematon ja yli 10 mil¬ 
joonaa saksalaista eli erossa suuresta kansallisesta yhteydestään. 
Versailles’in rakennelman viimeisen ylpeän osan luhistamiseksi tar¬ 
vittiin vielä töytäyksiä, jotka vavahduttivat koko maailmaa Suur- 
Saksan luomisen vuonna 1938. 

Saksa oli kumminkin jo varautunut tähän toimintaan. Se oli 
saanut tuotantonsa täyteen vauhtiin, sen varustusteollisuus oli 
laaja ja tehokas, sen sotilaallinen voima kasvoi päivä päivältä ja 
ennen kaikkea se oli saanut vahvan liittolaisen. Italia oliAbessii- 
nian selkkauksin johdosta joutunut poliittisesti eristetyksi samaan 
tapaan kuin Saksa pohjoisessa taistellessaan Versailles'ia vastaan. 
Nyt nämä molemmat eristyneet suurvallat hakivat tukea toisis¬ 
taan ja muodostivat ensin poliittisen, sitten sotilaallisenkin liiton, 
joka ulottui poikki Euroopan mantereen Itämeren ja Pohjanmeren 
rannikoilta Välimerelle. Vanhan saksalais-roomalaisen keisari¬ 
kunnan traditiot heräsivät tässä muodossa jälleen eloon. 

Italian ulkoministeri kreivi Ciano vieraili marraskuun lopulla 
1936 Hitlerin luona Berchtesgadenissa ja Berliinissä ja otettiin 
loisteliaan juhlallisesti vastaan. Jo heinäkuun n pnä 1936 oli 
Italian välityksellä aikaansaatu Saksan ja Itävallan kesken sopi¬ 
mus, joka tosiasiallisesti merkitsi Rooman luopumista Itävallasta. 
Se oli hinta, jonka Italia maksoi Saksan ystävyydestä, koska 
Abessiinian selkkauksen jälkeenkin Italia oli edelleen sidottu Väli- 

merelle länsivaltoja vastaan Espanjan kysymyksen johdosta ja 
Rooman oli senvuoksi peräydyttävä pois Tonavan laaksosta. Nyt 
Ciano allekirjoitti Berliinissä sopimuksen Saksan ja Italian poliitti¬ 
sesta yhteistyöstä, ja ilmoittaessaan Roomassa tästä sopimuksesta 
Mussolini selitti, että täten oli luotu ». Rooman—Berliinin akseli », 
josta oli hänen sanojensa mukaan tuleva Euroopan politiikan uusi 
keskusakseli. Siivekkäät iskusanat ovat politiikankin suola, sillä 
ne usein ilmaisevat äärimmäisen lyhyessä ja yksinkertaisessa muo¬ 
dossa suuren asian sisällön, ja täten myöskin »akselin» nimitys 
tuosta saksalais-italialaisesta yhteistoiminnasta pian syöpyi lähte¬ 
mättömästi kansojen mieliin ja tuli yleiseen käytäntöön. 

Berliinin ReichSsportfeldillä pidettiin lokakuun 28 pnä 1937 
suuri joukkokokous, jossa kaksi diktaattoria puhui: Hitler ja 
Mussolini. »Fascistisen ja kansallissosialistisen vallankumouksen 
yhteisyydestä on tänä päivänä tullut ei ainoastaan mielipiteitten, 
vaan myöskin toiminnan yhteisyys», Hitler selitti, ja Mussolini 
jatkoi tähän vakuuttamalla: »Koko maailmalle, joka kysyy jännit¬ 
tyneenä, mikä on oleva Berliinin tapaamisen tuloksena: sota vai 
rauha, me voimme molemmat, Johtaja ja minä, vastata äänek¬ 
käästi: Rauha...» 

Kaksi autoritaarista suurvaltaa ojensi täten kätensä toisilleen 
poliittisen aseman ja maailmankatsomuksen samankaltaisuuden 
pohjalla. Kumpikin olivat sisäisesti voimakkaita, keskitettyjä, 
laajentumishaluisia, »nälkäisiä suurvaltoja», joita sisäinen paine 
ajoi toimintaan ulospäin. Saksan nousun olemme jo nähneet, 
mutta myöskin Italia oli Mussolinin aikana kohentunut suuresti. 
Fascismi oli vuodesta 1922 lähtien syrjäyttänyt parlamentaarisen 
Italian, joka kiihkeine puoluetaisteluineen eli ainaisessa poliittisen 
heikkouden tilassa. Voimakas vallankeskitys hyvissä käsissä sai 
Italiassakin paljon aikaan kaikilla aloilla. Niinkuin tuonnempana 
valtojen sotaanmarssin yhteydessä näemme, Italia oli Mussolinin 
aikana kehittynyt ainakin laajuudeltaan huomattavaksi sotilas- 
valtioksi, jonka sotataloudellinenkin pohja oli suuresti lujittunut. 
Mutta Italiaa ajoi toimintaan vieläkin ankarampi laajentumisen 
tarve kuin Saksaa. Apenniinien niemimaa on nimittäin suhteelli¬ 
sesti paljon köyhempi mineraaleista kuin Saksa, maatalousmaana- 

kin Italia on köyhä ja taas väestön lisääntyminen sekä tilanahtaus 
maaseudulla oli vieläkin suurempi kuin Saksassa. 

Kokonaiskuva Euroopasta tilinteon alkuhetkellä: Lahoava 
rauhansysteemi, jonka tukijat itsekin olivat menettäneet jo uskonsa 
sen pysyväisyyteen ja tahdon sekä voiman sitä puolustaa. Ranskan 
liittokunta hajoamassa, itäiset liittolaiset epäluuloisia ja pyrki¬ 
mässä omille teilleen ottaen vaarin ajan uusista merkeistä. Itse- 
kylläinen, omiin sisäisiin ristiriitoihinsa uppoutunut Ranska oli 
taistelutahtoa vailla ja johtavan suurvallan aseman taakka ylitti 
sen voimat. Englannin diplomatiasta taas puuttui kaikkea selvää 
näkemystä ja määrätietoisuutta, vaikka maan sisäinen poliittinen 
rauha ja talouspulan jälkeinen taloudellinen vauraus olisi tehnyt 
mahdolliseksi suurenkin voimien ponnistuksen ajan mittaan. 
Abessiinian selkkaus oli kuitenkin räikeästi osoittanut, miten varus¬ 
tautumaton Englanti oli sotaan, ja vuoden 1937 alussa julkaistu 
valtava, 1.500 miljoonan punnan varustusohjelma vasta oli tarkoi¬ 
tettu laskemaan viiden vuoden kuluessa pohjan maan uudelle 
sotilasmahdille ennen kaikkea ilmassa. Toistaiseksi kumminkin 
Englannin varustelu tapahtui tavattoman hitaassa tempossa siitä 
huolimatta, että maa vuodesta 1936 oli jälleen uudistanut maail¬ 
mansodan aikuisen entente cordialen ja antanut takuita yhdessä 
Ranskan kanssa myöskin Belgian puolueettomuudesta, kun tämä 
maa Locamon systeemin luhistumisen ja Reininmaan sotilaallis- 
tuttamisen jälkeen irtisanoutui liitostaan Ranskan kanssa ja omak¬ 
sui puolueettomuusaseman. Englannin sotilaalliset mahdollisuudet 
eivät pitkään aikaan vastanneet edes näitä rajoitettuja läntisiä- 
kään sitoumuksia, puhumattakaan niistä uusista takuulupauksista, 
joita se sitten myöhemmin v. 1939 niin auliisti jakeli. 

Siis heikkoutta, epäröintiä ja ajan suurten mullistusten kanta¬ 
vuuden sekä suurvaltojen voimasuhteiden muutosten perusteellista 
väärinarviointia toisaalla: unta voittajan yltäkylläisyydessä. Se 
oli » hontoon—Pariisin akselin & tilanne. Toisaalla taas uusi »Euroo¬ 
pan keskusakseli», jonka muodosti kaksi voimakkaasti kansallis¬ 
tunteista, keskitetyn, kaikki voimat suuriin tehtäviin kokoovan 
hallitussysteemin omaavaa dynaamisen ja realistisen voimapoli- 

tiikan suurvaltaa. Saksa ja Italia olivat valmiit taistelemaan 
pääsystä, aurinkoon, ensi luokan suurvallan asemasta Euroopan 
äskeisten mahtajien kanssa. Panoksena oli koko Euroopan hege¬ 
monia, johtovalta maanosassamme ja enemmänkin. Ennen pitkää 
noiden ristiriitojen syvä varjo heittyi nimittäin ympäri koko maa¬ 
pallon, sillä olihan jo syksyllä 1936 allekirjoitettu Saksan, Italian 
ja Japanin keskeinen antikomintern-sopimus. Tuo välipuhe oli 
kuin tähtiin kirjoitettu enne vieläkin laajemmasta »nälkäisten» 
suurvaltojen yleismaailmallisesta yhteenliittymästä. Toistaiseksi 
sopimus oli aatteellisella, maailmankatsomuksellisella pohjalla 
omaamatta suurta käytännöllistä merkitystä, mutta se oli vas¬ 
taisten valtaryhmitysten tienviittana oireellinen. 

Suurten kriisien valtarintamat olivat täten hahmottuneet jo 
perusrungoiltaan, vaikka ne myöhemmin ovatkin jossakin määrin 
muuttuneet ja ennen kaikkea paljon laajentuneet ja täydentyneet. 
Poliittinen rintamaanmarssi tapahtui vuodesta 1936 lähtien hyvin 
nopeasti ja sitä edisti jo ennen vuoden 1938 keskieurooppalaisia 
kriisejä Espanjan sota, josta tuli tavallaan eräänlainen uuden 
maailmansodan esinäytös ja kenraaliharjoitus. 

ESPANJAN SISÄINEN SOTA —UUDEN 
MAAILMANSODAN ESINÄYTÖS 

Paahtavan kuumana heinäkuun 17 pnä 1936 saapui viattoman 
näköinen sähkösanoma Tetuanista Espanjan Marokosta Madridiin. 
Se oli laadittu onnittelun muotoon ja lähetetty silloisen eversti 
Yaguen määräyksestä jollekin muka syntymäpäiväänsä viettävälle 
sotilashenkilölle. Tuohon sangen tavalliseen kaavaan sisältyi kui¬ 
tenkin sensaatiomainen tiedoitus: 

»Afrikan joukot ovat nousseet kapinaan heinäkuun 17 pnä 
klo n.» 

Tapahtumat eivät kyllä aivan vastanneet tuota ilmoitusta, sillä 
uusi fironunciamcnto oli lähtenyt alkuun päivällä ainoastaan Melil- 
lassa, kun taas Marokon-armeija kokonaisuudessaan nousi Espanjan 
kansanrintamahallitusta vastaan aseisiin vasta saman päivän 
iltana. Tarkoitus olikin ilmoittaa toiminnan alkamisesta hyvissä 
ajoin niille sotilasjohtajille, jotka olivat itse emämaassa hankkeessa 
mukana liittoutuneina pelastaakseen maan punaisen kumouksen 
kurimuksesta. Puhelin ja lennätin toimivat kiireesti. Sanoma 
toimitettiin edelleen kenraali Molalle Burgosiin, Godedille Barce¬ 
lonaan, Queipo de Llanolle Sevillaan ja useille muille. Uuden 
nousun ääriviivat alkoivat hahmottua ja Espanja joutui kansalais¬ 
sodan pyörteisiin. 

Vuoden 1931 mullistuksessa syntynyt tasavaltalainen Espanja 
oli vuoden 1936 alkupuoliskolla luisunut sangen nopeasti kohti 
sisäistä taistelua ja kumousta. Tasavaltalaiset eivät pystyneet 
toteuttamaan uudistuksia, joita maa olisi tarvinnut ehdottomasti 

rauhoittaakseen, ja ennen kaikkea ei kyetty ylläpitämään sisäistä 
järjestystä ja turvallisuutta. Tasavallan viidestä vuodesta huoli¬ 
matta Espanja oli edelleen sama köyhtynyt ja takapajuinen maa 
kuin ennenkin, sosiaalisesti heikompi kuin tuskin mikään muu 
Euroopan valtio. Rikkauden ja kurjuuden, äärimmäisen vanhoilli¬ 
suuden ja jyrkimmän radikaalisuuden vastakohdat eivät olleet 
missään sen jyrkemmät kuin Espanjassa, joka jo vuosikymmeniä 
oli ollut peloittavan yhteiskunnallisen levottomuuden ja kuohunnan 
tyyssija. Maa oli ollut vallankumouksen partaalla jo 1920-luvun 
alussa, vaikka Primo de Riveran diktatuuri sen siitä pelasti lykä¬ 
ten kumouksen tuloa, mutta poistamatta sen syitä. Espanjalla 
oli luonnonrikkauksia, mutta ulkomainen pääoma omisti hiili- ja 
malmikaivokset suurimmaksi osaksi, oli rakentanut rautatiet ja 
voimalaitokset ja rahoitti laajassa mitassa teollisuutta. Espanjan 
maanomistusolot taas olivat sellaiset, että noin 5 miljoonalla talon¬ 
pojalla oli viljelysmaata vähemmän kuin yksi hehtaari, kun taasen 
2 %:lla maanomistajista oli hallussaan 67 % kaikesta maasta. 
Katolisen kirkon asema oli edelleen tavattoman mahtava. Se 
omisti kolmanneksen kaikesta kansallisomaisuudesta ja se oli myös¬ 
kin maan suurin talousyrittäjä, jonka toiminta synnytti vihaa 
kansan sangen laajoissa piireissä Espanjan kansan uskonnollisuu¬ 
desta huolimatta. Kirkko yhdessä mahtavien maanomistajaylimys- 
ten kanssa jarrutti kaikin tavoin myöskin hallituksen suunnittele¬ 
man, tosin sangen radikaalisen maareformin toteutusta. Ja taas 
kaupungeissa sekä teollisuuskeskuksissa työväestö oli omaksunut 
espanjalaiselle luonteenomaiseen individualistiseen tapaan paljon 
radikaalisemmat yhteiskunnalliset ideat kuin Keski-Euroopan mai¬ 
den työväki. Largo Caballeron johtamat sosiaalidemokraatitkin 
lähenivät katsomukseltaan paljon enemmän kommunisteja kuin 
muiden maiden maltillisia sosiaalidemokraatteja, mutta sitäpaitsi 
vasemmiston pääpaino oli muualla, paljon jyrkemmissä ryhmitty¬ 
missä. Kominternin johtama kommunistipuolue oli erittäin aktiivi¬ 
nen ja nautti voimakasta tukea itse neuvostolähetystön taholta 
sekä suoraan Moskovasta, sillä Espanjassa komintem nyt vainusi 
punaisen kumouksen kevättuulia ja teki kaikkensa käyttääkseen 
tilannetta hyväkseen. Tarmokas neuvostolähettUäs Rosenberg oli 


Stalin ja Trotski Espanjassa J9 

saanut Madridin hallituspiireissäkin erinomaisen suuren vaikutus¬ 
vallan ja hänen avukseen oli Espanjaan lähetetty suuri joukko 
vallankumouksen asiantuntijoita organisoimaan kommunistista 
kaappausta. Moskova lähetti kannattajilleen miltei julkisesti maa¬ 
han suuret määrät aseita — mm. maaliskuussa 1936 purettiin 
Espanjan satamissa kahden neuvostolaisen laivan aselastit ja toi¬ 
mitettiin vasemmiston arsenaaleihin. 

Kommunistinen puolue oli toimeliain, mutta sillä oli kilpaili¬ 
joita vallasta, sillä espanjalainen on anarkisuuteen saakka taipu¬ 
vainen individualisti. Varsinkin Kataloniassa vaikutti myöskin 
toinen, Andreas Ninin johtama trotskilais-kommunistinen ryhmä 
(POUM), joka lukeutui neljänteen intemationaleen. Kaikista 
äärimmäisen vasemmiston ryhmistä voimakkain oli kuitenkin kuu¬ 
luisa FAI (Federacion Anarchista Iberica), mahtava anarkosyndi- 
kalistien järjestö, joka myös oli yhtynyt tammikuussa 1936 muo¬ 
dostettuun kansanrintamaan. Tähän kominternin VII kongressissa 
1935 Moskovassa hyväksytyn uuden taktiikan mukaisesti aikaan¬ 
saatuun vasemmistopuolueiden yhteenliittymään kuului vasem- 
mistoporvarillisten, sosialistien, kommunistien ja anarkistien lisäksi 
vielä muitakin, aivan eri pohjalla siihen yhtyneitä aineksia. Siihen 
liittyivät ensinnäkin katalonialaiset, jotka taistelivat autonomiansa 
puolesta Madridin keskityspyrkimyksiä vastaan ja pelkäsivät 
menettävänsä tasavallan aikana saavuttamansa sisäisen itsenäi¬ 
syyden, jos kansallinen suunta pääsisi Madridissa voitolle. Sama 
pelko liitti kansanrintamaan myöskin baskilaisten maakuntien 
autonomiapuolueen Aguirren johdolla, sillä kansanrintama oli 
luvannut baskeille autonomian. 

Tämä tavattoman eriaineksinen puolueiden yhteenliittymä hal¬ 
litsi nyt Espanjaa. Vallassa oli vasemmistoporvarillisten ainesten 
ja sosialistien muodostama Quirogan hallitus, joka ei kumminkaan 
pystynyt pitämään ohjia käsissään. Valta luisui yhä suuremmassa 
määrin mahtaville työväenjärjestöille, jotka kaupungeissa toteutti¬ 
vat jo yhteiskunnallista kumousta »sosialisoiden» tehtaita ja liik¬ 
keitä, ts. yksinkertaisesti ottaen ne haltuunsa ja monessa tapauk¬ 
sessa murhaten niiden omistajat. Maaseudulla taasen äärimmäisen 
vasemmiston agentit kiihottivat massoja oma-aloitteiseen agraari- 

kumoukseen hallituksen maarefornusuunnitelinista välittämättä. 
Luostareja ja kirkkoja poltettiin, pappeja ja nunnia surmattiin ja 
rääkättiin, murhat, levottomuudet sekä lukemattomat lakot kuu¬ 
luivat päiväjärjestykseen. Samaan aikaan vasemmisto valmisteli 
yleistä kapinaa hävittääkseen koko porvarillisen järjestelmän ja 
asettaakseen neuvostokomennon sen sijaan. Nämä suunnitelmat 
oli tarkoitus toteuttaa jo elokuussa, vaikka sitten kansallisten 
voimien nousu tuli väliin. 

Tällainen oli siis tilanne kansanrintaman Espanjassa heinäkuun 
alkupuolella 1936 vähän ennen lopullista räjähdystä. Mutta kan¬ 
sallisesti ajatteleva vastapuolikaan ei ollut toimeton, vaikka sekin 
oli pirstoutunut moniin osaksi keskenään taisteleviin ryhmiin. 
Porvarillisen oikeiston voimakkain puolue oli Gil Roblesin katoli¬ 
nen kansanpuolue, joka oli liittoutunut muiden samanmielisten 
kanssa ja oli ennen kansanrintaman näennäistä vaalivoittoa vuoden 
1936 helmikuussa omannut yhdessä Alejandxo Lerrouxin maltilli¬ 
sen keskustan kanssa enemmistön parlamentissa. Mutta näiden 
parlamentaaristen puolueiden lisäksi oli muita ryhmityksiä, jotka 
itse asiassa näyttelivät sitten ratkaisevaa osaa koko kansallisella 
puolella. Primo de Rivera serkusten perustama Espanjan fascisti- 
nen falangistipuolue sai maassa yhä laajemman kannatuksen, 
mutta sillä oli varsinkin Pohjois-Espanjassa voimakkaana kilpai¬ 
lijana Espanjan kuningassuvun Don Carlosista polveutuvan sivu¬ 
haaran valtaistuinvaatimuksia kannattavat k artistiset requetes- 
järjestöt. Samoin oli myöskin maanpakoon lähteneellä kuningas 
Alfonsolla kannattajansa, joten monarkistitkin jakaantuivat kah¬ 
teen leiriin. Lopuksi oli otettava huomioon armeija, joka pronun- 
ciamentoineen, sotilaskaappauksineen oli usein aikaisemminkin 
sekaantunut Espanjan politiikkaan. Kansanrintamahallitus kyllä 
koetti parhaansa mukaan »puhdistaa» armeijaa, santarmistona toi¬ 
mivaa siviilikaartia sekä poliisijoukkoja uudelle valtasysteemille 
epämieluisista aineksista ja useita korkeita upseereita siirrettiin 
pois Marokkoon, Baleaareille tai Kanarian saarille ja toisia erotettiin 
kokonaan. Vieläpä perustettiin erityinen, hallitukselle uskollinen 
tasavaltainen kaartikin. Armeijan upseeriston keskuudessa nämä 
kansanrintaman toimenpiteet lisäsivät yhä tyytymättömyyttä ja 

huolestumista maan kohtalosta. Lopuksi vastavaikutus tulikin 
voimakkaimpana siltä taholta. 

Tasavaltainen Espanja oli siis joutunut sellaiseen tilanteeseen, 
ettei parlamentaarinen järjestelmä enää missään tapauksessa voi¬ 
nut säilyä. Oli vain valittava kahden äärimmäisyyden välillä. 
Joko'voittaisi äärimmäinen vasemmisto ja tämä vaihtoehto merkitsi 
maan bolshevisoitumista. Tai sitten oikealla olevien kansallisten 
voimien onnistuisi toteuttaa valmistelemansa kumous ja siinä 
tapauksessa myöskin parlamentaarinen järjestelmä syrjäytyisi 
diktatuurin, aluksi ehkä sotilasdiktatuurin tieltä. Vastatoiminnan 
suunnittelijana oikeiston leirissä oli ennen kaikkea Espanjan etevin 
ja tarmokkain oikeiston johtaja, sanomalehtimies ja poliitikko 
Calvo Sotelo. Hän oli asettunut jo vähän aikaisemmin yhteyteen 
karlistien ja falangistien kanssa. Kun näiden ryhmien voimat 
tuntuivat kuitenkin liian vähäisiltä, niin Sotelo neuvotteli myöskin 
korkeimpien sotilasjohtajien kanssa saadakseen armeijan tuen yri¬ 
tykselle. Tarkoituksena oli nousta aseisiin seuraavassa lokakuussa 
punaisen vaaran torjumiseksi ja Espanjan pelastamiseksi bolshe¬ 
vismilta. 

»Venäjä ensin — Espanja sitten» — Lenin oli jo aikoinaan pitä¬ 
nyt Pyreneitten niemimaata kommunistisen kumouksen seuraa- 
vana laajentumisalueena itsensä tsaarien kukistuneen valtakunnan 
jälkeen. Espanjan äärimmäisen vasemmiston kumoussuunnitel- 
mat oli tosiaan tarkoitus toteuttaa jo pikemmin kuin oikeiston 
vastatoimelta, mutta sitten tuli väliin tapahtumia, jotka räjähdyt- 
tivät koko ruutitynnyrin. 

Calvo Sotelo oli peloton mies. Parlamentissa hän esiintyi jyr¬ 
kästi kumoushankkeita vastaan vaatien vasemmistoporvarien ja 
sosialistien yhteisesti muodostamaa hallitusta tarmokkaampiin 
toimenpiteisiin levottomuuden tukahduttamisessa. Samalla hän 
esitti tietoja hillittömien, kommunististen ja anarkististen kiihot- 
tajien villitseinien massojen tihutöistä. Yksinomaan huhtikuun 
l päivän ja toukokuun 4 päivän välisenä aikana oli murhattu 
47 ja haavoitettu 216 henkilöä, viimeksimainituista 200 vakavasti. 
Samana aikana tehtiin 53 pommiattentaattia, kirkkoja poltettiin 
kokonaan tai osittain 52 ja hyökkäyksiä yksityisiä henkilöitä sekä 

heidän omaisuuttaan vastaan tapahtui lukemattomia. Sitäpaitsi 
kaikkia kansallisesti ajattelevia aineksia vastaan oli kohdistettu 
järjestelmällinen vaino. Sotelon ilmoituksen mukaan oli tällä 
tavoin vangittu, osittain hallituksen tieten ja toimestakin eri 
arvioiden mukaan 8.000—12.000 henkilöä, mutta samaan aikaan 
hallitus salli äärimmäisen vasemmiston kumoushankkeiden jatkua 
aivan rauhassa. 

Sotelon rohkeapuheisuus johti pian hirveisiin seurauksiin. 
Heinäkuun 13 pnä hänet tavattiin raa’alla tavalla murhattuna 
Madridissa ja murhaajat kuuluivat poliisiin! Tämä teko nostatti 
suunnatonta suuttumusta kautta maan kaikissa maltillisissa ja 
oikeistopiireissä ja antoi samalla merkin sisäisen sodan puhkeami¬ 
seen. 


FRANCON PRONUNCIAMENTO 

Gandon lentokentällä lähellä Kanarian saarten pääkaupunkia 
Las Palmasia oli heinäkuun 15 päivästä lähtien ollut salaperäinen 
brittiläinen kaksimoottorinen matkustajakone, O-H Rapide, joka 
oli saapunut Croydonin kentältä mukanaan englantilaisia matkai¬ 
lijoita. Matkalla olivat seuranneet mukana Scotland Yardin aseiden 
erikoistuntija Hugo B.-C. Pollard mukanaan kaunis 19-vuotias 
tyttärensä ja tämän yhtä nuori ja sievä ystävätär Dorothee Watson. 
Konetta ohjasi tunnettu brittiläinen lentäjä Beeb ja seurueeseen 
kuului myöskin kenraali Francon salainen asiamies Luis A. Bo Iin, 
joka oli vuokrannut koneen kaikkea muuta kuin huvimatkaa 
varten. 

Seurue oli otettu mukaan vain rohkean yrityksen naamioimi¬ 
seksi. Uusi pronunciamento tarvitsi johtajaa ja kenraali Francisco 
Francolla oli Espanjassa, vieläpä sen rajojen ulkopuolellakin mai¬ 
nehikas nimi sotilaana. Calvo Sotelo oli jo kiinnittänyt erikoisen 
huomionsa tähän upseeriin, jonka kansanrintamahallitus oli siirtä¬ 
nyt, tosiasiallisesti karkottanut Kanarian saarille. Nousun johta¬ 
jaksi oli kyllä ajateltu kokenutta ja aikaisemmista kapinayrityk- 
sistäankin kuuluisaa kenraali Josä Sanjurjoa, joka oli v. 1932 



Uuukalaisle gioonan Frgnco 


6} 


yrittänyt Andalusiassa kapinaa tasavaltaista järjestelmää vastaan, 
mutta epäonnistunut, tuomittu kuolemaan, armahdettu ja sitten 
paennut Portugaliin. Hänen piti sieltä saapua lentokoneella johta¬ 
maan koko suunnitelman toteutusta, mutta ennenkuin hän pääsi 
terille Sevillaan, hänen lentokoneensa tuhoutui ja hän sai sur¬ 
mansa. Onnettomuus oli salaperäinen ja on otaksuttu sen aiheu- 
puneen sabotaashista. 

Joka tapauksessa Sanjurjon kuolema juuri pronunciamenton 
alkajaishetkellä sekoitti vielä kansallisten suunnitelmia ja toi 
Francisco Francon entistä enemmän etualalle. Francisco Franco 
Bahamonde, Espanjan nykyinen diktaattori ja kansallisen leirin 
johtaja sisäisessä sodassa kuuluu vanhaan sotilas-, nimenomaan 
merimiessukuun. Hän on syntynyt Luoteis-Espanjan kuuluisassa 
satamakaupungissa El Ferrolissa joulukuun 2 pnä 1892, tuli v. 1907 
oppilaaksi Alcazarin kadettikouluun Toledossa ja nimitettiin luut¬ 
nantiksi armeijaan 1910. Hän taisteli sen jälkeen monet vuodet 
Marokossa, osoitti loistavaa urhoollisuutta ja poikkeuksellista soti¬ 
laallista kykyä. Välillä hän Espanjan armeijan nuorimpana maju¬ 
rina komensi pataljoonaa Oviedossa Asturiassa ja siellä hän myös 
tutustui tulevaan puolisoonsa Carmen Poloon. Kun sitten v. 1920 
everstiluutnantti, myöhemmin kuuluisa kenraali Millan Astray 
ryhtyi luomaan Espanjan muukalaislegioonaa, johon pääasiallisesti 
on kumminkin kuulunut espanjalaisia, hän kutsui Francon lähim¬ 
mäksi miehekseen. Franco taisteli menestyksellisesti riffien kuu¬ 
luisia johtajia Raisulia ja Abd-el-Krimiä vastaan, oli loppuun 
saakka mukana espanjalaisen Marokon rauhoittamisessa ja ylen¬ 
nettiin kenraalimajuriksi jo 33 vuoden ikäisenä. Diktaattori Primo 
de Rivera valitsi hänet sitten Espanjan uuden, Saragossaan perus¬ 
tetun sotilasakatemian johtajaksi ja hänen johdossaan akatemia 
lyhyen ajan kuluessa saavutti suorastaan eurooppalaisen maineen. 
Mm. Ranskan suuret marsalkat Putain ja Lyautey ovat kuuluneet 
Francon ystäviin ja ihailijoihin sotilaana. Sittemmin hän joutui 
tasavaltaisen hallituksen epäsuosioon ja siirrettiin Mallorcaan 
Baleaarien komentavaksi kenraaliksi, mutta palasi Madridiin v. 1934 
yleisesikunnan päälliköksi. 

Franco oli isänmaaUismielinen upseeri, jota Quirogan hallitus 

epäili, varsinkin kun Franco ei suinkaan salannut huolestumistaan 
asioiden kulusta kansanrintamakauden alkuvaiheissa. Lopuksi 
hänet lähetetyinkin »maanpakoon® Kanarian saarille ja sieltä hänet 
oli nyt kansallisen nousun alkaessa siirrettävä Marokkoon, joka 
oli valittu taistelun päätukialueeksi. Kansallisen leirin suunnitel¬ 
miin kuului nimittäin varmistaa ennen kaikkea ote Espanjan 
Marokossa sekä Kanarian saarilla ja vallan siirto Las Palmasissa 
tapahtuikin Francon johdolla käden käänteessä. Jo heinäkuun 
t8 pnä hän nousi valepuvussa, diplomaattipassi taskussaan tuohon 
salaperäiseen, Gandon kentällä odottavaan lentokoneeseen, joka 
kiidätti hänet Casablancan kautta Ceutaan. Kaikkiin varokeinoi¬ 
hin oli ryhdytty, että hänen matkansa ehdottomasti onnistuisi. 

Francon saapuessa Ceutaan vallankaappaus oli täydellisesti 
onnistunut kaikkialla Espanjan Marokossa ja Franco saattoi ryhtyä 
järjestämään rannikon varmistusta sekä joukkojen kuljetusta 
Gibraltarin salmen ylitse Espanjaan. Marokon-armeija muodosti 
Espanjan armeijan kuriin tottuneimman ja parhaiten harjoitetun 
osan. Siihen kuului säännöllisiä valkoisia joukkoja, muukalais¬ 
legioonaa ja alkuasukasjoukkoja yhteensä 38.500 miestä, vaikka 
niitä ei kaikkia voitu siirtää maasta pois. Varmistusjoukot oli 
jätettävä Marokkoon, mutta Francon tulo nousun johtoon mer¬ 
kitsi kumminkin eräässä suhteessa kansallisille suunnatonta helpo¬ 
tusta ja etua eritoten taistelun tässä alkuvaiheessa. Hän nautti 
aivan erityisen suurta kunnioitusta riffien keskuudessa. Nämä 
pysyivat uskollisina häntä kohtaan ja maurilaisia vapaaehtoisia 
tulvi kymmenin tuhansin hänen joukkoihinsa yksinpä Ranskankin 
Marokosta yli vuoristojen. Marokosta tuli siten levottomuuspesän 
sijasta kansallisten kaikkein tärkeimpiä voimanlähteitä. 

Tällä käänteellä oli sitäkin suurempi merkitys, kun kansallisten 
suunnitelmat itse Espanjassa eivät läheskään onnistuneet. Espan¬ 
jan emämaan armeijaan kuului tuona aikana nimellisesti 8 jalka- 
väkidivisioonaa, 1 moottoroitu divisioona, 1 ratsuväkidivisioona, 
2 itsenäistä vuoristoprikaatia ja 2 Kanarian saarille ja Basaareille 
sijoitettua jv.-prikaatia. Rauhanajan vahvuuden piti olla 120.000 
miestä ja sota-ajan vahvuus arvioitiin kaikkiaan 2 miljoonaksi, 
mutta tosiasiallisesti armeija oli suuresti heikontunut ja joutunut 

sekasortoon kansanrintamahallituksen toimenpiteitten johdosta. 
Niinpä ranskalainen sotilaskirjailija, kenraali Du vai arvioi Espan¬ 
jan sotaa käsittelevässä teoksessaan armeijan kokonaisvahvuuden 
10.698 upseeriksi, niistä Marokossa 1.627, 7.981 aliupseeriksi, 
joista Marokossa 1.600 ja itse niemimaan sekä Baleaarien ja Kana¬ 
rian saarten miehistövahvuudeksi — Marokon joukkoja lukuun¬ 
ottamatta — noin 40.000. Lisäksi tuli 30.000 miehen vahvuinen 
siviilikaarti sekä 18.000 miestä tasavaltalaista turvallisuuskaaxtia 
muiden poliisijoukkojen ohella. Ilmavoimia Espanjalla oli tuona 
aikana 400 konetta, mutta todella käyttökelpoisia niistä oli vain 
noin 150. Laivastoon taas kuului kaksi 14.200 tonnin vanhahkoa 
taistelulaivaa (Jaime I ja Espana), yksi 11.300 tonnin emälaiva 
25 lentokonetta varten, 7 uutta 4.500—10.000 tonnin risteilijää, 17 
hävittäjää (1.000—1.500 t.), kahdeksan torpedovenettä ja 16 
sukellusvenettä. 

Näiden aseistettujen voimien suhtautuminen pronunciamentoon 
siis ratkaisi yrityksen menestyksen, kun nousu alkoi maan miltei 
kaikissa tärkeämmissä varuskuntakeskuksissa samaan aikaan. 
Paitsi Marokossa ja Kanarian saarilla, sotilaspuolue pääsi verra¬ 
ten helposti valtaan myöskin BaleaareiUa, lukuunottamatta Menor- 
can saarta. Se säilyi kansanrintaman käsissä aina sodan viime 
vaiheeseen saakka, jolloin se länsivaltojen välityksellä luovutettiin 
Francolle. 

Pitkin Espanjaa taisteltiin ja tavaton sekasorto vallitsi. Armei¬ 
jan ja siviilikaartinkin kannan taisteleviin puoliin nähden ratkaisi 
tavallisesti se, oliko sotilaspuolue vai kansanrintama paikallisesti 
voimakkaampi. Pohjois-Espanjan maakunnissa: Leonissa, Navar¬ 
rassa ja Aragoniassa kenraali Emilio Mola johti nousua, asetti 
liikekannalle karlistiset requetes-järjestöt ja falangistit ja kokosi 
siten nopeasti melko voimakkaan, mutta aineksiltaan, kuriltaan 
ja varusteiltaan sangen kirjavan armeijan. Näiden voimien kanssa 
hän sitten syyskuun alkupäivinä valtasi baskeilta myöskin Irunin 
ja San Sebastianin katkaisten siten baskilaisten maakuntien suora¬ 
naisen maayhteyden Ranskaan ja sen kansanrintamaan. Molan 
päämaja oli Burgosissa, mutta Saragossasta tuli kansallisten tär¬ 
kein taistelukeskus punaista Kataloniaa vastaan. 

5 — Eriisi «n jn sodan mulJm». 

Uljuutta ja julmuutta 

Samaan aikaan kuin Mola sai suuren osan Pohjois-Espanjaa 
vallatuksi kansalliselle leirille ja liitti näihin alueisiin pian myöskin 
läntisen Galician, mm. El Fenolin, Vigon ja La Corunan satamat, 
muodostui toinen kansallisten vastarinta-alue Etelä-Espanjaan. 
Kourallisena väkeä kenraali Queipo de Llano kukisti Sevillan val- 
lankumoukseUiset järjestöt ja valtasi Andalusian pääkaupungin 
sekä suurimman osan itse maakuntaakin. Sitävastoin sotilas- 
puolueen kapinaan nousu Madridissa, Albacetessa, Valenciassa, 
Barcelonassa ym. tukahdutettiin verilöylyihin. Niinpä Barcelonan 
kenraalikapteeni Goded sai ainoastaan yhden rykmentin liikkeelle 
puolelleen. Veristen taistelujen jälkeen hänen joukkonsa kukis¬ 
tettiin ja hän itse sai surmansa. Toisinaan taas kansalliset eristet¬ 
tyinäkin pitivät pitkiä aikoja puoliaan aito espanjalaista uljuutta 
ja sitkeyttä osoittaen. Oviedon puolustus Asturian kaivostyö¬ 
läisten joukkoja vastaan ja ennen kaikkea Toledon Alcazarin 
sankaritarina eivät unohdu koskaan. 

Quirogan hallitus oli saanut etukäteen vihiä kapinasuunnitel- 
mista, mutta nousun äkillisyys yllätti sittenkin aluksi kansan¬ 
rintaman. Ensin pidettiin yritystä ainoastaan paikallisena, Marok¬ 
koon rajoittuneena, mutta pian kävi kuitenkin ilmi, miten vakava 
tilanne todellisuudessa oli. Heinäkuun 19 pnä Quiroga sitten erosi 
päättäväisemmän Giralin asettuessa hallituksen johtoon. Osa 
armeijaa oli kyllä pysynyt uskollisena hallitukselle, mutta miltei 
koko upseeristo ja pääosa aliupseeristoakin seurasi sotilasjohtajia. 
Niinpä hallituksen käytettävänä lasketaan alussa olleen ainoastaan 
parisataa täysin koulutettua upseeria. Suurin osa siviilikaartia 
pysyi myöskin kansanrintamalle uskollisena ja taas laivastossa 
matruusit ottivat valtaansa suurimman osan laivoja, mm. taistelu- 
laiva Jaime I:n. Laivojen päällystö enimmäkseen murhattiin ja 
ruumiit heitettiin mereen tai sitten upseerit pakotettiin asein 
palvelemaan punaisia. Täten kansanrintama sai aluksi yliotteen 
merellä, mutta sitävastoin ilmavoimista pääosa siirtyi Francon 
puolelle. 

Kansanrintamahallitus teki samalla kohta alussa päätöksen, 
joka koitui kohtalokkaaksi koko Espanjan tapahtumien kululle 
ja samalla antoi taistelulle hirvittävän verisen ja hillittömän luon- 

teen. Kansanrintama näet ryhtyi aseistamaan työväestön massoja 
muodostaakseen niistä luotettavia miliisijoukkoja. Nämä olivat 
pitkän aikaa aivan harjaantumattomia ja kurittomia sekä huonosti 
aseistettujakin, vaikka poliittisesti luotettavia, ja samalla kasvoi 
automaattisesti niitä johtavien äärimmäisten vasemmistoainesten 
vaikutus. Kansanrintaman maltillinen siipi syrjäytettiinkin pian 
kokonaan sekä hallituksesta että koko asioiden hoidosta ja vasem- 
mistososialistien johtajasta Largo Caballerosta — »Espanjan Leni¬ 
nistä» — tuli kansanrintaman Espanjan diktaattori sodan kor¬ 
keimpana sekä poliittisena että sotilaallisena johtajana. Hän oli 
kuitenkin neuvostolähettiläs Rosenbergin ja sotilasasiamiehen ken¬ 
raali Gorjeffin johdettavissa. Kataloniassa taas valta siirtyä koko¬ 
naan anarkosyndikalistien sekä keskenään taistelevien »stalini¬ 
laisten» ja »trotskilaisten» kommunistien käsiin. Barcelona lähtikin 
kulkemaan omia teitään Madridista ja Valenciasta mitään välittä¬ 
mättä. Keskitystä ei kansanrintaman leirissä aikaansaatu koko 
sodan aikana, vaan puoluetaistelut jatkuivat ajoittain jopa veri¬ 
senä kansanrintaman sisäisenä sotana. Niinpä kommunistit vuo¬ 
rostaan syrjäyttivät vihdoin FAI:n, jolloin anarkosyndikalistit 
nousivat kapinaan ja taistelu Kataloniassa saatiin loppumaan 
vasta Valencian hallituksen lähetettyä sinne lisäjoukkoja. 

Massojen aseistamisesta oli kumminkin ennen kaikkea seu¬ 
rauksena hirvittävä punainen terrori. Eri vasemmistojärjestöt 
kävivät sotaa usein toisistaan välittämättä omia joukkoja muo¬ 
dostaen, takavarikoivat »porvarien» omaisuutta, murhasivat ja 
ryöstivät. Madridissakin surmattiin joka yö joukoittain ihmisiä, 
joita epäiltiin kansallisen leirin kannattajiksi ja pian terrorin 
uhrien luku punaisella puolella kasvoi kymmeniin, lopuksi satoihin 
tuhansiin. Kansallismieliset taas vastasivat tähän teloituttamalla 
joukoittain käsiinsä saamia punaisia vankeja. 

Sotaa käytiin täten espanjalaiselle luonteenomaisella julmuu¬ 
della ja säälimättömyydellä, mutta samalla uljuudella, sitkeydellä 
ja itsepintaisuudella. Koko maa alkoi jakaantua kahteen osaan, 
joista kumpikin sai oman hallitusjärjestelmänsä ja muodostautui 
aivan kuin eri valtakunnaksi. Francon tärkein tehtävä oli aluksi 
siirtää sotaan tottuneita marokkolaisia joukkojaan Gibraltarin 

Kansallisten tukialueet yhtyvät 

salmen ylitse Andalusiaan, mutta siinä hän ensin kohtasi vaikean 
ja odottamattoman esteen. Punainen laivasto piti pari viikkoa 
salmea suljettuna Francolta käyttäen tukikohtanaan Tangerin 
puolueetonta, kansainvälistä satamaa. Vasta kun Franco oli kes¬ 
kittänyt joukkojaan Tangerin vyöhykkeen rajalle ja uhkaavassa 
sävyssä vaatinut kansainvälisen alueen hallintoa kieltämään punai¬ 
selta laivastolta pääsyn Tangeriin, kansanrintaman laivojen täytyi 
poistua Gibraltarin salmesta Almeriaan ja Malagaan. Tie Espanjan 
mantereelle avautui yli meren. 

Franco oli ilman herruuteensa turvaten kuljettanut jonkin 
verran joukkojaan ylitse lentokonein ja kun vahvuudeltaan suh¬ 
teellisen pieni, mutta taisteluarvoltaan vastustajaan venattuna 
aivan ylivoimainen taisteluryhmä oli koottu Andalusiaan, alkoi 
Espanjan sisäisen sodan ensimmäinen tärkeä operaatio jakso. Oli 
aikaansaatava yhteys kansallisten pohjoisten ja eteläisten alueiden 
kesken. Kun ensi yritykset luoda tällainen käytävä iskuin Terue- 
lista etelään ja Andalusiasta kohti Albacetea epäonnistuivat, valit¬ 
tiin Sevillasta Burgosiin Meridan kautta johtavan radan suunta. 
Elokuun r4pnä Francon joukot valloittivat hyvin veristen tais¬ 
telujen jälkeen Badajozin lähellä Portugalin rajaa ja sen jälkeen 
kukistuivat Caceres ja Merida. Franco ja Mola voivat ojentaa 
kättä toisilleen ja tämä kansallinen käytävä säilyi sitten koko 
sodan ajan. Pohjoisessa kenraali Mola oli ryhtynyt toimintaan 
myöskin Madridia vastaan, mutta hänen hyökkäyksensä pysähtyi 
kuitenkin elokuun alkupuolella Sierra Guadarraman vuorisoliin ja 
rintama kiinteytyikin sinne. 


ALCAZARIN SANKARIT 

Toledon kunnianarvoiseen, mahtavaan kuningaslinnaan AJca- 
zariin kytkeytyvät Espanjan historian monet ylpeimmät ja komeim¬ 
mat muistot. Madridin tultua Espanjan pääkaupungiksi Toledo 
edelleenkin pysyi espanjalaisten pyhänä kaupunkina ja Alcazarista 
tuli myöhempinä aikoina Espanjan armeijan upseerikasvatuksen 

keskus. Se oli sotakouluna, josta monen monet upseeripolvet olivat 
astuneet armeijan riveihin sen traditioita jatkamaan. 

Vanhan Alcazarin loppu oli kumminkin vielä uljaampi ja 
komeampi kuin sen pitkä historia. Kun sisäinen taistelu alkoi ja 
punaiset massat ottivat kaupungin haltuunsa, niin Alcazarin 
kadettikoulun johtaja, eversti Moscardo päätti kadetteineen lin¬ 
noittautua Alcazariin puolustautuakseen siellä viimeiseen saakka. 
Kadetteihin liittyi sotilaita ja siviilikaartilaisia, niin puolustajien 
luku nousi kaikkiaan vähän päälle tuhannen. Lisäksi tuli useita 
satoja siviilipakolaisia, niin että piiritettyjä oli lopuksi Alcazarin 
suojassa lähes 2.000. 

Tätä pienoista joukkoa vanhassa linnassa piirittivät ensin 
Toledon miliisijoukot, joitten vahvuus oli noin 5.000 miestä. 
Jonkin ajan kuluttua Madridista lähetettiin vielä 6.000 miestä 
sekä raskasta tykistöä, pommikoneita, vieläpä asturialaisia vuori- 
työläisiä, jotka ovat erityisen taitavia dynamiitin käsittelyssä. 
Linnaa vastaan hyökättiin lukemattomia kertoja, mutta aina 
hyökkääjät heitettiin verissä päin takaisin. Linnaa tulitettiin 
tykistöllä yötä päivää, niin että lasketaan sitä vastaan kymmenen 
viikon kuluessa ammutun 1.500 6 tuuman, 10.000 kpl. 4 tuuman, 
jopa suuri joukko 240 mmm ammuksia. Yhtenä ainoana päivänä 
lentokoneet kylvivät sen raunioihin 50 kilon pommeja 450 kpl. 
Kymmenen viikkoa kesti tätä helvettiä, tornit ja seinät sortuivat 
asturialaisten miinoista ja lopuksi koko Alcazarin suuri rakennus¬ 
kompleksi oli käytännöllisesti katsoen pelkkä raunioläjä, mutta 
sen kellareissa elämä jatkui. Puolustajat olivat vetäytyneet sinne, 
siellä hoivattiin haavoittuneet, annettiin kuoleville viimeinen voi¬ 
telu, siellä syntyi lapsiakin — ja kun piiritys seitsemänkymmenen 
päivän kuluttua päättyi, niin tuosta piiritetystä joukosta ainoastaan 
82 oli kuollut, vaikkakin varsin monet sen lisäksi haavoittuneet. 

Koko maailma seurasi henkeä pidättäen Alcazarin sankarien 
kamppailua, kun Francon taisteluryhmä pohjoisen ja etelän väli¬ 
sen yhteyden aikaansaamisen jälkeen lähti Estremadurasta Tajon 
laaksoa pitkin etenemään Madridia kohti. Sotilaspuolue pyrki 
nyt saamaan haltuunsa pääkaupungin, koska sen valtauksella 
olisi ollut suuri sekä poliittinen että sotilaallinen ja moraalinenkin 

merkitys. Useissa peräkkäisissä taisteluissa lyötiin kansanrinta¬ 
man joukot, jotka olivat Talaveran seuduille saakka ehtineet 
Francon pientä armeijaa vastaan, ja eteneminen jatkui nopeasti 
kohti Toledoa. Ensin oli nimittäin vapautettava Alcazarin urheat 
puolustajat piirityksestä. 

Sotilaallisesti ei Madridin suunnasta poikkeaminen Toledon 
hyväksi ehkä ollut paikallaan, mutta poliittisesti ja moraalisesti 
Alcazax merkitsi koko kansalliselle Espanjalle suunnattoman pal¬ 
jon. Sitäpaitsi aika kiirehti. Alcazarin puolustajien viimeisetkin 
muonavarat olivat loppumassa, vain neljä muulia oli enää teuras¬ 
tamatta viimeisenä »rautaisena annoksena», kun tykkien jyske ja 
konekiväärien rätinä kaupungin ulkolaidoilla syyskuun 27 päivän 
aamuna ilmoitti avun olevan lähellä. »Kaupungintalo vallataan 
klo 9 illalla ja klo 9.15 sattuu kaikkien suurten asioiden yllättä¬ 
vällä itseselvyydellä, suurenmoisen yksinkertaisesti tuo ihmeellinen, 
valtava tapahtuma, johon maailma tuskin enää uskalsi uskoa. 
Illan hämyssä virtaavat Toledon kadetit, siviilikaartilaiset, falan- 
gistit, naiset ja lapset, vieläpä eläimetkin epäjärjestyksessä Alca¬ 
zarin yhä savuavista raunioista esille ja heittäytyvät vapautta- 
jiensa syliin. Naiset polvistuvat ja tekevät ristinmerkkejä, miehet 
syleilevät toisiaan, onnittelevat ja puristavat toistensa käsiä huu¬ 
taen: Viva Espana. Sen jälkeen he vievät pelastajansa maan¬ 
alaisiin holveihin, jotka ovat olleet niin paljon kurjuuden ja niin 
suuren kärsivällisyyden todistajina. Heille näytetään molemmat 
piirityksen aikana syntyneet lapset, joista toinen, erään siviili- 
kaartilaisen pienokainen, on saanut ristimänimen Ramonin ohella 
symbolisen nimen Alcazar-Restituto. — Kun eversti Moscardo 
on asettanut upseerinsa ja miehistönsä rivistöön linnanpihalle 
ottaakseen vastaan kenraali Varelan, menee hän tämän luokse, 
tekee kunniaa ja antaa seuraavan raportin: Täällä ei mitään 
erityistä, herra kenraali.» 

Suorastaan valtava oli kansallisen Espanjan ilo, kun Alcazarin 
puolustajien vapautumisesta tuli tieto. Ja kenraali Franco itse 
tulkitsi parhaiten nuo tunteet puhuessaan linnanpihalla tuolle 
urhealle joukolle: »Alcazarin puolustajat, te olette Espanjan kunnia. 
Vanha Alcazar, joka on kasvattanut niin monta sukupolvea upsee- 

reja, on hävitetty. Me rakennamme sen jälleen. Ja te palvelette 
esikuvana Espanjalle, joka jälleen rakentaa valtakunnan. Arriba 
Espana!» 

Pari viikkoa Toledon valtauksen jälkeen Franco järjesteli voi¬ 
miaan jatkaakseen hyökkäystä kohti Madridia. Kansallisten yli¬ 
päälliköllä oli näihin operaatioihin käytettävänään kaikkiaan noin 
40.000 miestä ja 120 tykkiä, siis ei kovin suuri voima, kun ottaa 
huomioon, että pääkaupungin tosin harjaantumattomat puolustus¬ 
voimat arvioitiin samaan aikaan 100.000 mieheksi. Madrid oli 
sitäpaitsi laaja-alainen miljoonakaupunki, jota punaisilla oli ollut 
aikaa varustaa puolustuskuntoon. Eritoten kaupunkia lännessä 
ja etelässä kiertävän pienen Manzanares-joen varret oli varus¬ 
tettu lujasti Madridin viimeiseksi sisemmäksi puolustuslinjaksi. 

Nopein iskuin punaiset miliisijoukot karkotettiin ja työnnet¬ 
tiin suuria tappioita kärsien kohti pääkaupunkia ja marraskuun 
alkupäivinä hyökkäysjoukot jo pääsivät aivan Manzanares-joen 
rannoille Madridin eteläisellä ja läntisellä laidalla. Samoihin aikoi¬ 
hin kenraali Molan joukot painostivat pohjoisesta vallaten mm. 
Siguenzan ja katkaisten siten Madridista Aragoniaan ja Katalo¬ 
niaan johtavan radan. Madridin puolustuksen johtajan, kenraali 
Pozasin suunnittelemat vastaiskut jäivät tuloksettomiksi ja pää¬ 
kaupunki näytti kukistuvan, kun ratkaiseva hyökkäys kaupunkia 
vastaan alkoi marraskuun 6 pnä. 

Nyt sekaantui kumminkin asiaan muuan uusi tekijä, jota 
vähän tuonnempana käsittelemme koko laajuudessaan. Espanjan 
sisäinen sota ei enää tässä vaiheessaan ollut pelkästään maan 
omien puolueiden keskeinen kamppailu. Se oli saanut jo suuressa 
määrin kansainvälisen luonteen. Niinpä Madridiin saapui Kata¬ 
loniasta useita tuhansia miehiä käsittävä kansainvälinen prikaati 
ja niiden jälkeen seurasi pian muita samantapaisia apujoukkoja. 
Näiden ansiota suuressa määrin oli, etteivät Francon joukot enää 
päässeet eteenpäin, vaan että hyökkäys miltei kaikkialla pysähtyi 
Manzanares-joen linjalle. Ainoastaan pohjoisempana, yliopisto- 
kaupunginosassa kansalliset tunkeutuivat yli joen ja asettuivat 
sitten sielläkin asemiin. Suunnilleen 27a vuotta kestävä asemasota 
Espanjan pääkaupungin laidalla alkoi. 

Madridin taistelujen pysähdyttyä teki pääkaupungin puolus¬ 
tuksen johtoon kenraali Pozazin sijaan nimitetty kenraali Miaja 
Caballeron hallitus oli jo marraskuun 7 pnä kiireesti siirtynyt 
Valenciaan jättäen pääkaupunkiin ainoastaan Miajan johtaman 
puolustusneuvoston — vielä voimakkaita vastaiskuja Cuencan 
seuduilla sekä Talaveran tienoilla, mutta kansalliset lopuksi tor¬ 
juivat ne. Kansalaissodan rintamat alkoivatkin vuodenvaihtee¬ 
seen mennessä vakiintua ja maa jakaantui täten selvästi kahteen 
erilaiseen osaan: kansalliseen ja kansanrintaman. Kansanrintaman 
Espanjan valtionpäämiehenä oli presidentti Azana, mutta Valen¬ 
ciassa oli valta kokonaan Largo Caballeron ja taas Barcelonassa 
Companysin hallituksen käsissä. Katalonia kulki edelleen miltei 
itsenäisenä eri tietään Valencian hallituksen valtapiirin rinnalla, 
johon kuului osa Kastiliaa Madridin luoteispuolelta Sierra Guadar- 
ramasta alkaen ja Välimeren rannikkomaakunnat Malagan länsi¬ 
puolelta aina Katalonian rajalle. Aivan erillisen punaisen alueen 
taas muodostivat baskilaiset maakunnat sekä Asturia, Espanjan 
tärkein aseteollisuus- ja kaivosalue, omine hallituksineen ja armei¬ 
joineen sekä rintamineen. 

Näiden punaisten alueiden ja Portugalin rajan välillä taas oli 
kansallinen Espanja, joka nyt jo käsitti enemmän kuin puolet 
maasta ja noih 13 miljoonaa asukasta, kansanrintaman alueen 
asukasluvun ollessa noin n miljoonaa. Sitäpaitsi kansallisella 
puolella olivat Espanjan parhaat maatalousalueet, millä seikalla 
tuli sisäisen sodan jatkuessa olemaan erittäin suuri merkitys. 
Kansanrintama sitävastoin hallitsi pääosaa Espanjan teollisuu¬ 
desta ja myöskin Espanjan Pankin kultavarat olivat jääneet 
Madridiin. 

Kenraali Franco oli kaukonäköisenä jo sodan alussa selittänyt, 
että jollei nopea ensi isku onnistu, niin sisäisestä taistelusta tulee 
hyvin pitkä ja katkera. Jo lähikuukaudet osoittivat hänen olleen 
oikeassa. Niinpä kansallisellakin puolella ryhdyttiin järjestämään 
oloja tätä silmällä pitäen. Salamancassa syyskuun 24 pnä tapah¬ 
tuneessa korkeimman sotilasjohdon neuvottelussa Franco oli 
valittu kansallisten armeijojen ylipäälliköksi ja lokakuun 1 pnä 
luovutti Burgosissa muodostettu seitsemän korkean upseerin 






Yllä: Espanjalainen kommunistikokous toveri Stalinin merkeissä eräässä 
Madridin elokuvateatterissa. Alla: Sisällissodan alkuajoilta barrikadeja 
Barcelonassa. 




Villan kumoukselliset hävittävät oikeistolehtien toimituksen ja kirjapainon. 






Yllä: Espanjan kansallisia joukkoja Teruelin rintamalla. Alla: Franco kenraalien Molan ja Caval- 
cantin seurassa v. 1936. 

»Junta de defensa de Espana» (Espanjan kansallinen puolustus¬ 
komitea) korkeimman vallan Francolle, josta täten tuli kansalli¬ 
sen Espanjan valtionpäämies. Burgosista tehtiin toistaiseksi pää¬ 
kaupunki ja sinne muodostui nyt pian hallitus ministeriöineen. 



2 ESPANJAN SOTA 

Sotitaspuolueent »H pj 93b mennessä 

valtaamat alueet 

(J. O. Hannulan teoksesta »Espanjan sisällissota».) 


Samalla Franco ryhtyi järjestämään kansalliseen rintamaan kuu¬ 
luvia erilaisia aineksia lujaksi kokonaisuudeksi. Tämä tehtävä oli 
kyllä varsin vaikea ja jyrkkiä ristiriitoja syntyi varsinkin falan- 
gistien kanssa. Lopuksi kumminkin Francon onnistui liittää nämä 
järjestöt yhteiseen »kansallis-traditionalistiseen» rintamaan, josta 
tuli uuden Espanjan poliittinen runko. Franco itse oli sotilas, 
joka ei aikaisemmin ollut osallistunut politiikkaan, ja nytkin hän 
yksinomaan taistelun päämääriä silmälläpitäen väitti poliittisten 
suuntariitojen esille ottamista. Niinpä monarkiakysymys pidet¬ 
tiin tarkoin syrjässä politiikasta, samoin myöskin Espanjan tule- 

vaa vai tierakennetta koskevat probleemit. Tärkeimpänä tehtävänä 
oli kaikkien voimien jännittäminen sotaan. Se tapahtui kutsu¬ 
malla aseisiin koko joukko ikäluokkia, niin että lippujen alla oli 
pian 500.000 miehen armeija, jota ryhdyttiin harjoittamaan ja 
aseistamaan taistelukelpoiseksi. Ennenkuin sisäinen sota oli 
lopussa, oli kansallisen puolen aseellisten voimien kokonaisvahvuus 
kohonnut jo vähintäänkin 800.000 mieheen ja kaikista kansan¬ 
rintaman ponnistuksista huolimatta vaakalauta oli armeijojen 
suuruudessakin täydellisesti painunut kansallisten puolelle. Myös¬ 
kin punaisessa Espanjassa koottiin ja muodostettiin kuumeisella 
kiireellä uusia joukkoja, keskitettiin sotilasjohtoa ja hankittiin 
uutta aseistusta. Nämä ponnistukset eivät kuitenkaan kansan¬ 
rintaman oman hajanaisuuden, massojen kurittomuuden sekä 
pätevän johdon puutteen vuoksi tuottaneet lähimainkaan yhtä 
hyviä tuloksia kuin vastapuolella. 


KANSAINVÄLINEN »SISÄINEN SOTA» 

Espanjan sodan joutuessa tähän pysähdys- ja organisaatio- 
vaiheeseen se oli myöskin ulkopoliittisesti muuttanut olennaisesti 
luonnettaan. Suurvaltojen vastakohdat olivat jo Abessiinian 
sodan aikana jyrkentyneet Välimerellä miltei sodan asteelle ja 
nyt Espanjan sota tuli kohta Abessiinian selkkauksen päättymisen 
jälkeen jännityksen suoranaiseksi jatkajaksi. Se aiheutui maan 
■erinomaisen tärkeästä sotilasmaantieteellisestä asemasta, joka 
yhtäläisesti kiinnosti miltei kaikkia suurvaltoja, vaikka eri tavoin. 
Espanjan etelärannikko ja sitä vastapäätä oleva Marokon ran¬ 
nikko hallitsevat täydelleen pääsyä Välimerelle ja taas Luoteis- 
Espanja erinomaisine satamineen on vaarallisen lähellä Englan¬ 
nista sekä Ranskasta Afrikan länsirannikolle ja Välimeren suulle 
johtavia meriteitä. Espanjan Välimeren-rannikolla ja Baleaareilla 
vuorostaan on suorastaan ratkaiseva merkitys läntisen Välimeren 
ja Ranskasta Pohjois-Afrikkaan johtavien meriteiden hallinnassa. 
Jos nämä tärkeät tukikohdat olisivat sodan syttyessä joutuneet 
jonkin Englantia ja Ranskaa vastaan vihamielisen suurvallan 

haltuun tai jos kansallinen Espanja.olisi selkkauksen laajentuessa 
asettunut Italian ja Saksan puolelle, olisivat seuraukset olleet 
senvuoksi arvaamattomat. Englanti pelkäsi Gibraltarin ja Väli¬ 
meren herruuden puolesta. Ranska taas piti elintärkeänä turvata 
sodan aikana pääsyn ohi Espanjan itärannikon Algeriaan, mistä 
värillinen siirtomaa-armeija tuotaisiin emämaan rintamille. Ja 
kun Francon hallitus oli Italian ja Saksan ystävä, niin länsivallat 
vuorostaan tukivat kansanrintamaa. Ranskan oli sitäpaitsi otet¬ 
tava lukuun sekin mahdollisuus, että maan joutuessa sotaan Sak¬ 
saa ja Italiaa vastaan sillä voisi olla selkäpuolellaan Pyreneitten 
takana vihamielinen Espanja, jonka silmälläpitoon tarvittaisiin 
vahvoja sotavoimia Pyreneitten rajan suojaksi, vaikka Espanja 
ei suoranaisesti yhtyisikään sotaan. Lopuksi vaikutti Ranskan 
kohdalta asiaan hyvin suuressa määrin myöskin maailmankatso¬ 
muksellinen rintamajako, sillä Ranskahan eli parhaillaan kansan¬ 
rintamakauttaan. Vaatipa Ranskan kommunistien päälehti »Huma- 
nite» moneen kertaan hallitusta lähettämään joukkoja Espanjaan 
»palauttamaan järjestystä» ja siis turvaamaan siellä kansanrinta¬ 
man lopullisen voiton. 

Tästä syystä toimitettiinkin Ranskasta valtavat määrät aseita 
Espanjan kansanrintaman käytettäväksi ja myöskin ranskalaisia 
sekä muiden maiden vapaaehtoisia alkoi sodan alusta lähtien vir¬ 
rata Ranskan kautta Kataloniaan, missä kuuluisia kansainvälisiä 
prikaateja muodostettiin ja koulutettiin. Vielä tehokkaammin 
tuki Espanjan kansanrintamaa kumminkin Neuvostoliitto, joka 
toivoi täten voivansa auttaa kommunistisen vallankumouksen 
siellä lopulliseen voittoon ja saavansa täten uuden tukikohdan 
yleismaailmallisille kumoussuunnitelmilleen. Kommunistinen 
Espanja ja sen jälkeen punainen Ranska — Eurooppa bolshevisti¬ 
sen idän ja kommunistisen lännen välissä. Sellaiset olivat Mosko.- 
van laskelmat, joiden toteuttamiseksi aselastit alkoivat saapua 
kansanrintaman Espanjan satamiin osaksi Ranskan kautta, osaksi 
aivan suoraan ja julkisesti Neuvostoliitosta. Tuhansia, jopa kym¬ 
meniä tuhansia punaisen armeijan upseereja ja sotilaita lähetet¬ 
tiin myöskin »vapaaehtoisina» Espanjaan koulutus- ja taistelu¬ 
tehtäviin, samalla kun GPU toimitti sinne parhaita miehiään 

vallankumousta organisoimaan ja jyrkentämään, mm. kuuluisan 
Antonov-Ovsejcnkon. Espanjaan ryhdyttiin täten kansainvälisten 
punaprikaatien muodossa kokoamaan todellista kansainvälistä 
vallankumousarmeijaa, johon Valencian hallituksen ja kominter¬ 
nin yhteinen voimaperäinen propaganda houkutteli »taisteluun 
demokratian puolesta» sadoittain ja tuhansittain vapaaehtoisia 
kaikista Euroopan maista, vieläpä Euroopan ulkopuoleltakin, 
mm. Yhdysvalloista ja Meksikosta. Näiden kansainvälisten punais¬ 
ten joukkojen suurin yhtaikainen kenttävahvuus lienee ollut noin 
35.000 miestä, mutta ne näyttelivät lukumääräistä osuuttaan pal¬ 
jon suurempaa osaa koko kansanrintaman Espanjan taistelussa 
iskujoukkoina. 

Kansallisella Espanjalla oli myös onneksi ystävänsä, jotka 
auttoivat sitä yhtä tehokkaasti kuin punaisen rintaman suosijat 
omiaan. Kohta Espanjan sisäisen sodan alettua Mussolini oli jyr¬ 
kästi selittänyt, ettei Italia misään tapauksessa salli kommunisti¬ 
sen valtion syntymistä Välimeren piiriin, vaan tekee kaikkensa 
estääkseen sen. Italia piti muutenkin koko Välimeren tilanteen 
kannalta tärkeänä Italian ystävien auttamista voittoon Espan¬ 
jassa ja ryhtyi toimittamaan laajassa mitassa aseapua Francolle. 
Samoin lähetettiin Italiasta vapaaehtoisjoukkoja, joiden vahvuus 
lienee sodan myöhemmissä vaiheissa noussut 40.000—50.000 mie¬ 
heen. Italian rinnalla myöskin Saksa alun pitäen tuki Francon 
taistelua voimakkaasti, koska se tahtoi ennen kaikkea Ranskan 
bolshevisoitumismahdollisuuksien estämiseksi asettaa sulun kom¬ 
internin toiminnalle Pyreneitten niemimaalla. Espanjan kysy¬ 
myksessä molemmat akseli vallat siis joutuivat alun pitäen toimi¬ 
maan rinta rinnan länsivaltoja vastaan. Saksasta lähti myös 
Espanjaan suuri määrä vapaaehtoisia. Niinpä muodostettiin mm. 
kuuluisa Condor-legioona, joka ilmavoimineen ja it.tykistöineen 
näytteli varsin suurta osaa monissa ratkaisevissa operaatioissa. 

Kolmas kansallisen Espanjan ystävä oli Oliveira Salazarin 
johtama Portugali, joka niinikään tuki voimaperäisesti Francon 
taistelua. Tämän nerokkaan valtiomiehen »professoridiktatuurin» 
aikana vanha ja väsähtänyt Portugali oli elpynyt aivan ihmeelli¬ 
sesti. Sen valtiotalous oli tervehtynyt ja vuodesta 1933 lähtien 

maan valtioelimiä oli siirretty Saksan ja Italian oloja muistuttavalle 
korporatiiviselle pohjalle. Lissabonin hallitus pelkäsi kuitenkin 
Espanjan melskeitten muodostuvan vaaraksi maan koko itsenäi¬ 
syydelle, koska punaisen Espanjan voitto olisi ehdottomasti joh¬ 
tanut kumouspyrkimyksiin läntisessä naapurimaassakin. Olihan 
Espanjan kansanrintaman huomattavimman ja aktiivisimman 
ryhmän, anarkosyndikalistisen liiton niinenäkin iberiläisten anar¬ 
kistien liitto (FAI) ja ohjelmana koko Pyreneitten niemimaan 
käsittävän »iberiläisen» tasavallan muodostaminen. Tästä syystä 
Lissabon antoi kaiken tukensa Espanjan kansalliselle leirille, jonka 
voiton jälkeen näiden kahden naapurimaan suhteet ovat jatku¬ 
vasti olleet erittäin hyvät ja läheiset. 

Täten siis Espanjan kysymys hallitsi toista vuotta, aina vuo¬ 
den 1938 suuriin Keski-Euroopan pulmiin saakka koko suur- 
politiikkaa ja itse sisäisestä sodasta muodostui eräänlainen toisen 
maailmansodan esinäytös eri suurvaltaryhmien tukiessa parhaansa 
mukaan noita vereen ja henkeen saakka taistelevia kansalaissodan 
leirejä. Espanjasta tuli noina vuosina myöskin uuden sotateknii- 
kan ja -taktiikan koekenttä, jolle eri vallat lähettivät valtavat 
määrät aseita. Kansallinen rintama käytti saksalaisia ja italialaisia 
panssarivaunuja, tykistöä ja muuta aseistusta, kun taas punaisessa 
leirissä esiintyivät englantilaiset, ranskalaiset ja varsinkin venäläi¬ 
set panssarivaunumallit, lentokoneet jne. 

Espanjan sodan merkitystä tällaisena kansainvälisenä sota- 
tekniliisenä koekenttänä ei ole kumminkaan syytä liioitella, yhtä 
vähän kuin tämän sodan opetuksia uuden strategian ja taktiikan 
kannalta yleensäkään, niin arvokkaita kokemuksia kuin siellä 
saatiinkin. Ensinnäkin sotaa käytiin suhteellisesti vähäisin voi¬ 
min hyvin laajoilla alueilla, joitten yhteydet olivat sitäpaitsi huo¬ 
not. Espanjan rautatie- ja maantieverkko on verrattomasti hei¬ 
kommin kehittynyt kuin Länsi- ja Keski-Euroopan. Joukkojen 
koulutus oli eritoten kansanrintaman puolella sangen puutteelli¬ 
nen ja johto enimmäkseen kehno, joten uuden aseistuksen tar¬ 
joamia taktillisia mahdollisuuksia ei pystytty monestikaan käyt¬ 
tämään hyväksi. Sitäpaitsi eritoten panssari- ja ilmavoimia oli 
kummallakin puolen suhteellisen vähän. Vasta sodan loppupuo- 

lella niitä alkoi esiintyä todella runsaammin ja ne silloin saivat 
myöskin entistä suuremman merkityksen taistelujen kululle 
yleensä. Myöskin oli toisaalta luonnollista, etteivät Espanjan 
taistelevia puolia avustavat valtiot luovuttaneet sinne käytettä¬ 
väksi kaikkein uusimpia ja parhaimpia aseitaan, jotka pidettiin 
salassa tulevaa omaa käyttöä varten. 

Kaikesta huolimatta on Espanjan sodalla näissäkin suhteissa 
ollut merkityksensä ensimmäisenä suurena kamppailuna, jossa 
nykyisen toisen maailmansodan aseita laajassa mitassa käytettiin. 
Ja ennen kaikkea tämän selkkauksen kansainväliset vaarat olivat 
alun pitäen suuret. Vaikka puolin ja toisin taisteluun osallistu¬ 
neiden kansainvälisten joukkojen vahvuus olikin vain muutama 
prosentti sotaan osallistuvien armeijojen kokonais vahvuudesta 
niin kumminkin oli pian jouduttu jo tavallaan »poliittiseen uskon¬ 
sotaan, kansainvälisten valtajärjestelmien keskinäiseen kamppai¬ 
luun Espanjan kamaralla. Selkkauksen rajoittamiseksi, sen laa- 
jentumisvaarojen poistamiseksi aikaansaatiinkin Englannin joh¬ 
dolla jo elokuussa 1936 kansainvälinen puuttumattomuussopimus, 
jonka tarkoituksena oli estää avunanto Espanjan taisteleville 
puolille tai ainakin ulkovaltojen suoranainen asiaan sekaantumi¬ 
nen jommankumman riitapuolen hyväksi. Käytännössä koko tuo 
puuttumattomuuspolitiikka kumminkin muodostui pelkäksi ilvei¬ 
lyksi eikä sen aikaansaamalla kansainvälisellä valvontajärjestel¬ 
mälläkään ollut mitään tosiasiallista merkitystä. Aselastit kulki¬ 
vat edelleen eri maista Espanjaan niinkuin ennenkin ja vapaa- 
ehtoisvirta jatkui. Vieläpä jouduttiin toisinaan hyvinkin vaikei¬ 
siin ja arkaluontoisiin tilanteisiin suurvaltojen laivastojen keskit¬ 
tyessä Espanjan vesille hoitamaan osuuttaan kansainvälisessä 
vai vontaj äij estel mässä. 

Abessiinian sodan synnyttämää ja nyt Espanjan sodan jatka¬ 
maa jännitystä Välimeren piirissä tosin tuntuvasti lievensi Eng¬ 
lannin politiikassa tapahtunut käänne. Kansainliiton pakotekokeilu 
oli rauennut tyhjiin ja pakotteet oli kumottu syksyllä 1936. 
Tammikuun 2 pnä 1937 allekirjoitettiin sitten Englannin ja Ita¬ 
lian välillä »gentlenien's agreementin» (»herrasmiesten välipuheen») 
nimellä tunnettu sopimus, jonka tarkoituksena oli vakaannuttaa 

status quo Välimerellä. Englanti ja Italia sitoutuivat olemaan 
ryhtymättä mihinkään toimenpiteisiin siihenastisen poliittisen ja 
sotilaallisen tilanteen muuttamiseksi Välimeren piirissä. Lontoon 
diplomatia tahtoi tietenkin täten estää Italiaa hankkimasta itsel¬ 
leen pysyvästi jalansijaa ja tukikohtia Espanjan alueilta. Tätä 
sopimusta seurasi sitten yleisempikin muutos Englannin ulkopoli¬ 
tiikassa sovintopolitiikan suuntaan suhteissa akselivaltoihin. Pää¬ 
ministeri Stanley Baldzvin erosi toukokuun 28 pnä 1937 ja konser¬ 
vatiivisen puolueen johtajaksi jo vähän aikaisemmin valittu 
Neville Chamberlain, suuren valtiomiehen Joseph Chamberlainin 
toinen poika ja sir Austen Chamberlainin nuorempi veli, tuli hal¬ 
lituksen johtoon. 

Neville Chamberlain oli vasta myöhään, yli 40 vuoden ikäisenä 
tullut mukaan politiikkaan. Sitä ennen hän toimi menestyvänä 
liikemiehenä ja oli myöskin Birminghamin pormestarina. Maail¬ 
mansodan aikana David Lloyd George teki Chamberlainista Eng¬ 
lannin siviili-asevelvollisuusjärjestelmän johtajan ja myöhemmin 
hän hallituksessa hoiti varsinkin rahaministerin tehtäviä. »Hänen 
kokemuksensa tulevana imperiumin rakentajana, kun hän nuo¬ 
ruudessaan Bahama-saarilla koetti viljellä hamppua ja epäonnistui 
siinä, ja hänen kokemuksensa liikemiehenä tekivät Neville Cham¬ 
berlainista tarkan ja varovaisen luonteen», luonnehtii häntä 
J. Wilson Broadbent. »Ennenkuin hän ryhtyy toteuttamaan 
jotakin ideaa käytännössä, hän laskee yhteen kustannukset ja 
arvioi menestyksen mahdollisuudet. Neville Chamberlainin mieli¬ 
piteen mukaan kukaan ei voita sodasta mitään. Hän on tämän 
toistanut monta kertaa ja hän on tietoisemmin pasifistinen kuin 
kukaan hänen suurisuisista imperialistisista konservatiivisista 
valitsijoistaan on koskaan ymmärtänyt. Jo puolitoista vuotta 
ennen kuin hän lensi Berchtesgadeniin, hän oli päättänyt, mitä 
ulkopolitiikkaa hän noudattaisi tultuaan Baldwinin seuraajaksi 
pääministerinä. Kun hän oli tullut pääministeriksi, hän kääntyi 
Italian puoleen ja kävi käsiksi tehtävään, joka oli niin lämpimästi 
hänen sydämellään, nimittäin Euroopan rauhoittamiseen.» 

Niin tosiaankin tapahtui kohta hallituksen vaihdoksen jälkeen. 
Neville Chamberlain otti itse ulkopolitiikan langat käsiinsä het- 

kellä, jolloin jännitys Välimerellä oli kiristynyt erittäin uhkaa¬ 
vaksi. Franco oli julistanut punaisen Espanjan rannikot saartoon, 
jota Englanti ei tunnustanut, ja saarto aiheutti lukuisia väli¬ 
kohtauksia kansallisten sotalaivojen yrittäessä pidättää tai jopa 
upottaessa kansanrintaman satamiin meneviä länsivaltojen aluksia. 
Toisaalta taas punaisen Espanjan alukset ja ilmavoimat syyllis¬ 
tyivät useihin hyökkäyksiin puuttumattomuuden noudattamisen 
valvonnasta omalla osuudellaan huolehtivia saksalaisia ja italia¬ 
laisia laivoja vastaan. Niinpä toukokuussa 1937 tehtiin ilma- 
hyökkäyksiä Baleaarien satamissa olleita italialaisia sotalaivoja ja 
saksalaista panssarilaivaa Deutschlandia vastaan. Kuusi italialaista 
upseeria sai surmansa ja useita haavoittui. Deutschlandiin taas osui 
pommi miehistömessiin ja surmasi 23 sekä haavoitti yli 70 miestä. 

Nämä punaisten lentokoneiden tihutyöt kuohuttivat mielialoja 
Saksassa ja Italiassa tavattomasti ja Saksan merivoimat kostoksi 
pommittivatkin Almerian satamaa aiheuttaen sille suuria vau¬ 
rioita. Samoin molemmat akselivallat erosivat nyt kansainväli¬ 
sestä valvontajärjestelmästä. Sodan ja Espanjan asioihin suora¬ 
naisen puuttumisen uhka Välimerellä kävi yhä vakavammaksi. 

Neville Chamberlain ryhtyi nyt sovittelemaan siitä huolimatta, 
että hänen ulkoministerinsä Anthony Eden oli koko ajan vaatinut 
lujakätistä politiikkaa akselivaltoja vastaan. Näiden molempien 
miesten kesken ristiriita kehittyi vihdoin niin pitkälle, että Eden 
erosi hallituksesta vuoden 1938 alussa ja ulkoministeriksi tuli 
hänen jälkeensä lordi Halifax. Elokuussa 1937 Chamberlain lähetti 
Mussolinille henkilökohtaisen kirjeen ehdottaen neuvotteluja vasta¬ 
kohtien sovittamiseksi ja huhtikuussa 1938 allekirjoitettiinkin 
Roomassa ns. pääsiäjssopimus Englannin ja Italian välillä. Tämän 
välipuheen tarkoituksena oli lopullisesti vakaannuttaa Italian ja 
Englannin suhteet koko 10.000 km pitkällä intressilinjalla Gibral¬ 
tarista aina Intian valtamerelle saakka. Siinä uudistettiin gentle- 
men's agreementiin sisältynyt vakuutus status quon ylläpitämi¬ 
sestä Välimerellä ja annettiin samanlainen selitys myöskin Punai¬ 
sen meren osalta. Englanti ja Italia sitoutuivat olemaan millään 
tavoin sekaantumatta Saudi-Arabian ja Jemenin asioihin, Englanti 
puolestaan nyt lopullisesti tunnusti Italian uuden itäafrikkalaisen 

imperiumin ja Suezin kanavaa koskevassa selityksessä taas vah¬ 
vistettiin vapaa kauttakulku kanavan kautta kaikkien kansakuntien 
laivoille niin rauhan kuin sodankin aikana. Italia puolestaan lupau¬ 
tui vähentämään Libyaan keskittamiään sotavoimia ja poistamaan 
vapaaehtoisjoukot Espanjasta. Viimeksimainittujen joukkojen pois¬ 
tamisen jälkeen sopimus astuisi voimaan, se oli Englannin ehto. 

Englantilais-itaiialaincn sopimus oli syntynyt Itävallan ja 
Saksan Anschlussin ilmeisen vaikutuksen alaisena ja se oli nyt 
samalla Englannin yritys vetää Italia pois akselista länsivaltojen 
puolelle. Espanjan sota kuitenkin pitkittyi eikä jännitystä Väli¬ 
merellä saatu kokonaan poistetuksi. Puuttumattomuusjärjestel- 
män suojassa jatkettiin Espanjan taistelevien puolten tukemista. 
Italia oli luovuttanut, niinkuin Roomassa myöhemmin Espanjan 
sodan päätyttyä virallisesti ilmoitettiin, Francon hallituksen käy¬ 
tettäväksi useita sukellusveneitä taisteluun neuvostolaisia ase- 
kuljetuksia vastaan. Hyökkäyksiä niitä vastaan tehtiin ja aluksia 
upotettiin jopa Dardanellien edustalla saakka. Tästä upotus- 
sodasta oli seurauksena kansallisten ylläpitämän merisaairon 
tehostuminen — Francon laivastolla oli nyt muutenkin jo ehdoton 
yliote kaikkialla — mutta myöskin vaikeita kansainvälisiä selk¬ 
kauksia. Nyonin konferenssissa sovittiin sitten Välimeren valvon¬ 
nasta »tuntemattomia sukellusveneitä vastaan» ja Italiakin osal¬ 
listui tähän systeemiin. Vapaaehtoisjoukkojen poistaminen Espan¬ 
jasta viipyi kumminkin yhä, niin että englantilais-italialainen 
sopimus astui voimaan vasta marraskuun n pnä 1938. 

Euroopan olot olivat tällöin jo kokonaan muuttuneet ja uudet 
valtavat pulmat tulleet esille. Rooman välipuhe menetti niissä 
oloissa kokonaan merkityksensä sekä akselipolitilkan heikentäjänä 
että tilanteen vakauttajana Välimeren piirissä. 


KOLMEN VUODEN TAISTELURINTAMAT 

Hyökkäyksen pysähtyminen Madridin laidoille marraskuussa 
1936 oli osoittanut Francolle, etteivät kansallisten voimat riittä¬ 
neet nopean ratkaisun saavuttamiseen. Voimasuhteet olivat tasoit- 

tunecl sangen suuresti, vieläpä aloite oli ajoittain kansanrintaman 
ja varsinkin Madridin puolustuksen tarmokkaan ja taitavan pääl¬ 
likön, kenraali Miajan käsissä. Hän osoittautui huomattavaksi 
strategiksi varsinkin torjuessaan kahden italialaisen moottoroidun 
ja huomattavin panssarivoimin vahvistetun »nuoli*-divisioonan 
hyökkäyksen Madridia vastaan Guadalajaran taistelussa maalis¬ 
kuussa 1937. Siguenzan rintamalla alkanut italialaisten isku johti 
heti läpimurtoon maaliskuun 8 pnä ja moottoroidut divisioonat 
etenivät noin 40 km Guadalajaraan johtavan suuren autotien 
suunnassa. Rankkasade liuotti tien kumminkin maaliskuun n pnä 
niin perusteellisesti, että hyökkäys oli kokonaan pysähdytettävä, 
ja noin 1.000 auton vahvuinen rivistö jäi 20 km:n pituisena kiinni 
talle miltei viivasuoralle tielle. Kenraali Miaja oli sillä välin kes¬ 
kittänyt Alcala de Henaresiin venäläisiä ilmavoimia kaikkiaan 
124 konetta ja maaliskuun 12 pnä italialaisia vastaan tehtiin erit¬ 
täin voimakkaita ja tuhoisia ilmahyökkäyksiä. Italialaiset joukot 
joutuivat täydelliseen sekasortoon ja pakenivat jättäen jälkeensä 
suurimman osan raskasta aseistustaan ja sadoittain autoja. Tap¬ 
piota täydensi sitten seuraavina päivinä punaisten panssarivoimien 
isku ja takaa-ajo. Kun Miajan vastaisku maaliskuun 23 pnä päät¬ 
tyi, oli rintama kiinteytynyt jälleen muutaman kilometrin päähän 
italialaisten hyökkäyksen lähtökohdasta. 

Kansalliset olivat kuitenkin jo ennen Guadalajaran tappiota 
saavuttaneet huomattavaa menestystä Etelä-Espanjassa, missä 
Malaga joutui helmikuun 8 pnä Francon joukkojen haltuun kiih¬ 
keiden taistelujen jälkeen. Koko etelärannikko Motriliin saakka 
vallattiin ja täten varmistettiin kansallisille elintärkeä Gibraltarin 
salmivesien herruus. Kesän ja syksyn 1937 päätapahtumasarja 
sodassa oli kumminkin baskilaisten maakuntien ja Asturian val¬ 
loitus monikuukautisissa taisteluissa. Bilbao kukistui kesäkuun 
19 pnä, Santander joutui kansallisten käsiin elokuun 26 pnä. Bas¬ 
kien vastarinta oli nyt nujerrettu ja Asturia jäi taistelemaan yksin. 

Punaisten hallussa oli Espanjan pohjoisrannikolla tämän jäl¬ 
keen enää vain Uudenmaan lääniä pienempi alue, jonka pituus 
oli noin 120 km ja syvyys noin 70 km. Asturia on kuitenkin jyl¬ 
hää, paikoin jopa 2.500 metrin korkeuden ylittävää vuoristoa ja 

sitäpaitsi Francon täytyi välillä siirtää joukkoja pois pohjoisrinta¬ 
malta Aragoniaan, missä kansanrintaman joukot olivat alkaneet 
laajan kevennyshyökkäyksen Belchiteä ja Saragossaa vastaan. 
Belchiten rautatiesolmukohdan Miajan joukot valloittivatkin, 
mutta muuten nuo elo-syyskuussa käydyt Aragonian taistelut 
päättyivät punaisille voimille tuloksettomasti suuresta voimien 
kulutuksesta huolimatta. Tulos oli samanlainen kuin aikaisemmin 
kesällä, heinäkuussa Madridin lounaispuolisella rintamalla käydyn 
Bruneten taistelun. Aluksi punaisten joukkojen onnistui vahvoja 
panssari- ja ilmavoimia käyttäen työntää laaja pullistuma kan¬ 
sallisten rintamaan Navalcameron suunnassa, mutta sitten Francon 
joukot voimakkain vastaiskuin vahasivat menettämänsä maaston 
miltei kokonaan takaisin ja kansanrintaman joukkojen tappiot 
arvioitiin lähes 30.000 mieheksi. 

Noista kansanrintaman suurista kevennyshyökkäyksistä ei siis 
ollut mitään pysyvämpää tulosta ja Asturiankin kohtalo ratkesi 
tämän jälkeen pian. Kansalliset joukot tunkeutuivat Asturian 
sydämeen kohti Gijonia sekä rannikkoa pitkin että etelästä, La 
Roblasta vuoriston ylitse Oviedoon johtavan radan suunnassa. 
Nyt Oviedonkin puolustajat vapautuivat pitkäaikaisesta piirityk¬ 
sestä ja asturialaisen vuorityöläismiliisin viimeinen vastarinta- 
keskus Gijon joutui kansallisten käsiin lokakuun 20 pnä. 

Espanjan sisäisen sodan pohjoisrintama oli täten lakannut 
olemasta ja kansallinen Espanja oli täten saanut ratkaisevan yli¬ 
otteen. Espanjan tärkeimmät kaivos- ja aseteollisuusalueet olivat 
nyt kansallisten käsissä ja sitäpaitsi vapautui suuria voimia käy¬ 
tettäväksi muualla. Sekä taloudellisesti että poliittisesti ja soti¬ 
laallisesti tämän menestyksen merkitys oli siis erinomaisen suuri. 
Se saatiin nähdä siirryttäessä vuoteen 1938. 

Francon armeija oli vuoden 1938 alkaessa valmis suuriin offen- 
siiveihin, samaan tapaan kuin Suomen valkoinen armeija maalis¬ 
kuun lopulla 1918. Suuri rintamantakainen järjestelytyö oli ehti¬ 
nyt pitkälle, voimia oli mobilisoitu ja koulutettu, niin että kan¬ 
sallisten sotavoimat miesluvultaankin olivat kansanrintaman 
armeijaa tuntuvasti ylivoimaisemmat. Kysymys oli nyt vain 
siitä, minne ensi iskut suunnattaisiin. Madridin valloitus houkut- 

teli edelleen ensi kädessä poliittisista arvovaltasyistä, mutta soti¬ 
laallisesti tärkeämpää oli iskeä kansanrintaman Espanjan arim¬ 
paan kohtaan: erottaa Katalonia Valencian alueesta ja siten jakaa 
punainen »valtakunta# kahteen erilliseen osaan, joista eteläinen 
ja suurempi alue täten samalla eristyisi kokonaan ulkomaisista 
auttajistaan kansallisen laivaston tehostaessa rannikkojen saartoa 
ja maayhteyden Ranskaan katketessa. 

Tämä laskelma määräsikin kansallisten koko operaatiosuunni- 
telmat sodan loppuvaiheissa. Päävoimat keskitettiin Aragonian 
rintamalle Teruelista aina Huescan pohjoispuolelle Pyrencille. 
Kansanrintaman joukkojen onnistui kyllä yllätyshyökkäyksellä 
vallata vuoden 1937 viime päivinä Teruel, mutta kaupunki joutui 
takaisin kansallisten haltuun helmikuun 21 pnä 1938. Ja jo maalis¬ 
kuun 9 pnä alkoi hyökkäyssarja kohti Välimeren rannikkoa. 
Läpimurto tapahtui 100 km:n levyisellä rintamalla Saragossasta 
etelään, kansalliset vahasivat takaisin Belchiten ja tunkeutuivat 
60 km:n päähän rannikosta Ebron eteläpuolella. Maaliskuun 22 pnä 
toinen kansallinen voimaryhmä suoritti uuden läpimurron Ara¬ 
gonian rintaman pohjoissiivellä Huescan kahden puolen ja tun¬ 
keutui nopeasti itään kohti Katalonian rajaa. Seuraavana päivänä 
taas kenraali Yaguen marokkolaiset valiojoukot menivät yllättäen 
yli Ebron Quinton luona ja etenivät nopeasti Leridaa kohti. Kata¬ 
lonian armeijan vastarinta murtui kaikkialla nopeasti, Aragonia 
puhdistettiin kokonaisuudessaan punaisista ja huhtikuun 3 pnä 
Lerida kukistui. 

Samaan aikaan oli päässyt uudelleen vauhtiin myöskin Ebron 
eteläpuolella Gandesan—Tortosan suunnassa hyökkäys rannikolle. 
Kansalliset joukot vahasivat Vinarozin pienen satamakaupungin 
Välimeren rannikolla huhtikuun 15 pnä ja laajensivat tätä »käy¬ 
tävää) rannikolle nopeasti sekä pohjoiseen että etelään. 

Kevätoffensiivin tarkoitus oli saavutettu: kansanrintaman 
Espanja oli nyt murrettu kahdeksi erilliseksi osaksi, joitten puo¬ 
lustus samalla sai lamauttavan iskun. Francon joukot tunkeu¬ 
tuivat sen jälkeen heinäkuuhun mennessä rannikkoa pitkin kohti 
Valenciaa aina Saguntoon saakka, mutta sitten hyökkäys pysäh¬ 
tyi. Katalonialaisten joukkojen voimakas vastaisku Ebron ylitse 



Tilanne Espanjan sisäisen sodan näyttämöllä vuoden 1938 alkaessa. 

Gandesan suuntaan pakotti toistaiseksi keskeyttämään operaatiot 
Valenciaa vastaan ja painopiste siirtyi jälleen vuoden lopulla poh¬ 
joiseen. Samaan aikaan taisteltiin kiivaasti muillakin rintamilla 
aina Estremaduraa myöten, mutta mitään ratkaisevaa ei eteläm¬ 
pänä vielä tapahtunut. 

Hyökkäys Ebron alajuoksulla jäikin kansanrintaman viimei¬ 
seksi sotilaalliseksi voimannäytteeksi, joka jonkin verran viivytti 
lopullista kohtaloa, mutta ei voinut enää sen tuloa torjua. Seka¬ 
sorto lisääntyi sekä Kataloniassa että Valencian hallituksen 
alueilla ja poliittisen taistelun sekä terrorin lisäksi tuli nyt vielä 
nälkäkin. Kansanrintaman valtaan olivat nimittäin joutuneet 
enimmäkseen Espanjan tiheimmin asutut alituotantoalueet, joilla 
vallitsi elintarvikkeiden tavaton puute. Sekä poliittinen että 
taloudellinen organisaatio alkoi hajota kaaokseen. 

Vuoden 1938 lopulla länsivallat yrittivät vielä välittää aikaan- 
saadakseen sovintorauhan, mutta Franco torjui välityksen jyr¬ 
kästi. Mikään muu ei voinut tulla kysymykseen kuin ehdoton 
sotilaallinen voitto ja vastustajan antautuminen. Ja nyt alkoi 
myöskin suuri offensiivi Kataloniaa vastaan sen murskaamiseksi. 
Marraskuun lopulla kansalliset valloittivat takaisin ensin ne alueet, 
jotka Ebron alajuoksun kaaren eteläpuolella olivat joutuneet 
katalonialaisten joukkojen haltuun, ja joulukuun 24 pnä tykkien 
jyrinä Katalonian rintamalla ilmoitti ratkaisevan hyökkäyksen 
alkaneen. Katalonialaisen miliisin epätoivoisesta vastarinnasta 
huolimatta kansallisten joukkojen eteneminen kohti Barcelonaa 
tapahtui vastustamattomana kahdessa pääsuunnassa: yli ranni¬ 
kon ja Segre-joen välisen vuoriston ja pitkin rannikkoa Tortosan— 
Tarragonan tietä. 

Tammikuun 26 pnä 1939 Francon voittoisat joukot marssivat 
sodan pahasti hävittämään Barcelonaan, josta Companysin hal¬ 
litus oli poistunut. Suunnattomat pakolaislaumat täyttivät kaikki 
pohjoiseen Ranskan rajalle vievät tiet, sillä kansanrintaman kan¬ 
nattajien paon lisäksi oli mukaan tähän tulvaan raahattu myöskin 
suurin joukoin siviiliväestöä, jopa sodasta syrjässä pysynyttä 
talonpoikaistoakin. Sanomattomia kurjuuden kuvia tarjoutui 
loppumattomiin tuolla sydäntalven marssilla kansallisten edetessä 

Espanjan rintamien kehityj sodan loppuratkaisuun saakka. 

' v. V I kansanrintaman valU-aluc maaliskuussa 1939. 

HIMM Cillim kansallisten valtapiiri sodan alkuvaiheessa. 
mmmm kansallisten 1. 3. 1939 mennessfl valloittamat alueet. 

Geronaan ja kohti Ranskan rajaa, jonka Francon joukot miehitti¬ 
vät kauttaaltaan helmikuun 9 päivään mennessä. Yli kolmannes- 
miljoonaa pakolaista siirtyi Ranskan puolelle, missä heidät aluksi 
sijoitettiin väliaikaisiin leireihin. 

Katalonian taistelu oli päättynyt ja samana helmikuun 9 pnä 
antautui myöskin punaisen Espanjan hallussa pysynyt Menorcan 
saari kansallisille englantilaisten toimiessa välittäjinä. Brittien 
tarkoituksena oli täten estää Baleaarien tärkeimmän sotasataman 
Port Mahonin joutuminen italialaisten vapaaehtoisjoukkojen edes 
väliaikaiseenkaan miehitykseen. Samalla täten tehtiin suopea ele 
kansalliselle Espanjalle, jonka luisuminen kokonaan akselivaltojen 
johtoon tahdottiin estää. Puhuttiinpa Lontoossa nyt luottojenkin 
myöntämisestä Francon hallitukselle suurta ja vaikeata jälleen¬ 
rakennustyötä varten, joka oli alkava kohta sodan päätyttyä. 

Kansanrintaman kaaos 


Katalonian kukistuminen lopetti oikeastaan koko sisäisen sodan 
sotilaalliselta kannalta katsoen. Valencian hallituksen alueet oli¬ 
vat tällä välin jo joutuneet täydelliseen kaaokseen. Valenciasta 
Barcelonaan edellisenä kesänä siirtynyt Espanjan kansanrintama¬ 
hallitus, jonka johtajana nyt oli Negrin ja ulkoministerinä del Vayo, 
palasi kyllä Ranskasta takaisin Valenciaan ja julisti jatkavansa 
taistelua. Presidentti Azana ei kumminkaan enää suostunut paluu¬ 
seen, vaan jäi jo lopullisesti maanpakoon. Franco ei Katalonian 
sotaretken jälkeen nyt pitänyt kiirettä sotatoimilla Madridin ■ 
Valencian aluetta vastaan, vaan kansallinen armeija seurasi kivääri 
jalalla kansanrintaman täydellistä hajoamista, joka johti vielä 
sisäiseen sotaan vasemmiston omassa piirissä. Maaliskuun 6 pnä 
tapahtui nimittäin vallankaappaus: Negrinin johtamat kommu¬ 
nistit syrjäytettiin ja valta siirtyi anarkisteille. Muodostettiin 
»kansallinen puolustusneuvosto», jonka johtoon asettui Madridin 
puolustaja kenraali Miaja ja hän sai vielä asevoimin kukistaa 
kommunistikapinan. Negrinin hallitus lähti uudelleen maan¬ 
pakoon Ranskaan jäädäkseen sinne tällä kertaa lopullisesti ja 
kansanrintaman laivasto taas pakeni maaliskuun 7 pnä ranskalai¬ 
seen Bizertan sotasatamaan, minne se eristettiin. Francolla oli 
jo kansalaissodan alkuvaiheista lähtien ollutkin yliote merellä, 
sillä kansalliset olivat El Ferrolissa vallanneet taistelulaiva Espa¬ 
han ja liittäneet myöskin laivastoonsa juuri valmistuneet ro.ooo 
tonnin risteilijät Balearesin ja Canariasin sekä joukon muita aluksia. 
Myöhemmin Ranska luovutti punaisen laivaston takaisin kansal¬ 
liselle Espanjalle. 

Maaliskuun 26 pnä tapahtui sitten ratkaisu. Miaja ehdotti 
Francolle rauhanneuvotteluja, mutta ne eivät tulleet kysymyk¬ 
seen. Kansallinen armeija alkoi hyökkäyksen Cordoban suunnalla 
Etelä-Espanjassa ja Toledosta kohti Ciudad Realia ja toisaalla 
Albaceteä katkaistakseen Madridin ja Valencian yhteydet. Punai¬ 
sen Espanjan taistelukyky oli nyt kokonaan lopussa ja kansan¬ 
rintaman valta luhistui kuin korttitalo. Jo kaksi päivää myö¬ 
hemmin, maaliskuun 28 pnä Madrid antautui kansallisille taistelutta 
ja seuraavana päivänä Valenciakin. Kansalliset ainekset olivat 
myös kaikkialla punaisella alueella nousseet taisteluun ja ennen 


MADMU! 




Yllä: Sodan kärsimyksiä Madridissa. Alla: Tolcdon Alcazarin pommitus. 
Kun kommunisti joukkojen piiritys ei tehonnut linnan urhoollisiin puolus¬ 
tajiin, aloitettiin ankara tykistötuli! 






Yllä: Francon marokkolaisia joukkoja asemissa Valmojadassa. Alla; Falangin joukkoja Mad¬ 
ridin taisteluissa. 


Yllä: Espanjan sodan voi- 
tonparaati' Kenr. Franco 
ottaa vastaan joukkojen 
ohimarssin. 


Alla: Saksalaisen vapaa¬ 
ehtoisen Condor-lcgioonan 
paraati kenr. v. Richt- 
hofenin johdossa Berlii¬ 
nissä. Espanjan sodan pää¬ 
tyttyä . Hit ler puhuu jou¬ 
koille. Kaatuneiden nimet 
molemmin puolin puhujan 
koroketta nimikilvissä. 

kuukauden loppua käytännöllisesti katsoen koko maa oli Francon 
vallassa. Huhtikuun i pnä julkaistiin Francon päämajan viimei¬ 
nen tilannetiedoitus, joka loppui sanoihin: Sota on päättynyt. 

Kansallinen leiri oli selviytynyt voittajana lähes kolme vuotta 
kestäneestä taistelusta, mutta voitto oli käynyt tavattoman kal¬ 
liiksi maalle. Pelkästään sodan vaatimien ihmisuhrien luku oli 
niin suuri, että ainoastaan Venäjän ja Kiinan vallankumoustaiste¬ 
lujen melskeet ovat siinä suhteessa ylittäneet Espanjan sodan. 
Viralliselta taholta annetuissa tiedoissa sodan jälkeen arvioitiin 
surmansa saaneita olleen kaikkiaan noin 1.200.000, joista taistelu¬ 
kentillä kaatuneita sotilaita noin 450.000 ja loput siviiliväkeä. 
Kansallisten joukkojen tappiot lienee arvioitu myöhemmin noin 
140.000 kaatuneeksi. Terrori ja puute olivat siis kaataneet kuolon- 
viljaa paljon enemmän kuin aseet, ja niin veristä sekä järjestel¬ 
mällistä terroria kuin Espanjan sisäisessä sodassa kansanrintaman 
puolella maailma harvoin on nähnyt. Ainoastaan bolshevistisen 
Venäjän pahimmat painajaiskuvat vetävät sille vertoja. 

Yhtä peloittava oli sodan aiheuttama ainecllistenkin arvojen 
tuho. Yksinomaan Madridissa arvioitiin vähintään kolmanneksen 
rakennuksista tuhoutuneen tai vaurioituneen ja lukuisat maaseutu¬ 
kaupungit sekä pienemmät yhdyskunnat olivat muuttuneet raunio- 
kasoiksi. Ankara isku maalle oli myös lukuisten teollisuus- ja 
voimalaitosten tuho, eritoten Kataloniassa sekä baskien maakun¬ 
nissa, Espanjan molemmilla tärkeimmillä teollisuusalueilla, jotka 
olivat olleet pahimmin sodan jaloissa. Maatalous ja hedelmän¬ 
viljelyä oli myöskin kärsinyt suuria vaurioita ja sen tuotanto 
laskenut. Espanjan Pankin miljardeihin pesetoihin nousseet kulta- 
varat kansanrintama taas oli käyttänyt aseostoihinsa tai lähettä¬ 
nyt Neuvostoliittoon ja Ranskaan, vaikka Ranska myöhemmin 
luovutti siellä takavarikkoon otetun kullan sodan jälkeen Francon 
hallitukselle. Myöskin rautatie- ja maantieverkko oli kärsinyt 
sodasta hyvin paljon, sillä yksinomaan siltoja oli tuhottu yli 
2.500. Useita satoja tuhansia kansanrintaman kannattajia oli 
vankileireissä ja ulkomaille oli paennut lähemmäs puoli miljoonaa 
ihmistä, joista kuitenkin sittemmin suurin osa palasi takaisin 
maahan. 

EL CAUDILLO JÄLLEENRAKENTAA 

Kansallisen Espanjan ratkaistavaksi jäivät täten sodan perin¬ 
tönä jättiläismäiset jälleenrakennuslehlävät, joista selviytymistä 
suursodan tulo vielä tavattomasti vaikeutti. Sisäinen rauhoittu¬ 
minen on voinut tapahtua vain vähitellen ja valtiollisten olojen 
järjestelyssä on kohdattu monia vaikeasti voitettavia esteitä. 
Valtionpäämiehenä kenraali Franco — Espanjan El Caudillo eli 
Johtaja — on kumminkin viisaasti ohjannut maataan, tasoitta¬ 
nut vastakohtia ja vienyt verensä miltei kuiviin vuodattaneen 
Espanjan jälleen elpymisen tielle. Hän on valtasysteemiään kehit¬ 
tänyt edelleen autoritaariseen suuntaan ja koko järjestelmän poh¬ 
jaksi tuli kansallisen rintaman eri aineksista luotu yhtenäisyys- 
puolue » Falange Espanola Tradicionalista y de las JONS». Tämä 
nimi jo lausuu, mistä kolmesta pääaineksesta tuo rintama on syn¬ 
tynyt. Siinä on ensinnäkin Espanjan fascistinen falangi, jonka 
vaikutus vallankin ideologisesti on ollut suurin, toiseksi tulee kar- 
listien Comuniön Tradicionalista ja kolmanneksi JONS, ts. Juntas 
de Ofensiva-Nacional-Sindicalista. Espanja on siis rakenteeltaan 
oikeastaan »kansallissyndikalistinen» valtio — kansallinen korpora¬ 
tiivinen valtio niinkuin Italia tai Saksa, vaikka elinmuodot sinänsä 
eroavatkin akselivaltojen rakenteesta jossakin määrin. Vuosina 
1940—1941 Espanjan kehitys tähän suuntaan ratkaisevasti vakiin¬ 
tui ja samalla kävi myöskin selväksi, ettei monarkiakysymyskään 
pitkään aikaan voi tulla maan elämässä polttavaksi. 

Nuo jällecnrakennustehtävät keskellä suursotaa ovat ratkais¬ 
seet myöskin Espanjan ulkopoliittisen asennoitumisen. Kansalli¬ 
nen Espanja ei ole salannut kiitollisuuttaan akselivaltoja kohtaan, 
jotka auttoivat sitä käymään taistelun voitolliseen loppuun. 
Yhtyipä Espanja sisäisen sodan jälkeen antikomintem-sopimuk- 
seenldn. Kesällä 1940, Ranskan kukistumisen jälkeen El Caudillo 
selitti hyvin korostetusti, että »Espanja ei ole puolueeton, vaan 
ei-sotiva maa». Hän käytti tällöin sanontaa, joka nykyisen sodan 
aikana on tullut yleiseksi: Espanja suuntautuu politiikassaan 
mahdollisimman paljon Roomaan ja Berliiniin päin, on niiden 
ystävä — niinkuin näkyy mm. espanjalaisten voimakkaasta vapaa- 

ehtoisesta osallistumisesta sotaan Neuvostoliittoa vastaan — 
mutta ei ole silti omista sisäisistä syistään luopunut puolueetto¬ 
muudestaan. Kansallinen Espanja ei tahdo rakentaa valtakuntaa 
uudelleen ainoastaan sisäisesti, vaan julistaa toteuttavansa »impe- 
riaalista politiikkaa», ts. suuria kansallispoliittisia päämääriä, jotka 
myös suuntautuvat länsivaltoja vastaan. Kesällä 1940 ja myö¬ 
hemminkin ovat ylioppilaat ja falangistinen nuoriso järjestäneet 
Madridin ja Espanjan muiden suurten kaupunkien kaduilla brit- 
tiläisvastaisia mielenosoituksia, joissa on vaadittu Gibraltarin 
luovuttamista takaisin Espanjan haltuun kahden vuosisadan kan¬ 
sallisen häpeän hyvittämiseksi. Tämä vaatimus on uuden Espan¬ 
jan ulkopoliittisen tehtäväohjelman kohta numero yksi, mutta 
sen ohella on Espanjalla tavoitteita muuallakin. Ne suuntautuvat 
ensi sijassa Ranskan Marokkoon. Tällä suunnalla Francon hallitus 
onkin jo saavuttanut menestystä liittäessään Ranskan luhistuessa 
kesällä 1940 Tangerin kansainvälisen vyöhykkeen omaan riff- 
alueeseensa. Tuo anglosakseja vastaan suuntautunut asenne ei 
toisaalta kuitenkaan ole estänyt Espanjaa ylläpitämästä suhteita 
Englantiin ja Amerikkaan, koska sieltä on ollut saatavissa jälleen¬ 
rakennustyötä varten tarvikkeita ja luottojakin, joita sotiva 
Eurooppa ei pysty toimittamaan. Samoin Espanjan maatalous¬ 
tuotannon lasku sodan johdosta on aiheuttanut vaikean huolto- 
probleemin, jonka ratkaisemiseksi tarvitaan yhteyksiä valtameren 
taakse. 

Kaikkien kovien kokemusten ansiosta Espanjan sisäisessä elä¬ 
mässä on tapahtunut suuri muutos. Maa on käynyt kiirastulen 
läpi, löytänyt jälleen oman itsensä, muinaisen kansallisen hengen, 
joka Espanjan suuruuden loistoaikoina synnytti sellaisia häviä¬ 
mättömiä hengentuotteita kuin Calderonin ja Lope de Vegan 
näytelmät, Cervantesin jättiläistyön ja paljon muuta. Tällä men¬ 
neisyyden voimapohjalla pyritään nyt rakentamaan uusi kansa 
ja uusi valtakunta, vaikka tie onkin äärimmäisen pitkä ja vaikea. 


EUROOPAN KRIISI V. 1938 


»BÖÖMIN KESKUSBASTIONI* 

Königgratzin-Sadovan taistelun voittaja ja Napoleon III:n 
Ranskan kukistaja, sotamarsalkka von Moltke puhui aikoinaan 
Böömistä Euroopan »keskusbastionina», jonka valtias hallitsee koko 
Keski-Eurooppaa. Ranskalaisessa liittojärjestelmässä Versaillesin 
jälkeen Tshekkoslovakialla, jonka päämaana oli Böömi, oli juuri 
tällainen asema. Praha oli se keskusnivel, josta langat säteilivat 
itään, länteen ja kaakkoon. Kun Tshekkoslovakia tuhoutui, niin 
koko liittosysteemikin oli tuomittu sortumaan. 

Hitler oli jo ennen Anschlussin lopullista toteutumista pitämäs¬ 
sään puheessa helmikuun 20 pnä 1938 puhunut kymmenestä mil¬ 
joonasta, valtakunnan rajojen ulkopuolella elävästä saksalaisesta, 
joiden kohtaloon nähden Saksan valtakunta ei voinut jäädä välin¬ 
pitämättömäksi. Anschluss siirsi sitten tapahtumien painopisteen 
Välimereitä ja Espanjasta jälleen Keski-Eurooppaan ja antoi 
samalla sysäyksen vuoden 1938 suuren kriisin syntyyn. Niinkuin 
nyt tiedämme, Hitler oli päättänyt kohta Suur-Saksan luomisen 
jälkeen ratkaista myöskin toisen suuren saksalaisen kansallispoliit¬ 
tisen tehtävän, selvittää kerta kaikkiaan Tshekkoslovakian pul¬ 
man ja liittää siellä asuvat lähes 3,5 miljoonaa saksalaista suureen 
kansalliseen yhteyteensä. 

Jo lähes vuosikymmenen ennen sudeettisaksalaiskysymyksen 
kärjistymistä yleiseurooppalaiseksi pulmaksi oli Genevessä toimi¬ 
van vähemmistökansallisuuksien komitean pääsihteeri, tri Ewald 
Ammende teoksessaan »Nationalitäten in den Staaten Europas» 
(»Euroopan valtioiden kansallisuudet») hyvin yksityiskohtaisesti 




T shekki Iäistä sentralismia 

Tshekkoslovakian saksalaisen vähemmistön asemaa tutkittuaan 
ennustanut, että se aikaa myöten veisi romahdukseen, jollei Prahan 
politiikka muuttuisi. Hän näki siinä koko Euroopan rauhaa uhkaa¬ 
van vaaran, joka oli vältettävissä ainoastaan siten, että tshekit 
luopuisivat sentralistisesta politiikastaan. Oli nimittäin aivan 
vannaa, että niin pian kuin Saksa voimistuisi, niin vetovoima 
Tshekkoslovakian saksalaisilla reuna-alueilla suureen kansallisuus- 
keskukseen päin kävisi siksi voimakkaaksi, että monikansaista 
Tshekkoslovakiaa uhkaisi hajoaminen. 

Tshekkoslovakian perustajat Masaryk ja Benesh olivat Ver- 
sailles'issa pitäneet huolta kansallisuutensa eduista niin perusteel¬ 
lisesti, että se kävi kaksi vuosikymmentä myöhemmin kohtalok¬ 
kaaksi heidän luomalleen valtiolle. Hyppäykset äärimmäisyydestä 
toiseen ovat aina vaarallisia. Vuonna 1938 vähän yli 7 miljoonaa 
tshekkiä hallitsi 15 miljoonan asukkaan valtiota, johon tshekkien 
kahden slaavilaisen sukulaisheimon, slovakkien ja ruteenien lisäksi 
kuului vielä muita melkoisia vähemmistöjä. Siinä oli 3,3 miljoo¬ 
naa saksalaista, noin yksi miljoona unkarilaista ja parisataa tuhatta 
puolalaista vaarallisimpina aineksina, joitten yhtenäiset asutus¬ 
alueet valtakunnan reunoilla sitäpaitsi kiinteästi liittyivät suuriin 
kansallisalueisiin rajan takana. Tämä tietystikin paisutti keski¬ 
pakoisvoimien tehoa tavattomasti ja helpotti suurpoliittisia leik¬ 
kauksia. 

Tshekkoslovakian asema olisi kenties sittenkin ollut lujempi, 
jos noita eri suuntiin hajoittavia voimia olisi viisailla myönnytyk¬ 
sillä hillitty ja siten vaimennettu vähemmistöjen tyytymättö¬ 
myyttä. Prahan tshekkiläinen politiikka piti kumminkin alun 
pitäen ainoana keinona valtakunnan koossa pysyttämiseksi voi¬ 
makasta keskityspolitiikkaa, joka samalla merkitsi tshekkiläisyy- 
den valta-aseman järjestelmällistä lujittamista kaikissa osissa 
maata hallinnon, talous- ja asutuspolitiikan, kansanopetuksen ja 
valtiovallan kaikkien muiden keinojen häikäilemättömällä käytöllä. 

Masarykin ja Bcneshin politiikka siis keskitti kaikki ohjat 
Prahaan, suosi tshekkejä muiden kansallisuuksien kustannuksella 
valtion viroissa, uudisasukkaina, valtionhankintojen suorittajina, 
iyöttömyysavustusten jaossa, virkamiehinä, opettajina ja upsee- 

reina ja jätti täyttämättä yksinpä slovakeille sekä ruteeneille jo 
v. 1918 Amerikassa käydyissä neuvotteluissa annetut itsehallinto- 
lupaukset. Ollaksemme totuudenmukaisia meidän on kyllä myön¬ 
nettävä, ettei sudeettisaksalaisten kohtelu tänä tshekkiläisen kes- 
kityspolitiikan kautena sentään ollut läheskään niin kovaa kuin 
muiden vähemmistökansallisuuksien — esimerkiksi unkarilaisten 
tai puolalaisten. Prahan hallituksen syntiluetteloon oli kuitenkin 
kertynyt asioita aivan tarpeeksi aiheuttaakseen räjähdyksen ajan 
tultua. Siinä olivat ensinnäkin vuosien 1918—1919 vaihteen 
tapahtumat, kun tshekit asevoimin estivät Böömin saksalais- 
seutuja toteuttamasta kansojen itsemääräämisoikeuden nojalla 
tekemäänsä päätöstä yhtymisestä Saksaan tai Itävaltaan. Sitten 
tähän luetteloon kirjoitettiin kaikki lähes kahden vuosikymmenen 
poliittisen ja kulttuuritaistelun tapahtumat aina vuoden 1938 
kriisiin saakka. 

Sudeettisaksalaiset olivat sitäpaitsi saaneet johtajan. Nuori 
pankkivirkamies Konrad Kenioin kyllästyi sodan jälkivuosiria 
istumaan työpöytänsä ääressä ja päätti vaihtaa alaa. Hän oli 
vapaaehtoisena taistellut maailmansodan rintamilla ja suoritti 
nyt voimistelunopettajan kurssin. Tämä uusi ura miellytti häntä 
kovin. Hänellä osoittautui olevan huomattavia järjestäjän sekä 
kansanjohtajan lahjoja ja ennen pitkää hän johti Böömin saksalais¬ 
ten suurta yhteistä voimistelu] ärjestöä. 

Sitten tapahtui Saksassa täydellinen mullistus. Henlein kävi 
Berliinissä ja Munchenissä jo ennen Hitlerin valtaantuloa ja innos¬ 
tui kansallissosialismin kansallisuus- sekä rotuaatteeseen. Hän 
hylkäsi v. 1933 voimistelun ja siirtyi politiikkaan, perusti sudeetti¬ 
saksalaisen kansanrintaman järjestöksi, joka ennen pitkää veti 
puoleensa vanhojen puolueiden kannattajajoukot ja yhdensuun¬ 
taisti nuo lähes 3 1 /, miljoonaa Tshekkoslovakian saksalaista 90- 
prosenttisesti. Keväällä 1938 toimitetuissa kunnallisvaaleissa 
Henleinin puolue oli jo Sudeettimaan yksinvaltias. 

Saarin kansanäänestys, Reininmaan miehitys. Saksan muut 
poliittiset voitot sekä sotilaallisen mahdin kasvu tunnettiin syvästi 
Sudeettimaassa. Ja Itävallan Anschluss pani suorastaan lumi- 
vyöryn liikkeelle. Hitlerin puhetta helmikuun 20 pnä kuunneltiin 

näillä saksalaisilla alueilla äärimmäisen jännityksen vallassa. Mitä 
johtaja sanoisi? Tukeeko Saksa rajan takana asuvia heimolai- 
siaan? 

Hitler puhui, niinkuin sanottu, 10 miljoonasta saksalaisesta, 
joiden kohtalosta Saksa ei voinut olla välinpitämätön. Hän kos¬ 
kettelu kansallisuussortoa, joka oli lopetettava. Tämä viittaus oli 
selvä. Sudeettimaassa alkoi kiehua ja Henlein järjesti liikettään 
toimintaan. 

Koko Keski-Eurooppa aina kauaksi Puolan ja Neuvostoliiton 
rajoille saakka oli noina aikoina kuin kuumeessa. Tshekkoslova¬ 
kiassa poreilivat nyt kansallisuusliikkeet, mutta heti Anschlussin 
jälkeen maailman mielenkiinto hetkeksi kumminkin siirtyi itään¬ 
päin, Puolan ja Liettuan rajoille. Anschlussin menestyksen rohkai¬ 
semana Puolakin nyt liikehti voimapolitiikan tiellä. Varsovan ja 
Berliinin suhteet olivat hyvät ja Saksan huomio oli kiintynyt Tona¬ 
valle päin. Mitään vaaraa ei siis ollut pelättävissä siltä taholta, 
vaikka Puola nyt selvittikin vanhat riitansa Liettuan kanssa. Ja 
taas Neuvostoliitosta, Liettuan toisesta vanhasta ystävästä, Puola 
ei suuria välittänyt. Olihan Stalin vastikään tuhonnut punaisen 
armeijan parhaan upseerikannan ja saattanut neuvostovallan koko 
sotalaitoksen »puhdistuksillaan# perusteellisesti sekaisin. 

Varsova päätti siis käyttää tätä Anschlussin ja Tshekkoslova¬ 
kian pulmien esiintulon luomaa otollista tilannetta hyväkseen 
ryhtyen merkilliseen painostukseen. Liettuan ja Puolan suhteet 
olivat olleet koko maailmansodan jälkeisen ajan poikki, koska 
Zeligowski oli v. 1920 siepannut Vilnan alueen Puolalle, eikä 
Liettua koskaan tunnustanut tätä anastusta. Kaunasin ja Vilnan 
välinen rautatiekin oli ruohottunut ja ruostunut, koska mitään 
suoranaista liikennettä näiden kahden maan välillä ei ylläpidetty, 
rajaseutuväestön vaatimatonta kosketusta lukuunottamatta. Ja 
taas Genevessä puolalais-liettualainen riita Vilnan kysymyksestä 
kuului useitten vuosien aikana vakinaiseen päiväjärjestykseen. 
Nyt tästä kaikesta piti tehtämän loppu. 

Maaliskuun 11 pnä oli puolalais-liettualaisella rajalla sattunut 
välikohtaus. Muuan puolalainen rajavartiovirkamies oli ammuttu. 


V anovan »ra uh an ui ti maat utu /» 

Puolan maaperällä kolme metriä Liettuan rajasta. Tämä antoi 
Varsovan hallitukselle välittömän aiheen toimintaan. Kun jouk¬ 
koja oli Liettuan rajalle keskitetty, niin Puolan hallitus esitti 
Viron välityksellä Liettualle 48 tunnin kuluessa hyväksyttävän 
uhkavaatimuksen, jossa vaadittiin säännöllisten diplomaattisten 
suhteiden luomista näiden kahden maan välille. Samoin oli aikaan¬ 
saatava posti- ja rautatieliikenne, Liettuan piti tunnustaa silloi¬ 
set rajat lopullisiksi, tehdä kansallisten vähemmistöjen suojelusta 
sopimus, kauppasopimus, suorittaa korvausta viimeaikaisista raja- 
välikohtauksista ja myöskin pyyhkiä pois valtiosäännöstään kohta, 
jossa puhuttiin Vilnasta Liettuan todellisena pääkaupunkina. 

Liettua oli yksin, silla Ranska ja Englanti olivat neuvoneet 
Kaunasin hallitusta myöntymään ja taas Neuvostoliiton lähettiläs 
ilmoitti, ettei Liettua voinut missään tapauksessa odottaa apua 
idästä. Senvuoksi Puolan »rauhanultimaatumi» hyväksyttiinkin 
maaliskuun 19 pnä ja säännöllisten diplomaattisten sekä taloudel¬ 
listen suhteiden rakentaminen alkoi. Puola oli nyt toistaiseksi 
saanut määräävän vaikutusvallan Liettuassa ja yleensäkin lujit¬ 
tanut vaikutustaan Baltian maissa — mutta vain toistaiseksi. Jo 
vuotta myöhemmin, maaliskuussa 1939 Varsova sai tyytyä sivusta¬ 
katsojan osaan Saksan vuorostaan selvittäessä suhteitaan Liet¬ 
tuaan Memelin kysymyksen yhteydessä. 

Tuo Vilnan kysymyksen aiheuttama puolalais-liettualainen 
»välikohtaus» oli kumminkin vain ohimenevä myrskypilvi. Suur¬ 
poliittisen jännityksen keskus siirtyi nopeasti takaisin Böömin 
kattilalaaksoon. Toista kuukautta oli ehtinyt kulua saksalaisten 
joukkojen marssista Itävaltaan, kun Henlein Karlsbadissa esitti 
huhtikuun 23 pnä sudeettisaksalaisten vaatimusohjelman. Hän 
hylkäsi etukäteen Prahan suunnitteleman kansallisuusstatuutin, 
lainsäädännön, koska sen ei uskottu menevän tarpeeksi pitkälle 
itsehallinnon suuntaan. Henlein vaati nyt Tshekkoslovakian sak¬ 
salaisille alueellista itsehallintoa sekä oikeutta tunnustaa kansallis¬ 
sosialistinen maailmankatsomus julkisesti. Toisin sanoen Karls- 
badin ohjelma olisi edellyttänyt autonoomisen saksalaisen kansallis¬ 
sosialistisen valtion Tshekkoslovakian rajojen sisällä. Tuo ohjelma 





Mährisch—Ostraun kaupungissa saivat välikohtaukset alkunsa, 
kun santarmit komennettiin hajoittamaan kuvassa juuri kokoontuneita saksalaisia mielenosoittajia. 











Vier.: Karlsbadin hotelli Victo¬ 
ria oli sudeettisaksalaisten pää¬ 
majana. Huomaa taistelun mer¬ 
kit seinässä, Alla: Väestö ottaa 
riemuiten vastaan ensimmäiset 
saksalaiset joukot. 

pysyi sitten kuukausia sudeettisaksalaisten tinkimättömänä pää¬ 
määränä Prahan kanssa käydyissä neuvotteluissa, joita käytiin 
syksyyn saakka. Kerta kerralta tshekit pakotettiin myöntymään 
vähän pitemmälle: tshekkiläiseltä taholta esitettiin suunnitelma 
n:o l, sitten n:o 2, jopa niitä oli lopuksi viisikin, ennenkuin kriisi 
ehti kansainväliseen huippuunsa. Ja koko ajan Henlein oli koske¬ 
tuksessa Hitleriin ja hänen puolueensa johtoelimiin käyden silloin 
tällöin Saksassa neuvottelemassa — saamassa uusia ohjeita. 

Tämä ristiriita saikin jo aikaisin vaarallisen luonteen. Levot¬ 
tomuuksia sattui sekä sudeettialueilla että varsinkin Tshekko¬ 
slovakian ja Saksan rajaseuduilla. Toukokuun puolimaissa alkoi 
sitten liikkua huhuja Saksan yllätysaikomuksista samaan tapaan 
kuin ennen Anschlussia maaliskuun alussa. Levitettiin tietoja 
saksalaisten joukkojen keskityksistä Tshekkoslovakian rajoille ja 
Henleinin liikkeen kapinavalmisteluista tien aukaisemiseksi hei- 
molaismaan sotavoimille. 

Oliko Hitler jo tähän aikaan päättänyt ratkaista Tshekkoslova¬ 
kian kysymyksen mihin hintaan tahansa, vaikka yleiseurooppa¬ 
laisen kriisin ja sodan uhalla? Sitä on vaikea sanoa, mutta sen tie¬ 
dämme varmasti, että hänen päätöksensä tähän suuntaan oli 
kypsä jo toukokuun loppupäivinä. Hän nimittäin itse selitti niin 
puheessaan valtiopäivillä tammikuun 30 pnä 1939, kosketellessaan 
toukokuun 20 päivän tienoilla sattuneita tapahtumia sekä väitet¬ 
tyjä Saksan hyökkäyssuunnitelmia, jotka Tshekkoslovakian sala¬ 
mannopea mobilisaatio olisi tehnyt tyhjäksi: »Koska Saksa ei ollut 
mobilisoinut eikä aikonut ollenkaan hyökätä Tshekkoslovakian 
kimppuun, niin tilanteen täytyi epäilemättä johtaa valtakunnan 
raskaaseen arvovaltatappioon. Minä päätin senvuoksi tämän sie¬ 
tämättömän provokaation johdosta, jota vielä vahvisti sikäläisten 
saksalaistemme todella inhoittava vaino, ratkaista sudeettisaksa- 
laiskysymyksen lopullisesti ja nyt radikaalisesti. Minä annoin 
toukokuun 28 pnä 1) käskyn valmistella sotilaallista esiintymistä 
tätä valtiota vastaan ajankohtana lokakuun 2 päivä. 2) Minä 
annoin määräyksen meidän läntisen puolustusrintamamme val¬ 
tavasta ja joudutetusta vahvistamisesta. Välienselvitykseen hra 
Beneshin kanssa ja valtakunnan suojaksi muita vaikutusyrityksiä 

tai jopa uhkaakin vastaan oli tarkoitettu lähinnä 96 divisioonan 
mobilisointi ja näitä piti lyhyen ajan kuluttua seurata suuremman 
määrän sellaisia joukkomuodostelmia.» 

Tämä Hitlerin tunnustus selvittää draaman koko juonen 
keväästä syksyyn, Munchenin kansainväliseen kriisiin saakka. 
Toukokuussa oli tuon kriisin ensimmäinen suuri kohokohta ja 
kaikki, mitä sen jälkeen tapahtui kesän kuluessa syksyyn saakka 
neuvottelupöydän ääressä, oli itse asiassa aivan merkityksetöntä 
tapahtumien yleisen kulun sekä lopputuloksen kannalta. Hitler 
antoi Henleinin taistella ajan voittamiseksi, mutta varautui sillä 
aikaa käyttämään Saksan valtakunnan kaikkia voimia Gordionin 
solmun aukaisemiseksi diplomatian sormin tai miekalla. Saksan 
jo suureksi kasvaneen sotilaskoneiston pyörät pantiin kaikessa 
hiljaisuudessa käyntiin ja Saksan uuden autotieverkon nerokas 
luoja, tri Fritz Todt sai todellisen jättiläistehtävän. Hänen piti 
rakentaa Reinin varrelle Saksan suojaksi länsi valtoja vastaan 
Siegfried-linja puolen miljoonan työmuurahaisen voimalla muuta¬ 
massa kuukaudessa. Siitä piti tulla sellainen läpitunkematon 
teräksen ja betonin muuri, että kenraali Gamelinin armeijat pus¬ 
kisivat otsansa verisiksi yrittäessään avustaa Saksan voimien 
kolmelta taholta puristamaa Tshekkoslovakiaa. 

Tämän käänteen aiheuttivat toukokuun 21 päivän tapahtumat 
Tshekkoslovakian sudeettialueilla. Kaikkialla liikkui tshekkiläisiä 
joukkoja, joita kiidätettiin rajaa kohti. Prahan hallitus oli nimit¬ 
täin mobilisoinut yhden reserviluokan sekä lisäksi erikoisaselajien 
miehistöä. Mitään ei kumminkaan tapahtunut ja Berliini selitti 
jyrkästi, ettei mitään joukkojen keskityksiä Tshekkoslovakian 
rajoille ollut tapahtunut, vaan ainoastaan saksalaisten joukkojen 
tavanomaisia siirtoja paikkakunnalta toiselle. 

Olipa Prahan menettelyyn syytä tai ei, niin se oli poliittisesti 
joka tapauksessa uskallettua ja aiheutti jyrkän vastavaikutuksen, 
niinkuin Hitlerin puheesta juuri näimme. Kriisin päätekijät oli 
täten luotu ja me voimmekin siirtyä suoraa päätä syyskuuhun 
leikkaamalla elokuvanauhasta pois välillä olevat kesän neuvottelu- 
kohtaukset, joiden komedialuonteen jo tunnemme. Tähän tarvit¬ 
see vain lisätä, että loppukesällä tajuttiin jo Esivalloissakin 

pulman vaarallisuus, annettiin presidentti Beneshille ja pääminis¬ 
teri Hodzalle Prahaan yhä uusia kehoituksia tehdä mahdollisim¬ 
man pitkälle meneviä myönnytyksiä sudeettisaksalaisille, vieläpä 
lähetettiin lopuksi lordi Runciman Tshekkoslovakiaan välittämään. 
Hänen piti rakentaa suora neuvottelukosketus itsensä Henleinin 
ja Prahan hallituspiirien kesken — Henleinia olivat neuvotteluissa 
siihen saakka edustaneet hänen puolueensa miehet — sekä edistää 
kaikin tavoin tämän vaikean vastakohdan sovittamista. Tosi¬ 
asiallisesti kumminkin tuo brittiläinen lordi joutui valmistele¬ 
maan Tshekkoslovakian täydellistä peräytymistä ja Munchenin 
ratkaisua. 

Koko maailma istui syyskuun 12 päivän iltana radioitten 
ääressä. Presidentti Roosevelt Washingtonissa kuunteli Hitlerin 
Munchenissä pitämää puhetta miltei yhtä suurella jännityksellä 
kuin ne 80 miljoonaa saksalaista, joiden kohtaloa asia välittömästi 
koski. Kaikki siihenastiset sovitteluyritykset olivat epäonnistu¬ 
neet eikä nyt enää keskusteltu pelkästään sudeettisaksalaisten 
itsehallinnosta, vaan Tshekkoslovakian olemassaolosta. Henleinin 
sudeettisaksalaisten rinnalle olivat nimittäin tshekkejä vastaan 
vähitellen asettuneet muutkin Tshekkoslovakian ei-tshekkiläiset 
kansallisuudet: unkarilaiset, puolalaiset, vieläpä slovakit ja rutee¬ 
nitkin. Kaikki ne vaativat nyt Prahan sentralismin lopettamista 
ja maan muuttamista liittovaltioksi. Ja tämän itsehallintovaati- 
muksensa toteuttaakseen ne olivat kaikki unohtaneet omat sisäi¬ 
set puoluekiistansakin sekä muodostaneet samanlaisia yhtenäisiä 
kansallisia rintamia kuin Henleinin sudeettisaksalainen kansan¬ 
puolue Böömin ja Määrin saksalaisen väestön kokoojana. Kiista 
oli kerta kaikkiaan siirtymässä kansojen itsemääräämisoikeuden 
alalle. 

Tässä vaiheessa Hitler nyt lausui sanansa puheessa, joka ei 
jyrkkyydessään jättänyt mitään tulkinnan varaa. Hän hyökkäsi 
erittäin kiivaasti Tshekkoslovakian presidenttiä Beneshiä vastaan 
henkilökohtaisesti, syytti häntä lupausten rikkomisesta ja tshek¬ 
kejä kansallisuussorrosta, joka nyt oli kehittynyt aivan sietämät¬ 
tömäksi. Siitä oli tehtävä loppu tavalla tai toisella, ja Hitler 

julisti Saksan ottavan sudeettisaksalaisten asian omakseen. Hei¬ 
dän oli saatava vapaasti ratkaista kohtalonsa kansojen itsemää¬ 
räämisoikeuden mukaisesti. 

Hitler puhui Numbergissä sitäpaitsi paljon enemmänkin, 
Tshekkoslovakian liittolaisten varalle tarkoitettua. Hän kuvaili 
laajasti tri Todtin työtä Siegfried-aseman rakentamisessa. Tarkoi¬ 
tus oli selvä. Saksa oli pitkin syyskesää koonnut miljoona-armei¬ 
jaa sreserviharjoituksiin». Se alkoi olla valmis aseelliseen toimin¬ 
taan Tshekkoslovakian musertamiseksi, ellei muu auttaisi. Länsi¬ 
rajan uusi suojavyö taas estäisi Ranskan asiaanpuuttumisen. 

Olisiko Saksa ollut valmis uuteen suursotaankin noina syys¬ 
kuun päivinä vai turvautuiko Hitler silloin vielä vain peloitteluun 
tuntien länsivaltojen sotaan valmistautumattomuuden, minkä 
vuoksi Lontoon ja Pariisin saattoi otaksua peräytyvän? Mun- 
chenin jälkeen oltiin monella taholla taipuvaisia vastaamaan 
tähän kysymykseen kielteisesti ja väittämään, että Ranskan ja 
Englannin ehdottoman jyrkkä ilmoitus Tshekkoslovakian avusta¬ 
misesta olisi riittänyt Saksan pakottamiseksi peräytymään. Vie¬ 
läpä tämän väitteen esittäjät pitävät mahdollisena Neuvosto¬ 
liitonkin mukaantuloa tuossa tapauksessa ja siis laajan liittokun¬ 
nan syntymistä Saksaa vastaan. 

Monet painavat syyt puhuvat kumminkin tuollaista otaksu¬ 
maa vastaan. Ensinnäkin Hitler oh Munchenin-puheessaan sito¬ 
nut Saksan koko arvovallan sudeettikysymyksen tyydyttävän 
ratkaisun taakse ja arvovaltasyista ei mikään suurvalta ole val¬ 
mis hevin peräytymään, vaan mieluummin taistelee. Sitäpaitsi 
koko sotilaspoliittinen tilanne oli Saksalle sangen edullinen, epäi¬ 
lemättä suhteellisesti parempi kuin vuotta myöhemmin, sodan 
lopulta syttyessä. Saksa oli varusteluissaan ehtinyt jo varsin pit¬ 
källe ja saattoi jo tapahtumien tässä vaiheessa myöskin olla melko 
varma Italian tuesta. Mussolini julkaisi nimittäin syyskuun 15 pnä 
otsakkeella »Kirje Runcimanille» artikkelin, jossa hän selitti, että 
Hitlerin puheen jälkeen on kompromissien aika ohitse. Karls- 
badin aika on eletty, Benesh on joutunut kilpajuoksussa tappiolle. 
Runcimanin on ehdotettava kansanäänestystä ei ainoastaan 
sudeettisaksalaisten, vaan kaikkien muidenkin Tshekkoslovakian 

kansallisten vähemmistöjen kohtalon selvittämiseksi. Jos taas 
Benesh hylkää tuon ehdotuksen, niin hänen on hyvä tietää, että 
Englanti miettisi seitsemän kertaa asiaa, ennenkuin se lähtisi 
sotaan ylläpitääkseen maantieteelliseltä muodoltaan epämääräistä 
ja hirviömäistä valtiota. Kysymys ei ollut 3V2 miljoonasta tshe¬ 
kistä, vaan saksalaisesta. Italian diktaattori toi siis esiin pulman 
ratkaisun kansojen itsemääräämisoikeuden pohjalla ja korosti 
kolme päivää myöhemmin Triestissä pitämässään puheessa, että 
»Italia on paikkansa valinnut! Me toivomme näinä viimeisinä 
hetkinä, että päästään rauhalliseen ratkaisuun. Me toivomme, 
että jollei se ole mahdollista, selkkaus rajoitetaan ja paikallistute- 
taan. Mutta jollei näin tapahdu ja jos Prahan puolesta tai sitä 
vastaan tapahtuu luonteeltaan yleinen rintamaanmarssi, niin sil¬ 
loin on tiedettävä, että Italian paikka on jo valittu.» 

Se oli siis Rooman selvä varoitus länsivalloille ja samalla huo¬ 
mautus, että Mussolini oli valmis välittäjän tehtävään uhkaavan 
selkkauksen torjumiseksi. Berliinin ja Rooman taitava yhteispeli 
alkoi noina päivinä kriisin kärjistyessä hahmottua. Hitler saat¬ 
toi sitäpaitsi ottaa huomioon tilannearvostelussaan monia muita¬ 
kin myönteisiä tekijöitä. Puolan ja Tshekkoslovakian suhteet oli¬ 
vat olleet Teschenin kysymyksen johdosta kireät koko sodan¬ 
jälkeisen ajan, sillä tshekit sortivat ankarasti tuon alueen noin 
200.000 puolalaista. Nyt Puola ei olisi ollut missään tapauksessa 
taivutettavissa sotaan länsivaltojen rinnalla Saksaa vastaan, vaan 
päinvastoin esiintyi itsekin Tshekkoslovakian perinnön jakajien 
joukossa. Se oli ehkä Varsovan itsemurhapolitiikkaa jo verraten 
läheisen tulevaisuuden perspektiivistä asioita katsoen, mutta piti 
siitä huolimatta paikkansa. Ranskan ja Tshekkoslovakian suun 
itäinen liittolainen Neuvostoliitto vuorostaan poti tuolloin vielä 
Stalinin »puhdistusten» ankaria seurauksia ja Puola sekä Romania 
kieltäytyivät ehdottomasti päästämästä venäläisiä joukkoja 
alueensa kautta Tshekkoslovakiaan siinä tapauksessa, että sota 
olisi syttynyt ja Moskovakin osallistunut siihen Saksaa vastaan. 
Päinvastoin punainen armeija olisi painostuksellaan ajanut Puo¬ 
lan ja Romanian Saksan leiriin. 

Lontoon kuuluisia puistoja hoitavat puutarhurit pudistelivat 

syyskuun kriisin kiristyessä epätoivoisina päätään, kun nurmikot 
kaivettiin täyteen jättiläismäisiä myyränkäytäviä, suojahautoja 
väestön turvaksi ilmahyökkäyksiä vastaan. Miljoonia kaasu¬ 
naamareita jaettiin väestölle ja suunniteltiin asukkaiden siirtä¬ 
mistä pois uhatuista suurkaupungeista. Ilmatorjuntaa koetettiin 
tehostaa — mutta brittiläisten asiantuntijoiden selitysten mukaan 
suorastaan surkein tuloksin. Puuttui it.tykistöä, väestönsuojia, 
kaikkea. Ilmavoimat olivat riittämättömiä torjumaan suurisuun¬ 
taisia ilmahyökkäyksiä Lontooseen ja muualle. Hitlerillä sitä¬ 
vastoin oli ilmavoimia, se tiedettiin. Siksi länsivalloissa pelättiin 
eniten Saksan lentoaseen mahtia. Ranskan ilmavoimien päällikkö, 
kenraali Vuillemin oli sitäpaitsi ollut Göringin vieraana Saksassa 
juuri vähän aikaisemmin, ennen syyskuun kriisin kiristymistä 
äärimmilleen, ja hänelle oli sangen avomielisesti näytelty kaiken¬ 
laista! 

Länsivallat olivat muutenkin kovin valmistautumattomat 
sotaan. Ranskan armeijaa pidettiin kyllä yhä Euroopan parhaana, 
mutta itse asiassa siinä oli tuhoisan suuria puutteita, ja nyt sitä¬ 
paitsi oli Siegfried-asema Saksan turvana. Englannin hallitukset 
ennen Chamberlainia olivat jättäneet ylenpalttisessa varustusten 
supistamisinnossaan maan sotilaallisen voiman pahasti rappeutu¬ 
maan kaikilla aloilla. Abessiinian selkkaus oli paljastanut yksinpä 
laivastossakin suorastaan peloittavia puutteita, jotka pakottivat 
Englannin vihdoin luopumaan sotilaallisista pakotteista Italiaa 
vastaan. Brittiläiset sotilasasiantuntijat taas laskivat, ettei Eng¬ 
lanti kykenisi siirtämään mantereelle Ranskan avuksi niinkään 
paljon joukkoja kuin maailmansodan ensi aikoina. Britannia 
sitäpaitsi tarvitsi voimiaan vielä muuallakin — Palestiinassa, 
Kenyassa, Niilin laaksossa ja Suezin kanavalla, Intian luoteis- 
rajoilla, Singaporessa ja Hongkongissa. Levottomuus kyti impe¬ 
riumin kaikilla kulmilla ja monet ulkonaiset vaarat väijyivät 
samanaikaisesti. Fascistinen Italia uhkasi brittien yhteyksiä Väli¬ 
merellä, Suezin kanavaa ja Itä-Afrikkaa. Voimien sidonnaisuus 
Eurooppaan taas olisi kenties paljastanut imperiumin itäiset osat 
alttiiksi Japanin hyökkäykselle. Miten kävisi tällöin Hongkongin, 
koko aseman kaukoidässä, jopa Austraalian ja Uuden Seelannin- 

kin? Englanti kyllä varustautui 1.500 miljoonan punnan voimalla, 
mutta noiden tykkien, laivojen, lentokoneiden ym. piti olla val¬ 
miina vasta v. 1941. 

Saksa oli siis ehtinyt kohtalokkaan paljon edelle ja pelasi roh¬ 
keasti. Tshekkoslovakia itsekin syrjäytyi nyt kriisin kiristyessä 
pelkäksi suurten pelin objektiksi ja asian selvittely jäi kahden 
akselin: Rooman—Berliinin ja Lontoon—Pariisin akselien väliseksi. 
Ja siinä Berliini voitti suurimman panoksen. 


LENTÄVÄ RAUHANRAKENTAJA 

Hopeasiipinen Lockheed Elektra-kone oli odotellut Lontoon 
lentokentällä jo kuusi vuorokautta valmiina lähtöön millä hetkellä 
tahansa. Puristaen lujemmin kainaloonsa kuuluisaa sateenvar- 
joaan ja kumartuen hiukan Neville Chamberlain astui nyt tämän 
metallilinnun hyttiin lähteäkseen pitkälle lentomatkalle. Lukuun¬ 
ottamatta erästä pientä pyrähdystä kotikaupunkinsa Birming¬ 
hamin yläpuolella Suur-Britannian pääministeri ei ollut vielä 
koskaan astunut lentokoneeseen, sillä vanhana ja varovaisena 
liikcmiehenä hän piti muita, vaikkakin hitaampia kulkuneuvoja 
parempina. Mutta aika oli nyt hyvin kallista. Sodan liekit alkoi¬ 
vat jo leimahdella Tshekkoslovakian rajoilla tupruavan paha¬ 
enteisen savun seasta. Siksi Chamberlain nyt istui paikalleen päät¬ 
täväinen ilme ruskeissa silmissään, asetti sateenvarjonsa huolelli¬ 
sesti verkkoon päänsä yläpuolelle ja ojensi jalkansa mukavaan 
asentoon. Edessä oli nimittäin yli tuhannen kilometrin lento¬ 
matka Miincheniin ja Chamberlain sentään jo läheni seitsemättä 
vuosikymmentään. 

Englannin pääministeri oli äkkiä toteuttanut suorastaan sen¬ 
saatiomaisen päätöksen, joka oli hänen mielessään väikkynyt jo 
kotvan aikaa. Hitlerin puhe oli päästänyt myrskyn valloilleen 
Sudeettimaassa. Henleinin puolue odotti ilmeisesti, että saksalai¬ 
set kohta marssisivat rajan ylitse. Joka tapauksessa siellä oltiin 
valmiina nousuun, asevarastoja oli salaa tuotu rajan ylitse, sudeetti- 

saksalaisten asemiehistöt olivat jo pitkän aikaa pitäneet harjoi- 
tuksiaan melko julkisesti ja niiden rivit olivat taajentuneet päivä 
päivältä. Saksan puolelta saapui myöskin vapaaehtoisia, jotka 
olivat valmiit taistelemaan hcimolaistensa vapauttamiseksi tshek¬ 
kien herruudesta. Kun Hitler nyt lupasi ottaa Sudeettimaan 
asian omakseen, niin tämä tulkittiin siten, että Saksa puuttuisi 
kaikella voimallaan tapahtumiin ja heti. Kaikkialla Böömin ja 
Määrin saksalaisella alueella tapahtui yhteentörmäyksiä tshekki- 
läisten santarmien ja poliisin kanssa, verta vuoti ja taisteltiin 
kiivaasti. 

Prahan hallitus taas vastasi tähän nopeasti. Se ryhtyi mobili¬ 
soimaan ja Sudeettimaahan lähetettiin yhä uusia joukkoja. Hen- 
Ieinin puolue lakkautettiin ja sen johtaja itse siirtyi Saksan puo¬ 
lelle, minne häntä seurasi pian suunnaton pakolaistulva. Hen- 
leinin vapaa joukot kasvoivat lyhyessä ajassa kymmenien tuhan¬ 
sien miesten vahvuiseksi armeijaksi ja varustautuivat yhdessä 
saksalaisten kanssa marssimaan yli rajan vapauttaakseen koti¬ 
seutunsa. 

Kaksi armeijaa oli nyt vastakkain noilla Euroopan kohtalon- 
rajoilla. Saksalainen vuoristoasemissaan valmiina toimintaan ja 
tshekkiläinen lujilla puolustuslinjoillaan, jotka oli rakennettu pää¬ 
asiallisesti Sudeettimaahan lähelle Saksan rajaa. Vain merkinanto, 
niin Eurooppa olisi tulessa. 

Chamberlain istui Dovming Streetillä kirjoituspöytänsä ääressä 
syyskuun 14 päivän aamuna ja kirjoitti sähkösanomaa Hitlerille: 
s Yhä kriitillisen tilanteen johdosta minä aion heti käydä luonanne 
koettaakseni löytää rauhallisen ratkaisun. Minä aion lentää ja 
olen valmis lähtemään huomenna. Olkaa hyvä, ilmoittakaa, mil¬ 
loin aikaisintaan voitte ottaa vastaan minut, ja ilmoittakaa koh¬ 
tauspaikka. Olisin kiitollinen niin pikaisesta vastauksesta kuin 
suinkin mahdollista.» 

Tuo sähkösanoma sisälsi todella ainutlaatuisen, sensaatiomaisen 
päätöksen. Englannin pääministeri lähtee vastoin kaikkia perin¬ 
teitä mannermaalle, vieläpä pyytämään rauhaa! Niin joka tapauk¬ 
sessa voitiin hänen askeleensa tulkita. Mutta Chamberlain oli- 

vanha liikemies, joka aina oli uskonut henkilökohtaisen kosketuk¬ 
sen ja neuvonpidon tehoon paljon enemmän kuin muihin diplo¬ 
matian monimutkaisempiin menetelmiin. 

Tämä. päätös ei sitäpaitsi alun perin juontanut Lontoosta eikä 
Chamberlainin aivoista, vaan välittömän sysäyksen siihen oli 
antanut Pariisi. Daladier näki Ranskan joutuneen äärimmäiseen 
pulaan. Pitikö Ranskan nyt ryhtyä täyttämään sotilaallisia sitou¬ 
muksia itäisille liittolaisilleen vastoin tahtoaan, mitä epäedulli- 
simmassa tilanteessa. Daladier ilmoittikin syyskuun 15 pnä kään¬ 
tyneensä juuri ennen Berchtesgadenin kohtausta Englannin pää¬ 
ministerin puoleen ja pyytäneensä häntä välittämään. 

Lockheed Elektra-kone laskeutui syyskuun 15 pnä Miinchenin 
lentokentälle, missä Union Jack liehui hakaristilipun vieressä ja 
taaja väkijoukko hurrasi Chamberlainille. Komea SS-rivistö sei¬ 
soi samana iltana kunnia-asennossa Berchtesgadenin Grand Hotelin 
edustalla ottamassa vastaan brittiläisiä vieraita. Sää oli kummin¬ 
kin muuttunut pilviseksi ja tihkusade peitti alakuloiseen vaip¬ 
paansa baijerilaisen alppimaiseman. Chamberlainin kerrotaankin 
lausahtaneen ulkoministeri von Ribbentropille: »Oli kaunis sää, 
kun minä lähdin Lontoosta. Mistä aiheutuu, että alkaa pilveillä, 
kun tulen mantereelle?» 

Adolf Hitler otti Berghof Wachenfeldin terassilla vastaan 
korkean vieraansa hymyillen ja puristi hänen kättään. Neville 
Chamberlainin kalpeitten kasvojen viileän vakava ilme vaihtui 
nyt leveäksi, luottavaksi hymyksi, kun hän vastasi kädenpuris¬ 
tukseen. Ainoastaan Saksan kuuluisa diplomaattitulkki, kalju- 
päinen ja pyylevä tuhansien salaisuuksien mies Paul Schmidt oli 
sitten läsnä, kun Hitler ja Chamberlain keskustelivat. 

Tuo kahden valtiomiehen mielipiteiden vaihto oli aluksi sävyl¬ 
tään tiukka. Hitler selitti, että sudeettisaksalaisten piti päästä 
liittymään Saksaan tai muutoin Saksa oli valmis esiintymään hei¬ 
dän puolestaan aseellisesti Tshekkoslovakiaa vastaan, vaikka 
maailmansodan uhallakin. Neville Chamberlain taas vastasi tähän 
kylmästi: »Miksi te sitten olette antanut minun matkustaa tänne 
koko matkan, koska minä selvästikin tuhlaan aikaa?» Nyt Saksan 
diktaattori vuorostaan omaksui vähän lievemmän sävyn ja selitti. 

että. jos Englannin hallitus tahtoisi tunnustaa sudeettisaksalaisten 
itsemääräämisoikeuden, niin hän, Hitler, oli puolestaan valmis 
keskustelemaan parhaasta tavasta sen toteuttamiseksi. Jolleivät 
länsivallat taas hyväksyisi itsemääräämisoikeuden periaatetta, 
niin Hitler oli samaa mieltä kuin Chamberlainkin siitä, ettei kes¬ 
kusteluja kannattanut jatkaa pitemmälti. 

Näin syntyi Berchtesgadenin alustava sovittelu, jota molem¬ 
pien valtiomiesten piti jatkaa pitemmälti muutaman päivän kulut¬ 
tua, ja Hitler lisäsi, että hän tahtoi nyt tulla puolitiehen, ettei 
»niin vanhan miehen kuin Chamberlainin tarvitsisi enää tehdä 
yhtä pitkää matkaa». Chamberlain sai Hitleriltä vakuutuksen, 
jonka Saksan valtakunnankansleri puheessaan syyskuun 26 pnä 
nimenomaan toisti, ettei Saksalla sudeettisaksalaiskysymyksen jäl¬ 
keen olisi enää Euroopassa muita aluevaatimuksia. 

Kuusi päivää myöhemmin Hitler ja Chamberlain kohtasivat 
uudelleen toisensa Godcsbcrgissa Reinin varrella. Englannin pää¬ 
ministeri saapui nyt länsivaltojen yhteisvaltuutettuna, sillä Dala- 
dier ja hänen ulkoministerinsä Bonnet olivat tällä välin Lontoossa 
syyskuun 18 pnä antaneet hyväksymisensä Berchtesgadenin sovit¬ 
telulle, joka oli toimitettu Prahaankin seuraavana päivänä. Län¬ 
tiset suurvallat itse painostivat Tshekkoslovakiaa suostumaan 
Hitlerin vaatimuksiin, jotka edellyttivät hyvin kipeän leikkauksen. 
Kaikki sellaiset alueet, joilla oli yli 50 % saksalaisia, piti luovu- 
tettaman Saksalle. Tshekkoslovakian olisi irtisanottava aikaisem¬ 
mat liittosuhteensa ja muututtava puolueettomaksi maaksi Sveitsin 
tapaan. Kansainvälinen komissio sitten vahvistaisi sen uudet, 
lopulliset rajat. 

Praha oli nyt täydellisesti umpikujassa. Lontoo ja Pariisi 
antoivat Beneshin ja Hodzan ymmärtää, etteivät länsivallat eikä 
Neuvostoliittokaan voisi tulla apuun, jos näiden ehdotusten hyväk¬ 
symättä jättämisen johdosta syntyisi aseellinen selkkaus. Hetken 
epäröityään Tshekkoslovakian hallitus alistuikin. Se hyväksyi 
Berchtesgadenin suosittelut ja erosi saman tien. Nyt muodostettiin 
Tshekkoslovakian armeijan päällikön, kenraali Sirovyn johtama 
laaja kokoomusministeristö hoitamaan asioita noina kohtalok¬ 
kaina päivinä. 

Saksan diplomatia oli siis tähän mennessä käyttänyt erin¬ 
omaisen taitavasti hyväkseen periaatteellisesti vahvaa asemaansa, 
koska kysymys oli kansojen itsemääräämisoikeuden soveltamisesta 
Tshekkoslovakian saksalaiseen vähemmistöön. Olipa Lontoon 
Times jo pari viikkoa aikaisemmin asettunut samalle kannalle 
— kaiketi vihjeenä siitä, että länsivallat lopuksi peräytyisivät ja 
suostuisivat järjestelemään asiat rauhassa, kuten nyt oli tapahtu¬ 
nutkin. 

Godesbergin kohtaus aiheutti kumminkin yllätyksen, kun 
Chamberlain tapasi Hitlerin hotelli Dreesenissä. Chamberlain väitti 
puheessaan myöhemmin Hitlerin esittäneen nyt aivan uusia vaati¬ 
muksia, asettaneen lisäehtoja tshekkiläisen sotaväen poistamisesta 
raja-alueilta, luovutettavista alueista sinänsä ja tshekkien vangit¬ 
semien sudeettisaksalaisten vapauttamisesta. Ensi tapaaminen 
päättyikin Chamberlainin viileään tiedusteluun, halusiko Hitler 
samoin kuin aikaisemminkin luvata, etteivät hänen joukkonsa 
marssi yli Tshekkoslovakian rajan itse neuvottelujen kestäessä. 
Hitler myönsi, Chamberlain poistui hotelliinsa Reinin vastaran¬ 
nalle ja nyt alkoi koko tämän suuren kansainvälisen kriisin miltei 
ihmeellisin kohtaus: Hitlerin ja Chamberlainin kirjeenvaihto yli 
Reinin. Chamberlain kirjoitti seuraavana aamuna Hitlerille kir¬ 
jeen, jossa hän pyysi valtakunnankansleria kirjallisesti määritte¬ 
lemään koko vaatimusohjelmansa. Englanti sitoutui toimittamaan 
sen Prahaan. 

Hitler ja Chamberlain tapasivat vielä kerran toisensa, ennen¬ 
kuin pääministeri palasi Lontooseen, ja nyt Hitler antoi uhka¬ 
vaatimuksensa. Sudeettimaan luovutuksen Saksalle täytyi tapah¬ 
tua jo lokakuun i päivään mennessä — siis viikon kuluttua koh¬ 
tauksesta, tai saksalaiset alkaisivat marssinsa. Hitler korosti 
lisäksi haluavansa ystävyyttä Englannin kanssa ja toivoi päästä¬ 
vän neuvotteluihin englantilais-saksalaisesta sopimuksesta: »On 
kyllä muuan vaikea kysymys, siirtomaat, mutta se ei ole mikään 
sodan syy. Sen asian vuoksi ei tule mitään mobilisaatiota.» 

Kun Chamberlainin auto sivuutti Königswinterin aseman mat¬ 
kalla Godesbergistä Kölnin lentokentälle seuraavana aamuna, niin 
rautatieylikäytävän veräjät olivat suljetut kaikelta liikenteeltä. 

Loppumattoman pitkä sotilasjuna sivuutti paikan juuri sillä het¬ 
kellä matkalla pohjoiseen täynnä sotilaita, ratsuja ja tykkejä. 
Oliko se muistutus länsivaltojen johtajille, mikä maailmaa odotti, 
jollei Chamberlainin taskussa olevaa uhkavaatimusta hyväksyttäisi? 


MUNCHENIN IHME 

Eurooppa mobilisoi, sillä Godesbergin kohtauksen jälkeen rau¬ 
hantoiveita pidettiin miltei kokonaan rauenneina. Englannin lai¬ 
vasto keskittyi Scapa Flowiin, Invergordoniin ja muihin tuki¬ 
kohtiinsa täysin varustettuna toimintaan. Divisioonia asetettiin 
liikekannalle, lähetettäviksi Ranskaan, ja ilmavoimien kaikki 
lomat oli peruutettu. Pariisista taas virtasi väkeä pois maaseudulle, 
toista miljoonaa reserviläistä oli kutsuttu palvelukseen ja loppu¬ 
mattomat autojonot kuljettivat täydennysjoukkoja kuuluisalle 
Maginot-linjalle. Italiassa tapahtui huomaamaton liikekannalle¬ 
pano ja pienet puolueettomat maatkin vahvistivat sotavoimiaan 
pysyäkseen alkavasta selkkauksesta syrjässä. Puola ja Unkari 
lähettivät Prahaan uhkavaatimuksia alueiden luovuttamisesta ja 
marsalkka Rydz-Smiglyn lippujen alla oli ainakin 600.000 miestä 
valmiina tukemaan näitä vaatimuksia tarvittaessa asevoimin. 
Punaisen armeijan divisioonia taas siirrettiin länsirajan lähettyville 
Ukrainaan sekä Valko-Venäjälle ja punainen Itämeren-laivasto 
piti taisteluharjoituksia jossakin Itämeren pohjoisulapoilla, ilmei¬ 
sesti valmistautuen Ahvenanmaan valtaukseen, jos yhteentör¬ 
mäykseen olisi jouduttu. Neljätoista miljoonaa nuorta miestä oli 
hälytetty Euroopan sotilasrajoille, joilla tykkien jylinä saattoi 
alkaa millä hetkellä hyvänsä. 

Chamberlainin neuvoteltua Pariisin kanssa Hitlerin uhkavaati¬ 
mus oli kyllä toimitettu Prahaan, mutta tällä kertaa länsivallat 
eivät painostaneet eivätkä vastanneet sen hyväksymisestä. Sirovyn 
hallitus torjuikin ensin memorandumin uudet vaatimukset, joista 
katsottiin aiheutuvan maalle sotilaallisesti aivan ratkaiseva tilan¬ 
teen huonontuminen. Tshekkoslovakian äärettömin kustannuksin 

rakentamat varustus vyöhykkeet, jotka hevosenkengän tavoin suo- 
jasivat Böömin rajoja, olivat miltei kokonaisuudessaan Sudeetti¬ 
maassa. Jos nämä alueet luovutettiin, niin tynkä-Tshekkoslovakia 
olisi kokonaan Saksan armoilla. Syyskuun 23 pnä kautta koko 
Tshekkoslovakian tasavallan julistettiin sitten yleinen liikekannalle¬ 
pano. Tasavallan säännöllisissä oloissa parinsadan tuhannen mie¬ 
hen armeija paisui parissa päivässä miljoonaksi mieheksi. 

Rintamiinmarssi oli siis jo tapahtunut, kun Hitler syyskuun 
26 pnä piti puheensa Berliinin Urheilupalatsissa. Hänen loppu- 
ilmoituksensa oli nyt lyhyt: »Beneshin on luovutettava tämä alue 
(Sudeettimaa) meille lokakuun 1 pnä.» Sota näytti olevan aivan 
ovella, kun valtiomiehet tutkivat äärimmäisen tarkasti Hitlerin 
puheen sanamuotoa. Olisiko siinä kohtaa, joka vielä jättäisi oven 
raolleen rauhalle? Siinä oli — tunnustus Mussolinille hänen Saksaa 
kohtaan osoittamastaan ymmärtämyksestä: »Me emme koskaan 
unohda sitä, mitä hän on tänä aikana tehnyt, emmekä myöskään 
Italian kansan asennetta.» 

Pieni italialainen puhelinkeskuksen neitonen Bianchi koki elä¬ 
mänsä suurimman, suorastaan valtavan yllätyksen. Hänen puhelin¬ 
keskukseensa yhdistettiin puhelu suoraan Mussolinin työhuoneesta 
ja Italian diktaattori kertoi hämmästyksestä sekä ilosta vapise¬ 
valle tytölle, minkä maailmanhistoriallisen teon tämä oli tehnyt 
juuri hieman aikaisemmin. Hän oli näet yhdistänyt Mussolinin 
puhelun Berliiniin ja II Duce oli taivuttanut Hitlerin viime hetkessä 
lykkäämään aseratkaisun neljän valtiomiehen kohtauksen järjestä¬ 
miseksi Muncheniin. 

Tarina kertoo II Ducen täydentäneen tätä kaunista elettään 
vielä 2.000 liiran summalla, jonka tuo hämmästynyt neitonen sai 
tunnustukseksi nopeasta työstään. Mutta kiire olikin ollut tarpeen. 
Hitler oli nimittäin syyskuun zöpnä tehnyt uuden päätöksen, 
joka vielä peloittavasti kiihdytti tapahtumien tavatonta vauhtia. 
Sir Horace Wilson oli päivällä hänelle tuonut Berliiniin Chamber- 
lainin »viimeisen henkilökohtaisen kirjeen», jossa pääministeri tar¬ 
joutui tekemään vielä ponnistuksia rauhan säilyttämiseksi edel¬ 
lyttäen, että Hitler antaisi Tshekkoslovakialle lykkäysaikaa ja 

jossakin määrin lieventäisi vaatimuksiaan. Chamberlain ilmoitti 
myös olevansa valmis tulemaan Berliiniin neuvottelemaan alue¬ 
luovutuksen muodoista Saksan, Tshekkoslovakian, Ranskan ja 
Italian edustajien kanssa, jos Hitler sitä halusi. Hitler vastasi 
tähän esitykseen kumminkin kielteisesti ja sir Horace Wilson toi 
Lontooseen päinvastoin tiedon, että Hitler oli päättänyt mobili¬ 
soida jo lokakuun 28 pnä klo 14, jolleivät tshekit siihen mennessä 
hyväksyneet Saksan vaatimuksia. Hitler ei vielä ilmoittanut tätä 
aietta illalla puhuessaan, mutta seuraavana iltana se kuitenkin 
tuli jo maailman tietoon. Rauhan säilyminen riippui jo muuta¬ 
mista tunneista. 

Noina kohtalokkaina tunteina tapahtumat vyöryivat raju- 
myrskyn tavoin kaikissa pääkaupungeissa. Mussolini antoi nyt 
viimeinkin mobilisaatiokäskyn suoritettuaan sitä ennen vain eräitä 
rajoitettuja sotilaallisia varotoimenpiteitä. Ranska laajensi liike- 
kannallepanoaan syyskuun 27 pnä ja saman päivän illaksi piti 
myöskin Englannin laivasto asettaa lopullisesti lähtövalmiiksi. 
Chamberlain selitti, ettei hän sillä hetkellä nähnyt tosiasiallisesti 
mitään valopilkkua, mutta niin kauan kuin aikaa oli, oli toivoakin. 
»Sota on minulle painajainen eikä Englannin kansa voi mennä 
sotaan tshekkien puolesta, vaan jonkin suuremman asian puolesta.» 

Se oli siis tunnustus, etteivät länsivallat missään tapauksessa 
olleet valmiit taistelemaan Tshekkoslovakian vuoksi ja diplomaatti¬ 
nen koneisto alkoi taas toimia kuumeisesti pelastaakseen rauhan 
viime ponnistuksella, joka nyt kohdistui Roomaan. Roosevelt 
kiiruhti vetoamaan Mussoliniin, että hän käyttäisi vaikutusval¬ 
taansa Saksan suunnitteleman mobilisoinnin lykkäämiseksi. Eräit¬ 
ten muitten amerikkalaisten valtioiden presidentit taas vetosivat 
Beneshiin, jotta Tshekkoslovakia pidättyisi kaikesta, mikä Sak¬ 
sassa voitaisiin käsittää haasteeksi. Mutta ennen kaikkea Chamber- 
lain itse päätti vielä tehdä viimeisen yrityksen. 

Englannin suurlähettiläs, lordi Perth toimitti syyskuun 28 päi¬ 
vän aamuna II Ducelle Cianon välityksellä pääministerinsä sähkö¬ 
sanoman, jossa hän ilmoitti viime vetoomuksestaan Hitleriin seka 
aiheestaan mennä vielä kerran Saksaan neuvottelemaan. Rooman 
ja Berliinin välillä olivat nyt langat kuumina ja hetken kuluttua 

Mussolini saattoi ilmoittaa lordi Perthille vastauksen, että Hitler 
oli suostunut lykkäämään mobilisaatiokäskyä vuorokauden, jotta 
voitaisiin saada aikaa diplomaattisten neuvottelujen jatkamiseen. 
Ajan ja paikan välimatkat ovat nykyisellä puhelimen, radion ja 
lentokoneiden aikakaudella supistuneet väliin tavattoman pieniksi 
ja niin tapahtui nytkin. Kesken puhettaan alahuoneessa Chamber- 
lain sai ilmoituksen, että Hitler oli valmis ottamaan vastaan 
hänet, Daladier'n ja Mussolinin Munchcnissä, joka oli valittu 
kaikille sopivimmaksi neuvottelupaikaksi. Ja tämä neljän valtio¬ 
miehen kohtaus tapahtuisi jo seuraavana päivänä. Englannin ala¬ 
huone nousi seisoalleen ja hurrasi pääministerille tämän tiedon¬ 
annon kuullessaan. Valtavat väkijoukot riemuitsivat Berliinissä, 
Pariisissa, Lontoossa ja kaikkialla muualla, kun Berliini kumosi 
tiedon saman päivän ikäpuoleksi määrätystä liikekannallepanosta 
ja sen sijaan alkoi saapua tietoja, että neuvotteluja jatketaankin. 
Ainoastaan Tshekkoslovakiassa mieliala masentui nyt äärimmil¬ 
leen. Siellä oli nimittäin länsi valtojen asenteen jyrkentymisen jäl¬ 
keen odotettu, että jos jouduttaisiin taisteluun valtion olemassa¬ 
olosta Saksaa vastaan, niin suurvallat antaisivat apunsa. Nyt 
Munchenin konferenssi sitävastoin tunnettiin Prahassa kaiken toi¬ 
von menetyksenä. 

Benito Mussolinin juna ja Daladier'n sekä Chamberlainin lento¬ 
koneet kiidättivät näitä Euroopan johtavien maiden valtiomiehiä 
ainutlaatuiseen konferenssiin Miincheniin syyskuun 29 päiväksi. 
Neljän suurvallan politiikan johtajat tekivät itsevaltiaasti pää¬ 
töksiä Euroopan tulevaisuudesta tässä Saksan leppoisimmassa 
suurkaupungissa, samaan aikaan kun kansainliiton yleiskokous 
Genevessä seurasi masentuneena ja sanattomana tapahtumien hui¬ 
maa kulkua. Briand’in, Stresemannin ja sir Austen Chamberlainin 
kansainliittopolitiikan kausi oli painunut jo historiaan ja myöskin 
pakotekokeilusta Italiaa vastaan tuntui jo kuluneen loppumatto¬ 
man pitkä aika. Niin perusteellisesti maailma oli muuttunut uuden 
suurvaltojen Euroopan tehdessä tuloaan. Ja Genevestä käsin 
myöskin Litvinov tarkkaili tapahtumia voimatta millään tavoin 
vaikuttaa niihin. Turhaan hän antoi vakuutuksia, että Neuvosto¬ 
liitto oli valmis auttamaan Tshekkoslovakiaa, jos Ranskakin menet- 

telisi samoin. Stalinin valtakunta oli kerta kaikkiaan nyt jätetty 
asioitten ulkopuolelle ja kärsinyt suuren, kirvelevän arvovalta- 
tappion. 

Hermann Göringin esiintyminen Miinchenin konferenssin alussa 
vaikutti huomattavasti mielialan kireyden laukaisemiseen ja val¬ 
misteli pohjaa sovitteluille, sillä hän veljeili nyt Hitlerin »adjutant¬ 
tina» varsinkin Daladier’n kanssa verrattomalla tavallaan ja antoi 
viittauksia diplomaattisten neuvottelujen jatkamisesta Miinchenin 
jälkeen. Hän jyskytti Ranskan pääministeriä toverillisesti selkään 
ja vakuutteli: »Daladier, te olette mukavimpia miehiä, mitä olen 
koskaan elämässäni tavannut. Toivon meidän kohtaavan pian 
uudestaan.» Mielialojen pingoittuneisuus Iöyhtyi, vaikka aluksi oli 
tapahtunut jokseenkin tiukkaa sananvaihtoakin. Järeäpuheinen 
Hitler lausui vähäksyviä sanoja Ranskan uhkauksesta auttaa 
Tshekkoslovakiaa ja sai Daladier’ltä kärkevän vastauksen, että 
Ranskan armeija murtautuisi huonosti rakennetun Siegfried-ase- 
man lävitse viikossa. Hitlerin kerrotaan virkkaneen taas tähän, 
että sitä ennen Pariisi olisi jo raunioina, koska Saksan lentoase 
oli niin voimakas ja nopea. 

Konferenssi päättyi kaikesta huolimatta vihdoin sopuisasti. 
Mussolini hoiteli korttinsa taitavasti ja esitti suunnitelman uuden 
sopimuksen pohjaksi. Saksan piti saada ne alueet, jotka Godes- 
bexgin memorandumissa vaadittiin, mutta niiden luovutuksen piti 
tapahtua jaksottain eikä yhdellä kertaa ja niin nopeasti kuin 
Hitler vaati. Kansainvälisen komission piti ratkaista, toimitet- 
taisiinko joillakin alueilla kansanäänestyksiä vai ei ja millä tavoin. 
Samoin jätettiin uuden rajan lopullinen määrittely tällaiselle val¬ 
tuuskunnalle. Kaiken lisäksi edellytettiin vielä, että sitten kun 
Tshekkoslovakian muutkin rajakysymykset olisi lopullisesti selvi¬ 
tetty, vallat takaisivat tämän uuden valtion rajat. 

Hitler voitti siis pelinsä ja seuraavana päivänä allekirjoitettiin 
Munchenissä Tshekkoslovakiaa koskevan sopimuksen lisäksi vielä 
englantilais-saksalainen rauhanselityskin tämän suurvaltojen uuden 
sovinnonteon vahvistukseksi. Saksa sai noin 26.000 km* uutta 
aluetta sekä 3,« miljoonaa asukasta, jotka liitettiin Hitlerin valta¬ 
kuntaan jo viikkoa myöhemmin. Saksalaiset joukot miehittivät 






Neuvottelu Berghofissa maailman odottaessa henkeään pidättäen sen tulosta. 
Vasemmalta: v. Ribbentrop, Chamberlain, Hitler, tulkki, Henderson, Keitel. 



Kuva Saksan ja Englannin toisesta kohtauksesta Godesbergin kaupungissa Reinin varrella. 
Hitler tervehtii Chamberiainia hotelli Dreesenin aulassa. 



Munchenin sopimus allekirjoitetaan 30. 9. 1938. Yllä Chambcrlain, alla Mussolini kirjoittavat 
nimensä sopimuskirjaan, 






Miten Mönchenin sopimus vastaanotettiin. Yllä,: Mtinchenissä Fiihrer ja Duce riemuitsevien kansan¬ 
joukkojen keskellä; alla; Lontoon mielenosoittajia, jotka vaativat parlamentin koollekutsumista. 

Tshekkoslovakian MUnchenissä luovuttamat Sudeettimaan alueet. 


Sudeettimaan kaikkine »Maginot-linjoineen» ja muine varustuksi¬ 
neen, teollisuuslaitoksineen, kaivoksineen, metsineen ja kaupun- 
keineen lokakuun i—io päivinä ja pääsivät siten tosiasiallisesti 
koko Böömin »keskusbastionin» herroiksi, vanhan Moltken sanontaa 
käyttääksemme. Saksa oli saavuttanut ratkaisevan sotilaallisen 
ja poliittisen voiton itä- ja kaakkoispolitiikkansa pitkällä tiellä. 
Ranskan itäisen liittojärjestelmän keskusnivel oli nyt kokonaan 
Hitlerin vallan armoilla ja poistettiin ennen pitkää kokonaan 
tieltä. Ranska oli työnnetty Reinin taakse koko Keski-Euroopasta 
ja Balkaniltakin sen vaikutus oli katoamassa täydelleen. Neuvosto¬ 
liitto ei puolestaan pystynyt edes estämään seläntakaisella uhkal¬ 
laan Puolan aluevaatimuksien tyydyttämistä, kun Puola pakotti 
Prahan lokakuun i pnä suostumaan Teschenin alueen luovutuk¬ 
seen. Täten Versaillesin valtojen herruuden sijaan astui nyt Keski- 
Euroopassa lopullisesti määrääväksi Berliinin—Rooman akseli, joka 
häikäilemättömän taitavalla voimapolitiikallaan oli selviytynyt 
Euroopan kriisistä voittajana. 

8 _ Kriitlon ja sodan maailma. 

Kuukautta myöhemmin, marraskuun 2 pnä esitettiin syyskuun 
kriisin epilogi Wiemssä. Akselivallat siellä uuden mahtiasemansa 
nojalla päättivät taas Keski-Euroopan asioista. Ranska ja Eng¬ 
lanti eivät tällä kertaa edes olleet mukana, kun Unkarin ja Tshekko¬ 
slovakian aluekiistat ratkaistiin von Ribbentropin ja kreivi Cianon 
sovintotuomiolla. Unkarikin sai nyt ensi kerran aluehyvitystä 
niistä vääryyksistä, joita se oli kärsinyt maailmansodan loppu¬ 
tilityksissä. Unkarille luovutettiin nimittäin pitkin Slovakian ja 
Karpaatti-Ukrainan etelärajoja yhteensä Uudenmaan lääniä jon¬ 
kin verran laajempi alue — 12.400 km* ja asukkaita 1.060.000. 
Useat Unkarin historiassa kuuluisat kaupungit, kuten Komarom, 
Ersekujvar, Losonc, Kassa, Ungvar ja Munkacz palasivat nyt 
takaisin emämaan yhteyteen ja riemu Unkarissa oli tavaton. 

SAKSA LAAJENTAA »ELIN TILAANSA» 

»Tammikuun 30 pnä 1933 minä tulin \Vilhclmstrasselle mitä 
syvimmin huolestuneena kansani tulevaisuudesta. Tänään — kuusi 
vuotta myöhemmin — minä voin puhua Suur-Saksan valtiopäiville. 
Kuusi vuotta riitti toteuttamaan vuosisatojen unelmat. Kun minä 
näen teidän kokoontuneen ympärilleni meidän saksalaisen kan¬ 
samme edustajina valtakunnan kaikista piirikunnista ja tiedän 
joukossanne olevan Ostmaririn j * Sudeettimaan miesten, niin minä 
joudun jälleen vuosisatoja toteuttaneen vuoden valtavien tapah¬ 
tumien lumoihin. Vuosi 1938 oli aatteen vuosi. Aate on yhdistä¬ 
nyt kansan erotuksena aikaisemmista vuosisadoista, jolloin uskot¬ 
tiin voitavan antaa tämä tehtävä ainoastaan miekalle. Tuskin 
kahdeksassa kuukaudessa toteutui muuan Euroopan merkillisimpiä 
mullistuksia.» 

Hitlerillä oli tosiaan syytä ylpeyteen ja itsetuntoon puhuessaan 
tällä tavoin Kroll-oopperaan kokoontuneille Saksan valtiopäiville 
tammikuun 30 pnä 1939- Tuo monisatainen, univormupukuinen 
joukko edusti Saksaa, joka oli käytännöllisesti katsoen vienyt 
loppuun Bismarckin alkaman kansallisen suurvaltion rakennus¬ 
työn ja liittänyt valtakuntaan yhden vuoden kuluessa, ilman 
miekaniskua, yli 10 miljoonaa uutta asukasta. Läsnäolijoiden 
joukossa nähtiin Preussin, Baijerin, Reininmaan, Itä-Preussin ja 
»vanhan» Saksan muiden osien miesten rinnalla uusia, mutta jo 
historiallisiksi muuttuneita kasvoja: Itävallan entinen liittokans¬ 
leri ja silloinen käskynhaltija Seyss-Inquart, Sudeettimaan piiri- 
johtaja Konrad Henlein ja monta muuta valtakunnan uusien osien 

valtuutettua. Ja Hitler oli itsekin tänä iltana rauhallisempi, 
vapautuneempi ja suorastaan leppeämpi kuin pitkiin aikoi¬ 
hin. 

Kaikkialla kysyttiin nyt, ennustiko Hitlerin puheen sävyn 
tyyntyminen nyt rauhallisempia aikoja Saksalle ja koko maailmalle 
viime kuukausien hermoja koettelevien tapahtumien jälkeen? 
Osaksi siihen luultiinkin saadun myönteinen vastaus. Saksahan oli 
nyt toteuttanut kansallisen yhdistymisohjelmansa ainakin pää¬ 
kohdissaan loppuun ja vaikka vielä useissa naapurimaissa olikin 
osaksi melko suuria saksalaisia vähemmistöjä, niin toisaalta 
muistettiin Hitlerin viimeksi Munchenissä Chamberlainille antama 
vakuutus, ettei Saksalla olisi enää alueprobleemeja Euroopassa. 
Saksan itäpolitiikan osalta luultiin siis voitavan jo hengähtää hel¬ 
potuksesta ja uskoa tosiaan yllätysten ajan päättyneen. 

Toisaalta esiintyi taas uusia ajan merkkejä, jotka olivat omiaan 
viilentämään tuota optimismia. Saksan lehdistössä ja julkisissa 
puheissakin käytettiin nyt entistä sangen paljon useammin sanaa, 
joka kiinnitti huomiota. Saksassa alettiin Munchenin jälkeen 
puhua » Lebensraumisia », »elintilasta» tai »elinalueesta», jollaisen 
suuri ja laajentumistahtoinen kansa tarvitsee voidakseen tulla 
toimeen. Tuo käsite ei merkinnyt samaa kuin kansallinen alue, 
vaan se oli laajempi. Se käsitti sekä kansallisen valtioalueen että 
sen ulkopuolella taloudellisesti ja poliittisesti asianomaisen kansan 
johtovallan alaisena olevan etu- tai vaikutuspiirin, joka oli kyllin 
laaja turvaamaan suurkansan toimeentuloprobleemien suotuisan 
ratkaisun. 

Siten koko »Lebensraum»-käsite on määrätyssä mielessä impe¬ 
rialistinen, se edellyttää laajentumista yli luonnollisen kansallisuus- 
piirin. 

Kansainvälisten mielialojen ärsyttävänä Saksaa vastaan aivan 
vuoden 1938 lopulla vaikutti sitäpaitsi Saksan juutalaiskysymys, 
jota kansainvälinen juutalaisuus kaikkialla käytti hyväkseen pro¬ 
pagandassaan kansallissosialistista Kolmatta valtakuntaa vastaan. 
Juutalaisnuorukaisen Grynszpanin haavoitettua Saksan Pariisissa 
olevan suurlähetystön lähetystöneuvosta von Rathia kuolettavasti 
pistoolinlaukauksillaan oli Saksassa marraskuussa tapahtunut vai- 

tavia juutalaisvainoja. Berliinissä, Miinchenissä ja monissa muissa¬ 
kin suurkaupungeissa katurahvas ryösti ja hävitti juutalaisten 
omistamia liikkeitä, sytytti tuleen synagoogia ja pieksi lukemat¬ 
tomia juutalaisia. Tämän jälkeen astuttiin vielä virallisesti lopul¬ 
linen askel kohti juutalaiskysymyksen loppuselvitystä, josta saat¬ 
toi olla seurauksena ainoastaan tämän kansanaineksen poistaminen 
Saksasta kokonaan. Kymmeniä tuhansia juutalaisia pidätettiin 
ja siirrettiin keskitysleireihin, heidän omaisuuksiaan takavari¬ 
koitiin ja kaikille Saksan juutalaisille määrättiin miljardin Saksan 
markan yhteissakko von Rathin murhan johdosta. Nuo tapahtu¬ 
mat osoittivat Saksan ilmeisesti päättäneen vapautua kerta kaik¬ 
kiaan juutalaisistaan ja koettavan vaikuttaa muuhun maailmaan 
tämän kysymyksen täydellisen selvityksen hyväksi. Siihen oli 
yksi ainoa tie: uusien asutusalueiden hankinta Saksan juutalaisille 
jostakin muualta siirtomaavaltojen myötävaikutuksella, niin että 
tuo ennen marraskuun tapahtumia vielä yli puoleksi miljoonaksi 
arvioitu väestöryhmä voisi muuttaa pois maasta. Tästä oli kum¬ 
minkin toisaalta myös seurauksena, että juutalaisuuden kautta 
maailman käymä taistelu kansallissosialistista Saksaa vastaan nyt 
kiihtyi tavattomiin ja varsinkin Amerikassa se jyrkensi virallisia- 
kin mielialoja sangen suuressa määrin. Juutalaisten käsissä kaik¬ 
kialla oleva suunnaton propagandakoneisto sai nyt käytettäväk¬ 
seen uutta ainesta ja siksi Saksan juutalaisvainoilla epäilemättä 
oli osuutensa siinä yleisessä valtavastakohtien jyrkentymisessä, 
mikä keväällä 1939 sitten yhä suuremmassa määrin synkensi 
taivaanrantaa. 

Mussolini oli syyskuussa auttanut Saksan voittoon Miinchenissä 
ja Saksa oli siten jo toisen kerran joutunut kiitollisuuden velkaan 
akselikumppanilleen — ensin Itävallan ja sitten Sudeettimaan 
Saksaan liittämisessä. Ilman tuota toisen suurvallan selkänojaa 
Hitlerin politiikan menestys ei olisi ollut mahdollinen ja siitä 
syystä Italia nyt saattoi odottaa vastapalveluksia. Italialainen 
propaganda pitkin ennen vuoden 1938 loppua huolta siitä, että 
maailma pääsi täyteen selvyyteen noiden vastapalvelusten laa¬ 
dusta. Marraskuun lopulla 1938 tapahtui Italian useissa kau- 

pungeissa ranskalaisvastaisia mielenosoituksia, joissa samalla tuo¬ 
tiin julki Italian aluetavoitteet. Tunnuksina olivat Tunisia, Nizza, 
Savoiji, Korsikka ja Dshibuti. Tunisiassahan italialainen aines oli 
valkoisen väestön vahvin osa, vaikka ranskalaiset kaikin keinoin 
koettivat sulattaa sen naturalisoimistietä. Nizzan ja Savoijin 
Italia taas oli menettänyt v. 1859 Napoleon III:lle palkkioksi 
hänen Itävaltaa vastaan antamastaan aseavusta. Korsikka oli 
italialainen saari ja taas Dshibutin sataman, Abessiinian radan 
päätepisteen omistus oli Italialle välttämättömyys Itä-Afrikan 
uuden siirtomaaimperiumin kehittämisen kannalta. Pitipä ulko¬ 
ministeri Ciano edustajakamarissa puheen, jossa hän yhtyi näihin 
»Italian luonnollisiin tavoitteisiin», ja selvää oli, että Rooma odotti 
Berliinin tukea vaatimuksilleen Ranskaa vastaan. 

Mainitussa puheessaan tammikuun 30pnä Hitler täyttikin 
nämä Rooman toiveet luvaten Saksan tuen, vaikkakin miedom¬ 
massa muodossa kuin oli odotettu. Hän korosti kyllä voimak¬ 
kaasti Saksan uskollisuutta akselia kohtaan ja vakuutti Saksan 
antavan Italialle kaiken tukensa, mutta ennen kaikkea tämä apu 
siirtomaakysymysten ratkaisussa käsitettiin poliittiseksi eikä soti¬ 
laalliseksi. Ranskan ja Saksan samanaikainen lähentyminen — 
Göring vieraili Pariisissa — näytti myöskin todistavan, että Saksa 
tyytyväisenä omiin saavutuksiinsa Euroopan mantereella tahtoisi 
hillitä Italiaa eikä sekaantua suurvaltojen sotaan siirtomaiden 
takia. Olihan Hitler sitäpaitsi puolentoista vuosikymmentä aikai¬ 
semmin selittänyt »Mein Kampf»-teoksessaan, että vanhan Saksan 
tukeutuminen siirtomaapolitiikan laduille ennen kaikkien yhteis¬ 
saksalaisten unelmien toteutusta oh ollut vain suuri poliittinen 
virhe, joka vei Saksan kilpailuun Suur-Britannian kanssa valta- 
merillä ja siten syöksi keisarivallan turmioon. 

Joka tapauksessa Hitlerin tuenlupaus Mussolinille siirtomaa- 
kysymyksissä merkitsi jo Saksan yllättävää rintamanmuutosta 
länteen päin ja sitä korosti vielä Saksan omien siirtomaavaati- 
musten sekä kaupallisen laajentumisen alleviivaus, jossa Hitler 
vetosi Saksan taloudellisiin vaikeuksiin. Vaikka Saksa olikin laa¬ 
jentunut Euroopassa, ei sen toimeentuloprobleemeja täten saatu 
ratkaistuksi. Siis joko siirtomaita Saksalle sen raaka-ainetarpeen 

tyydyttämiseksi tai kauppasota, johon Saksa jännittäisi kaikki 
voimansa. Se oli Hitlerin puheen pääsisältö. 

Tuo puhe ennusti siis poikkeamista niiltä keskieurooppalaisen, 
saksalaisen mannerpolitiikan linjoilta, joita Hitlerin toiminta valtio- 
miehenä oli tähän saakka kulkenut. Siirtomaavaatimukset eivät 
kyllä sinänsä olleet mitään uutta. Niitähän Hitler oli itse painok¬ 
kaasti korostanut aikaisemminkin hyvityksen saamiseksi Versail- 
les’issa tässä kohdin kärsityistä vääryyksistä. Uusi oli sitävastoin 
tapa, jolla nuo vaatimukset perusteluineen tällä kertaa tuotiin 
esille. Imperialisti Hitler puhui nyt ensi kerran vedoten uuteen 
»Lebensraumin» tunnukseen kansallisuusrajojen ulkopuolelle ulot¬ 
tuvana elintilakäsitteenä, joka pian mullisti Euroopan oloja. 

Akselipolitiikan suunta näytti siis joka tapauksessa käänty¬ 
neen Hitlerin puheen jälkeen idästä länteen, Keski-Euroopasta 
siirtomaapiiriin dramaattisena heilahduksena, joka ennusti uusia 
suurvaltarintamien välienselvityksiä. Hitler on kumminkin poli¬ 
tiikassaan osoittautunut kerta kerralta yllätysten mieheksi, jonka 
intuitiivinen luonne tekee nopeat päätökset mahdollisiksi. Niinpä 
akselirintama länttä vastaan taas muuttui ja itäpolitiikka tuli 
jälleen keskeiseksi. 

Maaliskuun 14 päivän iltana 1939 Berliiniin saapui ylimääräi¬ 
sellä junalla Prahasta, huomattuja vieraita. Ulkoministeriön ja 
Saksan armeijan johdon edustajat ottivat heidät asemalla vastaan 
ja klo 1.10 yöllä he ajoivat ulkoministeri von Ribbentropin kanssa 
Berliinin uuteen valtakunnankansliaan, missä Hitler odotti heitä 
suunnattomassa työhuoneessaan. Kenties Tshekkoslovakian presi¬ 
dentin Hachan ja ulkoministeri Chvalkovskyn mieleen nousi kum¬ 
mallisia ajatuksia nähdessään ne muotokuvat, jotka kunniapai¬ 
koilla koristivat tämän huoneen seiniä: Fredrik Suuri ja Bismarck 
olivat kumpikin aikoinaan olleet täysin selvillä Böömin omistami¬ 
sen ratkaisevasta poliittisesta sekä sotilaallisesta merkityksestä 
Euroopan hallinnalle ja siellä tavoitelleetkin voittoa. 

Hyvin erilaisia oletuksia ja väitteitä on esitetty tuona yönä 
Berliinin valtakunnankansliassa tapahtuneiden neuvottelujen ku¬ 
lusta. joka tapauksessa maailmaa odotti aamulla suuri yllätys. 





120 Tshekkoslovakia pyyhkäistään kartalta 

Historiallinen Böömi oli siirtymässä kokonaan saksalaisiin käsiin 
ja Tshekkoslovakia pyyhkäistiin käytännöllisesti katsoen koko¬ 
naan pois kartalta. Se antautui, presidentti Hachan itsensä pyy¬ 
täessä Hitleriä ottamaan tshekit suojelukseensa. Vieläpä Hacha 
kehoitti Hitlerin kanssa allekirjoittamassaan julistuksessa kan¬ 
saansa vastarinnatta alistumaan uuteen järjestelmään sekä otta¬ 
maan saksalaiset joukot lojaalisesti vastaan. Niin maineeton oli 
kaksi vuosikymmentä keskeistä osaa näytelleen Tshekkoslovakian 
tasavallan loppu. 

Mitkä muut syyt ja laskelmat tähän antautumiseen lienevätkin 
vaikuttaneet, niin joka tapauksessa yhtenä tärkeänä tekijänä oli 
tavaton mieltenmasennus, joka oli vallannut koko tshekinkansan 
syyskuun suuren onnettomuuden jälkeen. Munchenissä tshekit oli 
jätetty yksin mahtavan naapurin armoille ja heidän täytyi joten¬ 
kuten sopeutua uuteen tilanteeseen. Tosin valtakunta oli vieläkin 
taloudellisesti elinkykyinen, mutta se oli kumminkin supistunut 
141.000 km 2 :n laajuisesta ja yli 15 miljoonan asukkaan valtioita 
yht 1 äkkiä vain 99.000 km 2 laajaksi ja 9,3 miljoonaa asukasta käsit¬ 
täväksi kolmiosaiseksi liittovaltioksi, joka sitäpaitsi oli menettä¬ 
nyt kaikki strategiset rajansa ja siten puolustuskykynsä, vaikka 
armeija olikin vahvasti aseistettu. Se merkitsi tavatonta iskua 
tshekkien kansalliselle itsetunnolle ja kaiken lisäksi valtakuntaa 
jäyti vuoden 1938 kuluessa vauhtiin päässyt hajaantumisprosessi. 
Marraskuussa 1938 Slovakia ja Karpaatli-Ukraina olivat saaneet 
täydellisen sisäisen autonomian omine parlamentteineen, hallituk¬ 
sineen, jopa presidentteineen, mutta siitä huolimatta noiden kol¬ 
men slaavilaisen heimon vanhat kahnaukset jatkuivat edelleen ja 
separatismi sai yhä uutta vauhtia molemmissa itäisemmissä osa¬ 
valtioissa. Varsinkin ankarasti uskonnollisen, katolisuuden arvo¬ 
valtaisiin elämänmuotoihin tottuneen Slovakian kansan keskuu¬ 
dessa saksalainen vaikutus oli tavattoman voimakas. Slovakkien 
ja ruteenien separatismia Saksa saattoi käyttää joka hetki hyväk¬ 
seen Prahaa vastaan, joka koetti vakauttaa uudet olot vähitellen, 
tosin yhteisymmärryksessä Berliinin kanssa, mutta kuitenkin säi¬ 
lyttäen poliittisen riippumattomuutensa mahdollisimman täydel¬ 
lisenä, 




Yllä: Italian ja Saksan ulkoministerit Ciano ja v. Ribbentrop allekirjoittavat 5.11. 1938 Tshekko¬ 
slovakian ja Unkarin uuden rajasopimuksen. Alla: Unkarilaisia joukkoja miehittää Unkarin tshe¬ 
keiltä saamat alueet. 



Tshekkoslovakia rakoilee. Yllä: Slovakit osoittavat mieltään. ja Masarykin nimikirjoitusta vaa 
tiessään itsemääräämisoikeutta kansalleen. Kuva U.S.Arn Pittsburgista. Alla: Ensimmäiset SIo 
väki an maapäivät avataan tammikuussa 1939. Istumassa keskellä pääministeri Tiso. 




Prahan parlamentin edustalla syyskuun lopulla 1938: suuri mielenosoitus maan itsenäisyyden puolesta. 

Berlin, den 15 . kiri 1939. 



Maaliskuun. 15 p:n4 1939 Tshekkoslovakian presidentti Hacha asetti maansa Saksan 
suojelukseen. Kuv-.ssa Hitlerin, v. Ribbentropin, tri E. Hachan ja Tshekkoslovakian 
ulkoministerin tri Chwalkowskyn allekirjoittama sopimus kokonaisuudessaan. 

Saksalaiselta taholta on Tshekkoslovakian tuhon jälkeen seli¬ 
tetty, että tämä ratkaisu oli ainoa oikea kahdesta eri syystä. 
Ensinnäkin olot Böömissä ja Määrissä olivat kehittymässä aivan 
kaaosmaisiksi, niin että siellä vielä asuvien saksalaisten asema kävi 
aivan sietämättömäksi, ja toiseksi Tshekkoslovakia olisi ennen 
pitkää uudelleen muodostunut Saksaa vastaan tähdätyn toimin¬ 
nan tukikohdaksi. Ratkaisevaa joka tapauksessa oli, ettei Saksa 
vielä nytkään voinut luottaa tshekkeihin poliittisesti eikä soti¬ 
laallisesti, vaikka maa olikin kokonaan Saksan johdettavissa. Siitä 
syystä Berliini alkoi sotilaspoliittisestikin vähitellen painostaa 
Prahaa yhä voimakkaammin pakottaakseen Tshekkoslovakian 
supistamaan armeijansa vahvuutta sekä samalla asettamaan sota¬ 
voimansa kokonaan Rooman—Berliinin akselin, nimenomaan Sak¬ 
san palvelukseen. Saman tien tapahtui Tshekkoslovakian ase¬ 
teollisuuden valtaus. Aikaisemmin tämä mahtava tuotanto oli 
työskennellyt ensi sijassa ranskalaisen pääoman herruudessa, mutta 
suurvaltojen varustuskilpailun kiihtyessä Munchenin konferenssin 
jälkeen Saksa halusi myöskin Tshekkoslovakian tuotannon käytet¬ 
täväkseen. Nyt ei ollut enää kysymys mistään Sveitsin mallisesta 
puolueettomuusasemastakaan, vaan myöskin Tshekkoslovakian 
ulkopoliittinen suuntaus oli käännettävä täydellisesti ^Jsselipolitii- 

kan mukaiseksi. Kun Tshekkoslovakia vastusteli ja muodosti 
edelleen epävarman tekijän mannerpolitiikan hallitsevassa koh¬ 
dassa — pyyhkäistiin koko valtio pois Euroopan kartalta. 

Tshekkien, slovakkien ja ruteenien keskinäiset riitaisuudet 
antoivat Saksalle yllin kyllin aihetta puuttua asiaan. Slovakian 
uudessa pääkaupungissa Bratislavassa pater Tison hallitus piti 
autonomiaoikeuksien toteuttamisesta kaikessa laajuudessaan yhtä 
tarkoin kiinni kuin suurukrainalaista suuntaa Karpaatti-Ukrainan 
pääkaupungissa Chustissa edustanut pater Voloshinin hallitus. 
Kummankin osavaltion valtapuolueilla oli myöskin aseelliset suo¬ 
jeluskuntansa, jotka sitäpaitsi edustivat separatismin äärimmäisiä 
aineksia. Slovakian kansanpuolueen elokuussa 1933 kuolleen perus¬ 
tajan pater Hlinkan mukaan ristityn Hlinka-kaartin johtoaines 
vihasi Prahan kaikkea vaikutusta Slovakian asioissa yhtä ehdotto¬ 
masti kuin Chustin ukrainalainen SlC-järjestö, johon kuului paljon 
Venäjän Ukrainasta sekä Puolasta tulleita ukrainalaisia emigrant¬ 
teja ja joka täällä näki nyt mahdollisuuden perustaa itsenäinen 
ukrainalainen valtio suuremman kansallisvaltakunnan iduksi. 
Tämä järjestö kamppaili sitten unkarilaisten tunkeutuessa maahan 
maaliskuun puolivälissä samalla kertaa sekä tshekkejä että honved- 
joukkoja vastaan. Prahan hallituksella oli kuitenkin valtakuntaa 
koossa pitävien siteitten lujittamiseksi käytettävänään muuan 
tehokas keino, joka aluksi näyttikin luotettavalta, vaikka aiheutti 
sitten lopuksi turmion. Sekä Slovakia että Karpaatti-Ukraina 
ovat Böömiin ja Määriin verrattuina köyhiä talonpoikaismaita, 
joitten hallitukset kärsivät kroonillista rahanpuutetta. Tshekko¬ 
slovakian keskushallituksen olisi pulan lieventämiseksi täytynyt 
maksaa suuria summia, mutta avustuspyyntöihin vastattiin Pra¬ 
hasta joka kerta: Jos kerran tahdotte rahaa, niin pitäkää kurissa 
separatistinne ja antakaa vakuutus uskollisuudesta yhteistä valta¬ 
kuntaa kohtaan. Kun nämä kehoitukset eivät auttaneet ja separa¬ 
tistiset virtaukset kasvoivat voimassaan, niin Hacha ja keskus¬ 
hallituksen pääministeri Beran päättivät puuttua lujemmin asiaan. 
He alkoivat puhdistaa molempien itäisten osavaltioiden hallituksia 
ja lähettivät luotettavia tshekkiläisiä joukkoja sekä santarmistoa 
noihin maakuntiin vuoden 1939 alkuviikkoina. 

Prahan voimapolitiikka kärjisti kumminkin kriisiä vaarallisesti 
ja Neues Wiener Tageblatt kirjoitti maaliskuun 9 pnä varoittavassa 
sävyssä, että Tshekkoslovakia hajoaa aivan lähitulevaisuudessa. 
Jo seuraavana päivänä oltiinkin taas keskellä jännityselokuvan 
vauhtia kiitävää tapahtumavirtaa. Maaliskuun 10 päivän aamuna 
tshekkiläinen sotaväki ja santarmisto miehittivät Bratislavan ja 
muut Slovakian keskukset, Tison hallitus julistettiin vixalta- 
pannuksi ja slovakkien edustaja keskushallituksessa, varapää¬ 
ministeri Sidor, sai tehtäväkseen uuden hallituksen muodostamisen 
Slovakiaan. Syyksi näihin toimenpiteisiin Hacha ja Beran ilmoit¬ 
tivat, että separatistit olivat suunnitelleet Slovakiassa vallan¬ 
kaappausta julistaakseen tämän osavaltion aivan riippumatto¬ 
maksi. 

Slovakit olivat kuitenkin jo vähän aikaisemmin neuvotelleet 
sivu Prahan suoraan Berliinin kanssa taloussuhteiden järjestämi¬ 
sestä, eikä nyt tyydytty enää pelkkiin talousasioihin. Vielä 
samoina tunteina, jolloin Tshekkoslovakian keskushallitus tur¬ 
vautui rohkeaan taktiikkaansa, slovakldjohtajat paettuaan Saksan 
rajan taakse ryhtyivät vastatoimenpiteisiin. Saksalaisia aseita 
lähetettiin Tonavan ylitse Slovakiaan, slovakkien sekä ruteenien 
vapaajoukkoja ryhdyttiin muodostamaan ja aseistamaan Wienin 
seuduilla ja maanantaina maaliskuun 13 pnä tri Tiso lensi Berliiniin 
Hitlerin puheille ratkaisemaan maansa kohtaloa. 

Nyt koko Tshekkoslovakian kohtalon selvitys oli enää ainoas¬ 
taan vuorokausien, jopa tuntien asia. Saksan armeijan loppumat¬ 
tomat rivistöt olivat jo edellisinä päivinä, ennen Tison saapumista 
Berliiniin, virranneet kohti Tshekkoslovakian rajoja. Pian Saksalla 
oli valmiina ainakin 200.000 miestä lähetettäväksi uuden rajan 
taakse millä hetkellä tahansa. Berliini painosti Prahaa hyväksy¬ 
mään slovakkien ja ruteenien itsenäisyysvaatimukset, jotka sitten 
toteutuivatkin jo seuraavana päivänä. Slovakian maapäivät julis¬ 
tivat maaliskuun 14 pnä maansa riippumattomaksi, pater Voloshin 
seurasi Chustissa muutaman tunnin kuluttua tätä esimerkkiä ja 
kun presidentti Hacha seuraavana yönä allekirjoitti Berliinissä 
Böömin ja Määrin antautumisjulistuksen, niin koko valtakunta 
oli hajoitettu ja siirretty Hitlerin suojelukseen, Karpaatti-Ukrainaa 

lukuunottamatta. Sen taas valtasi Unkari, joka veristen taiste¬ 
lujen jälkeen miehitti maan tehden lopun Voloshinin hallituksesta 
ja hänen SlC-joukoistaan. Kun puolalaiset ja unkarilaiset joukot 
maaliskuun lopulla ojensivat veljenkättä toisilleen Karpaattien 
vuorisolissa, oli Puolan ja Unkarin vielä Wienissä marraskuun 
alussa 1938 epäonnistunut yritys aikaansaada yhteinen raja nyt 
vihdoinkin toteutunut. 

Hradshinin kuningaslinnassa Prahassa oli maaliskuun I5pnä 
klo 19 historiallinen hetki. Saksalaiset moottoroidut rivistöt olivat 
pikamarssia rientäneet vastarintaa kohtaamatta Böömin pääkau¬ 
punkiin ja parissa vuorokaudessa koko maa miehitettiin. Hitler 
itse saapui Prahaan ottamaan vastaan Böömin ja Määrin suojelus- 
herruuden ja hänen hakaristilippunsa nousi nyt Böömin tshekki- 
läisten kuninkaitten vanhan linnan huippuun merkiksi tämän 
verettömän valtauksen loppuunsuorituksesta. 

Tshekkoslovakian kukistumisen seuraukset olivat tavattomat. 
Suur-Saksa liitti nyt yhteyteensä protektoraattina, jolla tosin oli 
edelleenkin presidenttinsä sekä hallituksensa — Hacha on jatku¬ 
vasti ollut Böömi-Määrin valtionpäämiehenä — kaikkiaan lähes 
9 miljoonaa uutta alamaista, jos Slovakiakin lasketaan mukaan. 
Tuo toinenkin slaavilainen valtio antautui nimittäin kohta Hitlerin 
suojelukseen. Kolmas valtakunta paisui täten noin 88 miljoonan 
ihmisen imperiumiksi, joka oli täten sulattanut itseensä ensimmäi¬ 
sen vieraskansaisen valtion. Tshekkoslovakia hävitettiin täydelli¬ 
sesti Saksan kaakkoispolitiikan tieltä, sen valtava varustusteolli- 
suus ja muu tuotanto joutui palvelemaan Suur-Saksan tarpeita ja 
Tshekkoslovakian Pankin useihin miljardeihin tshekinkruunuihin 
nousseet kulta- sekä valuuttavarat takavarikoitiin myös. Vielä 
suurempi oli itse tämän kaappauksen sotilaallinen tulos. Tshekko¬ 
slovakia oli ollut huomattava sotilasvaltio, jonka koko sotakalusto 
ja kaikki varastot nyt joutuivat yhdellä iskulla valtaajien saaliiksi, 
valtakunnan itäisimpiin osiin siirrettyjä tarvikkeita ja kalustoa 
lukuunottamatta. Tshekkoslovakian laskettiin ennen kriisejä pys¬ 
tyvän asettamaan liikekannalle toista miljoonaa erinomaisesti 
varustettua miestä ja näitä varustuksia oli vielä lisätty vuoden 
1938 kuluessa huomattavasti, Niinpä Saksan armeijan haltuun 

lieneekin joutunut 3.000—3,500 tykkiä, tuhatmäärin panssari¬ 
vaunuja, ainakin 1.500 lentokonetta ja suorastaan valtavia määriä 
jalkaväen aseistusta sekä sotilasvaltoja. 

Tälle tilille Saksan mahtiaseman kasvun hyväksi on merkittävä 
vielä ainakin 40 tshekkoslovakialaisen divisioonan joutuminen pois 
Saksan-vastaiselta rintamalta ja Saksan omien voimien vastaava 
vapautuminen muihin tehtäviin. Sotilaspoliittisesti siis Tshekko¬ 
slovakian tuho merkitsi todellista mullistusta Keski-Euroopassa 
ja Saksalle vastaavaa voittoa. 

Tshekkoslovakian olot järjestettiin sen jälkeen pian uudelle 
kannalle. Hitlerin edustajaksi valtakunnanprotektorina tuli enti¬ 
nen ulkoministeri von Neurath, joka maltillisena miehenä työsken¬ 
teli tshekkien ja saksalaisten suhteiden tasoittamisen hyväksi. 
Suursodan aikana Böömi-Määri on kumminkin taas ollut levoton 
ja saksalaisten on täytynyt puuttua sen asioihin toisinaan ankaralla 
kädellä. 

Levoton maaliskuu 1939 toi vielä Tshekkoslovakian tuhon jäl¬ 
keen uuden yllätyksen ja muutoksen Versaillesin sopimuksen poh¬ 
jalla luotuihin aluesuhteisiin. Torstaina maaliskuun 23 pna Hitler 
saapui yli 30 alusta käsittävän saksalaisen laivasto-osaston saatta¬ 
mana voittajana Memeliin, jonka Liettua luovutti takaisin Sak¬ 
salle, pidettyään sitä hallussaan 16 vuotta tammikuussa 1923 
tapahtuneen kaappauksen jälkeen. Tapahtumien kulku oli monessa 
suhteessa samanlaatuinen kuin Tshekkoslovakian tapauksessa. 
Liettua katsoi parhaaksi alistua Saksan painostukseen Hitlerin 
päätettyä kerta kaikkiaan selvittää Memelin saksalaisen väestön 
asian ja taas yli 100.000 saksalaista palasi takaisin vanhan emämaan 
yhteyteen. 

Saksan itäpolitiikan höyryjyrä saavutti tämän jälkeenkin 
menestystä, varsinkin kaakossa. Memelin Saksaan liittämisen jäl¬ 
keen myrskypilvet kasaantuivat Tonavan alajuoksulle, Romanian 
ylle. Taas hälytettiin lännessä Saksan valtausaikeista Romaniaan 
nähden, vieläpä saksalaisten joukkojen marssista sinne Karpaatti- 
■Ukrainan ja Unkarin kautta. Kysymys oli kumminkin etupäässä 
vain Saksan ja Romanian ta loussuhteiden järjestelystä ja maalis¬ 
kuun lopussa tehtiin Saksan ja Romanian kesken uusi kauppa- 

sopimus, joka tunki länsivaltojen vaikutuksen tosiasiallisesti syr¬ 
jään Saksan tieltä Romanian talouselämästä. Välipuhe merkitsi 
Romanian talouselämän asettumista suuressa määrin Saksan joh¬ 
don alaiseksi ja mm. päätettiin perustaa saksalais-romanialaisia 
sckayhtiöitä maan suurten mineraali- ja muiden rikkauksien 
hyväksikäyttöä varten. Saksalle avautuivat tällä tavoin entistä 
paljon paremmat mahdollisuudet käyttää hyväksi noita suuria 
luonnonvaroja, jotka voivat suuresti täydentää Saksan omaa tuo¬ 
tantoa useilla aloilla. 

Painopiste pysyikin vielä kaakossa ja yllätysten maaliskuuta 
seurasi samanlainen huhtikuu. Akselivaltojen Saksan ja Italian 
kesken oli ilmeisesti sovittu »etupiirien» jaosta mantereella siten, 
että Italia ennen kaikkea sai osalleen Adrian meren rannikot ja 
Balkanin. Jo vuodesta 1926 lähtien Italialla oli ollut luja jalan¬ 
sija Albaniassa, jonka vastikään valtaistuimelle noussut hallitsija, 
kuningas Ahmed Zogu teki Rooman kanssa ystävyys- ja liitto¬ 
sopimuksen. Italia sitoutui vuosittain avustamaan lainoin Albanian 
talouden kohentamista ja italialaiset asiantuntijat kaikilla aloilla 
armeijan organisoimisesta lähtien työskentelivät Albaniassa. 

Ahmed Zogu oli kumminkin viime vuosina ennen selkkausta 
osoittautunut Italialle epäluotettavaksi vasalliksi. Hän pyrki 
vapautumaan tuosta holhousasenteesta ja haki kaikessa hiljai¬ 
suudessa tukea muista valloista, myöskin lännestä. Varhain huhti¬ 
kuun 7 päivän aamuna Stefanin toimisto sitten julkaisi Albaniaa 
koskevan virallisen tiedonannon, jossa selitettiin, että »viime päi¬ 
vinä, käytäessä neuvotteluja läheisemmästä sopimuksesta tapahtui 
Tiranassa ja muualla aseistettujen joukkioitten uhkaavia mielen¬ 
osoituksia, jotka saattoivat Albaniassa asuvien italialaisten hengen 
ja turvallisuuden vaaraan. Torstaiaamuna ovat meidän sotalai¬ 
vamme Durazzosta ja Valonasta tuoneet takaisin Italiaan monia 
satoja Albaniassa asuvia italialaisia turvaan. Eilisiltana on Brindi- 
sista ja Barista lähtenyt italialaisia joukkoja Albaniaan. Samaan 
aikaan on X. laivasto-osasto lähtenyt merelle ja risteilee tänään 
pitkin Albanian rannikkoa Santi Quarantan ja S. Giovanni di 
Meduan välillä. Ilma-armeijakunta A on mobilisoitu.» 

Italia siis ryhtyi nopeaan toimintaan. Albaniaan vietiin 

25.000—30.000 miestä maihinnousujoukkoja ja lentokoneillakin 
siirrettiin osastoja jopa suoraan Tiranan äärelle sisämaahan. Alba¬ 
nian pieni armeija ei ollut Ahmed Zogulle uskollinen ja jo viikon 
taistelujen jälkeen koko maa oli miehitetty. Ahmed Zogu nuorine, 
kauneine unkarilaisine puolisoineen ja sisarineen pakeni Kreikkaan 
vieden mukanaan Albanian valtiokassan. Albanian lyhyen itse¬ 
näisyyden tarina oli taas päättynyt. Muutama päivä myöhemmin 
Roomaan saapui albanialaisten ylimysten lähetystö, joka tarjosi 
maan kruunun Italian kuninkaalle. 

Albanian valtauksen suurin merkitys oli siinä, että se tarjosi 
Italialle erinomaisen sillanpääaseman Balkanilla ja turvasi lopulli¬ 
sesti myöskin italialaisen Adrian meren herruuden. Otranton sal¬ 
men molemmat rannikot olivat nimittäin täten lujasti Italian 
käsissä. Mutta Albanian tapahtumat aiheuttivat ankaran jänni¬ 
tyksen albanialais-kreikkalaisella rajalla Epeiroksessa ja siten suu¬ 
resti kiihdyttivät suurvaltojen vastakohtien jyrkentymistä ylei¬ 
sesti. 

Vastavaikutus kevään 1939 kaikkien yllätysten johdossa olikin jo 
alkamassa ja johti vuorostaan sotaan. Jo maaliskuun 15 pnä, heti 
Tshekkoslovakian tapahtumien jälkeen Neville Chamberlain oli 
selittänyt alahuoneessa, että Hitler oli rikkonut hänelle syksyllä 
1938 antamansa lupaukset ja vakuutukset. Saksan sanaan ei voinut 
enää luottaa, väitti Englannin pääministeri, ja teki viittauksia 
laajaan poliittiseen vastatoimintaan. Englanti alkoikin yhdessä 
Ranskan kanssa valmistella suurta liittokuntaa Saksan ja Italian 
laajentumisen ehkäisemiseksi ja muutti kerta kaikkiaan siihen¬ 
astisen suhtautumisensa Manner-Euroopan probleemeihin. Bri¬ 
tannia oli aikaisemmin jyrkästi kieltäytynyt rupeamasta mihin¬ 
kään takuisiin Reinin itäpuolella, mutta nyt tästä lähtien Lontoo 
oli valmis jakamaan takuun ja avun lupauksiaan kaikille sotilas- 
maantieteellisestä asemasta ja tosiasiallisesta auttamiskyvystään 
vallan puttaamatta. Täten Chamberlain lupasi länsi valtojen avun 
takuun kaakossa Romanialle ja Kreikalle, joitten katsottiin olevan 
eniten uhanalaisia, ja taas pohjoisessa Puolalle. 

Myrskypilvet Balkanilta alkoivat nimittäin ajelehtia pohjoi¬ 
seen, Itämeren etelärannoille, tihentyen yhä matkallaan. Puolan 

ja Saksan kymmenvuotisesta poliittisesta välirauhasopimuksesta 
huolimatta nuo vaikeat alucprobleemit nyt kumminkin olivat 
nousemassa näköpiiriin. Ja tällä kertaa ei enää voinut tulla 
mikään uusi Munchenin sovittelu kysymykseen, sen tiesi jokainen 
Puolan kansan mentaliteetin tuntija. Puola ei tinkinyt, vaan meni 
taisteluun ja tuhoutui. 


MYRSKYKESKUS ITÄMEREN RANNOILLA 

Suur-Saksan valtiopäivät oli taas kutsuttu koolle huhtikuun 
28 päiväksi 1939 kuulemaan Hitlerin puhetta. Hänen odotettiin 
nyt lopullisesti ottavan esille kysymyksen, jonka aiheuttama jän¬ 
nitys oli jo enemmän kuin kuukauden ajan latautunut Itämeren 
etelärannoilla: Saksan ja Puolasi väliset alucprobleemit. Lähim¬ 
män aiheen Hitlerin puheeseen antoi kuitenkin presidentti Roose¬ 
veltin vetoomus, jonka tämä oli lähettänyt Saksan johtajalle sekä 
Italian II Ducelle huhtikuun 15 pnä. Roosevelt ilmaisi siinä huo¬ 
lestumisensa kansainvälisen tilanteen kärjistymisen johdosta ja 
selitti maailman silminnähtävästi ajautuvan kohti katastrofia, 
jollei löydetä mitään keinoa tapahtumien ohjaamiseksi järkevää 
tietä. Senvuoksi hän nyt tiedusteli, olivatko Hitler ja Mussolini 
»valmiit antamaan vakuutuksen, etteivät Teidän sotavoimanne 
hyökkää seuraavien riippumattomien kansakuntien kimppuun 
eivätkä marssi noihin maihin: Suomeen, Viroon, Latviaan, Liet¬ 
tuaan, Ruotsiin, Norjaan, Tanskaan, Alankomaihin, Belgiaan, 
Suur-Britarmiaan ja Irlantiin, Ranskaan, Portugaliin, Espanjaan, 
Sveitsiin, Liechtensteiniin, Luxemburgiin, Puolaan, Unkariin, 
Romaniaan, Jugoslaviaan, Neuvostoliittoon, Bulgariaan, Kreik¬ 
kaan, Turkkiin, Irakiin, Arabiaan, Syyriaan, Palestiinaan, Egyptiin 
ja Iraaniin». Roosevelt pyysi tällaista lupausta pitkälle ajalle, 
vähintäänkin kymmeneksi vuodeksi, mieluummin neljännesvuosi¬ 
sadaksi, ja hänen tarkoituksensa oli ilmeisesti aikaansaada täten 
vastavuoroisten hyökkäämättömyysvakuutusten yleinen järjes¬ 
telmä, joka hälventäisi sodan vaaran ja tekisi varustuskilpailun 
lopettamisen mahdolliseksi. Vastalahjaksi hän selitti Yhdysvaltain 

olevan valmiit myötävaikuttamaan neuvottelujen aikaansaami¬ 
seksi kansojen taloudellisten vaikeuksien poistamiseksi siten, että 
»jokainen maapallon kansakunta kykenisi yhtäläisin oikeuksin 
ostamaan maailmanmarkkinoilta ja myymään niille sekä saisi 
varmuuden rauhallisen talouselämän raaka-aineiden ja tuotteiden 
hankinnasta». 

Tuo sinänsä ehkä hyvää tarkoittava vetoomus oli kuitenkin 
alun pitäen tuomittu epäonnistumaan jo esittämistapansakin 
vuoksi. Ensinnäkin se oli, niinkuin Hitler puheessaan huomautti, 
vastoin yleisiä diplomaattisia tapoja saatettu ns. demokraattisten 
maiden lehtien tietoon ja julkisuuteen, ennenkuin se oli edes ehti¬ 
nyt perille vastaanottajansa käsiin. Mutta ennen kaikkea vetoo¬ 
muksen kärki ja sävy oli aivan yksipuolinen. Se pakostakin lei¬ 
masi akselivallat hyökkääjävaltioiksi, joiden taholta siis yksin¬ 
omaan rauhaa vaara uhkasi, ja länsivaltojen lehdistö sitäpaitsi 
kiirehtikin sen tulkitsemaan täten. 

Hitlerin vastaus Rooseveltille oli siis kielteinen, samoin Musso¬ 
lininkin, mutta Hitler käytti nyt tilaisuutta hyväksi tuodakseen 
lopullisessa muodossaan esiin uuden suuren poliittisen probleemin. 
Hän selitti Saksan valtakunnanhallituksen esittäneen Puolalle van¬ 
hojen saksalais-puolalaisten kiistakysymysten kertakaikkista sel¬ 
vittämistä varten ehdotuksen, johon sisältyivät seuraavat kohdat: 

1) Danzigin vapaavaltio liitetään takaisin Saksan yhteyteen. 

2) Saksa saa ns. puolalaisen käytävän kautta kulkevan autotien 
ja rautatien omaan käyttöönsä samoin eksterritoriaalisin oikeuksin 
kuin Puolalla oli Merialueellaan. Saksa oli sitävastoin valmis 
tunnustamaan kaikki Puolan taloudelliset oikeudet Danzigissa, 
myöntämään siellä Puolalle vapaasataman ja vapaan pääsyn, 
hyväksymään Saksan ja Puolan väliset Versailles'in rajat muuten 
lopullisiksi sekä tekemään Puolan kanssa hyökkäämättömyys- 

* sopimuksen 25 vuodeksi. Saksa, Puola ja Unkari taas takaisivat 
yhteisesti Slovakian riippumattomuuden, niin että Saksa luopuisi 
yksipuolisesta etuoikeusasemastaan siellä. Samalla Hitler kummin¬ 
kin irtisanoi vuoden 1934 saksalais-puolalaisen hyökkäämättömyys- 
sopimuksen sekä vuotta myöhemmin Englannin ja Saksan välillä 
tehdyn laivastosopimuksen. 

9 — Kriisien ju sodan maailma. 

Täten oli kansallissosialistisen Saksan kaikella arvovallalla vyö¬ 
rytetty esiin lopullisesti ratkaistavaksi kysymys, joka oli Ver¬ 
saillesin jälkeisen Euroopan kaikkein arimpia. Hitlerin ja Pil- 
sudskin poliittinen välirauha vuoden 1934 alussa oli sen joksikin 
aikaa siirtänyt syrjään, mutta Versaillesin aluejärjestelmän romah¬ 
taessa kaikkialla muuallakin oli selvää, ettei tämä Saksan kan¬ 
nalta kaikkein arkaluontoisin ja kipein alueprobleemi voinut jäädä 
koskemattomaksi. Danzig ei sinänsä merkinnyt niin paljon, mutta 
Puolan Merialue, Pommerellen, erotti Itä-Preussin muusta Saksasta 
ja jakoi siten valtakunnan alueen kahteen erilliseen osaan. Saksan 
koko itäpolitiikan kannalta uuden järjestelyn aikaansaamista tässä 
kohdin pidettiin ilmeisesti välttämättömänä. 

Nuo Saksan ja Puolan väliset aluekysymykset, joita Danzigin 
ja »käytävän» lisäksi oli muitakin, eivät sitäpaitsi olleet ainoat 
uuden Puolan ulkopoliittiset ja kansalliset kohtalonprobleemit. 
Kun Puola jälleen nousi raunioistaan maailmansodan jälkeen, niin 
maa liitettiin yhteen kolmen vieraan suurvallan alaisina toista 
vuosisataa eläneistä osista. Preussi oli Puolan jaoissa 1700-luvun 
lopulla anastanut ns. Suur-Puolan, siis lähinnä Posenin maa¬ 
kunnan ja Pommerellenin, joka Danzigin tavoin oli kuulunut useita 
vuosisatoja Puolan vanhan kuningaskunnan yhteyteen. Danzigia 
lukuunottamatta oli kyllä kysymys historiallisista puolalaisista 
alueista, joiden väestö oli enimmäkseen säilynyt puolalaisena aina 
maailmansodan päiviin saakka Preussi-Saksan ankarasta ja järjes¬ 
telmällisestä saksalaistuttamispolitiikasta huolimatta. Nyt Ver- 
sailles’issa liitettiin Puolaan Saksalle kuuluneet itäinen Ylä-Sleesia, 
joka oli mahtava teollisuus- ja kivihiilialue ja jossa asui varsin 
vahva saksalainen väestöaines, samoin Posenin maakunta, Lansi- 
Preussi sekä eräitä Itä-Preussin pieniä raja-alueita. Kun uuden 
suuren valtakunnan katsottiin tarvitsevan ehdottomasti pääsyä 
merelle, tehtiin sitäpaitsi ratkaisu, joka kumminkin kaksi vuosi¬ 
kymmentä myöhemmin osoittautui poliittisesti mitä onnettomim- 
maksi. Puola sai Itämeren rannikolle ulottuvan alueen ja kun 
Danzig hallitsee Veikselin suuta, niin se saksalaisuudestaan huoli¬ 
matta lahialueineen leikattiin Saksan yhteydestä ja muodostettiin 

kansainliiton suojeluksen alaiseksi, mutta taloudellisesti Puolan 
yhteyteen kuuluvaksi vapaavaltioksi. 

Nämä Saksaan kuuluneet alueet olivat siis toista vuosisataa 
eläneet korkean saksalaisen kulttuurin yhteydessä ja olivat talou¬ 
dellisesti kehittyneet paljon monipuolisemmin ja pitemmälle kuin 
tsaarien Venäjään tai Itävaltaan yhdistetyt vanhan Puolan osat. 
Itävalta oli Puolan jaoissa saanut taas osalleen ns. Vähän Puolan 
sekä Galitsian, jonka keski- ja itäosissa kumminkin on ukraina¬ 
lainen väestönenemmistö. Nyt nuokin alueet siirtyivät itsenäisen 
Puolan yhteyteen ja Riian rauha v. 1921 taas yhdisti valta¬ 
kuntaan Venäjään kuuluneen ns. Kongressi-Puolan lisäksi myös¬ 
kin laajoja ukrainalaisia, valkovenäläisiä, vieläpä osin liettua- 
laisiakin alueita koillisessa, idässä ja kaakossa. 

Uudesta, pinta-alaltaan jokseenkin tarkoin Suomen kokoisesta 
Puolasta tuli täten todellinen kansallisuuksien valtakunta, jonka 
isäntäkansallisuus ei muodostanut edes täyttä 70 % valtakunnan 
v. 1939 35 miljoonan suuruisesta väestöstä. Vahvin vieraskansai- 
nen aines olivat ukrainalaiset, joiden lukumäärä eri tilastojen 
mukaan lienee vaihdellut 5—7 miljoonan välillä. Valkovenäläisiä 
oli noin 2 miljoonaa, saksalaisia — lännessä, mutta hajallisina 
asutusryhminä siellä täällä muuallakin — yli miljoona, liettua¬ 
laisia n. 200.000 ja juutalaisia ainakin 3 miljoonaa, pääasiallisesti 
Puolan kaupungeissa. Juutalaiskysymys oli Puolan kannalta eri¬ 
tyisen vaikea senvuoksi, että tämä kansallisuus muodosti prole¬ 
tariaatin suuret massat suurkaupungeissa ja oli vallannut käytän¬ 
nöllisesti katsoen miltei koko kaupan, teollisuuden ja rahaliikkeen¬ 
kin. Ukrainalaiset ja valkovenäläiset vähemmistöt vuorostaan 
uhkasivat Puolan eheyttä sentakia, että näiden molempien itä- 
slaavilaisten kansallisuuksien pääosa asui Puolan itärajan takana 
Neuvostoliitossa, minne oli nimenomaan myös noita Puolan vähem¬ 
mistöjä silmälläpitäen perustettu Ukrainan ja Valko-Venäjän neu¬ 
vostotasavallat. Voimistuvan Venäjän saattoi odottaa aikaa myö¬ 
ten esiintyvän ukrainalaisten ja valkovenäläisten nimissä alue¬ 
vaatimuksin Puolaa vastaan, niinkuin sitten tapahtuikin syksyllä 
1939. Bolshevikithan silloin julistivat saapuvansa näiden »veljes¬ 
kansojen» vapauttajina puolalaisesta sorrosta, vaikka itse asiassa 

niin ukrainalaisten kuin valkovenäläisten sorto oli Neuvostoliitossa 
kehittynyt paljon ankarammaksi ja julmemmaksi kuin Puolassa 
konsanaan. 

Joka tapauksessa Puolan asema itää vastaan kävi viime vuosina 
ennen nykyistä sotaa entistä paljon arveluttavammaksi juuri noi¬ 
den suurten vähemmistökysymysten johdosta, varsinkin kun Var¬ 
sovan politiikka ei koskaan pystynyt rakentamaan siltaa sovintoon 
kummankaan slaavilaisen heimokansallisuuden kanssa. Puolan 
itäisillä alueilla vallitsi ankara sotilas- ja poliisimielivalta ja näiden 
muutenkin hyvin takapajuisten maatalousmaiden kehittäminen 
niinikään lyötiin laimin. Puolalaistuttamispyrkimykset kuuluivat 
ohjelmaan niin Valko-Venäjällä kuin ukrainalaisillakin alueilla 
eikä Varsova tahtonut tietää mitään aikaisemmin ukrainalaisille 
annettujen autonomialupausten toteuttamisesta. Moskovan alettua 
vuodesta 1933 ankaran venäläisen keskityspolitiikkansa Neuvosto- 
Ukrainassa ja muuallakin Puolan itäisten vähemmistöjen ja maan 
pääkansallisuuden suhteet kyllä jonkin verran paranivat, koska 
ukrainalaisetldn nyt huomasivat, mihin neuvostovalta oli Ukrainan 
autonomian myöntämisellä todellisuudessa pyrkinyt. Kuitenkin 
autonomiakysymys pysyi jatkuvasti etualalla ja joulukuun 9 pnä 
1938 ukrainalaisten puolueiden edustajat esittivätkin Puolan valtio¬ 
päivillä selvän ohjelman itsehallinnon myöntämisestä kaakkoisille, 
ukrainalaisenemmistöisille alueille. Ja vaikka ajoittain maltilli¬ 
sen ukrainalaisen kansallisdemokraattisen puolueen (UNDO) kanssa 
aikaansaatiinkin yhteistoimintaa, niin jyrkemmät ukrainalaiset 
ainekset taistelivat ehdottomasti Puolan valtaa vastaan myöskin 
terrorikeinoin. Tällainen salainen ukrainalainen järjestö, eversti 
Konovaletsin ja sittemmin eversti Melnykin johtama UON näyt¬ 
teli Puolan Ukrainassa erinomaisen aktiivista osaa. 

Hyvin kiusallinen oli Puolalle ulkopoliittisesti myöskin Vilnan 
kysymys, joka viimein johti Puolan ja Liettuan ultimatiiviseen 
välienselvitykseen maaliskuussa 1938. Teschenin kysymyksen vai¬ 
kutusta Puolan ja Tshekkoslovakian suhteisiin ja tämän kansalli- 
suusprobleemin ratkaisua heti Munchenin jälkeen olemme taas 
kuvanneet jo aikaisemmin. 

Kapeata puolalais-latvialaista rajakaistaletta pohjoisessa Vai- 

nänlinnan suunnalla lukuunottamatta uusi Puola oli siis kaikilla 
muilla rajoilla kietoutunut vaikeisiin ristiriitoihin, joiden pää¬ 
syynä olivat Versailles’issa tai heti sen jälkeen onnettomalla tavalla 
ratkaistut alue- ja kansallisuuskysymykset. Tällainen asema olisi 
edellyttänyt Puolalta erityisen suurta sisäistä sekä poliittista että 
taloudellista lujuutta, mutta maa oli heikko kummassakin suh¬ 
teessa. Maailmansodan tavattomien hävitysten lisäksi rakennus¬ 
työtä haittasi alun pitäen pääomien puute sekä se seikka, että 
nyt oli sovitettava yhteiselämään ja sulatettava yhdeksi ainoaksi 
elimelliseksi kokonaisuudeksi kolme erilaista osaa, jotka olivat 
toista vuosisataa eläneet aivan erillään toisistaan saksalaisen, 
venäläisen ja itävaltalaisen hallinnon, lainkäytön ja taloudenpidon 
alaisina. Puolassa suoritettiin kyllä kaikilla näillä aloilla huomat¬ 
tavaa työtä ja aikaansaatiinkin paljon. Lainsäädännön ja hallin¬ 
non yhdenmukaistamista seurasi vähitellen taloudellinen elpymi¬ 
nen ja uudistuspolitiikka, joka edistyi maan köyhyyden vuoksi 
kumminkin hitaasti ja jossa sitäpaitsi yleismaailmallisen talous- 
pulan vuodet aiheuttivat välillä hyvin vaikean ja pitkäaikaisen 
keskeytyksen. 

Uuden Puolan luoja, nerokas ja kaukonäköinen sotilas ja valtio¬ 
mies Jozef Pilsudski oli nyt noina Puolan kohtalonvuosina ennen 
uutta sotaa poissa, vaikka maa olisi entistä enemmän kaivannut 
hänen lujakätistä ja varmaa valtion johtoaan. Hän oli kyllä ennen 
kuolemaansa (toukokuussa 1935) saanut v. 1934 lopullisesti vahvis¬ 
tetuksi maan uuden valtiosäännön, jonka tarkoituksena oli taata 
hänen itsensä käyttämän hallitustavan jatkuvaisuus. Parlamentin 
valtuuksia supistettiin suuresti, niin että Puolasta tuli puolittain 
valtiosäännöllisestikin autoritaarinen valtio, jossa tasavallan presi¬ 
dentillä ja hallituksella oli hyvin laajat valtuudet. Pilsudski ei 
tahtonut kumminkaan kokonaan poistaa kansanedustusta ja parla¬ 
mentaarista järjestelmää, vaikka hän aikaansai vallankeskityksen. 
Valta pysyi koko ajan sotaan saakka hänen lähimpien miestensä, 
ns. everstiryhmän käsissä ja sen näkyvimpänä edustajana sekä 
Pilsudskin perinteitten vaalijana nimenomaan armeijan piirissä 
oli nyt marsalkka Smigly-Rydz. Presidentti Ignacy Moscickilla oli 
samoin hyvin keskeinen asema ja taas ulkopolitiikkaa johti rea- 

listisen kylmästi laskeva, mutta samalla opportunistiseen tilanne- 
politiikkaan taipuva ulkoministeri Beck. Kukaan näistä miehistä 
ei kumminkaan täyttänyt enää vanhan marsalkan poikkeuksellisia 
mittoja ja toisaalta ei myöskään aikaansaatu useista yritteistä 
huolimatta sellaista uutta poliittista organisaatiota, joka olisi voi¬ 
nut kehittyä koko uuden Puolan poliittisen elämän keskusrungoksi. 
Perustettu »kansallisen yhtenäisyyden puolue» kohtasi vastustusta 
monelta taholta ja sen omassakin piirissä esiintyi toisinaan vai¬ 
keasti tasoitettavia ristiriitoja. Niinpä huhtikuussa 1939, ulko¬ 
poliittisen tilanteen alkaessa kärjistyä uhkaavaksi, rakennettiinkin 
taas sovinto syrjäytetyn talonpoikaispuolueen v, 1926 maanpakoon 
menneen johtajan Witosin kanssa, joka jälleen palasi Puolaan. 
Talouden alalla sitävastoin jatkettiin noina vuosina Pilsudskin 
jälkeen edelleen menestyksellistä jälleenrakennustyötä. Se keski¬ 
tettiin v:n 1937 alussa suureen nelivuotisohjelmaan, jonka keskei¬ 
senä kohtana oli uuden suurteollisuusalueen perustaminen kauem¬ 
maksi länsirajalta Sanin varrelle. Tämä Sandomier2in piirin »keski¬ 
nen teollisuusalue» oli tarkoitettu ennen kaikkea varustusteolli- 
suuden keskukseksi, mutta ehti ainoastaan pieneltä osalta tuotanto- 
valmiiksi ennen sodan puhkeamista. 

Puola käytti rauhanvuosina keskimäärin yli 40 % koko valtion 
talousarviosta sotilasmenoihinsa, mutta heikon taloudellisen kesto¬ 
kyvyn vuoksi maa jäi sotilaallisestikin jälkeen suurista itäisestä ja 
läntisestä naapuristaan, joiden puristus tuntui nyt entistä voimak¬ 
kaampana. Vaikka Puola itse saavutti Tshekkoslovakian jaossa 
joitakin alue-etuja esiintymällä Saksan ja Unkarin rinnalla tshek¬ 
kejä vastaan, niin toisaalta tämä politiikka oli kumminkin Puolan 
kannalta äärimmäisen lyhytnäköistä, sillä maan koko strateginen 
asema Saksaan nähden huononi ratkaisevasti. Muutos oli saman¬ 
lainen kuin Tshekkoslovakian asemassa Itävallan Anschlussin joh¬ 
dosta tapahtunut. Maan yhteinen sotilasraja Saksan kanssa piteni 
etelässä 600 km, Slovakiankin jouduttua Saksan sotilaalliseksi 
tukialueeksi. Saksan yhä paisuva sotilasmahti puristi Puolaa nyt 
pohjoisessa, lännessä ja etelässä kolmelta taholta eikä myöskään 
vastaperustettu uusi keskinen varustusteollisuusalue Sanin var¬ 
rella enää ollut Saksan ilmavoimien ulottumattomissa. Karpaat- 

tien aikaisemmin suoma sivustasuoja menetti täten niinikään suu¬ 
ren osan merkitystään. Selvää oli, että tämä perusteellinen sotilas¬ 
poliittisten olojen muutos heikensi suuresti Puolan asemaa ja oli 
omiaan antamaan pontta Saksan vaatimuksille. 

Vaarallisitnmiksi Puolalle koituivat näin ollen puolalais-saksa- 
laiset alue- ja vähemmistökysymykset, joista sekä Ylä-Sleesian 
saksalaisen väestön kohtalo että Danzigin probleemi olivat jo 
aikaisemmin usein aiheuttaneet hankauksia noiden kahden valtion 
kesken. Danzig oli sisäpoliittisesti autonoominen vapaavaltio omine 
kansanpäivineen (Volkstag) ja senaatteineen, joista edellinen muo¬ 
dosti edustaj akamarin j a viimeksimainittu vapaakaupungin hallituk¬ 
sen. Kansainliittoa edusti Danzigissa ylikomissaari, jonka piti 
toimia Puolan ja vapaakaupungin välisten erimielisyyksien ratkai¬ 
sijana, mutta usein jouduttiin noita kiistoja käsittelemään Gene¬ 
vessä kansainliiton neuvostossa. Danzigin piti ulkopolitiikan alalla 
olla kytketty Puolaan, joka edusti sitä ulkomailla. Sitäpaitsi 
Puolalla oli laajat taloudelliset oikeudet tässä vapaavaltiossa, joka 
oli Puolan sisäosien tärkeimmän vesitien Veikselin suulukkona. 
Puolalla oli vapaa käyttöoikeus Danzigin vesiteihin, telakkoihin, 
sisäsatamiin ja muihin Puolan kaupalle tärkeisiin laitoksiin ja 
sitäpaitsi vapaavaltio kuului myöskin Puolan tullialueeseen. 

Danzig ei ollut kumminkaan enää Puolan ainoa satama Itä¬ 
meren rannalla, sillä 1920-luvulta lähtien puolalaiset olivat suurin 
kustannuksin rakentaneet Helan niemen suojaan omalle alueelleen 
toisen suursataman Gdynian, joka muutamassa vuodessa kasvoi 
vähäpätöisestä kalastajakylästä nykyaikaiseksi suurkaupungiksi. 
Gdynia kilpaili nyt Danzigin kanssa Puolan ulkomaankaupasta 
ja puolalaiset tietenkin suosivat omaa satamaansa, vaikka tästäkin 
aiheutui taas uusia ristiriitoja. Vielä jyrkemmiksi nämä han¬ 
kaukset kehittyivät sekä taloudellisista että poliittisista syistä 
vuodesta 1933 lähtien, kansallissosialistien päästyä valtaan Sak¬ 
sassa. Danzigin 96-prosenttisesti saksalainen väestö omaksui yhä 
suuremmassa määrin Hitlerin liikkeen ohjelmat ja v. 1937 kansallis¬ 
sosialistit vihdoin saivat */ s :n enemmistön Danzigin kansanpäivillä. 
Nyt vapaavaltion valtiosääntö ja hallitustapa yhdenmukaistettiin 
täydellisesti Saksan kanssa. Saksan juutalaisia^ saatettiin siellä 

voimaan, yleisradio kytkettiin Saksan yhteyteen, vanhat puolueet 
vähitellen lakkautettiin ja Danzigin hallitusmiehet ottivat kai¬ 
kessa ohjeensa Berliinistä. 

Saksa oli jo kohta Miinchenin konferenssin jälkeen, vuoden 1938 
lopulla alkanut Varsovassa tunnustella mahdollisuuksia näiden 
kysymysten ottamiseksi esille, mutta toistaiseksi asia pysyi vielä 
salassa. Sitten Puolan ulkoministerin Beckin vieraillessa Berliinissä 
keskusteluja jatkettiin, samoin von Ribhentropin vastavierailulla 
saman kuun lopulla Varsovassa, mutta vieläkään ei päästy mihin¬ 
kään selvyyteen. Puola omaksui alun pitäen kannan, että se 
torjui Saksan pyyteet, mutta selitti olevansa valmis keskustele¬ 
maan joistakin myönnytyksistä. Sitten maaliskuun 21 pnä esi¬ 
tettiin virallisesti Puolalle nuo Hitlerin puheessaan mainitsemat 
ehdotukset, jotka kohta kärjistivät molempien maiden suhteita. 
Puolassa ryhdyttiin sotilaallisiin varovaisuustoimiin ja kaikki viit¬ 
tasi siihen, etteivät puolalaiset aikoisi myöntyä Saksan vaatimuk¬ 
siin. Uudesta mahtiasemastaan ylpeä ja itsetietoinen Puolan kansa 
ei kerta kaikkiaan tahtonut lähteä myönnytysten tielle, jonka 
sitäpaitsi pelättiin jatkuvan loppumattomiin. Jos Puola suostuisi 
Saksan toivomuksiin, niin ennen pitkää saksalaiset tykit hallitsisi¬ 
vat 20 km:n päästä, Danzigin alueelta Gdynian satamaa ja pääsyä 
sinne ja taas saksalainen käytävä voisi ristiriitojen kärjistyessä 
johtaa Puolan eristymiseen merestä ja läntisistä liittolaisistaan. 
Varsovassa selitettiin siis kohta, että nyt oli kysymys »Puolan 
Maginot-asemasta», jolta ei voinut peräytyä taistelutta. Niinpä 
kansallisen yhtenäisyyspuolueen silloinen johtaja, kenraali Skwar- 
czynski selitti maaliskuun 28 pnä, että Saksan luomat tapahtuneet 
tosiasiat, Euroopan rajojen muutokset olivat saattaneet Puolan 
vaikeaan asemaan. Puola tahtoo silti pitää voimassa Saksan ja 
Neuvostoliiton kanssa solmimansa hyökkäämättömyyssopimukset 
normaalien suhteiden pohjana. Hän lisäsi samalla kuitenkin varoit¬ 
tavasti, ettei Puola peräydy painostuksen edessä ja on lujasti 
päättänyt puolustaa riippumattomuuttaan: »Puolalaiset eivät ole 
mitään pasifisteja sanan ahtaimmassa mielessä ja ottavat vastaan 
jokaisen taisteluhaasteen, joka koskee heidän maansa poliittisia 
rajoja, taloudellisia etuja tai kansallista kunniaa.» 

Samansuuntaisia olivat Varsovan viralliselta taholta myöhem¬ 
minkin aina ristiriidan lopulliseen kärjistymiseen saakka annetut 
lausunnot, vaikka Varsovan neuvotteluvalmiuden vakuutuksista 
toisaalta saattoi myös ajoittain päätellä, että sovinnon toiveita 
vielä tarjoutuisi. Missään tapauksessa Puola ei ollut edes sodan 
uhallakaan valmis menemään niin pitkälle kuin Hitlerin vaati¬ 
mukset edellyttivät, ja sitä rohkaisi tässä asenteessa vielä länsi- 
valtojen, myöskin Englannin täydellinen kannanmuutos suhtau¬ 
tumisessa mannermaan probleemeihin. Englantihan oli aikaisem¬ 
min Ranskan ja sen itäisten liittolaisten kaikista ponnistuksista 
huolimatta jyrkästi kieltäytynyt sitoumuksista Reinin itäpuolella, 
vaikka mm. v. 1926 Locanion sopimuksia tehtäessä Suur-Britan- 
niaa oli koetettu taivuttaa takaamaan myöskin Puolan sekä 
Tshekkoslovakian länsirajat. Nyt Englanti sitävastoin yhdessä 
liittolaisensa Ranskan kanssa ryhtyi rakentamaan laajaa «rauhan¬ 
rintamaa», johon se koetti saada mukaan kaikki akselivaltojen 
naapurit, vieläpä eräät kaukaisemmatkin maat, mm. Neuvosto¬ 
liiton ja Turkin. Jo maaliskuun 18 pnä länsivallat olivat ryhty¬ 
neet diplomaattiseen kosketukseen Moskovan kanssa tässä tarkoi¬ 
tuksessa ja sitten maaliskuun 31 pnä Chamberlain antoi alahuo¬ 
neessa vieläkin huomiota herättävämmän ilmoituksen »Lontoon— 
Pariisin akselin» nimissä. Hän selitti, että Englanti ja Ranska 
aikoivat kaikella voimallaan tukea Puolaa toimintaa vastaan, 
»joka ilmeisesti uhkasi Puolan riippumattomuutta ja jota vastaan 
Puolan hallitus senvuoksi katsoi olevansa pakotettu tekemään 
vastarintaa kansallisin voimin». Nyt siis Englanti itse omasta 
aloitteestaan antoi Puolalle Saksan hyökkäyksen varalta avun- 
antositoumuksen, joka muutettiin sitten elokuussa puolalais- 
englantilaiseksi liitoksi. Samanlaisia avunantolupauksia Ranska 
ja Englanti antoivat, kuten aikaisemmin on mainittu, sitten 
Albanian miehityksen jälkeen myöskin Romanialle ja Kreikalle, 
mutta ei merkillistä kyllä Jugoslavialle, vaikka itse asiassa olisi 
luullut tämän maan joutuneen suurempaan vaaraan kuin konsa¬ 
naan Romanian. Toukokuussa taas länsivallat tekivät alustavan 
avunantosopimuksen Turkin kanssa, vaikka tämä välipuhe lopulli¬ 
sesti vahvistettiin sotilasliitoksi vasta seuraavan lokakuun 19 pnä. 

Suursodan rintamat siis hahmottuivat nopeasti uudelleen huoli¬ 
matta Miinchenin »välirauhasta», joka oli ollut vain ohimenevä 
rauhoittumisepisodi Euroopassa. Kuitenkin yllätyksiä sattui vielä 
runsaasti, ennenkuin Danzigin selkkaus kesän kuluessa kärjistyt- 
tyaän johti elo-syyskuun vaihteessa räjähdykseen. Kun Puola 
ei suostunut Danzigin yhtymiseen Saksan valtakuntaan, niin 
Danzigin väestö ryhtyi piirijohtaja Forsterin johdolla itse valmis¬ 
telemaan liittymistään Saksaan vastoin Puolan tahtoa. Danzigin 
SA- ja SS-miehistöjä vahvistettiin, vapaavaltion aluetta alettiin 
varustaa ja aseita virtasi rajan ylitse Saksasta, samoin suuret 
määrät vapaaehtoisia. Välikohtaukset puolalaisten kanssa tiheni¬ 
vät sekä Danzigin alueella että puolalais-saksalaisella rajalla ja 
sotilaallisia valmiustoimenpiteitä lisättiin. Saksa oli täten elo¬ 
kuussa mobilisoinut reservejä riittävästi ollakseen valmis toimin¬ 
taan. 

Saksa oli poliittisestikin valmistautunut perusteellisesti ratkai¬ 
suun, joka merkitsi miekan käyttöä, kun Puola ei taipunut mihin¬ 
kään sovitteluihin. Toukokuun 6pnä von Ribbentrop ja kreivi 
Ciano allekirjoittivat akselivaltojen uuden sopimuksen, joka vahvisti 
j lopullisesti Saksan ja Italian siihenastisen yhteistoiminnan poliitti¬ 

seksi ja sotilaalliseksi liitoksi. Tätä tapahtumaa oli toista kuu¬ 
kautta aikaisemmin edeltänyt Hitlerin ja Mussolinin kohtaus 
Brenner-solassa, missä akselivaltojen toimintaohjelma oli jo pää¬ 
tetty. Saksan ja Italian diplomatia toimi muutenkin erityisen 
tarmokkaasti länsivaltojen poliittisia saartoyrityksiä vastaan. 
Kreivi Ciano vieraili Espanjassa lujittamassa akselivaltojen ja 
Francon kansallisen Espanjan ystävyyttä. Jugoslavian ulkominis¬ 
teri Cincar-Markovitsh kävi Berliinissä huhtikuussa saaden rauhoit¬ 
tavia vakuutuksia akselivaltojen aikeista Balkanilla. Unkarin 
pääministeri Teleki ja ulkoministeri Csaky vierailivat toukokuussa 
Saksassa lujittamassa suhteita »Euroopan keskusakseliin». Ja Turk¬ 
kiin taas nimitettiin Saksan suurlähettilääksi vanha, viekas 
von Papen. 

Kaikkein suurin yllätys oli kumminkin Saksalla vielä taka¬ 
taskussaan ja se paljastettiin vasta elokuun 21 pnä. Silloin Saksan 
Tietotoimisto ja Tass yhdenmukaisesti ilmoittivat, että Saksan ja 

Neuvostoliiton välillä oli päätetty solmia hyokkäämättömyyssofimus 
ja että ulkoministeri von Ribbentrop lensi sitä varten Moskovaan. 
Sopimus allekirjoitetuinkin kaksi päivää myöhemmin ja se merkitsi 
kauan arvoituksellisena pysyneen »Punaisen hämärän maan» astu¬ 
mista nyt suurpolitiikan näyttämölle yhdeksi pääosan esittäjäksi. 


NEUVOSTOLIITTO ASTUU 
NÄYTTÄMÖLLE 


STALIN — »PUNAINEN NAPOLEON»? 

Istuimme huhtikuussa 1934 Moskovassa wieniläisen Neue Freie 
Pressen tunnetun Venäjän-kirjeenvaihtajan, insinööri Nikolaus 
Bassechesin kanssa kahden hänen viihtyisässä asunnossaan — 
punaisessa pääkaupungissa oli sellaisiakin — ja keskustelimme 
bolshevismin probleemeista, jotka silloinkin kiinnostivat suuresti 
maailmaa kaukoidän jännityksen ja Neuvostoliiton valtavien 
varustelujen johdosta. Jo toistakymmentä vuotta, bolshevikki- 
vallan alkupäivistä lähtien Venäjällä oleskellut isäntäni koetti 
saada parhaansa mukaan vieraansa vakuuttuneeksi siitä, että 
»Punaisen hämärän maassa» tapahtui paljon enemmän ja muulle 
maailmalle vaarallisempaa kuin ulkopuolella Neuvostoliiton rajo¬ 
jen yleensä tiedettiinkään. Hän ei suhtautunut ollenkaan yli¬ 
olkaisesti viisivuotissuunnitelmiin, kollektivisoimis- ja teollistut- 
tamiskokeiluihin, joitten hän näki kaikkien tähtäävän samaan 
kaukaiseen päämäärään: Bolshevistinen suurvalta varustautui 
kaikin voimin toteuttamaan ajan tultua laajentumispolitiikkaa, 
yleismaailmallisia kumousohjelmiaan ja avartamaan siten punai¬ 
sen imperialismin valtapiiriä. Sitä varten suljettiin nyt neuvosto¬ 
vallan rajat entistä tiiviimmin ulospäin, niinkuin noina vuosina 
tapahtui, suoritettiin rakennustyötä, mullistettiin yhteiskuntaa ja 
omaksuttiin uutta nationalismia. Sentähden Neuvostoliitto muut¬ 
tui, tosin edelleen bolshevistiseksi, mutta samalla venäläiskansal- 
liseksi keskitetyksi sotilas- ja virkamiesvaltioksi, joka militarisoi¬ 
tiin äärimmilleen. 




Nykyajan Iivana Julma 141 

Itse asiassa nuo päätelmät olivat lähellä ja myöhempien vuo¬ 
sien kokemukset ovat osoittaneet kertojan varoittavien sanojen 
pitäneen liiankin hyvin paikkansa. Neuvostoliiton »punaisena 
tsaarina», diktaattorina on lopullisesti vuodesta 1928 lähtien kenen¬ 
kään kilpailijan vakavasti häiritsemättä ollut osseetti Josef Vissa- 
rionovitsh Stalin, rajattoman kunnianhimoinen ja julma, itämaisen 
ovela ja kylmän harkitseva voimaihrainen, joka on kaikessa muis¬ 
tuttanut paljon enemmän kaukasialaista ryöväripäällikkötyyppiä 
kuin bolshevismin muiden johtajien kaltaista länsimaista salonki- 
kommunistia. Hän on Venäjän menneisyyden eräiden suurten, 
mutta samalla peloittavien hahmojen, sellaisten kuin Pietari Suu¬ 
ren tai Iivana Julman läheinen hengenheimolainen koko olemuk¬ 
seltaan ja kaikelta toiminnaltaan. Ei ole sattuma, että juuri eri¬ 
toten Pietari Suurta on Stalinin Venäjällä niin palvottu. Diktaat¬ 
tori itse on epäilemättä siinä nähnyt eräänlaisen henkisen, histo¬ 
riallisen esikuvansa. 

Stalinin toimintaa arvosteltaessa on paljon keskusteltu kysy¬ 
myksestä, onko hän todella kommunisti, oikeauskoinen bolshevikki 
vai ei. Pieninkin epäilyksen varjo tässä suhteessa merkitsisi itse 
Neuvostoliitossa lausuttuna tietenkin silmänräpäyksellistä peri¬ 
katoa ja olisi vielä taannoisina vuosina muuallakin aiheuttanut 
kiivaita vastaväitteitä, mutta Stalinin imperialismin esiintyminen 
viime vuosina Eurooppaa vastaan ja monet Neuvostoliiton sisäi¬ 
set ilmiöt antavat epäilyksille aihetta. Epäilemättä Stalin on 
katsomuksiltaan bolshevikki, kollektivismin kannattaja tuossa 
venäläis-itämaisessa muodossa, mutta me voimme yhtä perustel¬ 
lusti samalla olettaa, ettei hän ole kommunisti suinkaan ihanteel¬ 
lisista ja aatteellisista syistä, vaan vallanhimonsa tyydyttämiseksi. 
Hän on bolshevistisen liikkeen uralla taistellut tiensä voittoon ja 
bolshevistinen valtio on aukaissut hänelle kaikki mahdollisuudet 
päästä vallan huipuille. Hänen kohtalonsa on kerta kaikkiaan 
sidottu bolshevismin kohtaloon Neuvostoliittoon kuuluvia kansoja 
hallinneena liikkeenä, jonka johtaja ja paavi hän on. Eikä hänen 
valtansa oikeastaan rajoittunut itse Neuvostoliittoonkaan, vaan 
ulottui sen rajojen ulkopuolelle kaikkeen maailmaan, niinkuin 
Pyhän isän valta Vatikaanista satojen miljoonien katolilaisten 

sieluihin. Kominternin korkeimpana päällikkönä Stalin johti 
myöskin miljoonia rahan tai vakaumuksen voimalla saatuja kan¬ 
nattajia eri maissa. 

Tuo Stalinin oma kaksinaisasema neuvostovallan tosin asemal¬ 
taan epävirallisena, mutta kumminkin sitä todellisempana diktaat¬ 
torina ja toisaalta kaikkien maitten kommunistien korkeimpana 
johtajana vastaa täydellisesti myöskin itse Neuvostoliiton luon¬ 
netta bolshevistisena valtiona. Stalin voitti taistelunsa Trotskia, 
Sinovjevia, Kamenevia, Buharinia, Rykovia ja muita vanhan 
koulun bolshevikkeja vastaan julistamalla mahdolliseksi toteut¬ 
taa »sosialismin yhdessä ainoassa maassa». Hän siis teki lopun 
Leninin nep-politiikasta ja toteutti täydelleen yhteiskunnallisen 
sekä taloudellisen vallankumouksen tuossa jättiläisvaltakunnassa. 
Siitä ei tullut kumminkaan kommunistista valtiota ollenkaan siinä 
mielessä kuin bolshevismin vanha kaarti oli kuvitellut, vaan sta¬ 
linilainen, valtiokapitalistinen sotilasvalta, jossa massat olivat 
edelleen harmaita ja muodottomia, mutta sijaan oli astunut uusi 
herrojen luokka ja pyramidin huippuna oh uusi itsevaltius. Vie¬ 
läpä Stalinin tietoisesti suosiessa tuota muutosta valtakunnasta 
tuli jälleen nimenomaan venäläinen kansallisbolshevistinen valtio, 
yhtä kiihkoisänmaallinen kuin tsaarinaikojen Venäjästä. 

Tekisi mieli sanoa, että kehityskulku on ollut sangen saman¬ 
suuntainen kuin Napoleonin Ranskassa, Stalinin itsensä esittäessä 
»punaisen Napoleonin» osaa. Ja vaikka hän vuodesta 1928 lähtien 
oli todellisuudessa jo maailman mahtavimpia hallitsijoita, neuvosto¬ 
vallan despoottinen käskijä, niin se ei riittänyt hänen kyllästy- 
mättömälle vallanjanolleen. Tämän kunnianhimoisen kaukasia¬ 
laisen mieli on palanut paljon enempään ja hänen asemansa 
kominternin universaalisena johtajana jo ikäänkuin antaa viitteen 
noista valta-aivoituksista. Oswald Spengler puhuu kirjassaan 
»Ratkaisun vuosia» suurista diktaattoreista, jotka pyrkivät plane¬ 
taarisiin päämääriin, koko maailman, ihmiskunnan herruuteen. 
Epäilemättä Kremlin itsevaltiaan mielessä on hänelle koskaan 
lepoa antamatta väikkynyt kuva punaisesta maailmanherruu¬ 
desta, joka nimenomaan liittyi hänen nimeensä, eikä kenenkään 
muun. 



Neuvostoliitto — Stalinin valtaväline 143 

Tietysti bolshevistinen liike sinänsä olisi pitänyt Leninin julis¬ 
tamaa ja vuosina 1922—1928 vallinnutta nep-kautta vain väli¬ 
aikaisena toipumisaikana, joka sivuutettaisiin ja jatkettaisiin 
kokeiluja eteenpäin niin pian kuin valtakunnan taloudellinen 
terveydentila sen suinkin salli. Ja ehkä tuloksena muidenkin 
johtaessa olisi ollut samantapainen valtiokapitalismi kuin nyt 
kaikkien Stalinin mullistusten jälkeen. Mutta epäilemättä neu¬ 
vostovallan koko sisäisen ja ulkopoliittisen kehityksen luontee¬ 
seen sekä suuntaan on tavattomasti vaikuttanut Stalinin itsensä 
luonne, hänen kunnianhimonsa ja rajattomat valtapyrkimyksensä. 
Ne ovat nimittäin kiihdyttäneet tuota kehitystä, jyrkentäneet 
vielä sitä, antaneet sille armottomamman ja väkivaltaisemman 
luonteen. 

Kenties me voisimme noiden toista vuosikymmentä, vuodesta 
1928 lähtien Neuvostoliitossa tapahtuneiden muutosten syitä Sta¬ 
linin näkökulmasta luonnehtia näinkin: Bolshevikkina Stalin 
toteutti kommunismin yhteiskuntataloudellisia ohjelmia, koska 
hänen kohtalonsa kytkeytyi Leninin luoman liikkeen aateperin¬ 
töön eikä mitään luopumista siitä olisi voinut ajatellakaan. Muu¬ 
kalaisesta, kaukasialaisesta käskijästä tuli venäläisen nationalis¬ 
min kannattaja ja omaksuja siksi, että hänen täytyi — samoin 
kuin Napoleonista tuli ranskalainen — nojautua vahvimpaan 
kansalliseen ja kielelliseen voimatekijään, joka samalla tarjosi 
ainoan keinon valtakunnan keskittämiseksi ja yhtenäistämiseksi 
monessa suhteessa. Läpikotainen militarisointi vuorostaan kuu¬ 
lui asiaan siksi, että se tarjosi diktaattorille tarpeelliset mahtikeinot 
kaikkien kunnianhimoisten unelmien toteuttamiseen. Taas kom¬ 
munististen maailman vallankumousohjelmien ajaminen kominter¬ 
nin tietä oli Stalinille pelkkä valtapolitiikan välikappale samaan 
tapaan kuin tsaareille aikoinaan panslavismi. Ja koko tämän 
monivaiheisen ja valtavan kehitysprosessin tarkoituksena oli luoda 
koko neuvostovaltiosta diktaattorin kuuliainen ja tottelevainen 
mahtiväline hänen jättiläismäisen vallanhimonsa tavoitteiden saa¬ 
vuttamiseksi. 

Stalin on brutaali realisti eikä ideologia merkitse hänelle 
sinänsä mitään, niinkuin esimerkiksi oivallinen ruotsalainen Venä- 

jän-tuntija, prof. Anton Karlgren huomauttaa Stalin-teoksessaan. 
Hänen otteensa ovat karkeat, kovat ja julmat, ne ovat oikean 
itämaisen despootin menettelytapoja. Mutta samalla ainakin 
nykyajasta saa etsiä hänen veroistaan ovelaa juonittelijaa, joka 
on osannut pitää kaikki ympärillään olevat ja vallasta hänen 
kanssaan kilpailijat aisoissa kiristäjän keinoin ja sitten kukistaa 
heidät, ennenkuin yksikään on päässyt nousemaan liian vaaralli¬ 
seksi. Hän säälii yhtä vähän yksilöitä kuin kokonaisia massoja, 
joitten olemassaolon ainoan oikeutuksen hän näkee yksinomaan 
bolshevismin, ts. hänen oman valtansa tukijoina ja apuvoimina. 
Ja hän on kaikessa länsimaisuutta vihaava aasialainen, jonka 
hallitessa Neuvostoliitto yhä enemmän etääntyi Euroopasta, 
palautui vuosisatojen takaiseen, vanhaan venäläiseen olemukseen. 

Tuon brutaalisuuden ohella Stalinin koko toiminta kuitenkin 
todistaa kaukonäköistä laskelmallisuutta, joka on harvinaista 
Venäjän historiassa yleensä. Niinpä kun hän vuonna 1928 asetti 
tunnukseksi suurimman taloudellisen ja yhteiskunnallisen mullis¬ 
tuksen toimeenpanon, minkä maailma koskaan on nähnyt: mahta¬ 
van valtiokapitalistisen teollisuuden luomisen ja maatalouden 
kollcktivisoimisen, niin hän kyllä oli selvillä siitä, mihin hän lopuksi 
pyrki. Oli luotava teollisuus, joka tekisi Neuvostoliiton kaikessa 
riippumattomaksi muusta maailmasta ja muodostaisi samalla 
mahtavan sotilaskoneiston voimapohjan. Neuvostoliiton militari¬ 
soiminen, »maailmanvallankumouksen miekan», punaisen armei¬ 
jan paisuttaminen peloittavaksi hyökkäysaseeksi muuta maailmaa 
vastaan ei ollut mahdollinen muuten kuin oman laajan varustelu- 
pohjan aikaansaamisella. Toiseksi teollistuttaminen teki mahdol¬ 
liseksi myöskin yhteiskunnan jatkuvan proletarisoimisen ja bol¬ 
shevistisen systeemin luotettavan tukiaineksen, tuotantokeskuk¬ 
siin sidotun työväestön sekä virkamiehistön lisäämisen. 

Kun Stalinin viisivuotisohjelmia ryhdyttiin toteuttamaan vuo¬ 
desta 1928 lähtien, niin bolshevistinen valtio oli jo hankkinut 
itselleen hyvät lähtöasemat sitä varten. Valtio hallitsi kaikkea 
suurtuotantoa, nep-politiikka salli kyllä pienyrittäjien toiminnan, 
mutta heidätkin pian kuristettiin. Koko ulkomaankauppa mono¬ 
polisoituna oli valtion hallussa, samoin rahaliike ja s / 4 kotimaan- 

kaupastakin. »Yksityisen sektorin» laajuus näillä talouselämän 
ratkaisevilla aloilla oli siis jo varsin vähäinen. 

Tästä lähdettiin siis eteenpäin bolshevistisen gigantomanian 
välittämää, hirvittävän taloudellisten ja inhimillisten arvojen 
tuhlauksen, äärettömien kärsimysten ja kurjuuden tietä — joka 
kumminkin johti pääkohdissaan diktaattorin tavoittelemaan tu¬ 
lokseen. Suomalaiset soturit ovat Karjalan saloilla, heidän sak¬ 
salaiset aseveljensä Itä-Euroopan lakeuksilla olleet sen hinnan 
todistajina, jonka Neuvostoliiton väestö joutui maksamaan viisi¬ 
vuotisohjelmista. Tuo hinta oli pakkotyöleirien miljoonien uhrien 
työ, 170 miljoonan ihmisen elintason painaminen aivan olemassa¬ 
olon minimiin ja vihdoin kaikkien väestökerrosten, yksinpä etu¬ 
oikeutetun työväenluokankin sidonta suoranaiseen valtio-työn¬ 
antajan orjuuteen. Mutta totuuden nimessä on myöskin sanot¬ 
tava, että tällä hinnalla aikaansaatiin paljon. Ei ehkä enempää 
kuin jokin inhimillisempi valtasysteemi olisi saavuttanut paljon 
pienemmällä voimien tuhlauksella, mutta joka tapauksessa san¬ 
gen paljon. Sitä todistaa nyt punaisen armeijan yleinen varustus- 
taso. 

Jo ensimmäisessä viisivuotissuunnitelmassa, joka sitten pää¬ 
tettiin toteuttaa neljässä vuodessa — vuosina 1928—1932 — oli 
pääpaino kokonaan pantu raskaaseen teollisuuteen, siis ennen 
kaikkea varustustarkoituksia palvelevien sekä tuotantohyödyk¬ 
keiden valmistamiseen. Ryhdyttiin rakentamaan jättiläismäisiä 
rauta- ja terästeollisuuden kombinaatteja, kuten Magnitogorskin- 
Kuznetskin, samoin Dnjeprostroin, Syvärin, Olhavan ja muiden 
tunnettujen neuvostolaisten voimalaitosten tapaisia kolosseja teol¬ 
lisuuden tarvitseman sähkövoiman tuotantoon, perustettiin suuria 
auto- ja traktoritehtaita Gorkiin, Moskovaan, Tsheljabinskiin, 
Harkoviin jne. Yhtä suuri huomio omistettiin kivihiilen ja öljyn 
tuotannon ja erilaisten malmien louhinnan lisäämiseen. Valtavin 
dumping-myynnein ulkomaille hankittiin varoja koneistojen ostoon 
muista maista, tuhansien asiantuntijoiden pestaamiseen ja muihin 
teollistuttamisen tarpeisiin. Näinä vuosina Neuvostoliiton väestö- 
poliittinenkin kuva alkoi nopeasti muuttua. Kollektivisoimisen 
maataloudesta irroittamaa väestöä ajautui massoittain entisiin, 
10 — Kriisien in sodan maailma. 

nyt nopeasti kasvaviin kaupunkeihin tai uusiin teollisuuskeskuk¬ 
siin, joita syntyi eri puolille valtakuntaa aivan kuin taikavoimalla. 
Tuo entinen tyypillinen agraarimaa mullistui tässäkin suhteessa 
siinä määrin, että kaupunkilaisväestön osuus 12 vuodessa lähes 
kaksinkertaistui, kasvoi yli 30 %:iin neuvostovallan koko väki¬ 
luvusta. 


HUIPPUUNSA KEHITETTY MILITARISMI 

Siis väestön proletarisoimisen tavoite saavutettiin sangen suu¬ 
ressa määrin ja samaa on epäilemättä sanottava myöskin sotilaal¬ 
lisen varustelun pohjan laajentamisesta. Varsinkin vuodesta 1932 
lahtien, kun Japanin uhka alkoi tuntua kaukoidässä ja Saksa lii- 
kahteli lännessä pudistellen Versaillesin kahleita, teollistuttamisen 
koko painopiste siirtyi yhä yksinomaisemmin juuri sotilaallisia 
tarkoituksia palvelevien teollisuusalojen kehittämiseen. Vuosina 
1932—1937 toteutettavaksi suunnitellun toisen viisivuotissuunni¬ 
telman päätehtäväksi oli kyllä julistettu nimenomaan väestön 
kulutustarpeita tyydyttävän teollisuuden kehittäminen, mutta 
lupauksista huolimatta nuo harmaat miljoonat saivat turhaan 
odottaa Stalinin ja hänen hallituskumppaniensa lupaamia ja etu¬ 
käteen ylistelemiä onnen aikoja. Niitä ei tullut koskaan, vaan 
niiden asemesta työntekijä lopullisesti kahlehdittiin liukuhihnan 
ääreen, niinkuin pian näemme. 

Teollistuttamisen saavutukset olivat kieltämättä suuret, niin¬ 
kuin nähdään eräitten tärkeimpien alojen tuotantonumeroista: 
raakaraudan tuotanto oli v. 1928 ollut 3.374.000 tonnia, mutta 
kasvoi v. 1938 15 miljoonaksi tonniksi. Teräksen tuotanto oli 
v. 1928 jokseenkin tsaarinaikuisella tasolla — 4.278.000 tonnia, 
mutta oli v. 1938 jo 18 miljoonaa tonnia ja valssilaitostuotteiden 
vastaavat luvut taas olivat 3.487.000 tonnia ja 13,5 miljoonaa 
tonnia. Vuoteen 1941 mennessä oli neuvostolaisen raskaan teolli¬ 
suuden tuotanto yleisesti katsoen nelinkertaistunut, ehkä paisu¬ 
nut enemmänkin 12 vuoden kuluessa. Samoin oli kivihiilen lou¬ 
hinta kasvanut v. 1938 pyörein luvuin 120 miljoonaksi tonniksi 

ja öljyn tuotanto oli tsaarinajan korkeimmasta tasosta enemmän 
kuin kaksinkertaistunut, päässyt yli 30 miljoonan tonnin rajan. 
Myöskin kromin, mangaanin, kuparin, nikkelin, aluminiumin ym. 
»väri»- ja apumetallien tuotanto kasvoi nopeasti, samoin keino- 
kumin valmistus. 

Nämä esimerkit riittäkööt osoittamaan, miten jättiläismäisiin 
ponnistuksiin oli ryhdytty uuden suurteollisuuden luomiseksi ja 
missä määrin se oli onnistunut kaikista alkeellisen maan vastuk¬ 
sista huolimatta. Ja tämän uuden teollisuusohjelman militaris¬ 
tista luonnetta todistaa sekin, että sen tuotantokeskukset siirtyi¬ 
vät yhä enemmän itään ja kaakkoon, pois oletetun eurooppalaisen 
vihollisen ulottuvilta. Uusia teollisuuksia ei yleensä viime vuo¬ 
sina enää perustettu suuremmassa määrin maan länsiosiin, vaan 
ne keskitettiin yhä enemmän Volgan ja Altain väliselle tavatto¬ 
man raaka-ainerikkaalle alueelle, jolle samalla tapahtui väestön 
joukkovirtausta — joko vapaaehtoista tai pakon sanelemaa. Vie¬ 
läpä kaukoitäkin Baikal-järvestä Tyynen valtameren rannikoille 
koetettiin kuljetusvaikeuksien vähentämiseksi tehdä kaikissa suh¬ 
teissa, myöskin teollisuuden kannalta mahdollisimman riippumat¬ 
tomaksi muusta valtakunnasta. Teollisuuden sijoituksen pohjana 
oli marsalkka Tuhatshevskin kuuluisa kahden rintaman ohjelma, 
joka tarkoitti omien sotataloudellisten tukialueiden muodosta¬ 
mista sekä kaukoidän että Euroopan mahdollisia rintamia varten. 

Näin syntyi siis uusi, valtava teollisuuskoneisto, jonka laajuu¬ 
teen ja salaisuuksiin on osaksi tutustuttu vasta nyt kesäkuun 
22 päivän 1941 jälkeen. Mutta tuon tuotannon palveluksessa 
työskenteleville se ei tuottanut onnea. »Bolshevistiset vallan¬ 
kumoukselliset marssivat barrikadeille murskatakseen kapitalis¬ 
tisen käärmeen pään. Neuvostolainen denaturoitu kapitalismi taas 
on verrattavissa lohikäärmeeseen, jolla on lukemattomia päitä ja 
jotka vain sikäli muistuttavat toisiaan, että ovat kaikki juuta¬ 
laisia», sanoo tunnettu saksalainen sanomalehtimies Sven von Möl¬ 
ler. Bolshevistisen propagandan ylistämän »iloisen, onnellisen ja 
varakkaan elämän» sijasta elinehtoja tiukennettiin ja työvaati- 
muksia kiristettiin vuosi vuodelta. Bolshevismi oli alussa nojan¬ 
nut valtansa ennen kaikkea teollisuusproletariaattiin, jonka piti 

uudessa kommunistisessa yhteiskunnassa edustaa valioainesta. 
Stalinin omaksuessa sitten vallan kukkuloille päästyään lopuksi 
»luokattoman yhteiskunnan» tunnuksen teollisuudenkin työväestö 
menetti aikaisemman etuoikeusasemansa. Tässä ei ole mahdol¬ 
lista kuvata kaikkia tuon vähittäisen prosessin yksityiskohtia, 
vaan esitettäköön lopputulos sellaisena kuin se kuvastuu meille 
Neuvostoliiton viimeaikaisten olojen pohjalla. Jo aikaisin työ¬ 
väestö oli menettänyt oikeutensa hankkia parannusta elinehtoi¬ 
hinsa samaan tapaan kuin porvarillisissa maissa lakkotietä ja 
GPU tukahdutti kaikki sen suuntaiset yrityksetkin säälimättä 
vereen. Sotakommunismin kokeileman yhtäläisen palkkauksen 
sijasta tuli työsuoritukseen ja myöskin työasemaan perustuva 
palkkaus, joka olennaisesti oli urakkapalkkaa. Valtion yleisen 
kauppajärjestelmän lopullinen käytäntöönotto sekä tehtaitten ns. 
suljettujen jakelupaikkojen lopettaminen samaisti vuodesta 1934 
lähtien teollisuustyöväestön muun massan kanssa huoltoon nähden 
ja merkitsi työväestön parhaimmistonkin elintason uutta kurjis¬ 
tumista. Stahanovilaisuus, ns. iskuruusjärjestelmä, taas tarjosi 
talouden johdolle ovelan keinon kiristää yhä suuremmiksi työ- 
suoritusnormeja ja siten välillisesti alentaa työstä maksettavaa 
palkkaa. Sen jälkeen tuli käytäntöön työpassi, joka sitoi jo työn¬ 
tekijän kokonaan työpaikkaansa ja samaisti hänet siten valtion 
palkkaorjana talonpojan kanssa, joka taas oli kytketty kolhoo¬ 
siinsa. Jokaisen työntekijän oli tästä lähtien annettava työpas- 
sinsa valtion yrityksen palvelukseen tullessaan laitoksen kontto¬ 
riin, joka luovutti sen hänelle takaisin, kun hän siirtyi muualle tai 
erotettiin. Jos eron syy ei ollut viranomaisten mielestä hyväksyt¬ 
tävä, niin asianomainen yksilö ei voinut enää saada työtä ja oli 
käytännöllisesti katsoen tuomittu tuhoutumaan, koska valtio oli 
ainoa työnantaja. Tätä epäinhimillistä järjestelmää tiukennettiin 
vielä v. 1940 kieltämällä työpaikan vaihto muuten kuin korkeit¬ 
ten viranomaisten hyväksymissä, erittäin pakottavissa tapauk¬ 
sissa. Työntekijä oli nyt täydelleen kytketty neuvostolaisen 
mammuttiyrityksen liukuhihnan ääreen pakkovallan katkeamatto¬ 
min kahlein. Ja hänen poliittinenkin erikoisasemansa oli mennyt, 
sillä vuoden 1936 uusi, ns. stalinilainen valtiosääntö asetti hänet 

kaikessa samaan asemaan muiden neuvostokansalaisten, yksinpä 
puolueeseen kuulumattomien »spesialistien» ja halveksittujen talon¬ 
poikien kanssa. Kaupunkilaisväestön pääaineksen, teollisuustyö- 
väestön murjonta entisestä etuoikeutetusta luokasta samanlaiseksi 
harmaaksi, toivottomaksi massaksi kuin maaseudunkin satamil¬ 
joonainen talonpoikaisto oli, suoritettiin si+en armottomasti 
loppuun. 


STALININ »SISÄINEN SOTA» 

»Joka yö teurastettiin karjaa kylässä. Niin pian kuin pimeä 
oli tullut, kuultiin heti, miten lammas määkyi jossakin, puolittain 
tukahtuneesti ja lyhyesti, miten sian kuolinvinkaisu leikkasi hil¬ 
jaisuutta, kuinka vasikka ammui. Kaikki teurastivat: he teuras¬ 
tivat härkiä, lampaita, sikoja, lehmiä, vieläpä siitoseläimetkin 
tuhottiin. Kahdessa yössä talonpoikien karjakanta väheni puo¬ 
leen. Kaikkialla kylässä koirat alkoivat juoksennella raahaten 
suolia ja sisälmyksiä. Kellarit ja asuinhuoneet täytettiin lihalla. 
Osuuskunnan myymälästä myytiin kahdessa päivässä 3.000 kiloa 
suolaa, joka oli ollut varastossa puolitoista vuotta. Teurastakaa, 
nyt karja ei ole meidän. Teurastakaa, kolhoosissa valtio takavari¬ 
koi sen! Teurastakaa, kolhoosissa ei saada syödä lihaa! niin kuu¬ 
lui pimeyden puhe. Ja teurastettiin. Syötiin, niin että oltiin 
halkeamaisillaan. Kaikkien, aikuisten ja lasten, vatsat olivat 
kipeät. Päivällisaikaan pöydät olivat luhistumaisillaan keitetyn 
ja paistetun lihan painosta, päivällisen jälkeen kaikkien suut 
olivat rasvaiset, he röyhtäilivät kuin hautajaisissa ja päihdyttävä 
kylläisyys paisutti umpeen jokaisen silmät.» 

Tuo Egyptin lihapatoja muistuttava kuvaus on Fjodor Sholo- 
hovin romaanista »Vastakynnettyä maata» ja hän maalaa siinä 
realistisin vedoin kuvan tragediasta, joka kohtasi Venäjän maa¬ 
seutua suuren kollektivisoimisen alkuaikoina. Bolshevikkien oli 
nep-kautena täytynyt peräytyä talonpoikien edessä, antaa heille 
oikeus hallussaan olevan maan viljelemiseen, vaikka periaatteessa 
maanomistus edelleen pysytettiinkin valtiolla. Stalinin kollektivi- 

soimisohjelma v. 1928 merkitsi kumminkin sodanjulistusta koko 
talonpoikaistolle eikä ainoastaan sen parhaimmistolle, Neuvosto¬ 
liiton noin 6 miljoonalle »kulakille», varakkaalle talonpojalle. Sta¬ 
linin päämääränä oli koko maaseudun proletarisoiminen ja valtion 
yksinvallan toteuttaminen myöskin »maatalouden sektorissa». 

Stalin oli vuoden 1928 puoluekongressissa perustellut kollektivi- 
soimisohjelmaansa sekä tuotantoteknillisillä että poliittisilla syillä. 
Jos kymmenet miljoonat pientaloudet yhdistettäisiin suuriksi 
yhteisviljelmiksi, voitaisiin maatalous koneistaa ja siten tuotan¬ 
non tehoa lisätä suuresti. Traktorit, kylvö- ja sadonkorjuukoneet 
korvaisivat ihmisvoiman, maanmuokkaus paranisi ja satomäärät 
kasvaisivat. Mutta samalla masennettaisiin talonpoikaisluokan, 
varsinkin sen vauraimman ja valveutuneimman osan vastustus, 
joka uhkasi käydä vaaralliseksi koko bolshevistisen valtajärjestel¬ 
män olemassaololle. 

Näin jouduttiin vuoden 1929 alusta lähtien Neuvostoliiton 
maaseudulla hirvittävään mullistukseen, todelliseen kansalais¬ 
sotaan, kun talonpoikia valtiovallan mahtikäskyllä, väkivallalla 
ajettiin kolhooseihin. »Silmänräpäyksessä käytiin työhön. Ensim¬ 
mäiseksi täytyi tehdä vaarattomiksi kulakit. Rikkaat talonpojat 
luonnollisestikin vastustaisivat näiden suurviljelmien luomista, 
joissa he joutuisivat yhtäläiseen asemaan aikaisemmin hyväksi 
käyttämiensä köyhien talonpoikien kanssa. Ja vaikka he taipui- 
sivatkin, ei heille uskallettaisi antaa sijaa kollektiivitalouksissa: 
niissä he tulisivat vaaralliseksi tyytymättömyyden hapatukseksi. 
Siis ei ollut mitään valinnan varaa, heidät täytyi tuhota. Kulak- 
kius oli poistettava Venäjältä, niinkuin sanottiin. Politbyroon ohje 
paikallisille elimille vahvisti menettelytavan. Kulakit, jotka teki¬ 
vät aktiivista vastarintaa kollektivisoimista vastaan tai olivat 
tunnettuja salaisina vastavallankumouksellisina, vangittaisiin ja 
ammuttaisiin ilman tutkintoa ja tuomiota. Kulakit, jotka olivat 
käyttäneet palkattua työvoimaa, karkotettaisiin perheineen pakko¬ 
työhön — tierakennuksille, metsätöihin, kaivostyöhön jne. — 
pohjoisiin kuvememeiitteihin; kaikki heidän omaisuutensa luovu¬ 
tettaisiin kollektiiveille. Muilta kulakeilta riistettäisiin heidän 
Omäisuutensa yhtä vaatekertaa lukuunottamatta ja heidät ajet- 

täisiin pois kylästä. Nopeassa tahdissa menetelmä toteutettiin. 
Muutamat kymmenet tuhannet maaseudulle komennetut bolshe¬ 
vikit ja komsomolistit — nuorisoliittolaiset — antoivat asiaan¬ 
kuuluvan bolshevistisen terän työhön. Kylä kylältä kulakkeja 
ammuttiin kuin koiria, monet pakotettiin itsemurhaan. Venäläis¬ 
ten kaupunkien katuja pitkin vyöryi päivä toisensa jälkeen ajo- 
neuvorivejä, jotka olivat ahdetut täyteen kulakkeja ja heidän 
perheitään, jotka oli koottu kylistä ja sitten lähetettiin täyteen 
sullotuissa tavaravaunuissa pohjoiseen kuolemaan nälkään ja pak¬ 
kaseen pohjoisissa erämaissa. — Vuonna 1928 Molotov oli ilmoit¬ 
tanut, että kulakkien lukumäärä oli hieman yli 5 1 / 2 miljoonaa; 
ensimmäisen viisivuotiskauden päättyessä heitä lasketaan olleen 
jäljellä parisataa tuhatta, jotka elivät siellä täällä kansan arme¬ 
liaisuuden turvissa. Lähes Ruotsin suuruinen väestö oli joutunut 
uhriksi tuhottaessa kulakit.» 

Tähän Anton Karlgrenin kuvaukseen ei ole paljon lisäämistä. 
Tuo kansalaissota riehui varsinkin eteläisillä viljaseuduilla: Ukrai¬ 
nassa, Pohjois-Kaukasiassa ja Donin kasakka-alueilla, joiden 
väestö ei koskaan ollut elänyt venäläisen mir-järjestelmän puit¬ 
teissa, vaan oli aina pysynyt itsenäisempänä. Kokonaisia kyliä 
tuhottiin kuin valloitetussa maassa, sadot ryöstettiin, ihmishenki 
ei Neuvostoliitossa ollut varsinkaan noina aikoina paljon arvoinen. 
Ja sitten tuli v. 1932 kuivuus sekä nälänhätä. Valtio kumminkin 
riisti talonpoikaisväestöltä etukäteisnormien mukaiset viljamäärät 
ja käytti täten organisoitua nälkää poliittisena taistelukeinona 
murtaakseen talonpoikaisluokan viimeisenkin vastustuksen. 

Tuo vuosien 1932—1933 nälänhätä maksoi ainakin 5—6 mil¬ 
joonan ihmisen hengen, karjakanta tuhoutui alle puolen vuoden 
1928 tasosta, maatalous oli kokonaisuudessaan joutunut jättimäi¬ 
seen sekasortoon ja sen tuotanto laski. Bolshevikkien täytyi 
v. 1933 taas tehdä joitakin myönnytyksiä talonpojille ja sen jälkeen 
on neuvostolaisen talonpoikasluokan historia viime aikoihin 
saakka ollut vuoroin taistelua neuvostovaltion yhä kiristyvää 
otetta vastaan, vuoroin taas hengähtämistä myönnytysten jälkeen. 

Joka tapauksessa yksityinen talonpoika on kadonnut jokseen¬ 
kin tarkoin neuvostolaiselta maaseudulta ja kollektiivitalouteen 

sidottu maaorja on astunut hänen sijaansa. Noin 30 miljoonan 
talonpojan sijaan on tullut 300.000 kolhoosia, yhteisviljelmää, 
jotka on kyllä suuressa määrin koneistettu, mutta talonpoika on 
kytketty turpeeseensa ja hänen vastustuksensa on nujerrettu 
melko tarkoin. Stalin laski epäilemättä näin, että militaristisen 
virkamiesvaltion on helpompi huoltaa yhä kasvava kaupunkilais- 
väestö ja kerätä valtavat sotavarastot 300.000 kollektiivitalou- 
desta kuin 30 miljoonasta eri talonpoikaistaloudesta, joiden val¬ 
vonta ja riisto oli monin verroin vaikeampaa. Samalla kollektivi¬ 
sointi muutti myöskin maaseutuväestön tahdottomaksi massaksi, 
joka ei enää pystynyt minkäänlaiseen vastarintaan. 

Neuvostoliiton maataloudelle tuo monivuotinen »sisäinen sota» 
kävi kumminkin tavattoman kalliiksi, ennenkuin Stalinin tavoit¬ 
telema päämäärä saavutettiin. Vielä sodan alkaessa v. 1941 karja¬ 
kanta ei ollut kasvanut lähellekään vuoden 1928 tasoa, vaikka 
viljantuotanto oli sen jo sivuuttanut. Toipumiskausi oli yhä vielä 
kesken, sillä äärimmilleen kurjistuneen talonpoikaisväestön työ- 
teho oli virkavallan ruoskasta huolimatta laskenut. Miljoonat ja 
taas miljoonat ihmiset olivat sortuneet kollektivisoimisprosessin 
uhreina, mutta se merkitsi diktaattorille vähän. Valtio hallitsi 
nyt »maataloussektoriakin» ja pystyi mm. keräämään talonpoikais¬ 
en nälän kustannuksella valtavat sotilasvarastot. 

Moskovan sotilaskollegion oikeussalin täyttivät elokuun 19 pnä 
1936 Stalinin systeemin tarkoin seulotut kannattajat ja muutamat 
GPU:n valitsemat sanomalehtimiehet. Oikeuden puheenjohtaja, 
kuuluisa tshekisti Ulrich ja valtion ylisyyttäjä Vyshinski tarkas¬ 
televat kovin katsein 16 syytettyä, jotka istuvat penkillään rau¬ 
hallisina ja luottamuksellisen näköisinä. Siinä on entinen Pietarin 
diktaattori Sinovjev, Stalinin kilpailija korkeimmasta vallasta 
koko Neuvostoliitossa, samoin hänen vanha taistelutoverinsa 
Katnenev, molemmat juutalaisia ia vanhojen bolshevikkien yhä 
harvenevan kaartin huomatuimpia jäseniä, muiden vähemmän 
merkittävien rinnalla. 

Vyshinski pitää syytöspuheen ärjyen ja nimittäen syytettyjä 
»hulluiksi koiriksi», jotka olivat ulkomaille maanpakoon lähetetyn 

Trotskin kanssa salajuonissa neuvostovaltaa vastaan ja aiheut¬ 
taneet mitä uskomattomimpia onnettomuuksia, harjoittaneet 
vakoilua ja sabotaasina »fascististen toimeksiantajiensa» hyväksi, 
vieläpä suunnitelleet Stalinin ja muiden neuvostojohtajien mur¬ 
haakin. Ja syytetyt myöntävät kaiken todeksi, vieläpä Sinovjev 
pyytää, että häntä rangaistaisiin »esimerkillisen ankarasti». 

Oikeus julistaa päätöksensä. Kaikki 16 syytettyä tuomitaan 
kuolemaan ja ammutaan kohta sen jälkeen. Neuvostoliiton his¬ 
toriassa oli tapahtunut jotakin merkillistä. Lenin oli vielä ennen 
kuolemaansa varoittanut, ettei bolshevikkien pitäisi koskaan vuo¬ 
dattaa toistensa verta, koska hän tiesi todeksi vanhan sanonnan: 
vallankumous syö omat lapsensa. Nyt vallankumous tosiaan tuhosi 
uskollisimpiaan joukoittain. 

Samalla kun Stalin näinä vuosina väkivaltaisesti mullisti 
neuvostotalouden ja yhteiskunnan, industrialisoi ja kollektivisoi, 
hän myöskin kävi kotipolitiikan rintamilla veristä kansalaissotaa. 
Hänen itsevaltiutensa ei ollut vielä turvattu niin kauan kuin 
vastustusaineksia oli elossa eri suunnilla, ennen kaikkea valtio¬ 
koneiston ja puolueen piirissä. Puolueen ulkopuolelta GPU oli 
kyllä sitävastoin jumittanut kaikki vastavallankumouksen idutkin 
pois aikoja sitten. Ensinnäkin oli vielä jäljellä, vaikka enimmäk¬ 
seen jo vähäpätöisissä asemissa, koko joukko Leninin vanhaa 
kaartia, joka piti kiinni »puoluedemokratiasta» eikä hyväksynyt 
Stalinin yksinvaltiutta puolueessa ja valtiossa. Osa tätä vanhaa 
kaartia tuomitsi hänen valtiokapitalistisen talouspolitiikkansa ja 
edusti ns. trotskilaista vasemmistosuuntaa. Sinovjev ja Kamenev 
ennen kaikkea olivat sen hengen lapsia. Hänen kollektivisoimis- 
politiikkansa taas herätti ankaraa arvostelua puolueen maltilli¬ 
sessa oikeassa siivessä, jossa tahdottiin jarruttaa ja lieventää toi¬ 
menpiteitä talonpoikia vastaan. Sen suunnan edustajia olivat 
vanhan ja itse asiassa merkityksettömän sekä värittömän Kalininin 
ohella mm. Rykov ja Buharin. 

Mutta vielä vaarallisempia voimia Stalin näki puolueen ulko¬ 
puolella kahdessa mahdissa, joista hänen valtansa ja kaikki kun¬ 
nianhimoiset tulevaisuuden suunnitelmansa ratkaisevasti riippui¬ 
vat, Neuvostoliittoa hallitsi GPU, nyt sisäasiain kans&nkomissa- 

naatti (NKVD) hirvittävänä terrorielimenä, joka Jagodan johdolla 
ulotti lonkeronsa kaikkialle, kontrolloi kaikkea, salassa yksinpä 
diktaattori Staliniakin. Ja taas armeijan piirissä oli kehittymässä 
aivan uusi henki, joka ei ollut despootille mieleen. Se oli uuden 
upseerikastin henki, venäläiskansallinen ja militaristinen ja sen 
edustajana oli ennen kaikkea marsalkka Tuhatshevski, Neuvosto¬ 
liiton kuuluisin ja etevin sotilas, koko uuden varustautumisen 
suunnittelija ja toteuttaja. Armeija vihasi GPU:n kaikkivaltaa, 
mutta myöskin Stalinin puoluediktatuuria, ja monista merkeistä 
saattoi päätellä, että sillä taholla haudottiin ajatuksia palatsi- 
kumouksesta, joka johtaisi neuvostovallan sotilasdiktatuurin teille. 

Stalin varustautui nyt nujertamaan vastustuksen iskemällä 
oikeaan ja vasempaan ja muuan itse asiassa sangen salaperäisenä 
pysynyt tapahtuma antoi hänelle aiheen suuren » puhdistuksen », 
ishistkan aloittamiseen. Nuori pietarilainen kommunisti Nikolajev 
murhasi pistoolinlaukauksin Pietarin bolshevikkien johtajan ja 
Stalinin uskotun Kirovin joulukuun 4 pnä 1934. Syyksi huhuiltiin 
mustasukkaisuusdraamaa, jonka aiheena oli Nikolajevin kauniin 
puolison ja Kirovin liian läheinen suhde. 

Stalin tulkitsi kumminkin asian toisin, sillä nyt hänellä oli 
aihe iskeä. Kurovista tehtiin vastavallankumouksen marttyyri ja 
puhdistus alkoi. Ensin teilattiin useita pietarilaisia tshekistejä ja 
bolshevikkipomoja ja sen jälkeen joutuivat oikeuteen myöskin 
Sinovjev ja Kamenev, jotka oli jo aikoja sitten syrjäytetty täydel¬ 
leen vallasta. Heitä syytettiin yhteistyöstä trotskilaisten kanssa, hei¬ 
dät tuomittiin maanpakoon, mutta puolitoista vuotta myöhemmin 
asia otettiin uudelleen esille, tällä kertaa Moskovan vallankumous- 
oikeudessa, sotilaskollegion istuntosalissa, kun GPU oli saanut kaikki 
paperinsa valmiiksi Stalinin suunnittelemaa »puhdistusta» varten. 

Sinovjevin ja Kamenevin oikeusjuttua seurasi Moskovan toi¬ 
nen suuri oikeudenkäynti helmikuussa 1937. Siinä oli ainakin 
Venäjän ulkopuoliselle yleisölle tuntemattomien ja hämäräperäis¬ 
ten tyyppien ohella vastuussa myöskin sangen tunnettuja vanhoja 
bolshevikkeja, sellaisia kuin Pjatakov ja Serebrjakov. Taas oikeus- 
ilveily uudistui. Syytetyt tekivät taas omasta aloitteestaan mitä 
ihmeellisimpiä tunnustuksia ja heidät tuomittiin kuolemaan. 



Vielä kolmaskin käräjänkäynti Moskovassa tarvittiin, vuoden 
1938 alussa, ennenkuin Stalinin kostonhimo vanhoja puoluetove- 
reitaan, Leninin kaartia vastaan oli tyydytetty. Tällöin teloittaja 
sai likvidoida Buharinin ja Rykovin, Ukrainan neuvostohallituk¬ 
sen entisen päämiehen ja Neuvostoliiton suurlähettiläänä Lon¬ 
toossa sekä Pariisissa toimineen Rakovskin, entisen Berliinin-suur- 
lähettilään Krestinskin ja useita muita. Mutta nyt oli syytettyjen 
penkillä myöskin juutalainen Jagoda, vielä pari vuotta aikaisem¬ 
min GPU:n kaikkivaltias päällikkö, jota Stalin itsekin pelkäsi ja 
inhosi. 

Stalin oli nimittäin tällä välin tehnyt tilinsä selviksi myöskin 
eniten pelkäämiensä vastustuspiirien, GPU:n jä armeijanjohdon 
kanssa. Hän osasi taitavasti käyttää hyväkseen Leninin vanhaa 
taisteluohjetta: Kto kogo? Kuka lyödään kenen . avulla? Hän 
haki tukea GPU:ta vihaavista armeijapiireistä, antoi niille suosion¬ 
osoituksia, nimitti viisi neuvostomarsalkkaa, palautti upseerm- 
arvot everstejä myöten ja kehitti militarisoimista kaikissa muodois¬ 
saan eteenpäin huimasti. Mutta uskolliseen armeijaan nojautuen 
hän syrjäytti Jagodan miehineen tshekan johdosta, asetti tuon 
kaikkivaltiaan juutalaisen sijaan oman uskottunsa Jeshovin, joka 
aikaisemmin oli Stalinille tehnyt suuria palveluksia puolueen 
kontrollikomission, puoluetshekan päällikkönä. Nyt Jeshov sii¬ 
vosi GPU:n rivejä äärettömän perusteellisesti ja teki siitä Stalinin 
kuuliaisen valtavälineen. 

Oliko armeijan korkeimmissa piireissä todella jo suunnitelmaksi 
kiteytynyt ajatus salaliitosta Stalinia vastaan vai toimiko diktaat¬ 
tori pelkästään epäluulojensa nojalla? Karlgren taipuu otaksu¬ 
maan, että juuri marsalkka Tuhatshevskin ympärille keskittyneet 
upseeripiirit olivat todellisuudessa ainoat, joissa haudottiin tuol¬ 
laisia suunnitelmia vakaasti. Joka tapauksessa kautta maailman 
herätti tavatonta huomiota tieto, että marsalkka Tuhatshevski 
ja seitsemän muuta punaisen armeijan huomatuinta johtajaa oli 
toukokuussa 1937 pidätetty ja teloitettu. Heidän joukossaan oli¬ 
vat Tuhatshevskin lisäksi sellaiset suuruudet kuin Ukrainan sotilas¬ 
piirin komentaja Jakir, Valko-Venäjän sotilaspiirin komentaja 
Uborevitsh, Pietarin sotilaspiirin entinen komentaja Kork, Oso- 

aviahimin korkein johtaja Eidemann ja ilmavoimien päällikkö 
Alksnis. Siis käytännöllisesti katsoen punaisen anneijan miltei 
koko silloinen korkein johtajisto oli yhdellä kertaa tuhottu. Eikä 
tässä kyllin. Upseeriston riveissä toimeenpantiin tavattoman 
laaja siivous. Ainakin 20.000 upseeria, nimenomaan suurin osa 
korkeinta upseeristoa teloitettiin tai karkotettiin ja neuvosto¬ 
armeija kärsi täten yhdellä iskulla tappion, jollaista valtavinkaan 
tuhoamistaistelu ei olisi voinut sille aiheuttaa. Se merkitsi neu¬ 
vostovallan koko sotilaallisen voiman lamaantumista ja arvo¬ 
vallan laskua maailmanpolitiikassa, mutta Stalin ei säikkynyt 
tätäkään. Hänen tshekistinsä jatkoivat puhdistustyötään yhtä 
säälimättömästi kuin Iivana Julman opritsnikat — luutaa ja 
koiranpäätä tunnuksenaan pitänyt poliisikunta — olivat aikoi¬ 
naan lakaisseet Venäjän maata puhtaaksi tsaarille epämieluisista 
aineksista. 

Tuota taistelua stalinismin ja mahdollisimman opposition 
välillä oli aluksi käyty pääasiallisesti Moskovassa ja neuvosto- 
valtion korkeammissa piireissä ja sen muista kuuluisista uhreista 
mainittakoon vielä vuoden 1938 aikana »puhdistetut» neuvosto- 
marsalkat Jegorov ja Bliicher. Edellinen oli ollut viime aikoina 
yleisesikunnan päällikkö ja viimeksimainittu taas oli kaukoidän 
punaisen armeijan mainehikas komentaja. Voroshilov sitävastoin 
pystyi edelleen säilyttämään asemansa sota-asiain kansankomis¬ 
saarina ja aikaisemman hyvän suhteensa epäluuloiseen diktaatto¬ 
riin. Mutta sitten »sisäinen sota» laajeni, terrori kasvoi tavatto¬ 
miin ja Stalin käytti sitä kerta kaikkiaan nujertaakseen kaiken 
mahdollisen vastustuksen sekä toteuttaakseen. lopullisesti valta¬ 
kunnan muutoksen Moskovasta käsin keskitetysti hallituksi soti¬ 
las- ja poliisivaltioksi. Perusteellisen »puhdistuksen» piiriin vedet¬ 
tiin diplomaattikuntakin ja ennen kaikkea nyt alkoi ankara tais¬ 
telu federalismin kannattajia vastaan. Vaikka liittovaltion ulkoiset 
muodot säilytettiinkin, niin noina sisäisen taistelun vuosina 1936— 
1938 vietiin »puhdistustietä» loppuun vallan keskitys Moskovan 
käsiin. Poikkeuksetta kaikkien liittotasavaltojen, vieläpä auto- 
noomisten alueidenkin kansankomissaarien neuvostot ja paikalli¬ 
set puolue-elimet seulottiin täydellisesti useampaan kertaan. Kym- 

menet, jopa sadattuhannet stalinismin vastustajiksi epäillyt kom¬ 
munistit teloitettiin, karkotettiin pohjoisiin pakkotyöleireihin tai 
katosivat GPU:n vankiloihin. Ja saman tien tiukennettiin venäläi¬ 
syyden otetta kaikkialla. Karjalan neuvostotasavallasta aina Taka- 
Kaukasiaan ja Turkestaniin saakka. Tyypillinen tässä suhteessa 
oli Gyllingin, Rovion ja muiden suomalaisten kommunistien vallan 
loppu Petroskoissa. He katosivat näyttämöltä, yksinpä punaisessa 
armeijassa palvelleita suomalaisia kommunisteja teloitettiin koko 
joukko. Suomenkieli syrjäytettiin aikaisemmasta valta-asemastaan 
hallinnossa ja kansanopetuksessa ja sen sijaan asetettiin aluksi 
pietarilaisen prof. Bubrihin sommittelema, venäläisperäistä aak¬ 
kostoa käyttävä »karjalankieli» — todellinen filologinen hirviö, 
jonka ainoana tarkoituksena oli tälläkin tavoin jouduttaa venä- 
läistyttämistä. 

Vuoden 1923 valtiosäännön Stalin korvasi vuoden 1936 »suu¬ 
rella stalinilaisella valtiosäännöllä», joka nyt valtiosäännöllisestikin 
yhdenvertaistutti eri väestöryhmät ja antoi puolueeseen kuulu¬ 
mattomille »spesialisteille» sekä uudelle neuvostosivistyneistölle, 
»intelligentsialle» todellisen johtoaseman uudessa virkavaltaisessa 
valtiossa. Tässä perustuslaissa federalismi liittovaltiomuotoineen 
kyllä säilytettiin yhä, mutta se oli enää vain tyhjä kuori ilman 
mitään sisältöä. Useita vuosia jo kestänyt ja Stalinin suuren 
»puhdistuksen» aikana huippuunsa kiristynyt venäläistyttämis- 
taistelu oli tuhonnut sen. Koko Neuvostoliittoa ohjattiin nyt 
itsevaltaisesti Kremlistä ja Moskovan keskusvirastoista kasin. 
Tuon valtakunnan väestön Stalin oli tosiaan muuttanut »luokatto¬ 
maksi yhteiskunnaksi», muodottomaksi harmaaksi massaksi, jonka 
yläpuolella oli uusi hallitseva luokka. 

»Stalinilaisen valtion rakenne oh nyt lopullisesti valmis», sanoo 
Karlgren. »Ylinnä 'kansojen isä’ omaten despootin vallan, johon 
verrattuna Venäjän vanhojen itsevaltiasten mahti kalpeni. Hänen 
ympärillään pieni piiri, jonka hän vuosien kuluessa oli supistanut 
yhä ahtaammaksi, hänen suojattejaan: hänen politbyroonsa, 
organisaatiobyroonsa ja sihteeristönsä jäseniä, miehiä, joilta puut¬ 
tui omaa poliittista fysionomiaa ja omia ideoita, mutta olivat 
rajattoman alttiita palvelemaan usein suurella henkilökohtaisella 

kyvyllään Stalinia. Hän palkitsi heidän palveluksensa tänään 
ruhtinaallisesti, mutta heidät huomenna ehkä likvidoitiin diktaat¬ 
torin viittauksesta. Muutamat heistä olivat vielä vanhempaa ikä¬ 
luokkaa: Molotov, Voroshilov, Kalinin, jotka ainoastaan täydel¬ 
lisen merkityksettömyytensä ansiosta ja töin tuskin olivat pelas¬ 
tuneet joutumasta mukaan suureen razziaan; useimmat olivat 
aivan nuoria voimia, jotka Stalin itse oli luonut, miehiä, joista ei 
tunnettu muuta kuin nimi ja joitten nimeä muuten tuskin kan¬ 
nattaa painaa muistiin: Andrejev, Shdanov, Malenkov, Shvemik, 
Shtsherbakov ja muutamat muut. Ja sitten, pitkän välimatkan 
päässä, muu yhteiskunta, tyypillinen luokkayhteiskunta virka- 
aatelistoineen, intelligentsioineen, edelleen kolme arvoluokkaa ja 
työläisaristokratia, stahanovilaiset, luokkia, jotka erilaisin eduin 
oli pestattu olemaan järjestelmän tukina ja kätyreinä. Ja niiden 
alla suuret massat poliittisesti holhouksenalaisina, yhteiskunnalli¬ 
sesti alennuksessa, ankarasti riistettyinä; niitä eivät tosin riistäneet 
yksityiset, vaan riistäjä oli mittasuhteiltaan paljon mahtavampi, 
ns. sataprosenttinen sosialistinen valtio itse.» 

Tähän luonnekuvaan voisi vielä lisätä yhden olennaisen piir¬ 
teen. Punaisen armeijan puhdistuksen yhteydessä on jo viitattu 
militarisointiin, jonka johtajana ja suurimpana teoreetikkona oli 
marsalkka Tuhatshevski. Hän oli jo v. 1921 eräässä kirjoitelmas¬ 
saan selittänyt, että punaisen armeijan ainoa tehtävä ja olemassa¬ 
olon oikeus oli toimia maailmanvallankumouksen miekkana, siis 
kommunistisen vallankumouksen toteuttajana muualla. Kaikista 
ajan ja systeemin luonteen vaihteluista huolimatta tuo ajatustapa 
ei perusteiltaan muuttunut, vaan neuvostovallan kaikki varustelut 
tahtäsivät nimenomaan hyökkäyssotaan . Sitä todistaa punainen 
sotiiaskujallisuus, jossa viime vuosina vallan erityisellä innolla 
tutkittiin uusia saksalaisia, italialaisia ja muita »salamasodan» 
teoreetikoita ja kehiteltiin heidän ideoitaan punaiselle armeijalle 
sopiviksi. Ja sitä todisti ennen kaikkea koko sotalaitoksen kehitys 
sekä varustautuminen sinänsä. Vuodesta 1932 lähtien punaisen 
armeijan vahvuutta lisättiin jatkuvasti: ensin 562.000 miehestä 
900.000 mieheen, sitten kaksi vuotta myöhemmin 1.300.000 mie¬ 
heen ja vuonna 1938 oltiin 1.750.000 miehessä. Seuraavana vuonna 



Osoaviahim — m amm u 11 i j Srfe s t ö «J 9 

lienee rauhanaikainen vahvuus ylittänyt jo 2 miljoonaa. Itse 
organisaatiossa tapahtui myös huomattavia muutoksia jo v. 1935 
tapahtuneen upseerinarvojen palautuksen sekä marsalkannimitys- 
ten lisäksi. Aikaisemmin oli vain osa koko 1.200.000 mieheksi — 
niistä ainakin 800.000 asevelvollisuuskelpoista alokasta — arvioi¬ 
dusta vuosiluokasta otettu aktiivipalvelukseen punaisen armeijan 
kaaderidivisioonissa, kun taasen muu osa koulutettiin joko terri- 
toriaalimiliisissa tai Osoaviahimin riveissä. Nyt sitävastoin miliisi- 
järjestelmä sai yhä enemmän väistyä vakinaisen armeijan kaaderi- 
divisioonien tieltä ja samalla sotapalvelusaikaa pidennettiin, niin 
että suursodan kynnyksellä päästiin kolmeen, jopa lopuksi neljään 
vuoteen. Samoin alennettiin palvelukseen kutsuttavien uusien 
asevelvollisten ikärajaa vihdoin 17 vuodeksi 8 kuukaudeksi ja 
täten nuorimpien ikäluokkien osuus armeijan kokonaisvahvuudesta 
yhä kasvoi. 

Punaisen armeijan tehtävänä on murskata Neuvostoliiton 
kimppuun hyökkäävä vihollinen sen omalla maaperällä ja saada 
täydellinen voitto — tuon ohjeen voi sanoa olleen koko bolshe¬ 
vistisen sotilaskoulutuksen ja varustautumisen perustana. Koko 
maa militarisoitiin aivan jättiläismäisessä mittakaavassa Osoavia- 
himin toimiessa tämän toiminnan valtavana keskusjärjestönä, 
jonka jäsenluku oli kasvanut yli 30 miljoonan. Väestö vedettiin 
kauttaaltaan, naisia ja lapsia myöten, mahdollisimman tarkoin 
sotilaallisen toiminnan piiriin tavalla tai toisella ja samalla varus¬ 
teluja kiihdytettiin vuosi vuodelta. Bolshevismin hyökkäävän 
luonteen mukaisesti kiinnitettiin aivan erityistä huomiota sellais¬ 
ten »uusien» aselajien kuin ilmavoimien ja panssariaseen kehittä¬ 
miseen ja ainakin massatulokset ovatkin siinä nykyisen sodan 
paljastamina osoittautuneet imponoiviksi. 


STALIN PITÄÄ HUUTOKAUPPAA 

Militarisoitu, kaikista stalinismin vastustajista puhdistettu 
neuvostovalta oli siis v. 1939 jälleen valmis astumaan näyttämölle, 
kun uuden suursodan varjot heittyivät Euroopan ylle. Kremlin 

ulkopolitiikka olikin jo vuosia määrätietoisesti työskennellyt liet- 
soakseen levottomuutta Euroopassa, jyrkentääkseen vastakohtia 
ja valmistaakseen siten maaperää uudelle suursodalle, josta punai¬ 
nen Moskova laskelmoi suoriutuvansa voittajana, kun keskenään 
taistelevat Euroopan suurvallat olisivat ensin kuluttaneet voimansa 
loppuun. 

Kremlin diplomatia oli käynyt läpi useitten osaksi sangen 
yllättävienkin vaiheitten ennen ratkaisevaa vuotta 1939. Neuvosto¬ 
vallan alkuaikoina, kansalaissodan ja Euroopan suurten mullis¬ 
tusten vuosina bolshevikit rakensivat kaiken toivonsa yleismaail¬ 
mallisen kumouksen pikaiseen toteutumiseen ja Euroopan bolshe- 
visoitumiseen. Neuvostovalta eli silloin muusta maailmasta poliit¬ 
tisesti täydellisesti eristyneenä, vieläpä sotatilassa naapureitaan 
ja myöskin länsivaltoja vastaan, jotka tukivat »valkoisten» kenraa¬ 
lien taistelua. Vuodesta 1920 lähtien alkaa kuitenkin vähitellen 
tapahtua käänne. Rauha palautuu länsirajoille ja vallankumouk¬ 
sessa voittanut bolshevismi alkaa rakentaa suhteita muuhun maail¬ 
maan. Yleismaailmallisen kumouksen toiveita ei kyllä heitetä, 
mutta neuvostohallituksen virallinen ulkopolitiikka etääntyy vähi¬ 
tellen muodollisesti yhä enemmän kominternin kumouslinjalta ja 
yhä jyrkemmin aletaan korostaa sinänsä aivan paikkansapitämä- 
töntä teesiä, ettei ulkoasiainkomissariaatin virallisella diplomatialla 
ja kominternin toiminnalla ollut mitään yhteistä eikä tekemistä 
toistensa kanssa. Sitäpaitsi bolshevikit saavat vuodesta 1923 läh¬ 
tien lopullisesti heittää kaikki toiveensa pikaisen kumouksen 
tapahtumisesta Euroopassa, kun mainittuna vuonna myöskin 
Saksan kommunistien kapinayritykset Ruhrilla sekä Saksissa 
kukistetaan ja maa Ruhrin miehityksen jälkeen alkaa vähitellen 
toipua. Bolshevismin kumouspolitiikan painopiste siirtyi nyt 
tämän jälkeen itään, Aasiaan, missä koetetaan nostattaa Aasian 
kansat taisteluun valkoisia siirtomaavaltoja vastaan ja siten toteut¬ 
taa »suurta kiertoliikettä Eurooppaa vastaan», niinkuin bolshe¬ 
vismin kumousteoreetikot noina vuosina selittivät. 

Euroopassa sitävastoin Neuvostoliitto nyt vähitellen koettaa 
lieventää vastakohtaa porvarilliseen maailmaan, solmia diplomaat¬ 
tisia suhteita eri mailiin ja myöskin taivuttaa konsessiopolitiikal- 

laan kapitalistista maailmaa tukemaan sotakommunismin tuhoa¬ 
man Venäjän talouden jälleenrakentamista. Komintem jatkaa 
kyllä kumoustyötään tarmokkaasti lännessäkin, mutta pikemmin¬ 
kin nyt neuvostodiplomatian eräänlaisena apuaseena kuin bolshe¬ 
vismin laajentumissuunnitelmien päätekijänä. Painopiste siirtyy 
siis lännessä komintempolitiikasta yhä enemmän virallisen ulko¬ 
politiikan puolelle ja tämän kehityksen hyväksi vaikuttaa sitten 
ratkaisevasti myöskin kaikkien kominternin laskelmien haaksi¬ 
rikko idässä v. 1927, jolloin suunnitelmat Kiinan pikaisesta bolshe- 
visoimisesta luhistuvat. 

Kremlin alituisena painajaisena oli noina vuosina epäilemättä 
pelko, että porvarillinen maailma voisi muodostaa bolshevismia 
vastaan yhteisrintaman, joka johtaisi koko bolshevistisen järjes¬ 
telmän kukistamiseen Neuvostoliitossa, mutta samalla ei neuvosto¬ 
vallan ulkopolitiikan johto myöskään koskaan luopunut toimin¬ 
nasta yleisen kumouksen hyväksi virallisessakaan diplomatias¬ 
saan. Puhumattakaan siitä, että Neuvostoliiton diplomaattiset 
ja kaupalliset edustuselimet kaikkialla alati toimivat myöskin 
kominternin kiihotustyön keskuksina, itse Kremlin ulkopolitiikan 
yhtenä päätehtävänä oli alun pitäen määrätietoinen työskentely 
vastakohtien ylläpitämiseksi ja jyrkentämiseksi Euroopassa. Tässä 
mielessä Neuvostoliitto maailmansodan jälkivuosina vuoden 1922 
Rapallon sopimuksesta lähtien tuki Weimarin Saksaa, joka oli 
neuvostovallalle sotilaallisesti vaaraton, mutta merkitsi huomat¬ 
tavaa poliittista tukea vapauduttaessa aikaisemmasta täydelli¬ 
sestä eristymisestä. Tukemalla Saksaa samalla voitiin ehkä estää 
Saksan ja länsivaltojen lähentyminen ja sovinto — siis porvarilli¬ 
sen neuvostovastaisen yhteisrintaman synty, mutta samalla myös¬ 
kin Euroopan rauhoittuminen suurvaltojen sovinnon tietä. 

Stalinin viisivuotissuunnitelmat olivat tietysti omiaan vielä 
korostamaan noita neuvostolaisen ulkopolitiikan tendenssejä. Val¬ 
tavien teollistuttamisohjelmien toteutuksesta ei olisi tullut mitään 
ilman ulkomaitten myötävaikutusta, niiden luottoja, asiantuntija- 
apua ja suuria hankintoja. Mullistuksen aikana Neuvostoliitto 
oli sitäpaitsi sisäisesti heikko ja ulkonaiset selkkaukset olisivat 
voineet vaarantaa sen koko olemassaolon. Sen lisäksi Neuvosto- 

liiton vähittäinen muuttuminen venäläisnationalistiseksi, »kansallis- 
bolshevistiseksi» suurvallaksi merkitsi myöskin pyrkimistä vanhan 
Venäjän asemaan Euroopan suurvaltojen joukossa, ainakin tois¬ 
taiseksi. Venäjän oli päästävä jälleen mukaan suurvaltapolitiik¬ 
kaan ja osallistuttava siihen kaikin tavoin. 

Näin alkoi siirtyminen siihen »porvarilliseen» ulkopolitiikkaan, 
joka oli Litvinovin kaudelle luonteenomainen. Miltei kokonaisen 
vuosikymmenen Kremlin diplomatiaa johtanut ulkoasiainkomis- 
saari Tshitsherin väistyi vuodesta 1928 yhä enemmän syrjään ja 
kaksi vuotta myöhemmin Litvinov tuli Iopullisestikin ulkoasiain 
kansankomissariaatin johtoon. Neuvostoliitto osallistuu nyt jo 
kansainvälisiin taloudellisiin ja varustusneuvotteluihin, rakentaa 
uusia suhteita joka taholle ja solmii hyökkäämättömyyssopimuksia 
naapureidensa kanssa. Mutta samalla ei kuitenkaan kominterniä 
heitetä yli laidan. Se oli edelleen bolshevistisen suurvaltapolitiikan 
arvokas apuväline, jonka merkitys tulevaisuudessa saattoi vielä 
kasvaa levottomampien aikojen tullessa. Yleismaailmallinen talous- 
pula sitäpaitsi korosti vuodesta 1930 suuresti kominternin merki¬ 
tystä Kremlin aseena, sisäisen levottomuuden ylläpitäjänä kapita¬ 
listisissa maissa. Juuri tulevaisuutta silmälläpitäen oli tärkeätä 
ylläpitää edelleen suhteita kansainväliseen proletariaattiin, joka 
saattoi monella tavoin palvella Stalinin punaisen imperialismin 
tarkoitusperiä, kun aika siihen tulisi. 

Kaksi suurta tekijää vaikuttaa sitten 1930-luvun alkuvuosina 
ratkaisevasti neuvostovallan ulkopolitiikan muotoutumiseen. 
Japani alkaa v. 1931 laajentumisensa kaukoidässä ja Mandshurian 
valtaus johtaa jyrkkään vastakohtaan Neuvostoliiton kanssa. 
Japanilais-neuvostolaisen sodan vaara pakottaa nyt Neuvosto¬ 
liiton yhä kiihkeämpään »rauhanpolitiikkaan» lännessä, lujitta¬ 
maan asemaansa Euroopassa ja neutralisoimaan mahdolliset selk¬ 
kauksen aiheet. Toisaalta taas Hitlerin liikkeen voitto Saksassa 
ja Saksan varustautuminen sekä nousu pakottavat Kremlin otta¬ 
maan huomioon myöskin vaaran uhkan lännessä. 

Niin joudutaan vähitellen siihen merkilliseen neuvostolaisen 
ulkopolitiikan käänteeseen, että Saksan ystävästä ja Versaillesin 
systeemin vastustajasta Neuvostoliitosta tulee syksyllä 1934 

kansainliiton ja sen neuvoston jäsen ja puoli vuotta myöhemmin 
Versaillesin järjestelmää ylläpitävän ranskalaisen liittojäxjestelmän 
itäinen tukipylväs. Karlgren ei kyllä pidä uskottavana, että 
Stalin vielä tuohon aina vuodesta 1931 lähtien valmisteltuun 
ranskalais-neuvostolaiseen lähentymiseen suostuessaan olisi lopul¬ 
lisesti tahtonut sulkea oven sovinnolta Saksan kanssa. Päinvastoin 
hän halusi täten vain estää Saksan ja länsi valtojen sovinnon, joka 
oli Hitlerin politiikan yhtenä pyrkimyksenä — sovinnon, joka 
olisi taas ehkä merkinnyt pelätyn neuvostovastaisen valtarintaman 
syntyä ja edistänyt mahtavasti Euroopan rauhoittumista sekä 
taloudellistakin elpymistä. Toiseksi tuo hitto oh osaltaan, paitsi 
eräänlainen jälleen vakuutus Saksan itäpolitiikan Neuvostoliitolle 
ehkä aiheuttamia vaaroja vastaan, samalla varoitus ja huomautus 
Saksalle, että sen olisi parasta pysyä vanhan venäläisystävällisen 
politiikan tiellä. Stalin siis jatkuvasti piti kaikki mahdollisuudet 
avoinna. 

Joka tapauksessa punainen Moskova oh nyt ainakin toistaiseksi 
omaksunut paikkansa saksalaisvastaisessa valtarintamassa, tehnyt 
täyskäännöksen suhtautumisessaan aikaisemmin vihaamaansa ja 
halveksimaansa kansainliittoon, vieläpä esiintyi yhtenä kaikkein 
innokkaimpana Geneven järjestön osakkaana. Litvinovin poli¬ 
tiikka kärsi kumminkin täydellisen romahduksen v. 1938, Tshekko¬ 
slovakian kriisin yhteydessä. Nyt länsivallat Munchenissä tekivät 
sopimuksen akselivaltojen kanssa eikä Neuvostoliittoa edes kut¬ 
suttu mukaan koko tähän suurvaltojen neuvotteluun. Sen perus¬ 
teellisempaa diplomaattista nöyryytystä Stalin olisi tuskin saat¬ 
tanut odottaa. Neuvostovallan koko kansainvälinen, useitten 
vuosien vaivalloisin ponnistuksin rakennettu arvovalta oh romah¬ 
tanut ja samalla oli myöskin porvarillisen Euroopan rauhoittumi¬ 
sen sekä sovinnon vaara nyt lähempänä kuin koskaan aikaisem¬ 
min. Vieläpä neuvostolehdistön kiihtymys Munchenin päätöksien 
johdosta osoitti selvästi, että Moskovassa taas pelättiin suurvalto¬ 
jen sovinnon tapahtuvan Neuvostoliiton kustannuksella, ts. että 
länsivallat antaisivat Saksalle vapaat kädet itäpohtiikassaan Neu¬ 
vostoliittoa vastaan. 

Litvinovin ulkopolitiikan tappioon liittyi sitäpaitsi vielä saman- 

aikainen kominternin »kansanrintamat-politiikan yleinen epäonnis¬ 
tuminen sangen lupaavasta alusta huolimatta. Jo 1930-luvun 
alkuvuosista lähtien oli valmisteltu täydellistä käännettä kommu¬ 
nistisen intemationalen yleisessä kumoustyössä. Se oli siihen 
saakka perustunut kommunistiseen kiihotukseen ja suoranaiseen 
vallankumouksen organisoimiseen laittomien tai laillisten kom¬ 
munistipuolueiden avulla, samalla kun käytiin aivan erityisen kiih¬ 
keätä taistelua kaikissa maissa juuri maltillista sosiaalidemokratiaa 
vastaan. Kun kaikki kumouslaskelmat kumminkin johtivat täy¬ 
delliseen pettymykseen ja sosiaalidemokratia useimmissa maissa 
pystyi säilyttämään otteensa vasemmistolaisiin työväenmassoihin, 
katsottiin kominternin päämajassa parhaaksi omaksua aivan uusi 
taktiikka. Heinä-elokuussa 1935 Moskovassa pidetyssä kominter¬ 
nin 7. kongressissa selitettiin »uusien vallankumoustaistelujen kau¬ 
den» olevan tulossa ja tämän varalta oli päästävä vaikuttamaan 
suuriin väestömassoihin kaikissa maissa. Ne piti vedettämän 
kommunistisen vaikutuksen piiriin ja kun se ei onnistunut aikai¬ 
semmin menettelytavoin, päätettiin nyt pyrkiä aikaisemman 
taisteluasenteen sijasta yhteistoimintaan kaikkialla sosiaalidemo¬ 
kraattien sekä myöskin tähän yhteistyöhön halukkaiden porva¬ 
rillisten ryhmitysten kanssa »demokratian puolustamisen* ja 
»kansanrintaman» tunnuksin. 

»Kansanrintama»-taktnkka tuottikin kominternille suuria voit¬ 
toja aluksi useissa maissa. Niinpä Espanjassa jouduttiin sen mer¬ 
keissä suoranaiseen sisäiseen sotaan ja kommunistit saivat vihdoin 
määräävän aseman erilaisten marxilaisten ryhmitysten, anarkis¬ 
tien ja vasemmistoporvarillisten puolueiden yhteisrintamassa. 
Samaan aikaan Ranskakin siirtyi kansanrintamakauteensa, sisäi¬ 
nen levottomuus kasvoi ja maa näytti kypsyvän kumoukseen. 
Pian kuitenkin tapahtui käänne. Akselivaltojen voimakkaasti 
tukema Franco saavutti Espanjan sisäisessä sodassa ratkaisevia 
menestyksiä ja Ranska peräytyi Blumin New Deal-politiikasta 
päätyen vihdoin Daladier'n talousdiktatuuriin. Samantapainen 
oli kehitys muuallakin — Sveitsissä, Belgiassa jne. Tuo neuvosto¬ 
diplomatian apuase oli uudesta käyttötavastaan huolimatta taas¬ 
kin osoittautunut lopulta tehottomaksi ja Stalin ryhtyi nyt teke- 

m ään noista virallisen diplomatian sekä komintempolitiikan 
vastoinkäymisistä nopeita johtopäätöksiä. 

Neuvostoliiton kommunistipuolueen kongressissa punainen dik¬ 
taattori piti maaliskuun n pnä 1939 puheen, joka syystä herätti 
tavatonta huomiota kaikkialla maailmassa. Stalin puhuu venäjää 
murtaen georgialaisin korostuksin ja nyt hänen kivenhakkaaja- 
tyylinsä oli vielä kovempi ja ironisempi kuin ehkä koskaan 
aikaisemmin. Hän kyllä hyökkäsi ankarasti vanhaan bolshevisti¬ 
seen tyyliin »agressoreita», hyökkääjävaltioita vastaan, joiden 
uhreiksi monet kansat olivat joutuneet tai joutumassa, ja korosti 
tavanomaisesti Neuvostoliiton rauhanpolitiikkaa sekä tehtävää 
noiden hyökkäyksen uhreiksi joutuneiden kansojen avustamisessa. 
Siis kaikki bolshevikkipropagandan vanhat kuvalaatat käytettiin 
siinä ensin, mutta sen jälkeen tulikin jotakin aivan toista. Stalin 
puhui nimittäin sangen ivallisesti »ei-agressiivisista valtioista», 
joilla hän tarkoitti länsivaltoja, Englantia ja Ranskaa. Ne olivat 
hänen sanojensa mukaan rikkoneet kaikki avunantolupauksensa 
ja sallineet hyökkäykset, niin ettei vastuu viime aikojen tapahtu¬ 
mista lopuksi langennut niinkään suuressa määrin »agressori»- 
valtioille kuin länsivalloille. Vieläpä hän suoranaisesti syytti 
Ranskaa ja Englantia siitä, että ne olivat yllyttäneet Saksaa aktii¬ 
visuuteen idässä välttyäkseen itse Saksan vaatimuksilta eritoten 
siirtomaakysymyksissä. Hän väitti myönnytysten Tshekkoslova¬ 
kiassa olleen ainoastaan rohkaisuna Saksalle jatkamaan itäpolitii- 
kan valloitustietä, jotta Saksa alkaisi sodan bolshevikkeja vastaan. 
Englanti ja Ranska olivat hänen sanojensa mukaan »asettaneet 
tehtäväkseen herättää neuvostovallan vihan Saksaa vastaan, 
myrkyttää Venäjän ja Saksan suhteet ja provosoida selkkauksen 
niiden kesken ilman näkyvää syytä». Vieläpä hän ivallisesti lisäsi, 
ettei kannattanut esittää mitään moraalisia mietelmiä petoksesta 
ja kavalluksesta Englannin ja Ranskan politiikan puheen ollen, 
koska »on naiivia pitää luentoja moraalista ihmisille, jotka eivät 
tunnusta inhimillistä moraalia». 

Tuo viimeksimainittu huomautus olisi tietenkin sopinut par¬ 
haiten Staliniin itseensä ja hänen politiikkaansa, jossa juuri tämä 
puhe oli merkkinä ihmeellisen kaksinaispelin alkamisesta. Hän 

varautui nyt astumaan näyttämölle, koska suurpolitiikan viime¬ 
aikaiset käänteet Munchenin jälkeen olivat tehneet kaikki toiveet 
suurvaltojen sovinnosta mitättömiksi ja päinvastoin osoittivat 
Euroopan vääjäämättömästi ajautuvan kohti suuria selkkauksia. 
Kremlin odottama ja valmistelema Euroopan sota näytti olevan 
ovella ja neuvostovalta varustautui nyt korjaamaan suurimman 
hyödyn. Oli vain toimittava niin, että Saksa pysyisi vääjäämät¬ 
tömästi laajentumispolitiikkansa tiellä, joka Moskovan laskelmien 
mukaan johti sotaan, ja että toisaalta länsivallat myös estettäi¬ 
siin tekemästä enää uusia myönnytyksiä Saksalle Munchnin 
tapaan. Stalin toisin sanoen piti nyt Neuvostoliiton kannanotosta 
molempien valtaryhmien kesken huutokauppaa, jonka ainoana 
tarkoituksena oli kohottaa tarjoukset bolshevikeille mahdollisim¬ 
man edullisiksi, vaikka toisaalta hänen päätöksensä ilmeisesti oli 
aivan selvä. Hän oli salassa päättänyt toistaiseksi sopia Saksan 
kanssa välttyäkseen joutumasta sotaiseen selkkaukseen, joka olisi 
voinut koitua hänen vallalleen tuhoisaksi, mutta samalla hän 
kuitenkin ryhtyi neuvotteluihin länsivaltojen kanssa »rauhanrinta¬ 
mani) muodostamisesta saadakseen Saksan korottamaan tar- 
jouksiaan. 

Näissä merkeissä alkoivat sitten neuvottelut, joihin Englanti 
ensi kerran teki aloitteen jo viikko Stalinin puheen jälkeen, maalis¬ 
kuun 18 pnä, ja jotka jatkuivat aina elokuun lopulle saakka. 
Ennenkuin niiden kulkuun ja lopputulokseen menemme, on kum¬ 
minkin syytä selvitellä hieman, mihin Stalinin bolshevistinen 
imperiumi lähinnä pyrki, mitkä olivat sen päämäärät ja mitä se 
ensi sijassa toivoi hyötyvänsä tuosta suurvaltojen vastakohdasta 
lähitulevaisuudessa. 


PUNAISEN IMPERIALISMIN TAVOITTEET 

Stalinin politiikan lopullisena päämääränä oli tietysti yliher¬ 
ruuden saavuttaminen koko mantereella, Moskovan tekeminen 
hänen johdollaan suuren euraasialaisen, Atlantista Tyynen valta¬ 
meren mongolilaisille rannikoille ulottuvan maailmanvallan pää- 

kaupungiksi. Tuo tavoite oli ehkä saavutettavissa uuden sota- 
kauden lopussa, jos Neuvostoliiton onnistuisi itse pysyttäytyä 
syrjässä kaikesta sivustakatsojana ja astua toiminnan johtoon 
vasta sitten, kun kaikki tragedian muut pääosien esittäjät olisi¬ 
vat tuhonneet toisensa. Sodan mahdollisuudet olivat nyt tavatto¬ 
man suuret ja tärkeintä oli varmistaa sen syttyminen sekä jatku¬ 
minen. Toisin sanoen Moskovan politiikan päätehtävänä oli toimia 
lännessä siten, että taistelevien suurvaltaryhmien voimien tasa¬ 
paino säilyisi mahdollisimman kauan, koska Eurooppa vain siten 
kypsyisi sodan polttamana bolshevismiin eikä yksikään suurvalta 
selviytyisi siitä vastustuskykyisenä. Samoin kuin hän idässä oli 
tukenut Tshiangkaishekin Kiinaa asehankinnoin ja sitomalla Japa¬ 
nin voimia kaikenlaisin rajaselkkauksin pohjoiseen, jotta keltaisen 
rodun sodasta tulisi mahdollisimman pitkäaikainen ja Nipponin 
voimaa kalvava, samoin nyt Moskova voi lännessäkin toimia 
eräänlaisena turmiollisena sodan tasapainotekijänä sotkeutumatta 
itse kumminkaan mukaan. Siis Kremlin politiikan näkökulmasta 
suorastaan ainutlaatuisia mahdollisuuksia. 

Kysymys oli nyt siitä, mihin bolshevismi lähinnä pyrki, itse 
sodan aikana ja alkuvaiheessa, varmistaakseen valmiusasemansa 
myöhempää toimintaa varten. Stalinin kansallisbolshevistisen 
suurvallan diplomatia oli viime vuosina kulkenut hyvin suuressa 
määrin vanhan Venäjän linjoja ja Moskovan tietoisena pyrkimyk¬ 
senä oli ollut myöskin Venäjän entisen aseman saavuttaminen 
Euroopassa, vieläpä sen ylittäminen. Päävihollinen tällöin oli 
tietenkin Saksa, mannermaan voimakkain valtakunta, jonka kanssa 
selkkausta kumminkin tahdottiin välttää mihin hintaan tahansa. 
Vasta Saksan heikonnuttua saatettiin ajatella punaisen armeijan 
marssia kauas länteen, Euroopan sydämeen. Mutta sitä ennen oli 
saavutettavissa yhtä ja toista, ehkä paljonkin; taitavasti toimien. 

Kuuluisa Pietari Suuren testamentti on apokryfinen »asia¬ 
kirja*, sinänsä historiallinen väärennys, mutta se ilmaisee kum¬ 
minkin venäläisen vuosisataisen politiikan perusajatuksia ja suunta¬ 
viivoja. Ei ole suinkaan sattuma, että tuo »testamentti» on stalini¬ 
laisen politiikan ohjenuorana vuodesta 1939 lahtien usein, aivan 
tavantakaa tuotu esille. Se vain todistaa, ettei bolshevistinen 

ulkopolitiikka ole poikennut venäläisen imperialismin vanhoilta 
laduilta. 

Jos ajattelemme vuoden 1939 olotilaa Euroopassa Kremlin 
näkökulmasta, niin asia on kylläkin selvä. Sodassa voi saada 
suurimman hyödyn se, joka viimeksi voimansa säästäneenä tuli 
mukaan vasta sadon puintiin ja korjuuseen. Mutta välikautena 
bolshevismi saattoi jo tehdä hyvinkin huomattavia valloituksia, 
siirtää tukiasemiaan länteen päin ilman suurtakaan vakavien 
selkkauksien vaaraa. Tällöin ei bolshevismin sotilaallisen ja poliit¬ 
tisen rintaman keskusta ollut itse asiassa niinkään tärkeä kuin sen 
molemmat siivet, joilla jo tsaarinvallankin aikana oli enimmäkseen 
ollut venäläisen politiikan koko painopiste. Toisin sanoen, niin 
kauan kuin Puola oli vielä kukistumatta, sen yli ei päässyt helposti 
länteen. Täytyi siis odottaa, kunnes Saksan ja Puolan välillä jo 
kehkeytymässä oleva selkkaus kärjistyisi ja Saksa murskaisi Puo¬ 
lan, niin Moskovalla olisi kyllä aiheita tulla mukaan saaliinjakoon 
ennalta tehtyjen sopimusten nojalla. Saksa tekisi työn sotilaalli¬ 
sesti ja neuvostovalta ottaisi osan tuloksesta suopean suhtautumi¬ 
sensa palkkioksi. 

Se oli probleemi n:o I, mutta sen ratkaisu riippui kokonaan 
odotetun itäsodan tuloksesta. Ja missään tapauksessa ei' ollut 
mahdollista, että Saksa luovuttaisi suurimman osan voittosaaliis- 
taan haaskan äärelle ilmestyvälle kärkkyjälle. Bolshevismin rin¬ 
taman keskusta saattoi siis kyllä siirtyä lähemmäksi Euroopan 
sydäntä tuntuvasti, mutta ehkä paljon pitemmälle oli mahdollisuus 
sodan aikana päästä sivustoilla, missä vastuskin olisi paljon hei¬ 
kompi. Moskovan politiikka ryhtyikin senvuoksi nyt toteutta¬ 
maan kauan valmisteltuja luoteis- ja lounaisohjelmiaan. Geopoliit¬ 
tisesti ja sotilasmaantieteellisesti puhuen voitiin täten Eurooppa 
puristaa pihteihin, joitten leuat Pohjois-Euroopassa Itämeren 
rannikoilla ja Balkanilla tunkeutuisivat yhä lähemmäksi Manner- 
Euroopan sydäntä lopullista tuhoa valmistellen. 

Tsaarinvallan Iaajentumispyrkimykset olivat jo kaksi vuosi¬ 
sataa suuntautuneet erityisen tarmokkaina etelään ja lounaaseen, 
Mustan meren ylitse Välimerelle ja Balkanille, polttopisteenä ja 
suurena, vaikka saavuttamattomana tavoitteena Tsargrad, Kons- 

tantinopoli ja Turkin salmien herruus. Kun Turkki oli vähitellen 
karkotettu miltei kokonaan pois Balkanilta, niin sen poliittisina 
pääkansallisuuksina olivat nyt slaavit, jotka tsaarien Venäjässä 
näkivät koko rodun suuren, johtavan valtakunnan. Panslavistiset 
mielialat elivät voimakkaina serbien, bulgaarien, vieläpä Itävalta- 
Unkarin kaksoismonarkiankin slaavien keskuudessa, niinkuin 
tshekkien toiminta maailmansodan aikana todistaa. Panslavismi 
oli ollut tsaarien Venäjän ase juuri Kaakkois-Euroopassa ja Tona¬ 
van laaksossa muiden haitallisten suurvaltakilpailijoiden syrjäyt¬ 
tämiseksi ja ennen kaikkea lähimmän voimatekijän, kaksoismonar¬ 
kian heikentämiseksi sekä murskaamiseksi. 

Bolshevismin valtaanpääsy Venäjällä antoi pitkäksi aikaa 
puuduttavan iskun noille panslavistisille virtauksille länsi- ja 
eteläslaavien keskuudessa, vieläpä loi vastakohtia, jotka näyttivät 
olevan mahdottomia silloittaa. Serbien perustama uusi yhteis- 
valtio Jugoslavia ei tahtonut tietää mitään Neuvostoliiton tun¬ 
nustamisesta ja ryhtymisestä diplomaattisiin suhteisiin sen kanssa 
ja myöskin Bulgaria vieroksui bolshevikkeja. Tshekit olivat varo¬ 
vaisia eikä sielläkään esiintynyt pitkiin aikoihin mitään halua 
ryhtyä lähempään kosketukseen bolshevikkien kanssa, joita vas¬ 
taan tshekkiläinen legioona oli sitäpaitsi vuosina 1918—1919 anka¬ 
rasti taistellut. Sen lisäksi bolshevikkien myyräntyö Balkanilla 
oli myös omiaan nostattamaan Jugoslavian, Bulgarian sekä samoin 
Romanian johtavien piirien mielialoja Neuvostoliittoa vastaan. 
Romania kaiken ohella sai ottaa koko ajan huomioon myöskin 
Neuvostoliiton Bessarabiaan kohdistuvat aluevaatimukset. Mos¬ 
kova ei koskaan tunnustanut v. 1918 tapahtunutta Bessarabian 
liittämistä Romaniaan, vaan esiintyi tässä kohdin tsaarien alue- 
perinnön takaisin vaatijana siitä huolimatta, ettei suinkaan ollut 
kysymys mistään venäläisestä eikä edes väestönenemmistöltään 
slaavilaisesta maasta. 

Panslavistiset mielialat eivät kumminkaan olleet kuolleet kaa¬ 
kossa ja viime vuosina ennen sotaa neuvostovalta niitä sangen 
määrätietoisesti propagandallaan elvytti, vaikka se kominternin 
tietä samalla tarmokkaasti työskenteli noiden sosiaalisesti, talou¬ 
dellisesti, vieläpä osaksi kansallispoliittisestikin heikkojen maiden 

bolshevisoimiseksi. Kun Tshekkoslovakian ja Neuvostoliiton väli¬ 
nen liittosopimus allekirjoitettiin keväällä 1933, niin Neuvosto¬ 
liiton edustajat aivan erityisen korostetusti puhuivat kahdesta 
slaavilaisesta sukulaiskansasta, jotka täten lähentyivät toisiaan 
ja vahvistivat vanhaa ystävyyttään. Bolshevikit osasivat tällöin 
taitavasti kosketella kieltä, joka oli yhä pysynyt herkkänä Kra- 
märin ja Masarykin ajoista lähtien. Ja taas Bulgariassa sekä 
Serbiassa myös harjoitettiin propagandaa yhtä hyvin slaavilaisilla 
rotu- kuin bolshevistisilla maailmankatsomuslinjoilla. Täten vähi¬ 
tellen heikennettiinkin serbien ja bulgaarien vastenmielisyyttä 
punaista Moskovaa kohtaan ja valmisteltiin Venäjän uuden 
imperialistisen laajentumisen mielialapohjaa kaakossa käyttämällä 
kaikkia sekä vanhan että uuden, bolshevistisen Venäjän diplo¬ 
matian apuaseita. 

Neuvostoliitolla ei ollut kumminkaan Kaakkois-Euroopassa 
vielä v. 1939 suuriakaan toiveita päästä kohta työntämään pihte- 
jään syvemmälle Eurooppaan. Romania oli tosin sisäisesti heikko 
eikä olisi pystynyt voimakkaaseen sotilaalliseen vastarintaan, jos 
Bessarabian kysymys olisi tehnyt Balkanin porttien avaamisen 
Neuvostoliitolle mahdolliseksi. Sitävastoin tämän valtakunnan 
sotataloudellinen merkitys oli siksi suuri, ettei hevin voinut aja¬ 
tella sallittavan Neuvostoliiton laajentumista yli Romanian, olipa 
sitten kysymys länsivalloista tai akselivalloista. Vallankin Sak¬ 
salle ja Italialle Romanian öljy oli elintärkeä, samoin myöskin 
Romanian maatalouden tuotanto. Balkania akselivallat tahtoivat 
viimeiseen saakka pitää sodan ulkopuolella rauhoitettuna tuotanto¬ 
alueena, jonka reservit palvelisivat brittien saartoon joutuvaa 
Manner-Eurooppaa. 

Tämän vuoksi on tuskin luultavaa, että Saksa missään olosuh¬ 
teissa olisi suostunut suuriin myönnytyksiin Neuvostoliitolle 
Romanian kustannuksella, varsinkin kun Saksaa tuki tässä voi¬ 
makkaasti sen liittokumppani Italiakin. Rooma piti Balkania 
omana etupiirinään, tai ainakin suurinta osaa tästä Euroopan 
kaakkoisesta niemimaasta, ja Neuvostoliiton kilpailu oli siis Ita¬ 
lialle kaakossa sangen vähän tervetullut. Mutta Neuvostoliiton 
täytyi ottaa huomioon myöskin Turkki, joka ei nyt ollenkaan enää 

ollut entinen »sairas mies», vaan oli Mustata Kemal Ataturkin 
voimakkaassa johdossa noussut ensiluokkaiseksi voimatekijäksi 
kaakossa. Niinkuin sitten syksyllä, 1939 saatiinkin nähdä, Ankaran 
hallitus ei ollut ulkoministeri Saracoglun vieraillessa pitkän aikaa 
Moskovassa taipuvainen suostumaan mihinkään Moskovan vaati¬ 
muksiin salmien valvonnan yhteisestä järjestelystä ja muusta 
sellaisesta ja neuvostovallan täytyi tyytyä tähän. 

Tuontapaisilta on Neuvostoliiton kaakkoispolitiikan mahdolli¬ 
suuksien täytynyt näyttää keväällä 1939. kun neuvottelut kahden 
keskenään kilpailevan ja toisiaan vastaan sotaa valmistelevan 
suurvaltaryhmän kanssa alkoivat. Kaakossa ei vielä ollut 
mitään tehtävissä, vaan nekin mahdollisuudet oli siirrettävä tuon¬ 
nemmaksi, Moskova ei kuitenkaan luopunut suunnitelmistaan, 
jotka tähtäsivät yhtä hyvin Balkanin ja Turkin salmien hallin¬ 
taan kuin etenemiseen kauempana idässä aina Persian lahden ran¬ 
nikolle saakka, siinäkin tsaarien perinteitä seuraten. Kysymys oli 
vain näidenkin ohjelmien hetkellisestä lykkäyksestä ja mukautu¬ 
misesta poliittisen yleistilanteen tosiasioihin. 

Vähimmän vastustuksen laki viittoikin Stalinin ulkopoliittisten 
ja sotilaallisten laajentumisohjelmien suunnan toistaiseksi toi- 
saanne, luoteiseen Itämeren piiriin. Suomen, Baltian maiden ja 
Puolan itsenäistyminen oli työntänyt venäläisen suurvallan kauas 
Suomenlahden perukkaan, pois avoimen Itämeren ääriltä, ja Pie¬ 
tari Suuren valloituksista oli oikeastaan vain Inkerinmaa jäänyt 
bolshevikkien käsiin. Pietari oli edelleen venäläisen imperialismin 
suurena ja pienille naapureille kuolettavan vaarallisena tukikoh¬ 
tana luoteessa, mutta se oli kuitenkin vain pieni »ikkuna länteen», 
ja itäinen Suomenlahti oli »ankkalammikko», niinkuin bolshevikit 
ironisesti selittivät syksyllä 1939 uusia alue- ja tukikohtavaati- 
muksiaan Suomea ja Baltian valtioita vastaan perustellessaan. 

Hengitysreikä tunnettiin ahtaaksi ja sitä piti laajennettaman 
yli Baltian Itämeren avoimille rannikoille saakka. Tallinna, Pal- 
diski. Viron saaristo, Riika, Vindau ja Libau olivat tsaarinvallan 
aikana olleet venäläisen Itämeren-vallan tukikohtina tämän soti¬ 
laallisesti sekä talouspoliittisesti tavattoman tärkein sisämeren 
itäisillä äärillä. Sotilaallisesti bolshevikit olivatkin jo suorittaneet 

useita vuosia emien nykyisen sodan alkua laajoja valmisteluja 
myöskin tämän ohjelman toteuttamista varten. Samaan aikaan 
kuin punaisen armeijan vahvuutta lisättiin yhtä mittaa ja sen 
teknillistä tasoa kohennettiin, tapahtui myöskin tavattoman laaja 
merivarusielu. Se keskittyi vuoteen 1936 saakka pääasiallisesti 
keveisiin merivoimiin, vaikka samalla modernisoitiin tsaarinajalta 
perinnöksi jääneet vanhat taistelulaivat ja risteilijät. Neuvosto¬ 
liiton veistämöillä rakennettiin suuret joukot sukellusveneitä, joi¬ 
den luku v. 1939 arvioitiin kansainvälisten laivastokäsikirjojen 
mukaan ainakin 160 alukseksi, lukumäärältään siis maailman vah¬ 
vimmaksi sukellusveneaseeksi. Näistä oli ainakin puolet sijoitettu 
Itämerelle tai Pohjoiselle jäämerelle, jonka vuosina 1931—1933 
rakennettu Stalinin kanava yhdisti nyt Itämereen. Samoin lisät¬ 
tiin hävittäjä- ja torpedovenelaivueita ja rakennettiin satamäärin 
moottoritorpedoveneitä, vartiomoottoriveneitä, miinanraivaajia ja 
muita apualuksia. Vuoden 1936 jälkeen ja osittain jo sitä ennen¬ 
kin tuli sitten raskaampien merivoimien, ensin risteilijöiden ja 
lopuksi myöskin uusien taistelulaivojen rakentamisen vuoro. 

Näiden merivarustusten yleinen laajuus joutuu myöhemmin 
tarkemmin esitellyksi käsiteltäessä suursodan laajentumista Itä- 
Euro oppaan vuonna 1941, mutta jo tässä yhteydessä on sitä 
korostettava neuvostovallan luoteispolitiikan kokonaiskuvan kan¬ 
nalta. Tuo uudistettu ja suureksi paisunut merimahti pyrki siis 
ulos Suomenlahden perukasta Itämeren valtiuteen ja tällä sekä 
sotilaspoliittisesti että talouspoliittisesti tärkeällä merellä oli sitä¬ 
paitsi odotettavissa kaiken todennäköisyyden mukaan heikompi 
vastus kuin punaisen imperialismin muilla toimintasuunnilla. Sak¬ 
san uusi laivasto olisi kyllä sinänsä muodostanut täysivertaisen 
tasapainotekijän, vieläpä ollut ylivoimainenkin, mutta Moskovassa 
tietenkin laskelmoitiin, että Saksa tarvitsisi uuden suursodan 
sytyttyä ainakin pääosan merivoimiaan lännessä Englantia ja 
Ranskaa vastaan. Ruotsi taas, vaikka sillä onkin pisin rannikko 
Itämeren partailla, oli sotilaallisesti vielä v. 1939 melko heikko. 
Se oli päästänyt maailmansodan jälkeen koko sotalaitoksensa 
pahasti rappeutumaan ja vaikka vuoden 1936 puolustusuudistus 
edellyttikin armeijan, laivaston ja ilmavoimien suuren vahvista- 

misen, niin tämän toiminnan vaikutus tuntuisi vasta paljon myö¬ 
hemmin. Sitäpaitsi Ruotsin saattoi odottaa omaksuvan kaikkiin 
Itämeren piirissäkin sattuviin kansainvälisiin selkkauksiin nähden 
ehdottoman puolustusasenteen, niinkuin sitten kävikin. 

Saksa oli joka tapauksessa ainoa mahti, joka olisi voinut 
muodostaa noissa oloissa kyllin voimakkaan vastapainon Neuvosto¬ 
liitolle Itämeren piirissä, mutta nyt Moskovan politiikka pyrki 
juuri sopimuksin Saksan kanssa hankkimaan itselleen vapaat kädet 
laajentumiseen Itämeren itäisillä äärillä, tarjoten taistelevalle Kol¬ 
mannelle valtakunnalle toisia suuria etuja sodan varalta. Kysymys 
oli nyt siitä, oliko Saksa näiden etujen vuoksi valmis vetäyty¬ 
mään pois myöskin Baltian maista Neuvostoliiton hyväksi ja 
jättämään nuo yli 700 vuotta saksalaisen poliittisen, taloudellisen 
ja ennen kaikkea kulttuurivaikutuksen koilliset rintamaat Venäjän 
vaikutuspiiriin. Jos niin kävi, niin bolshevismin tarvitsi ottaa 
huomioon enää ainoastaan Viron, Latvian ja Liettuan oma vasta¬ 
rinta, koska länsivallatkin olivat liian kaukana ja koska sitäpaitsi 
ei voinut odottaa Baltian kohtalon kunnostavan niitä siinä määrin, 
että ne olisivat olleet valmiit senvuoksi asennoitumaan jyrkästi 
Neuvostoliittoa vastaan. 

Baltian maiden asema oli siis tavattoman vaikea ja arkaluon¬ 
toinen Stalinin alkaessa kaupantekonsa eri suurvaltaryhmien kanssa 
keväällä 1939. Neuvostopolitiikka olikin koko maailmansodan 
jälkeisen ajan työskennellyt näissä maissa kaikin diplomaattisen 
juonittelun, taloudellisen painostuksen ja houkuttelun sekä komin¬ 
ternin myyräntyön keinoin vetääkseen Baltian lähemmäksi Mos¬ 
kovaa ja syrjäyttääkseen sieltä haitalliset kilpailijat, ennen kaikkea 
Puolan ja Saksan sekä kypsyttääkseen nämä maat bolshevismiin. 
Tallinnassa joulukuun 1 pnä 1924 tapahtunut kommunistien kaap¬ 
pausyritys ja Virossa, Latviassa ja Liettuassa alinomaa tapahtuneet 
laajat kommunistipaljastukset kaikki kyllä osoittivat kiihotus- 
työn tarmokkuuden, mutta toisaalta on sanottava, ettei bolshe¬ 
vistisella kiihotuksella sinänsä sittenkään ollut Baltiassa kovin 
suuria menestyksen toiveita. Se kylläkin suuressa määrin vaikutti 
siihen, että Virossa ja Latviassa syntyi voimakas reaktio, joka 
johti noissa kahdessa maassa vihdoin luopumiseen aikaisemmasta 

parlamentarismista ja siirtymiseen puolittaiseen tai täydelliseen 
diktatuurisysteemiin v. 1934 — Virossa Pätsin ja Laidonerin 
»kompromissidiktatuuriin», Latviassa taas Ulmaniksen täydelleen 
arvovaltaiseen hallitustapaan. Liettua puolestaan oli elänyt dikta- 
torisesti hallittuna maana aina Voldemarasin v. 1926 toimeen¬ 
panemasta vallankaappauksesta lähtien. 

Baltian pienet valtiot olivat itsenäisyyden aikaisesta, varsinkin 
talouselämän alalla tapahtuneesta noususta huolimatta sisäisesti 
heikkoja ja ennen kaikkea niiden sotilaallinen asema oli kovin 
vaikea. Latvian ja Liettuan rajat itään ja etelään päin olivat 
avoimet hyökkäykselle, samoin Viron eteläraja, sillä ainoastaan 
Narvajoen—Peipsenjärven vesistö muodosti luonnollisen »suoja- 
kaivannon» idässä. Näiden tasavaltojen koko väkiluku oli yhteensä 
vain Ruotsin veroinen, noin 6 miljoonaa ja sitäpaitsi niiden sota¬ 
laitos oli kehittämätön, koska varojen puute ja osaksi myöskin 
puuttuva luottamus omiin voimiin oli esteenä. Niiden kesken ei 
myöskään koskaan aikaansaatu kiinteätä sotilaallista eikä poliit- 
tistakaan yhteistyötä, joka olisi lujittanut niiden yhteisrintaman 
hädän hetkenä. Viron ja Latvian välillä oli kyllä olemassa puo¬ 
lustusliitto vapaussotien päivistä lähtien, mutta se oli menettänyt 
jokseenkin tarkoin kaiken käytännöllisen merkityksensä ja sitä¬ 
paitsi noiden kahden naapuruksen kesken esiintyi alinomaista 
hankausta kaikenlaisten toisluokkaisten kysymysten johdosta. 
Liettua taas kulki noista kahdesta pohjoisemmasta baltilaisesta 
maasta pitkän aikaa aivan erillään omine ulkopoliittisia myotä- 
ja vastatuntoineen sekä suuntauksineen. Vilnan kysymys oli syn¬ 
nyttänyt suoranaisen kuolin vihollisuuden Liettuan ja Puolan välille 
ja esti lujan reunavaltiorintaman muodostumisen siihen tapaan 
kuin Varsova suunnitteli sitä. Memelin kysymys taas oli Saksan 
ja Liettuan väleissä levottomuuden aiheena, mutta niin kauan 
kuin Berliini ja Moskova pysyivat ystävinä keskenään. Liettua 
rakensi politiikkansa tuon itä-läntisen suuntauksen varaan. Kun 
sitten Hitlerin päästyä valtaan Saksassa Memelin kysymys varsin¬ 
kin v. 1935 aiheutti erittäin jyrkän vastakohdan ja vaarallisen 
jännityksen Saksan ja Liettuan välillä, niin Liettuan politiikka 
haki yhä yksinomaisemmin tukea Neuvostoliitosta sekä Saksaa 

että ennen kaikkea Puolaa vastaan. Tämä suuntaus ei kummin¬ 
kaan voinut pelastaa Liettuaa menettämästä vihdoin maaliskuun 
lopulla 1939 Memelin aluetta Saksalle ja joutumasta jo vuotta 
aikaisemmin, maaliskuussa 1938 Puolan »rauhanoffensiivim koh¬ 
teeksi. Liettuan suuren itäisen tukivallan täytyi tyytyä ilmoitta¬ 
maan Kaunasissa, ettei se voinut luvata mitään tukea Liettualle 
noissa selkkauksissa, vaan Neuvostoliitto joutui siis vuonna 1938 
ja vuoden 1939 alkupuolella peräytymään Baltiassakin Puolan ja 
ennen kaikkea Saksan tieltä. Moskova odotti kumminkin aikaansa 
ja otti perusteellisen hyvityksen. 

Näissä oloissa Baltian pienten maiden politiikka viime vuosina 
ennen sotaa perustui vuonna 1934 aikaansaadun Baltian liiton 
merkeissä puolueettomuusasenteen omaksumiseen, vaikka Baltian 
liitto varsinkin Liettuan aseman vuoksi aina pysyi kutakuinkin 
merkityksettömänä noiden kolmen maan keskinäistenkin suhteiden 
kannalta. Joka tapauksessa toivottiin eri suurvaltavaikutusten 
pitävän toisiaan tasapainossa ja Baltian siten säästyvän tuhoisilta 
yllätyksiltä eräänlaisena poliittisena välimaastona, jonka johtajat 
tahtoivat säilyttää hyvät suhteet Saksaan, mutta myös tarkoin 
välttää kaikkea, mikä tavalla tai toisella olisi antanut aihetta 
tyytymättömyyteen Neuvostoliitolle. Venäläiset, saksalaiset, vie¬ 
läpä puolalaisetkin sympatiat taistelivat Baltiassa keskenään ja 
tuossa ristivedossa heitettiin vihdoin arpaa koko Baltian kohtalosta. 

Baltian kysymys muodosti kumminkin ainoastaan osan bolshe¬ 
vikkien suurta luoteisohjelmaa, jonka totaaliseen ratkaisuun nyt 
vuoden 1939 alettua pyrittiin samalla kertaa joka suunnalla. Jo 
Pietari I oli tajunnut, ettei venäläistä Itämeren herruutta voitu 
perustaa yksinomaan Pietarin ja Baltian omistuksen varaan, vaan 
että siihen tarvittiin vielä laajempi pohja. Tsaarien aikana olikin 
venäläisen mahdin tueksi vähitellen kehittynyt kokonainen laaja 
tukikohta- ja linnoitussysteemi, ns. Pietari Suuren linnoitus, johon 
Kronstadtin ja muiden Suomenlahden perukan sekä Suomenlahden 
suulla olevien Viron rannikon tukikohtien lisäksi kuuluivat myös¬ 
kin eräät Suomen etelärannikon pisteet: Suomenlinna, Porkkalan 
saariston linnoitukset, Hanko. Varsinkin viimeksimainittu muodosti 
vastapäätä Suomenlahden etelärannikolla sijaitsevaa Paldiskin 

sotasatamaa Suomenlahden suun toisen lukon. Ja taas keskustelu 
Ahvenanmaasta v. 1938 osoitti, niinkuin aikaisemminkin tämän 
probleemin joutuessa kansainvälisesti esille, että Pietarin ja Mos¬ 
kovan sotilaspiireissä otettiin huomioon tarkoin myöskin Ahvenan¬ 
maan aseina Pohjanlahden suun lukkona sekä Ruotsin sydäntä 
vastaan tähdättynä pistoolina. Neuvostoliittohan vastusti jyrkästi 
Suomen ja Ruotsin suunnitelmia Ahvenanmaan linnoittamiseksi, 
sillä varustamaton Ahvenanmaa olisi ollut helppo kaappausobjekti 
milloin tahansa, kun bolshevikkilaivasto olisi päässyt toimimaan 
Itämeren äärille. Eritoten Pohjois-Ruotsin valtava malminvienti 
Saksaan pitkin Pohjanlahtea sekä selustauhka Suomea vastaan 
pitkin Pohjanlahden rannikkoa olivat ne kaksi tekijää, jotka 
sanelivat neuvostolaisen asenteen Ahvenanmaan kysymyksessä. 

Täten Suomi itsestään jo Itämeren hallintaa koskevien pro¬ 
bleemien vuoksi joutui vaarallisesti bolshevikkivallan laajentumis¬ 
suunnitelmien piiriin, mutta venäläisellä imperialismilla oli lisäksi 
jo tsaarien aikana ollut paljon laajempia tavoitteita, joihin bolshe¬ 
vikit palasivat kohta valtansa Venäjällä turvattuaan. Pääsy jäät¬ 
tömälle Atlantille yli malmirikkaan Pohjois-Ruotsin ja Pohjois- 
Norjan oli kuulunut Venäjän ohjelmiin jo ainakin vuosisadan. 
Ja me tiedämme myöskin, että Leninin ideana oli ollut jo 1920- 
luvun alussa laajan pohjoisskandinaavisen neuvostotasavallan 
perustaminen, johon Itä-Karjalan ja Suomen pohjoisten osien 
lisäksi olisi liitetty myöskin Pohjois-Ruotsi ja Pohjois-Norja. Näi¬ 
den suunnitelmien rauettua ja Muurmannin radan saatua tavatto¬ 
man tärkeän merkityksen Neuvostoliiton pääsytienä suoraan jäät¬ 
tömän valtameren rannikolle alkoi sitten se tavattoman laaja työ 
Itä-Karjalan sekä Muurmannin alueen muuttaminen sotilaalliseksi 
tukialueeksi, joka paljastui Suomen jouduttua taisteluun elämästä 
ja kuolemasta itäisen perivihollisensa kanssa. Tähänkin kysymyk¬ 
seen palaamme jälleen vielä tuonnempana, meidän oman talvi¬ 
sotamme yhteydessä, mutta tässä on jo huomattava, että tuo 
sotilaallinen ja sotataloudellinen toiminta Itä-Karjalassa sekä Kuol- 
lan niemimaalla kuului vuorostaan osana vieläkin laajempaan 
valmisteluohjelmaan, jonka hyväksi työskenneltiin kaikkialla Neu¬ 
vostoliiton pohjoisilla alueilla. Sen palvelukseen oli alistettu koko 

ns-, pohjoisen meritien päähallinnon alainen arktinen tutkimus¬ 
toiminta, samaan päämäärään täfctäsivät eräät aluevaltaukset 
Jäämeren piirissä, mm. Frans Joosefin maan Julistaminen liitetyksi 
Neuvostoliittoon v, 1928-. Vieläpä bolshevikit kaivosyrityksiääni 
naamiona käyttäen varustautuivat muuttamaan Norjan omistuk¬ 
seen v, 1920 siirtyneet Huippuvuoretkin pohjoisen' Iaajentumis- 
politiikkansa yhdeksi sivusta-asemaksi. Ja samaa suunnatonta 
sotilaallista sekä poliittista vakausohjelmaa valmistelivat myöskin 
aikoinaan paljon huomiota herättäneet saavelentokoneideny yölli¬ 
set lennot Lapin tunturimaastojen yli. 

Bolshevismi valmisteli siis imperialististen pyrkimystensä 
toteuttamista luoteessa Itämeren piirissä ja kohti Skandinavian 
jäättömiä atlanttisia rannikoita kauan ja perusteellisesti. Ainoa; 
huomioon otettava vastarintatekijä tällä suunnalla oli pieni Suomi, 
joka v. 1918 oli päättävästi torjunut bolshevismin hyökkäyksen 
ase kädessä ja lunastanut verellä itsenäisyytensä. Punainen impe¬ 
rialismi ei kumminkaan nyt odottanut Suomenkaan puolelta kovin 
tiukkaa vastustusta, koska Pietarissa ja Moskovassa oli saatu 
kommunismille aivan liian edullisia raportteja mielialoista ja sisäi¬ 
sistä ristiriidoista maassamme. Kommunistinen tiedoituspalvelus 
kumminkin erehtyi siinä kohden perusteellisesti, samoin Suomen 
yleisen puolustusvoiman arvioinnissa. Ja tällä seikalla tulikin 
sitten olemaan ratkaiseva merkitys tapahtumien kehitykselle 
Pohjolassa. 


VON RIBBENTROP LENTÄÄ MOSKOVAAN 

Stalinilla ja Molotovilla oli siis vaatimusohjelmaa kyllin valmis¬ 
teltuna, kun Moskovan neuvottelut länsi valtojen kanssa »rauhan¬ 
rintaman» muodostamisesta Saksaa vastaan pääsivät alkuun lopul¬ 
lisesti toukokuussa 1939. »Alun pitäen oli selvää, että vasara 
paukahtaisi aikanaan Saksan huudon hyväksi», sanoo Karlgren, 
»mutta ennenkuin tultiin siihen saakka, täytyi Saksa taivuttaa 
maksamaan^Stalinin pyytämä hinta. Tunnettuahan on, mitä 

Saksa sai maksaa, kun sopimus viimeinkin tehtiin: uhrata koko 
saksalaiset asemat idässä. Alun pitäen olikin selvää, ettei Saksa 
ilman muuta olisi halukas suostumaan sellaiseen kauppaan; neu¬ 
vottelujen länsivaltojen kanssa piti nyt tarjota mahdollisuus peh¬ 
mentää Saksan vastustus. Venäjä vaati Englannilta ja Ranskalta 
sopimuksen ehtona käytännöllisesti katsoen sitä, että ne puoles¬ 
taan myöntäisivät Venäjälle vapaat kädet sen läntisiin naapuri¬ 
valtioihin nähden; itse asiassa ei mitään merkinnyt se, että vaati¬ 
mukset, joiden laajuutta ja yksityiskohtia ei tunneta, puettiin 
sitten säädyllisempaän muotoon — punaisen armeijan piti antaa 
apua näille maille lännestä tulevaa hyökkäystä vastaan, Ranskan, 
Englannin ja Neuvostoliiton piti taata niiden riippumattomuus jne.» 

Joka tapauksessa voidaan mm. eräistä samanaikaisista puola¬ 
laisista lausunnoista päätellä, että Baltiaan ja Suomeen kohdistu¬ 
neiden vaatimusten lisäksi •— Neuvostoliitto oli tunnetusti ensi 
kerran ottanut Suomenlahden ulkosaaria koskevan kysymyksen 
esille jo v. 1938 ja palasi siihen eritoten Suursaaren osalta kevät- 
kesällä 1939 suomalais-neuvostolaisten kauppaneuvottelujen yhtey¬ 
dessä — Moskova oli myöskin esittänyt erinäisiä, lähinnä luon¬ 
teeltaan sotilaallisia vaatimuksia Puolan alueisiin nähden. Olisi¬ 
han punaisen armeijan mahdotonta auttaa Puolaa taistelussa 
Saksaa vastaan, jollei bolshevikeille myönnettäisi käytettäväksi 
tukialueita Puolasta ja kauttakulkumahdollisuuksia! Stalin ei 
ilmeisesti toivonutkaan päästävän nopeaan sopimukseen länsi- 
valtojen kanssa, vaan hänen laskelmiaan varmastikin vastasi se, 
että Ranska ja Englanti asettivat alun pitäen tielle huomattavia 
vaikeuksia. Olivathan nuo molemmat suurvallat ryhtyneet uuteen 
diplomaattiseen toimintaansa mantereella nimenomaan pienten 
kansojen vapauden turvaamisen nimessä ja peräti oudolta sekä 
niiden arvovallalle vaaralliselta olisi näyttänyt, jos ne nyt »rauhan¬ 
rintamaan» uusia osakkaita pestatessaan olisivat heti olleet valmiit 
uhraamaan neljän, ehkäpä viiden pikkuvaltion vapauden ja koske¬ 
mattomuuden. Mitään vauhtia neuvotteluihin ei siis oikein saatu 
ja lisäksi Chamberlain määritteli länsivaltojen kannan melko tar¬ 
kasti kiinni kesäkuun alussa selittäessään parlamentissa, etteivät 
Suomi, Viro ja Latvia hyväksy englantilais-ranskalais-neuvosto- 

laista takuuta, vaan hylkäsivät sen. Senvuoksi oli mahdotonta 
antaa takuuta kansoille, jotka eivät tahtoneet sellaista. 

Neuvotteluja länsivaltojen ja Neuvostoliiton kesken pidettiin 
täten hiljalleen yllä aina heinäkuun loppupäiviin saakka, jolloin 
jouduttiin kuolleeseen pisteeseen. Kun poliittisissa keskusteluissa 
ei päästy mihinkään positiiviseen tulokseen, päätettiin siirtyä 
suoraan sotilaallisiin neuvotteluihin. Tarkoituksena oli vasta nii¬ 
den jälkeen selvitellä erimielisyydet poliittisista ehdoista, mutta 
tämä menettelytavan muutos viittaa kumminkin siihen, että länsi- 
vallat nyt olivat jo taipuvaisia suostumaan entistä paljon pitem¬ 
mälle Neuvostoliiton ehtoihin. Kun sitten englantilainen ja ranska¬ 
lainen sotilasvaltuuskunta saapui Moskovaan elokuun n pnä, 
niin herrat otettiin varsin viileästi vastaan, mutta neuvottelut 
silti alkoivat. Tiedonannoissa korostettiin lisäksi keskustelujen 
kiireellisyyttä ja Pravda selitti elokuun 14 pnä, että Neuvosto¬ 
liiton osallistuminen sotaan Saksaa vastaan oli miltei päätetty asia. 

Kaikki nuo uhkaavat eleet oli tietenkin tarkoitettu vain viit¬ 
taukseksi Saksalle, että sen oli aika tehdä lopullinen tarjouksensa, 
jos se halusi päästä sopimukseen Venäjän kanssa, ja viikkoa 
myöhemmin asia ratkesikin. Elokuun 19 päivän iltana yllätti 
maailman virallinen tieto, että Berliinissä oli allekirjoitettu saksa- 
lais-neuvostolainen kauppasopimus, ja kaksi päivää myöhemmin 
von Ribbentropin lentokone oli Königsbergin kautta matkalla 
itään. Saksan ulkoministeri otettiin huutokaupan voittajana juh¬ 
lallisesti vastaan Moskovassa samaan aikaan, kun länsivaltojen 
sotilasvaltuutetut, joille kuivasti vain ilmoitettiin saksalais-neu- 
vostolaisen sopimuksen jälkeen, ettei enää kannattanut keskuste¬ 
luja jatkaa, varustautuivat sieltä täydelleen nolattuina ja masen¬ 
tuneina lähtöön kotimaihinsa. 

»Minulle oli elokuussa 1939 sangen vastenmielistä lähettää 
ministerini Moskovaan koettamaan vaikeuttaa englantilaisten 
Saksan-saarron politiikkaa», Hitler lausui tunnetussa julistukses¬ 
saan Saksan kansalle kesäkuun 11 pnä 1941, uuden itäsodan 
alkaessa. »Tein niin vain tietoisena vastuustani Saksan kansalle, 
mutta ensi sijassa toivoen kuitenkin vihdoin voivani saada aikaan 
pysyvän jännityksen laukeamisen ja pienentää meiltä kenties 

muuten vaadittavan uhrauksen suuruutta. Samalla kun Saksa 
Moskovassa juhlallisesti selitti kaikkien puheena olleiden alueiden 
ja maiden (Suomi, Baltian maat ja Bessarabia) — kuuluvan 
Saksan poliittisten intressien ulkopuolelle, tehtiin nimenomainen 
sopimus sen tapauksen varalta, että Englannin todella onnistuisi 
kiihottaa Puola sotaan Saksaa vastaan. Mutta tässäkin Saksa 
rajoitti vaatimuksiaan tavalla, joka ei ollut suhteellinen Saksan 
aseiden suorituksiin.» 

Nämä Hitlerin sanat osoittavat, että päätös ulkoministeri 
von Ribbentropin lähettämisestä Moskovaan oli Saksan johtajalle 
erinomaisen raskas ja syystä kyllä. Kansallissosialismi oli tais¬ 
tellut tiensä voittoon kommunisminvastaisin tunnuksin ja Kolmas 
valtakunta oli julistanut olevansa Euroopan vahvin suoja bolshe¬ 
vistista vaaraa vastaan. Sen maailmankatsomuksen pohjana oli 
bolshevisminvastainen ideologia, joka suuresti oli vaikuttanut 
myöskin sen käytännölliseen politiikkaan. Puhumattakaan Saksan 
sisäisestä elämästä, Saksa oli tehnyt Japanin ja Italian kanssa 
antikomintem-sopimuksen, perustanut maailmankatsomuksellisen 
»Rooman—Berliinin—Tokion akselin», johon Espanja oli myös 
yhtynyt. Kun Saksa nyt yhfäkkiä ryhtyikin sopimuksiin tuon 
koko Euroopan ikiviholliseksi julistetun bolshevistisen imperiumin 
kanssa, niin millä tavoin tämä askel olisi sovitettavissa yhteen 
valtakunnan tähänastisen politiikan ja koko ideologian kanssa? 
Miten tämä menettely voitaisiin selittää kotimaassa ja millainen 
olisi sen vaikutus Saksan ystäviin? 

Tietysti taitava propaganda voi aina kotimaassa vaimentaa 
tyytymättömyyden korostamalla tuollaisesta sopimuksesta koi¬ 
tuvia, ainakin hetkellisiä etuja ja selittämällä, että oli kysymys 
välipuheesta, jolla ei ollut mitään tekemistä maailmankatsomuk¬ 
sellisten vastakohtien ja ideologioitten kanssa. Ribbentropin Mos- 
kovan-matkaa saatettiin täysin tyydyttävästi perustella puhtaasti 
suurpoliittisin syin, joista se johtuikin, mutta vaikeampi oli tasoit¬ 
taa tuon toimenpiteen vaikutus liittolaisiin. Me tiedämme kyllä, 
että Saksa oli suunnitelmistaan neuvotellut etukäteen Italian 
kanssa ja ettei siis koko saksalais-neuvostolainen sopimus suinkaan 
tullut yllätyksenä Mussolinille ja hänen lähimmilleen. Mutta siitä. 

ei päästä mihinkään, että Italian yleiseen mielipiteeseen elokuun 
23 päivän sopimus vaikutti hyvinkin haitallisesti ja oli omiaan 
vahvistamaan Mussolinin päätöstä pysyä puolueettomana erillään 
sodasta. Samaa on sanottava myöskin Francon Espanjasta, jolle 
saksalais-neuvostolainen välipuhe tuli kylmänä suihkuna. Bur- 
gosissa tuskin oltiin — Francon hallitus toimi vielä tuossa väli¬ 
aikaisessa pääkaupungissa — nimittäin Saksan kaikista vaikut¬ 
teista, mielialoista ja aikomuksista yhtä selvillä kuin Roomassa 
ja sitäpaitsi Espanja juuri oli mm. saksalaisten avulla taistellut 
voittoon lähes kolmivuotisen sotansa kommunismia vastaan. Vielä 
jyrkempi näyttää aluksi olleen vastavaikutus Japanissa, joka juuri 
edellisinä kuukausina oli valmistellut entistä kiinteämpää lähenty¬ 
mistä akselivaltoihin. Siellä nyt nuo lähentymisaikomukset tois¬ 
taiseksi haudattiin kokonaan ja Japani pyrki sitävastoin tasoitta¬ 
maan suhteitaan Neuvostoliittoon voidakseen vapaammin omis¬ 
tautua kokonaan Kiinan selkkauksen selvittämiseen. 

Kun vielä otetaan huomioon saksalais-neuvostolaisen sopimuk¬ 
sen kaikkialla muuallakin, kautta maailman kommunismia vastus¬ 
tavissa piireissä synnyttämä pettymyksen tunne, niin ymmär¬ 
rämme Hitlerin päätöksen tavattoman vaikeuden. Tähän tulee 
lisäksi hinta, joka Neuvostoliiton ystävyydestä oli maksettava ja 
josta lähemmin hierrfan tuonnempana. Sopimuksella saavutet¬ 
tavien tai ainakin siitä odotettujen etujen täytyi siis olla varsin 
suuria. Hitlerin selitys antaakin niistä eräitä viitteitä. Saksa 
ehkä toivoi sopimuksellaan Neuvostoliiton kanssa säikähdyttä- 
vänsa länsivallat peräytymään Puolan tukemisesta, niin että 
Berliinin ja Varsovan kesken voitaisiin välit selvittää ilman sotaa, 
tai että selkkaus pahimmassa tapauksessa jäisi paikalliseksi. Tämä 
toive kuitenkin petti, niinkuin pian nähtiin, ja Stalin oli kyllä 
tällöin laskenut varmemmin kuin Hitler ja von Ribbentrop. 
Olihan Neuvostoliiton ainoa tarkoitus ystävyyttään tarjoamalla 
rohkaista Saksaa toteuttamaan loppuun päätöksensä välienselvi- 
tyksestä Puolan kanssa, ja Moskovassa pidettiin tällöin sodan 
syttymistä varmana. Länsivallat taas olivat sitoutuneet Puolan 
tukemiseen ja Saksan-vastaiseen toimintaan kaikkialla niin perus¬ 
teellisesti, etteivät ne puolestaan katsoneet enää voivansa peräytyä 

eivätkä halunneetkaan niin tehdä. Ranska kyllä epäröi viimeiseen 
saakka ja teki päätöksen aseisiin tarttumisesta äärimmäisen vasten¬ 
mielisesti, mutta Englanti sitävastoin näyttää katsoneen esto- 
sotaan ryhtymisen Saksan mahdin paisunnan rajoittamiseksi ole¬ 
van välttämätöntä ja veti empivän liittolaisensa mukanaan kuri¬ 
mukseen, samoin kuin monta muuta kansaa. 

Tietysti Berliinissä otettiin huomioon sodan, vieläpä yleis¬ 
eurooppalaisen sodan mahdollisuus ja Moskovan välipuhe olikin 
lähinnä tehty siltä varalta. Aina Bismarckin ja Moltken ajoista 
lähtien on kahden rintaman sota kummitellut Saksan painajaisena, 
ja maailmansodassa Saksa itään ja länteen voimansa hajoittaen 
lopuksi sortuikin. Se ei voinut saavuttaa lopullista ratkaisua 
kaikista loistavista voitoistaan huolimatta. Venäjä kyllä lopuksi 
luhistui, mutta kulutti paljon Saksan voimia ja taas sodan alussa 
Saksan täytyi juuri ratkaisevalla hetkellä, Mamen taistelun aat¬ 
tona, heittää itään divisioonia, jotka kenties olisivat estäneet 
»Marnen ihmeen». Nyt Saksan diplomatia sai suorittaakseen idässä 
saman tehtävän, joka maailmansodan alkuaikoina kuului von 
Hindenburgin ja Ludendorffin armeijoille. Sopimus Neuvosto¬ 
liiton kanssa teki tyhjäksi länsivaltojen yritykset vetää Stalinin 
valtakunta mukaan Saksan-vastaiseen sotilasliittoon ja turvasi 
siten rauhan idässä ainakin toistaiseksi. Rintama Puolaa vastaan 
ei nimittäin missään tapauksessa voinut muodostua pitkäaikaiseksi 
— sotilaallisista voimasuhteista oltiin toki Berliinissä siksi hyvin 
selvillä, ja sen lisäksi Moskovan sopimuksen pimentopuoleen sisältyi 
yhtä ja toista, joka siinäkin suhteessa vaikutti määräävästi tilan¬ 
teeseen. 

Saksa siis täten osti itsensä vapaaksi toisesta, itäisestä rinta¬ 
masta, joka olisi sitonut koko ajan sen voimia hyvin paljon siinäkin 
tapauksessa, ettei Neuvostoliitto länsivaltojen liittolaisena ollen 
edes olisi suoranaisesti alkanut sotaa Saksaa vastaan. Mutta 
lisäksi tuli toinenkin, miltei yhtä tärkeä tekijä. Länsivallat olivat 
maailmansodassa saaneet voiton suureksi osaksi saarron ansiosta, 
joka heikensi Saksan sisäistä vastustuskykyä ja oli maksanut 
noin 800.000 saksalaisen hengen. Tämä tapaus ei saanut enää 
toistua millään muotoa. Englannille ei annettu enää mahdolli- 

suutta ratkaista kamppailua edukseen hitaalla näännytyksella. 
Saksa oli varautunut saartosotaan vahvistamalla oman taloutensa 
mahdollisimman sodankestäväksi, mutta nyt diplomatia sai myös 
antaa oman panoksensa. Sen osalle jäi Euroopan mantereen, 
varsinkin Tonavan laakson ja Balkanin rauhoittaminen akseli- 
valtojen suureksi elintarvike- ja raaka-ainealueeksi sekä erään¬ 
laiseksi portiksi muuhunkin maailmaan. Nyt piti saada myöskin 
Neuvostoliiton valtavat raaka-aine- ja elintarvike varat mahdolli¬ 
simman mukaan käytettäväksi. Kysymys bolshevikkien tavaran¬ 
hankinnoista Saksalle sodan aikana nayttelikin senvuoksi erin¬ 
omaisen tärkeätä osaa, vaikka Stalin puolestaan oli tässäkin kohden 
omaksunut äärimmäisen kaksimielisen politiikan. Neuvostoliitto 
lupasi kyllä paljonkin, mutta toimitti vain juuri sen verran, että 
ystävyys jotenkin säilyi. Sen etujen ja laskelmien mukaista ei 
suinkaan ollut vahvistaa Saksan sotataloutta lähettämällä kovin 
paljon viljaa, väkirehuja ja muita maataloustuotteita, öljyä ja 
erilaisia varustusteollisuuden raaka-aineita. Kaikenlaisia »häiriöitä» 
hankinnoissa syntyikin tuon tuostakin ja aina juuri sellaisella 
hetkellä, jolloin Saksan kädet olivat kiinni jossakin suuressa yri¬ 
tyksessä muilla suunnilla. — Saksan kannalta oli sotataloudellisesti 
merkitystä vielä silläkin seikalla, että Neuvostoliittoa saattoi käyt¬ 
tää kauttakulkumaana etenkin hankittaessa Itä-Aasiasta sellaisia 
saarron takia harvinaisia troopillisia tuotteita kuin kumia ym. 

Noista eduista Saksa sai maksaa hinnan, jonka Stalin oli 
osannut puristaa todella korkeaksi, vaikka itse saksalais-neuvosto- 
laisen sopimuksen »julkisivu» itse asiassa näytti kokolailla vaarat¬ 
tomalta. Tämä välipuhe oli nimittäin lähinnä sisällöltään hyök- 
käämättömyys- ja neuvottelusitoumus, joka solmittiin kymme¬ 
neksi vuodeksi ja jota sitten myöhemmin laajat taloudelliset 
sopimukset täydensivät. »Molemmat sopimuspuolet sitoutuvat», 
sanottiin sopimuksen 1. pykälässä, »pidättymään jokaisesta väki¬ 
valtaisesta toimenpiteestä, hyökkäävästä toiminnasta ja hyök¬ 
käyksestä toista sopimuspuolta vastaan yksin tai yhdessä toisten 
valtojen kanssa», jos taas jompikumpi sopimusvalta joutui selk¬ 
kaukseen jonkin ulkopuolella olevan valtion tai valtaryhmän 
kanssa, niin toisen allekirjoittajan piti noudattaa puolueettomuutta 

selkkaukseen joutunutta kohtaan. Niinikään Saksa ja Neuvosto¬ 
liitto vastavuoroisesti sitoutuivat olemaan osallistumatta mihin¬ 
kään liittoon tai valtarylimitykseen, joka olisi tähdätty toista 
sopimuspuolta vastaan, ja lisäksi kuului sopimukseen myöskin 
neuvottelusitoumus kaikista molempien maiden yhteisiä etuja 
koskevista kysymyksistä. 

»Saksalle ja Neuvostoliitolle on aina käynyt huonosti, kun ne 
ovat olleet vihollisia keskenään», valtakunnan ulkoministeri von 
Ribbentrop lausui palatessaan Moskovasta elokuun 24 pnä, »mutta 
hyvin, kun ne olivat keskenään ystäviä. Johtaja ja Stalin ovat 
päättäneet solmia ystävyyden. Hyökkäämättömyyssopimus ja 
neuvonpitovälipuhc, jonka hra Molotov ja minä olemme eilisiltana 
yhdessä allekirjoittaneet, muodostaa lujan ja järkkymättömän 
perustan, jolla molemmat valtiot rakentavat ja tulevat läheiseen 
ystävyyteen.» Ja Königsbergissä hän lisäsi avomielisemmin: 
»Johtaja on lähettänyt minut Moskovaan. Se oli monille Saksassa 
yllätys. Mutta me kansallissosialistit tiedämme kaikki: Mitä 
Johtaja tekee, se on oikein. Ja se on osoittautunut tälläkin kerralla 
paikkansapitäväksi. Johtaja on taaskin toiminut salamannopeasti 
ja irroittanut Venäjän saartorintamasta.» 

»Irroittanut Venäjän saari orintamasta...» Se oli siis Saksan 
päätarkoitus, joka kieltämättä toistaiseksi saavutettiinkin, mutta 
miten ystävyyspohjan ja laskelmien laita puolin ja toisin oli, sen 
me olemme nähneet jo aikaisemminkin. Saksa epäilemättä toivoi 
voivansa järjestää suhteet Neuvostoliittoon pitemmäksi aikaa 
rauhan pohjalle, mutta Stalinin politiikka tähtäsi kiristykseen, 
niinkuin Hitler siitä myöhemmin lausui. 

Hitlerin aikaisemmin mainittu kesäkuun 22 päivän 1941 julistus 
antaa viitteitä sopimuksen todellisesta sisällöstä, sen pimento- 
puolesta. Tämä välipuhe oli tosiaan kuin jäävuori, josta vain 1 f i 
on vedenpinnan yläpuolella, mutta suuret massat näkymättömissä 
meren uumenissa. Hitlerin sanoista pääsee joka tapauksessa käsi¬ 
tykseen, että Moskovassa tehtiin Saksan ja Puolan välisen aseelli¬ 
sen yhteentörmäyksen varalta jonkinlainen alustava sopimus etu¬ 
piirien jaosta Puolassa, vaikka kyseenalaista on, vastasiko myö¬ 
hemmin lopullisesti vahvistettu raja tuota Moskovassa ainakin 

pääpiirtein sovittua. Joka tapauksessa Neuvostoliitto ainakin 
yritti kaapata ja kiristää itselleen Puolasta paljon enemmän, 
vieläpä päästä Veikselin varsille aina Varsovan edustalle saakka. 
Tähän »Puolan neljännen jaon suunnitelmaan» sisältyi sitten myös¬ 
kin selitys, että sopimuspuolet yhteisesti sitoutuvat vastustamaan 
kaikkia joittenkin muiden sivullisten valtojen yrityksiä sekaantua 
Puolan alueen olojen tulevaan järjestelyyn. Siis Puolan kohtalo 
sinetöitiin täten ja muodostettiin jopa saksalais-neuvostolainen 
yhteisrintama Puolan kysymyksessä länsivaltoja vastaan. 

Puolan ukrainalaisten ja valkovenäläisten osien luovuttamista 
Neuvostoliitolle Saksa tuskin olisi pannut kovinkaan pahakseen, 
lukuunottamatta ehkä Saksalle tärkeitä Galitsian Öljyalueita, 
jotka neuvostovalta niinikään kiirehti sieppaamaan itselleen, 
ilmeisesti vastoin aikaisempia välipuheita. Erittäin kipeä oli 
sitävastoin myönnytysten teko Neuvostoliitolle Itämeren piirissä 
ja myöskin Bessarabiassa. Saksa ei missään tapauksessa näytä 
antaneen Moskovalle täysin vapaita käsiä menetellä Baltiassa, 
Suomessa ja Bessarabiassa aivan mielensä mukaan, vaikka bolshe¬ 
vikit sitten ylittivät kaikki sopimusrajoitukset aivan kohta. Ilmei¬ 
sesti Saksa oli suostunut siihen, että bolshevikit saisivat vaatia 
tukikohtia Baltian mailta ja ehkä Suomeltakin, mutta nimenomaan 
näyttää Saksan taholta asetetun ehdoksi, ettei näitä maita saisi 
bolshevisoida, vaan niiden itsenäisyys oli säilytettävä, koska Saksa 
toivoi voivansa käyttää niin Baltiaa kuin Suomeakin sotatalou- 
tensa hyväksi. Sitäpaitsi Liettua oli erityisesti selitetty — tai 
ainakin osa siitä — nimenomaisesti Saksan etupiiriin kuuluvaksi, 
mutta bolshevikit jo toista kuukautta myöhemmin kiirehtivät 
rikkomaan tämänkin välipuheen. 

»Vaikka Stalin ei ehkä saanutkaan saksalais-venäläisen ystä- 
vyyssopimuksen solminnassa hyväksytyksi kaikkia vaatimuk¬ 
siaan, oli hänen saavuttamansa menestys suurenmoinen», toteaa 
Karlgren puolestaan täydellä syyllä. »Toisin sanoen menestys ei 
ollut vielä täydellinen, ennenkuin yleiseurooppalainen sota oli 
todellakin puhjennut; esiintyihän vaara, että Saksan viholliset 
antaisivat saksalais-venäläisen sopimuksen aikaansaamisen jäl¬ 
keen perään ja ettei sota syttyisikään, siis toteutuisi mahdollisuus, 

jonka Saksa osaltaan aivan varmasti oli ottanut laskelmissaan 
huomioonsa. Tuo vaara sivuutui kumminkin ja alkoi sota, jonka 
aiheuttamiseksi Stalin oli, niinkuin hän saattoi tyydytyksellä 
sanoa itselleen, tehokkaasti myötävaikuttanut antamalla vuosia 
ja aivan viimeiseen saakka molempien puolten tuntea olevansa 
varmoja siitä, että ne voivat päästä sopimukseen hänen kanssaan. 
Ja täten oli hänen sekä Venäjän asema yhdellä iskulla tullut aivan 
yksinkertaisesti loistavaksi. Ennen kaikkea olivat neuvostoval¬ 
tiota tähän saakka uhanneet vaarat nyt yhdellä iskulla pois pyyh¬ 
käistyt. Poissa oli vaara, että kapitalistiset valtiot liittyisivät 
yhteen tuhotakseen bolshevismin: nyt ne omistautuisivat epä¬ 
määräiseksi ajaksi toistensa tuhoamiseen. Ja viime vuosien vaa¬ 
rallisimman vihollisen puolelta ei toistaiseksi ollut mitään pelät¬ 
tävää: Saksa oli nyt saanut työtä kädet täyteen. Mutta samaan 
aikaan, kun Venäjän ulkopolitiikka, joka tähän saakka oli saanut 
rajoittua varmistamaan Venäjän turvallisuutta, nyt voi heittää 
ne huolet mielestään, saattoi se omistautua toiseen tehtävään: 
nyt Venäjä oli sellaisessa asemassa, että se voi mitä parhaimpien 
suhdanteiden vallitessa alkaa Venäjän imperialististen etujen 
tyydyttämisen aktiivisella ulkopolitiikalla.» 

Tuollaiselta epäilemättä näyttikin yleispoliittinen tilanne Mos¬ 
kovan näkökulmasta Ribbentropin sopimuksen jälkeen. Stalinin 
Mefisto-politiikka oli saavuttanut suuren menestyksen, jota bolshe¬ 
vikit tämän jälkeen yhtä kyynillisen häikäilemättömästi kiirehti¬ 
vät käyttämään hyväkseen. 

Moskovan sopimus oli nyt koko maailmalle merkkinä ratkaisun 
lähestymisestä eikä sitä kauan enää tarvinnut odottaakaan. Saksa 
oli turvannut selkäpuolensa pitkäaikaista kahden rintaman sotaa 
vastaan eikä sillä ollut siis suurta syytä pelätä Englannin suunnit¬ 
teleman ja kauan valmisteleman taloudellisen saariosodankaan 
tuhoisaa vaikutusta. Kaikki viittaa kumminkin siihen, että Saksa 
laajoista sotilaallisista valmisteluistaan huolimatta viimeiseen 
saakka toivoi pääsevänsä Puolan kanssa sovintoon ja saavansa 
siten rauhanomaisin keinoin selvitetyksi Versaillesin rauhansopi¬ 
muksen perinnön eräät viimeisetkin. Saksalle äärimmäisen epä¬ 
mieluisat ja haitalliset jätteet. 

Mikäli kumminkin Saksa oli odottanut länsivaltojen nyt peräy¬ 
tyvän ja neuvovan Puolaa tinkimiseen ehdottoman taipumatto¬ 
masta kannastaan, niin jo seuraava päivä Moskovan sopimuksen 
allekirjoittamisen jälkeen osoitti siinä erehdytyn täydellisesti. 
Englanti oli tehnyt jo päätöksensä Saksan mahdin laajentumisen 
rajoittamisesta rauhan tai sodan keinoin ja työskenteli kaikkialla 
Saksaa vastaan. Länsivallat olivat sitoneet arvovaltansa tähän 
toimintaan niin tarkoin, etteivät ne hevin voineet peräytyä kär¬ 
simättä aivan katastrofimaista poliittista tappiota, paljon pahem¬ 
paa kuin konsanaan Miinchemssä. »Uusi Munchen» olisi kerta 
kaikkiaan niille merkinnyt syrjäytymistä pois koko mannermaalta 
Reinin rajan taakse ja myöskin Kaakkois-Euroopan jättämistä 
kokonaan akselivaltojen johtoon. 

Tuo kaikki kävi mahdollisimman selvästi ilmi pääministeri 

Sillat on poltettu ... 


Chamberlainin puheesta, jonka hän piti alahuoneessa elokuun 
24 pnä. Parlamentti oli kesken syyslomansa kutsuttu koolle 
käsittelemään ja vielä samana päivänä antamaan lopullinen vah¬ 
vistuksensa hallituksen esittämälle valtuuslaille, joka oikeutti 
hallituksen poikkeuksellisiin toimenpiteisiin sodan syttymisen 
varalta. Niinpä hallitus mm. valtuutettiin kansallisen puolustuk¬ 
sen nimessä vangituttamaan ja tuomituttamaan rangaistuksiin 
henkilöitä, antamaan määräyksiä omaisuuksien valvonnasta ja 
takavarikoinnista, toimeenpanemaan salaisia tuomioistuinkäsitte¬ 
lyjä, kotitarkastuksia jne. Tärkein oli kumminkin Chamberlainin 
puheen ulkopoliittinen osa, jossa hän kosketteli Moskovassa käy¬ 
tyjä neuvotteluja syyttäen neuvostohallitusta kaksinaispelistä. 
Hän viittasi Berliinissä esiintyneeseen käsitykseen, että sopimus 
torjuisi sodan vaaran, koska englantilaiset ja ranskalaiset nyt 
todennäköisesti eivät enää täyttäisi takuusitoumuksiaan Puolalle, 
mutta jatkoi: »Me tunnemme ensimmäiseksi velvollisuudeksemme 
jokaisen sellaisen vaikutelman torjumisen. Miten me voisimme 
kunniamme säilyttäen peräytyä sitoumuksesta, jonka me niin 
usein ja selvästi olemme toistaneet.» Hän korosti, että länsivallat 
pitävät kiinni avunantolupauksestaan Puolalle, tapahtuipa mitä 
tahansa, ja että nämä sitoumukset heti ensi tilassa muutetaan 
molemminpuoliseksi liitoksi Puolan kanssa, niinkuin sitten pari 
päivää myöhemmin tehtiinkin. 

Tilanne oli siis länsivaltojen puolelta uudelleen vahvistettu 
täysin selväksi. Sillat takana oli poltettu, tapahtui mitä tahansa. 
Tällöin Hitler elokuun 25 pnä vielä kerran teki aloitteen neuvot¬ 
telujen aikaansaamiseksi. Hän selitti keskustelussaan Englannin 
suurlähettilään, sir Nevile Hendersonin kanssa, että hän tahtoi 
vielä kerran koettaa päästä yhteisymmärrykseen Englannin kanssa. 
Danzigin kysymys oli kumminkin ratkaistava, samoin »käytävä- 
probleemikin» Saksan toivomusten mukaisesti, koska hän halusi 
tehdä lopun itärajalla vallitsevista »makedonialaisista olosuhteista». 
Levottomuus Saksan ja Puolan rajalla oli nimittäin yhä lisäänty¬ 
nyt ja välikohtauksia sattui alinomaa, joten sotaisen yhteen¬ 
törmäyksen vaara oli senkin johdosta kasvanut hyvin vaka¬ 
vaksi. Hitler selitti sitten mielellään tahtovansa neuvotella siirto- 

maakysymyksistä, mutta huomautti, ettei niillä ollut mitään kii¬ 
rettä. Saksa oli myöskin omasta puolestaan valmis takaamaan 
»brittiläisen maailmanvallan olemassaolon» ja suostumaan neuvot¬ 
teluihin varustusten supistamisesta. Jos taas hänen tarjouksensa 
hylättiin, niin se merkitsi sotaa, johon Saksa lähti hyvin varus¬ 
tautuneena. 

Englannin hallitus ei nytkään pitänyt kiirettä vastauksen 
annossa Saksalle, vaan pohti tilannetta yhdessä Ranskan kanssa. 
Samaan aikaan tehtiin useammaltakin puolueettomalta taholta 
sovittelutarjouksia. Niinpä jo Moskovan sopimuksen päivänä, 
elokuun 23 pnä Oslo-valtiot — Suomi ja Skandinavian maat, 
Hollanti, Belgia ja Luxemburg — olivat pitäneet yhteisen neu¬ 
vottelun Brysselissä ja vedonneet sen päälle Belgian kuninkaan 
välityksellä suurvaltoihin rauhan säilyttämisen hyväksi. Vasta 
elokuun 28 päivän iltana suurlähettiläs Henderson sitten palasi 
lentokoneella Lontoosta tuoden länsivaltojen vastauksen, joka 
sisälsi kaksi pääkohtaa. Ensinnäkin Englannin hallitus lausui 
myös toivomuksen hyvien suhteiden syntymisestä molempien 
maiden välille ja selitti toiseksi, että Puolan kysymys oli ratkais¬ 
tava ensimmäiseksi. Se voisi tapahtua parhaiten Saksan ja Puo¬ 
lan suoranaisin neuvotteluin, joiden aikaansaamiseksi Lontoo 
vakuutti olevansa halukas välittämään. 

Hitler vastasi seuraavana päivänä iltapäivällä uudistaen syy¬ 
töksensä puolalaisia vastaan kaiken sovitteluhalun puutteesta ja 
rajavälikohtauksien johdosta. Hän piti vaikeana uskoa, että 
neuvottelut johtaisivat mihinkään tulokseen, mutta halusi tehdä 
kumminkin vielä yrityksen. Puolan olisi senvuoksi seuraavana 
päivänä, elokuun 30 pnä lähetettävä Berliiniin neuvottelija, jolla 
olisi myöskin valtuudet allekirjoittaa sopimus. Englannin hallitus 
sähkötti kumminkin elokuun 30 päivän vastaisena yönä klo 2 
suurlähettiläs Hendersonille vastaukseksi tuohon Hitlerin uuteen 
esitykseen, että olisi kohtuutonta odottaa Puolan edustajaa Ber¬ 
liiniin jo mainittuna päivänä. Illalla klo 18.50 saapui vielä uusi 
sähkösanoma Lontoosta ja siinä taas lausuttiin, ettei Englannin 
hallit us voinut neuvoa Puolaa lähettämään täysivaltuuksista neu¬ 
vottelijaa Berliiniin, koska sellaista menettelyä pidettiin »kohtuut- 

lomana». Saksan ehdotus olisi sitävastoin toimitettava tavallista 
■diplomaattista tietä Varsovaan Puolan Berliinissä olevan suur¬ 
lähettilään välityksellä. Virallisessa vastauksessa Hitlerin viime 
ehdotukseen lisättiin vielä, että täytyi voida löytää modus vivtndi 
Danzigissa yhteentörmäysten ja rajavälikohtausten estämiseksi. 

Englannin suurlähettiläs toimitti tämän vastauksen von Ribben- 
tropille keskiyöllä ja tiedusteli samalla Saksan uusien ehdotuksien 
sisältöä. Saksan Valkoisessa kirjassa selitetään suurlähettilään 
saaneen »tarkan tiedon ehdotusten sanamuodosta». Seuraavana 
päivänä, elokuun 31 pnä Puolan suurlähettiläs Lipski saapui sit¬ 
ten von Ribbcntropin luokse ja ilmoitti Puolan olevan halukas 
neuvottelemaan. Ulkoministeri ilmoitti hänelle nyt Saksan ehdo¬ 
tusten sisällön ja kysyi, oliko suurlähettiläällä valtuudet ei ainoas¬ 
taan neuvotella vaan myöskin päättää sopimukset. Lipski puoles¬ 
taan vastasi, että hän saattoi ainoastaan toimittaa Saksan ehdo¬ 
tukset hallitukselleen. Kun hän sitten vasta klo 8 illalla yritti 
päästä yhteyteen Varsovan ulkoministeriön kanssa, niin kaikki 
puhelinyhteydet olivat jo poikki. 

Tuntia myöhemmin Saksan yleisradiossa julkaistiin Saksan 
ehdotukset neuvotteluperustaksi sopimukselle Puolan kanssa. Ne 
sisälsivät 16 kohtaa, joista tärkeimmät olivat: Danzig piti heti 
liitettämän valtakuntaan. »Käytävässä» oli toimitettava kansan¬ 
äänestys, lukuunottamatta Gdyniaa, jonka Puola saisi pitää kai¬ 
kissa tapauksissa. Äänioikeus olisi kaikilla »käytävä»-alueella 
ennen vuotta 1918 asuneilla ja äänestys toimitettaisiin vuoden 
kuluttua, mutta puolalaisten viranomaisten piti heti tyhjentää 
alue, jota englantilais-ranskalais-italialais-venäläinen komissio hal¬ 
litsisi tänä välikautena. Olipa kansanäänestyksen tulos millainen 
tahansa, niin menettävä puoli saisi yhden kilometrin levyisen, 
■eksterritoriaalioikeuksia nauttivan rautatie- ja autostradavyöhyk- 
keen yhteyksien ylläpitämiseksi joko Puolan ja meren välillä tai 
Saksan valtakunnanalueelta Itä-Preussiin. Danzig ja Gdynia de¬ 
militarisoitaisiin ja kansallisten vähemmistöjen vaihto suoritet¬ 
taisiin. 

Näihin ehtoihin ei enää saatu Puolan virallista vastausta. Puola 
oli elokuun 30 pnä julistanut yleisen liikekannallepanon ja elo- 

kuun 31 päiväji iltana klo 11 Puolan yleisradio leimasi Saksan 
ehdotukset »hävyttömiksi». 

Suuri onnettomuus ei ollut enää vältettävissä, taistelu alkoi. 
Varhain syyskuun 1 päivän aamuna tykit alkoivat jyristä Saksan 
ja Puolan rajoilla ja Saksan ■armeija mini yli rajan. Samana 
*aamuna Danzigm vapaavaltio julistettiin liitetyksi Saksaan ja piiri- 
johtaja Förster nimitettiin Danzigin hallinnon johtoon Saksan 
valtakunnan sekä puolueen edustajana. Saksan valtiopäivät taas 
kokoontuivat klo 10 ja Hitler piti niillä puheen. Hän oli nyt 
pukeutunut sotilaan yksinkertaiseen harmaaseen asepukuun ja 
lausui: »Minä en riisu tätä yltäni ennen kuin voiton jälkeen — tai 
minä en näe tämän loppua.» Hän vakuutti tahtovansa olla »Sak¬ 
san valtakunnan ensimmäinen sotilas» ja kantavansa samat kär¬ 
simykset, vaivat ja kieltäymykset kuin koko kansansa suuren 
päämäärän, voiton puolesta. Saksa taistelee loppuun, täydelliseen 
voittoon saakka eikä vuoden 1918 marraskuu koskaan enää toistu 
Saksan kansan historiassa. Siltä varalta, että jotakin tapahtuisi 
hänelle itselleen, Hitler samalla myöskin ilmoitti »vallanperimys- 
järjestyksen». Hän nimitti ensimmäiseksi sijaisekseen Hermann 
Göringin ja toiseksi Rudolf Hessin, mutta jos hekin molemmat 
joutuisivat väistymään näyttämöltä, olisi kutsuttava koolle val¬ 
tion, puolueen ja puolustusvoimien johdon edustajien muodostama 
senaatti, joka valitsisi valtakunnan uuden päämiehen. Sille pai¬ 
kalle oli tuleva »arvokkain, toisin sanoen urhoollisin». 

Myöskin Englannin alahuone kokoontui samana päivänä ilta¬ 
päivällä ja Chamberlain selitti siellä, että Englanti ja Ranska 
täyttäisivät avunantositoumuksensa Puolalle. Hän vaati, että 
Saksan joukot oli heti peräytettävä takaisin Puolan alueelta ja 
tämän vaatimuksen molempien länsivaltojen suurlähettiläät esit¬ 
tivät vielä samana iltana Berliinissä. Seuraavana päivänä Musso¬ 
lini puolestaan teki vielä välitysyrityksen, sotatoimien jatkuessa 
Puolan näyttämöllä täyttä vauhtia. Hän ehdotti, että tehtäisiin 
aselepo ja joukot pysähtyisivät niihin asemiin, jotka ne olivat 
saavuttaneet. Miinchenin tapaan olisi sen jälkeen kutsuttava 
koolle suurvaltojen konferenssi, joka sitten ratkaisisi Saksan ja 
Puolan väliset kiistakysymykset. Saksa oli puolestaan taipuvai- 

nen suostumaan tähän ehdotukseen, mutta länsivallat pitivät 
edelleen kiinni vaatimuksestaan, että Saksan oli sitä ennen peräy¬ 
tettävä pois joukkonsa Puolan alueelta. 

Tähän Mussolinin välitysyritys raukesi. Taistelu jatkui ja 
laajeni myöskin Saksan ja länsivaltojen väliseksi, kun taas Italia 
puolestaan julistautui sivustakatsojaksi. Sunnuntaina syyskuun 
3 pnä klo 9 aamulla suurlähettiläs Henderson esitti Saksan ulko¬ 
ministerille hallituksensa ultimaatumin: Jollei Saksan hallitus 
kahden tunnin kuluessa, ennen klo il antanut käskyä joukkojensa 
vetämisestä takaisin Puolan alueelta, niin Englanti katsoisi sota¬ 
tilan vallitsevan Saksan kanssa tuosta hetkestä lähtien. Saman¬ 
laisen uhkavaatimuksen Ranskan suurlähettiläs esitti ja siinä oli 
määräaika jätetty kuusi tuntia myöhemmäksi, klo I 7 :ään ilta¬ 
päivällä. Tämäkin osoittaa, miten Ranskan hallitus epäröi vii¬ 
meiseen saakka. Mitään vastausta Englannin uhkavaatimukseen 
ei kuitenkaan enää annettu ja klo 11.15 Englannin ulkoministeri, 
lordi Halifax ilmoitti Saksan Lontoossa olevalle asiainhoitajalle 
sotatilan alkamisesta. Neljännestuntia myöhemmin von Ribben- 
trop puolestaan antoi sir Nevile Hendersonille memorandumin, 
jossa selitettiin, ettei Saksa tahtonut vastaanottaa mitään britti¬ 
läistä uhkavaatimusta eikä alistua sellaiseen. Länsivallat olivat 
vastuussa sodan puhkeamisesta ja laajentumisesta. 


SALAMASODAN AIKAKAUSI 

Vuosien 1914—1918 maailmansota oli ollut miltei koko ihmis¬ 
kunnan ensimmäinen suuri yleismobilisaatio sotaan, johon osallistu¬ 
neet kansat jännittivät siihen kaikki varansa ja voimansa. Se oli 
todellista taistelevien kansojen ja kansanarmeijojen kamppailua, 
joka perusteellisesti erosi kaikista aikaisemmista sekä luonteeltaan 
että laajuudeltaan. Maailmansodan laajuutta kaikkiin edellisten 
vuosisatojen sotiin verrattuna osoittavat muutamat numerot: 
maailmansotaan mobilisoitiin eri maissa yhteensä noin 68 miljoo¬ 
naa miestä, kun sitävastoin edelliseen suurvaltojen sotaan, venä- 




Onko sodan laajeneminen vielä vältettävissä? Poliitikot Iiikehtivät. Vas.I Suurlähettiläs Hender¬ 
son lentää rauhanyrityksineen. Oik.: Ranskan ulkoministeri Bonnet lähtee ministeristön istuntoon. 

lais-japanilaiseen sotaan Japani oli asettanut liikekannalle ehkä 
noin I miljoonan ja Venäjä siirtänyt itse kaukoidän sotanäyttä- 
mölle saakka noin 600.000 miestä sodan loppuvaiheessa. Vuosien 
1870—1871 sotaan saksalaiset lähettivät yli miljoonan miestä, 
mutta Ranskalla ei ollut sodan alkuvaiheissa vielä käytettävänään 
läheskään yhtä suurta määrää. Maailmansotaan sitävastoin 
Ranska yksin mobilisoi 9 miljoonaa. Saksa n miljoonaa, Englanti 
yli 8 miljoonaa, Italia 5,® miljoonaa ja Venäjä noin 12 miljoonaa 
miestä. Euroopan sotivissa valtioissa mobilisoitujen osuus koko 
väestöstä täten nousi jopa 15—20 %:iin. 

Yhtä jättiläismäisiä olivat myöskin ne materiaalimäärät, joita 
nuo monimiljoonaiset armeijat käyttivät. Ranskalaiset ampuivat 
Sedan’in onnettomassa ratkaisutaistelussa vuosien 1870—1871 
sodassa 30.000 tykinammusta, mutta esimerkiksi englantilaiset 
käyttivät hyökkäystään Ypernin luona valmistelevassa tykistö- 
massojen rumputulessa kesällä 1917 4.283.000 ammusta. Sota¬ 
vuosina rakennettiin yksinomaan Saksassa 47.600 lentokonetta 
ja länsivaltojen sekä Amerikan kokonaistuotanto oli vielä tuntu¬ 
vasti suurempi. 

Nämä esimerkit riittäkööt osoittamaan, miten suursota oli 
muuttunut miljoona-armeijojen tyypilliseksi materiaalitaisteluksi, 
taistelevien kansojen sekä sotilaallisen voiman että ennen kaikkea 
tuotantokyvyn ja taloudellisten apulähteiden kamppailuksi. Uusi 
sotatekniikka aiheutti täten kaksi sangen tärkeätä, kansojen 
elämän kokonaan mullistavaa seuraamusta. Ensinnäkin nyt kan¬ 
sat kokonaisuudessaan, eikä ainoastaan niiden taistelevat yksilöt, 
vedettiin sodan piiriin välittömästi, koska rintamantakaisen koti¬ 
seudun tuotannolla tuli olemaan suorastaan ratkaiseva merkitys 
kestokyvylle yleensä. Kansat siis organisoitiin kokonaisuudessaan 
sotaan ja niiden kaikki sekä henkiset että aineelliset voimat pan¬ 
tiin palvelemaan yhtä ainoata päämäärää: sodankäyntiä voiton 
saavuttamiseksi. Toiseksi maailmansota muuttui näitten mil¬ 
joona-armeijojen ja materiaalimassojen vaikutuksesta tyypilliseksi 
uuvutuskamppailuksi, sillä sotataito sinänsä ei pystynyt useim¬ 
miten enää ratkaisemaan suunnatonta probleemia noiden masso¬ 
jen nopeasta ja tehokkaasta käytöstä. Sodankäynnin liikkuvaisuus 
13—Kriitloa ja sodan miallm*. 



m 


Sofatck» iikan vallankumous 


väheni eritoten länsirintamalla miltei olemattomiin, rintamat jäy¬ 
kistyivät paikoilleen vuosikausiksi ja ratkaisua haettiin suurissa 
Miiatcriaalitaisteluissa», joiden tarkoituksena oli pikemminkin ku¬ 
luttaa vastustajan elävää ja materiaalivoimaa kuin saavuttaa 
nopeita strategisia ratkaisuja. 

Tähän vaikutti armeijojen tavattoman suuruuden ohella ennen 
kaikkea itse sotatekniikassa tapahtunut tavaton muutos. Mate- 
riaalimassat kehittyivät teholtaan ja kasvoivat äärettömiin, mutta 
ennen kaikkea tuo kehitys näytti koituvan puolustajan hyväksi, 
joukkojen torjuntavoiman kasvaessa tavattomasti. Rintamat 
muuttuivat satojen kilometrien pituisiksi, vahvoiksi kenttä- 
varustussysteemeiksi, jotka olivat usein hyvin syvään porrastetut 
ja joissa konetuliasein ennen aavistamattomassa mitassa varustettu 
jalkaväki pystyi torjumaan paljon voimakkaammankin hyökkääjän 
aivan toisin edellytyksin kuin aikaisemmin. Länsirintaman tais¬ 
telut vuosina 1915—1918 olivat tyypillisiä esimerkkejä tästä sodan¬ 
käynnin uudesta luonteesta. Mutta samalla maailmansota oli 
kuitenkin myös uusien aseiden ahjo ja varsinkin se kehitti kaksi 
»uutta» aselajia, joilla tuli olemaan ratkaiseva merkitys tulevai¬ 
suuden sodalle ja sen teorioillekin. Maailmansodan alussa lento¬ 
kone oli vasta aivan kehityksensä alussa, teknillisesti avuton, 
kömpelö ja hidas. Saksallakin oli sodan alkaessa ainoastaan 252 
pientä lentokonetta. Sodan loppuvaiheessa lentoase kumminkin 
oli kehittynyt neljän vuoden kuluessa suorastaan valtavasti, eri¬ 
koistunut erilaisiin tehtäviin ja tunnustettu tasavertaiseksi mui¬ 
den, »vanhojen» aselajien rinnalla. Myöskin panssariasi luotiin 
maailmansodassa ja länsivallat käyttivät sitä varsinkin sodan 
viime vaiheissa länsirintamalla tehokkaasti. Saksan sodanjohto 
ei sitävastoin tämän uuden aseen merkitystä koko maailmansodan 
aikana oivaltanut eivätkä ententenkään sotapäälliköt vielä osan¬ 
neet tuota teknillisesti tosin vielä kovin vajavaista aselajia arvioida 
täyteen mittaansa. Kerta kaikkiaan ei vielä tajuttu, mitä koko 
sodankäynnin täydellisen mullistuksen mahdollisuuksia panssari- 
voimat tarjosivat sodankäynnin tekemisessä jälleen liikkuvaksi. 

Tässä ei ole syytä eikä mahdollisuuttakaan esitellä yksityis¬ 
kohtaisemmin sitä valtavaa sotateknillistä kehitystä, joka maail- 

mansodan ja uuden suursodan välisenä kahden vuosikymmenen 
aikana kaikkialla tapahtui. Muutamat viitteet riittäkööt. Jalka¬ 
väki on edelleenkin taistelukentän herra, mutta on saanut jo suu¬ 
reksi osaksi toisen luonteen ja ennen kaikkea toisenlaisen aseis¬ 
tuksen kuin aikaisemmin. Konetuliaseet: raskaat ja keveät kone¬ 
kiväärit, pikakiväärit, konepistoolit ja automaattikiväärit ovat 
vahvistaneet tulivoiman tavattoman suureksi maailmansodan 
aikoihinkin verrattuna ja varsinaista jalkaväenaseistusta tukeva 
tykistö, kranaatinheittimet, Iiekinheittajät ym. ovat kehittyneet 
niinikään valtavasti. Aseistuksen tuliteho on siten maailmansodan 
päivistä kasvanut erinomaisen paljon ja sitäpaitsi nyt polttomoot¬ 
tori hallitsee sotaa antaen jalkaväellekin pitkälle menevän moot- 
toroinnin ansiosta aivan toisia mahdollisuuksia kuin aikaisemmin. 
Mutta ennen kaikkea on kehitys »uusien» aselajien kohdalla ollut 
päätä huimaava. Maailmansodan aikuinen hävittäjäkone 100— 
200 kmt:n nopeuksineen ja heikkoine aseistuksineen on kuin ase- 
tekniikan esihistoriallinen muistomerkki verrattuna nykyhetken 
virtaviivaisiin kokometallikoneisiin, joitten nopeus saattaa ylittää 
jo 70O kmt ja joiden täydelleen automatisoituna aseistuksena saat¬ 
taa olla jopa 16 konekivääriä, pikatykeistä puhumattakaan. 
Maailmansodan loppuaikojen panssarivaunut, »tankit», olivat köm¬ 
pelöitä ja hitaita, rämiseviä kilpikonnia, joiden nopeus voi olla 
5—6 km tunnissa ja toimintasäde korkeintaan 30—50 km. Nyky¬ 
päivien raskaittenkin panssarivaunujen nopeus on kasvanut jopa 
kymmenkertaiseksi ja toimintasäde on pidentynyt monin verroin 
maailmansodan päivistä, eikä näiden todellisten liikkuvien linnak¬ 
keiden panssarisuojaa ja aseistusta voida vertaillakaan maail¬ 
mansodan aikuiseen. Vieläpä laivanrakennustekniikassakin, jossa 
vanhoista perinteistä on usealla taholla pidetty tiukimmin kiinni, 
on tapahtunut hyvin suurta kehitystä. Siihen on pakottanut ennen 
kaikkea lentoaseen huimaava kehitys. Alusten panssarisuojaa, 
ilmatorjuntatykistöä ja nopeutta on uusimmissa taistelulaivatyy- 
peissäkin lisätty sangen suuresti, samalla kun näiden jättiläis¬ 
mäisten tykistöalusten koko on kasvanut. Jo viime vuosikymme¬ 
nellä, Washingtonin ja Lontoon laivastosopimusten v. 1936 tapah¬ 
tuneen irtisanonnan jälkeen ryhdyttiin yleisesti rakentamaan 

35.000 tonnin jättiläisiä, mutta sen jälkeen on siirrytty 40.000, 
jopa yli 50.000 tonninkin tyyppeihin. Ja keveitten alusten, mm. 
sukellusveneiden rakentamisessa on kehitys ollut vieläkin hui¬ 
mempi. Sitä todistaa Saksan uuden sukellusvenelaivaston pelotta¬ 
van tehokas, heltymätön toiminta useitten tuhansien kilometrien 
päässä eurooppalaisista rannikkotukikohdista olevilla kaukaisilla 
merialueilla: Amerikan itärannikolla, Meksikon lahdella, Etelä- 
Amerikan rannikoilla ja Afrikan länsipuolella. Maailmansodan 
aikuinen Saksan sukellusvenease ei teknillisen tasonsakaan puo¬ 
lesta olisi vielä voinut tällaista kaukoupotussotaa laajassa mitassa 
vielä ajatellakaan, vaikka esimerkiksi sukellusvene »Deutschlandin» 
kuuluisa matka Atlantin yli viittoi jo tulevaisuuden uusiin mahta¬ 
viin näköaloihin. 

»Sotataito muuttuu korkeimmillaan politiikaksi, tosin politii¬ 
kaksi, joka noottien kirjoittamisen asemesta ryhtyy taisteluihin.» 
Nuo sotataidon suuren teoreetikon Clausewitzin sanat sopivat 
aivan erityisen hyvin siihen kehitykseen, mikä itse sotilaallisessa 
ajattelussa tapahtui maailmansodan jälkeisen valtavan sotateknil- 
lisen kehityksen .pohjalla. Ja merkillisintä kaikesta on se, että 
juuri Saksassa, joka kyllä viime vuosisadalla oli ollut sotilaallisen 
ajattelun edelläkävijämaa ja Moltken sekä Schlieffenin »tuhoamis- 
strategian» kehto, nyt maailmansodan tappiosta sekä aseistariisu¬ 
misesta huolimatta — taikka ehkä juuri sen pakotuksesta — 
tapahtui tuohon asetekniikan tarjoamiin mahdollisuuksiin nojau¬ 
tuva, ne tarkoin vaarinottava sotilaallisen ajattelun mullistus. 

Nykyaikaisen »salamasodan» teoreetikkoja on maailmansodan 
jälkeisenä aikana ollut muissakin maissa. Englantilainen kenraali¬ 
majuri Fuller on teoksissaan ja kirjoitelmissaan esittänyt saman¬ 
laisia käsityksiä nykyaikaisen sodankäynnin luonteesta ja mene¬ 
telmistä kuin kenraali de Gaulle Ranskassa tai nykyaikaisen 
ilmasodan teoreetikko, kenraali Douhet Italiassa. Fuller ja 
de Gaulle jäivät kuitenkin kotimaissaan »yksinäisiksi huutavan 
ääniksi korvessa», sillä länsivallat olivat koko strategian ja taktii¬ 
kan ajattelussa vanhoillisia. Englanti nojautui edelleen ensi sijassa 
merimahtiinsa ja näki voimakkaimman aseensa mahdollista manner- 
vihollista vastaan taloussaarrossa, joka olikin tosiasiallisesti ratkais- 

sut maailmansodan lopputuloksen. Maailmansodan jälkeen siellä 
palattiinkin asevelvollisen kansanarmeijan järjestelmästä nopeasti 
takaisin pestattuun ammattisotilasarrneijaan, joka oli sitäpaitsi 
vahvuudeltaan suhteellisen heikko — vain vähän yli 100.000 miestä, 
imperiumijoukkoja lukuunottamatta. Tätä armeijaa myöhemmin 
kyllä moottoroitiin laajassa mitassa ja hankittiin sille panssari- 
voimiakin — mm. useat ratsuväkimuodostelmat saivat vaihtaa 
ratsunsa teräsvaunuihin. Samoin ryhdyttiin varsinkin vuodesta 
1936 lähtien luomaan vahvoja ilmavoimia, koska Englanti lento- 
aseen aikakaudella näki saariasemansa muuttuneen peräti vaaral¬ 
liseksi ja laivastokin tarvitsi voimakkaiden lentojoukkojen tukea. 

Mitään läpikäyvää muutosta ei kumminkaan tapahtunut brit¬ 
tiläisessä sotalaitoksessa, jonka muotoutumisen sitäpaitsi saneli¬ 
vat ensi kädessä siirtomaapoliittiset, Euroopan ulkopuolella olevien 
paikallisten sotanäyttämöiden vaatimukset. Myöhemmin, viime 
vuosina ennen nykyistä sotaa kyllä syntyi »Lontoon-Pariisin akse¬ 
lin» molempien suurvaltaosakkaiden kesken selvä työnjako sota¬ 
laitoksen aloilla. Englanti pani varustelujensa pääpainon laivas¬ 
toon ja ilmavoimiin, Ranskan taas piti keliittää armeijaansa. 
Niinpä Englannissa päätös paluusta asevelvollisuuteen tehtiin 
vasta kansainvälisen kriisin kehityttyä taas vaaralliseksi, huhti¬ 
kuussa 1939. Sitäpaitsi sen toteuttaminen käytännössä tapahtui 
aluksi äärimmäisen hitaasti, niin että Englanti oli tässäkin suh¬ 
teessa aivan valmistumaton, kun sota alkoi syyskuun 3 pnä. 
Samoin oli edellisinä rauhanvuosina alkuun pantu maan talou¬ 
dellinen mobilisointi sotakannalle kehittynyt hyvin vähän, lukuun¬ 
ottamatta huomattavien elintarvike- ja varustustuotannolle tär¬ 
keiden raaka-ainevarastojen kokoamista. 

Brittien sotilaallinen ajattelu oli siis kaikessa konservatiivista, 
kuten näkyi mm. Englannin kannalta kaikkein tärkeimpään ase¬ 
lajiin, laivastoon nähden. Amiraliteetin johdossa pantiin edelleen 
ehdottomasti pääpaino taistelulaivastolle ja vähäksyttiin mm. 
lentoaseen ja laivaston yhteistoiminnan tavatonta merkitystä sekä 
keveitten merivoimien osuutta — erehdyksiä, jotka sitten ovat 
sodan kestäessä kostautuneet ankarasti ja vaatineet saarivalta¬ 
kunnalta kovia ponnistuksia niiden korjaamiseksi. Englantihan 

oli edellisten vuosisatojen suursodissa ancien rögimen sekä Napo¬ 
leonin Ranskaa ja maailmansodassa Saksaa vastaan aina »voitta¬ 
nut viimeisen taistelun», joka ensi sijassa oli ollut taloudellinen 
ratkaisutaistelu, perustunut Brittein saarten erinomaiseen sotilas- 
ja talousmaantietcclliseen asemaan ja Albionin mertenherruuteen. 
Vaikka maailmansodassa Saksan sukellusveneitten hyökkäys oli 
ollut Britannialle mitä vakavin memento mori, muistutus jo tapah¬ 
tuvasta ja vielä enemmän tulossa olevasta mullistuksesta koko 
sodankäynnissä, niin maailmansodan kokemukset hallitsivat siitä 
huolimatta kokonaan brittien sotilaallisia käsityksiä. 

Ranska oli maailmansodassa uhrannut i.400.000 miestä kaa¬ 
tuneina ja niinkuin marsalkka Putain heti romahduksen jälkeen 
muistutti mieliin, voitto oli käynyt mahdolliseksi ainoastaan sato¬ 
jen brittiläisten, amerikkalaisten, italialaisten ja venäläisten divi¬ 
sioonien avulla. Tästä huolimatta maailmansodan strategia val¬ 
litsi Ranskankin sotilaallista ajattelua, vieläpä itsevaltaisemmin 
kuin konsanaan brittejä. Ranska tuijotti »kuihtuneisiin voiton- 
laakereihin Maginot-linjan takana» vielä silloinkin, kun eräissä 
muissa suurissa sotilasvalloissa jo oli varustauduttu käytännössä 
tekemään kaikki uuden sotateknillisen kehityksen tarjoamat 
johtopäätökset. Osaksi tähän vaikutti kyllä myös maailmansodan 
hirvittävä kovuus, sen vaatimien uhrien suuruus ja Saksan sodassa 
osoittaman sotilaallisen voiman valtavuus. Vaikka ranskalaisilla 
olikin sodan jälkeen mantereella sotilaallinen ja poliittinen johto- 
valta, niin he kaikista liittojärjestelmistään ja puolustuslaitokses¬ 
taan huolimatta pelkäsivät Saksan uutta nousua ja vaaran uudis¬ 
tumista. Ulkopolitiikassa tuo pelko aiheutti ranskalaisen diplo¬ 
matian suorastaan maanillisen turvallisuuspyrkimyksen ja taas 
sotalaitoksessa se oli omiaan tähdentämään yksinomaan puolus¬ 
tuksen lujittamista. Ranskan koko sotilaallinen ajattelu muuttui 
defensiiviseksi, laiminlöi »uusien» aselajien tarjoamat armeijan 
hyökkäyksellisen iskuvoiman kehittämisen valtavat mahdollisuu¬ 
det, vieläpä maan sotataloudellisenkin organisoimisen ja näki tur¬ 
van Saksan uutta hyökkäystä vastaan ennen kaikkea itärajan 
mahtavassa linnoitusjärjestelmässä. 

Uuteen suursotaan mennessä ranskalaiset olivat yli vuosikym- 

menen kuluessa uhranneet kaikkiaan 55 miljardia frangia raken¬ 
taakseen itärajalleen varustussysteemin, jonka suunnittelu ja 
hankkeen toteutus on lähinnä liittynyt kuuluisan sotaministeri 
Maginofn nimeen. Maginol-ascma rakennettiin Saksan-vastaisen 
itä- ja koillisrajan suojaksi Sveitsin rajalta lähelle Maasia, siis sille 
vyöhykkeelle, jolla ranskalaiset lähinnä pelkäsivät Saksan hyök¬ 
käystä. Kysymys ei ollut oikeastaan yhtenäisestä kenttälinnoitus- 
vyöhykkeestä koko tuolla matkalla, vaan siellä täällä, kuten 
Montm&iyn seuduilla, sitten Longvyn ympärillä, Diedenhofenin 
seuduilla, Bolchenin—Forbachin välimailla, Breisachia vastapäätä 
Reinin länsirannalla ja Muhlhausenin tienoilla olevista linnake- 
ryhmistä, joitten ytimenä oli valtavia keskuslinnakkeita, todel¬ 
lisia, jopa monikerroksisia maanalaisia kaupunkeja. Näitä ympä¬ 
röivät ja liittivät toisiinsa sitten heikommat kenttä varustukset, 
betonipesäkkeet ja panssariestesarjat, jotka ainakin osittain tuki¬ 
vat tulellaan toisiaan ja hallitsivat välimaastoa. Maginot-aseman 
kukistumisen jälkeen on kumminkin saatu todeta koko suunnat¬ 
tomassa valaistussuunnitelmassa suuria, osaksi aivan käsittämät¬ 
tömiä virheellisyyksiä linnakkeiden ja pesäkkeiden sijoituksessa, 
aseistuksessa jne. 

Maginot-asema ei siis kestänyt varsinaista tulikoettaan, mutta 
ranskalaiset unohtivat vanhan toteamuksen, että »minkä ihminen 
on rakentanut, sen hän pystyy myöskin tarvittaessa tuhoamaan», 
Sensijaan se tuuditti heidät väärään turvallisuuden tunteeseen ja 
oli siten Ranskan sotilaspiirejä vallitsevan defensiivisen ajattelun 
tunnus. Ja kuitenkin Ranska oli laiminlyönyt sitäpaitsi rajojensa 
vahvistamisen pohjoisessa. Pohjoisraja Maasista länteen oli miltei 
varustamaton ja vasta viime vuosina ennen sotaa, kun Belgia oli 
julistautunut puolueettomaksi eikä halunnut enää kytkeä puo¬ 
lustuspolitiikkaansa liittoon Ranskan kanssa, ryhdyttiin pohjoi¬ 
seen rakentamaan ns. Daladier-linjaa. Se oli kumminkin aivan 
keskeneräinen ja heikko, kun ratkaiseva hetki tuli. 

Ranska siis ei ajatellut loppuun saakka kaikkia mahdolli¬ 
suuksia edes luodessaan betonin ja teräksen näennäisesti läpäise¬ 
mätöntä seinää pelättyä itäistä naapuria vastaan. Maginot- 
aseman tehtävänä ei tietystikään ollut vihollisen lopullinen tor- 

junta, vaan pidättäminen, kunnes Maginot-aseman suojadivisioo- 
nien takana kokoontuva, mobilisoitu kenttäarmeija olisi ollut val¬ 
mis toimintaan. Tämän armeijan varustamisessa tapahtui kum¬ 
minkin myös suuria laiminlyöntejä. Ranskan varustustuotantoa 
ei kehitetty ollenkaan maan mahdollisuuksia vastaavassa mitassa. 
Tykistö ja jalkaväenaseistus oli tulivoimaltaan suhteellisesti tun¬ 
tuvasti heikompi kuin Saksan armeijan ja ennen kaikkea vähek¬ 
syttiin panssariasecn sekä ilmavoimien merkitystä. Kysymyshän 
oli ranskalaisten sotateorioitten mukaan kiinteisiin linnoitussystee- 
meihin nojautuvasta puolustustaistelusta eikä liikkuvasta sodan¬ 
käynnistä! Panssarin- ja ilmatorjunta oli myös jätetty paljon 
vähemmälle kuin Saksassa ja ennen kaikkea ilmavoimat oli laimin¬ 
lyöty täydelleen siitä huolimatta, että Ranska oli maailmansodan 
jälkeen ollut jonkin aikaa suorastaan maailman johtava ilmavalta. 
Teknillistä taitoa ja kokemusta ei suinkaan puuttunut, mutta 
maan korkeimmalta poliittiselta sekä sotilasjohdolta puuttui kykyä 
tajuta tämän aselajin tavaton merkitys ja voima. Niinpä Ranskan 
lentokonetuotanto olikin aina uuden suursodan aattoon saakka 
hyvin pieni, siinä paljastui aivan uskomattomia epäkohtia ja vää¬ 
rinkäytöksiä ja lentoaseen vahvistamisessa täytyi turvautua mm. 
tilauksiin Amerikasta. Kaikesta tästä olikin tuloksena, että tap¬ 
pion jälkeisten virallisten selontekojen mukana ranskalaisilla oli 
Saksan suurhyökkäyksen alkaessa toukokuussa 1940 käytettävä¬ 
nään ainoastaan noin 150 ensi linjan pommituskonetta ja noin 
400 hävittäjäkonetta. Esimerkiksi syöksypommittajia, joita Saksa 
käytti niin tehokkaasti, Ranskalla ei ollut ainoatakaan. 

Suhteellisesti parhaassa kunnossa näyttää sittenkin olleen 
Ranskan laivasto, joka yhdessä Maginot-aseman kanssa oli halli¬ 
tuksen sotilaspolitiikan silmäteränä. Se johtui ainakin osaksi 
kilpailusta Italian kanssa Välimerellä ja Ranskan merivoimat oli¬ 
vatkin varsin uudenaikaiset ja vahvat. Sukellusvenelaivasto oli 
jonkin aikaa maailman voimakkain, vaikka sitten siinäkin suhteessa 
eräät muut suurvallat vähitellen sivuuttivat Ranskan. 

Ranskan sotilasmahti ei siis ollenkaan laadultaan eikä enää 
laajuudeltaankaan vastannut sitä mahtavaa ulkokuvaa, joka siitä 
maailman tietoisuudessa säilyi ajna simjrgpdan kynnykselle saakka. 




Saksaa moottoroitua tykistö! Zeppelin-kentäll! Nurnbergin lahistötl!. 




Yllä: Italialaiset valiojoukot marssivat Mussolinin ohi paraatissa. Alla: Ison Britannian sudani¬ 
laisia joukkoja harjoituksissa. 




Länsirintaman hyökkäysvaunuesteitj. 

Ranskaa pidettiin — ainakin koulutettujen reservien määrään, 
mutta myöskin armeijan aseistuksen vahvuuteen ja sotilasjohdon 
kykyyn katsoen — mantereen ensimmäisenä sotilasvaltana. 
Maginot-aseman takana olivat tosiasiallisesti kumminkin maailman¬ 
sodan voitonlaakerit jo lakastuneet ja sitäpaitsi Ranskan ase- 
mahtia ei kannattanut kansan ankaran kova taisteluhenki. Ranska 
oli veltostunut, ajatteli ainoastaan rauhan säilytystä ja oli uppou¬ 
tunut sisäisiin ristiriitoihinsa, unohtaen velvollisuutensa itseään 
kohtaan suurvaltana. Maailmansodan sankaruuden loimu oli riu¬ 
tunut kyteväksi hiillokseksi, ja sitäpaitsi maalta puuttui voima¬ 
kasta tuon taisteluhengen jälleen liekkiin puhaltajaa. 

Yhdysvaltain lehdistössä julkaistiin v. 1941 erään amerikka¬ 
laisen lentäjän kertomus, miten hän oli Berliinissä v. 1922 tavannut 
kolme miestä, joiden nimet sittemmin ovat tulleet tunnetuiksi 
kautta maailman. He olivat maailmansodan taistelulentäjiä, joilla 
oli suuria suunnitelmia mielessään. Saksan lentoase oli tuhottu 
Versaillesin rauhansopimuksen nojalla, mutta se piti uudistetta- 
man. Hermann Göring, Erhard Milch ja Ernst Udet selittivät 
amerikkalaiselle vieraalleen ohjelmiaan Saksan nostamiseksi jäl¬ 
leen ensi luokan ilmavallaksi. Ensin oli innostettava nuoriso 
ilmailuun, opetettava se harrastamaan purjelentoa urheiluna, joka 
muodostaisi tulevan lentäjäkaaderin laajan ja vankan koulutus¬ 
pohjan. Toiseksi oli rakennettava suuri liikennelentokoneiden 
laivasto ja sen ohella laaja ja tuotantokykyjen lentokoneteolli¬ 
suus, joka sitten aikaa myöten toimisi itse ilmavoimien teknilli¬ 
senä perustana. 

Kaikki tuo toteutui ajan kuluessa, vieläpä paljon suuremmassa 
laajuudessa kuin kukaan saattoi uskoa, mutta kertomus osoittaa 
myöskin, millä perinpohjaisuudella ja tulevaisuususkolla monet 
Saksan miehet ryhtyivät sotatappiosta huolimatta uudelleen raken¬ 
tamaan maansa sotilasmahtia. Se oli aselevon jälkeen lyöty aivan 
raunioiksi. Saksalta kiellettiin asevelvollisuus ja se sai tyytyä 
100.000 miehen vahvuiseen pestattuun palkkasoturiarmeijaan, 
jolta kiellettiin lisäksi ilmavoimat, raskas tykistö ja panssari- 
voimat. Valmistusteollisuus tuhottiin tai pakotettiin siirtymään 

rauhantarvikkeiden tuotantoon, niin että esimerkiksi Kruppin 
tehtaat valmistivat tykkien ja muiden aseiden sijasta vetureita, 
kaikenlaisia muita koneita ja loppumattomiin erilaatuisia metalli¬ 
alan tavaroita. Saksan Hochseeflotte, suurlaivasto, luovutettiin 
Scapa-lahtcen ja eristettiin sinne, kunnes omat miehet sen mieluum¬ 
min upottivat kuin jättivät äskeisen vihollisen käyttöön. Saksan 
sotilaallisen ajattelun perinteitten katkaisemiseksi kiellettiin suuri 
yleisesikuntakin. 

Kului vuosikymmen, niin Saksa jälleen alkoi varustautua, 
tosin salaisesti, mutta sittenkin. Maan sotilaalliset perinteet oli¬ 
vat liian voimakkaat kuollakseen edes pakkorauhan kahleissa, 
vaan niitä ylläpidettiin niissä rajoissa, jotka rauha suinkin salli. 
Pestatusta valtakunnan puolustusarmeijasta tuli vähitellen uuden 
sotavoiman valiorunko, jonka koko organisaatio kenraali von Seeck- 
tin aikana jo luotiin sellaiseksi, että se pystyi vastaanottamaan rivei- 
hinsä myöhemmän kansanarmeijan alokkaat. Kun asevelvolli¬ 
suutta ei ollut, niin sotilaskoulutuksen puutetta poistettiin edes 
hätävaramenetelmin erilaisissa paramilitäärisissä, puolisotilaalli¬ 
sissa järjestöissä, joita työskenteli rinnan useita, eri puolueiden 
ym. nimissä. Taasen yhteistoiminta Neuvostoliiton kanssa teki 
mahdolliseksi käyttää hyväksi Venäjän armeijaa esimerkiksi sak¬ 
salaisten upseerien kouluttamiseksi suurissa taisteluharjoituksissa, 
jollaisia Saksa itse ei voinut aikaansaada, kiellettyjen aselajien 
käytössä, vieläpä Neuvostoliitossa todennäköisesti valmistettiin 
jokin määrä aseistustakin Saksalle. Ja vaikka pahvilla verhotut 
kuorma-autot saivat taisteluharjoituksissa vastata panssariasetta, 
niin armeijan johto oli kuitenkin päämäärästään selvillä ja osasi 
tehdä kaikki johtopäätökset uudesta sotatekniikasta ja sen tarjoa¬ 
mista mahdollisuuksista loppuun saakka. Siihen pakotti Saksaa 
jo sen sallittujen sotavoimien vähälukuisuuskin. Laadun, isku¬ 
voiman ja hengen piti korvata vahvuuden puute, jos maanpuolustus 
joutuisi koetteelle. 

Saksassa tutkittiin uutterammin Icuin missään muualla sota¬ 
taidon historiaa ja painettiin muistiin sen klassikkojen opetukset. 
CIause\vitz, hänen jättiläismäinen aikalaisensa Napoleon, 
von Moltke, Schlieffen ja muut eivät ole koskaan olleet missään 

maassa niin syvällisen harrastuksen ja pohdinnan kohteina kuin 
nyt Versaillesin kautena Saksassa, joka palautui 1800-luvulla 
luotuihin saksalaisen sotataidon peruskäsitteisiin, maailmansodan 
osaksi sumentamiin. »Cannaesta» tuli se tunnus, jonka henki 
hallitsi uuden Saksan koko sotalaitoksen luomistyötä. 

Näin luotiin saksalainen »salamasodan» tuhoamisstrategia ja 
-taktiikka, joka uudessa sodassa on rientänyt suurvoitosta toiseen. 
Saksalaiset hylkäsivät maailmansodan massa-armeijojen »linja- 
taktiikan»), koska se merkitsisi kulutussotaa, jossa vähäisemmät 
taloudelliset apulähteet omaava joutuisi lopuksi vääjäämättä tap¬ 
piolle. Sota oli jälleen ratkaistava sotilaallisin eikä taloudellisin 
taistelukeinoin ja sitä varten sodankäynti oli saatava liikkuvaksi. 
Siihen taas maailmansodan aikuinen ja sen jälkeen jatkunut val¬ 
tava sotateknillinen kehitys tarjosi kaikki mahdollisuudet, kun 
vain osasi niitä oikein käyttää hyväksi. 

Tämä uuden Saksan sotalaitoksen aineellinen ja henkinen 
luomistyö alkoi täydellä voimalla sen jälkeen, kun Hitlerin liike 
oli varmistanut lopullisesti valtansa v. 1933. Ensimmäisiä teh¬ 
täviä oli kehittää tavattoman laaja ja suorituskykyinen varustus- 
teollisuus, joka pystyisi varustamaan uuden armeijan sekä raken¬ 
tamaan ilmavoimat ja panssariaseen. Kaukonäköisellä ja päättä¬ 
väisellä valtionjohdolla oli käsissään kaikki valtuudet ja keinot 
keskittää valtakunnan voima asemahdin luomiseen teollisuuden 
mobilisaatiosta alkaen. Kun sitten keväästä 1935 lähtien voitiin 
ryhtyä vapaasti organisoimaan asevelvollista armeijaa käyttäen 
Reichsvvehriä sen runkona, niin varustautumisen tuotantopohja 
olikin jo hyvin laaja. Saksalla ei ollut vanhaa sotamateriaalia, 
vaan kaikki mikä hankittiin, oli nyt uutta ja hyvää. Lisäksi 
omaksuttiin yhä määrätietoisemmin omavaraisuus-, autarkiapoli- 
tiikka, jonka piti tehdä valtakunta mahdollisimman täydellisesti 
koko sotataloudessaan ulkomaista riippumattomaksi ja siis saarron- 
kestäväksi. Maailmansodan aikanahan Saksa oli sortunut juuri 
Englannin merisaartoon, sen voimat olivat vähitellen senvuoksi 
ehtyneet. Elintarviketuotannon piti riittää väestön ja puolustus¬ 
laitoksen tarpeisiin, raaka-aineiden hyväksikäyttöä kehitettiin 
ryhtymällä toteuttamaan vuodesta 1936 lähtien Göringin johdolla 

valtavaa nclivuotisohjclmaa, kaikkien tärkeitten tarvikkeitten 
varastot paisutettiin niin suuriksi kuin se valtakunnan taloudelli¬ 
sen suorituskyvyn kannalta oli suinkin mahdollista. Diplomatian 
ja kauppapolitiikan tehtäväksi taas jäi turvata sodan aikanakin 
tarvikkeiden saanti mahdollisimman laajassa mitassa ulkoa ja 
talouden johto piti puolestaan huolen siitä, että jo rauhanaikana 
tavallaan sotakannalle saatettu Saksan talous pysyi sangen tuo- 
tantokykyisenä ulkomaankauppaakin varten. Saksan tiede ja 
talous siis yhtäläisesti mobilisoitiin tukemaan uutta sotilaallisen 
voiman kehitystä. 

Rinnan tämän sotataloudellisen pohjan lujituksen kanssa tapah¬ 
tui itse puolustuslaitoksen valtava kehitys. Armeija oli v. 1935 
vahvistettu 36 divisioonaksi, noin mieheksi, mutta pian 

sen vahvuus lisättiin 800.000 mieheksi, jopa yli miljoonan. Maail¬ 
mansodan jälkeisenä aikana kouluttamatta jääneitä reserviluokkia 
koulutettiin kiireesti ja siten luotiin umpeen tälläkin alalla 
Versailles’in pakkorauhan aikaansaamia aukkoja. Mutta ennen 
kaikkea Saksan sotilaallisen ajattelun uusi suunta määräsi 
sotalaitoksen koko organisaation ja kehityksen muodot käytän¬ 
nössä. 

Saksalainen strategia lähtee sotataidon klassillisesta perus¬ 
säännöstä, että sodankäynnin tehtävänä on ensi sijassa vihollisen 
elävän ja materiaalivoiman tuhoaminen eikä alueiden valtaus, 
joka tulee vasta toisessa sijassa ja tavallaan kuin edellisestä itses¬ 
tään johtuen. Se taas edellyttää sodankäynnin mahdollisimman 
suurta hyökkayksellistä iskukykyä ja Iiikkuvaisuutta. Saksan 
kansa on sinänsä erinomaista sotilasainesta, jolla on kaikki soti¬ 
laalliset perinteet vuosisatojen takaa veressään. Saksalainen soti¬ 
las on kuriin tottunut, mutta myös samalla hyvä yksilöllinen 
taistelija, joka maailman ehkä korkeimmalle kehittyneen kulttuuri- 
kansan jäsenenä pystyy myöskin täydellisesti hallitsemaan sota- 
tekniikan. Ja Saksan kansaa innosti nyt sitäpaitsi aivan uusi 
henki, joka painoi leimansa sen armeijaankin. Kolmannen valta¬ 
kunnan luojat olivat osanneet herättää kansassa täydellisen luot¬ 
tamuksen valtakunnan korkeimpaan sotilaalliseen ja poliittiseen 
johtoon, uskon Saksan kansan suureen tehtävään maailmassa ja 

samalla taistelevan idealismin, jonka pohjana on henkilökohtainen 
ehdoton uhrautumistahto kansakokonaisuuden puolesta. 

Siis kaikki psykologisetkin edellytykset olivat jo olemassa, 
kun jättiläismäinen organisaatiotyö suoritettiin. Pääpaino siinä 
pantiin sotavoimien aseistuksen tehon kaikinpuolisen korkeimmil- 
leen lisäämisen ohella juuri toiminnan nopeuteen ja liikkuvaisuu- 
teen. Armeijassa se merkitsi mitä pisimmälle menevää moottoroi¬ 
mista, jota oli lisäksi omiaan tukemaan mm. valtakunnan uuden 
autotieverkoston luominen. Moottoroidut joukot ja ennen kaikkea 
uusi mahtava panssariasi muodostivat sitten armeijan liikkuvan 
sodankäynnin peloittavan miekan, joka viiltää syvälle, vihollisen 
koko organismiin, lamauttaa sen ja siten tekee siitä perässä seu- 
raavan jalkaväen saaliin. 

Voimien siirron nopeus tekee mahdolliseksi niiden keskittämisen 
iskukohtaan läpimurtoa varten ja panssariase sekä moottoroitu jalka¬ 
väki nyt yhdessä vastasivat samoista taistelutehtävistä kuin entis¬ 
ajan raskas ja kevyt ratsuväki. Ihanteena oli kaksipuolinen saar¬ 
rostus, joka johtaa vihollisen täydelliseen antautumiseen tai tu¬ 
hoon, siis Cannae klassillisessa mielessä. Hindenburg ja Luden- 
dorff olivat maailmansodassa Tannenbergin taistelussa soveltaneet 
tätä saksalaista tuhoamisstrategiaa' samoin kuin Moltke aikaisem¬ 
min viime vuosisadalla itävaltalaisia ja ranskalaisia vastaan, mutta 
maailmansodassa oli tullut vielä lisäksi uusi tekijä: lentoase, joka 
täydensi tuhoamisstrategian mahdollisuuksia suorastaan valta¬ 
vasti. 

Valtakunnanmarsalkka Hermann GÖring ei ole suotta nimit¬ 
tänyt iimavoimiaan »Saksan miekan teräväksi kärjeksi». Vasta 
Saksassa on täysin oivallettu ilmavoimien niinkuin panssariaseen- 
kin kaikki käyttömahdollisuudet, joita muuten kokeiltiin jo Espan¬ 
jan sodassa ja saatiin sieltä esimerkiksi Ientokonetyyppien paran¬ 
tamisessa ja edelleen kehittämisessä, panssaritaktiikassa jne. erit¬ 
täin arvokkaita kokemuksia. Menemättä tuon kehityksen yksityis¬ 
kohtiin voimme vain todeta, että Saksassa ensimmäiseksi on lento- 
aseesta kehitetty muiden aselajien kanssa elimellisen kiinteästi ja 
äärettömän monipuolisesti toimiva aselaji, jonka tehtävät ovat 
mitä moninaisimmat. Se on syöksypommittajineen, Iaakapom- 

mituslaivueinccn ja maataistclukoneineen armeijan kaukotykistö, 
mutta myöskin lähitaistelun erinomainen apuase, jonka iskukyky 
samalla ulottuu kauas vastustajan selustaan, sen huoltoyhteyk¬ 
siin ja kotiseudun varustustuotantoon. Se on laivaston silmä, 
kaukotiedustelu- sekä hyökkäysväline, joka on mullistanut meri¬ 
sodankin yleiskuvaa tavattomasti. Lyhyesti sanoen ilmavoimat 
yhdessä panssariaseen kanssa ovat aiheuttaneet täydellisen muu¬ 
toksen itse sodassa ja‘sodanjohdossa, koko sotilaallisessa ajatte¬ 
lussa, jossa Saksa ennen kaikkea pääsi muita kilpailijoitaan valta¬ 
vasti edelle. 

Myöskin fascistisen Italian puolustusvoimien kehitys on suu¬ 
relta osalta kulkenut samoja latuja kuin sen liittolaisen ja ase- 
kumppanin Saksan. Italiakin ryhtyi Mussolinin aikana armei¬ 
jaansa uudistaessaan päättävästi kulkemaan sekä armeijan organi¬ 
soinnissa että koulutuksessa ja varustamisessa samantapaisia 
»salamasodam vaatimusten viitoittamia latuja. Sielläkin pantiin 
pääpaino sodankäynnin liikkuvaisuuteen ja sen mukaisesti moot- 
torointiin, panssari- ja ilmavoimien luomiseen. Italian mahdolli¬ 
suudet eivät tietenkään ole olleet läheskään yhtä runsaat kuin 
Saksan, joka Hitlerin syyskuun i pnä 1939 antaman ilmoituksen 
mukaan oli käyttänyt uuteen varusteluunsa 90 miljardia Rmk. 
Sitäpaitsi Italia joutui huomattavasti kuluttamaan Abessiinian 
sodassa ja Espanjassakin niitä voimiaan, jotka se olisi tarvinnut 
ja voinut käyttää asemahtinsa tehostamiseen, miekkansa hiomi¬ 
seen entistä purevammaksi. Joka tapauksessa Abessiinian sota 
jo osoitti, että Italia oli saavuttanut sotilaallisen voimansa kehit¬ 
tämisessä suuria tuloksia, vaikka tuota taistelua afrikkalaista 
valtakuntaa vastaan ei voitukaan pitää minään suoranaisena 
vertailupohjana arvioitaessa maan mahdollisuuksia tulevassa 
eurooppalaisessa voimainmittelyssä. Ilmavoimien ja armeijan 
lisäksi oli otettava huomioon myöskin Italian laivasto, joka oli 
melko voimakas ja uudenaikainen; sen teknillinen taso on arvioitu 
tunnetusti hyvin korkeaksi. 

KAHDEN »AKSELIN» V O I M AI N M IT T E LY 

Uudesta suursodasta näytti siis kehittyvän lähinnä kahden 
suurvalta-akselin, »Berliinin—Rooman akselin» ja »Lontoon—Parii¬ 
sin akselin» välinen voimainmittely, johon länsivaltojen puolella 
sitäpaitsi alun pitäen osallistui myöskin Ranskan itäinen liittolai¬ 
nen Puola. Kun tämän vuoksi otamme sotilaallisissa ja sota- 
taloudellisissa vertailuissamme alun pitäen* huomioon Saksan rin¬ 
nalla Italiankin, niin yleiskuva on seuraava. Toisaalla oli kaksi 
keskitettyä, voimakkaan, kaukonäköisen ja määrätietoisen valtion¬ 
johdon omaavaa sotilasvaltaa, jotka jo rauhanaikana olivat kai¬ 
kin puolin tehokkaasti valmistautuneet taisteluun ja pystyivät 
siihen organisoimaan kansojensa jokaisen voimanhivenen. Toi¬ 
sella puolen oli — Puolan lisäksi, jota käsittelemme vielä erik¬ 
seen — kaksi suurta maailmanvaltaa, joitten voimanlähteitten 
pääpaino oli oikeastaan Euroopan ulkopuolella eikä itse Euroo¬ 
passa. Perustihan Ranskakin kaikki sotalaskelmansa melkoiselta 
osalta värillisen siirtomaa-armeijan varaan, jonka mobilisaatio- 
vahvuuden arvioitiin nousevan tarvittaessa jopa lähes 2 miljoo¬ 
naan mieheen. Ja taas Englanti luotti sodankäynnissään miltei 
yksinomaan imperiuminsa voimavaroihin sekä mcrimahtinsa yli¬ 
voimaisuuteen saartosodassa. Noiden sinänsä suurten voima¬ 
varojen liikekannallepano sotatarkoituksiin oli kuitenkin rauhan¬ 
aikana laiminlyöty miltei täydellisesti ja sitäpaitsi länsivallat oli¬ 
vat muutenkin jättäneet asemahtinsa kehittämisen aivan viime 
hetken tehtäväksi. Lontoossa ja Pariisissa luotettiin aikaan, jonka 
sanottiin työskentelevän akselivaltoja vastaan. Tämä. usko oli 
kyllä välttämätön, kun ottaa huomioon noiden maiden demokraat¬ 
tisen koneiston hitauden sotaoloissakin, sillä voimien keskitys 
saattoi senvuoksi tapahtua vain vähitellen ja sittenkin hyvin kauan 
epätäydellisenä. Englannissa niinkuin Ranskassakin oli ilmeisesti 
kokonaan unohdettu, että entente pääsi maailmansodassa voitolle 
oikeastaan demokratiastaan huolimatta eikä sen ansiosta, sillä 
vain siirtyminen Lloyd Georgen ja Clemenceaun tosiasialliseen 
diktatuuriin oli tehnyt äärimmäiset voimainponnistukset ja tais¬ 
telun voittoon saakka mahdolliseksi. 

»Meidän liittolaistemme ja meidän käytettävänä on äärettömiä 
tarmon, varustusten ja varastojen reservejä. Me olemme liian 
vahvat, jotta meidät voitaisiin väkivallalla tuhota, ja me pys¬ 
tymme taistelemaan teitä vastaan säälimättömästi teidän täydel¬ 
liseen uupumukseenne saakka.» 

Tähän tapaan lausuttiin lentolehtisissä, joita muutamat britti¬ 
läiset lentokoneet sodan puhjettua pudottivat eräille Saksan 
alueille. Siinä siis korostettiin, niinkuin sodanaikuisessa brittiläi¬ 
sessä propagandassa yleensäkin, massatekijöitten enemmyyttä 
länsivaltojen puolella. Senvuoksi on hauskaa tässä yhteydessä 
tarkastella sodan luonteen selvittämiseksi myöskin noita massoja 
sekä ottaa lisäksi huomioon eräs toinen, ratkaisevan merkityksel¬ 
linen suure: laatu. 

Maailmankartalta tarkastellen tietysti länsivaltojen voitto 
näytti ilman muuta etukäteen selvältä. Akselivaltojcn koko valta¬ 
piiri käsitti syksyllä 1939 kaikkiaan pyörein luvuin x miljoonan 
km s Euroopassa ja lisäksi Italian afrikkalaisen siirtomaavallan — 
laajuudeltaan suunnilleen 3,88 milj. km 2 —- asukkaita 12—14 
miljoonaa — jonka kumminkin saattoi olettaa sodan puhjettua 
joutuvan täydelleen eristetyksi emämaasta. Akselivaltojen koko 
valtapiirin väkiluku oli noin 145 miljoonaa, mistä lisäksi on vähen¬ 
nettävä äsken alistettuja tshekkejä ja albaaneja ym. kymmen¬ 
kunta miljoonaa sekä Abessiinian yhtä suuri väestö. Varsinaisia 
»taistelevia kansoja» oli siis noin 125 miljoonaa, ne kyllä kaikki 
eurooppalaista rotuainesta. 

Paljon suuremmaksi ei kumminkaan kohonnut länsivaltojen- 
kaan liittokunnan valkoisen väestön yhteinen vahvuus, vaikka 
Puola ja brittiläiset dominiot otettiin lukuun. Täten päästiin 
jokseenkin tarkoin 150 miljoonaan, josta vielä oli 35 miljoonaa 
Puolassa ja yli 20 miljoonaa brittiläisessä imperiumissa valtamer- 
ten takana. Englannin ja Ranskan siirtomaaimperiumit olivat 
kyllä laajuudeltaan mahtavia, yksinomaan brittiläinen 35 miljoo¬ 
naa km* ja asukasluku yhteensä pyörein luvuin 500 miljoonaa. 
Ranskan taas 12 miljoonaa km 2 ja väkiluku emämaa lukuunotet- 
tuna yli. 110 miljoonaa. Nuo valtavat värilliset massat olivat 
kumminkin yhtä vähän mobilisoitavissa heti kuin domiriioitten 

valkoinen väestö, jolta puuttui kaikkea sotilaskoulutusta, aseita 
ja varusteita. Lisäksi tuli vaikea kuljetuskysymys. 

Itse asiassa Saksan sotilaallinen asema ei näyttänyt kovinkaan 
vaikealta, vaikka tuo massavertailu tehtaisiinkin, mikäli oli kysy¬ 
mys ainakin sodan ensi ajoista. Lisäksi vaikutti rodullisten ja 
kansallisten laatutekijöiden ohella sotilaallinen valmius sekä 
sotilasmaantietecllinen asema, joka oli Saksan kohdalta ehdotto¬ 
man luja. Akselivaltojen rauhanaikuinen »voimapolitiikka» oli jo 
aivan Clausewitzin määritelmien mukaisesti pystynyt yhdistämään 
sodan ja politiikan keinot elimellisen joustavaksi kokonaisuudeksi, 
valtakunnan johdon tehokkaaksi puolustus- ja hyökkäysaseeksi. 
Saksa oli ajoissa murskannut Ranskan itäisen liittosysteemin 
keskusnivelen Tshekkoslovakian, peloittanut Jugoslavian ja Roma¬ 
nian pois kaikista sotaanyhtymisen ajatuksistakin ja aikaansaanut 
Neuvostoliiton kanssa ystävyyssopimuksen. Siegfried-asema taas 
turvasi Saksan länsivaltojen maahantunkeutumiselta sillä aikaa, 
kun välienselvitys Puolan kanssa tapahtui idässä. Se oli vain 
lyhyen ajan asia ja sen jälkeen oli Puolan 35 miljoonaa asukasta 
sekä vastaavan vahvuinen armeija pelistä poissa. Ranska ja Eng¬ 
lanti saivat sitten ainakin aluksi luottaa yksinomaan omiin, hei¬ 
kosti mobilisoituihin voimavaroihinsa. 

Mitä nimenomaan maavoimiin tulee, oli Englannin osuus länsi- 
valtojen yhteisissä ponnistuksissa niihin nähden varsin vaatima¬ 
ton. Rauhanajan aktiiviarmeija oli elokuussa 1939 ainoastaan 
133.500 miestä ja reservejä oli 149.000 miestä, joten siis sodan 
alkaessa oli, 186.700 miehen vahvuiset temtoriaalijoukotkin huo¬ 
mioon otettuina, kaiken kaikkiaan noin 470.000 miestä. Asevel¬ 
vollisuuden toteuttamisen oli määrä tuottaa ensi tuloksia vasta 
tuntuvasti myöhemmin, kevääseen 1940 mennessä. Täten Englanti 
pystyikin sodan alkukuukausina siirtämään Ranskaan ainoastaan 
muutaman divisioonan eikä niiden luku kohonnut yli io:n koko 
aikana ennen Ranskan katastrofia. 

Englanti pystyi siten tukemaan armeijallaan Ranskaa vieläkin 
vähemmän kuin maailmansodan alussa v. 1914, silla korkeintaan 
200.000 miehen vahvuuden omaavista imperiumin joukoista voi¬ 
tiin saada osia Euroopan sotanäyttämölle vasta suhteellisen pitkän 
14— Kriiiion ia cod»n maaliin». 

ajan jälkeen. Englannin ilmavoimien kehitys oli niinikään jäänyt 
jälkeen suunnitelmista, niin että Britannialla lienee sodan alkaessa 
ollut korkeintaan 3.000 ensi linjan konetta. Ranskan lentoaseen 
heikkouden me taas jo tunnemme. 

Ranskan armeija siis joutui lännessä kantamaan koko taistelun 
pääpainon ja kuten sanottu, sitä vielä miltei sodan aattona pidet¬ 
tiinkin Euroopan vahvimpana nimenomaan koulutettujen reser- 
viensä suuruuden ansiosta. Hyvin optimistiset laskelmoisi jät 
arvioivat Ranskan pystyvän ennen pitkää asettamaan sotajalalle 
noin 4,6 miljoonaa valkoista ja lähes 2 miljoonaa värillistä soti¬ 
lasta, joten kenttäarmeijan kokonaisvahvuus olisi voinut nousta 
yli 6 miljoonan miehen. Nämä laskelmat olivat kuitenkin tavatto¬ 
masti liioitellut, sillä suuren hyökkäyksen alkaessa toukokuussa 
1940 Ranskalla oli käytettävänään ainoastaan noin 2 miljoonaa 
miestä. Värillisestä siirtomaa-armeijasta suuri osa sitäpaitsi osoit¬ 
tautui laadultaan vähemmän sopivaksi nykyaikaiseen salama- 
sotaan ja lisäksi Ranska niinkuin Englantikin tarvitsivat paljon 
joukkoja muualla kuin Saksaa vastaan. Ranskan täytyi vartioida 
vahvoin voimin alppirajaa Italiaa vastaan, samoin pitää Pyreneit- 
ten rajaa melko lujasti miehitettynä ja Pohjois-Afrikan suojaksi 
täytyi niinikään keskittää huomattava armeija. Englannin im¬ 
periumin kurissapito ja puolustus sitoivat samoin sotavoimia 
monelle suunnalle: Palestiinaan, Egyptiin ja Suezin kanavalle, 
Itä-Afrikkaan, Intian luoteisrajalle ja Singaporeen. Kaikkialla 
brittiläiset edut olivat vaarassa ja imperiumin joutuminen uhan 
alaiseksi Euroopassa merkitsi samalla sen kokonaispuolustuksen 
heikkenemistä. 

Kun otetaan huomioon myöskin Puolan armeijan koko enna¬ 
kolta laskelmoitu sotavahvuus, noin 3 miljoonaa miestä, niin länsi- 
valtojen liittokunnan piti olla lukumääräisesti maalla ylivoimainen 
Saksaan nähden. Saksan armeija saattoi sodan alkaessa tuskin 
ylittää 1,5 miljoonaa miestä vakinaisen armeijan kenttäjoukkoja, 
joiden lisäksi Saksa voi asettaa jalkeille hyvinkin 2 miljoonaa 
reserviläistä, osaksi vaillinaisen koulutuksen saanutta miehistöä. 
Saksan rinnalla oli kumminkin sen liittolainen Italia, jonka armei¬ 
jan sotavahvuus laskettiin jopa 8 miljoonaksi, mutta tämä luku 

on myös tuntuvasti liioiteltu, niinkuin vastaavat ranskalaisetkin 
arviot. 

Akselivallat yhdessä olivat siis maavoimiinkin nähden jo luku¬ 
määräisesti ainakin tasaväkisiä länsivaltojen—Puolan liittokunnan 
kanssa, mutta lisäksi tulivat äskenmainitut Saksan sotilaspoliitti¬ 
sen aseman tekijät sekä laatutekijät, jotka enemmän kuin riittä¬ 
västi tasoittivat voimasuhteet jo yksin Saksankin osalta. Ilmassa 
taas Saksa yksinkin oli jo aivan ylivoimainen. Keväällä 1940 
arvioitiin Saksan ja länsivaltojen panssarivoimien suhteen olevan 
suunnilleen 3:1. 

Ainoastaan merellä länsivallat saattoivat luottaa ehdottomaan 
ylivoimaansa, joka kuitenkaan ei riittänyt estämään Puolan täy¬ 
dellistä eristämistä merestä ja tuhoutumista epätasaisessa taiste¬ 
lussa saamatta apua sitäkään tietä. Saksan uuden laivaston raken¬ 
taminen oli vielä kesken ja vaikka Italiakin otetaan huomioon, 
niin molempien akselien voimasuhde pysyi yhä hyvin epätasai¬ 
sena. Sitä osoittavat suunnilleen eri laivaluokkien alusten luku¬ 
määrää koskevat luvut: Taistelulaivoja oli Englannilla 15 ja 
Ranskalla 7, yhteensä siis 22, Saksalla taasen 2 ja Italialla 6, 
yhteensä 8. Pienempiä panssarialuksia oli Saksalla lisäksi 5, 
niistä 3 kuului Deutschland-luokan »taskukokoisiin taistelulaivoi- 
hin». Raskaita ja keveitä risteilijöitä Englannilla oli 62 ja Rans¬ 
kalla 18, siis yhteensä 80, jotavastoin Saksalla niitä oli 9 ja Ita¬ 
lialla 23, eli yhteensä 32. Lentotukialuksia länsivalloilla oli yh¬ 
teensä n, akseli valloilla 1 (Saksan). Hävittäjiä ja torpedoveneitä 
länsivalloilla yhteensä 262 (niistä Ranskalla 77), akselivalloilla 
sitävastoin 161, niistä Saksalla 28. Sukellusveneitä arvioitiin 
Englannilla olleen valmiina 58 ja Ranskalla 77, siis yhteensä 135, 
kun taasen Saksan sukellusvenelaivastoon kuului 65 alusta ja 
Italian 96, yhteensä siten 161. Ainoastaan sukellusveneisiin nähden 
akselivallat olivat siis nyt jo sodan alkaessa ylivoimaisia ja tällä 
seikalla tuli olemaan erittäin suuri merkitys kauppasodan kannalta 
heti sodan alusta lähtien. 


Miljardit ma r st ivat sotaan 


TALOUSSOTAA JA SOTATALOUTTA 

Kolmikymmenvuotisessa sodassa suomalaisia ja ruotsalaisia 
vastaan taistelleen italialaissyntyisen sotapäällikön, kreivi Monte- 
cuccolin lausumiksi väitetään monesti myöskin Napoleonin suu¬ 
hun pantuja sanoja, että sodassa tarvitaan kolmea asiaa: ensiksi 
rahaa, toiseksi rahaa ja kolmanneksi vielä rahaa. Pestattujen 
palkkasoturiarmeijojen sodissa 1600- ja 1700-luvuilla ruhtinaitten 
rahanlähteitten runsaudesta tietysti ratkaisevasti riippuikin sodan¬ 
käynnin tehokkuus. Kansat saivat kyllä sotataloudellisesti pon¬ 
nistella monesti näännyksiin saakka, tehdä tavattomia uhrauksia 
ja kantoivat viime kädessä kaikki sodan rasitukset. Mutta siitä 
huolimatta on noiden aikojen >>sodanrahoituksessa>> ja nykyaikai¬ 
sessa sotatalouden järjestelyssä valtavan suuri ero, yhtä suuri 
kuin vastaavasti menneitten vuosisatojen armeijoilla sekä 
niiden aseistuksella ja nykyajan kansanarmeijojen sotateknii- 
kalla. 

Maailmansotaan yksin Saksa käytti 130 miljardia Rmk — ja 
Saksan kansa joutui vihdoin sodan jälkeen inflaatiolla kuittaamaan 
sodan aiheuttaman velkataakan. Samanlaisiin tähtitieteellisiin 
lukuihin kohosivat muidenkin suurvaltojen sotakustannukset ja 
inflaatio suppeampana tai laajempana seurasi kaikkialla sodan 
jälkiä. Maailmansodan vaatimat jättiläissummat hankittiin etu¬ 
päässä lainaamalla — valtio velkaantui, pääasiallisesti omille 
kansalaisilleen aivan äärettömiin. 

Nyt toisessa maailmansodassa itse sodanrahoituskin tapahtuu 
kokolailla toisenlaisin menetelmin. Saksa on sotataloudenkin jär¬ 
jestelyssä ollut edelläkävijämaa, jonka esimerkkiä toiset, yksinpä 
sen vihollisetkin koettavat seurata paremmalla tai huonommalla 
menestyksellä. Valtion rahatalouden hoidossa on yhtenä pääpyr¬ 
kimyksenä inflaation välttäminen mihin hintaan tahansa perimällä 
kansalta valtion käytettäväksi sodasta johtuvan runsaan rahan¬ 
käytön aiheuttama liiallinen ostovoima, jonka vaarallisuutta kulut¬ 
tajien käsissä kulutushyödykkeiden vähentyminen vielä lisää. 
Käytettävissä on paljon vähemmän tavaraa kuin ennen, mutta 
nimellisarvoltaan paljon enemmän rahaa, koska sotatalouden 

menojen peittämisessä pakostakin täytyy turvautua setelistön 
suureen lisäämiseen. 

Siis tehostettu verotus ja valtion lainauspolitiikka yhdessä 
tavarain jakelun ja hintojen säännöstelyn kanssa koettavat pitää 
parhaansa mukaan kurissa talouden epäterveet paisuntailmiöt 
ja samalla sodan rasituksista mahdollisimman suuri osa täten 
siirretään taistelevan polven maksettavaksi jo itse kamppailun 
kestäessä, lykkäämättä kaikkea myöhempien aikojen selvitettä¬ 
väksi. Kansantalous muuttuu samalla sodan aikana pakostakin 
voimakkaasti valtiojohtoiseksi, vieläpä sellaisissakin maissa, jotka 
rauhanoloissa ovat pitäneet mahdollisimman tarkoin kiinni ns. 
vapaan talouden periaatteesta. Valtiovalta käytännöllisesti kat¬ 
soen monopolisoi ulkomaankaupan, valvoo ta varan jakelua saän- 
nöstelyjärjestelmineen, ohjaa tuotantoa ja työvoiman käyttöä, 
vieläpä pääomien sijoitustakin sangen suuressa määrin, vaikka 
yksit jäsen aloite- ja yritysvapauden periaatetta ei sinänsä hylät- 
täisikään. Sodan pakko sanelee rautaiset lakinsa. Ainoana silmä- 
määränä on lopuksi tietenkin kansakunnan kaikkien taloudellis¬ 
ten voimien täydellinen mobilisointi sotaan. 

Saksa on tämän valtiojohtoisen talousjärjestelmän kehittänyt 
pisimmälle ja tehokkaimmaksi, kuten sanottu, ja siellä oli jo rau¬ 
han aikana suoritettu tavattoman laajaa työtä maan taloudellisen 
taistelu valmiuden vahvistamiseksi. Kaikista epäilyksistä huoli¬ 
matta on esimerkiksi hintasäännöstely, johon jo vuodesta 1934 
lähtien ryhdjdtiin ja joka vuoden 1936 hintasulun avulla laajen¬ 
nettiin yleiseksi, säilyttänyt hinta- ja palkkatason hyvin vakaana, 
samoin myös rahan sisäisen ostokyvyn. Taas ulkomaankauppa 
on nerokkaalla, vaikka monimutkaisella maksuselvitys- ja vaihto- 
kauppasysteemillä käytännöllisesti katsoen vapautettu riippuvai¬ 
suudesta maan ulkomaisten valuuttavarojen sekä kultareservien 
suuruudesta, niin että ne eivät ole voineet vaikuttaa sanottavasti 
tavaranhankintaan kaikilta avoinna olleilta markkinoilta. Saksa 
on toisin sanoen vaihtanut tavaran tavaraan ja pitänyt tuo¬ 
tantonsa mahdollisimman vientikykyisenä juuri tätä silmällä¬ 
pitäen. 

Saksa on osoittanut täten perusteellisesti erheellisiksi länsi- 

valtojen taloudellisen sodankäynnin voittolaskelmat, jotka perus¬ 
tuivat Ranskan ja Englannin merten ja siirtomaiden valtiuteen, 
valtaviin kultareserveihin sekä pääomavoimaan. Eihän nykyaikai¬ 
sessa sodassa lopuksi ole kysymys rahan runsaudesta, vaan sota- 
talouden yleisen organisaation tehokkuudesta, raaka-aineista, tuo¬ 
tantokoneiston laajuudesta ja tehosta sekä käytettävissä olevien 
työvoimien runsaudesta. Kun on kylliksi kivihiiltä, rautamalmia 
ja muita metalleja, elintarvikkeita ja muuta, mitä sotatalous 
tarvitsee pysyäkseen toimintakykyisenä sekä ruokkiakseen ja 
vaatettaakseen väestön, niin kaikki olennainen sodan jatkamiseen 
hyvinkin pitkälle on käytettävissä. 

Saksa oli jo rauhan aikana pitänyt huolta siitä, että sen talou¬ 
dellinen kestävyys uudessa suursodassa olisi mahdollisimman 
hyvä. Se saattoi nyt uuden suursodan alkaessa lisäksi luottaa 
siihen, että myöskin Neuvostoliiton, Pohjois-Euroopan ja Kaak- 
kois-Euroopan tuotanto ainakin osaksi oli sen käytettävänä, 
mikäli se pystyi maksamaan ostoksensa omilla tavaroillaan. Nyt 
saatiin sitäpaitsi nähdä, että Eurooppa taloudellisena suuralueena 
oli tuntuvasti omavaraisempi kuin lännessä otaksuttiinbaan ja 
että siis Englannin ja Ranskan ylläpitämä merisaarto menetti 
suurimman osan tehoaan. 

Saksalla oli sodan alkaessa käytettävänään jatkuvasti yltä 
kyllin kivihiiltä omasta maaperästään, minkä lisäksi se pian val¬ 
tasi myöskin Puolan kaivosalueet. Samoin sillä oli tarpeeksi 
sinkkiä ja Unkarista se sai omien kerrostumien täyd nnykseksi 
bauksiittia lentokoneteollisuudelle tärkeätä alumiimr tuotantoa 
varten. Neuvostoliitosta se lisäksi osti mangaanimalmi^ ja Turkki 
toimitti kromia, mikäli omat varastot eivät riittäneet. Kromi- 
kysymys on ollutkin Saksan ja Turkin taloudellisten, vieläpä 
poliittistenkin suhteiden kehittymisessä sodan aikana kaikkein 
tärkeimpiä. Ruotsin rautamalmikerrostumat turvasivat sen va¬ 
lmistusteollisuuden laajentuneet tarpeet, kun tuonti Pohjanlahden 
satamista voitiin pitää vapaana. Sitäpaitsi Saksa oli hankkinut 
viimeisinä rauhanvuosina valtavia|sotavarastoja kuparia, nikkeliä, 
tinaa ym. sellaisia metalleja, joita se ei voinut^saadafEuroopasta. 
Kaukonäköinen varastoimispolitiikka turvasi siis yhdessä nelivuo- 

tisohjelman saavutusten kanssa sen sotatalouden tältä kaikkein 
tärkeimmältä osalta. 

Saksan tieteen mobilisointi sotatalouden palvelukseen taas 
pelasti Saksan kahden aivan ratkaisevan tärkeän tarvikkeen: 
kumin ja öljyn puutteesta. Tiukka kulutuksen säännöstely, mm. 
siviililiikenteen rajoitus tietysti supisti moottoripolttoaineiden 
käyttöä muihin kuin sotatarkoituksiin- ja öljyä oli koottu varastoi¬ 
hin — mm. tuomalla sitä suuria määriä Meksikosta ym. valta¬ 
merentakaisista maista — useampia miljooneja tonneja. Kun 
sotakoneiston polttoaineen kulutus kumminkin on valtavan suuri, 
odotettiin länsivalloissa Saksan ennen pitkää joutuvan potemaan 
ankaraa polttoainepulaa. Akselivaltojen käytettävissä oli nimit¬ 
täin sodan alettua ainoastaan Manner-Euroopan öljykenttien tuo¬ 
tanto. Saksa oli kylläkin oman maaöljyn tuotantonsa kohottanut 
vähitellen ainakin 1 miljoonaan tonniin vuodessa. Lisäksi se saat¬ 
toi saada osan Romanian tuotannosta, joka v. 1938 oli jopa yli 
8 miljoonaa tonnia, vaikka supistui sitten noin 6,s miljoonaan ton¬ 
niin. Neuvostoliitto tuli myös kysymykseen öljyn hankkijana, 
vaikka ainoastaan suhteellisen pienessä määrin, koska neuvosto¬ 
vallan oma kulutus oli kasvanut siinä määrin, että vienti ulko¬ 
maille oli 30 miljoonan vuosituotannosta huolimatta vuoteen 1938 
mennessä supistunut ainoastaan noin 1 miljoonaan tonniin. Saksa 
sai myöskin Galitsian öljyntuotannon, mutta se oli rauhanoloissa- 
kin pysynyt noin puolessa miljoonassa tonnissa. Italia taas voi 
omien hyvin vähäisten mahdollisuuksiensa lisäksi turvautua Alba¬ 
nian öljylähteisiin, joitten tuotto oli vähitellen kasvanut 300.000 
tonniksi vuodessa. 

Siis maaöljyn saantimahdollisuudet eivät olisi missään tapauk¬ 
sessa riittäneet muuta kuin osaksi tyydyttämään noiden kahden 
suurvallan valtavien sotakoneistojen tarvetta, mutta tiede tuli 
avuksi. Saksa oli jo rauhanvuosina kehittänyt hyvin laajaan 
mittaan öljyn valmistuksen kivihiilestä, minkä lisäksi myöskin 
ns. vastikepolttoaineita, mm. alkoholia otettiin käytäntöön. Tiet¬ 
tävästi Saksan uusi Öljyteollisuus tuotti sodan alkaessa jo noin 
3 miljoonaa tonnia vuodessa poltto- ja voiteluöljyja ja siitä pitäep 
on tuotantoa yhä laajennettu. 

Saksa oli rauhan aikana koonnut myöskin suuria raakakumi- 
varastoja, mutta kumipulman ratkaisun taikasanaksi tuli kum¬ 
minkin kcinokumi, buna. Taaskin turvauduttiin maan omiin raaka- 
aineisiin, lähinnä kivihiileen, ja kemia taikoi niistä kumia, joka 
eräiltä ominaisuuksiltaan oli jopa huomattavasti parempaakin kuin 
luonnonkumi. Sen valmistus tuli kyllä paljon kalliimmaksi kuin 
tropiikin kumipuumetsistä saatavan raakakumin, mutta sodassa¬ 
han kustannukset sinänsä näyttelevät toisarvoista osaa. Pääasia 
on tarvikkeiden riittävä saanti. 

Myöskin elintarvikehuoltoon nähden Saksa oli nyt aivan toisessa 
asemassa kuin maailmansodan aikana. Sen leipäviljasato ylitti 
vuosina 1938 ja 1939 keskimäärin 25—26 miljoonan tonnin suu¬ 
ruisena kotimaisen kulutuksen ja säännöstelykin aloitettiin jo 
useita kuukausia ennen sotaa. Saksa oli koonnut varastoja, jotka 
vielä kesällä 1940, ensimmäisen sotavuoden jälkeen, arvioitiin yli 
6 miljoonaksi tonniksi ja samoin oli ajoissa menetelty tärkeitten 
rasva-aineiden suhteen. Karjatalouden tuotantoa voitiin vielä 
v. 1940 tuntuvasti lisätäkin sotaoloista huolimatta — sekin todis¬ 
taa noiden sotataloudellisten järjestelyjen tehokkuutta. 

Saksa oli elintarviketaloudessaan yleisesti katsoen v. 1939 oma¬ 
varainen aina 80 %:iin saakka, rasva-aineitten osalta tosin tuntu¬ 
vasti vähemmän kuin leipäviljan, lihan ja maidon. Hyvin järjes¬ 
telmällistä työtä oli suoritettu rasvakysymyksen ratkaisun helpot¬ 
tamiseksi kehittämällä myöskin kotimaista öljykasvien viljelystä 
sekä innostamalla Tonavan laakson ja Kaakkois-Euroopan maita 
siihen.' Unkarilla, Romanialla ja Bulgarialla on jo ilmastonsakin 
puolesta suotuisat edellytykset mm. soijan viljelykseen ja tähän 
tarpeellinen esityö oli Etelä-Saksassa suoritettu jo rauhan¬ 
vuosina. 

Suhteellisesti vaikein oh Saksan huoltotilanne ehkä erilaisten 
kehruukuitujen saantiin nähden, koska pääsy valtamerentakaisiin 
villa- ja puuvillamaihin katkesi sodan syttyessä. Tässäkin varas¬ 
toimi- ja kauppapolitiikan lisäksi tiede tuli avuksi. Silla ja säteri, 
ts. keinovilla ja keinosilkki, olivat vuorostaan ne taikatunnukset, 
jotka tiede saattoi asettaa kaukonäköisesti toimivan sotatalouden 
käytettäväksi. Molempien tuotanto oli viimeisinä rauhanvuosina 

kehitetty hyvin laajaksi ja taas raaka-aineiden saanti eritoten 
Pohjois-Euroopan selluloosamaista oli turvattu. 

Nämä esimerkit riittäkööt osoittamaan, miten perusteellisesti 
Kolmas valtakunta oli valmistautunut taisteluun myöskin sota- 
taloutensa järjestelyssä. Niin kauan kuin Saksa saattoi pitää 
tuontitiensä Euroopan mantereen tärkeimmille alueille avoinna, 
oli milteipä mahdotonta sitä masentaa merisaarron avulla. Ja 
vaikka Italia olikin monessa suhteessa heikompi kuin Saksa talou¬ 
dellisten edellytystensä suhteen, Mussolinin autarkiapolitiikka oli 
myös tuottanut suuria tuloksia. Tärkeimpiin elintarvikkeisiin 
nähden maa oli omavarainen ja saattoi yhdessä Saksan kanssa 
ratkaista myöskin muut vaikeat raaka-ainepulmansa. Sitäpaitsi Ita¬ 
lialla oli toistaiseksi puolueettomana aina kesäkuuhun 1940 saakka 
mahdollisuus laajassa mitassa täydentää sotavarastojaan tuonnilla. 

Saksan elintarvike- ja raaka-ainehuolto oli siis kaikilta olen¬ 
naisilta osiltaan pitkiksi ajoiksi turvattu, työvoimakysymys rat¬ 
kaistiin työvoiman käytön tehokkaalla ohjauksella ja tuomalla 
maahan miljoonia ulkomaisia työntekijöitä — niiden luku kohosi 
v. 1940 jo yli 2 1 /* miljoonan — ja tuotantokoneisto oli tehok¬ 
kaampi ja laajempi kuin millään muulla maalla Yhdysvaltoja 
lukuunottamatta. Talousolojen kehitykseen itse sodan aikana 
palaamme kyllä yksityiskohtaisemmin myöhemmin, mutta nyt 
on jo täten todettava, että Saksa pystyi hyvinkin pitkään sotaan 
ilman, että sen tarvitsi pelätä voimavarojensa ehtymistä sota- 
ponnistusten ja saarron johdosta. 

Saksan osalta sotataloudellisten probleemien ratkaisu tapahtui 
siis omavaraisuus- ja mannermaisen kauppapolitiikan merkeissä, 
kun taas länsivalloille oli ennen kaikkea tärkeätä pitää avoimina 
tiet suuriin valtamerentakaisiin elintarvike- ja raaka-ainemaihin. 
Lukuunottamatta kivihiiltä ei nimittäin ensinnäkään Brittein saa¬ 
rilla ole saatavana mitään muuta taloudelle tärkeätä raaka-ainetta 
tai muuta tarviketta riittävästi. Englannin rauta- ja terästeolli¬ 
suus nojautui etupäässä ulkomaiseen malmun, muitten metallien 
saanti riippui samoin tuonnista, joka tyydytti öljyn, kumin, 
kehruukuitujen ja elintarvikkeidenkin kysynnän joko kokonaan 
tai suurimmaksi osaksi. Niinpä Englannin maatalous pystyi sodan 

syttyessäkin kaikista useita vuosia kestäneistä kohentamisponnis- 
tuksista huolimatta tuottamaan korkeintaan 30—35 % maan 
ravintoaineiden tarpeesta. 

Ranskan asema oli eräissä suhteissa suotuisampi, vaikka tämä¬ 
kin rikas maa oli tuonnista kovin suuresti riippuvainen. Ranskan 
maatalous pystyi kyllä, mikäli työvoiman tarve voitiin tyydyttää, 
tuottamaan riittävästi elintarvikkeita ainakin säännösteltyyn kulu¬ 
tukseen. Ranskalla oli yllin kyllin kivihiiltä ja rautamalmia, 
joskin näiden tärkeimmät esiintymät olivat melko lähellä Saksan 
rajaa Elsass-Lothringenissa tai yleensä pohjoismaakunnissa. Useim¬ 
pien muiden metallien, kumin, öljyn, kehruukuitujen ym. tarve 
oli kuitenkin osaksi tai kokonaan tyydytettävä tuonnilla eikä 
Ranska, yhtä vähän kuin Englantikaan, ollut kehittänyt mitään 
mainittavaa vastikeaineiden tuotantoa samaan tapaan kuin Saksa. 
Länsivalloissa luotettiin kerta kaikkiaan merten valtiuteen, tuonti- 
teiden pysymiseen avoimina ja maksuvälineiden runsauteen, joka 
teki ostot mahdollisiksi pitkääkin sotaa silmälläpitäen. Eikä täl¬ 
löin tarvinnut ottaa myöskään huomioon, missä määrin Englannin 
tai Ranskan imperiumit kokonaisuuksina olivat autarkkisia, oma¬ 
varaisia, koska koko Euroopan ulkopuolinen maailma oli käytettä¬ 
vissä. 

Maailmansota oli kumminkin jo osoittanut, että nimenomaan 
Englannin kannalta tuo luottamus merten valtiuteen merkitsi 
myöskin tavatonta vaaraa omien toimeentulomahdollisuuksien 
puuttuessa. Upotussota oli v. 1917 jo katkaisemaisillaan Englan¬ 
nin huoltotiet yli merten ja akselivalloilla oli nyt uudessa sodassa 
käytettävänään peloittavan voimakas sukellusvenelaivasto sekä 
lentoase. Englanti oli kyllä viimeisinä rauhanvuosina järjestel¬ 
mällisesti täydentänyt varastojaan, mutta miten kävisi, jos tuonti 
pitkiksi ajoiksi vaikeutuisi kohtalokkaasti? »Englannille merkitsee 
tie yli meren kaikkea. Jos jouduttaisiin siihen, ettei englanti¬ 
lainen sotalaivasto enää hallitsisi tilannetta ja tuonti voitaisiin 
katkaista, niin Englanti olisi kokonaan toisen vallan armoilla ja 
koko brittiläinen imperiumi olisi tuomittu tuhoon.» Tämä ruotsa¬ 
laisen taloustieteilijän, prof. G. Westin Silverstolpen lyhyt totea¬ 
mus sanoo kaiken. 

Koko suuren taistelun probleemiasetelma länsivallat contra 
Saksa ei siis sodan alkaessa merkinnyt niinkään paljon suurten 
siirtomaavaltojen mobilisointia kokonaisuuksina Saksaa vastaan 
kuin noiden imperiumin emämaitten apulähteiden asettamista 
sodan palvelukseen. Tällöin me saamme olennaisesti toisenlaisen 
kuvan sekä puhtaasti sotilaallisista että taloudellisistakin voima¬ 
suhteista kuin yleensä on eritoten länsivaltojen propagandassa 
tahdottu uskotella. Nuo valtamerten takaiset voimat voitiin kyllä 
myöhemmin ottaa laajassakin mitassa käytäntöön, jos usko aikaan 
länsivalloille myönteisenä tekijänä piti paikkansa. Kysymys oli 
tavallaan kuin kahden suuren pedon, jättiläiskäärmeen ja tiikerin 
kaksinkamppailusta. Suuri juovikas kissapeto peloittavine, sala¬ 
mannopeasti iskevine aseineen oli silmänräpäyksellisesti valmis 
taisteluun, käyttämään koko hirvittävää iskuvoimaansa lamaut¬ 
taakseen vasta hitaasti kiemuroitaan kiristävän vastustajansa, 
Ennenkuin jättiläiskäärmeen pitkä lihasto saattoi kehittää koko 
rusentavan tehonsa, oli taistelu ehkä jo ratkaistu tiikerin eduksi. 





PUOLAN KUOLINKAMPPAILU 


EPÄTASAISET VASTAPELAAJAT IDÄSSÄ 

Taistelu saavutti muodollisesti täyden laajuutensa syyskuun 
3 pnä 1939, Iänsivaltojen julistaessa sodan Saksalle. Tois¬ 
taiseksi sen painopiste oli kumminkin idässä. Saksa suojautui 
lännessä Siegfried-aseman kilven taakse ja keskitti teräksiset divi¬ 
sioonansa Puolaa vastaan. Saksan ei tarvinnut tosiasiallisesti 
käydä kahden rintaman sotaa, vaan se oli ajoissa pitänyt huolen 
selkäsuojastaan lännessä. Ja sen vastustaja idässä taas oli sitä 
toivottoman paljon heikompi kaikissa suhteissa. 

Puolalle ja sen armeijalle on kyllä tehty aikalailla vääryyttä 
arvosteluissa sen vastarinnan nopean luhistumisen johdosta, eikä 
vähimmin juuri sen läntisissä liittolaismaissa, jotka jättivät Puolan 
pulaan voimatta auttaa tai edes tahtomattakaan niin tehdä. 
Ainoa mahdollisuus tukea edes jossakin määrin tehokkaasti Puolan 
taistelua olisi ollut lähettää ilmavoimia itään, mutta Englanti ei 
toimittanut Puolalle edes sodan aattona lupaamiaan lentokoneita. 
Ainoa »tuki», jonka Puola sai, olivat pääasiassa brittiläisten konei¬ 
den muutamat propaganda- ja tiedustelulennot Länsi- ja Pohjois- 
Saksaan sekä ranskalaisten joukkojen hidas kasaaminen Maginot- 
linjalle. Siellä miehitettiin saksalaisten suojajoukkojen kanssa 
kahakoiden Siegfried-aseman etumaastoa, mutta mitään vaka¬ 
vampaa yritystä ei tapahtunut koko aikana, jolloin Puola itse kävi 
kamppailua olemassaolostaan. 

Tehdäksemme oikeutta puolalaisille meidän on vielä sanottava 
heti aluksi, ettei Puolan armeija ollut niin huono kuin minä sitä 
sotaretken tuloksen perusteella pidettiin. Vastustaja vain oli liian 
hyvä, ennennäkemättömän voimakas. Puolan sotaretkeä voidaan 

pitää pikemminkin Saksan armeijan suurenmoisen suorituskyvyn 
ja peloittavan korkean tason kuin Puolan sotilaallisen heikkouden 
osoittimena. 

Mitä tulee ensinnäkin itse sotilasainekseen, puolalainen sotilas 
on yleensä osoittautunut monissa historian vaiheissa erinomaiseksi 
ja oli viimeksi sodassa bolshevikkeja vastaan vuosina 1919—1920 
kunnostautunut esimerkillisesti. Sotilaskoulutusta ja taisteluhen- 
keä sinänsä ei myöskään voinut pitää huonona ja puolalainen sotilas 
taisteli nytkin urhoollisesti monissa tapauksissa, niinkuin saksa¬ 
laiset itsekin ovat perästä päin tunnustaneet tahtomatta millään 
tavoin vastustajaa vähäksyä. Toisin oli kyllä ainakin osaksi niit¬ 
ten joukkojen laita, jotka koottiin valtakunnan vieraskansaisilta, 
ukrainalaisilta ja valkovenäläisiltä alueilta. Niitten keskuudessa 
esiintyi taisteluhaluttomuutta ja rintamakarkuruuttakin. 

Puolan puolustuskyvyn suuri heikkous sitävastoin oli maan 
sotilasmaantieteettiscn aseman epäsuotuisuus sekä taloudellisten 
voimavarojen puute, joka olisi pakottanut Puolan jäämään jälkeen 
suurista naapureista sotalaitoksen kehittämisessä siinäkin tapauk¬ 
sessa, että sotilaallinen ajattelu siellä olisi ajoissa oivaltanut 
maailmansodan jälkeisen sotateknillisen kehityksen kaikki mah¬ 
dollisuudet. Tshekkoslovakian valtauksen jälkeen maa oli joutu¬ 
nut Saksaan nähden vieläkin entistä epäedullisempaan asemaan, 
kun puolalaisten täytyi ottaa nyt huomioon myöskin hyökkäys- 
mahdollisuus etelästä, Slovakiasta käsin. Saksan valtava asemahti 
puristi nyt Puolaa kolmelta taholta: pohjoisesta Itä-Preussista, 
lännestä sekä etelästä, valmiina murskaamaan vastustajansa val¬ 
taviin pihteihin. Noiden rajojen yhteinen pituus oli nyt lähes 
2.500 km, siitä tuli Itä-Preussin rajan osalle 600 km, länsirajan 
1.300 km ja uuden etelärajan 600 km. Ainoa »luonnollinen» raja 
oli sitäpaitsi ainoastaan etelässä, missä Karpaattien metsäiset 
harjanteet tarjosivat hyvät edellytykset puolustukseen, mutta 
puolalaiset olivat tätä uutta rintamaansa ehtineet varustaa ainoas¬ 
taan vähässä määrin. Pohjoisessa maasto Itä-Preussin rajalla oli 
myöskin metsineen, joki- ja järvialueineen sekä lukuisine soineen 
suhteellisen edullista ja puolalaiset olivat mm. Mlawan seuduille 
rakentaneet melko vahvoja kenttä varustuksia. Koko pitkä länsi- 

raja sitävastoin oli vailla mitään tehokkaita luonnonesteitä ja 
Puolalta sitäpaitsi puuttui voimia ja varoja yhtenäisen varustus- 
vyöhykkeen rakentamiseen sinne. Puolustus nojautui siellä pää¬ 
asiallisesti vanhoihin saksalaisiin Graudenzin (Grudziadzin), Thor- 
nin (Torunin) ja Posenin (Poznanin) linnoituksiin, joita oli kyllä 
vahvistettu, mutta niitä ei siitä huolimatta voinut pitää riittävän 
lujina kestämään nykyaikaisen hyökkäysarmeij an peloittavia iskuja. 
Sinne tänne, ilman keskinäistä yhteyttä rakennetuilla kenttä- 
varustusvyöhykkeillä ei myöskään voinut olla suurempaa merki¬ 
tystä ja taas Länsi-Puolan suhteellisen tiheä maantieverkosto oli 
vain hyökkääjälle eduksi. Lopuksi Puolan Merialue kapeni kohti 
Danzigia ja Gdyniaa kiilaksi, joka olisi voimakkaamman vallan 
käsissä ollut erinomaisen edullinen hyökkäysasema, mutta puola¬ 
laisten heikommuuden takia muodostui vain voimia sitovaksi 
kuolemanloukuksi, varsinkin kun puolalaiset jo arvovaltasyistäkin 
todella koettivat puolustaa »käytävää» tehokkaasti. 

Puolan koko sotilasmaantieteellinen asema pitkine ja avoimine 
rajoineen siis suosi erinomaisesti Saksan sodanjohdon tuhoamis- 
strategiaa; Saksa nopeine panssarivoimineen sekä hirvittävine 
lentoaseineen saattoi myös lamauttaa Puolan koko mobilisaatio- 
systeemin liikenne- ja huoltoyhteyksineen, vieläpä iskeä heti maan 
jatkuvan taistelukyvyn kannalta arimpaan kohtaan, Ylä-Sleesian 
teollisuusalueelle. Tämä Puolan ainoa todella tärkeä varustus- 
teollisuuden piiri oli aivan länsirajan äärellä ja siis alttiina eikä 
taas toisaalta uutta keskistä teollisuusaluetta Sanin yläjuoksulla 
vielä ollut saatu toimintaan muuta kuin aivan vähäisessä määrässä. 

Lisäksi tuli Puolan armeijan organisatorinen ja teknillinen 
sekä myöskin sodanjohdon yleinen heikommuus. Puolan rauhan- 
aikaiseen armeijaan kuului — rajajoukot mukaan luettuina — 
28 jalkaväkidivisioonaa, 2 vuoristodivisioonaa, 1 ratsuväkidivi¬ 
sioona ja 12 itsenäistä ratsuväkiprikaatia. Nämä oli ryhmitetty 
10 armeijakunnaksi ja koko sotavahvuus voitiin arvioida jopa 
yli 3 miljoonan miehen, kun liikekannallepano olisi täysin suori¬ 
tettu loppuun. Erityisesti kiinnittää huomiota ratsuväen suuri 
osuus, yhteensä 40 rykmenttiä, kun sitävastoin panssariasetta oli 
ainoastaan 12 pataljoonaa. 



Armeija » hevoskannalla » 



Saksan »pihdit» valmiina muiskaam. n Puolan: huomat tak oon Saksan 
armeijan jako kahteen voimaryhmääu ja toisaalla Puolan pää voimien 
sijoitus kauaksi länteen ja luoteiseen. 


Tuokin siis viittaa Puolan armeijan »vanhanaikaiseen» luon¬ 
teeseen. Maan ' köyhyyskin sinänsä teki todella nykyaikaisesti 
varustetun suurarmeijan kehittämisen mahdottomaksi, mutta sitä¬ 
paitsi Puolan koko sotilaallinen ajattelu kulki maailmansodan ja 
puolalais-neuvostolaisen sodan kokemusten viitoittamia latuja. 
Mahdollisessa sodassa bolshevistista Venäjää vastaan ratsuväki 
ehkä olisi voinut näytellä hyvinkin tärkeätä osaa Itä-Euroopan 
aukeassa tasankomaastossa. Me tiedämme nyt kumminkin itä- 
sodan kokemusten perusteella, että Neuvostoliittokin oli vahvoista 
ratsuväkiarmeijoistaan huolimatta jo aikoja luopunut Budennin 
traditioista ja pannut pääpainon kokonaan panssariaseeseen, ilma- 

voimiin ja jalkaväkimassojen pitkälle menevään moottorointiin. 
Puolan ilmavoimat olivat sitävastoin suhteellisen heikot, ne arvioi¬ 
tiin kaikkiaan noin 1.300 koneeksi, joista ensi linjassa suunnilleen 
puolet. Lentoaseen laatutasoa ei kyllä pidetty huonona, mutta 
Puolan ilmavoimat eivät päässeet oikeastaan näyttelemään koko 
taistelussa juuri minkäänlaista osaa, koska Saksan lentoase suu¬ 
rimmaksi osaksi murskasi Puolan vastustuskyvyn ilmassa jo parina 
ensi päivänä. 

Puolan armeija oli siis vielä pääasiallisesti »hevoskannalla», 
sillä yleensäkin moottorointia oli toteutettu aivan vähässä määrin. 
Tähän vaikutti maan köyhyyden ohella myöskin maan keski- ja 
itäosien tieverkoston huonous. Moottoriajoneuvoja oli Puolassa 
v. 1939 kaiken kaikkiaan hieman vähemmän kuin Suomessa, vaikka 
väkiluku oli lähes kymmenkertainen! 

Puolan armeijan tykistö- ja jalkaväkiaseistuksessa oli myöskin 
suuria puutteellisuuksia itäiseen ja varsinkin läntiseen suurvalta- 
naapuriin verrattuna. Siitä pieni kuvaava esimerkki: Saksalaiseen 
jalkaväkirykmenttiin oli alistettu tykistöä 2 15 sm:n haupitsia 
ja 6 7,5 sentin kenttätykkiä, kun taasen puolalaiseen rykmenttiin 
ainoastaan 2 7,6 sm:n kenttätykkiä. Saksalaisella rykmentillä oli 
iS raskasta ja 27 kevyttä kranaatinheitintä, puolalaisella sitä¬ 
vastoin 6 raskasta ja 27 kevyttä. Panssarintorjuntatykkejä oli 
saksalaisella rykmentillä r2, mutta puolalaisella 6 ja konekivää¬ 
rejä saksalaisena 42, mutta puolalaisella 36. 

Siis myöskin jalkaväen tulivoima oli Saksan armeijassa suh¬ 
teellisesti paljon suurempi kuin Puolan armeijassa ja erityisesti 
kiinnittää huomiota panssarintorjunnan heikkous taistelussa saksa¬ 
laista panssari armeijaa vastaan. Myöskin Puolan ilmatorjunta- 
ase oli tavattoman paljon heikompi kuin saksalaisten. Ja lopuksi 
tuli vielä mobilisoinnin hitaus. Puolalaiset saivat kiittää länsi- 
valtoja siitäkin, että ne antoivat luvan Puolan yleisen liikekannalle¬ 
panon julistamiseen vasta elokuun 30 pnä, siis vuorokautta ennen 
vihollisuuksien alkamista, koska Lontoo ja Pariisi poliittisista 
syistä tahtoivat sitä viivyttää ja lykätä viimeiseen saakka. 

Tällaisin edellytyksin Puola siis lähti taisteluun maailman vah¬ 
vinta sotilasvaltaa vastaan. Ja kaikesta huolimatta Puolan sotilas- 






Saksalainen yksipaikkainen Messcrschtnitt-hävittäja, — Nykyaikaisen hävittäjäkoneen 
tuntinopeus saattaa olla jopa 700 km ja täydelleen automatisoitu aseistus 16 konekivääriä. 


Englantilaisia pommituskoneita. 










Uusin aselaji: laskuvarjo- 
joukot. Venäläisiä lasku¬ 
varjohyppääjiä laskeutu¬ 
massa kuljetuskoneista. Ha¬ 
lutun laskeutumispaikan ta¬ 
voittaminen on varmempaa., 
kun hyppääjällä on kaksi 
laskuvarjoa. 




Asutuskeskuksissa ryhdyttiin sedän uhatessa väestönsuojelutoimenpiteisiin, varsinkin varustau¬ 
duttiin taistelukaasuja vastaan. Yläkuvassa kaasunpuhdistusharjoitus. Alakuvassa kaivetaan 
suojakaivantoja Helsingin puistoihin. 

johto vielä teki aivan kardinaalivirheitä joukkojen ryhmityksessä 
sotaan. Puolan yleisesikunnassa aliarvioitiin vastustajaa ja siellä 
vallitsi todellisuudelle aivan vieras henki. Terävänäköinen ja 
suorasanainen englantilainen sotilaskirjailija Liddell Hart oli vähän 
ennen sodan alkamista kirjoittanut arvostelunaan puolalaisten 
optimismista, etteivät Puolan johtajat seiso molemmat jalat kiin¬ 
teällä maaperällä. »Hyökkayshenki on ilmeisesti paljon vahvempi 
kuin offensiivin aineelliset edellytykset.» 


SALAMASOTAA PUOLAN TASANGOILLA 

»Elokuun 31 päivän ilta. Pimeätä! Tihkusadetta! 

Teltat on purettu. Yltympäri vallitsee hiljaisuus. Tieto tiedon 
jälkeen kiitää kumminkin halki eetterin. 

Tuolla — hiljaista varusesineiden kalinaa. Taskulampun lyhyt 
leimahdus — teräskypärien himmeätä hohdetta. Tämän yön kos¬ 
teus nielee pois marssivan 2. komppanian askeleet. 

Nyt ollaan siis niin pitkällä! Harmaa rivistö työntyy vaieten 
eteenpäin. Vakavia, kovia kasvoja kaikkialla. Silloin tällöin puoli- 
ääneen lausuttu pila. Vaunut ratisevat ohitse ja katoavat sekun¬ 
neissa pimeyteen. Me marssimme ... 

Kk.miehet eivät tunne täysiä panosarkkuja. Kukaan kranaa- 
tinheitinmies ei valita raskasta pakkaustaan. Kädet tarttuvat 
yhä uudelleen käsikranaattiin. 

Mitäpä he kaikki mahtavatkaan ajatella, jotka marssivat rivissä 
rinnallani? — Isänmaata, lapsuudenkotia, ystäviä, rakasta neitoa 
— kaikki on ohitse... Meidän edessämme on yö, epävarmuus, 
taistelu! Edessämme on sota! Ja kenties kuolema. 

Tankkitraktorit ajavat ratisten ohitsemme. Peloittavia jätti¬ 
läisiä. Pattereitten raskaat mörssärinpiiput osoittavat meille, että 
me emme ole yksin. Ei mitään hurraa-isänmaallisuutta! Ei mitään 
pinnallista tunteilua! Me kaikki käsitämme tämän yön kovan 
välttämättömyyden ja katsomme saksalaisina sotilaina tosiasioita 
kasvoihini Gamseessä ihmiset ovat vielä kadulla. Meidän aske¬ 
leemme kajahtelevat vastaan taloista ja pikkukaupungin toisessa 
15 — Kriision ja sodan maailma. 

päässä me poikkeamme suunnasta pyrkien valmiusasemaamme. 
Komppanianpäällikkö palaa pataljoonankomentajan luota. Jouk¬ 
kueille jaetaan tehtävät. Aidat revitään, etteivät ne aamun saras¬ 
taessa pidätä hyökkäystä.. Nyt me makaamme niityllä kosteassa 
ruohossa. Sade on muuttunut raskaaksi usvaksi, joka laskeutuu 
alemmaksi ja alemmaksi. Tunti kuluu tunnin jälkeen. Idässä 
päivä sarastaa. Varovasti mc harvennamme rivejä, karkotamme 
meitä kahlehtivan kylmyyden, makaamme ja odotamme ... 

Minuutit kuluvat. Viisari lähenee klo 4.30. Silloin, niin me 
tiedämme, patterit alkavat jyrinänsä, raskaat ammukset raivaa- 
vat tietä meille helpottaen hyökkäystä. 

Vielä 3 minuuttia — 2 minuuttia — vielä 1 minuutti — sekun¬ 
teja ... 

Kello soittaa 4.30. 

i Ei kajahda laukaustakaan. Kuumeista odotusta! Hiljaisuus ... 
Kaikki hahmopiirteet katoavat sumuun. Mutta aika ctenee yhtä 
mittaa. Suuri minuuttiviisäri peittää juuri yhdeksän numeron, 
kun laukaus kuuluu! Vielä yksi... Vielä yksi.. . Yhä uudelleen. 
Sekunteja myöhemmin ammukset ulvovat ylitsemme. Lakkaa¬ 
matta. Vihollisin aahan. 

Mutta me katsomme silmät suurina ja hermot jännittyneinä 
sumuun. Tuonne, missä jossakin on näkymätön suuri muuri, raja! 

Sota on alkanut!» 

Muuan saksalainen sotilas kuvaa tähän tapaan syyskuun 1 päi¬ 
vän 1939 vastaista yötä, maailmanhistoriallisia hetkiä, jolloin 
koko ihmiskunta ajautui kohti uutta valtavaa sotaa. Kauan 
kytenyt palo leimahti nyt vihdoin ilmiliekkiin Saksan ja Puolan 
rajoilla. Miljoona-armeijat kävivät taisteluun panoksena ensin 
Puolan kohtalo, mutta sitten koko Euroopan herruus. 

Puola joutui nyt yksin ottamaan vastaan Saksan paävoimien 
hirvittävän ja huolellisesti valmistellun iskun. Saksa oli länteen 
muodostanut pääasiallisesti heikommin koulutetuista reservijou- 
koista kenraalieversti Wilhelm Ritter von Leebin johtaman 
armeijaryhmä C:n, joka sai tehtäväkseen Siegfried-aseman miehit- 
tämisen’ ja länsirajan vartioinnin ranskalaisia vastaan. Suuren 
linnoitusten rakentajan, tri Todtin ihmesaavutus osoitti nyt voi- 

mansa vapauttaessaan Saksan kädet täydelleen toimintaan idässä. 
Saksa ei tarvinnut parhaita ensi linjan joukkojaan länsirajallaan, 
vaan voi keskittää ne itään. 

Heti sodan alusta lähtien Hitler toimi päämajassaan itse sota¬ 
voimien korkeimpana päällikkönä ja hänen lähimpänä apulaise¬ 
naan oli kenraalieversti, sittemmin kenraalisotamarsalkka Keitel. 
Saksan armeijan ylipäällikkönä taasen oli kenraalieversti, nykyi¬ 
nen kenraalisotamarsalkka von Brauchitsch ja hänen esikunta¬ 
päällikkönään kenraali Halder. Saksan erinomaisen edullinen soti¬ 
laallinen asema — Puola oli kolmelta taholta Saksan puristuksessa 
— teki nyt mahdolliseksi rohkean ajatuksen nopean ratkaisun 
tavoittamisesta valtavin pihtiliikkein, joiden veroisia sotahisto¬ 
riassa ei aikaisemmin ollut nähty. Kauas Veikselin länsipuolelle 
keskitetyt Puolan armeijan päävoimat oli puristettava pohjoisesta 
ja etelästä työntyvien pihtien leukojen väliin ja murskattava, 
ennenkuin Puola edes ehtisi järjestää uudelleen mitään uutta 
rintamaa kauempana idässä. Siis »Cannae» kokonaisen keskisuuren 
maan mittakaavassa. 

Tämän mukaisesti muodostettiin kaksi armeijaryhmää, joihin 
näyttää kuuluneen ainakin 70 divisioonaa, niistä 7 panssari- 
divisioonaa ja useita moottoroituja divisioonia. Kenraalieversti 
von Rundstedtin johtama eteläinen armeijaryhmä, esikuntapääl¬ 
likkönä kenraali von Manstein, oli vahvin ja siihen kuului kolme 
armeijaa. Niistä itäisin oli kenraalieversti Listin johdolla Slo¬ 
vakiassa, läntinen siipi Määrissä, ja sen tehtäväksi jäi tunkeutua 
Karpaattien vuorisolien kautta Galitsiaan, pyrkiä Puolan uudelle 
keskiselle teollisuusalueelle sekä öljyseuduille sekä katkaista puola¬ 
laisten joukkojen peräytymistiet iskulla koilliseen. Taas von 
Reichenaun ja Blaskowitzin armeijat keskitettiin Sleesiaan ja niit¬ 
ten tehtäväksi jäi Ylä-Sleesian puolalaisen teollisuusalueen val¬ 
tauksen ohella ennen kaikkea isku Varsovan suuntaan Puolan 
päävoimien saarrostamiseksi etelästä käsin. 

jjYhta tärkeitä tehtäviä tuli myöskin kenraalieversti von Bockin 
johtamalle pohjoiselle armeijaryhmälle, johon kuului kaksi armei¬ 
jaa, ryhmän esikuntapäällikkönä kenraali Salmuth. Kenraali von 
Klugen armeijan päävoimat oli keskitetty Pommeriin ja sen piti 

yhdessä Itä-Preussiin kootun kenraali von Kiichlerin armeijan 
läntisen siiven kanssa vallata Puolan »käytävä», tuhota siellä 
olevat puolalaiset voimat ja aikaansaada yhteys Pommerin ja 
Itä-Preussin välille. Sen jälkeen armeijan oli murtauduttava Veik- 
selin ylitse Brombergin ja Graudenzin välillä päästäkseen sitten 
Veikselin keskijuoksun länsipuolella yhteyteen Blaskowitzin armei¬ 
jan kanssa, joka Breslaun seuduilta hyökkäsi koilliseen. Samaan 
aikaan oli von Kiichlerin armeijan tehtävänä edetä Itä-Preussista 
Nare\vin ja Bugin ylitse Varsovan itäpuolitse ja pyrkiä koske¬ 
tukseen von Reichenaun armeijan kanssa. Kysymys oli siis kol¬ 
mesta peräkkäisestä kaksipuolisesta saarrostuksesta, joista ensim¬ 
mäinen katkaisisi Puolan »käytävän» ja eristäisi Puolan merestä, 
toinen sulkisi valtavaan »mottiin» Puolan päävoimat Veikselin 
länsipuolella ja kolmas tuhoaisi itse Veikselin linjalle pääkaupungin 
suojaksi koottavat puolalaiset joukot. 

Puolueettomat sotilasasiantuntijat ovat myöhemmin selittä¬ 
neet, ettei Puolan sodanjohto olisi voinut tehdä Saksalle sen 
suurempaa »ystävänpalvelusta» kuin tapahtui Puolan armeijan 
päävoimien keskityksessä kauaksi länteen noiden saksalaisten pihti- 
liikkeiden ulottuville. Tähän kyllä vaikuttivat osaltaan länsi- 
valtojen neuvonantajien kehoitukset, mutta myöskin puolalaisten 
oma ylimielisyys. Puolassa aliarvioitiin selvästi Saksan sotilaal¬ 
lista voimaa ja yliarvioitiin taas kohtalokkaasti oma puolustus¬ 
kyky. Vieläpä Puolan lehdistössä julkaistiin juuri ennen sodan 
alkua kirjoituksia, joiden mukaan suuri ratkaisutaistelu käytäisiin 
jossakin Berliinin edustalla. Puolan sodanjohdon päätöksiin vai¬ 
kutti tietysti myöskin suuressa määrin se seikka, että maan soti¬ 
laallisesti ja sotataloudellisesti tärkein ja arvokkain osa oli Veik¬ 
selin linjan länsipuolella ja jos puolustus olisi keskitetty Veikselille 
sekä tyydytty vain viivitystaisteluihin lännempänä, olisi runsas 
kolmannes maata kohta joutunut vihollisen käsiin. 

Puola ei sitäpaitsi ollut saanut itse mobilisaatiokoneistoaankaan 
kunnolla käyntiin, kun taistelu jo alkoi ja Saksan hirvittävät iskut 
saattoivat kaiken sekasortoon. Täten Puolalla tuskin oli sodan 
alussa käytettävänään Saksan ainakin 70 divisioonaa vastaan 
enempää kuin nelisenkymmentä divisioonaa, joitten aseistus sitä- 

paitsi oli suhteellisesti paljon heikompi kuin saksalaisten joukkojen. 
Puolan ilmavoimat ja panssariase olivat sitäpaitsi kovin heikot 
Saksaan verrattuna, kuten jo aikaisemmin on sanottu, ja pää¬ 
asiallisesti »hevoskannalla» toimiva armeija auttamattoman hidas¬ 
liikkeinen nopeaan vastustajaan verrattuna. 

Puolan sodanjohto näyttää joukkojen ryhmitystä suunnitelles¬ 
saan ottaneen huomioon puolustuksen etelässä, mutta sitävastoin 
hyökkäykseen ryhtymisen pohjoisessa ja ehkä luoteiscssakin. Paha 
laskuvirhe tehtiin jo siinäkin, että Karpaattien solat Slovakiaa 
vastaan jätettiin hyvin heikosti varmistetuiksi. Lwowin tienoille 
oli keskitetty 1 divisioona ja siitä Krakovaan 3. Krakovan— 
Lodzin välimaastossa oli ainakin 4 divisioonaa. Hyvin vahvan 
voimaryhmän muodosti Poscnin-armeija, johon kuului 6—7 vaki¬ 
naisen armeijan tai reservidivisioonaa sekä lisäksi erityisen suuret 
ratsuväki]oukot. Itse käytäväalueelle oli sijoitettu pohjoisem¬ 
maksi 2 divisioonaa ja kauemmaksi sisämaahan 4, kun taasen 
Itä-Preussia vastaan oli sen lisäksi vielä keskitetty Varsovan 
pohjoispuolelle sekä Naxevin laaksoon kaksi armeijaa, mukana 
myöskin vahvoja ratsuväkijoukkoja. Varsovan seuduilla oli sitä¬ 
paitsi 4 divisioonaa strategisena reservinä ja itärajan suojaksi oli 
Vilnan alueelle ja siitä etelään Romanian rajaan saakka sijoitettu 
rauhanaikaisten rajavartiojoukkojen lisäksi 2—3 ratsuväkipri¬ 
kaatia sekä muutamia, todennäköisesti 7—8 divisioonaa, osaksi 
reservijoukkoja. 

Koko tuossa ryhmityksessä oli siis pääpaino pantu länsi- ja 
luoteisrajojen suojaamiseen ja vahvin voimaryhmä oli niin kau¬ 
kana lännessä kuin Posenissa. Puolalaisten tarkoituksena näyttää 
ilmeisesti olleen hyökätä Itä-Preussiin tuhotakseen siellä olevat 
saksalaiset voimat ja kääntyä sen jälkeen länteen. Mutta miten 
toisin kävikään! 

Saksan armeijan hyökkäyksen nopeus ja tavaton voima yllätti 
täydelleen puolalaiset, mutta kaikkein vähimmin he olivat osan¬ 
neet odottaa sitä lamauttavaa ja ruhjovaa iskua, jonka Saksan 
ilmavoimat antoivat Puolan koko huolto- ja mobilisaatiokoneistolle 
heti sodan ensi hetkinä. Kenraalisotamarsalkka Göringin johdossa 
Puolan sotaretkeen osallistui kaksi ilmalaivastoa, joitten komen- 

tajina olivat kenraalit Kesselring ja Löhr. Näitten ilmavoimien 
vahvuus oli ainakin 1.500 konetta, kun sitävastoin Puola saattoi 
asettaa niitä vastaan sotaretken jälkeen annettujen saksalaisten 
virallisten tietojen mukaan korkeintaan 850 ensi linjan konetta; 
reservikoneita näyttää olleen vähän. 

Tuo lukumääräisestikin, mutta ennen kaikkea laadultaan yli¬ 
voimainen Saksan lentoase ryhtyi heti syyskuun 1 päivän aamun 
ensi tunteina valtavaan ilmaoffensiiviin Puolaa vastaan vallatak¬ 
seen ilman herruuden tuhoamalla Puolan ilmavoimat ja iskeäk- 
seen Puolan armeijan selustayhteyksiin. Aina kauas Puolan itä¬ 
osiin saakka saksalaiset pommikone- ja syöksypommittajamuodos- 
telmat tekivät uskomattoman rohkeita retkiään. Jo ensimmäisenä 
päivänä Puolan lentoase pääosiltaan kotikentillä tuhottuna joutui 
pelistä pois ja saksalaisten ilman herruus oli täydellinen. Seuraa- 
vina päivinä tehtiin lukemattomia hyökkäyksiä Puolan rautateitä 
vastaan, joitten toiminnasta armeijan huolto oli tässä vähäteisessä 
maassa kokonaan riippuvainen, ja lamautettiin ne kokonaan tuhoa¬ 
malla siltoja, ratapihoja ja itse rautatielinjoja. Liikenne pysähtyi 
monin paikoin kokonaan, kuljetukset kasaantuivat varsinkin 
solmukohtiin tavattomiksi vaunurivistöiksi, joissa saksalaiset pom¬ 
mit tekivät suunnatonta tuhoa. Samoin tuhottiin Puolan lento¬ 
kentät sekä maan länsiosissa että Veikselin varrella Varsovan 
ympäristössä, vieläpä käytettiin runsain määrin laskuvarjojääkä- 
reitä sekä kuljetuskoneitten tuomia ilmajalkaväkeäkin yllättäviin 
iskuihin vihollisen selustaan. 

Saksan alkama ilmasota oli totaalista siinä mielessä, että sen 
onnistui lamauttaa vastustajan hermosto. Sitävastoin ei ilma¬ 
voimien ensi esiintyminen uudessa suursodassa ollenkaan noudat¬ 
tanut italialaisen ilmasodan profeetan, kenraali Douhetin teorioita, 
että ilmassa heikompi vastapuoli on lamautettava tekemällä hirvit¬ 
täviä hyökkäyksiä suuriin väestökeskuksiin, ts. murtamalla itse 
väestön moraali. Tietysti Varsovan ym. suurkaupunkien soti¬ 
laallisia kohteita pommitettaessa siviiliväestökin joutui antamaan 
runsaasti uhreja — mutta sitä ei kerta kaikkiaan voinut välttää. 
Ja myöhemmin puolalaisten tehtyä itse Varsovasta sotilaallisen 
keskuksen, jota puolustettiin viimeiseen saakka, kaupunkia pom- 

niitettiin sekä tykistöllä että ilmavoimin hirvittävästi. Mutta 
tällöinkin saksalaisten menettelyn sanelivat yksinomaan sotilaal¬ 
liset syyt. Pääkaupungin asujaimistosta oli tehty sodankäynnin 
objekti. 

Goringin ilmavoimien suuri offensiivi saavutti siis tarkoituk¬ 
sensa jo parin ensi päivän kuluessa. Puolan sotilaallinen ja sota- 
taloudellinen keskushermosto oli lamautettu ja tällä seikalla tuli 
olemaan tavattoman suuri merkitys itse taistelulle, johon Saksan 
lentoase nyt kaikkialla osallistui erinomaisen tehokkaasti armeijaa 
tukien. Joka taholta saksalaiset tunkeutuivat nyt nopeasti Puo¬ 
laan, vaikka puolalaiset usein tekivät itsepintaisen päättäväistä 
ja urheata vastarintaa tavattomista menetyksistään huolimatta. 
Saksan armeijan lukumääräisen, teknillisen ja johdon ylivoimai¬ 
suuden ansiosta kamppailu heti alun pitäen muodostui mahdolli¬ 
simman epätasaiseksi ja puolalaisille musertavaksi. 

Tässä ei ole tarpeen eikä mahdollisuuttakaan kuvata tuon 
merkillisen sotaretken kaikkia yksityiskohtia, vaan meidän on 
tyydyttävä sen yleispiirteitten esittämiseen. Samaan aikaan kun 
von Rundstedtin eteläinen armeijaryhmä kaikkialla tunkeutui 
Puolan rajojen ylitse, oli pohjoisen armeijaryhmän ensi tehtävänä 
Poramerin ja Itä-Preussin yhteyden aikaansaaminen. Jo syyskuun 
2 pnä von Klugen armeijan kärkiosastot pääsivät Veikselille Grau¬ 
denzin linnoituksen eteläpuolella. Seuraavana päivänä saavutettiin 
tällä suunnalla yhteys von Kiichlerin armeijan siihen osaan, joka 
oli edennyt Itä-Preussin rajalta lounaaseen. Kulmin luona saksa¬ 
laiset joukot menivät yli Veikselin Hitlerin itsensä läsnäollessa 
ja vakasivat vahvan sillanpääaseman virran itärannalla. 

Täten oli siis Graudenzin eteläpuolitse suoritetulla pihtiliikkeellä 
katkaistu Puolan käytävä ja syyskuun 5 pnä Graudenzin linnoitus 
kukistui saksalaisen järeän tykistön ja syöksypommittajien hir¬ 
vittävään tulivoimaan. Pohjoisempana oli myöskin aikaansaatu 
yhteys Pommerin ja Itä-Preussin välille ja »käytävän* pohjois¬ 
osaan keskitetyt vahvat puolalaiset voimat oli saarrettu tai'työn¬ 
nettiin rannikkoa kohti, missä samaan aikaan oli alkanut taistelu 
puolalaisten meritukikohtien valtaamiseksi ja pienen puolalaisen 
laivaston tuhoamiseksi. Saksalainen panssarilaiva Schleswig-Hol- 

stcin oli jo ennen sodan alkua saapunut Danzigin satamaan ja 
sen tykkien jyrinä syyskuun 1 päivän aamuna kuulutti danzigi- 
laisillc sodan alkaneen. Puolalaisilla oli Westerplatten satama- 
alueella itse Danzigissa pieni varuskunta, joka taisteli urheasti 
suunnatonta ylivoimaa vastaan. Nuo Merialueen myöhemmät 
tapahtumat olivat oikeastaan vain todistuksia puolalaisesta tais- 
tcluhengestä, joka täällä pääsi paremmin oikeuksiinsa kuin mis¬ 
sään muualla. Niinpä Wcsterplattcn varuskunta antautui vasta 
syyskuun 7 pnä, Gdynia vallattiin sitten syyskuun 13 pnä ja sen 
laivastoasema syyskuun 19 pnä 13.000 puolalaisen joutuessa täl¬ 
löin vangiksi. Helan niemimaan kärjessä ollut puolalainen ran- 
nikkolinnoitus sitävastoin piti puoliaan aina lokakuuhun saakka. 

Kun puolalaisen »käytävä»-armeijan saarretut osat oli turhien 
läpimurtoyritysten jälkeen tuhottu Tucheler Heiden nummi- 
alueella, oli Saksan sodanjohdon kolmiosaisen tuhoamistaistelu- 
suunnitelman ensi osa toteutettu. Liikenne Itä-Preussiin saatiin 
sangen nopeasti käyntiin ja von Kiichlerin armeijan tueksi alkoi 
nyt virrata täydennysjoukkoja sekä materiaalia valtavat määrät. 
Saksalaiset eivät hyökänneet vahvan puolalaisen Posenin-armeijan 
päavoimia vastaan, koska tarkoituksena oli murtautua idässä 
niiden selustaan ja siten estää niiden vetäytyminen Veikselin 
linjalle. Sitävastoin Saksan operaatioiden painopiste oli nyt Itä- 
Preussista ja Sleesiasta samanaikaisesti tapahtuvissa salamahyök- 
käyksissä. 

Puolalaiset olivat yrittäneet eri suunnilta tunkeutua aluksi 
Itä-Preussin rajan ylitse ja kauimpana koillisessa vahvoja puola¬ 
laisia ratsujoukkoja eteni Treuburgin seuduille, mutta ne lyötiin 
suuria tappioita kärsien pian takaisin. Puolalaisten ratsujoukkojen 
kieltämätön urheus osoittautui näissä taisteluissa voimattomaksi 
Saksan teräksisen jalkaväen hirvittävää tulivoimaa ja panssari- 
aseen iskuja vastaan. Työntäen peräytymään pakotettuja puola¬ 
laisia edellään von Kiichlerin armeijan päävoimat nyt vuorostaan 
etenivät Itä-Preussin rajan ylitse Narevin linjalle ja vahasivat 
jo syyskuun 4 ja 5 päivinä Mlawan ja Przasnyszin. Kaksi päivää 
myöhemmin Saksan armeijan itäinen siipi, johon kuului mootto¬ 
roituja joukkoja, pääsi Rozaniin Narevin varrelle ja läntinen 



Yläkuva: Saksalaiset panssarijoukot ylittävät Nida-joen pioneerien rakentamaa apusiltaa myöten. 
Alakuva: Puolalaista ratsuväkeä, jolla oli huomattavan suuri osuus Puolan armeijan kokoon¬ 
panossa (n. */ s rauhanajan armeijasta) j* joka oli ainoa, joka vielä käytti — muualla museoihin 

Ciechanowiin, joka sijaitsee Varsovan—Danzigin pääradan var¬ 
rella 6okm Puolan pääkaupungista länteen. Pommerin armeija 
taas eteni yli Veikselin Brombergin—Graudenzin linjalta. 

Saksan suurten pihtien pohjoinen leuka oli siis nyt saanut jo 
tukevan otteen ja oli valmis puristumaan kuolettavaan kourai- 
suun itse Varsovaa vastaan. Samaan aikaan olivat sotatoimet 
myöskin lounaassa ja etelässä kehittyneet aivan Saksan sodan¬ 
johdon suunnitelmien ja aikataulun mukaisesti. Puolalaisten 
kenttävarustusvyöhykkeet rajan äärellä murrettiin pian ja saksa¬ 
laiset panssarivoimat sekä moottoroidut kevyet joukot alkoivat 
tavattoman nopean etenemisen Puolan sisäosiin kohti Veikselin 
linjaa. Blaskowitzin armeijan suojatessa koko ryhmän vasenta 
sivustaa Puolan voimakasta länsiarmeijaa vastaan von Reichenaun 
armeija keskustassa saattoi keskittää koko voimansa iskuun lou¬ 
naasta Czestochowan suunnassa Radomskiin ja Varsovan länsi¬ 
puoliselle alueelle. Panssarijoukot saapuivatkin jo kolmen päivän 
kuluttua Radomskiin, puolalaisten ensin sitkeästi puolustama Puo¬ 
lan pyhä kaupunki Czestochowa joutui jo syyskuun 3 pnä saksa¬ 
laisille ja seuraavana päivänä oli puolalaisten koko puolustus 
Warthen länsipuolella murrettu ja joukot pakotettu sekasortoiseen 
peräytymiseen itään päin. Kauimpana etelässä taas kenraali¬ 
eversti Listin armeija tunkeutui Määristä ja Slovakiasta yli Kar- 
paattien yllättäen puolalaiset täydellisesti. Hyökkäys Rrakovan 
ja Novy Saczin suunnissa menestyi loistavasti. Puolalaisten täytyi 
luopua Ylä-Sleesian teollisuusalueista ja Krakovastakin ja vetäy¬ 
tyä kiireesti itään ja koilliseen saksalaisten takaa-ajamina. 

Puolan koko puolustus oli täten jo viiden ensimmäisen taistelu- 
päivän kuluttua murtunut ja joutunut perusteelliseen sekasortoon. 
Sota oli menetetty ja korkeintaan saattoi vielä ajatella puolus¬ 
tuksen keskittämistä Veikselin linjalle — mikäli siihen vielä oli 
aikaa. Kohtalokkaaksi kävi ennen kaikkea voimakkaan länsi- 
armeijan pitäminen toimettomana Posenin seuduilla, ennenkuin 
annettiin sille käsky vetäytyä Varsovaa kohti. Viivyttely merkitsi 
tuon armeijan tuhoa ja samalla johti itsestään koko sotahistorian 
siihen saakka suurimpaan tuhoamistaisteluun aivan Saksan armei- 
janjohdon toiveitten mukaisesti. 

Syyskuun 6 päivästä voidaan sanoa alkavan Puolan sotaretken 
toisen vaiheen, joka merkitsi maan sotavoimien pääosan tuhoa. 
Puolan hallitus päätti jo syyskuun 6 pnä siirtyä Varsovasta 
Lubliniin. Tuo päätös oli huono enne, se osoitti väestölle, ettei 
Veikselin linjaakaan enää pidetty varmana. Sitäpaitsi Lublin on 
Varsovasta aika paljon kaakkoon — lähempänä Romanian rajaa! 
Helposti voitiin nyt hallituksen pääkaupungista poistuminen tul¬ 
kita siten, että koko taistelu katsottiin jo toivottomaksi. 

Puolan kohtalondraama jatkuu nyt elokuvan nopeudella. Län¬ 
nessä olevat armeijat peräytyvät välttääkseen saksalaisten uhkaa¬ 
van saarrostuksen. Posenin armeija oli saanut peräytymiskäskyn, 
sen päävoimat marssivat itää kohti ratsujoukkojen suojaamina. 
Peräytyminen muuttuu kumminkin yhä kaaosmaisemmaksi saksa¬ 
laisten tehdessä salamannopeita iskujaan kevein joukoin ja pans¬ 
sarivoimin. Varsinkin Saksan eteläisen armeijaryhmän panssari- 
kenraalit suorittavat todellisia ihmeitä, niinkuin yksityisten muo¬ 
dostelmienkin komentajat. 

»Vakava vastarinta alkoi kahden ratavallin luona», kuvaa 
muuan saksalainen kirjoittaja tällaista puolalaisten jälkijoukkojen 
kamppailua saksalaista panssariasetta vastaan ja sen hirvittävää 
tehoa. »Täällä oli sijoitettu asemiin panssarintorjuntatykkejä, 
joitten piti sotilasasiantuntijoitten arvioinnin mukaan osoittautua 
vaaralliseksi aseeksi. Puolalaiset eivät olleet kumminkaan otta¬ 
neet huomioon meidän raskaitten panssariemme taisteluarvoa. 
Tarvittiin asettaa yksi ainoa raskas panssari luutnantti von 
Krausen komennossa pst.tykkejä vastaan. Panssari ampui kolme 
sumukranaattia ja hyökkäsi keinosumun suojassa pst.tykkejä 
vastaan, teki selvän kahden tykin miehistöstä yhdellä ainoalla 
ammuksella ja murskasi itse tykit sekunneissa raskaitten tela- 
ketjujensa alle. Kun metsänrmteeseen asemiin ryhmittyneet puola¬ 
laiset näkivät, miten vähän tehokas pst.tykkien tarjoama suoja 
oli, he 'ryhmittyivät kiireiseen periytymiseen leveälle hietatielle, 
joka johti noin 4 km pitkälti kuusimetsän halki. Tämän hyök¬ 
käyksen vaikutus oli hirvittävä. Panssarivaunut ajoivat leveälti 
halki tiheikköjen, nuoret puut kaatuivat ryskyen. Konekiväärien 
sarjat ja tykkien ammukset pakottivat puolalaiset jättämään 

pulaan koko mukanaan olleen materiaalinsa ja päätä pahkaa hake¬ 
maan suojaa puitten keskeltä. Valloilleen pääsevät, haavoittuneet 
hevoset tekivät sekasorron vielä suuremmaksi. Räjähtelevät 
ammusvaunut aikaansaivat täydellisen kaaoksen ja vihdoin puola¬ 
laiset heittivät pois kaiken, mikä saattoi olla esteenä paetessa: 
kiväärit, reput, ammukset, käsikranaatit, ja juoksivat kauhun 
valtaamina tiheikköjen läpi joutuakseen yhä uudelleen jonkin 
toisen panssarivaunun tulipiiriin. Puolalaisten peräytymistie oli 
5 km:n pituudelta täynnä varusesineitä, palaneitten ammusvaunu- 
jen jätteitä, kaatuneitten ruumiita ja kuolleitten hevosten raatoja. 
Useammista tuhansista, jotka olivat lähteneet pikaiselle peräy- 
tymisretkelle, jäi jäljelle ainoastaan joitakin hajakourallisia, jotka 
puista ampuen koettivat pahimman kauhunsa voitettuaan aiheut¬ 
taa tappioita panssarivaunuja seuraavalle jalkaväelle. Moottoroi¬ 
tujen rykmenttien osastoja nousi heti pois vaunuista, puhdisti 
metsän ja koko päivä kuultiin metsän syvyyksistä konekivääri- ja 
kivääritulta. 

Kourallisen saksalaisia sotilaita tehtyä tämän peloittavan hyök¬ 
käyksen panssarivaunuissaan hyvin varustettua, tuoretta, lähes 
200-kertaisen ylivoiman omaavaa puolalaista joukkoa vastaan 
luutnantti von Krause suoritti vielä erityisen loistavan teon. Hän 
ajoi yhdellä panssarivaunulla korkealle ratapenkereelle ja pidätti 
siellä junan. Junasta hyppäsi ulos 400 jo täysivarusteista puola¬ 
laista reserviläistä, jotka luutnantti marssitti vankeina panssari¬ 
vaununsa edellä pois, kun he ensin olivat heittäneet aseensa 
yhteen kasaan.» 

Tuokin kuvaus osoittaa, millainen hirvittävä teho salama- 
sodan uudella aseella oli viholliseen, joka ei ollut ajanmukaisesti 
varustettu eikä myöskään koulutettu kohtaamaan nykyaikaista 
teräsarmeijaa taistelussa. Panssarivoimat tekivät syviä viiltoja 
puolalaisten joukkojen selustaan ja aiheuttivat aivan tavatonta 
mieshukkaa. Niiden ja ilmavoimien loistavan yhteistyön ansiota 
ensi sijassa oli, että saarrostussuunnitelmat voitiin täydellisesti 
toteuttaa, vieläpä ylitettiinkin kaikki ennakko-odotukset. 

Puolalainen Posenin-armeija pääsi toistaiseksi päävoimineen 
peräytymään itäänpäin ja saattoi yhtyä »käytävän» eteläosaan 

keskitettyihin neljään divisioonaan, jotka nopeasti yli Veikselin 
etelärannalle vetäytyen olivat Tonuiin itäpuolitse pelastautuneet 
joutumasta von Kuchlerin itäpreussilaisen armeijan saarrostus- 
otteeseen. Puolalaisten tyhjentämän Posenin maakunnan miehitys 
saksalaisin reservijoukoin tapahtui sitten syyskuun 8—13 päivinä 
mainittavaa vastarintaa kohtaamatta. Sitävastoin von Klugen 
armeija jatkoi peräytyvien puolalaisten päävoimien takaa-ajoa 
Veikselin molemmin puolin ja pääsi oikealla siivellään kosketuk¬ 
seen Blasko\vitzin lounaasta etenevän armeijan kanssa. Kenraali 
von Kuchlerin armeija vuorostaan oli jatkanut hyökkäystään 
Narevin ylitse ja osia siitä meni syyskuun 9 pnä Bugin yli joen 
keskijuoksulla. Kolmaskin suuri saartoliike, Varsovan itäpuolitse, 
alkoi täten hahmottua. Samaan aikaan oli Saksan eteläisen 
armeijaryhmän oikea siipi. Listin armeija, johon oli liitetty myös¬ 
kin slovakialaisia joukkoja, vallannut Krakovan syyskuun 6 pnä, 
tunkeutunut idässä yli Dunajecin ja päässyt Rzeszowiin sekä 
toisaalla Sandomierziin ylisen Veikselin varrella. Veikselin ylimeno 
tapahtui heti ja täten oli kolmannen suuren pihtiliikkeen eteläinen- 
kin leuka jo hahmottumassa, samalla kun Puolan eteläisimmät 
divisioonat oli eristetty yhteyksistään pohjoiseen, osaksi hajoi- 
tettu tai osittain tungettu itään Przemyslin—Lembergin suuntaan. 

Saksan ylimmän sodanjohdon valmistellessa täten rautaisen 
johdonmukaisesti Puolan vastarinnan murskaamista myöskin Veik¬ 
selin linjalla maan keskiosissa ja Varsovan saartoa idästä käsin, 
oli ratkaisu jo tosiasiallisesti kypsynyt syyskuun 9 päivään men¬ 
nessä Varsovan länsipuolella. Puolan länsiarmeija oli kyllä ehti¬ 
nyt vetäytyä itään päin välttäen von Klugen ja Blasko\vitzin 
armeijojen puristuksen ja asettunut asemiin Kutnon seuduille 
muodostaen rintaman pohjoisesta, lännestä ja etelästä eteneviä 
saksalaisia vastaan. Kenraali von Reichenaun armeija oli tällä 
välin kumminkin jo ehtinyt tehdä todellisia ihmeitä ja valmistaa 
näiden Veikselin ja sen Iisäjoen Bzuran välille ahtautuvien puola¬ 
laisten joukkomassojen tuhon. Panssarikenraalien Hothin ja Rein- 
hardtin divisioonat kärkinä von Reichenaun armeija oli nimittäin 
nopeasti tunkeutunut Kieleen—Lysa Göran suunnassa koilliseen 
ja vahvoja kiiloja työnnettiin Radoniin kautta Varsovan etelä- 

Til ann e Neuvostoliiton iskiessä Puolan selkään. Varsova oli jo saarrettu 
ja Kutnon taistelu päättymässä. Mustat nuolet osoittavat saksalaisten 
eteneinissuuntia sotaretken loppuvalla ;ssa. 


puolelle Veikselille sekä itse pääkaupungin suunnassa. Täten siir¬ 
rettiin Radoniin seuduille Reichenaun ja Listin armeijojen väliin 
5—6 divisioonan vahvuinen puolalainen voimaryhmä, jonka pääsy 
itään Veikselin taakse estettiin ja nämä joukot pakotettiin antau¬ 
tumaan. Vielä tärkeämmäksi koko sotatointen yleiskululle muo¬ 
dostui kuitenkin kiilan työntäminen syyskuun 8 päivän iltaan 
mennessä aivan Varsovan laidalle, tekivätpä saksalaiset seuraa- 
vana päivänä retken itse kaupunkiin, josta kumminkin oli vetäy¬ 
dyttävä takaisin. Aivan Varsovan länsipuolitse saksalainen pans- 

sarikiila nyt työntyi pohjoiseen saavuttaen kosketuksen von 
Kuchlerin armeijaan ja täten oli Kutnon seuduille kasaantuvien 
suurten puolalaisten joukkojen kohtalo ratkaistu. Saksalaisten 
armeijojen rautarengas puristui päivä päivältä yhä lujemmin 
vihollisen ympärille, jolla oli Kutnon seuduilla 19 jalkaväkidivi- 
sioonaa, paljon ratsuväkeä ja muita erikoisjoukkoja, yhteensä 
ainakin 300.000 miestä. Nämä massat tekivät yhä uudistuvia 
iskuja murtautuakseen itään Varsovan suuntaan ja jonkin osan 
onnistuikin päästä Modliniin ja Varsovaan, mutta suurin osa jäi 
renkaaseen ja tuhoutui. 

Radomin luona saarretut divisioonat olivat antautuneet syys¬ 
kuun 13 pnä. Saksalaiset saivat 65.000 vankia, 143 tykkiä ja 
paljon muuta sotamateriaalia. Viisi päivää myöhemmin päättyy 
Kutnon tai Bzuran jättiläistaistelu saarrettujen puolalaisten jouk¬ 
kojen antautumiseen ja tuhoon. Saksalaiset ottavat nyt 180.000 
vankia ja valtavan määrän sotasaalista. Koko Länsi-Puola Veik- 
seliä myöten oli nyt saksalaisten käsissä ja he olivat jo ehtineet 
siihen mennessä suorittaa loppuun kolmannenkin suuren saarros¬ 
tuksensa, katkaista Varsovan—Modlinin seuduilla taistelevilta 
puolalaisilta joukoilta peräytymistien itään. 

Taaskin suoritettiin johdonmukaisesti ja järkkymättömästi lop¬ 
puun kaksipuolinen saarrostus, mittasuhteiltaan vain vieläkin laa¬ 
jempi kuin edelliset. Pohjoisessa kenraali von Kuchlerin armeija 
oli mennyt Bugin ylitse ja katkaissut Varsovan rautatieyhteyden 
Bialystokiin sekä Vilnaan, niinkuin jo mainittiin. Itä-Preussista 
tulleet joukot miehittivät myöskin Bialystokin sekä Osowiecin 
linnoitukset, mutta von Kuchlerin päävoimat jatkoivat etenemis¬ 
tään etelään ja kaakkoon osaksi Bugin ja Veikselin välillä, osaksi 
taas pitkin Bugin vartta kohti Brest-Litovskia. Tämän armeijan 
oikea siipi taas oli jo syyskuun n pnä murtautunut Narevin 
linjan läpi Varsovan pohjoispuolella ja päässyt Modlinin vahvan 
linnoituksen edustalle. Vielä Radomin tuhoamistaistelun jatkuessa 
von Reichenaun armeija vuorostaan meni yli Veikselin Deblinin 
pohjoispuolella ja kerrotaan tämän rohkean, urheilevan kenraalin 
itse ensimmäisten pioneerien mukana uineen yli virran itärannalle 
johtamaan sillanpääaseman muodostamista. Hyökkäys jatkui hei- 

littämättömästi koilliseen Siedlceä kohti ja kun kosketus saavu¬ 
tettiin von Kiichlcrin armeijaan syyskuun 17 pnä, oli rautarengas 
taottu umpeen myöskin Puolan pääkaupungin ja sen 200.000 
puolustajan ympärillä. 

Kutnon suurtaistelun päättymispäivänä Puolan kohtalo oli siis 
jo sinetöity, vaikka tällöin ei olisi uutta tekijää astunutkaan 
näyttämölle — NeuvosioliiUoa, joka nyt kiiruhti mukaan saaliin¬ 
jaolle. Puolan armeija oli hajallaan, sen päävoimat oli tuhottu tai 
saarrettu. Rengas Varsovan ympärillä puristui yhä ahtaammalle, 
mutta puolalaiset päättivät nyt puolustaa pääkaupunkiaan vii¬ 
meiseen saakka. Syyskuun 16 pnä Saksan sodanjohto kehoitti 
kyllä puolalaisia lopettamaan hyödyttömän vastarinnan ja luo¬ 
vuttamaan kaupungin, jotta siviiliväestö säästyisi tarpeettomista 
kärsimyksistä ja tuhoista. Lähettiupseeria ei kumminkaan otettu 
vastaan ja silloin saksalaiset heittivät lentokoneista lentolehtisiä 
Varsovaan, jolle annettiin 12 tunnin miettimisaika. Joko antau¬ 
tuminen tai kaupunkia pidettäisiin sotilaallisena kohteena, jonka 
vastarinta murrettaisiin kaikin keinoin. Mitään vastausta ei tullut 
nytkään. 

Näin alkoi Varsovan surullinen lopputaistelu, joka oli pelkkää 
mielettömyyttä, tuhosi tämän suurkaupungin suureksi osaksi ja 
tuotti kuoleman monille kymmenille tuhansille sen asukkaille. 
Puolalaiset taistelivat vimmatusti ja saksalaiset keskittivät päivä 
päivältä yhä suurempia tykistömassoja sekä ilmavoimia kaupunkia 
vastaan. Syyskuun 25 pnä Varsovan valtava pommitus saavutti 
suurimman laajuutensa. Saksalaiset olivat eristäneet Modlinin 
linnoituksen pääkaupungista, johon 1.600 tykkiä ja 200 lento¬ 
konetta syöksi tulta ja terästä yötä päivää, samalla kun kenraali 
Blaskowitzin johtamat saksalaiset joukot kävivät rynnäkköön. 
Vihdoin syyskuun 27 pnä kävi puolustajien asema aivan kestä¬ 
mättömäksi ja valkoinen lippu nousi tankoon. 

Puolan pääkaupunki antautui voittajille äärettömästi kärsi¬ 
neenä, enemmän kuin Madrid lähes kolmivuotisen sisällissodan 
kestäessä. Toinen eurooppalainen miljoonakaupunki oli nyt jou¬ 
tunut kokemaan uudenaikaisen sodankäynnin hirmuja. Ainakin 
puolet kaupungin rakennuksista oli tuhoutunut tai vaurioi- 

tunut pahoin, Varsovassa vallitsi tavaton nälkä, puute ja 
kurjuus. 

Varsovan kukistuessa oli käytännöllisesti koko maa jo joutunut 
valloittajien käsiin, sillä tapahtumat olivat kehittyneet tavatto¬ 
man nopeasti myöskin Itä- ja Kaakkois-Puolassa. Puolalaisia 
divisioonia saarrettiin ja pakotettiin antautumaan, tuhoamistais¬ 
teluja pienemmässä mitassa käytiin kaikkialla. Kenraali von 
Kuchlerin armeijan jatkaessa sotatoimiaan Bugin laaksossa Listin 
armeija työntyi Etelä-Puolassa nopeasti itään, kaakkoon ja koilli¬ 
seen. Koillisessa baijerilaiset joukot pakottivat Tomaszotvin— 
Zamoszin luona 50.000 puolalaista antautumaan ja pääsivät jo 
sitä ennen, syyskuun 16 pnä aina Brest-Litovskiin saakka, joka 
vallattiin silloin. Idässä saksalaiset tunkeutuivat yli Sanin, valloit¬ 
tivat syyskuun 15 pnä Przemyslin linnoituksen ja pääsivät Lem- 
bergin edustalle. Kaupungin puolustaja, tunnettu puolalainen ken¬ 
raali $osnkowski löi ensin saksalaiset panssarivoimat takaisin 
aiheuttaen niille suuria tappioita, mutta syyskuun 16 pnä alkoi 
kaupungista uusi kamppailu, johon neuvostojoukotkin ehtivät vielä 
mukaan. 


PUOLAN NELJÄS JAKO 

Bolshevismi varustautui valloituksiin lännessä, Stalin ja Molotov 
kiiruhtivat shakaaleina saaliin jakoon Saksan lyötyä ensin Puolan. 
Syyskuun 17 päivän vastaisena yönä kutsuttiin Puolan Moskovassa 
oleva suurlähettiläs Molotovin puheille ja ulkoasiain kansankomis¬ 
saari ojensi yllättyneelle puolalaiselle diplomaatille asiapaperin, 
joka hämmästytti koko maailmaa. Elokuun 23 pnä Moskovassa 
allekirjoitetun saksalais-neuvostolaisen sopimuksen todellinen si¬ 
sältö alkoi selvitä. 

Jo syyskuun 8 pnä oli Berliinistä ilmoitettu, että Neuvosto¬ 
liiton odotettiin osallistuvan Puolan neljänteen jakoon. Seuraa- 
vana päivänä Neuvostoliiton virallinen tietotoimisto Tass vuoros¬ 
taan tiedoitti, että joukot Ukrainan, Valko-Venäjän, Pietarin, 
Moskovan, Kalininin ja Orelin sotilaspiireissä oli asetettu liike- 




Saksalaisten raskas panssarivaunu etenee Puolan tasangoilla. 





Yläkuva: Saksalaisten Puolassa ottama? sotasaalista Alakuva: Puolalaisia sotavankeja marssi¬ 
tetaan rintaman taakse. 



Saksalaiset ja venäläiset asiantuntijat neuvottclevat Saksan ja Venäjän välisen rajan vetämisestä entisen Puolan halki. 




Yläkuva: Saksalaiset ja puolalaiset upseerit käyvät aseleponeuv otteluja rautatievaunussa Varsovan 
antautumisen jälkeen 28. 9.1939. Alakuva: Varsovan piirityksen aikana nälkää ja puutetta kär¬ 
sineitä kaupungin asukkaita, joille on jaettu leipää Puolan antautumisen jälkeen Baijerista lähe¬ 
tetystä elintarvikejunasta. 

kannalle. Syyksi tähän toimenpiteeseen ilmoitettiin saksalais- 
puolalainen sota, joka oli saanut yhä laajemman ja uhkaa vamman 
luonteen. Nyt tuo Molotovin nootti Puolalle valaisi salaman 
tavoin neuvostovallan todelliset aikomukset ja harvoin on julki¬ 
suuteen saatettu kansainvälisiä suhteita koskevaa asiakirjaa, joka 
olisi ollut niin häikäilemättömän kyynillinen ja brutaali kuin tämä. 
Siinä neuvostohallitus selitti puolalais-saksalaisen sodan osoitta¬ 
neen Puolan valtakunnan sisäisen kestämättömyyden. Puola 
menetti kymmenessä päivässä kaikki teollisuusalueensa ja kult¬ 
tuurikeskuksensa, eikä Varsovakaan ollut enää Puolan pääkau¬ 
punki, koska Puolan hallitus oli sieltä poistunut. Puolan hallitus 
ei osoita enää elonmerkkiäkään, nootissa väitettiin ja lausuttiin, 
että »Puolan valtio ja sen hallitus olivat tosiasiallisesti lakanneet 
olemasta. Sen vuoksi ovat myös menettäneet pätevyytensä sopi¬ 
mukset, jotka ovat olleet voimassa Neuvostoliiton ja Puolan 
välillä. — Neuvostohallitus ei voi myöskään välinpitämättömästi 
suhtautua siihen, että sen kanssa veriheimolaiset ukrainalaiset ja 
valkovenäläiset, jotka asuvat Puolan alueella ja ovat joutuneet 
kohtalon oikkujen valtaan, jäävät suojattomiksi. Tämän asiain¬ 
tilan huomioonottaen neuvostohallitus on antanut punaisen armei¬ 
jan ylijohdolle ohjeen käskyn antamisesta joukoille ylittää raja ja 
ottaa Länsi-Ukrainan sekä läntisen Valko-Venäjän väestön elämä 
ja omaisuus suojelukseensa. Samalla neuvostohallitus aikoo ryhtyä 
kaikkiin toimenpiteisiin johtaakseen Puolan kansan pois onnetto¬ 
masta sodasta, johon sen järjettömät johtajat ovat sen syösseet, 
ja antaakseen sille mahdollisuuden palata jälleen rauhalliseen elä¬ 
määnsä.» 

Punainen armeija lähti siis anastamaan Itä-Puolaa panslavisti- 
sin tunnuksin ja syyskuun 17 päivän aamuna neuvostodivisioonien 
marssi alkoi kaikkialla yli Puolan rajan. Hajanaiset puolalaiset 
joukot tekivät siellä täällä vastarintaa, mutta taistelu oli toivoton. 
Vielä samana päivänä Puolan hallitus siirtyi Lublinista Romaniaan 
ja sen mukana pakeni myöskin armeijan ylipäällikkö, marsalkka 
Smigly-Rydz jättäen armeijansa tuuliajolle. Alkoi todellinen kilpa¬ 
juoksu saksalaisten ja neuvostojoukkojen kesken maan miehittä- 
misessä, bolshevikkien koettaessa kahmaista itselleen mahdolli- 

simman paljon. Venäläiset miehittivät Vilnan, Grodnon, Pinskin 
ja t unke utuivat Brest-Litovskiin, josta saksalaiset vetäytyivät 
takaisin. Neuvostoarmeija valtasi Lembergin ja otti haltuunsa 
Puolan öljyalueet saksalaisten täälläkin väistyessä taaksepäin. 

Kun 4.000 miestä kontra-amiraali Unruhin johtamia puola¬ 
laisia joukkoja laski aseensa Helan niemimaalla lokakuun 1 pnä. 
Puolan järjestynyt vastarinta oli lopussa. Sota oli itse asiassa 
ratkaistu jo kuudessa päivässä ja käyty pääasiallisesti loppuun 
18 vuorokaudessa. Sen jälkeen tapahtuneet taistelut olivat vain 
l uhis tuneen valtakunnan viimeistä kuolinkamppailua. Saksan 
armeija oli ensimmäisen kerran osoittanut tavattoman voimansa 
ja tehonsa sotakentällä taistelussa valtakuntaa vastaan, jota pidet¬ 
tiin milteipä suurvaltaluokkaan kuuluvana. 

Maailmansodan jälkeen syntynyt uusi Puolan tasavalta oli 
hukkunut tuleen ja vereen ja taistelu oli maksanut Puolan kan¬ 
salle tavattomia uhreja. Niiden suuruutta ei vieläkään tiedetä, 
mutta ne voidaan aavistella. Saksalaiset ilmoittivat ottaneensa 
kaikkiaan 694.000 vankia ja satoja tuhansia puolalaisia oli taiste¬ 
luissa kaatunut. Bolshevikkien saama vankiluku oli noin 130.000 
miestä, kun taasen 60.000 puolalaista oli pelastautunut puolueetto¬ 
malle alueelle, joko Liettuaan tai Romaniaan. Saksan armeijan 
tappiot sitävastoin olivat sotaretken laajuuteen ja taistelujen valta¬ 
vuuteen katsoen tavattoman pienet, Hitlerin omien sanojen mukaan 
10.572 kaatunutta, 3.409 kadonnutta ja 30.322 haavoittunutta. 

Miten tuo kaikki oli ollut mahdollista? Useihin Puolan luhistu¬ 
misen syihin on jo edellä viitattu. Puolan sisäinen valtiorakenne 
ja talouspohja oli heikko, kun taasen maan asema kahden suur¬ 
vallan välissä oli tavattoman vaarallinen. Puola ei pystynyt 
hoitamaan lopuksi politiikkaansa oikein, tasoittamaan kaikilla 
rajoilla syntyneitä ristiriitoja eikä myöskään hakemaan tukea 
muualta kuin lännestä. Puolalaiset lähtivät taisteluun yliarvioiden 
omat ja aliarvioiden vastustajan voimat. Armeija oli kyllä suuri 
ja sotilasaines melko hyvää, mutta aseistus oli paljon heikompi, 
organisaatio hitaampi ja vanhanaikaisempi kuin vastapuolen eikä 
sotalaitoksen johto ollut ollenkaan vaikeitten tehtäviensä tasalla. 
Ja vastassa oli vihollinen, joka oli luonut maailman verrattomasti 



Puolan neljäs jako: pisteviiva osoittaa läntisempää demarkaatiolinjaa, 
joka alku osass aan Itä-Preussin rajalta lähtien oli sama kuin vahv emmin 
merkitty lopullinen rajalinja. Ostrolenkan seuduilta demarkaatiolinja kään¬ 
tyi Bugia pi tkin Veikselillc ohi Varsovan aina Sanin suuhun ja Sania pit¬ 
kin Karpaateille. lopullinen raja sitävastoin siirtyi Veikseliltä Bugille 
kulkien ohi Brest-Iätowskin. 

iskukykyisimmän sotalaitoksen, todellisen nykyaikaisen salama- 
sodan konearmeijan. 

Sodan viimeisten liekkien vielä loimutessa Puolan raunioilla 
tapahtui Puolan »neljäs jako» Saksan ja Neuvostoliiton kesken. 
Syyskuun 28 pnä saksalaiset ja neuvostojoukot olivat saavutta¬ 
neet ne asemat, jotka oli samana päivänä sovittu molempien 
suurvaltojen intressirajoiksi. Ulkoministeri von Ribbentrop oli 
nimittäin jälleen käynnillä Moskovassa selvittelemässä saksalais- 
neuvostolaisia suhteita. 

Moskovassa syyskuun 19 pnä sovitun demarkaatiolinjan pohjalla 
näytti aluksi siltä kuin Neuvostoliitto saisi Puolasta tuntuvasti 
suuremman osuuden kuin Saksa, vaikka Saksan armeija oli suorit¬ 
tanut kaiken työn ja bolshevikit olivat vain saapuneet kiristäjinä 
saaliin jakoon. Punaisen armeijan piti nimittäin miehittää koko 
se osa maata, joka oli Itä-Preussin rajasta Unkarin rajalle Kar- 
paateille pitkin Narevin—Veikselin—Sanin linjaa vedetyn demar- 
kaatiorajan itäpuolella. Bolshevikit olisivat täten siis päässeet aina 
Varsovan porteille ja sitäpaitsi punainen Moskova jo tähän aikaan 
alkoi muutenkin kiristää Saksalta lisämyönnytyksiä. Niinpä 
Molotov tunnusti lokakuun 31 pnä 1939 korkeimman neuvoston 
istunnossa pitämässään puheessa, että punaisen armeijan osien 
tunkeuduttua »Puolan entiselle valtioalueelle syntyi vakavia kysy¬ 
myksiä SSSR:n ja Saksan valtioetujen rajojen määräämisestä». 
Venäläiset vaativat nimittäin Saksaa tunnustamaan neuvostolai¬ 
seksi etupiiriksi myöskin Liettua, josta kuitenkin oli aikaisemmin 
nimenomaan sovittu, että se kuuluisi Saksan intressialueeseen. 
Hitler peräytyi vielä nytkin, niinkuin hän kesäkuun 22 pnä 1941 
Saksan kansalle antamassaan julistuksessa ilmoitti. Ainoastaan 
lähinnä rajaa oleva kapea kaistale Liettuaa jäi vielä Saksan etu- 
piirirajojen sisälle. Sitävastoin von Ribbentrop sai Moskovassa 
syyskuun 28 pnä allekirjoitetussa rajasopimuksessa pelastetuksi 
Saksalle huomattavan alueen. Pohjoisessa liitettiin kiilana Itä- 
Preussin ja Liettuan väliin työntyvä Suwalkin alue Saksaan ja 
etelämpänä raja siirtyi Veikselin linjalta Bugin linjalle. Uusi raja 
seurasi siis Itä-Preussin rajasta erottuaan ensin pientä Pisa-jokea 
ja Narevia, kääntyi Ostrolenkan seuduilla kaakkoon kohti Bugia 

ja seurasi tämän virran vartta ohi Brest-Litovskin etelään aina 
Krystynopolin tienoille. Sieltä raja kääntyi Tomaszowin etelä¬ 
puolitse jyrkästi länteen San-joelle, joka muodosti tämän uuden 
rajan etelässä aina Unkarin rajalle saakka. Vanha puolalais- 
unkarilainen ja puolalais-romanialainen raja pysyivät taas etelässä 
muuttumattomina. 

Saksa ryhtyi nyt nopeasti järjestelemään uusia itäisiä valtauk- 
siaan. Puolan Pommeri, Posenin maakunta, Länsi-Preussi ja Yla- 
Sleesia, samoin itse ns. Kongressi-Puolan länsiosat Lodzin ja Var¬ 
sovan välille saakka idässä liitettiin ennen pitkää Saksan valta¬ 
kuntaan välittömästi. Jäljelle jääneistä Saksan miehittämistä 
Puolan osista muodostettiin sitten Kenraalikuvtrnementti, jonka 
pääkaupunkina oli Varsova. Se jäi siis Saksan valtakunnasta 
hallinnollisesti erilliseksi alueeksi, jonka johdossa on saksalainen 
kenraalikuvernööri. Saksaan liitetyissä Puolan osissa on myöhem¬ 
min toimitettu laajoja väestönsiirtoja, niinpä mm. Baltian maista 
ja Bessarabiasta siirtyneitä saksalaisia on sijoitettu sadoin tuhan¬ 
sin sinne sekä kaupunkeihin että maaseudulle. Puolalainen Gdynia 
sai nyt uuden, germaanisen rodun varhaishistoriaan pohjautuvan 
nimen Gotenhafen, Lodzin uutena nimenä on Litzmannstadt jne. 
Saksan arjalaislainsäädäntöä on myös sovellettu Saksan haltuun 
joutuneisiin Puolan osiin kaikessa laajuudessaan. 

Pirstoutuneen Puolan itäisten osien kohtaloksi taas tuli tois¬ 
taiseksi hukkua Neuvostoliiton kansamereen, uppoutua bolshevis¬ 
tisen terrorin ja tuhotulvan hämärään. Puolan valkovenäläiset 
alueet liitettiin pian Valko-Venäjän neuvostotasavaltaan, samoin 
ukrainalainen vyöhyke taas Neuvosto-Ukrainaan. Näillä yhtymi¬ 
sillä »kansallisiin» neuvostotasavaltoihin oli kumminkin ainoas¬ 
taan muodollinen merkitys, sillä mitä ankarin venäläis-bolshevisti- 
nen keskityspolitiikka ulottui pian tännekin. Niinpä bolshevikkien 
ensimmäisiä toimenpiteitä oli ryhtyä siirtämään noiden alueiden 
puolalaisia sadoin tuhansin itään, samoin kohtasi tuho nyt Länsi- 
Ukrainan kansallisesti valveutunutta ainesta, mikäli sen ei onnis¬ 
tunut paeta muihin maihin. Yhtä säälimättömän julmasti kuin 
aikaisemmin Neuvosto-Ukrainassa bolshevikit »puhdistivat» Lem- 
bergissä ja kautta koko Itä-Puolan, 

Neuvostoliitto oli tehnyt ensimmäisen laajan valloituksensa 
lännessä sangen vähäisin uhrein ja ponnistuksin, kiristys- ja juo- 
nittelupolitiikkaa käyttäen. Se oli siirtänyt rajansa laajalla rin¬ 
tamalla useita satoja kilometrejä länteen päin. Punainen armeija 
oli nyt tunkeutunut pohjoisessa aina Itä-Preussin rajalle ja pääs¬ 
syt Karpaateilla uhkaamaan Unkarin alankoa. Tällä suunnalla 
bolshevistinen suurvalta eteni siis jo yhtä pitkälle kuin tsaarien 
Venäjän armeijat maailmansodan aikoina. Myöskin Galitsian 
öljyalueet olivat nyt jääneet neuvostovallan haltuun, vaikka Sak¬ 
san ja Neuvostoliiton välisten sopimusten mukaan Saksan piti 
saada käytettäväkseen niiden tuotanto. 

Bolshevismin laajentuminen länteen ei sitäpaitsi pysähtynyt 
tähän. Vyöry oli idässä päässyt liikkeelle eikä Euroopassa tois¬ 
taiseksi ollut mitään kyllin suurta vastavoimaa, joka olisi pysty- 
nyt pysähdyttämään sen etenemisen. Neuvostovalta jatkoi nyt 
mahdollisimman nopeasti noita valtauksiaan käyttäen sille poliit¬ 
tisesti loistavia suhdanteita hyväkseen. Saksalle luvatun ystä¬ 
vyyden hintaa perittiin ja siinä ylitettiin kaikki sopimusrajat. 
Saksa ei kuitenkaan voinut toistaiseksi mitään, sillä sen kädet 
olivat edelleen sidotut länteen. 

Puolalaiset olivat lähteneet taisteluun luottaen läntisten liitto¬ 
laistensa apuun, jota ei sitten tullutkaan. Luvattuja ilmavoimia¬ 
kaan ei pystytty toimittamaan tai ei ehkä haluttukaan lähettää, 
koska etukäteen pidettiin selviönä, että Puola luhistuisi ennemmin 
tai myöhemmin. Puola oli vain »talonpoika» Lontoon ja Pariisin 
suuressa shakkipelissä. Se uhrattiin ajan voittamiseksi, vaikka 
siinäkin suhteessa kaikki länsivaltojen laskelmat pettivät perus¬ 
teellisesti. Ranskan mobilisaatiokoneisto toimi hitaasti, joukkoja 
siirrettiin vähitellen Maginot-asemaan, jonka etumaastoa ranska¬ 
laiset ryhtyivät r varovasti miehittämään. Vähäisiä kahakoita ta¬ 
pahtui Siegfried-aseman saksalaisten puolustajien kanssa, mutta 
mitään odotettua suurhyökkäystä saksalaisten läntistä "puolustus- 
systeemiä vastaan ei tapahtunut. Kun sitten Saksa Puolan tais¬ 
telujen päätyttyä saattoi jälleen siirtää joukkojaan länteen, ryh¬ 
tyi von Leebin armeijaryhmä lokakuun 16 pnä vastaiskuihin^ 

Ranskalaiset työnnettiin kaikkialla takaisin Saksan rajan yli 
lokakuun 20 päivään mennessä ja nuo vähäisetkin taistelut päät¬ 
tyivät miltei kokonaan siihen talveksi. 

Maginot- ja Siegfried-asemilla vallitsi rauha, jonka ainoastaan 
tykistötuli tai pienet etumaaston partiokahakat silloin tällöin 
katkaisivat. Mihinkään laajaan ilmasotaankaan ei jouduttu. 
Länsivallat asettuivat kokonaan puolustuskannalle ja Englanti 
siirsi hitaasti joukkojaan Ranskaan, paljon vitkallisemmin ja 
vähäisemmässä määrin kuin maailmansodan alkukuukausina syk¬ 
syllä 1914. Mitään kiirettä sotavalmisteluissa ei pidetty kummas¬ 
sakaan länsi vallassa. Saksa sitävastoin ryhtyi valtavan laajaan 
työhön ollakseen valmis ratkaisutaisteluun keväällä 1940, kun 
ensin oli käynyt selväksi, ettei sota loppuisi Puolan retkeen. 

Hitlerin uusi » raukanoffensiivi » oli nimittäin epäonnistunut. 
Valtakunnankansleri piti lokakuun 6 pnä valtiopäivillä puheen, 
joka oli tarkoitettu suoranaiseksi rauhanvetoomukseksi länsi- 
valloille. Selostettuaan laajasti Puolan kysymystä ja sotaretken 
vaiheita hän selitti Saksan suhteiden kaikkiin naapureihin pysy¬ 
neen muuttumattomina. Baltian valtioiden kanssa Saksa on sol¬ 
minut hyökkäämättömyyssopimuksia ja sen edut siellä ovat yksin¬ 
omaan taloudellisia. Pohjoismaisten valtioiden kanssa Saksalla 
ei ole koskaan ollut eturistiriitoja ja se on tarjonnut Ruotsille sekä 
Norjalle hyökkäämättömyyssopimuksia, mutta tarjouksia ei hyväk¬ 
sytty, »koska ne eivät tunteneet olevansa millään tavoin uhat¬ 
tuja». Tanskan, Hollannin, Belgian, Sveitsin, Jugoslavian ja 
Unkarin kanssa Saksalla ei ole mitään ristiriitoja, vaan suhteet 
ovat täysin kestävällä pohjalla. Nämä selitykset annettuaan hän 
viittasi Saksan ja Ranskan suhteiden kehitykseen ja korosti eri¬ 
tyisesti Saksan tahtoa poistaa vuosisatainen vihamielisyys. Saksa 
ei tahdo Versaillesin rauhan tarkistusta tällä suunnalla, koska 
ei ole kysymys mistään Saksan kansan elämälle elintärkeistä 
probleemeista. Samoin hän korosti pyrkimystään sovintoon Eng¬ 
lannin kanssa. »Minkä tähden on nyt käytävä sotaa lännessä? 
Puolan palauttamiseksi ennalleen? Versaillesin sopimuksen Puola 
ei synny enää koskaan uudestaan, sen takaa kaksi maailman 
suurimpiin kuuluvaa valtiota. Tämän alueen lopullinen muotou- 

tuininen, kysymys Puolan valtion uudestipystyttämisestä ovat 
probleemeja, joita ei ratkaista sodalla lännessä, vaan ne ratkaisee 
Venäjä yhdessä ja Saksa toisessa tapauksessa.» Nyt on ennen 
kaikkea luotava Eurooppaan turvallisuuden tunne ja aikaansaa¬ 
tava lujalle pohjalle rakentuva uusi järjestys, joka tekee poliitti¬ 
sen rauhoittumisen ja taloudellisen kukoistuksen mahdolliseksi, 
Hitler huomautti. Sitä varten on mannermaan kaikkien suurten 
kansojen yhdyttävä yhteistoimintaan. Sota lännessä on hyödytön, 
se aiheuttaa vain yhä suurempia tuhoja, mutta jos on taisteltava, 
niin Saksa myös käy taistelun voittoisaan loppuun. »Herrat Chur¬ 
chill ja kumppanit merkitkööt kaikessa rauhassa nämä minun 
käsitykseni heikkoudeksi tai arkamaisuudeksi. Minulla ei ole 
mitään tekemistä heidän käsitystensä kanssa. Minä annan nämä 
selitykset vain siksi, koska tahdon säästää kansaltani nämä kärsi¬ 
mykset. Mutta jos herrojen Churchillin ja hänen kannattajiensa 
käsitys jää voitolle, niin tämä selitys on minun viimeiseni. Me 
taistelemme sitten. Ei asevoima eikä aika pysty Saksaa nujerta¬ 
maan. Vuoden 1918 marraskuu ei enää toistu Saksan historiassa. 
Minä en epäile sekuntiakaan Saksan voittoa.» 

Hitler ojensi siis kätensä Saksan puolesta sovintoon edellytyk¬ 
sellä, että länsivallat tunnustivat akselivaltojen siihenastisiin voit¬ 
toihin perustuvan mahtiaseman mantereella. Saksa oli luonut 
itselleen Lebensraumin, josta se ei tahtonut luopua mistään hin¬ 
nasta. Ribbentropin uuden Moskovan-matkan yhtenä tarkoituk¬ 
sena oli sitäpaitsi ollut saada myöskin neuvostovallan tuki tälle 
rauhanaloitteelle. Puheessaan lokakuun 31 pnä Molotov sitten 
asettuikin tämän rauhanaloitteen taakse selittäen, että »ideologi¬ 
nen sota Saksaa vastaan» olisi mielettömyyttä. Hänen oli kum¬ 
minkin helppo silloin puhua näin. Stalinin laskelmat Euroopan 
sodan pitkittymisestä eivät siitä enää häiriintyneet. Länsivalloista 
Hitlerin puheeseen kuuluneet vastausäänet olivat nimittäin anta¬ 
neet jo ymmärtää, ettei rauhasta tulisi mitään, vaan sota jatkuisi. 
Kreml saattoi siis omien laskelmiensa kannalta tehdä vaaratta 
tuon tekopyhän eleen. 

Länsivalloissa ei kyllä esiintynyt kovinkaan suurta sodanhalua. 
Ranska kaikkein vähimmin oli valmis jatkamaan epämääräisen 

pitkää taistelua niin peloittavan voimakasta vihollista vastaan kuin 
miksi Saksa nyt Puolassa oli osoittautunut, varsinkin kun Saksa 
lisäksi saattoi tästä lähtien heittää päävoimansa länteen. Dala- 
dier’lla ja hänen ympärilleen ryhmittyneillä sotilas- ja poliittisilla 
piireillä oli kumminkin niin luja ote, että pääministeri yleisradio- 
puheessaan lokakuun 10 pnä torjui Hitlerin rauhanehdotukset 
ja selitti Ranskan taistelevan siihen saakka, »kunnes on saatu 
turvallisuuden lopulliset takeet». Englannissakin esiintyi rauhan- 
halua eri piireissä; niinpä huomattava, eritoten konservatiivisia 
citypiirejä edustava ryhmä kannatti sovintoa Saksan kanssa tor¬ 
juakseen sodan, joka kävisi Englannin kaupalle ja teollisuudelle 
sekä asemalle pääomavaltana äärimmäisen tuhoisaksi. Konserva¬ 
tiivien enemmistö Churchillin johdolla oli kuitenkin asennoitunut 
Saksaa vastaan, samoin työväenpuolueen enemmistö taas ideolo¬ 
gisista syistä, kansallissosialismin vihollisena. Äärimmäinen kom¬ 
munistinen vasemmisto vuorostaan totteli Moskovan tunnuksia 
ja esiintyi rauhan puolesta »imperialistista» sotaa vastaan, samoin 
monet liberaalit taas pasifistisista syistä. Niinpä vanha Lloyd 
George selitti lokakuun n pnä »Journal Americanissa» ja »Sunday 
Timesissä» julkaistussa kirjoituksessaan suoraan, että Hitlerin 
puhe kelpaa kyllä rauhankonferenssin pohjaksi. »Todellinen sota 
toisaalta Suur-Britannian ja Ranskan, toisaalta Saksan välillä 
ei ole vielä alkanutkaan. Kaikki kansat toivovat vilpittömästi 
uuden maailmansodan välttämistä. Jos me teemme Venäjänkin 
viholliseksi, täytyy meidän ottaa huomioon kova mahdollisuus, 
ettei sotaa Venäjän ja Saksan hyökkäys- ja puolustusliittoa vas¬ 
taan voiteta kolmessa vuodessa.» Ja hän huomautti lopuksi, ettei 
Hitlerin ehdottaman rauhankonferenssin kokoonkutsumisessa 
menetettäisi mitään, vaan voitettaisiin paljonkin. 

Vanhan Lloyd Georgen ja monien muiden varoitukset kaikui¬ 
vat kumminkin kuuroille korville. Englannin hallitus oli päättä¬ 
nyt jatkaa sotaa ja Chamberlain lausui sen suoraan julki jo loka¬ 
kuun 12 pnä alahuoneessa. Hän esitti siinä samat perustelut kuin 
Daladier kaksi päivää aikaisemmin selittäen, ettei Saksan sanaan 
voinut luottaa, vaan Iänsivaltojen täytyy saada teoissa takuita 
hyökkäysten toistumisen ehkäisemisestä. Englanti ei voi myös- 


2JO 


»Cas/f an a c 


ärry» 

kään tunnustaa mantereella tapahtuneita aluemuutoksia pysy¬ 
viksi. »Suur-Britannialle on mahdotonta omaksua perustaksi sel¬ 
laisia ehdotuksia, asettamatta peliin kunniaansa ja luopumatta 
vaatimuksestaan, että kansainväliset riitaisuudet on ratkaistava 
vapaitten neuvottelujen eikä väkivallan keinoin.» 

Tulos oli siis selvä. Rauhasta ei voitu enää puhua eikä myös¬ 
kään mitään virallista välitysaloitetta tehty niiltä tahoilta, joilta 
sitä lähinnä saattoi odottaa. Neuvostoliitto rajoittui Molotovin 
puheeseen ja lehdistön kirjoitteluun Saksan rauhanaloitteen puo¬ 
lesta, Italian lehdistö tuki kyllä Saksaa, mutta virallista välitys- 
tarjousta ei tapahtunut. Roosevelt ei myöskään tahtonut puuttua 
asiaan, koska hän etukäteen piti yritystä toivottomana länsival- 
loissa vallitsevien mielialojen vuoksi. Sitäpaitsi mielialat Yhdys¬ 
valloissa itsessäänkin oli lietsottu jo jyrkästi akselinvastaisiksi ja 
Washingtonin politiikka Rooseveltin johdolla omaksui vähitellen 
yhä selvemmin samanlaisen asenteen. Päinvastoin Roosevelt ryh¬ 
tyi nyt propagandataisteluun saadakseen kumotuksi puolueetto- 
muuslain, joka esti luottojen annon ja sotatarvikkeiden toimituk¬ 
sen sotiville valloille. Pitkällisten neuvottelujen jälkeen seka 
edustajainhuone että senaatti hyväksyivätkin lain muutoksen, 
jonka presidentti allekirjoitti marraskuun 4 pnä. Sen mukaan 
sallittiin sotatarvikkeiden sekä sodalle välttämättömien raaka- 
aineiden vienti USA:sta »cash and carry»-periaatteen mukaisesti, 
ts. ehdolla että ostaja maksoi tavarat käteisellä ja kuljetti ne 
Amerikan satamista pois omilla laivoillaan. Se oli siis ensimmäi¬ 
nen shakkiveto merta hallitsevien Iänsivaltojen puolesta. 

Miinchenin vallankaappauksen vuosipäivänä, marraskuun 8:na 
Hitler puhui Munchenin Feldherrnhallessa. Hän selitti, että Saksa 
aikoo nyt taistella lännessä. Brittiläiset ja juutalaiset kapitalistit 
vihasivat sosiaalista Saksaa, Englanti ei tahtonut rauhaa, vaan 
sotaa, ja Saksa puhuisi nyt briteille kieltä, jota he ymmärsivät. 
Hän ilmoitti antaneensa Saksan sotatalouden johtajalle Göringille 
määräyksen valmistella viiden vuoden sotaa. 

Siis sota jatkui, vaikka sitä toistaiseksi käytiin varovasti. 
Sen pääpaino oli sotilaallisesti merellä ja muuten diplomatiassa. 
Kumpikin puoli vahvisti asemaansa talven »luovan tauon» aikana 

varustautuen suuriin ratkaisuihin. Mutta Länsi-Euroopan maa- 
ja ilmarintamien pysyessä levossa tapahtui sitä enemmän koilli¬ 
sessa, Itämeren itä- ja pohjoispuolella. Pilvet ajautuivat talveksi 
sinne ja tapahtumien painopiste siirtyi Puolan taistelukentiltä 
sekä Maginot-aseman vihreiltä kunnailta Suomen ja Neuvostolii¬ 
ton rajaerämaihin. 



PUNAINEN IMPERIALISMI 
VALLOITUS RETKILLÄ 


BOLSHEVISMIN P A N S S A R I N Y R K K I 
BALTIASSA 

Puolalainen sukellusvene »Orzel» lepäsi syyskuun 16 pnä 1939 
kaikessa rauhassa Tallinnan satamassa. Puolan pieni merimahti 
oli kahden edellisen viikon kuluessa tuhoutunut tai hajautunut 
pirstaleiksi kaikkiin meren tuuliin. Kolme hävittäjää oli juuri 
ennen sodan alkua höyrynnyt kiireesti länteen ja päässyt vielä 
Itämereltä pujahtamaan ulos yhtyen Englannin laivastoon. Toisia 
keveitä aluksia saksalaiset upottivat, jotkut sukellusveneet har¬ 
hautuivat Ruotsin satamiin eristettäväksi, mutta »Orzel» oli tul¬ 
lut Viron rannikolle. Kun mitään muutakaan neuvoa ei keksitty, 
mentiin Tallinnaan ja antauduttiin virolaisille, jotka asettivat 
sukellusveneeseen pienen vartioston ja varustautuivat riisumaan 
aluksen aseista. 

Tämä rauhan idylli häiriytyi kuitenkin jo syyskuun 17 pnä. 
Laivan puolalainen miehistö tahtoi jatkaa taistelua Saksaa vas¬ 
taan ja päätti pyrkiä pois Itämereltä samaa tietä kuin äskenmai- 
nitut hävittäjätkin. Siispä tuumasta toimeen, järjestettiin viro¬ 
laisille yllätys. Vartijat riisuttiin aseista ja sukellusvene höyrysi 
nopeasti ulos Tallinnan satamasta, ennenkuin ällistyneet virolaiset 
ehtivät estää sitä. Rannikkopatterit kyllä ampuivat laivan perään, 
mutta osumatta, »Orzel» pääsi avomerelle suunnaten matkansa 
etelään. Gotlannin lähellä siirrettiin vangitut virolaiset vartijat 
korkkilautalle, jolla he selviytyivät Gotlantiin, mutta puolalaisen 
sukellusveneen itsensä onnistui kyllä kulkea Tanskan salmien 

läpi ja yhtyä brittiläisiin merivoimiin seikkailuinkaan matkan 
jälkeen. 

»Orzelin» tapaus ei sinänsä ollut millään tavoin maailmaa mul¬ 
listava. Virolaisia voi ehkä syyttää liiallisesta hyväuskoisuudesta, 
mutta he tuskin saattoivat odottaa puolalaisten tuolla tavoin 
rikkovan kansainvälisiä säännöksiä. Tärkeintä koko jutussa kum¬ 
minkin oli, että nyt annettiin sangen toivottu propaganda-ase 
niiden voimien käsiin, jotka idässä valmistelivat Baltian maiden 
tuhoa. Venäläinen punainen imperialismi paisutti uusiin anastuk¬ 
siin ryhtyessään »Orzelin» jutusta propagandassaan kärpäsestä 
härkäsen, sai siitä tekosyyn esittää tunnetut vaatimuksensa Viron 
hallitukselle. 

Otettuaan haltuunsa Puolan itäiset osat bolshevikit nyt kii¬ 
ruhtivat korjaamaan koko sadon sopimuksestaan Saksan kanssa. 
Lokakuun 6 pnä Hitler itse puheessaan selitti, että Saksan edut 
Baltiassa olivat ainoastaan taloudellisia. Tämäkin jälkeen päin 
annettu tunnustus vahvisti arvovaltaisella tavalla, että Saksa oli 
suostunut Neuvostoliiton laajentumiseen Itämeren itärannikoille 
yli Baltian itsenäisten valtioiden. Ja bolshevikit vaativat sekä 
ottivat enemmänkin kuin sopimuksiin alun perin oli kuulunut, 
niinkuin aikaisemmin olemme jo nähneet saksalais-neuvostolai- 
sessa keskustelussa Liettuasta. Myöskin Suomi kuului vaara¬ 
vyöhykkeeseen, se tunnettiin tässä maassa selvästi kohta sen 
jälkeen, kun bolshevikit olivat marssineet Itä-Puolaan. Hitler 
oli jättänyt mainitussa rauhanoffensiivipuheessaan Suomen koko¬ 
naan mainitsematta. Paha enne! 

Kysymys oli nyt vain siitä, minne Stalinin politiikka iskisi 
ensin. Niinkuin aikaisemmin Stalinin suunnitelmia tarkastelles¬ 
samme näimme, bolshevikkien tarkoituksena oli ilmeisesti puris¬ 
taa sotiva Eurooppa jättiläispihteihin etenemällä sekä kaakossa 
että luoteessa. Jo ennen Puolan neljännen jaon lopullista tapahtu¬ 
mista valmisteltiin toimintaa kummallakin suunnalla. 

Pyrkimys kaakkoon. Välimeren piiriin, siis Balkanille ja Tur¬ 
kin salmien herruuteen kohtasi kumminkin heti aluksi vastustusta, 
jota Stalin ei uskaltanut uhmata. Turkin ulkoministeri Saracoglu 
oleskeli kyllä kolmisen viikkoa Moskovassa syyskuun loppu- ja 

lokakuun alkupuolella, mutta hän osoittautui taipumattomaksi 
kaikkiin neuvostohallituksen esityksiin ja vaatimuksiin nähden, 
jotka osaksi näyttävät menneen sangen pitkälle. Moskova tahtoi 
päästä o sallise ksi salmien valvonnasta, vieläpä sotilaallisesta suo¬ 
jelusta — ts. punaisen armeijan ja laivaston piti saada tukikohtia 
salmien rannoilta. Väitettiin Turkilta vaaditun muutakin, rajan- 
oikaisuja Taka-Kaukasian puolella neuvostovallan hyväksi, ensi 
sijassa Karsin aluetta, jonka Venäjä oli valloittanut vuosien 
1877—1878 sodassa, mutta sitten menettänyt takaisin Turkille 
v. 1918. 

Saracoglu pysyi kovakorvaisena ja hänen taipumattomuuttaan 
tuki Turkin sotilaallinen mahti sekä lisäksi länsivaltojen kanssa 
solmittu ystävyys, joka oli nyt vahvistumassa lopullisesti sotilas¬ 
liitoksi. Turkki johti myöskin Saadabadin yhteistoimintaryhmää, 
muhamettilaisten Etu-Aasian valtioiden poliittista hittoa, johon 
kuuluivat myöskin Neuvostoliiton toiset eteläiset rajanaapurit 
Iraani ja Afganistan. Toisaalta Turkki oli myös Balkanin liiton 
johtava valtio, jota mm. Romanian kohtalo kiinnosti avoimesti. 

Turkin kanta teki siis toistaiseksi mahdottomaksi etenemisen 
etelässä ja tähän vaikutti myöskin Itähän asenne syksyllä 1939. 
Eritoten Unkari haki jouduttuaan Neuvostoliiton välittömäksi 
rajanaapuriksi tukea Italiasta ja Rooman lehdistö antoi avoimesti 
ymmärtää, ettei Italia sietäisi punaisen armeijan marssia Kar- 
paattien ylitse. Bolshevistinen laajentumispohtiikka kohtasi siten 
etelässä vastarintaa molempien keskenään taistelevien suurvalta- 
ryhmien sekä niiden ystävien taholta eikä Kreml uhmaillut. 

Toiminta luoteessa Itämeren piirissä näytti sitävastoin vaarat¬ 
tomalta. Baltian maat olivat heikkoja ja kaikki neuvostovallan 
virallisen edustuksen sekä kommunistiagenttien tiedoitukset Suo¬ 
mesta puhuivat myös samaa kieltä. Mielenkiintoisia olivat tässä 
suhteessa nekin keskustelut, joita tämän teoksen kirjoittajalla 
oli Neuvostoliiton silloisen sanomalehtiattaSean kanssa. Tämä 
bolshevikki toimitti järjestelmällisesti Helsingistä Pietariin ja 
Moskovaan toinen toistaan merkillisempiä, aivan vääriä ja harhaan¬ 
johtavia tiedoituksia, jotka perustuivat ilmeisesti täkäläisten 
ostettujen asiamiesten ja »salonkikommunistien» selityksiin. Tie- 

tystikin nuo tilannekuvaukset olivat työnantajalle mieluisia sisäl¬ 
löltään, koska muutoin runsaat tulot tuosta hämärästä maan- 
kavalluksellisesta toiminnasta olisivat loppuneet. 

Siispä tämänkin neuvostovirkailijan itsepintaisesti, kaikista 
tämän kirjoittajan päinvastaisista vakuutuksista ja pohdinnoista 
huolimatta keskusteluissa toistamat käsitykset olivat lyhyesti 
sanoen seuraavat: Suomen kansa ei tahdo sotaa, vaan sovintoa 
Neuvostoliiton kanssa, — Se olikin totta, mutta edellytyksellä, 
että neuvostovalta ei esittänyt mahdottomia vaatimuksia. — Suo¬ 
messa on hyvin voimakas sisäinen mieliala, joka kannattaa myön¬ 
nytysten tekoa ja ystävyyttä Neuvostoliiton ohjelman pohjalla. 
Vain vallassa oleva «klikki» vastustaa hyvien suhteiden rakenta¬ 
mista. Suomi sitäpaitsi ei pysty taisteluun. — Siis lyhyesti sanoen 
uskottiin Suomelta puuttuvan puolustustahtoa ja myöskin — 
kykyä siinä tapauksessa, että neuvostohallitus turvautuisi voima¬ 
keinoihin. Aseistuksen puutteen lisäksi Suomen sisäinen rintama 
oli heikko, se murtuisi kohta ja maassa syntyisi liike, joka avaisi 
tien punaiselle armeijalle. 

Tällaisen käsityksen joka tapauksessa sai noista syksyn keskus¬ 
teluista ja sitä tukevat kaikki muutkin eri tahoilla tehdyt totea¬ 
mukset. Niinpä Karlgren pitää varmana, että bolshevikit uskoi¬ 
vat Suomen antautumiseen taistelutta. Kun sitten Suomi pysyi- 
kin jäykästi kannallaan, se tapahtui bolshevikeille täydellisenä 
pettymyksenä ja yllätyksenä. Viittaan tässä yhteydessä myöskin 
Riitger Essenin käsitykseen. Bolshevikit uskoivat luoteessa voi¬ 
vansa tehdä helppoja, ehkäpä aivan verettömiä valloituksia, jotka 
tähtäsivät kauaksi. Baltian maiden valtaus merkitsi Itämeren 
herruutta ja Suomen takana taas häämöttivät Pohjois-Ruotsin 
malmikentät sekä pääsy Atlantille. Molotov itse perusteli neuvos¬ 
tolaista Itämeren-politiikkaa asemien vahvistamisella hyökkäystä 
vastaan. Kenen taholta? 

Hitler sanoi sen suoraan kesäkuussa 1941. Kysymys oli tie¬ 
tenkin varautumisesta ja asemien vahvistamisesta Saksaa vastaan. 
Saksa oli kumminkin toistaiseksi sidottu ja sen täytyi jättää alt¬ 
tiiksi kaikki asemat Baltiassa, vieläpä Suomessakin. Saksan leh¬ 
distön asenne Suomea kohtaan syksyllä 1939 antoi sitäpaitsi 


ljtf N at V o s t oli i f oi l a vapaat kädet toimia 

aihetta otaksumaan, että Suonien ulkopolitiikka oli edellisinä 
aikoina tehnyt virheitä, jotka nyt kostautuivat. Yleinen suunta 
oli käynyt liiaksi länteen — Skandinaviaan ja länsivaltoihin. 
Skandinaviasta, lähinnä Ruotsista etsittiin reaalista tukea, siis 
viime kädessä asevoimin annettavaa. Saatiin moraalista tukea 
ja humanitaarista apua, joka merkitsi sinänsä sangen vähän. 
Ruotsi ei syksyllä 1939 luopunut omaksumastaan puolueettomuus- 
kannasta Suomen tai Baltian hyväksi yhtä vähän kuin sitten 
keväällä 1940 sodan siirryttyä itse Skandinavian länsirannikolle, 
Norjaan. 

Moskova oli epäilemättä selvillä kaikista näistä Itämeren 
tilanteen päätekijöistä, vaikka se Suomeen nähden tekikin perus¬ 
teellisen erehdyksen laskelmissaan. Ruotsin puolueettomuustahto 
tunnettiin yhtä hyvin kuin Saksan sidonnaisuus, vieläpä Saksan 
virallisen ulkopolitiikan kylmyys Suomea kohtaan sen liiaksi 
läntisen suuntautumisen ja suomalais-saksalaisten suhteiden kehit¬ 
tämisen laiminlyöntien johdosta. Länsivalloissa taas selitettiin 
syksyllä 1939, myrskyn noustessa Itämeren itäisillä äärillä, että 
Hitlerin Saksa on kaikesta huolimatta vihollinen n:o 1. Vaikka 
olisi ollut mahdollisuuksiakin auttaa uhanalaisia pikkuvaltioita, 
niin välirikkoa Venäjän kanssa tahdottiin kaikin mokomin vält¬ 
tää. Kenties Neuvostoliiton ja Saksan sovinto osoittautuisikin 
lyhytaikaisemmaksi kuin sen perustajat luulivat ja silloin Moskova 
voitaisiin vetää mukaan rintamaan Saksaa vastaan. Tätä Lon¬ 
toossa tuskin unohdettiin koskaan kokonaan, edes silloinkaan, kun 
suomalais-neuvostolaisen talvisodan lopulla tehtiin avuntarjouksia, 
vieläpä luvattiin lähettää joukkoja. Tuon koko manööverin tar¬ 
koituksena oli vain saada perustetuksi uusi Saksan-vastainen rin¬ 
tama Pohjolaan vetämällä siihen mukaan myöskin Skandinavian 
maat. 

Neuvostoliitolla oli siis kaikin puolin vapaat kädet toimintaan 
Itämeren piirissä ja sen anastushalu oli kyllästymätön. Itä-Puo¬ 
lan valtaus oli ainoastaan ensimmäinen menestys, joka kiihotti 
sen ruokahalua, eikä Kremlin punaisten imperialistien omaatuntoa 
ollenkaan häirinnyt se seikka, että Neuvostoliitto oli vasta seitse- 

män vuotta aikaisemmin luonut läntisten naapuriensa kanssa 
todellisen hyökkäämättömyyssopimusten verkon. Yhtä vähän 
saattoi bolshevikkien suunnitelmien toteutusta estää sekään, että 
vielä syyskuun 17 pnä 1939, siis punaisen armeijan Puolaan mars¬ 
sin päivänä, ulkoasiainkomissaari Molotov oli antanut Baltian 
maille ja Suomelle juhlallisen vakuutuksen näiden läntisten naa¬ 
purimaiden puolueettomuuden ja koskemattomuuden kunnioit¬ 
tamisesta. Samoin Molotov oli ainakin erään Baltian maan lähet¬ 
tiläälle selittänyt virallisessa vastaanotossa, että »hänen ei tosin 
sopinut ryhtyä vannomaan mitään, mutta että aikaisemmin sol¬ 
mittu hyökkäämättömyyssopimus tulisi pysymään näiden maiden 
välisten suhteiden perustana ja että tämä sopimus aiottiin myöskin 
pitää». 

»Orzelin» juttu osoitti kumminkin heti alun pitäen kuin sala¬ 
man valossa, mitä Kremlissä noista vakuutuksista huolimatta 
todellisuudessa aiottiin. Jo seuraavana päivänä Neuvostoliiton 
virallinen tietotoimisto Tass alkoi nimittäin häikäilemättömän 
kiihotuksen Viron viranomaisia vastaan. Moskovasta väitettiin, 
että Viron viranomaiset olivat tehneet mahdolliseksi puolalaisen 
sukellusveneen paon, vieläpä varustaneet aluksen elintarvikkein. 
Ja samalla tietysti julistettiin suuriäänisesti maailmalle, että 
»Orzelin» liikkuminen vapaana oli mitä suurimpana vaarana Neu¬ 
vostoliiton laivastolle. Eikä tässä kyllin. Syyskuun loppupäivinä 
tiedoitettiin Tassin välityksellä maailmalle, että muuan tuntema¬ 
ton sukellusvene oli muka Narvan lahdella upottanut venäläisen 
höyrylaivan »Metallistin». Tosin lontoolainen »Times» julkaisi 
sitten lokakuun puolivälissä valokuvan samasta aluksesta, joka 
silloin oli vahingoittumattomana eräässä Englannin satamassa! 
Joka tapauksessa tätä aivan perätöntä, Tassin omissa huhupajoissa 
keksittyä valhetta käytettiin painostuksen lisäämiseen Viroa vas¬ 
taan ja asiaa paisutettiin kertomalla vielä, että Viron rannikolla 
liikuskeli tuntemattomia sukellusveneitä. Ja koska Viro siis ei 
pystynyt puolustamaan puolueettomuuttaan tuollaisia rauhanhäi- 
ritsijöitä vastaan, niin punainen laivasto lähti liikkeelle ja toi¬ 
meenpani mielenosoituksen Tallinnan edustalla. 

Viro oli siis valittu ensimmäiseksi uhriksi ja Tallinnassa oli 
17 - Krimien ja sodin maailnuu 

tästä kyllä päästy selville jo muutama päivä ennen »Metallistin» 
»upotusta». Viron ja Neuvostoliiton kesken oli syyskuun alkupuo¬ 
lella aloitettu kauppasopimusneuvottelut, joiden tarkoituksena oli 
uudistaa ja laajentaa molempien maiden keskeisiä kauppasuhteita 
suursodan »aiheuttaman tilanteen johdosta. Neuvottelut Mosko¬ 
vassa sujuivatkin varsin ystävällisessä hengessä ja nyt Neuvosto¬ 
liiton Viron-lähettiläs kutsui ulkoministeri Selterin Moskovaan alle¬ 
kirjoittamaan uuden kauppasopimuksen juhlallisesti syyskuun 
22 pna. Kaikkien hämmästykseksi kohta »Orzelin» jutun jälkeen 
sitten kumminkin ilmoitettiin Moskovasta, että Viron ulkominis¬ 
teri saisikin Moskovassa allekirjoittaakseen aivan toisenlaisen ja 
toisia asioita koskevan sopimuksen kuin mistä noissa kauppa¬ 
neuvotteluissa oli ollut kysymys. 

Punainen armeija oli liikekannalla. Sen divisioonia keskitet¬ 
tiin kiireesti Viron, Latvian ja Liettuan rajoille vahvojen panssari- 
joukkojen ja ilmavoimien tukemina ja venäläiset lentokoneet 
tekivät häikäilemättä retkiään Viron alueelle. Viro itse oli kovin 
heikko puolustuskyvyltään, sen armeijan uusi varustusohjelma 
oli jäänyt aivan keskeneräiseksi eikä toisista Baltian maista löy¬ 
tynyt mitään tukea. Suomeltakin tiedusteltiin apua, mutta mitäpä 
Suomi voi tässä tilanteessa luvata tai tehdä, kun vaara uhkasi 
sitä itseäänkin. Tallinnassa mielipiteet menivät ristiin. Toiset 
kannattivat vastarintaa — niiden joukossa oli mm. kenraali Lai- 
doner —• kun taasen enemmistö oli alistumisen kannalla. Vasta¬ 
rinta-ajatuksesta luovuttiin näin ollen ja ulkoministeri Selter 
matkusti Moskovaan allekirjoittamaan sopimuksen, joka merkitsi 
ensi askelta kohti Viron itsenäisyyden täydellistä tuhoa. 

Syyskuun 28 pnä Selter ja Molotov piirsivät nimensä Krem¬ 
lissä asiakirjaan, joka aukaisi bolshevistiselle imperialismille tien 
Baltiaan ja Itämeren rannikoille. Se oli avtinantosopimits, johon 
sisältyi Viron ja Neuvostoliiton keskinäinen puolustusliitto sekä 
sitoumus, ettei kumpikaan allekirjoittajavaltio tee minkään kol¬ 
mannen vallan kanssa sopimuksia, jotka suuntautuisivat toista 
asianosaista vastaan. Siis tavallinen hyökkäämättömyyssitoumus, 
joka ei sinänsä olisi ollut vaarallinen, yhtä vähän kuin tuo puo¬ 
lustusliittokaan, jollei sopimukseen heti olisi sisällytetty vielä 

muita, bolshevikkien todelliset tarkoitukset paljastavia määräyksiä. 
Viro sitoutui nimittäin nyt vuokraamaan Neuvostoliitolle kymme¬ 
neksi vuodeksi alueita Hiidenmaalta, Saarenmaalta ja Paldiskisla 
laivaston ja ilmavoimien tukikohdiksi, vaikka näiden alueiden silti 
piti vastaisuudessa jäädä Viron tasavallan suvereenisuuden alai¬ 
siksi. Neuvostoliitto sai oikeuden sijoittaa näille alueille omalla 
kustannuksellaan sopimuksessa tarkoin rajoitetun määrän maa- 
ja ilmavoimia. Vieläpä siinä lausuttiin Stalinin itsensä sekä 
Molotovin allekirjoitustilaisuudessa antamien suullisten vakuutus¬ 
ten lisäksi: »Tämän sopimuksen voimaansaattaminen ei saa mil¬ 
lään tavoin rajoittaa sopimuspuolten suvereenisia oikeuksia, ei 
myöskään vaikuttaa niiden talousjärjestelmään ja valtiomuotoon.» 
Siis Neuvostoliitto täten nimenomaisesti takasi Viron itsenäisyyden. 

Ulkoministeri Selter oli tuskin ehtinyt Moskovassa allekirjoit¬ 
taa maansa kuolemantuomion, kun toisetkin Baltian maat saivat 
»kutsun Pontius Pilatuksen eteen». Viron ulkoministerin valmis¬ 
tautuessa palaamaan Moskovassa pidettyjen suurten juhlallisuuk¬ 
sien jälkeen synkkänä odottavaan isänmaahansa Latvian ulko¬ 
ministeri Munters vuorostaan lensi Moskovaan Molotovin kutsusta 
mukanaan valtuudet allekirjoittaa Neuvostoliiton kanssa tehtävä 
sopimus, jonka sisältöä ei tietenkään etukäteen tunnettu. Viron 
ja Neuvostoliiton välinen avunantosopimus kumminkin osoitti jo 
puolestaan, mihin suuntaan asioiden järjestely Latviankin kanssa 
tapahtuisi. Niinpä lokakuun 5 pnä saapuikin sitten Riikaan tieto, 
että Moskovassa oli allekirjoitettu Latvian ja Neuvostoliiton 
välillä samanlainen avunantosopimus, jonka pääsisältö oli se, että 
Latvia luovutti »vuokralle» Neuvostoliiton käytettäväksi laivasto- 
tukikohdat Libaun (Liepajan) ja Windaun (Ventspilsin) satamissa, 
»muutamia» lentotukikohtia sekä rannikkotykistöasemia, mm, 
pääsyä Riianlahdelle hallitsevan Irbenin salmen rannalta Kuurin¬ 
maan pohjoiskärjestä. 

Latviakin siis vastaan sanomatta taipui aseelliseen uhkaan, 
jota merkitsivät maan rajoille samaan aikaan keskitetyt noin 20 
neuvostodivisioonaa sekä suuret panssari- ja ilmavoimat. Mutta 
Moskovan sopimuspeli Liettuan kanssa vasta oikein muodostui 
todelliseksi flvenäytelmäksi, jonka on täytynyt aivan erikoisessa 

määrin tyydyttää Stalinin sadistista taipumusta julmuuteen, kis¬ 
san leikkiin turvattoman hiiren kanssa. Nyt Moskovan valtiaat 
saattoivat lokakuun n pnä allekirjoitetussa Liettuan ja Neuvosto¬ 
liiton välisessä avunantosopimuksessa esiintyä jalomielisinä, oikein 
pienten kansojen ystävinä! Sopimuksen yleissisältö puolustus- 
liittositoumuksineen oli kyllä pääasiassa samanlainen kuin Lat¬ 
vian ja Viron välipuheissa Moskovan kanssa ja Liettua luovutti 
Neuvostoliitolle oikeuden pitää Liettuassa sotavoimia »Liettuan 
rajan suojaamiseksi». Samoin Moskova sitoutui hankkimaan edul¬ 
lisin ehdoin aseita ja sotatarvikkeita Liettuan armeijalle. Sopi¬ 
muksessa oli sitten kuitenkin kaksi merkillistä kohtaa, joita voisi 
pitää milteipä Stalinin hirtehishuumorin ilmauksina. Ensinnäkin 
sopimus Liettuan kanssa tehtiin keuassaan viideksitoista vuo¬ 
deksi eikä kymmeneksi niinkuin Latvian ja Viron kanssa. Toi¬ 
seksi neuvostovalta sitoutui nyt luovuttamaan Liettualle Vilnan 
lähialueineen ja Moskovan »Pravda» kiiruhti selittämään, että 
Neuvostoliitto oli täten ihanteilleen uskollisena hyvittänyt »yhden 
historian suurimpia vääryyksiä». 

Lupaus Vilnan takaisinsaamisesta synnytti tosiaan riemua 
Liettuassa, joka muutenkin näyttää olleen sokeampi kuin Viro 
tai Latvia huomaamaan, minne todellisuudessa oltiin menossa. 
Epäilyksiä kyllä silti esiintyi sielläkin, vaikka niitä harvoin voitiin 
päästää julki. Niinpä hallituksen äänenkannattaja »Lietuvos 
Aidas» kirjoitti lokakuun 12 pnä: »Me emme kysy, minkä suurui¬ 
nen oli Vilnan palautuksen hinta.» Tuo hinta kyllä tiedettiin 
ainakin Moskovassa sangen tarkoin. Neuvostoliitto ei menettänyt 
mitään luovuttaessaan Vilnan alueen, koska se valmistautui pal¬ 
jon enempään. Se esiintyi hauen tavoin, joka antaa ahvenen ensin 
rauhassa niellä salakan, mutta sitten itse nielaisee ahven parankin. 
Liettuan valtiomiehet saivat tosin takaisin maansa muinaisen 
pääkaupungin, mutta menettivät sitten sekä Vilnan että koko 
valtakuntansa. 

Nyt bolshevistinen propaganda saattoi lyödä koko maailman 
kuultavaksi rumpua neuvostolaisen ulkopolitiikan jaloista tar¬ 
koitusperistä rauhan asian hyväksi. »Pravda» taas korosti erityi¬ 
sesti Liettuan kanssa tehdyn sopimuksen sitä kohtaa, jossa annet- 

tiin takuu Liettuan itsenäisyyden säilyttämisestä: »Sopimuksen 
toteuttaminen ei saa millään tavoin loukata asianomaisten maiden 
suvereenisia oikeuksia, nimenomaan niiden valtiollista rakennetta, 
niiden taloudellista ja yhteiskunnallista järjestelmää, niiden soti¬ 
laallisia toimenpiteitä ja ylipäänsä sisäisiin asioihin sekaantumat¬ 
tomuuden periaatteita.» Ja Neuvostoliiton kommunistipuolueen 
pää-äänenkannattaja lisäsi tähän lokakuun u pnä: »Sosialismin 
maan ulkopolitiikka on hyvien naapuruussuhteiden muodostamis- 
politiikkaa kaikkien valtioiden kanssa. Kansojen välinen ystävyys 
on Neuvostoliiton hallituksen Ieninistis-stalinilaisen politiikan 
perustana.» 

Ryhdyttäessä sitten uusia sopimuksia täytäntöönpanemaan 
Baltian kansat saivat kohta havaita, mitä bolshevikit käytännössä 
tarkoittivat tuolla hyvien naapuruussuhteiden rakentamisella leni- 
nistis-stalinilaisen politiikan mukaisesti. Kaikissa kolmessa maassa 
oli muodostettu sekakomiteat, joiden tarkoituksena oli yksityis¬ 
kohtaisempien kysymysten ratkaisu ja ehtojen määrittely. Pää¬ 
paino oli tietystikin nyt sotilaallisissa toimenpiteissä, joita valmis¬ 
teltaessa neuvostolaiset sotilasedustajat esiintyivät äärimmäisen 
röyhkeästi ja vahvistetuista välipuheista piittaamatta. Venäjän 
valtuutetut selittivätkin, ettei »sopimuksia ollut tarkoitus soveltaa 
kirjaimellisesti, vaan paremminkin niiden yleisen hengen mukai¬ 
sesti tarkoituksenmukaisuutta silmälläpitäen», niinkuin Nauticus 
mainitsee teoksessaan »Totuus Virosta, Latviasta ja Liettuasta». 
Virossa tämä »tarkoituksenmdkaisuus» merkitsi sitä, että venä¬ 
läiset sotilasviranomaiset halusivat Hiidenmaalta, Saarenmaalta 
ja Paldiskista vuokrattujen alueiden lisäksi miehittää miltei kaikki 
Viron huomattavammat kaupungit ja rautateiden solmukohdat 
venäläisin varuskunnin. Virolaisten täytyikin lopuksi suostua 
neuvostojoukkojen sijoittamiseen eräille sellaisillekin paikkakun¬ 
nille, joista ei alun perin ollut mitään puhetta. Latvian kanssa 
taas oli sovittu kahdesta laivastotukikohdasta ja eräistä rannikko- 
pattereista, mutta Neuvostoliitto miehitti käytännöllisesti katsoen 
koko Latvian rannikon. Liettuassa vuorostaan neuvostojoukkoja 
sijoitettiin maan miltei kaikkiin osiin ja sitäpaitsi neuvostoviran- 

omaiset tulkitsivat alun pitäen aivan mielivaltaisesti avunanto¬ 
sopimusten määräyksiä, että kuhunkin tasavaltaan saataisiin tuoda 
korkeintaan 25.000 miestä venäläisiä joukkoja. Niinpä venäläiset 
sotilasviranomaiset selittivät, etteivät laivaston johtoon alistetut 
joukot kuuluisi tuohon lukuun, ja tietysti nyt punaisen laivaston 
komennossa olevia joukko-osastoja ilmestyi pian varsin runsaasti. 

Todelliseksi farssiksi muodostui Vilnan luovutus takaisin Liet¬ 
tualle, niinkuin tunnettu liettualainen sanomalehtimies ja polii¬ 
tikko Ignas Jurkunas-Schneynius kuvaa kirjassaan »Punainen 
tulva nousee». Hän joutui oleskelemaan Liettuan hallituksen edus¬ 
tajana Punaisen Ristin pakolaishuollossa juuri noina kohtalok¬ 
kaina päivinä ja hänen silminnäkijän kokemuksensa ovat aivan 
erityisen mielenkiintoisia. Bolshevikit eivät pitäneet mitään kii¬ 
rettä Vilnan tyhjentämisellä joukoistaan, mutta toimivat sen¬ 
sijaan sitä tarmokkaammin ryöstääkseen Vilnan lähialueineen 
täydellisesti. Sieltä vietiin pois kaikki, mitä suinkin irti saatiin: 
tehdaskoneistot, liikkeitten tavaravarastot, kirjastot, tieteelliset 
laboratoriot, vieläpä talojen arvokkaat rakenneosatkin ja asuk¬ 
kaiden huonekalustot. »He ovat yhä vartiossa useiden julkisten 
rakennusten edustalla. Vihreissä, nelikulmaisissa ja hieman köm¬ 
pelöissä kuorma-autoissaan he ajavat ristiin rastiin halki kau¬ 
pungin kuin kotonaan. Tuolta tulee kuorma-auto, johon on las¬ 
tattu kukkurainen kuorma porvarillisia huonekaluja: vihreä plyy- 
shisohva on pystyssä mahonginkiiltävicn wieniläistuolien keskellä. 
Fiikuskin on kuormassa. — Täällä tulee kaksi kuorma-autoa täynnä 
vesijohtoputkia ja tuolla muuan sähkökoneilla lastattuna . . . Siis 
he jatkavat yhä. Ja kaikki autot ajavat samaan suuntaan, rauta¬ 
tieasemalle.» 

Vilna ryöstettiin putipuhtaaksi, ennenkuin liettualaiset vihdoin 
saattoivat marssia sinne ja ottaa sen haltuunsa, mutta sen jälkeen¬ 
kään bolshevikit eivät sieltä kokonaan poistuneet. Olihan kau¬ 
punki erityisen tärkeä rautateiden risteys ja strateginen keskus, 
jota piti heikon Liettuan puolesta vartioida edelleen kaikkia ulkoa 
päin kenties uhkaavia vaaroja vastaan. Siispä neuvostojoukkoja 
jäi edelleen Vilnan alueellekin. 

Toistaiseksi bolshevikit kumminkin koettivat Baltiassa esiintyä 

mahdollisimman hellävaraisesti. Tosin jokin löysäpuheinen punai¬ 
nen autonkuljettaja saattoi vastata kysymykseen, milloin bolshe¬ 
vikit toden teolla tulisivat maahan: »Suunnilleen puolen vuoden 
kuluttua tai aikaisemminkin. Riippuu siitä, miten pian selviämme 
suomalaisista. Mutta teidän ei pitäisi odotella meitä, ottakaa 
asia omiin käsiinne. Muodostakaa soluja, valmistakaa maaperää 
ainakin.» Tai jokin röyhkeä tshekanupseeri voi selittää pois mat¬ 
kustavalle ulkomaalaiselle diplomaatille myöhemmin, että oli turha 
poistua Skandinaviaan. »Pian me tulemme sinnekin. Eikä täällä 
enää pitkälti tarvota latviankieltä.» Tuo keskustelu Riian asemalla 
kesällä 1940 kuuluu Baltian kansojen myöhempään koettelemus¬ 
ten aikaan, johon me tuonnempana palaamme, mutta se valaisee 
kumminkin bolshevikkien mielialoja ja suunnitelmia Baltiassa 
alun pitäen. 

Neuvostovallalla ei ollut aikomustakaan pysähtyä siihen, mihin 
se pääsi lokakuussa 1939. Se oli saanut jo asemansa Itämeren 
itäisillä äärillä sotilaallisesti varmistetuksi, mutta Baltian pienet 
valtiot olivat edelleen muodollisesti itsenäisiä. Kremlin suunni¬ 
telmiin kuului Viron, Latvian ja Liettuan vapauden täydellinen 
tuhoaminen, näiden kansojen bolshevisoiminen sekä myöhemmässä 
vaiheessa ehkä myös niiden fyysillinen likvidointi tai ainakin siirtä¬ 
minen pois noilta sotilaallisesti ja poliittisesti ensiluokkaisen tär¬ 
keiltä alueilta. Kun bolshevikit lokakuusta 1939 lähtien muutti¬ 
vat taktiikkansa Baltiassa toistaiseksi erittäin varovaiseksi, niin 
se johtui tapahtumien kehityksestä Suomenlahden pohjoispuolella. 

Painostava, mutta samalla päättäväinen mieliala vallitsi Helsin¬ 
gin rautatieasemalla lokakuun 9 pnä 1939, kun ministeri J. K. Paasi¬ 
kivi lähti neuvottelumatkalleen Moskovaan tuhatlukuisten väki¬ 
joukkojen, isänmaallisten sävelten ja rohkaisun sanojen saatta¬ 
mana. Tuskin bolshevikit olivat saaneet kiristetyksi »avunanto¬ 
sopimuksensa» Baltian mailta, kun kutsu samantapaisiin »neuvot- 

teluihin» toimitettiin Suomellekin. Ulkoasiain kansankomissaari 
Molotov oli lokakuun 5 pnä kutsunut Suomen lähettilään, minis¬ 
teri Yrjö-Koskisen luokseen Kremliin ja esittänyt pyynnön, että 
ulkoministeri Erkko tai joku muu Suomen hallituksen valtuutettu 
saapuisi Moskovaan neuvottelemaan »konkreettisista poliittisista 
kysymyksistä». Ja neuvostohallituksella tuntui olevan kiire, kos¬ 
kapa Suomen hallituksen vastausta pyydettiin jo lokakuun 7 päi¬ 
väksi. 

Baltian maiden kohtalo silmien edessä Suomessa luonnollisesti 
tiedettiin, mistä nyt oli kysymys, ja sitäpaitsi neuvostodiplomatian 
ärtyneisyys Suomen vastauksen viipymisen johdosta vielä osoitti 
odotettavien keskustelujen laatua. Niinkuin Suomen hallituksen 
julkaisemassa Sinivalkoisessa kirjassa kerrotaan, neuvostolähetti- 
läs Derevjanski saapui jo lokakuun 8 pnä ulkoministeri Erkon 
luokse painokkaasti tiedustelemaan, miksi vastausta Moskovaan 
ei toimitettu Molotovin pyytämässä ajassa. Suomen hallitus oli 
tietenkin käsitellyt asian tavallisena diplomaattisena esityksenä 
eikä minään uhkavaatimuksena ja lopuksi päätettiin Moskovaan 
lähettää neuvottelijana kokenut ja Venäjän oloja erityisen hyvin 
tunteva diplomaatti, ministeri J. K. Paasikivi, joka oli aikoinaan 
toiminut Suomen valtuuskunnan puheenjohtajana Tarton rauhan¬ 
neuvotteluissa. 

Näin alkoi Suomen ja sen itäisen naapurin suhteissa uusi, 
äärimmäisen kriitillinen vaihe, joka pian johti avoimeen taisteluun 
elämästä ja kuolemasta. Suomen ja Neuvostoliiton suhteet oli 
aikanaan rakennettu Tarton rauhansopimuksen pohjalla, jota myö¬ 
hemmin oli vielä vahvistettu tammikuun 21 pnä 1932 allekirjoi¬ 
tetulla hyökkäämättömyyssopimuksella ja sitä myöhemmin täy¬ 
dentäneillä välipuheilla sovittelumenettelystä sekä hyökkääjäkäsit- 
teen määrittelystä. Olipa hyökkäämättömyyssopimus nimenomaan 
pidennetty v. 1934 kymmeneksi vuodeksi eteenpäin, aina vuoteen 
1945 saakka. 

Vaikka Suomessa paremmin kuin useimmissa muissa maissa 
on vuosisatojen kovien kokemusten pohjalla opittu tuntemaan 
Venäjän ja venäläisen politiikan todellinen luonne, maassamme 
•kumminkin suuressa määrin luotettiin noiden sopimussiteitten 

kestävyyteen rauhan turvaajana itärajoilla. Sitäpaitsi uskottiin 
Suomen johdonmukaisen puolueettomuuspolitiikan myös osaltaan 
torjuvan suursodan esiin nostattamia vaaroja. »Suomi puolestaan 
suurvaltojen välisten suhteiden kärjistyessä ilmoitti jo neljä vuotta 
takaperin kiinteästi liittyvänsä pohjoismaisten valtioiden ryhmään 
ja niiden mukana pysyvänsä ehdottomasti puolueettomana suur¬ 
valtain välisissä erimielisyyksissä», sanotaan Sinivalkoisessa kir¬ 
jassa. »Suomen liittyminen puolueettomaan valtioryhmään on 
ollut omiaan antamaan Neuvostoliitolle lisävarmuutta siitä, että 
Suomi ei ole salliva minkään sotaakäyvän maan käyttää sen 
aluetta sotilaallisiin tarkoituksiin. Tämä Suomen kannanotto on 
Neuvostoliiton etujen mukainen siinä tapauksessa, että sen tarkoi¬ 
tuksiin kuuluu rauhan säilyttäminen Itämeren valtiopiirissä.» 

Tämä lausunto kuvaa suomalaista ajattelutapaa ja myöskin 
hyväuskoisuutta, jolla ei kumminkaan enää ollut mitään pohjaa 
todellisuudessa. Kun suuret lähtevät saalistamaan, niin pienet 
joutuvat niitten uhriksi eikä tällöin ollenkaan kysytä kansain¬ 
välisiä oikeusperusteita. Kansojen välisessä elämässä on oikeas¬ 
taan aina vallinnut »viidakon laki», joka säästää elinkelpoisen ja 
puolustuskykyjen, mutta tuhoaa heikot ennemmin tai myöhem¬ 
min. Koko Versaiiles’in sopimuksen jälkeinen rauhantila oli myös 
perustunut voiman oikeuteen, vaikka silloin Eurooppaa hallin- 
neitten länsivaltojen etujen mukaista oli antaa mahdollisimman 
monen pikkuvaltion päästä itsenäisyyteen. Nyt Eurooppa sitä¬ 
vastoin oli siirtynyt uudelleen tyypillisen dynaamisen voimapoli¬ 
tiikan ja nimenomaan suurvaltojen saalistuspolitiikan kauteen, 
suuret pyrkivät jälleen hallitsemaan maanosaa niinkuin ennen 
maailmansotaa. Eikä Neuvostoliitto Stalinin kunnianhimoisia val- 
loitussuunnitelmia toteuttaessaan suinkaan katsonut, oliko sen 
uhrikseen valitsema maa puolueeton vai ei. Kysymys oli vain 
siitä, pystyikö asianomainen uhri puolustamaan itseään vai saat¬ 
toiko ilman suurempia vaaroja hyökätä sen kimppuun. Siinä 
suhteessa taasen Moskova oli jo ennen toimintaan ryhtymistään 
tehnyt omat, tosin aikalailla virheelliset »kannattavaisuuslaskel- 
mansa», niinkuin olemme jo nähneet. 

Kun ministeri Paasikivi hallituksensa tarkat neuvotteluohjeet 

salkussaan saapui Moskovaan, kävi kohta selville Neuvostoliiton 
tavoitteiden koko laajuus. Aluksi Molotov esitti myöskin keski¬ 
näistä »avunantosopimusta» samaan tapaan kuin Neuvostoliiton 
ja Baltian maiden välillä juuri oli solmittu, mutta Suomen ehdot¬ 
toman vastustuksen johdosta tämä ajatus sitten kuitenkin hylät¬ 
tiin. Sitävastoin neuvostohallitus lokakuun 14 pnä jättämässään 
kirjallisessa ehdotuksessa vaati »Leningradin, Neuvostoliiton ja 
Viron turvallisuuden nimessä», että Suomen oli luovutettava Koi¬ 
viston—Lipolan linjan eteläpuolella oleva osa Karjalan kannasta, 
Koiviston saaret, Seiskari, Peninsaari, Lavansaari, Tytärsaaret ja 
Suursaari sekä Petsamon Kalastajasaarennon läntiset osat ja 
lisäksi »vuokrattava» Venäjälle 30 vuoden ajaksi sotilaalliseksi 
tukikohdaksi alue Hankoniemestä- Suomen ja Neuvostoliiton 
hyökkäämättömyyssopimusta oli samalla lujitettava ja Karjalan 
kannaksella olevat linnoitetut vyöhykkeet hävitettävä, mutta 
Ahvenanmaan linnoittaminen Suomen omin voimin olisi sallittua. 
— Aikaisemmin Neuvostoliitto oli, käsiteltäessä kansainliiton neu¬ 
voston istunnossa toukokuussa 1939 Suomen ja Ruotsin aloitetta 
Ahvenanmaan linnoittamisesta ilmoittanut jyrkästi vastustavansa 
sitä. 

Nämä neuvostohallituksen vaatimukset olivat kerta kaikkiaan 
niin pitkälle menevät, että niihin suostuminen olisi merkinnyt 
tosiasiallisesti kansallista itsemurhaa — siltä ainakin lokakuussa 
1939 näytti. Neuvostoliitto tarjosi kyllä vastineeksi aluehyvitystä, 
nimittäin 5.529 km 2 :n laajuista aluetta Suomen rajan itäpuolelta 
Repolan ja Porajärven piireistä, mutta näillä autiomailla, joilta 
bolshevikit sitäpaitsi olivat tuhonneet jo suuren osan parhaita 
metsiäkin, oli kovin pieni sekä taloudellinen että puolustuspoliitti¬ 
nen arvo verrattuna niihin myönnytyksiin, joita bolshevikit vaati¬ 
vat. Alkaaksemme pohjoisesta Suomen pääsy Jäämerelle olisi 
joutunut kokonaan punaisten, Kalastajasaarennolle sijoitettavien 
patterien kontrolliin. Kannaksen alueiden luovutus ja Kannakselle 
suureksi osaksi vapaaehtoisin voimin rakennettujen, tosin puut¬ 
teellisten varustusvyöhykkeiden tuhoaminen taas olisi aukaissut 
maan kaakkoisosat hyökkäykselle Pietarin suunnalta. Siihen bol¬ 
shevikit tietysti noilla vaatimuksillaan tähtäsivatkin. Koiviston 

saarten ja ulkosaarten luovutus taas merkitsi Suomenlahden joutu¬ 
mista kokonaan punaisen laivaston valvontaan ja välitöntä maihin¬ 
nousu-uhkaa pitkin etelärannikkoa. Ja vihdoin Hanko venäläisten 
käsissä olisi ollut, niinkuin tasavallan presidentti Ryti sen määrit¬ 
teli uuden sodan alkaessa itäistä vihollista vastaan, »Suomen 
sydäntä vastaan tähdätty ladattu pistooli». 

Johtopäätökset näiden vaatimusten toteuttamisesta, joka sitä¬ 
paitsi olisi merkinnyt välittömästi useampien kymmenien tuhan¬ 
sien suomalaisten kodin ja konnun menetystä luovutettavilla 
alueilla, oli siis helppo tehdä, mutta mitä mahdollisuuksia Suo¬ 
mella oli torjua Moskovan pyyteet? Ulkopoliittinen tilanne oli 
Helsingin näkökulmasta katsoen sellainen, ettei mitään tehokasta 
tukea ollut miltään suunnalta odotettavissa, vaan täytyi luottaa 
pelkästään omiin voimiin ja oman asian oikeuteen. Kaikista 
vuosisataisista ystävyyssuhteista ja Suomen Saksassa monissa pii¬ 
reissä edelleen nauttimasta myötätunnosta huolimatta virallisen 
Saksan politiikka ei voinut nyt kiinnostua Suomen kohtalosta, 
vaikka olisi tahtonutkin. Jo reaalipoliittisestikin asiaa ajatellen oli 
selvää, ettei Saksa Suomen pelastaakseen saattanut uhrata paljon 
suurempia etuja, jotka merkitsivät sille säästymistä kahden rin¬ 
taman sodalta. Länsivaltojen avunantomahdollisuuksiin ja -haluun 
taas on jo viitattu ja näin ollen Suomen ainoaksi selkänojaksi 
jäivät sen läntiset, skandinaaviset naapurit, joihin sitä varsinkin 
viime vuosilta liitti määrätietoisesti pohjoismaisen suuntauksen 
pohjalla rakennettu ystävyys. Kestäisikö se tämän vaikean tuli¬ 
kokeen? Oli aivan selvää, etteivät mitkään platoniset Suomen 
vaikean aseman surkuttelut ja »humanitaarisen» avun lupailut 
riittäneet, vaan Suomen olisi kenties voinut pelastaa tuossa Venä¬ 
jän kiristyspolitiikan alkuvaiheessa ainoastaan Ruotsin, mahdolli¬ 
sesti muidenkin pohjoismaiden päättäväinen ilmoitus, että ne 
aseellisen selkkauksen syttyessä olisivat kaikin voimin Suomen 
rinnalla taistelussa. Vähempi ei olisi riittänyt, ehkä ei sekään, 
mutta se kenties olisi kumminkin jo pannut Moskovan pahasti 
empimään, koska Skandinavian maiden takana olisi silloin hää¬ 
möttänyt vaara joutua selkkaukseen myöskin länsivaltojen kanssa. 

Kaikki riippui nyt lähinnä Ruotsista, mutta pian saatiin nähdä. 

ettei sen mielestä ollut varaa tuollaiseen kertakaikkiseen ja ainoaan 
todella reaaliseen panokseen pohjoismaisen yhteenkuuluvaisuuden 
nimessä. Ruotsi oli sotilaallisesti vielä heikko, se oli vasta aivan 
suurvaltain sodan edellä alkanut laajamittaisen varustautumisen 
ja sitäpaitsi sillä ei ollut mitään halua joutua vedetyksi mukaan 
yleiseen sotaan. Niinkuin mm. pääministeri Hanssonin puhe joulu- 
kuun i pnä 1939 Norrköpingissä osoitti, Ruotsi pelkäsi Suomen 
aktiivisen avustamisen ja selkkaukseen joutumisen Neuvostoliiton 
kanssa aiheuttavan välien katkeamisen myöskin Saksan kanssa, 
jolloin suursodan uusi rintama olisi itsestään muodostunut Pohjois- 
Eurooppaan. Saksan asenteen vaarinotto ratkaisi Ruotsin kannan 
sen ohella, että maa oli ollut toista vuosisataa, Napoleonin ajasta 
lähtien Euroopan melskeitten ulkopuolella ja pysynyt myöskin 
maailmansodassa puolueettomana. Maailmansodan aikana puo¬ 
lueettomuus merkitsi Skandinavialle suurta taloudellistakin hyötyä 
ja vaikka nyt tällä kertaa olot olivat muuttuneet perusteellisesti. 
Ruotsi saattoi suurvaltojen voimainmittelystä sivussa pysyen toi¬ 
voa säilyttävänsä saavuttamansa suuren taloudellisen vaurauden 
ainakin melkoiselta osalta. 

Vielä vähemmän kuin Ruotsilla, oli tietysti Norjalla ja Tans¬ 
kalla mahdollisuuksia millään tavoin vaikuttaa tosiasiallisesti Suo¬ 
men hyväksi. Tosin kaikkien kolmen Skandinavian maan diplo¬ 
maattiset edustajat antoivat jo Suomen ja Neuvostoliiton neuvot¬ 
telujen alkuvaiheessa, lokakuun 13 pnä Moskovaan nootin, jossa 
selitettiin kaikkien pohjoismaitten hallitusten tarkkaavasti seu- 
raavan Suomen ja Neuvostoliiton välillä aloitettujen neuvottelujen 
kulkua. Samalla ne lausuivat odottavansa, ettei neuvotteluissa 
otettaisi käsiteltäväksi mitään sellaista, mikä voisi estää Suomea 
aivan vapaasti säilyttämästä puolueettomuusasemaansa läheisessä 
yhteistoiminnassa toisten pohjoismaiden kanssa. Myöskin Yhdys¬ 
valtain suurlähettiläs oli jo esittänyt neuvostohallitukselle edelli¬ 
senä päivänä toivomuksen, ettei tehtäisi mitään, mikä saattaisi 
vahingollisesti vaikuttaa Neuvostoliiton ja Suomen hyviin suh¬ 
teisiin. 

Tällaiset platoniset toivomukset eivät merkinneet mitään 
neuvostovallalle, niinkuin nähtiin lokakuun 14 pnä kirjallisesti 

esitettyjen vaatimusten muotoilusta. Yhtä vähän vaikutti asiain 
kulkuun myöskään se pohjoismaisen solidaarisuuden ilmaus, jol¬ 
laiseksi neljän pohjoismaan valtionpäämiesten ja ulkoministerien 
kokous Tukholmassa lokakuun 18—19 päivinä muodostui. Suomi 
sai osakseen paljon ja juhlallista myötätuntoa, mutta pohjois¬ 
mainen solidaarisuus rajoittui tiukan ja ehdottoman puolueetto- 
muusasenteen puitteisiin, niinkuin esimerkiksi Ruotsin kuninkaan 
radiopuheesta kävi ilmi: »Neuvottelut vahvistavat neljän pohjois¬ 
maisen valtion käsitysten yhdenmukaisuuden poliittisesta suun¬ 
tauksesta. Me pidämme olennaisena apuna sitä, että jokainen 
meidän maamme voi täydelleen riippumattomasti harjoittaa ehdot¬ 
toman puolueettomuuden politiikkaa.» Ja virallisen Ruotsin poli¬ 
tiikka pysyi yhtä ehdottomalla puolueettomuushan n allaan myö¬ 
hemminkin, Neuvostoliiton hyökkäyksen tapahduttua. 

Suomi sai siis käydä oman diplomaattisen ja aseellisen taiste¬ 
lunsa yksin itäisen suurvallan tavatonta ylivoimaa vastaan. Otet¬ 
tuaan vastaan Neuvostoliiton ehdotukset ministeri Paasikivi palasi 
viipymättä takaisin Helsinkiin neuvottelemaan hallituksen kanssa. 
Hallitus antoi nyt uudet ohjeet ja myöskin ministeri Väinö Tanner 
matkusti tällä kertaa Moskovaan yhdessä Paasikiven kanssa. 
Lokakuun 23 pnä jätettiin sitten Suomen vastaehdotus, jossa teh¬ 
tiin huomattavan pitkälle meneviä myönnytyksiä. Neuvosto¬ 
liitolle luvattiin aluekorvausta vastaan luovuttaa Seiskari, Penin- 
saari, Lavansaari ja Tytärsaaret sekä Haapalan—Kellomäen linjan 
eteläpuolella oleva ns. Kuokkalan mutka. Muut neuvostohalli¬ 
tuksen vaatimukset sitävastoin torjuttiin Suomen puolueetto¬ 
muutta loukkaavina, mutta ilmoitettiin Suomen suostuvan vah¬ 
vistamaan hyökkäämättömyyssopimusta siten, että »sopimuspuo¬ 
let sitoutuvat olemaan tukematta millään tavoin tällaiseen hyök¬ 
käykseen ryhtynyttä valtiota». 

Molotovin vastaus näihin Suomen esityksiin saatiin vielä samana 
päivänä ja siinä hän selitti Neuvostoliiton lokakuun 14 päivän 
memorandumin sisältäneen hallituksensa minimiehdotuksen. Neu¬ 
vostoliitto suostuisi kumminkin pitämään aikaisemmin ehdotettua 
hieman pienemmän varuskunnan Hangon alueella Saksan ja länsi- 
valtojen sodan päättymiseen saakka sekä vähentämään Karjalan 

kannakselta vaaditun alueen suuruutta. Rajan piti kumminkin 
Suomenlahden rannikolla päättyä Koivistoon eikä Neuvostoliitto 
muissa suhteissa, mm. Suomenlahden saariin nähden suostunut 
mihinkään sovitteluihin. 

Siis yhteistä pohjaa ei neuvotteluissa tälläkään kertaa löydetty 
ja sitäpaitsi välit olivat muutenkin alkaneet arveluttavasti kiristyä. 
Bolshevikit jatkoivat joukkojen keskitystä Suomen rajoille ja 
neuvostolehdistö omaksui Suomea kohtaan yhä vihamielisemmän 
sävyn. Suomen oli puolestaan pakko ryhtyä varovaisuustoimen- 
piteisiin, ettei maatamme yllätettäisi kesken neuvottelujen. Jo 
suursodan alussa oli puolueettomuussuojaa vahvistettu kutsumalla 
jonkin verran reserviläisiä palvelukseen. Nyt laajennettiin näitä 
»ylimääräisiä kertausharjoituksia», niin että syksyn kuluessa vähi¬ 
tellen mobilisoitiin maan miltei koko asekuntoinen väestö, kau¬ 
pungit ja muut huomattavammat asutuskeskukset pimennettiin 
ja yleensä ryhdyttiin erilaisiin järjestelytoimenpiteisiin uhkaavan 
hyökkäyksen varalta. 

Suomi eli siis jo aikalailla sodan tunnelmissa, kun ratkaisu 
neuvotteluissa tapahtui ja ne joutuivat kerta kaikkiaan kuollee¬ 
seen kohtaan. Neuvoteltuaan eduskuntaryhmien puheenjohtajien 
kanssa ja todettuaan täydellisen yksimielisyyden vallitsevan Neu¬ 
vostoliitolle annettavasta vastauksesta hallitus lokakuun 31 pnä 
vahvisti lopullisesti sen sanamuodon, jossa yksityiskohtaisesti käsi¬ 
teltiin kaikkia neuvostohallituksen tekemiä ehdotuksia. Voidak¬ 
seen säilyttää puolueettomuutensa Suomi kieltäytyi luovuttamasta 
Hangon aluetta. Aikaisemmin mainitut Suomenlahden saaret 
Neuvostoliitto sitävastoin voisi saada aluekorvausta vastaan ja 
taas Suursaareen nähden ehdotettiin järjestelyä, joka olisi tyydyt¬ 
tänyt niin hyvin Leningradin kuin Suomenkin turvallisuusnäkö¬ 
kohtia. Neuvostoliiton ehdottamaa Lipolan—Koiviston rajalinjaa 
Suomi taas ei voinut hyväksyä, koska raja tulisi tällöin liian 
lähelle maan suurinta vientisatamaa Viipuria ja arveluttavasti 
heikentäisi Suomen turvallisuutta. Sovinnollisuuttaan osoittaak¬ 
seen Suomi nyt kuitenkin tarjosi aluekorvausta vastaan Kannak¬ 
selta melkoista isomman alueen kuin aikaisemmin, nimittäin rajasta 
Vammeljoen—Lintulanjoen—Kaukjärven linjaan saakka pohjoi- 

sessa. Samoin Suomi selitti suostuvansa aluekorvausta vastaan 
luovuttamaan Kalastajasaarennon länsiosan Pummangin vuonoon 
saakka. Kun tateji luovutettavat alueet olisivat sotilaallisesti 
ensiluokkaisen tärkeitä, mutta Neuvostoliiton tarjoama aluekor- 
vaus sitävastoin vailla sotilaallista merkitystä, olisi Neuvostoliiton 
korvattava Suomen kansalaisten kärsimät vahingot. Sitävastoin 
Suomi ei ollenkaan suostunut Karjalan kannaksella olevan varustus- 
vyöhykkeen tuhoamiseen, »koska ne toimenpiteet, joihin Suomen 
hallitus rajoillaan on ryhtynyt, ovat johtuneet yksinomaan puo¬ 
lustus- ja turvallisuusnäkökohdista». Samalla korostettiin, että 
»ne uhraukset, jotka Suomi naapuruussuhteiden parantamisen tar¬ 
koituksessa ja rauhan vahvistamiseksi Neuvostoliiton hyväksi 
suostuu tekemään, ovat Suomen kansalle hyvin raskaita, sillä ne 
koskevat ikivanhaa suomalaista asutusta, joka on vuosisatoja 
kuulunut Suomen valtiolliseen alueeseen». 

Suomi oli siis mennyt myönnytyksissään niin pitkälle kuin sen 
asema itsenäisenä, puolueettomana valtiona ja turvallisuusnäkö¬ 
kohdat suinkin sallivat, mutta Neuvostoliiton kannalta ei ollut 
kysymys vähemmästä kuin kerta kaikkiaan Suomen antautumi¬ 
sesta. Tällä pohjalla on ymmärrettävissä Molotovin lokakuun 
31 pnä pitämä puhe, jossa hän vastoin diplomaattisia tapoja nyt 
saattoi kesken neuvottelujen julki Neuvostoliiton vaatimusohjel- 
man ja teki siitä siten suurvallan arvovaltakysymyksen. Tämä 
korkeimman neuvoston istunnossa pidetty puhe aiheutti siten 
neuvotteluissa yhtäkkisen käänteen, teki ne tuloksettomiksi ja 
osoitti samalla, että Stalin ja Molotov olivat päämääräkseen aset¬ 
taneet Suomen täydellisen alistamisen. Kun Suomi ei ollutkaan 
taipunut heti Baltian maiden tavoin, kiristettiin nyt ruuvia ja 
ryhdyttiin varustautumaan toden teolla aseelliseen välienselvi- 
tykseen. 

Molotovin puhe oli sen mukaisesti sävyltään hyvin jyrkkä ja 
ylimielinen. Hän korosti Neuvostoliiton ja varsinkin Leningradin 
turvallisuuden tarvetta selittäen, että neuvostohallitus on tästä 
syystä »erittäin kiinnostunut Suomenlahdcsta, tuosta mereltä 
Leningradiin johtavasta kulkureitistä, samoin kuin myöskin alue- 
rajasta, joka on vain 30 km:n päässä Leningradista». »Leningradin 

asukasluku on noin 3,5 miljoonaa eli suunnilleen yhtä paljon kuin 
koko Suomen väestö, joka on 3.650.000.» Ihmeellistä kyllä, hän 
ei kuitenkaan katsonut tarpeelliseksi perustella, millä tavoin tuo 
noin pieni maa sitten saattoi uhata Neuvostoliiton kaltaista jatti- 
läisvaltakuntaa, jonka luoteisen rajakeskuksenkin väestömäärä 
yksin jo riitti vastaamaan koko Suomea. Hänen käsityksensä 
mukaan olivat »Suomen kanssa käydyissä neuvotteluissa teke¬ 
mämme esitykset vaatimattomia ja ne rajoittuvat vähimpään 
määrään, mitä ilman ei ole mahdollista taata Neuvostoliiton tur¬ 
vallisuutta ja järjestää ystävyyssuhteita Suomeen». Sitäpaitsi hän 
vielä Neuvostoliiton vaatimuksia yksityiskohtaisesti selostettuaan 
uhkaavasti Iisasi, että Suomelle voisi koitua »suurta vahinkoa» 
yrityksestä saada suunniteltu sopimus raukeamaan. 

Siis neuvottelujen sisältö kaikkine vastakohtineen oli nyt julki¬ 
nen ja onnettomalla tavalla sidottu tahallisesti Neuvostoliiton 
arvovaltaan, joten peräytyminen ei Venäjän taholta enää voinut 
tulla kysymykseen. Mitään mahdollisuuksia ei siten enää ollut 
päästä yhteisymmärrykseen Suomen uusien ehdotusten pohjalla, 
kun ne Moskovassa marraskuun 3 pnä esitettiin. Stalin ja Mololov 
suostuivat kyllä tekemään pieniä myönnytyksiä Karjalan kannak¬ 
sen rajalinjassa, mutta pitivät kiinni Koivistosta. Sitävastoin luo¬ 
vuttiin nyt vaatimasta Kannaksen varustusten tuhoamista ja vaki¬ 
naisten joukkojen siirtämistä pois Kannakselta. Hankoon nähden 
neuvostohallitus ei peräytynyt tukikohtavaatimuksestaan, mutta 
selitti tyytyvänsä Hangon niemen itäpuolella olevien useiden saar¬ 
ten saantiin sekä oikeuteen käyttää Lappohjan satamaa sotasata- 
mana. Mielenkiintoisena lisävivahteena tässä kohdin mainittakoon, 
että kun Suomi oli perustellut kieltäytymistään Hangon luovu¬ 
tuksesta puolueettomuusasemallaan, Moskova nyt esitti alueen 
myyntiä. Tällöin tukikohta olisi ollut Neuvostoliiton aluetta eikä 
sen luovutus ja aseellisten voimien sijoitus sinne siis voinut neu¬ 
vostohallituksen mielestä olla ristiriidassa Suomen puolueettomuus¬ 
politiikan kanssa! Myöskin vaatimustensa muista olennaisista 
kohdista Moskova piti edelleen jyrkästi kiinni. 

Moskovan neuvottelut keskeytyivät marraskuun 13 pnä ensi 
sijassa Hankoa ja rajalinjaa Kannaksella koskevien erimielisyyk- 

sien tähden. Toiveet päästä neuvottelutietä yhteisymmärrykseen 
olivat siis rauenneet eikä itse asiassa ollut enää mitään perustetta 
silloin vielä Suomen virallisissakin piireissä esiintyneelle optimis¬ 
mille bolshevikkien aikeisiin nähden. Tämä välitila jatkui kyllä 
aina marraskuun loppuun saakka, mutta niinkuin Karlgren huo¬ 
mauttaa, se johtui eräistä ulkopoliittisista ja sotilaallisista syistä. 
Moskovassa uskottiin Suomen taipuvan, kun neuvostovalta iskisi 
nyrkkinsä pöytään. Tuo toive kumminkin petti, Suomi pysyi 
jäykkänä ja uhmasi helppoihin menestyksiin jo tottuneiden bolshe¬ 
vististen kiristyspoliitikkojen mahtia. 

Siis aseratkaisu yksin oli jäljellä ja bolshevikit ryhtyivät sitä 
valmistelemaan kuumeisella kiireellä. Kun Suomi ei taipunut, 
niin punainen armeija hyökkäisi sitä vastaan ja löisi sen maahan. 
Valmistelut olivat kumminkin aivan keskeneräisiä, koska oli luultu 
selviydyttävän koko jutusta pelkällä diplomaattisella sapelinkalis- 
tuksella, ja siksi nyt tarvittiin aikaa punaisen asemahdin mobili¬ 
sointiin. Samoin oli vielä perusteellisesti tutkittava koko poliitti¬ 
nen tilanne ennen kaikkea Saksan asenteen kannalta, ennenkuin 1 
toimintaan ryhdyttiin. 

Tärkeä tekijä oli epäilemättä myöskin Neuvostoliiton omien 
massojen valmistaminen sotaan. Kremlin valtiaat olivat tähän 
saakka kerskailleet saavuttaneensa »rauhanpolitiikallaan» suuria 
menestyksiä, mutta nyt ryhdyttäisiinkin hyökkäyssotaan, vieläpä 
pientä Suomea vastaan. Tätä varten pantiin siis liikkeelle koko 
bolshevistinen propagandakoneisto lehdistöstä joukkokokouksiin 
saakka. Suomen syytettiin olevan porvarillisen imperialismin pal¬ 
veluksessa ja suunnitelevan niiden asioissa hyökkäyssotaa Venäjää 
vastaan. Suomen hallituksen jäseniä solvattiin mitä törkeimmin 
ja samalla ponnistettiin kaikki kominternin ja neuvostodiplomatian 
voimat Suomen asian mustaamiseksi maailman silmissä. Tuo toi¬ 
minta oli kumminkin enimmäkseen liian tökeröä voidakseen vai¬ 
kuttaa maailman yleiseen mielipiteeseen, joka kaikkialla miltei 
poikkeuksetta oli Suomen puolella. 

Kun tämä propagandistinen ja sotilaallinen valmistelu läheni 
loppuaan, voitiin siirtyä ratkaiseviin tekoihin. Rajavälikohtauksia 
järjestettiin alinomaa ja varsinkin neuvostolaiset ilmavoimat syyl- 

listyivät rajanloukkauksiin yhtä mittaa. Sitten tuli marraskuun 
26 päivän iltana todellinen pommi. Lavastettiin kuuluisa »Mainilan 
välikohtaus», josta saatiin suhteitten katkaisun ja sodan lähin syy. 

Marraskuun 26 päivän iltana Molotov antoi Suomen lähetti¬ 
läälle Yrjö-Koskiselle nootin, jossa väitettiin Suomen puolelta 
ammutun yhteensä 7 tykinlaukausta Mainilan kylän alueella Venä¬ 
jän puolella rajaa olleita neuvostojoukkoja kohti. Nootin mukaan 
oli .ammunnassa 4 miestä saanut surmansa ja 9 haavoittunut. 
»Tykistöammunnan johdosta neuvostohallitus on pakotettu nyt 
toteamaan, että suomalaisten joukkojen keskittäminen Pietarin 
läheisyyteen ei ainoastaan muodosta uhkaa Leningradille, vaan 
itse asiassa on Neuvostoliittoa vastaan vihamielinen teko, joka 
jo on johtanut hyökkäykseen neuvostojoukkoja vastaan ja aiheut¬ 
tanut uhreja.» Senvuoksi Molotov nyt esitti vaatimuksen, että 
»Suomen hallitus viipymättä siirtäisi joukkonsa pois kauemmaksi 
rajalta, 20—25 km:n päähän ja täten estää uudistuvien provo¬ 
kaatioiden mahdollisuudet». 

, Ministeri Yrjö-Kosldnen antoi jo seuraavana päivänä Suomen 
vastauksen tähän ennenkuulumattomaan syytökseen, jolla tieten¬ 
kään ei ollut mitään todellisuuspohjaa. Suomen puolelta voitiin 
vastaansanomattomasi! osoittaa, ettei suomalaisilla joukoilla ollut 
edes mitään mahdollisuuksiakaan ampua noita kuuluisia »Mainilan 
laukauksia», koska suomalainen tykistö oli sijoitettu paljon kauem¬ 
maksi rajanpinnasta. Suomi senvuoksi ehdotti, että neuvoteltaisiin 
joukkojen molemminpuolisesta siirtämisestä rajan välittömästä 
läheisyydestä, mutta tämän ehdotuksen neuvostohallitus marras¬ 
kuun 28 pna hylkäsi irtisanoen samalla yksipuolisesti Suomen ja 
Neuvostoliiton välisen hyökkäämättömyyssopimuksen. 

Lavastuksen tarkoitus oli siis päivänselvä. Samoin kuin 
»Orzelin» juttua ja aivan kuviteltua »Metallistin upotusta» tarvit¬ 
tiin painostukseen Viroa vastaan syyskuun lopussa, samoin nyt 
bolshevikit keksivät »Mainilan välikohtauksen» alkaakseen hyök¬ 
käyksen Suomea vastaan. Eikä tässä kaikki. Marraskuun 29 pnä 
neuvostoviranomaiset väittivät suomalaisen sotilaspartion ylittä¬ 
neen Neuvostoliiton rajan Pummangin tienoilla Petsamossa, vaikka 
todellisuudessa asian laita oli aivan päinvastoin. Suomalaiset 

rajavartijat olivat Petsamossa pysähtyneet Suomen puolelle rajaa, 
jota vastoin neuvostolainen sotilasosasto oli edellisenä päivänä ylit¬ 
tänyt rajan pidättäen ja kuljettaen omalle puolelleen kolme suoma¬ 
laista rajavartiosotilasta. 

Suomen hallitus teki vieläkin yrityksen täydellisen välirikon 
ehkäisemiseksi lähettäen Moskovaan uuden vastauksen neuvosto¬ 
hallituksen viimeiseen noottiin hyökkäämättömyyssopimuksen irti¬ 
sanomisesta. Suomi ehdotti nyt hyökkäämättömyyssopimuksessa 
edellytettyä sovittelumenettelyä tai vaihtoehtoisesti puolueetonta 
välitystä. Todistukseksi halustaan päästä yhteisymmärrykseen 
Neuvostoliiton kanssa Suomen hallitus lisäksi ilmoitti olevansa 
valmis sopimaan Kannaksella olevien puolustusjoukkojensa siirtä¬ 
miseksi siksi kauas Pietarista, ettei voitaisi väittäakään niiden 
uhkaavan miljoonakaupungin turvallisuutta. Tämän nootin väli¬ 
tystä sähköt ei tse Moskovaan Suomen lähettiläälle neuvostolaiset 
viranomaiset viivyttivät kuitenkin merkillisen kauan ja ennenkuin 
ministeri Yrjö-Koskinen sen saattoi toimittaa Molotoville, oli ulko- 
asiainkomissaari jo kiirehtinyt katkaisemaan diplomaattiset suhteet 
Suomeen. Kaikesta huolimatta Suomen nootti sittenkin lähetettiin 
perille, mutta ehdotuksiin ei enää tullut mitään vastausta. — 
Tai paremminkin bolshevikit vastasivat siihen seuraavana aamuna 
hyökkäämällä Suomeen. 


»POHJOLAN HELLEENIT» 

Hälytyssireenien homamainen ulvonta syystalven harmaan- 
kalpeana, koleana aamuna tiedoitti Suomen kansalle marraskuun 
30 pnä suuren taistelun elämästä ja kuolemasta alkaneen. Yli 
puolitoista kuukautta kestäneen tuskallisen odotuksen aika oli 
ohitse ja nyt ainakin tiedettiin, missä oltiin ja mistä oli kysymys. 
Samaan aikaan kun punaisen armeijan massat alkoivat vyöryä 
kaikkialla maamme rajojen ylitse, punatähtiset pommikoneet kyl¬ 
vivät surmaa kaupunkeihin. Helsingin, Viipurin ja useiden muiden 
kaupunkien tai tärkeiden asutuskeskusten asuntokortteleita pom¬ 
mitettiin noilla vihollisen terrorilennoilla, 85 rauhallista siviili- 

asukasta sai surmansa ja satoja haavoittui jo tuona ensimmäisenä 
sotapäivänä. 

»Me taistelemme kotiemme, uskomme ja isänmaamme puolesta. 
Tämä sota ei ole mitään muuta kuin vapaussotamme jatkoa ja 
loppuvaihe», Suomen armeijan ylipäällikkö, sotamarsalkka Manner¬ 
heim lausui ensimmäisessä päiväkäskyssään taisteleville joukoille 
tuona historiallisena, synkkänä päivänä. Ja heti alun pitäen oli 
selvää, että vastoin kaikkia vihollisen odotuksia Suomen kansa 
kävi tähän suureen taisteluun yksimielisenä, horjumattoman päät¬ 
täväisenä oikeutensa puolustamisessa viimeiseen veripisaraan 
saakka. Kysymys oli isänmaan pelastamisesta tuhosta, kansan 
säilyttämisestä eurooppalaisen sivistyksen etuvartijana Pohjolassa 
ja olemassaolon turvaamisesta täydellistä sekä poliittista että 
sivistyksellistä ja fyysillistäkin tuhoa vastaan. Käsitys tämän 
kamppailun kohtalokkaasta .merkityksestä kansan koko elämälle 
kannusti jokaista suomalaista niin hyvin taistelurintamilla kuin 
kotiseudulla rintaman takana äärimmäisiin ponnistuksiin, syn- 
keitten mielialojen värittämään miehuuteen. Pakottomasti, ilman 
suuria eleitä, mutta sitä alkuvoimaisemmin kansa kävi taisteluun, 
jossa vajaat 4 miljoonaa oli yli 180 miljoonan jättiläis valtion ihmis¬ 
massoja vastassa. 

Suomen kansan yksimielisyys kaikkiin yhteiskuntapiireihin ja 
luokkiin katsomatta oli esiintynyt jo syksyn kuluessa tavattoman 
voimakkaana, mutta nyt se yhä vahvistui. Suojeluskunnat ja 
sosiaalidemokraattinen vasemmisto, jotka vuoden 1918 komeitten, 
mutta kansallisesti onnettomien aikojen jälkeen olivat kuuluneet 
toisilleen jopa vihamielisiin leireihin, sopivat nyt keskenään yhtä 
hyvin kuin työnantajien ja työntekijäin järjestöt. Verrattuna 
vihollisen voimavaroihin Suomen ihmismassat olivat vähäiset ja 
niidenkin koulutus sekä varustelu oli puutteellista. Rauhanaikana 
oli tapahtunut paljon laiminlyöntejä yhtä hyvin käytettävissä 
olevan sotilasaineksen koulutuksessa rintamakelpoisiksi kuin sota¬ 
kaluston ja varastojen hankinnassa sekä rajojen varustamisessa 
hyökkäystä vastaan. Oma varustustuotanto oli suhteellisen 
vähäistä, varastot pienet, puuttui ammuksia, raskasta tykistöä, 
ilmavoimia, ilmatorjuntaa ja panssaritorjuntaa. Kaikkea oli liian 

niukalti, mutta eräissä suhteissa Suomen armeija oli omissa olois¬ 
saan taistellen saavuttamaton kunnossaan. Sen sotilasaines sinänsä 
oli ensiluokkaista, jokainen soturi yksilöllinen taistelija, jota kan¬ 
nusti tietoisuus maanpuolustustehtävänsä suuruudesta. Rauhan- 
aikainen koulutus osoittautui myöskin yleensä tarkoituksenmukai¬ 
seksi siihen liikuntasotaan, jota itärajoilla jouduttiin käymään 
laajoissa erämaissa talviolosuhteissa, ja taas Kannaksella suoma¬ 
lainen soturi antoi koko maailman yllättävän ja samalla innostavan 
näytteen ominaisuuksistaan puolustustaistelijana nykyaikaisessa 
materiaalisodassa. Myöskin kevyt aseistus oli tehokasta ja olo¬ 
suhteita vastaavaa. Ja yhtä hyvin kuin rivimiehet, oli päällystö¬ 
kin palvelukseen kesken rauhanaikaisten tehtäviensä kutsutuista 
reserviupseereista aina korkeimpaan sodanjohtoon saakka tehtä¬ 
vänsä tasalla, pätevää, vastuuntuntoista ja äärimmäisyyteen 
saakka uhrivalmista. 

Nämä suuret ominaisuudet yhdessä puolustukseen soveltuvan, 
verraten edullisen maaston kanssa selittävät Suomen talvisodan 
ihmeen, jota maailman oli vaikea uskoa todeksi ja jonka suuruus 
vasta nyt aletaan tajuta, kun on nähty idän ja lännen todellisessa 
jättiläistaistelussa neuvostovallan tosiasiallinen sotilaallinen voima. 
Maailma odotti Suomen vastarinnan luhistuvan nopeasti venä¬ 
läisen panssariarmeijan massojen vyöryyn ja maan pian sortuvan 
punaisen armeijan jalkoihin. Me tiedämme täsmälleen, että bolshe¬ 
vikit itsekin olivat suunnitelleet nopeata valloitusretkeä. Kahdessa 
viikossa piti sotaretken olla pääasiallisesti suoritettu jal kuukauden 
kuluttua hyökkäyksen alkamisesta koko maan miehitetty. Miten 
toisin kävikään! 

Tähän ihmeeseen — sillä sellaisena täytyy Suomen epätoivoista 
talvitaistelua pitää, vieläpä yhtenä nykyajan kaikkein suurimpia — 
on aikanaan ja jälkeen päin koetettu antaa monenlaisia selityksiä. 
On viitattu punaisen armeijan taisteluvalmiuden puutteeseen, huo¬ 
nosti koulutettuihin massoihin, joita punaisen armeijan johto 
varsinkin aluksi heitti Suomea vastaan uuvuttaakseen sen armei¬ 
jan; vieläpä on selitetty, etteivät bolshevikit tahtoneet tässä 
sodassa paljastaa koko sotilasmahtiaan ja varustelujensa valta¬ 
vuutta, koettaen selvitä taistelusta mahdollisimman vähin voiman- 

ponnistuksin. Nuo selitykset eivät pidä paikkaansa. Bolshevikkien 
oli ensi kuukausien jälkeen suorastaan pakko siirtää Suomen 
rintamalle suuret määrät parhaita joukkojaan, ja varmaa on, 
että Stalin tuhoisan arvovaltatappion välttääkseen ja punaisen 
armeijan maineen hänen imperialisminsa valtavälineenä pelastaak¬ 
seen teki mitä tahansa noista »sotilassalaisuuksien» näkökohdista 
piittaamatta. Tosiasia sitävastoin on, että punaisen armeijan 
organisaatiossa, johdossa, koulutuksessa ja varustamisessakin, 
nimenomaan talvisotaa silmälläpitäen, esiintyi silloin suuria puut¬ 
teellisuuksia, joita sitten kiireesti ryhdyttiin korjaamaan ja siinä 
sangen suuressa määrin onnistuttiinkin. Ja yhtä totta on myös¬ 
kin, että suomalaisia sotureita vastassa oli itärintamalla alun 
pitäen, samoin Kannaksellakin varsinkin myöhemmin valtavat 
määrät aivan ensiluokkaisia, hyvin koulutettuja ja varustettuja 
joukkoja, joiden yleistaso oli kansainvälisestikin arvioiden sangen 
korkea, lukumääräisestä ja ennen kaikkea materiaalin ylivoimasta 
puhumattakaan. Sitäpaitsi Neuvostoliitto oli tähän sotaan itse 
asiassa kauan valmistautunut ja yllättikin juuri Laatokan pohjois¬ 
puolisella pitkällä itärintamalla aivan uusin tosiasioin, niinkuin 
tuonnempana saamme nähdä. 

Selitystä koko ihmeeseen onkin nähdäkseni haettava ennen 
kaikkea Suomen armeijan verrattoman korkeasta moraalisesta ja 
fyysillisestä kunnosta, taistelumielestä, yksilöllisen taistelijan omi¬ 
naisuuksista ja monien vuosisatojen sissiperinteistä, jotka nyt taas 
pääsivät oikeuksiinsa eritoten kuuluisissa »mottitaisteluissa». Kun 
suomalaisia ulkomailla verrattiin taistelijoina muinaisiin hellee- 
neihin ja Suomen talvisotaa heidän ikimuistettavaan kamppai¬ 
luunsa Persian itämaista maailmanvaltaa vastaan, niin tuo ver¬ 
taus oli oikeutettu sekä itse soturikansan suorituksen että sen 
historiallisen merkityksen kannalta. 

NEUVOSTOLIITTO EROTETAAN GENEVESTÄ 

Sodan ollessa jo täydessä käynnissä Suomen rajoilla jatkettiin 
vielä ponnistuksia aseellisen selkkauksen selvittämiseksi ja rauhan 
palauttamiseksi. Suomen kansan yksimielisyyden tunnuksena oli 

hallitus joulukuun i päivän vastaisena yönä uudistettu, pää¬ 
ministeri Cajander ja ulkoministeri Erkko erosivat siitä ja minis- 
teristön johtoon tuli nyt Suomen pankin siihenastinen pääjohtaja 
Risto Ryti sekä ulkoministeriksi Väinö Tanner- Tämä maan eri 
puolueita edustava laaja kokoomushallitus pyrki vielä sovinnolli¬ 
seen ratkaisuun tiedustelemalla Ruotsin välityksellä neuvosto¬ 
hallitukselta, olisiko se valmis jatkamaan neuvotteluja. Marras¬ 
kuun 30 pnä oli myöskin Yhdysvaltain Helsingissä sekä Moskovassa 
olevien diplomaattisten edustajien toimeksi annettu tarjota Ame¬ 
rikan välitystä neuvottelujen jälleen saamiseksi käyntiin. Samoin 
presidentti Roosevelt lähetti Helsinkiin ja Moskovaan nootin, jossa 
esitettiin molemmille taisteleville puolille luopumista siviiliväestöön 
kohdistuvasta ilmasodasta. Suomen hallitus hyväksyi USA:n 
molemmat esitykset, mutta Neuvostoliitto torjui ne yhtä ylimieli¬ 
sesti kuin Yhdysvaltain aikaisemmat sovitteluyritykset. Vieläpä 
bolshevikit vastoin kaikkia Helsingissä ja muissa Suomen kau¬ 
pungeissa jo sodan kahtena ensi päivänä koettuja tosiasioita väitti¬ 
vät vastauksessaan Rooseveltin tiedoitukseen, että »neuvostolaiset 
lentokoneet eivät ole ampuneet eikä pommittaneet kaupunkeja 
eivätkä aio niin tehdäkään, vaan ovat pommittaneet lentokenttiä. 
Meidän hallituksellemme ovat nimittäin suomalaisen väestön edut 
yhtä kalliit kuin mille muulle hallitukselle tahansa.» 

Mihin sitten perustui tuo neuvostohallituksen ehdoton kieltäy¬ 
tyminen kaikista neuvotteluista ja »suomalaisen väestön etujen» 
harrastus? Siihen antoi vastauksen Moskovassa julkaistu tiedon¬ 
anto, jonka mukaan joulukuun x pnä oli Terijoella muodostettu 
O. V. Kuusisen johdolla kommunistinen »Suomen kansanhallitus». 
Tämän marionettielimen kanssa Kremlin valtiaat nyt asettuivat 
virallisiin suhteisiin ja tekivät 25 vuodeksi avunanto- ja ystävyys- 
sopimuksenkin. Kuusinen sitoutui nyt täyttämään kaikki Neu¬ 
vostoliiton aluevaatimukset ja bolshevikit osoittautuivat tätä 
bulvaanikabinettia kohtaan aivan odottamattoman jalomielisiksi. 
»Osoitukseksi ystävyydestä ja ehdottomasta luottamuksesta Suo¬ 
men hallitusta kohtaan neuvostohallitus antaa Suomen kansan 
pyrkimysten tyydyttämiseksi suostumuksensa siihen, että Neu¬ 
vostoliitto luovuttaa Suomelle Karjalasta 70.000 km J :n laajuisen 

alueen.» Sopimuksen mukainen uusi Suomen raja olisi alkanut 
Aunuksenkaupungista lounaaseen Laatokan rannikolta ja kulkenut 
25—70 km Muurmannin radan länsipuolella Kantalahden korkeu¬ 
delle yhtyäkseen siellä Suomen vanhaan itärajaan. Ja Kuusisen 
»kansanhallitus» tietenkin puolestaan pyysi punaisen armeijan apua 
»Suomen plutokraattisten juonittelijoiden tyranniaa» vastaan! 

Neuvostoliitto oli siis täten lopullisesti heittänyt naamion kas¬ 
voiltaan ja osoittanut päivänselvästi todelliset tarkoituksensa. Se 
ei tahtonut asettua mihinkään tekemisiin Suomen’laillisen halli¬ 
tuksen kanssa, vaan oli päämääräkseen asettanut Suomen itse¬ 
näisyyden tuhoamisen ja maan muuttamisen kommunistiseksi 
neuvostotasavallaksi, joka sitten hukkuisi bolshevismin mereen. 
Suomen hallitus teki kuitenkin vielä kaksi yritettä selkkauksen 
selvittämiseksi rauhanomaisin keinoin. Joulukuun 2 pnä Suomi 
vetosi kansainliittoon peruskirjan säännösten XI. ja 15. pykälien 
nojalla. Kansainliiton pääsihteeri kutsui liiton neuvoston koolle 
joulukuun 9 päiväksi ja yleiskokouksen joulukuun 11 päiväksi 
käsittelemään asiaa. Geneven kutsuun osallistua asian käsittelyyn 
kansainliitossa Molotov kumminkin kylmästi ilmoitti, ettei Neu¬ 
vostoliitto ole sodassa Suomen kanssa, vaan on tehnyt joulukuun 
2 pnä keskinäistä avunantoa koskevan sopimuksen »Suomen demo¬ 
kraattisen tasavallan» kanssa, jonka hallitus on pyytänyt neuvosto¬ 
hallitusta tekemään sotavoimillaan lopun Suomen »entisten» vallan¬ 
pitäjien luomasta sodan ahjosta. 

Moskovan edustaja ei siis saapunut vastaamaan Geneveen, 
kun Suomen vetoomus joulukuun 9 pnä otettiin esille. Kansain¬ 
liiton neuvosto päättikin heti saattaa asian yleiskokouksen käsitel¬ 
täväksi ja yleiskokous asetti valiokunnan, joka teki kansainliiton 
välitystarjouksen ja kehoitti Neuvostoliittoa sekä Suomea lopet¬ 
tamaan vihollisuudet. Tähän tarjoukseen tuli Moskovasta jo seu- 
raavana päivänä kielteinen vastaus ja nyt länsi vallatkin olivat 
valmiit jyrkkään esiintymiseen liiton piirissä neuvostovaltaa vas¬ 
taan. Joulukuun 14 pnä yleiskokous hyväksyi asiaa käsitelleen 
valiokunnan esittämän päätöslauselman, jossa Neuvostoliiton 
menettely Suomea kohtaan tuomittiin ja kaikkia jäsenvaltioita 
,sekä kansainliittoon kuulumattomiakin valtoja kehotettiin anta- 

maan Suomelle kaikkea humanitaarista ja aineellista apua. Samana 
päivänä liiton neuvosto vahvisti vielä päätöslauselman, jossa todet¬ 
tiin, ettei Neuvostoliitto ole enää kansainliiton jäsen, koska se 
itse oli asettunut kansainliiton peruskirjan ulkopuolelle. Pohjois¬ 
maiset valtiot eivät osallistuneet äänestykseen. 

Neuvostoliiton erottaminen kansainliitosta ja kehoitus avun¬ 
antoon Suomelle jäikin Geneven järjestön viimeiseksi poliittiseksi 
elonilmaukseksi. Suuria tuloksia siitä ei suinkaan ollut, vaikka 
»humanitaarista» ja aineellista vapaaehtoista apua alkoikin virrata 
Suomelle eri maista. Todella merkitsevä oli taloudellisesti osittain 
Amerikasta, mutta ennen kaikkea Skandinavian maista tullut 
avustus. Ruotsissa syntyi täten Suomen avustamisen puolesta 
kansanliike, joka tuotti kauniita tuloksia ja vaikutti vähitellen 
virallistenkin piirien suhtautumiseen Suomen kysymykseen. 
Ruotsista Suomi saattoi täten saada huomattavat määrät 
aseistusta, ennen kaikkea ilmatorjunta- ja panssarintorjunta- 
tykistöä, josta oli kaikkein huutavin puute. Myöskin vapaaehtoisia 
alkoi saapua Suomeen eri maista, eniten Ruotsista ja lähinnä sitä 
Norjasta sekä Tanskasta. Skandinaavinen vapaaehtoisjoukko 
käsitti täten sodan loppuvaiheessa yli 9.000 miestä, mutta ainoas¬ 
taan kaksi tykistöllä ja lentäjillä vahvistettua pataljoonaa ehti 
taisteluihin mukaan. 

Tuo avunanto ei siis sodan valtaviin mittasuhteisiin katsoen 
merkinnyt paljoakaan. Vaikka »meidän asiamme on koko ihmis¬ 
kunnan yhteisen asian puolustamista», niinkuin eduskunnan täys¬ 
istunnossaan joulukuun 10 pnä hyväksymässä vetoomuksessa 
maailman kansoihin lausuttiin, niin Suomi sai kamppailla yksin. 
»Uudessa muodossa toistuu jälleen Raamatun kertomus kuningas 
Ahabista ja köyhästä Naabotista. Mahtava ja väkevä tahtoo 
rikoksella ja vääryydellä anastaa heikon ja köyhän omistaman 
viinitarhan muuttaakseen sen osaksi laajasta ryytimaastaan. Mutta 
tulee myöskin toistumaan tämän kertomuksen ajatus sikäli, että 
vääryys ja väkivalta kostavat itsensä.» 

Nämä pääministeri Rytin radiopuheen sanat joulukuun 8 p:ltä 
luonnehtivat hyvin Suomen asemaa. Se oli pienen, taistelevan 
kansan asenne jättiläismäistä hyökkääjää vastaan oman perin- 

naisen oikeuden puolustamiseksi. Joulukuun 15 pnä ulkominis¬ 
teri Tanner vielä kerran kääntyi venäjäksi pitämässään radio- 
puheessaan suoraan Molotovin puoleen tiedustellen, olisiko hän. 
valmis aloittamaan jälleen neuvottelut enemmän verenvuoda¬ 
tuksen välttämiseksi. »Moskovasta erotessamme ilmoitimme ole- 
vamme valmiit neuvottelutietä jatkamaan ponnistuksia molempia 
puolia tyydyttävän sopimuksen aikaansaamiseksi. Olemme siihen 
edelleen valmiit ja samalla valmiit, kuten olemme teille ilmoitta¬ 
neet, esittämään uusia ehdotuksia. Tämä valmiutemme johtuu 
rauhanrakkaudestamme ja halustamme ehkäistä tarpeeton veren¬ 
vuodatus. Jo sodan ensimmäiset 16 päivää ovat osoittaneet, että 
sota tulee olemaan kova ja vaatimaan paljon uhreja. Minkä vuoksi 
harjoittaa verenvuodatusta niin kauan kuin ei kaikkia muita 
mahdollisuuksia ole tutkittu?» 

Tähän suoraan kysymykseen ei tullut mitään suoranaista vas¬ 
tausta. Ainoastaan Tassin toimisto toisti lyhyessä virallisessa 
tiedonannossa aikaisemmat neuvostohallituksen ilmoitukset, ettei 
se halua olla tekemisissä muiden kuin »Kuusisen kansanhallituksen» 
kanssa. Taistelu oli siis käytävä katkeraan loppuun saakka. Siltä 
ainakin näytti synkän joulun 1939 lähestyessä. 


SATAVIISI SUOMEN KUNNIAN PÄIVÄÄ 

Neuvostoliitto alkoi siis hyökkäyksensä Suomea vastaan lähet¬ 
tämällä ilmavoimansa Suomen asutuskeskuksia vastaan. Jos tuona 
muistettavana marraskuun 30 pnä olisi voinut lintuperspektiivistä 
tarkastella koko Suomen aluetta kaikessa laajuudessaan, niin olisi 
tarjoutunut valtava, mutta samalla ahdistava kuva. Sadat pommi¬ 
koneet ja hävittäjät lähtivät liikkeelle monilukuisista tukikohdis¬ 
taan, jotka puolikaarena ympäröivät Suomea Pohjoisen jäämeren 
rannikolta aina Pietarin alueelle ja Viron saaristoon saakka. 
Bolshevikit olivat sodan alkuvaiheissa keskittäneet Suomea vas¬ 
taan arviolta noin 800 konetta, kun taasen Suomella oli kaiken 
kaikkiaan ehkä vain kuudennes tuosta määrästä. 

Espanjan sisäisessä sodassa oli kyllä puolin ja toisin käytetty 
jo ilmavoimia suoranaisiin kosto- ja terrori-iskuihin vastustajaa 
vastaan, mutta Puolan sotaretkelläldn saksalaiset olivat — Var¬ 
sovan piiritystä lukuunottamatta — mahdollisuuden mukaan 
rajoittuneet puhtaasti sotilaallisten kohteiden pommitukseen. Sur¬ 
mansa saaneille bolshevistisille lentäjille annetuista useista ohjeista 
sitävastoin kävi ilmi, että Suomen asutuskeskusten pommitukset 
olivat tahallisia ja tarkoitettujakin juuri hyökkäyksiksi siviili¬ 
väestöä vastaan. Näiden terrorilentojen tehtävänä oli tietenkin 
murtaa Suomen kansan taistelutahto ja lamauttaa kotirintaman 
toiminta, mutta heti ensi päivistä nähtiin, että tulos olikin aivan 
päinvastainen. Ne olivat päinvastoin omiaan vielä karaisemaan 
väestön sisua ja valamaan kaikkiin entistäkin lujempaa taistelu- 
henkeä. Syyttömien naisten, lasten ja vanhusten surma sekä 
kotien hävitys työläiskortteleissa pikemminkin aukaisi lopullisesti 
niittenkin siimat, jotka olivat aikaisemmin ideologisista syistä 
ihannoineet bolshevismia ja viimeiseen saakka vielä uskoneet 
neuvostovallan aina julistamaan rauhantahtoon. Suomen kansa 
takoutui täten entistä tiiviimmäksi taistelevaksi kokonaisuudeksi, 
joka pystyi kestämään murtumatta talvikuukausien ilmasodan 
kaikki vaikeat koetukset. Bolshevikkien ilmatoiminta kotiseutua 
ja varsinkin sen tuotanto- ja liikennekeskuksia vastaan kiihtyi 
vielä vuoden 1940 alussa yhä, niin että päivittäin saattoi useita 
satoja viholliskoneita olla hyökkäyslennoilla Suomen alueella. 
Satoja tuhansia pommeja pudotettiin ja ihmisuhrien sekä aineel¬ 
listen vaurioiden määrä kasvoi yhä, mutta rintamantakainen elämä 
kesti tulikokeensa. Tämä ilmatoiminta kävi sitäpaitsi bolshevi¬ 
keille sangen kalliiksi. Suomen vähäiset lentojoukot iskivät voi¬ 
makkaasti vastaan, ja suomalainen lentäjäaines osoitti jo näissä 
talvisodan taisteluissa suuren paremmuutensa viholliseen verrat¬ 
tuna. Myöskin ilmatorjunta saavutti materiaalin niukkuudesta 
huolimatta suuria tuloksia. Niinpä bolshevikit saivatkin talvi¬ 
sodan aikana pyyhkiä pois luetteloistaan tuhottuina lähemmäs 
1,000 lentokonetta ja tuhansia lentäjiä, ja koneiden tosiasiallinen 
kulutus sekä tuhoutuminen lienee ollut vielä tuntuvasti suurempi. 
Täytyihän punaisen armeijan johdon sodan loppuaikana keskittää 

lähemmäs puolet silloin lännessä käytettävissä olleista ensilinjan 
ilmavoimista, noin 2.500 konetta Suomea vastaan ratkaisua tavoi¬ 
tellessaan. Tämäkin jo todistaa punaisen sodanjohdon laskelmien 
täydellista pettymystä. 

Suomen rajoilla olisi lintuperspektiivin kuva noina talvisodan 
ensi hetkinä ollut vieläkin masentavampi ja peloittavampi. Loppu¬ 
mattomat neuvostolaisen raskaan konearmeijan rivistöt vyöryivat 
Karjalan kannaksellakin kaikissa tiensuunnissa yli rajan ja jalka¬ 
väki kävi satojen panssarivaunujen ja lentokoneiden tukemana 
hyökkäykseen vähälukuisia suomalaisia rajajoukkoja vastaan, jotka 
vähitellen väistyivät kohti pääpuolustusasemia käyden lakkaama¬ 
tonta ja veristä viivytystaistelua. Kannakselle vihollinen oli kes¬ 
kittänyt sodan alussa 12—14 sotavahvuista jalkaväkidivisioonaa, 
ainakin kokonaisen panssariarmeijakunnan, useampia erillisiä 
panssariprikaateja sekä muita erikoisjoukkoja. Siis tällä suun¬ 
nalla ainakin 250.000—300.000 miehen armeija vyöryi yli 
rajan tehtävänään lyödä Suomen päävoimat Kannaksella, val¬ 
lata Viipuri ja kääntyä sen jälkeen länteen, Etelä-Suomen val¬ 
taukseen. 

Siis nämäkin punaisen armeijan ensiluokkaisesti aseistetut ja 
varustetut raskaan konearmeijan massat ylittivät jo vahvuudel¬ 
taan hyvin suuresti koko sen puolustusvoiman, jonka Suomi saat¬ 
toi asettaa etulinjoille. Kannakselle oli sodan alussa keskitetty 
kaiken kaikkiaan 7 suomalaista divisioonaa, joitten kunkin mies¬ 
vahvuus oli tuntuvasti vähäisempi kuin venäläisen yhtymän. Sitä¬ 
paitsi neuvostolaisen divisioonan tulivoima oli miltei kaksinkertai¬ 
nen suomalaiseen verrattuna. 

Venäläisten voimainkeskitykset Kannakselle siten jo epäile¬ 
mättä ylittivät ne arviot, joita rauhanaikana oli tehty bolshe¬ 
vikkien mahdollisuuksista liikutella massojaan noin ahtaassa tilassa, 
mutta itäraja valmisti Suomen puolustukselle todella suuren ja 
ikävän yllätyksen. Tosin oltiin jo ennen sotaakin tietoisia neuvosto¬ 
vallan varustelujen laajuudesta Itä-Karjalassa, mutta tuskinpa 
sentään oltiin täysin selvillä kaikesta, mitä siellä tosiasiallisesti 
oh aikaansaatu. Itä-Karjalasta ja Kuollan niemimaan länsiosista 
oB punaisen rautaesiripun takana muodostettu valtava sotilaalB- 


Yllätys itärajalla 

nen tukialue, jonka päävaltimona oli viime vuosina ennen sotaa 
kaksiraiteiseksi rakennettu Muurmannin rautatie. Tältä radalta 
johti nyt useampia sivuratoja länteen kohti Suomen rajaa, mm. 
Petroskoista Suojärven suuntaan, Louhesta Kiestingin suuntaan, 
Kantalahdesta Sallan suuntaan jne. Näitä uusia ratoja, joitten 
merkitys oli ainakin pääasiallisesti sotilaallinen, täydensivät sitten 
lukuisat samansuuntaiset maantiet, joitten rakentamista ei suin¬ 
kaan tehnyt tarpeelliseksi harvaanasutun Itä-Karjalan talous, 
vaan tavoitteet olivat tässäkintapauksessayksinomaansotilaallisia. 
Samoin oli niiden kymmenien lentokenttien laita — ylipäänsä 
koko tuon suurisuuntaisen varustelun, johon voimme palata toisen 
sotamme aattoa ja bolshevikkien valmisteluja talvisodan sekä 
uuden taistelun välikautena käsitellessämme. 

Loppumattoman pitkinä käärmeinä kiemurtelivat nyt kaikissa 
näissä itärajan tiensuunnissa neuvostodivisioonien raskaat rivistöt 
kohti Suomen rajaa ja sen ylitse halki laajojen metsäerämaiden. 
Laatokan itäpuolelle bolshevikit olivat keskittäneet Aunuksen— 
Porajärven alueelle 8. armeijansa, johon kuului 6—7 divisioonaa 
jalkaväkeä, erittäin vahva tykistö ja myöskin runsaasti panssari- 
voimia, varsinkin keskiraskaita ja keveitä panssarivaunuja. Tämän 
taisteluryhmän tehtävänä oli lyödä Suomen puolustusvoimat — 
tällä suunnalla kaiken kaikkiaan pari divisioonaa — ja edetä 
Laatokan pohjoispuolitse, kunnes olisi saavutettu yhteys Kannak¬ 
sella hyökkäävään 7. armeijaan. Sen jälkeen oli 8. armeijan teh¬ 
tävänä suorittaa loppuun Sisä-Suomen valloitus. Repolan— 
Uhtuan—Kantalahden alueella taas oli keskitettynä 9. armeija 
5 divisioonan vahvuisena ja kolmeen ryhmään jakautuneena. 
Tämän armeijan divisioonien piti nimittäin Kuhmon, Suomus¬ 
salmen ja Sallan kautta edetä poikki Suomen kapean »uuman» 
Pohjanlahden rannikolle Oulun—Tornion välimaille ja katkaista 
siten Suomen maayhteys Ruotsiin. Jäämeren rannikolla vuoros¬ 
taan toimi Muurmanskin—Kalastajasaarennon alueella 3 divisioo¬ 
nan vahvuinen 14. armeija, jonka piti vallata Petsamo ja koko 
Suomen Lappi sekä varmistaa Jäämeren rannikko. 

Siis bolshevikit olivat keskittäneet Suomea vastaan ainakin 
26—29 divisioonaa jalkaväkeä, sangen runsaasti tykistöä ja noin 

2.000 panssarivaunua, joita tukivat aikaisemmin mainitut, vahvat 
ilmavoimat. Lisäksi on tässä yhteydessä vielä huomautettava, 
ettei tuon vihollisen laatu ollut suinkaan huono. Aseistus oli 
kauttaaltaan ensiluokkainen, sillä niin paljon kuin neuvostolainen 
teollisuus muilla aloilla olikin tuottanut hyikytavaraa, se aseiden 
valmistuksessa yllätti maailman ei ainoastaan paljouksillaan, vaan 
myöskin laatutasollaan. Ja mitä miesainekseen tulee, se oli tietysti 
hyvin epätasaista, eritoten alussa, jolloin bolshevikit käyttivät 
suuressa määrin Pietarin sotilaspiiristä ja muualtakin kokoon 
haalittuja, heikosti koulutettuja miliisiyhtymiä. Punaisen armei¬ 
jan vakinaiset divisioonat sitävastoin osoittautuivat sekä varus¬ 
tukseltaan että kunnoltaan ja taisteluhengeltään varsin hyviksi, 
muitten suurvalta-armeijojen hyvien yhtymien veroisiksi. Suh¬ 
teellisesti heikoimmin toimi sitävastoin punaisen armeijan sinänsä 
tavattoman raskas ja hidas organisaatio, tekisi mieli sanoa, yli- 
organisointi. Armeijan johdon pätevyys jätti myös paljon arvos¬ 
telun varaa eikä pystynyt tuota kankeata konearmeijaa täysin 
hallitsemaan, vaikka osoittikin monissa tilanteissa tavatonta tar¬ 
moa. Myöskin armeijan upseeriston keskitaso oli heikko, paljon 
heikompi kuin esimerkiksi suomalaisen vastustajan. 

Näitten erilaisten tekijöitten pohjalla — äärettömien ihmis- ja 
materiaalimassojen, niiden laadun ja raudankovan kurin sekä 
massoja tuleen ajavan valvontasysteemin pohjalla on muodostet¬ 
tava näkemys tuosta erikoislaatuisesta sotavoimasta, joka nyt 
tunkeutui Suomen talvisten rajojen ylitse. Sen luonnetta ja laatua 
on korostettava, että voitaisiin saada edes lähimainkaan oikea 
kuva Suomen armeijan talvitaistelussaan suorittaman ihmetyön 
valtavuudesta ja suomalaisen soturin suurenmoisesta kunnosta. 
Lisäksi on viitattava vielä eräisiin psykologisiin tilannetekijöihin, 
jotka näyttelivät huomattavaa osaa Suomen taistelukyvyn rohkai¬ 
sijoina ja ylläpitäjinä. Toisaalta toivottiin ja odotettiin ulko¬ 
maisen avun tehostuvan, koska mielialat kautta maailman olivat 
siinä määrin Suomen puolella, ja toiseksi ennen kaikkea vaikutti 
asiaan vihollisen aika suuri aliarvioiminen, nimenomaan laatuun 
nähden. Jos Suomessa olisi tunnettu punaisen armeijan todellinen 
voima, jota se sitten osoitti talvisodan myöhemmissä vaiheissa. 

Tuin kenties lähtö taisteluun olisi taintunut vielä paljon toivotto¬ 
mammalta ja masentavammalta. Tietenkin 'Olisi taisteltu loppuun 
saakka, hammasta purren, mutta tuo vihollisen tahdoton, sen 
tuntemattomuuteen .ja menneisiin aikoihin perustuva aliarviointi 
oli hyvin terveellinen -sielullinen voimatekijä, s Yksi suomalainen 
vastaa kymmentä Tyssää» — tuo ikivanha sanonta piti näissä 
oloissa sangen monesti paikkansa, kun vihollista ei edes osattu 
arvioida aivan niin vaaralliseksi kuin mitä se todella oli. 

Noitten maa- ja ilmarintamien lisäksi oli Suomen puolustuksen 
vielä ainakin joulukuussa .Suomenlahden jäätymiseen saakka otet¬ 
tava huomioon myöskin pitkien rannikkojen meririntama . Neu- 
vostolaivasto Itämerellä oli sangen voimakas ja olisi voinut tehdä 
yllätyksiä. Suomen rannikkopuolustus sitoi kyllä maan muuten¬ 
kin niukkoja voimia, mutta osoittautui samalla erinomaisen tehok¬ 
kaaksi ja täytti loistavasti tehtävänsä. 

Taistelu oli siis kerta kaikkiaan äärimmäisen epätasainen, 
milteipä voi puhua tuon vanhan sananlaskun mukaisesta kym¬ 
menkertaisesta ylivoimasta ainakin määrättyihin aselajeihin näh¬ 
den. Niinpä neuvostolaisen tykistön massat ylittivät kymmen¬ 
kertaisesti kaikki Suomen mahdollisuudet ja bolshevistisen valmis¬ 
tusteollisuuden syöttäessä yhä uusia ammusmääriä rintamalle 
varastot näyttivät tosiaan tyhjentymättömiltä. Tästä johtui mm. 
se sodan lopputilityksen toteamus, että vaikeasti haavoittuneita 
oli Suomen armeijan haavoittuneiden kokonaismäärästä hyvin 
suuri osa ja yleensä juuri sirpalevammojen suhde verrattuna jalka¬ 
väen keveän aseistuksen aiheuttamiin vammoittumisiin oli aivan 
poikkeuksellinen. 

Sotaa käytiin Karjalan kannaksella aivan erilaisissa olosuhteissa 
kuin itärintaman suurissa erämaissa. Pietarista on Suomen rajalle 
vain 32 km ja rautatie- sekä maantieverkko sieltä halki raja-alueen 
on tiheä ja hyvin kulj etuskykyinen. Toisaalta Kannas on ahdas 
suurten massojen liikuttelulle ja kun Suomen puolustusvoimien 
pääosa oli keskitetty tähän koko sodan painopistesuuntaan, niin 
jouduttiin käymään sanan todellisessa mielessä nykyaikaista mate¬ 
riaali sotaa. Se muistutti ainakin ajoittain enemmän maailman¬ 
sodan suuria rintamataisteluja kuin sitä erikoislaatuista, liikkuva 



288 


*M anncrbeim-linj a» 


mottisotaa, joka itsestään kehittyi suomalaisen taktiikan ansiosta 
tuhatkilomctrisellä itärintamalla. 

Bolshevistinen propaganda koetti talvisodan jälkeen uskotella 
maailmalle punaisen armeijan suorittaneen todellisia ihmeitä Man- 
nerheim-linjan murtamisessa. Tämä Suomen kaakkoisen puolustus- 
systeemin runko on sodanjälkeisessä neuvostolaisessa sotilaskirjal- 
lisuudessakin esitelty — punaisen armeijan maineen parantami¬ 
seksi — suorastaan ainutlaatuisena uudenaikaisten kenttävarus- 
tusten, betonin ja teräksen vyöhykkeenä, jonka läpimurto julis¬ 
tettiin sotahistoriassa ennenkuulumattomaksi suoritukseksi. Sak¬ 
san armeija ei silloin vielä ollut lähtenyt lännen sotaretkelleen ja 
Puolassa taas rajoja suojaava varustussysteemi oli ollut varsin 
puutteellinen, vanhanaikainen ja heikko. Siis silloin oli bolshevi¬ 
keilla vielä propagandistinen mahdollisuus sepittää sankaritaruja 
meidän talvisodastamme. 

Todellisuudessa Kannaksen varustussysteemi oli kuitenkin pal¬ 
jon yksinkertaisempi. Everstiluutnantti T. Peitsara sanoo siitä 
talvisodan esityksessään: »Se ei ollut linnoitusvyöhyke samassa 
mielessä kuin Ranskan Maginot-linja tai Saksan Westwall. Siinä 
ei ollut yhtenäisiä linnoitettuja linjoja järeine rautabetonilaittei- 
neen, vaan sen muodostivat erilliset kenttävarustetut tukikohdat, 
joissa siellä täällä oli muutamia betonisia konekivääri- ja tykki- 
asemia. Hyökkäysvaunuesteet olivat kivestä tai maakaivantoja. 
Koko tässä 125 km pitkässä puolustusasemassa oli vain 96 betonista 
pesäkettä, niistäkin oli 67 jo yli 15 vuotta sitten rakennettu. 
Vain 29, osaksi yhden osaksi kahden aseen pesäkettä, voitiin 
pitää nykyajan vaatimuksia vastaavana. Kaikki muut linnoitus- 
laitteet olivat täysin tilapäisluontoisia. Mitään maanalaisia lait¬ 
teita ei ollut. Näiltä asemilta puuttui myös syvyys. Ulkomaa¬ 
laisten sanomalehtimiesten mielikuvituksen ansiosta 'Mannerheim- 
linja' tuli maailman tietoisuuteen lujana teräs- ja betonimuurina. 
Tämän täydellisesti väärän kuvan oikaisemiseen ei kummallakaan 
sotaakäyvällä puolella ollut sodan aikana aihetta. Suomalaiset 
eivät tietenkään halunneet paljastaa viholliselle asian todellista 
laitaa. Neuvostoliiton sotilasjohdolle taas lienee ollut sitä mielui¬ 
sempaa, mitä lujemmaksi tätä murrettavaa ja myöhemmin suun- 

nattomin ponnistuksin murrettua linjaa uskoteltiin. 'Mannerheim- 
linja' oli kyllä olemassa, mutta sitä eivät muodostaneet lujat 
linnoitukset, vaan sotamarsalkka Mannerheimin sotilaitten urhool¬ 
lisuus ja uskomaton kestävyys, suomalainen 'sisu'.» 

Näin heikko oli siis itse asiassa se päävastarinta-asema, jolle 
katkeria viivytystaisteluja käyneet suomalaiset joukot vähitellen 
vetäytyivät Kannaksella joulukuun alkupäivinä. Jo nämä viivytys¬ 
taistelut aiheuttivat vastustajalle täydellisen yllätyksen, jota se ei 
varmastikaan ollut odottanut. Tiheinä massoina hyökkäävä vihol¬ 
linen kärsi suomalaisten valiojoukkojen konetuliascitten kuolet¬ 
tavan tarkassa tulessa tavattomia tappioita; sadoin, vieläpä tuhan¬ 
sin niitettiin maahan noita kuolemaa halveksien eteneviä rivistöjä. 
Myöskin neuvostolaisen panssariaseen tappiot osoittautuivat aivan 
ällistyttävän suuriksi suomalaisen panssarintorjunnan heikkoudesta 
huolimatta. Vähiä aseita käytettiin sitäkin suuremmalla teholla. 
Samoin taitava miinoitus tuotti viholliselle suuria tappioita ja 
pakotti etenemisessä varovaisuuteen. Jo Espanjan sisäisessä 
sodassa käytetyt polttopullot tulivat myös laajassa mitassa käy¬ 
täntöön vihollisen panssareita vastaan kasapanosten ja tankki- 
miinojen ohella. Suomalaiset utankintappajat» saivatkin pian tarun¬ 
omaisen maineen. 

Siten viivytystaistelu muodostui jo Kannaksella viholliselle 
katkeraksi kokemukseksi ja vasta puolentoista viikon kuluttua, 
joulukuun 9—12 päivien välisenä aikana neuvostodivisioonat pääsi¬ 
vät kaikkialla »Mannerheim—linjan» etumaastoon ja saavuttivat 
kosketuksen Suomen päävoimiin. Punaisen armeijan eteneminen 
pysähdytettiin nyt, mutta jo muutaman päivän kuluttua alkoi 
neuvostojoukkojen ensimmäinen suuri hyökkäys Mannerheim- 
linjaa vastaan, kestäen joulukuun loppuun saakka. Vihollisen 
ylivoimainen tykistö rummutti Suomen armeijan kenttäasemia 
kymmenin tuhansin ammuksin yötä päivää, sadat pommitus-, 
hävittäjä- ja maataistelukoneet tukivat hyökkäävien diyisioonien 
toimintaa, vieläpä punainen laivastokin pommitti Kannaksen ran¬ 
nikkoa sekä Saarenpään pattereita, jotka kumminkin iskivät pelot¬ 
tavan tehokkaasti takaisin. Neuvostolaisten taistelulaivojenkin 
täytyi huomattavia vaurioita saaden vetäytyä takaisin Kron- 

stadtiin ja Kannaksen rintaman mcrisivusta pysyi täten suojat¬ 
tuna sodan loppuvaiheeseen saakka. 

Sillä välin neuvostoarmeijan hyökkäys jatkui kautta koko 
Kannaksen rintaman Taipaleenjoen suulta Laatokalta aina Humal- 
joelle saakka. Jalkaväkiaaltoja tukevat panssariosastot vyöryivat 
suomalaisten kenttäasemia vastaan, murtautuivat toisinaan sisään- 
kin, mutta lyötiin lopuksi aina takaisin tai tuhottiin. Neuvosto- 
divisioona toisensa jälkeen yhtyi hyökkäykseen lähettäen mas- 
sojaan yhtä mittaa Mannerheim-linjaa vastaan, mutta suoma¬ 
lainen soturi kesti. Keljan, Volossulan, Taipaleenjoen ja muiden 
veristen taistelupaikkojen nimet piirtyivät jo noilta joulukuun 
päiviltä pysyvästi Suomen kansan, vieläpä koko maailman tietoi¬ 
suuteen. Tavattomia menetyksiä kärsineiden, eräissä tapauksissa 
jopa 50 % vahvuudestaan menettäneiden neuvostodivisioonien 
hyökkäys heikkenikin vihdoin joulukuun loppupäivinä ja asemat 
jäivät ennalleen. 

Tätä bolshevistisen konearmeijan toimintaa suosi alun pitäen 
poikkeuksellinen talvikin. Punaisen armeijan johto oli kieltämättä 
laskenut operaatioiden alkamisen ajankohdan hyvin. Pakkanen 
jääti kaikkialla suot ja vesistöt vieläpä raskaitakin panssareita 
kestäviksi, joten siis suomalainen maasto oli nyt konearmeijan 
raskaalle kalustolle kulkukelpoisempi kuin yleensä koskaan muul¬ 
loin. Tosin poikkeuksellisen ankarat pakkaset sinänsä vaativat 
punaiselta armeijalta hyvin paljon uhreja, mutta helpottivat toi¬ 
saalta suuresti operaatioiden suoritusta, varsinkin kun lunta yleensä 
oli suhteellisjn vähän. 

Suuri joulukuun hyökkäys siis epäonnistui ja nyt alkoi Kan¬ 
naksen rintamalla kuukauden kestänyt »luova tauko». Se ei ollut 
mitään tapauksetonta aikaa, sillä virallisten tiedonantojen karuun 
lyhytsanaisuuteen sisältyi paljon toimintaa. Taistelut olivat kyllä 
paikallisia, mutta usein hyvinkin kovia eikä vihollinen niissä nyt¬ 
kään säästänyt tykistöään eikä panssari voimiaan. Tänä väli- 
aikanakin Kannaksen puolustusta koetettiin uuvuttaa, samalla 
kun venäläisten etulinjojen taakse vähitellen keskitettiin valtavia 
uusia jalkaväen, tykistön ja panssarivoimien massoja kaikkiin 
iskusuuntiin. 


HUbtosoturien a r vt ei) a aji 

Suomen sodanjohto oli tietenkin näistä bolshevikkien uuden 
suurhyökkäyksen valmisteluista Karjalan kannaksella täysin tie¬ 
toinen, mutta mitäpä saattoi tehdä. Reservejä ei ollut käytän¬ 
nöllisesti katsoen ollenkaan käytettävissä pitkien taistelujen uuvut¬ 
tamien etulinjajoukkojen vaihtamiseksi tuoreisiin voimiin. Bolshe¬ 
vikeilla oli ehdoton ilmanherruus, tykistön suunnaton ylivoima 
ja moninkertaiset jalkaväldmassat, panssareista puhumattakaan. 
Suomalainen tykistö toimi loistavasti, mutta kärsi yhä tuntuvam¬ 
maksi käypää ammusten puutetta. 

Sodan kaksi ensimmäistä kuukautta eivät siten bolshevikkien 
kaikista ponnistuksista huolimatta tuoneetkaan ratkaisua kaa¬ 
kossa päärintamalla ja taas Laatokan ja Jäämeren välillä neuvosto¬ 
lainen sodanjohto sai kärsiä hyvin kovia pettymyksiä. Suoma¬ 
lainen suksisoturien armeija saattoi täällä siirtyä talviolosuhteissa 
keveine aseistuksineen liikuntasotaan tiesuuntiin sidottuja viholli¬ 
sen laajassa mitassa moottoroituja ja aivan liian raskaasti aseistet¬ 
tuja rivistöjä vastaan. Vihollisen esiintyminen odotettua paljon 
vahvemmin voimin kaikissa tiesuunnissa tuli kyllä yllätyksenä 
Suomelle, jonka täytyi nyt heittää vähäiset, Kannakselle tarkoi¬ 
tetut reservinsä itärintamalle. 


SUOMALAINEN MOTTITAKTIIKKA 

Näin jouduttiin mottitaistcluihin, joissa suomalainen talvisodan 
tuhoamistaktiikka saavutti maailmaa hämmästyttäviä voittoja 
voimasuhteitten tavattomasta epätasaisuudesta huolimatta. Suo¬ 
malaiset eivät tyydy nyt ainoastaan puolustautumaan, vaan siir¬ 
tyvät hyökkäykseen kaikkialla, missä se suinkin saattoi tulla 
kysymykseen. Näin alkaa neuvostoarmeijan kaikissa iskusuunnissa 
todellinen noidantanssi noiden raskaiden kolonnien ympärillä. 
Divisioonien eteneminen pysähdytetään ennalta määrätyissä vasta¬ 
rinta-asemissa, mutta samalla kevyet suksijoukot parveilevat vihol¬ 
lisen sivustoilla, aiheuttavat sille suurta tuhoa, katkaisevat sen 
selustayhteydet ja vihdoin on »motti» valmis. Sen kypsyttämiseen 

tarvittiin jopa kuukausimääriä, kun suomalaisilta puuttui raskasta 
tykistöä ja kun yleensä kenttävaiustusten nopeaan murtamiseen 
tarpeellista raskasta aseistusta oli käytettävissä vain vähissä mää¬ 
rin, Siis oli käytettävä vähittäistä näännytyssaartoa, jossa neu¬ 
vostolainen sotilas taas osoittautui suorastaan uskomattoman sit¬ 
keäksi ja peräänantamattomaksi puolustustaistelijaksi. Kokonai¬ 
sista divisioonista jäi vain pieniä rippeitä jäljelle, kun joukot 
tuhoutuivat usein miltei kokonaan noissa armottomissa talvi- 
taisteluissa. 

Ensimmäinen ja mielialoihin Suomessa voimakkaasti vaikutta¬ 
nut talvisodan voitto saavutettiin Värtsilän rintamalla. Siellä 
venäläiset olivat Suojärven suunnalta edeten päässeet To Ivajarvelle 
saakka, missä neuvostojoukkojen hyökkäys pysähdytettiin joulu¬ 
kuun 9pnä. Viholliselle ei annettu aikaa levähtää, vaan kenraali¬ 
majuri Talvela vei joukkonsa hyökkäykseen. Yli kolme viikkoa 
kestäneissä taisteluissa tuhottiin suurimmaksi osaksi neuvostolaiset 
139. ja 75. divisioona ja vihollinen työnnettiin takaisin päin yli 
40 km, kunnes venäläisten onnistui kiireellisesti rintamalle tuo¬ 
tujen apuvoimien turvin järjestää uudelleen puolustuksensa Aitto- 
joelle. Sinne rintama tällä suunnalla kiinteytyikin sitten sodan 
loppuun saakka. 

Suomussalmen ja Sallan suunnilla vahvojen punaisen armeijan 
joukkojen eteneminen oli niinikään kehittynyt hyvin arvelutta¬ 
vaksi. Kun Suomen lähettämät lisäjoukot joulukuun n—12 päivinä 
saapuivat Suomussalmen rintamalle, niin venäläinen 163. divi¬ 
sioona oli jo edennyt Suomussalmen kirkonkylän länsipuolelle ja 
44. divisioona lähestyi idästä päin. Näiden molempien divisioonien 
väliin kenraalimajuri Siilasvuon joukot iskivät nyt kiilan, 163. divi¬ 
sioona saarrettiin pohjoisesta, lännestä ja etelästä, vihdoin myös¬ 
kin idästä ja ainoastaan vähäisten rippeiden tästä 17.000 miehen 
vahvuisesta divisioonasta onnistui joulukuun loppupäivinä pelas¬ 
tautua vesistöjen ylitse ja erämaitten halki koilliseen rajalle. 
Siilasvuon taisteluryhmä kääntyi tämän jälkeen heti 44. divi¬ 
sioonaa vastaan, joka vihdoin motitettiin parin kilometrin levyi¬ 
selle ja toista peninkulmaa pitkälle alueelle Raatteen—Suomus¬ 
salmen tien suunnassa. Koko divisioona tuhottiin ja täten suoma- 

lainen taisteluryhmä, jonka vahvuus oli tuskin divisioonaa, oli 
tuhonnut kaksi venäläistä divisioonaa, ottanut tuhansia vankeja 
ja saanut saaliikseen noiden divisioonien koko kaluston. Neuvosto¬ 
joukot eivät sitten enää pystyneetkään koko sodan aikana Suomus¬ 
salmen rintamalla uuteen hyökkäykseen, joten täältä voitiin 
irroittaa joukkoja muualle. 

Kahden divisioonan vahvuinen neuvostolainen taisteluryhmä, 
jonka kärkenä oli 122. divisioona ja johon taempana kuului vielä 
88. divisioona, oli Sallan rintamalla edennyt jo lähelle Kemijärveä 
ja toisaalla Pelkosenniemelle saakka Savukosken kautta, ennen¬ 
kuin ensimmäinen vastaisku voitiin antaa tälle koko Lapin rin¬ 
taman selustaa uhkaavalle hyökkäykselle. Pohjoisempi rivistö 
tuhottiin ensin suureksi osaksi, menetti kaiken kalustonsa ja kuor- 
mastonsa ja peräytyi Sallan luoteispuolelle Märkäjärvelle. Eteläi- 
senkin, Joutsjärvelle edenneen venäläisen rivistön selustayhteydet 
joutuivat niin vakavaan vaaraan, että armeijan johto katsoi par¬ 
haaksi kiireesti vetää senkin takaisin. Peräytyvä vihollinen kärsi 
takaa-ajotaisteluissa suuria miehistön ja kaluston menetyksiä, 
mutta lopuksi venäläisen 88. divisioonan onnistui jälleen lujittaa 
puolustus Sallan kirkonkylän länsipuolella. Sen jälkeen Sallan 
rintama ei enää sodan loppuun mennessä liikkunut ja viime vai¬ 
heessa ruotsalaiset vapaaehtoiset joukot ottivat tämän rintaman- 
osan haltuunsa valmistautuen juuri hyökkäykseen, kun sotapäättyi. 

Myöskin kaukana Jäämeren rannikoilla käytiin sodan ensi 
päivästä lähtien hirvittävää taistelua venäläistä 3. divisioonan 
pohjoisarmeijaa vastaan. Aluksi Petsamossa suomalaisilla oli vain 
yksi ainoa komppania ja sodan lopulla pataljoonan vahvuus, mutta 
Petsamon sodan ensi päivinä vallanneille ja sitten etelään päin 
työntyville neuvostojoukoille tuotettiin siitä huolimatta hyvin 
suuria tappioita. Vihdoin sodan loppupuolella rintama kiinteytyi, 
täällä Nautsin seuduille. 

Kuhmossa syntyi myös mottisodan rintama, vaikka myöhemmin 
kuin Suomussalmella ja Sallassa. Venäläisen 54. divisioonan hyök¬ 
käys oli pysäytetty puolivälissä joulukuuta Kuhmon kirkonkylän 
kaakkoispuolelle ja kun Suomussalmen taistelut oli käyty lop¬ 
puun, niin osa siellä olleita joukkoja siirrettiin Kuhmoon. Suoma- 

laisten vastahyökkäys alkoi tammikuun 29 pnä, parissa vuoro¬ 
kaudessa katkaistiin vihollisen selustayhteydet kokonaan ja alkoi 
54. divisioonan motittaminen. Venäläiset lähettivät divisioonan 
avuksi mm. hiihtoprikaatin, joka kuitenkin tuhottiin täydellisesti, 
ja myöskin 54. divisioona oli jo lähellä lopullista tuhoaan, kun 
rauhanteko tuli väliin pelastaen sen jäännökset. 

Taistelua elämästä ja kuolemasta suuren mottisodan merkeissä 
käytiin myöskin Laatokan koillispuolella Aunuksesta hyökkääviä 
suuria venäläisvoimia vastaan. Vastahyökkäykseen lähinnä ran¬ 
nikkoa edennyttä, 168. ja 18. divisioonien muodostamaa voima- 
ryhmää vastaan ryhdyttiin joulukuun puolivälin jälkeen. Tuossa 
Laatokan pohjoisrannikon pirstoutuneessa, vuorisessa maastossa 
suomalaiset joukot vähitellen kiilautuivat pieninä osastoina venä¬ 
läisten asemiin ja eristivät neuvostojoukkojen tukikohdat toisis¬ 
taan. Mainittujen divisioonien apuna oli vielä 34. panssari prikaati, 
joka jakoi toisten saarrostettujen joukkojen kohtalon. Tammi¬ 
kuun 6 pnä alkoi sitten hyökkäys venäläisten oikean sivustan 
muodostaneen 10. divisioonan tuhoamiseksi ja tämäkin divisioona 
saarrettiin useihin motteihin. Näiden hätään joutuneiden divi¬ 
sioonien avuksi 8. armeijan johto lähetti yhtämittaisena virtana 
uusia joukkoja: ensin moottoroidun 25. ratsuväkidivisioonan Pitkä¬ 
rannan kautta, myöhemmin vielä ix. ja 72. jv.divisioonat. Idästä 
käsin taas 60. divisioona yritti murtaa suomalaisten uutta saarto- 
rintamaa Uomaan luona rajan lähellä. Kaikkein kovimmat tais¬ 
telut käytiin kuitenkin Kollaan rintamanosalla, missä kaksi venä¬ 
läistä divisioonaa viikkokausia hyökkäsi yötä päivää muutamien 
suomalaisten pataljoonien miehittämiä asemia vastaan. Kollaa 
kuitenkin kesti siitäkin huolimatta, että sodan loppupäivinä tämä 
asemasota rajuudessaan veti vertoja Kannaksen suurille taisteluille. 
Vihollinen saattoi syytää jopa 16.000 ammusta muutaman tunnin 
kuluessa suomalaisten asemiin ja neuvostojoukkojen päivittäiset 
menetykset nousivat väliin yli 2.000 miehen. Kahden vahvistetun 
divisioonan vahvuinen suomalainen voimaryhmä kävi täten kamp¬ 
pailua viittä venäläistä jalkaväki- ja yhtä ratsuväkidivisioonaa 
sekä suuria panssarijoukkoja vastaan pitäen samalla kahta neu¬ 
vostolaista vahvistettua divisioonaa saarrettuina selustassaan. 


Kauhan tunnusteluja 

Toista kuukautta kestäneen taistelun jälkeen vallattiin lopuksi 
helmikuun 18 pnä 18. divisioonan ja helmikuun 29 pnä 34, panssari- 
prikaatin viimeinen tukikohta. Näiden Uomaan—Lemetin mottien 
selvittelyn jälkeen ryhdyttiin tuhoamaan 168. divisioonaa, jonka 
avuksi venäläiset heittivät vielä 37. divisioonan etelästä kasin, 
mutta 168. divisioonan jäännökset pelasti rauhan tulo. 

Tammi—helmikuun vaihde merkitsi sodan päärintamalla Kan¬ 
naksella uusien, ratkaisevien operaatioiden alkamista, mutta oli 
tärkeä toisessakin suhteessa. Suomen armeija oli menestyksellisesti 
pitänyt puoliaan kaksi kuukautta, tuottanut neuvostoarmeijalle 
suunnattomia tappioita ja nyt Moskovassa alettiin tosissaan aja¬ 
tella rauhan mahdollisuuksia. Tähän aikaan aikaansaatiinkin Ruot¬ 
sin välityksellä ensimmäinen neuvottelukosketus neuvostohalli¬ 
tukseen, niinkuin Ruotsin ulkoministeri Giinther sitten maalis¬ 
kuun 14 pnä pitämässään puheessa ilmoitti, mutta toistaiseksi ei 
rauhan mahdollisuuksia vielä ollut. Bolshevikit tahtoivat saavut¬ 
taa sotilaallisen menestyksen, joka olisi pelastanut punaisen armei¬ 
jan pahasti kolhiutuneen maineen, ja tähän keskitettiin nyt kaikki 
voimat. Niinpä Suomen rintamalle tuotiin yhä uusia voimia, mm. 
Moskovan sotilaspiirin valiodivisioonia, Neuvostoliiton parhaita 
paraatijoukkojakin. 


»SUMMAN IHME» 

Helmikuun 1 pnä alkoi Kannaksella uusi tulen ja teräksen 
myrsky, joka vähitellen voimassaan kasvaen ylitti kaiken aikai¬ 
semman. Samaan aikaan kuin ylivoimaiset punaisen armeijan 
joukot lakkaamattomilla hyökkäyksillään pitkin rintamaa sitoivat 
suomalaisia joukkoja, keskitettiin kapeaan läpimurtokohtaan Sum¬ 
man lohkolle valtavat voimat. Niinpä 4 km:n levyisellä kaistalla 
oli toiminnassa 100 patteria ja 20 km:n lohkolle oli ryhmitetty 
13 divisioonaa. Koko Kannaksen rintamalla neuvostodivisioonien 
luku oli nyt lähes 30, siis yli puoli miljoonaa miestä. Vertauksen 
vuoksi mainittakoon, että tämä armeija oli tuntuvasti vahvempi 

kuin koko Mukdenin taisteluun osallistunut tsaarien Venäjän 
armeija ja lähimain yhtä suuri kuin koko se sotavoima, joka 
Venäjällä oli kaukoidässä käytettävänään venäläis-japanilaisen 
sodan lopussa. 

Valtava taistelu Summan lohkolla raivosi täten yötä päivää 
verhoten punahehkuun koko Mannerheim-linjan. Sadat tulikidat 
syöksivät suomalaisten asemiin jopa 300.000 ammusta vuoro¬ 
kaudessa, niin että tykkituli saavutti maailmansodan suurimpien 
asemataistelujen, Verdun’in ja Sommen mitat. Ja tuo rajuilma 
mykistyi hetkeksi vain hyökkäyksien iskuhetkinä, jolloin jalka¬ 
väki- ja panssarimassat vyöryivat suomalaisten asemia vastaan. 
Venäläiset käyttivät myöskin panssarikilpiä ja panssarirekiä sekä 
lähettivät tuleen suurin määrin kaikkein raskaimpiakin panssari¬ 
vaunu jaan. 

Summa kesti kuitenkin maailman seuratessa henkeään pidät¬ 
täen tämän jättiläistaistelun kulkua ja puhuessa »Summan ihmeestä ». 
Miten oli selitettävissä, että kuukausien taistelujen uuvuttamien 
suomalaisten joukkojen harvat rivit pystyivät säilyttämään ase¬ 
mansa tuota tulen ja veren hyökyaaltoa vastaan? Tosiasia joka 
tapauksessa oli, että hyökkäysaallot otettiin kerta kerralta vastaan 
murhaavan tehokkaalla tulella, joka vaati neuvostoarmeijan 
riveistä kymmeniä tuhansa uhreja, samalla kun sadat tuhotut 
panssarikolossit suomalaisten kenttäasemien edessä, jopa niiden 
selustassakin todistivat kamppailun hirvittävää rajuutta. Lähes 
kaksi viikkoa bolshevikit hyökkäsivät, ennenkuin ensimmäinen 
sisäänmurto Lähteen lohkolla onnistui. Summa sitävastoin ei mur¬ 
tunut ja samoin vihollisen hyökkäykset muulla rintamalla Vuoksen 
ja meren välillä sekä Suvannon varsilla ja Taipaleenjoella torjut¬ 
tiin armotta. Murtokohtaan venäläiset lähettivät helmikuun 12 päi¬ 
västä lähtien yhä uusia voimia ja sisäänmurto laajentui läpi¬ 
murroksi, joka uhkasi myöskin läpimurtokohdan sivuilla olevien 
suomalaisten joukkojen asemia. Reservejä ei ollut vastaiskuihin 
käytettävissä ja niin täytyi irroittautua Kannaksen länsiosassa 
vihollisesta sekä vetää joukot taemmaksi uusiin asemiin. Tämä 
irroittautuminen tapahtui helmikuun 16 ja 17 päivien välisenä 
yönä ja vähitellen taistelu muuttui viivytyskamppailuksi neuvosto- 






Viipurin linna sellaisena, kuin se luovutettiin vieraisiin käsiin Moskovan pakkorauhassa. 



Oik.: Maaliskuun 13 p:n suruliputus 
Helsingissä, jonka rakennukset on 
vielä suojattu laudoituksilla ja hiekka¬ 
säkeillä. 


Alla: Karjalaisten muuttokuormien 
loputtomia jonoja Moskovan pakko- 
rauhan jälkeen matkalla »tynkä-Suo- 





Hankolaisia poistumassa viimeisestä jumalanpalveluksesta, joka pidettiin ennen kaupungin venä¬ 
läisille luovuttamista. 

armeijan massojen tunkeutuessa päivä päivältä eteenpäin. Maalis¬ 
kuun 7 pnä neuvostojoukot pääsivät yli Viipurinlahden saarten 
lahden länsipuolelle jäitse, pyrkien katkaisemaan Viipurin yhteydet 
lanteen päin. Samaan aikaan oli rintama myöskin muualla Kan¬ 
naksen länsiosissa siirtynyt yhä lähemmäksi Viipuria, jonka itäi¬ 
sissä esikaupungeissa taisteltiin vihollisuuksien päättyessä rauhan¬ 
tekoon maaliskuun 13 pnä klo il. 

Suomen armeija oli kestänyt tämän hirvittävän koetuksen, 
vaikka sen olikin täytynyt väistyä vihollisen suunnattoman yli¬ 
voiman tieltä. Mannerheim-linja menetettiin, mutta vihollisen ei 
onnistunut aikaansaada täydellistä saarrostuksiin johtavaa läpi¬ 
murtoa. Ja Viipuri itse pysyi suomalaisten käsissä rauhantekoon 
saakka, jolloin Suomen lippu vedettiin sen historiallisen linnan 
tornin huipusta alas. Itä oli taas päässyt voitolle taistelussa 
tuosta Suomen lukosta, mutta voitto oli ainoastaan väliaikainen 
ja oli maksanut viholliselle tavattoman paljon. 

Neuvostovalta oli nyt saavuttanut haluamansa sotilaallisen 
menestyksen »pelastaakseen kasvonsa# ja voidakseen vetäytyä pois 
leikistä, joka kävi sen maineelle suurena sotilasvaltana ja yleensä 
arvovallalle maailmassa kovin kalliiksi. Sekä mies- että materiaali- 
tappiot olivat sinänsä varsin tuntuvat. Varovaistenkin arvioiden 
mukaan punaisen armeijan kokonaistappiot lienevät olleet yli 
500.000 miestä, joista yli 200.000 kaatuneita ja haavoihin tai 
sairauksiin ja pakkaseen kuolleita. Eräät toiset, luotettavilta tun¬ 
tuvat arvioinnit päätyvät vielä paljon suurempiinkin lukuihin. 
Suomalaiset olivat tuhonneet lähemmäs 1.000 lentokonetta ja 
ainakin 2.000 panssarivaunua, saaneet saaliiksi useita satoja tyk¬ 
kejä ja valtavia määriä muuta kalustoa. Näihin menetyksiin 
verrattuina Suomen armeijan omat tappiot olivat pienet, vaikka¬ 
kin maan voimavaroihin nähden suhteellisesti varsin tuntuvat; 
yhteensä noin 67.000 miestä, joista kaatuneiden ja kadonneiden 
osalle tuli kolmannes, suunnilleen 24.000. 

Monet muutkin tekijät kuin nuo menetykset neuvoivat nyt 
neuvostohallitusta luopumaan Suomen täydellisestä tuhoamisesta 
ja keskeyttämään taistelun Moskovan pakkorauhaan. Sota oli 
aiheuttanut levottomuutta Neuvostoliiton sisäisissä mielialoissa ja 

sekaannusta huoltosysteemissä, mutta ennen kaikkea Neuvosto¬ 
liittoa uhkasi nyt joutuminen sotaan kenties länsivaltojenkin 
kanssa, mitä mahdollisuutta Stalin tahtoi tietysti välttää mihin 
hintaan tahansa. Ranska ja Englanti olivat jo aikaisemmin 
toimittaneet jossakin määrin sotakalustoa Suomen käytettä¬ 
väksi, mutta tarjosivat vihdoin myöskin suoranaista aseapua 
Suomelle silläkin hinnalla, että Ranska ja Englanti joutuisivat 
tällöin taisteluun Neuvostoliittoa vastaan. Niinkuin Chamber- 
lain ilmoitti maaliskuun n pnä, oli suunniteltu 50.000 miehen 
armeijan lähettämistä Suomen avuksi, vaikka Suomi torjui 
tämän ehdotuksen ja ryhtyi rauhanneuvotteluihin. Vaikutteet 
tähän päätökseen olivat selvät. Ensinnäkin länsivaltojen avustus- 
armeijan lähettäminen Suomeen olisi saattanut tapahtua ainoas¬ 
taan Norjan ja Ruotsin kautta ja laajentanut sodan kautta koko 
Pohjois-Euroopan. Suomi olisi tällöin joutunut taisteluun myöskin 
Saksaa vastaan ja juuri nämä näköalat oivaltaen Ruotsi sekä 
Norja myös puolestaan kieltäytyivät suostumasta länsivaltojen 
joukkojen kauttakulkuun. Tuo Skandinavian maiden päätös teh¬ 
tiin kylläkin vasta sen jälkeen, kun Suomen hallitus oli torjunut 
itse avuntarjouksen. 

Jo ennenkuin länsivaltojen avuntarjous oli lopullisesti hylätty, 
oli neuvottelukosketus venäläisiin varmistettu. Maaliskuun 6 pnä 
Suomen valtuuskunta, johon kuuluivat mm. ministeri Paasikivi 
sekä kenraali Walden, saapui kaikessa hiljaisuudessa Moskovaan. 
Neuvostoliitto esiintyi nyt pakkorauhan sanelijana eikä suostunut 
lopettamaan vihollisuuksiakaan, ennenkuin itse rauhansopimus oli 
lopullisesti allekirjoitettu maaliskuun 12 ja 13 päivien vastaisena 
yönä. 


MOSKOVAN PAKKORAUHA 

Harvan suomalaisen silmät pysyivat kuivina, kun Moskovan 
pakkorauhan ehdot seuraavana päivänä ilmoitettiin uljaasti taistel¬ 
leelle kansalle. Sodan koettelemukset ja voimainponnistukset oli¬ 
vat olleet hirvittävän kovia, mutta rauhanehdot ylittivät sittenkin 

kaikki odotukset. Suomen armeija oli taistellut verrattoman 
uljaasti — »olen taistellut monilla tantereilla, mutta en ole milloin¬ 
kaan nähnyt vertaisianne sotureita», armeijan ylipäällikkö sota¬ 
marsalkka Mannerheim lausui historiallisessa päiväkäskyssään 
sodan päättyessä. Ja nyt oli alistuttava tappioon. Suurempaan 
tappioon rauhansopimuksessa kuin konsanaan tappotantereilla. 

Suomi menetti paljon. Nyt Pietarin turvallisuusvaatimusten 
minimi, jota Molotov taas myöhemmin korosti, oli kasvanut paljon 
edellisen syksyn neuvotteluehdoista. Stalin palasi Suomen silpo¬ 
misen historiallisiin esikuviin; merkillisen tarkasti noudatettiin 
nimittäin 1721 solmitun Uudenkaupungin rauhan rajanvetoa. 
Suurin osa Viipurin lääniä ja kaistale Kuopion läänistä Pohjois- 
Karjalassa siirtyi neuvostovallan haltuun, samoin laaja alue Kuu¬ 
samon—Sallan suunnalla, mm. itse Salla. Kauimpana pohjoisessa 
Venäjä anasti Kalastajasaarennon, mutta luovutti kyllä takaisin 
Petsamon. Samoin Neuvostoliitto sai kaikki vaatimansa Suomen¬ 
lahden saaret sekä Hangon »vuokra-alueen», joten Suomenlahti 
joutui täten kokonaan punaisen laivaston kontrolliin, samoin pääsy 
meritse Suomen etelärannikolle, mm. Helsinkiin. Neuvostoliiton 
eduksi helpotettiin kauttakulkumääräyksiä ja sitäpaitsi Suomen 
täytyi sitoutua rakentamaan vuoden kuluessa valmiiksi rata Sal¬ 
lasta Kemijärvelle, siis rautatie, joka kytki Pohjois-Suomen rata¬ 
verkon Muurmannin rataan. Bolshevikit valmistelivat täten-jo 
uutta etenemistä kohti Pohjois-Skandinaviaa ja jäättömälle Atlan¬ 
tille. 

»Miekka toisessa ja muurauslasta toisessa kädessä», niinkuin 
pääministeri Ryti rauhansopimusta selostaessaan ennen sen vah¬ 
vistamista eduskunnassa maaliskuun 15 pnä lausui, suomalaisten 
oli nyt ryhdyttävä rakentamaan uudelleen sodan järkyttämää ja 
pahasti tuhoamaa elämäänsä. Sodan ponnistukset olivat uuvutta¬ 
neet kansan, vaatineet paljon sen parasta verta. Toimeentulon 
pohja oli nyt paljon kaventunut, sillä aluetta oli menetetty yli 
32.OOO km 2 ja peltoalasta, teollisuustuotannosta sekä metsävaroista 
enemmän kuin 1/10, voimanlähteistä suhteellisesti vielä enemmän¬ 
kin. Sota oli maksanut kymmeniä miljardeja ja pakkorauha 
aiheutti valtiotaloudelle uusia suunnattoman suuria probleemeja, 

joiden veroisia pieni Suomi ei ollut koskaan aikaisemmin joutunut 
käsittelemään. Oli maksettava korvauksia siirtoväelle, järjestet¬ 
tävä lähes puolen miljoonan siirtoasukkaan sijoitus ja uudet 
toimeentulomahdollisuudet, hoidettava kaatuneitten jälkeen jät- 
tämien lukuisten perheitten sekä invaliidien huolto jne. loppu¬ 
mattomiin. 

Sitäpaitsi maan sotilaallinen ja poliittinen asema oli muuttunut 
hyvin vaikeaksi. Ainakin toistaiseksi oltiin neuvostovallan armoilla, 
sen tunsi katkerasti jokainen suomalainen. Sen osoitti myöskin 
heti rauhansopimuksen jälkeisinä päivinä virinnyt keskustelu 
pohjoismaisesta puolustusliitosta, joka sai kannatusta kahden puolen 
Pohjanlahtea. Molotovin äkäiset huomautukset ja neuvostopro- 
pagandan selitykset, että tämä puolustusliitto olisi tähdätty neu¬ 
vostovaltaa vastaan, tekivät kumminkin heti kohta lopun koko 
ajatuksesta, jolla sitäpaitsi tuskin olisi käytännössä ollut toteu¬ 
tumismahdollisuuksiakaan. 

Suomi ei siis voinut saada mitään tukea Ruotsista, kun neu¬ 
vostovalta pian alkoi toisin keinoin jatkaa sodassa kesken jäänyttä 
valloitustyötään — talouspoliittisin kiristyskeinoin, jopa lopuksi 
suoranaiseBa kauppasodallakin, puhtaasti sotilaallisella uhkalla, 
sekaantumalla eri tavoin maamme sisäiseen elämään, vieläpä koet¬ 
tamalla hajoittaa Suomen kansan yhteisrintaman sisästä päin 
kommunistisella kiihotuksella ja solutustyöllä. Kaikki osoitti, 
että Moskova valmisteli Suomen täydellistä tuhoa. Stalinin sadis¬ 
tiselle ja äärettömän kostonhimoiselle luonteelle oli Suomen odot¬ 
tamaton ja tehokas vastarinta varmasti merkinnyt hirvittävää 
kolausta, jonka hän tahtoi kostaa niin perusteellisesti ja nopeasti 
kuin mahdollista. 

Loppumattomat auto- ja hevosjonot soluivat pitkin luovutetta¬ 
vilta alueilta »tynkä-Suomeen» johtavia teitä rauhansopimuksen 
jälkeisinä päivinä. Ankarassa pakkasessa ajettiin suuria karja- 
laumoja pohjoiseen ja länteen ja monin paikoin teitten varsia 
reunustivat kokonaiset viljavuoret, teurastettujen elainruhojcn 
rykelmät, valtavat kasat huone- ja talouskalustoja, koneistoja ym. 
Karjalan heimo lähti nyt vaellukselle pois omilta ikimuistoisilta 
synnyinsijoiltaan. Koko kaunis maakunta autioitui, sillä kenen- 

käan mieleen ei edes juolahtanutkaan jäädä elämään itäisen vaino¬ 
laisen herruudessa. Samanlainen joukkomuutto tapahtui noina 
surullisina päivinä myös Hangon alueelta ja koillisrajan luovute¬ 
tuista kylistä. Vaikka Suomi olikin alueellisesti silvottu, se täten 
pelasti elävän kansallisen kokonaisuutensa, ne lähes puoli miljoo¬ 
naa ihmistä, jotka nyt siirtyivät alueeltaan supistuneeseen isän¬ 
maahan . 

Tämä talvisodan jälkinäytelmä oli ainutlaatuisen mieleenpai¬ 
nuva ja komea, suuren taistelun arvoinen päätepiste. Se todisti 
Suomen kansan kukistumatonta elämäntahtoa, sillä epätoivoon ei 
antauduttu siitä huolimatta, että nuo alueluovutukset samalla 
merkitsivät aikaisempien puolustusrajojen avautumista viholliselle. 
Virolahdelta pitkin Uudenkaupungin rauhan rajaa Ilomantsiin ja 
edelleen Pohjoiseen jäämereen jatkui nyt yhtenäinen maaraja yli 
1.200 km:n pituisena ja entistä paljon epäedullisempana puolustaa. 
Kaakossa uudet puolustusvyöhykkeet täten siirtyivät aivan Suo¬ 
men suuren järvialueen reunaan ja sitäpaitsi Hangon luovutus 
merkitsi uutta, erittäin vaarallista uhkaa Etelä-Suomen taloudel¬ 
lisesti tärkeimmille ja tiheimmin asutuille alueille. Pohjoisessa taas 
Sallan alue oli nyt neuvostovallan uutena, entistä paljon kauem¬ 
maksi länteen työntyneenä hyökkäyksen tukikohtana, kuten jo 
sanottu. 

Siis Suomen puolustuksen vahvistaminen vaati tuon monin¬ 
kertaiseksi kasvaneen vaaran johdosta suunnattomia ponnistuksia. 
Oli linnoitettava uudet rajat, järjestettävä uudestaan koko puo¬ 
lustuslaitos, hankittava aseistusta, koulutettava kaikki käytettä¬ 
vissä olevat reservit perusteellisesti. Yleensä tehtiin kaikki mah¬ 
dollinen maan puolustuskyvyn tehostamiseksi ja siinä aikaan¬ 
saatuakin ihmeitä, niinkuin toinen taistelu bolshevismia vastaan 
on näyttänyt. Tämäkin jättiläistehtävä oli suoritettava kaikkien 
muiden suunnattomien jälleenrakennusohjelmien ohella. Miekkaa 
pitelevä käsi oli vahvistettava lujaksi ja hiottava miekka teräväksi. 

Joka tapauksessa Suomi oli kaikista uhreistaan, sodan hävi¬ 
tyksistä ja alue- sekä muista menetyksistään huolimatta taistelul¬ 
laan saavuttanut jotakin suunnattoman arvokasta. Maa säilytti 
vapautensa ja kansallisen olemassaolonsa, sen kansa oli nyt tais- 


JOI Suomi pelastui taistellen 

telun yhteen valama lujaksi kokonaisuudeksi, joka kesti sodan¬ 
jälkeisen vaikean ajan koettelemukset. Ja Suomen nauttima 
kansainvälinen arvonanto oli nyt paljon suurempi kuin aikaisem¬ 
min, suorastaan poikkeuksellisen suuri verrattuna maan väki¬ 
lukuun ja voimavaroihin muiden suurempien maiden rinnalla. 
Sodassa todeksi osoittautunut luottamus omaan voimaan, usko 
ja tietoisuus suuresta historiallisesta tehtävästä oli nyt tosiaan 
elävä ja oikeutettu. 

Tuskin ehti kulua kolme kuukautta Suomen taistelun päätty¬ 
misestä ja Moskovan pakkorauhasta, kun saatiin mitä vakuutta- 
vimmin nähdä, miten oikeassa suomalaiset olivat olleet ryhtyes¬ 
sään taisteluun suunnatonta ylivoimaa vastaan ja torjuessaan 
bolshevikkien ehdotukset, vaikka ne olivatkin syksyllä 1939 olleet 
paljon lievemmät kuin Moskovan rauhan ehdot maaliskuun 13 pnä 
1940. Suomi pelastui taistelunsa ansiosta, mutta vastarinnatta 
antautuneet Baltian maat peri tuho. 


KOLME UUTTA NEUVOSTOTASAVALTAA 

»Viron kansa voi ystävällisen, voimakkaan naapurinsa turvin 
jatkaa rauhallista, rakentavaa työtään sodan riehuessa muualla 
Euroopassa.» — »Tämä sopimus, joka tehtiin keskinäisen luotta¬ 
muksen vallitessa, lisää turvallisuuttamme, loitontaa sodanuhkaa, 
jopa poistaa sen. Me emme luovuta kenellekään toimintavapaut¬ 
tamme eikä kukaan sitä meiltä riistä.» 

Nuo kaksi lausumaa Suomen ja Neuvostoliiton sodan ajoilta 
ovat mahdollisimman arvovaltaisia, sillä edellinen niistä on veljes¬ 
kansamme Viron valtionpäämiehen Pätsin ja taas jälkimmäinen 
Latvian tasavallan presidentin Ulmaniksen esittämä. Ne kuvasta¬ 
vat erinomaisesti sitä virallista optimismia, joka pakostakin oli 
säilytettävä Baltiassa syksyn 1939 tapahtumien jälkeen. Vaikka 
pahoja aavistuksia tulevaisuuteen nähden ailahtelikin monien mie¬ 
lessä, oli pakko ainakin virallisen politiikan säilyttää kaunis ilme 
huonossa pelissä. 

Sitäpaitsi bolshevikit pysyivätkin sangen siivolla Baltiassa niin 
kauan kuin Suomen kysymys oli ratkaisematta ja taistelu pöhjoi- 
I sessa sitoi paljon neuvostovallan voimia, kuluttaen niitä raskaasti. 

Moskova koetti kaikessa esiintyä ystävällisenä, jopa humaanisena 
1 suojelijana, jolla oli silmämääränä ainoastaan yhteinen etu ja 

suojeltavien paras. Kominternin kiihotustyökin pidettiin suhteel¬ 
lisen tiukoissa rajoissa, punaisen armeijan ja laivaston joukoissa 
vallitsi ankara kuri. Eikä virallinen neuvostopolitiikkakaan esiin¬ 
tynyt nyt ylimielisin valtiaselein, vaan yritti kaikin tavoin tuudit¬ 
taa Baltian kansat pettävään turvallisuuden tunteeseen. 

Herääminen tästä välitilasta tapahtui sitten vavahduttavan 
äkkiä, kun suurten maailmantapahtumien myrsky pakotti neu¬ 
vostovallan kiiruhtamaan jo aikoja sitten laadittujen anastus- 
suunnitelmien lopullista toteutusta. Saksa oli lähtenyt liikkeelle 
lännessä ja sai voittoja, jotka kumosivat kaikki Kremlin laskelmat 
pitkällisestä ja hivuttavasta Euroopan suurvaltojen voimainmitte- 
lystä. Saksalaiset vahasivat huhtikuussa käden käänteessä Tans¬ 
kan ja suurimman osan Norjaa ja varmistivat asemansa Norjan 
länsirannikolla. Jo toukokuun 10 pnä alkoi Saksan suuri hyök¬ 
käys länteen ja vyöryi todellista salamavauhtia eteenpäin. Länsi- 
valtojen vastarinta mantereella luhistui odottamattoman nopeasti. 
Muutama viikko lisää, niin kenties Saksan kädet olisivat vapautu¬ 
neet itäprobleemien hoitoon aivan toisella tavoin kuin aikaisemmin. 

Bolshevikeille tuli kiire korjata kaikki voittosaaliit, ennenkuin 
olisi myöhäistä. Niin kauan kuin Saksa oli sidottuna länteen, 
se ei voisi idässä vastustaa Moskovan laajentumissuunnitelmia, 
vaikka ne ylittäisivätkin kaikki saksalais-neuvostolaiset sopimuk¬ 
set. Tämä tapahtumien pakko saneli neuvostovallan toiminnan 
toukokuun lopussa ja kesäkuussa 1940. Stalin ei luopunut impe¬ 
rialistisista valloitushankkeistaan, vaan kiirehti niiden toteutusta. 

Tällä kertaa bolshevikit ryhtyivät toimintaan Baltiassa ete¬ 
lästä, eikä pohjoisesta, Viron suunnalta käsin, niinkuin oli tapahtu¬ 
nut syyskuun lopussa 1939. Ensin tahdottiin nyt varmistaa täydel- 
' lisesti herruus Liettuassa, koska se oli lähinnä Saksaa. Tässäkin 

Moskovan suunnitelmien luonne osoittautui mahdollisimman sel¬ 
västi. Koko eteneminen lännessä suuntautui ensi kädessä Saksaa 

vastaan, jota pelättiin, mutta jota vastaan myös valmistauduttiin 
sotilaalliseen toimintaan myöhemmin, kun aika olisi siihen kypsä. 

Tasan kaksi kuukautta oli kulunut Moskovan rauhanteosta, 
kun ensi enteet Moskovan uuden aktiivisuuden alkamisesta säikäh- 
dyttivät Baltian kansoja. Toukokuun 13 pnä Neuvostoliiton hal¬ 
litus antoi nimittäin Liettualle nootin, jonka sävy oli erittäin 
uhkaava. Venäläiset väittivät Liettuan viranomaisten ryöstäneen 
ja kiduttaneen venäläisiä sotilashenkilöltä saadakseen heiltä soti¬ 
laallisia tietoja, olipa eräitä neuvostosotilaita kadonnut ja muuan 
venäläinen upseeri surmattu. Liettuan viranomaisille vaadittiin 
tästä ankaria rangaistuksia, mutta Liettuan hallitus torjui jyrkästi 
nämä sinänsä aiheettomat syytökset ja ehdotti liettualais-neuvosto- 
laisen sekakomitean asettamista tutkimaan asiaa. Neuvostohalli¬ 
tus hylkäsi kumminkin tämän ehdotuksen eikä suostunut edes 
siihen, että liettualainen tutkimuskomitea saisi kuulustella asian¬ 
omaisia sotilaita. Syytökset eivät kerta kaikkiaan olisi kestäneet 
tällaista tutkimista. Niinpä upseerin murhaa koskeva väite oli 
syntynyt siten, että kun Liettuan viranomaiset venäläisten käs¬ 
kystä yrittivät vangita erään saksalaisten hyväksi vakoilua har¬ 
joittaneen punaupseerin, niin tämä ampui itsensä. 

Joka tapauksessa Moskova oli näin saanut lavastuksensa val¬ 
miiksi ja toimintaan voitiin ryhtyä. Toukokuun 28 pnä Molotov 
lähetti uuden, entistä räikeämmän nootin Liettuan hallitukselle 
ja neuvostolehdistössä alkoi laajaksi paisutettu propaganda Liet¬ 
tuaa vastaan. Käytiin neuvotteluja. Liettuan edustajat kiirehtivät 
Moskovaan selittäytymään, mutta mikään ei auttanut. Neuvosto¬ 
hallitus väitti nyt neuvotteluissa käyneen ilmi, että Liettua oli 
rikkonut avunantosopimuksen säännöksiä. Kesäkuun 14 pnä 
tilanne kypsyi Moskovan mielestä lopulliseen ratkaisuun ja Kau- 
nasiin lähetettiin uhkavaatimus. Siinä toistettiin edellä mainitut 
syytökset »julmuuksista* venäläisiä sotilaita vastaan, väitettiin 
Liettuan viranomaisten »vanginneen joukoittain» Liettuan kansa¬ 
laisia, jotka olivat Liettuassa toimineet neuvostovallan sotilaallis¬ 
ten elinten laskuun, jne. Liettua oli siis rikkonut avunantosopi¬ 
muksen määräyksiä, vieläpä valmistellut hyökkäystä maassa ole¬ 
vien neuvostolaisten varuskuntien kimppuun. Sitäpaitsi väitettiin 



Liettuan hallituksen tehneen sotilasliiton Latvian ja Viron kanssa, 
olipa muka Suomeakin koetettu taivuttaa tähän liittoon mukaan. 

Liettuan hallituksen täytyi kymmenen tunnin kuluessa antaa 
myöntymyksensä ultimaatumiin, joka merkitsi maan täydellistä 
tuhoa. Moskova vaati, että Liettuan sisäasiainministeri ja poliisi¬ 
päällikkö oli asetettava heti vastuuseen oikeudessa ja Liettuassa 
muodostettava uusi, neuvostoystävällinen hallitus. Samoin Liet¬ 
tuan oli sallittava vahvuudeltaan kyllin suurten neuvostojouk¬ 
kojen marssi maahan, jotta avunantosopimuksen hankaukseton 
toteuttaminen voitaisiin taata ja ehkäistä kaikki välikohtaukset. 

Tuntia ennen tuon määräajan päättymistä Liettua ilmoitti 
suostuvansa Kremlin ehtoihin ja neuvostojoukkojen yleinen marssi 
maahan alkoi kesäkuun 15 pnä. Presidentti Smetona pakeni Sak¬ 
saan ja Kaunasin hallitus erosi. 

Liettua oli siis nyt »varmistettu» ja heti sen jälkeen tuli Latvian 
sekä Viron vuoro. Olihan uhkavaatimuksessa Liettualle jo val¬ 
misteltu näidenkin kahden balttilaisen tasavallan asioihin puuttu¬ 
mista syytöksin sotilasliiton solmimisesta Neuvostoliittoa vastaan. 
Tämän liiton Moskova katsoi vakavasti uhkaavan Neuvostoliiton 
rajojen turvallisuutta ja senvuoksi oli aikaansaatava myöskin 
Tallinnassa ja Riiassa täydellinen olojen muutos. Oli muodostet¬ 
tava uudet hallitukset, jotka pystyivät ja olivat halukkaat rehelli¬ 
sesti toteuttamaan avunantosopimuksen ehdot, ja sitä varten 
Venäjä vaati oikeutta lähettää tarpeeksi voimakkaan punaisen 
armeijan maahan siellä ennestään olleiden varuskuntien vahvis¬ 
tukseksi. 

Tällä kertaa uhkavaatimusten määräaikaa oli vielä puolella 
tunnilla lyhennetty, 9% tuntiin, ja kesäkuun 17 pnä Viro sekä 
Latvia alistuivat. Neuvostojoukkojen suuri marssi kumpaankin 
maahan alkoi vielä samana päivänä. Pian oli ainakin puoli mil¬ 
joonaa puna-armeijalaista miehittänyt koko Baltian. 

Baltian maiden itsenäisyyden lopputapahtumat miehityksen 
jälkeen ovat pirullinen farssi, jonka Stalinin ja hänen neuvon¬ 
antajiensa juonittelijanaivot keksivät hämätäkseen maailman koko 
prosessin todelliseen luonteeseen nähden. Nyt Moskova antoi 
lavastuksen hoidon kolmelle asiantuntijalleen, jotka kiirehtivät 

Baltiaan. Virossa hoiteli asioita Pietarin paikallisdiktaattori 
Shdanov, jonka osuus hyökkäyksessä Suomea vastaan ja yleensä 
koko neuvostolaisessa Itämeren-politiikassa oli kohtalokkaan suuri. 
Latviaan komennettiin synkkä tshekisti ja valtion entinen yli- 
syyttäjä VysJrinski, joka oli tullut tunnetuksi Stalinin suurissa 
lavastusjutuissa bolshevismin vanhaa kaartia vastaan. Liettuan 
solutuksen taas sai tehtäväkseen Dekanosov, joka tshekan ala- 
päällikkönä oli aikoinaan tukahduttanut Georgian itsenäisyyden 
veriin ja oli nyt ulkoasiain kansankomissaarin sijaisena. 

Shdanov, Vyshinski ja Dekanosov järjestivätkin asiat Baltiassa 
nopeasti. Kaikissa kolmessa maassa muodostettiin täydelleen venä¬ 
läisten ohjauksessa olevat uudet hallitukset, joihin paikallisten 
luotettujen kommunistien ohella otettiin myöskin kansallisiin 
piireihin lukeutuvia miehiä mukaan silmänlumeeksi. Heitä saatiin 
mukaan houkutteluin tai painostuksella, mutta useimmat heistä 
pian erosivat, kun näkivät, mihin oltiin menossa. Tai sitten heidät 
ennen pitkää syrjäytettiin, kun he olivat tehneet tehtävänsä. Tällä 
tavoin Dekanosov muodosti Liettuassa mahtisanallaan uuden minis- 
teristön, jonka johtoon tuli sosialistinen sanomalehtimies Justas 
Palcckis. Riiassa taas hallitukseen otettiin miltei yksinomaan 
radikaalien »kulttuuribolshevikkien» edustajia, jollainen itse pää¬ 
ministeri, prof. Augusts Kirchensteins oli. Ja Virossa Shdanov 
pakotti mielenosoituksin, mellakoin ja puna-armeijan esiintymisin 
Pätsin hyväksymään neuvostolähetystössa laaditun ministerilistan, 
jonka kärjessä oli pääministerinä radikaalinen kirjailija tri Vares- 
Barbarus. 

Näin oli siis jo päästy niin pitkälle, että itse lopullinen toiminta 
Baltian yhdistämiseksi suoraan Neuvostoliittoon saattoi alkaa. 
Viron, Latvian ja Liettuan suojeluskunnat lakkautetaan ja sijaan 
ryhdytään perustamaan punakaarteja. Pelätyimpien porvarillis-, 
ten sotilashenkilöiden ja poliitikkojen, sanomalehtimiesten ja sivis¬ 
tyneistön jäsenten vangitsemiset alkavat ja bolshevisoimispropa-. 
ganda pääsee hillittömään vauhtiin. Kuluu muutama päivä, niii* 
saadaan nähdä taas jotakin aivan uutta. Kaunasissa pidetään, 
kesäkuun 29 pnä bolshevikkien lavastama mielenosoitus, jossa kan¬ 
netaan iskutunnuksia;. »Me vaadimme Liettuaa Neuvostoljijtpj}, 

kolmanneksitoista neuvostotasavallaksi.» Samanlaiset julisteet teki¬ 
vät näihin aikoihin tuloaan myöskin Latviaan ja Viroon valmis¬ 
tellen kolmen äsken vielä itsenäisen maan täydellistä uppoamista 
bolshevistiseen imperiumiin. 

Kun näin pitkälle oli päästy, niin bolshevikkien oli helppo 
jatkaa. Kaikissa kolmessa maassa toimeenpannaan samana päi¬ 
vänä, heinäkuun 14 pnä »työtätekevän kansan vaalit», joiden piti 
olla yleiset, yhtäläiset, välittömät, salaiset ja suhteelliset niinkuin 
demokraattisissa maissa ainakin. Nyt kuitenkin perustettiin joka 
maahan uusi puolue, »työtätekevän kansan puolue», joka asetti 
ehdokkaansa ja ne valittiin poikkeuksetta. Koko vaalitoimitus 
oli pelkkä farssi, sillä useissa tapauksissa annettiin noiden kommu¬ 
nististen listojen hyväksi ääniä jopa enemmän kuin koko vaali¬ 
alueella oli äänioikeutettuja! Kaikki oppositio suljettiin pois tar¬ 
kalla seulonnalla ja terrorisoinnilla. 

Nyt alkaa Baltian maiden kohtalondraaman masentava viimei¬ 
nen näytös. Uudet »parlamentit» ovat valitut Moskovan tahdon 
mukaisesti ja ne kokoontuvat heinäkuun 21 pnä, samalla hetkellä 
kaikissa kolmessa maassa. Sama kokoontumisaika ja sama ohjelma, 
jonka taustasäestyksenä ovat bolshevikkijohtajien puheet, neu¬ 
vostolehdistön kirjoittelu ja loppumattomat mielenosoituskokouk¬ 
set Neuvostoliiton kansojen »veljeyden» ja Neuvostoliittoon yhty¬ 
misen puolesta. Annamme sananvuoron Nauticukselle, joka teok¬ 
sessaan kuvaa tätä Viron kohtalon viimeistä, häpeällistä hetkeä 
riipaisevasta 

»Tallinnassa Viron riigikogun istuntosali oli jo ulkonaisesti 
teatterimaisesti lavastettu. Sali oli verhottu kauttaaltaan punai¬ 
seen. Puhemiehistön korokkeen taustana oli mahtava neuvosto- 
embleemi ja sitä reunustivat Leninin ja Stalinin rintakuvat. 
Lisäksi oli näkyvillä myös eräitä muotokuvia. Parvekkeita reu¬ 
nustivat iskulauseet sellaiset kuin: 'Eläköön Neuvostoliiton kan¬ 
sain ja koko työtätekevän maailman johtaja, Stalin Suuril' sekä 
'Viro marssii yhdessä Sosialististen Neuvostotasavaltani liiton 
kanssa!' Virolaisia ja neuvostolaisia valokuvaajia oli odottamassa 
isona rivinä, heitä varten oli saliin asennettu valonheittäjiä. 

Käsiteltäviksi määrättyjä kysymyksiä selostivat istunnossa 

Johannes Laillistin, valtionvastaisesta toiminnasta hyvin tunnettu 
kommunisti, ja tähänastisen hallituksen sosiaaliministeri Nceme 
Ruus. Edellinen solvasi Viron aikaisempia oloja ja johtomiehia 
ja ylisteli Neuvostoliittoa. Jälkimmäinen selosti laajasti, miten 
Viron oloja oli tähän asti ohjattu 'englantilais-ranskalaisessa impe- 
rialistis-kapitalistisessa hengessä’. Nyt riitti jo pokkuroiminen 
imperialistivaltioiden eteisissä, oli liityttävä Neuvostoliiton aurin¬ 
koiseen avaruuteen, tuon Neuvostoliiton, joka koskaan ei ollut 
jättänyt ainoatakaan liittovaltiotaan ulkopuolisen hyökkäyksen 
uhriksi. 

Puheitten kansallista maailmaa vastaan tähdättyjä sanoja ter¬ 
vehdittiin kättentaputuksin ja suosionhuudahduksin. Kommu¬ 
nistinen vähemmistö edustajien joukossa teki parhaansa virittääk- 
seen tunnelmaa, mutta se ei jaksanut nousta. Synkkä, painostava 
ahdistus vallitsi salissa, jossa nyt haudattiin Viron itsenäisyys. 
Nöyryyttävä ja katkera oli tämä hetki erikoisesti niille 'työtä¬ 
tekevän kansan' edustajille, jotka tiesivät antaneensa pettää itsensä 
pelaamaan Moskovan hyväksi. Mutta heidän oli vain alistuttava 
häpeän kirvellessä mieltä. 

Ainoatakaan vastustavaa ääntä ei kuulunut. Puhemies julisti 
selostuksen hyväksytyksi ja kamarin yhtyneen siihen. Lavastus 
oli täydellinen. Ohjaaja olisi hyvin ansainnut omat taputuksensa. 
Shdanovia ei kuitenkaan kutsuttu sisään kumartamaan.)) 

Sellainen oli Baltian maiden itsenäisyyden loppu. Sen viime 
kohtaus esitettiin Moskovassa elokuun 3—6 päivinä Neuvosto¬ 
liiton korkeimmassa neuvostossa, joka hyväksyi Viron, Latvian 
ja Liettuan edustajien anomukset näiden maiden ottamisesta liitto¬ 
tasavaltoina Neuvostoliiton yhteyteen. Moskova juhli menestys¬ 
tään, mutta juhlien jälkeen punainen hämärä alkoi laskeutua 
noiden uusien neuvostotasavaltojen ylle. 

Niiden myöhempien kohtaloiden kuvaaminen kuuluu toiseen, 
itäsodan suureen yhteyteen. Tärkeintä oli, että Neuvostoliitto oli 
sotilaallista uhkaa, viekkautta, juonittelua ja petosta rinnan käyt¬ 
täen anastanut koko Baltian. Eikä Stalin tyytynyt vielä tähän¬ 
kään. Tuskin oli Baltian maat kesäkuun lopulla miehitetty, kun 
Neuvostoliitto iski vielä uuteen suuntaan, kaakkoon päin. 

BESSARABI AN ANASTUS 

Kesäkuun 26 pnä Molotov kutsui Romanian lähettilään Davi- 
descun puheilleen ja antoi hänelle uhkavaatimuksen. Neuvosto¬ 
liitto ci ollut koskaan tunnustanut tsaarien Venäjään aikoinaan 
liitetyn Bessarabian yhdistämistä v. 1918 Romaniaan, vaan piti 
tätä kiistakysymystä avoinna myöhempiä tarpeita varten. Nyt 
Neuvostoliitto vaati sekä Bessarabian että Pohjots-Bukovinan luo¬ 
vutusta vedoten siihen, että näiden alueiden väestönenemmistö 
Moskovan laskelmien mukaan oli enemmistöltään ukrainalainen. 
Uhkavaatimusta terästettiin vielä seuraavana päivänä asettamalla 
vastauksen määräajaksi kesäkuun 28 päivä klo 12. Punainen 
armeija alkaisi marssinsa vielä mainittuna päivänä yli rajan ja 
tarkoitus oli neljässä vuorokaudessa miehittää nämä luovutettavat 
alueet. 

Romanian hallitus oli pulassa. Maa tuskin pystyi yksin tehok¬ 
kaaseen vastarintaan, niin vaarallisen vyöryn kuin Neuvostoliiton 
vaatimuksiin suostuminen toisaalta saattoikin panna liikkeelle. 
Olivathan Unkari ja Bulgaria myös valmiit esittämään laskunsa 
kuningas Carolin valtakunnalle. Bukarest vetosi myöskin Berliinin 
tukeen, mutta turhaan. Saksa ei vielä voinut asettaa lopullista 
sulkua bolshevismin etenemiselle, vaan neuvoi Romaniaa mukau¬ 
tumaan. 

Bessarabia ja Pohjois-Bukovina luovutettiin ja bolshevikit 
etenivät nyt kaakossa aina Tonavalle ja Pruthin varrelle. Alkaisiko 
punainen hyökkäys Balkanillekin? Niin ei kuitenkaan enää tapah¬ 
tunut, sillä vähän myöhemmin Saksa ja Italia antoivat takuun 
alueellisesta koskemattomuudesta Romanialle, sen tyydytettyä 
myöskin Unkarin ja Bulgarian aluevaatimukset. Sulku oli siis 
nyt pystytetty kaakossa ja samoihin aikoihin sitä rakennettiin 
luoteessakin, missä Saksan sopimukset sotilaskuljetuksista Ruotsin 
ja Suomen kanssa osoittivat, että Stalinin imperialismin hyökkäys- 
aika alkoi olla ohitse. 

Nain jouduttiin taas uuteen vaiheeseen Euroopan ja bolshe¬ 
vistisen Euraasian, idän ja lännen suhteissa. Länsi nousi puolus¬ 
tukseen ja olosuhteet alkoivat bolshevismin uusilla rajoilla Iän- 

nessä vakaantua. Vain toistaiseksi, sillä maailmanhistoriallinen 
tilinteko tämän koko Eurooppaa uhkaavan kuolettavan vaaran 
kanssa oli pian edessä. Bolshevismin varjo oli laskeutunut jo 
liian synkkänä koko Euroopan ylle. Se oli poistettava ja Saksa 
varustautui suureen torjuntataisteluun saatuaan kätensä ja voi¬ 
mansa vapaiksi lännestä. 





